
॥ नमो तस्स भगवतो अरहतो सम्मासम्बुद्धस्स॥ 
खुहकनिकाये 
नेत्तिविभाविनी 


गन्थारम्भकथा 


यजितब्बं यजित्वान, नमितब्बं नमामहं । 
यजनाद्यानुभावेन, अन्तराये जहं सदा॥ 


येन या रचिता नेत्ति, येन सा अनुमोदिता। 
येहि संबण्णना कता, तेसानुभावनिस्सितो॥ 


किञ्चि किञ्चि सरित्वान, लीनालीनानुसन्ध्यादि । 
करिस्सं जिनसृत्तानं, हितं नेत्तिविभावनं॥ 


अप्पमेय्यगुणो महाधम्मराजव्हयो भवे। 
अच्छरियो अब्भुतो यो, बोधिसम्भारपूरणो॥ 


नानारद्विस्सरिस्सरो, सेट्टो सासनपग्गहो। 
पासंसराजपासंसो, नराचिन्तेय्यचिन्तको॥ 


चिन्तितकारको राजा, सिरद्विमालपालको । 
अजेय्यजेय्यको महाचेत्यादिकारको सदा॥ 


अस्सामच्चेन ब्यत्तेन, जिनचक्कहितत्थिना । 
अनन्तसृतिनामेन, सक्कच्चं अभियाचितो॥ 


कामं संवण्णना कता, थेरासभेहि गम्भीरा । 
गम्भीरत्ता तु जानितुं, जिनपुत्तेहि दुक्करा॥ 


तस्मा याचितानुरूपेन, करिस्सं सादरं सुण। 
सिस्ससिक्खनयानुगं, योत्तं नेत्तिविभावनन्ति॥ 


९. सङ्गहवारअत्थविभावना 

तत्थ यस्स सिक्खत्तयसङ्गहस्स नवङ्गस्स सत्थुसासनवरस्स अत्थसंवण्णनं यं नेत्तिप्पकरणं कातुकामो, तस्स 
नेत्तिप्पकरणस्स निस्सयं विसयभूतं संवण्णेतब्बसहितं, संवण्णेतब्बं एव वा सलोकपालेन तिलोकेन सदा पूजेतब्बस्स चेव 
नमस्सितब्बस्स च नरुत्तमस्स सत्थुनो सासनवरं विदूहेव जातब्बं । एतं सासनवरं ताव दस्सेन्तो तंजनकेन, 
तंविजानकविदूहि च नियमेतुं, रतनत्तयगुणपरिदीपनञ्च कातुं - 


““यं लोको पूजयते, सलोकपालो सदा नमस्सति च। 
तस्सेत सासनवरं, विदूहि जेय्यं नरवरस्सा”ति॥ -- पठमगाथमाह । 


इमाय हि पठमगाथाय एतं सासनवरं जेख्य'न्ति एत्तकमेव एकन्ततो करणविसेसभावेन अधिप्पेतं । एतेनेव 
विसेसकरणेन एकन्ताधिप्पेतनेत्तिविसयसासनवरस्स दस्सितत्ता। एकन्ताधिप्पेतसासनवरमेव नेत्तिसंवण्णनाय 
संवण्णेतब्बत्ता विसयं तेनेव वक्खति अट्ुकथाचरियो - 


“एतं इदानि अम्हेहि विभजितब्बहारनयपट्ठानविचारणविसयभूतं सासनं आदिकल्याणतादिगुणसम्पत्तिया 
बरं अग्गं उत्तमं निपुणञाणगोचरताय पण्डितवेदनीयमेवा"ति (नेत्ति० अट्ठ० सङ्गहवारवण्णना) च, 


“एतं तिविधम्पि "सासनवरन्ति पदेन सङ्गण्हित्वा तत्थ यं पठमं, तं इतरेसं अधिगमूपायोति 
सब्बसासनमूलभूतं, अत्तनो पकरणस्स च विसयभूतं परियत्तिसासनमेवा”ति (नेत्ति० अट्टु सङ्गहवारवण्णना) च, 


“इदानि यं वुत्तं सासनवरं विदूहि ञेय्य'न्ति, तत्थ नेत्तिसंवण्णनाय विसयभूतं परियत्तिधम्ममेव पकारन्तरेन 
नियमेत्वा दस्सेतु”न्ति (नेत्ति० अट्ठ० सङ्गहवारवण्णना) च | 


तत्थ परियत्तिसासनस्सापि मूलं होतीति वुत्तं “सब्बसासनमूलभूत ˆ न्ति। एतेन कम्मसाधनेनपि अधिप्पेतत्थे सिद्धे 
नानाविधसाधकवचनं नानावादानं अनोकासकरणत्थाय कतं । स्वाकखाततादिधम्मगुणा पन सासनस्स 
विसेसदेसकनरवरसद्देन वा परिदीपकत्थभावेन वा दीपिता अविनाभावतो। सासनवरस्स पन जनकसम्बन्धिपेक्खत्ता 
““नरवरस्सा ति वुत्तं । तेन च अग्गपुग्गलो सासनवरजनको वाचकत्थसम्बन्धिभावेन वुत्तो। 
अनञ्जसाधारणमहाकरुणासब्बञ्जुतञ्ञाणादिगुणविसेसा पन जनकसम्बन्धिभूतस्स नरस्स विसेसकेनवरसद्देन वा 
परिदीपकत्थभावेन वा दीपितो। 


कि नु सो सासनवरजनको नरवरो परमत्थोव, उदाह पूजनीयो चेव नमस्सनीयो चाति वुत्तं “यं लोको...पे०... 
नमस्सति चाति, तेन सासनवरजनको नरवरो परमत्थोव न होति, अथ खो सलोकपालेन लोकेन सदा सब्बकालेसु 
पूजनीयो चेव नमस्सनीयो चाति विसेसितो थोमितोति। 


एत्थ च पूजननमस्सनचेतनावाचकेन वा पूजननमस्सनसद्देन फलूपचारत्थो पुञ्जमहत्तसङ्घातो पूजनीयभावो चेव 
आसवक्खयजाणपदड्डानसब्बञ्जुतञ्ञाणादिगुणसङ्घातो नमस्सनीयभावो च दीपकत्थभावेन परिग्गहेत्वा दीपितो । तेनाह 
अट्टुकथाचरियो “भगवतो सदेवकस्स लोकस्स पूजनीयवन्दनीयभावो, अग्गपुग्गलभावो च वुच्चमानो गुणविसिद्ठतं 
दीपेती"तिआदि (नेत्ति० अट्ट० सङ्गहवारवण्णना)। 


तादिसस्स नरवरस्स तादिसं सासनवरं कि येन केनचि विञ्जेय्यन्ति वुत्तं “विदूही "ति । तेन तिपिटकधरा अरियभूता 

पण्डिता वाचकत्थभावेन गहिता, सुप्पटिपन्नतादिसङ्घगुणा पन वन्दधातुवचनेन वा दीपकत्थभावेन वा दीपिताति। 
एवं परिग्गहेत्वा दीपिते रतनत्तयगुणे सन्धाय “एवं पठमगाथाय सातिसयं रतनत्तयगुणपरिदीपनं कत्वा ति (नेत्ति० अट्डु० 
सङ्गहवारवण्णना) वक्खति, न गाथाय निरवसेसत्थे। तत्थ एवन्ति एवं सासनवरदस्सनभूताय पठमगाथायाति अत्थोव 
दटुब्बो। अपरे पनाचरिया “इमाय पठमगाथाय एकन्ततो अधिप्पेतानाधिप्पेतबचनानि चेव वाचकत्थदीपकत्थविसेसानि च 
सुटु अविचारेत्वा एवं पठमगाथाय सातिसयं रतनत्तयगुणपरिदीपनं कत्वा ति वचनच्छायं निस्साय सातिसयं 
रतनत्तयगुणपरिदीपनं कातुं `यं लोकोत्यादिमाहा'ति च सातिसयरतनत्तयगुणे दस्सेन्तो `यं लोकोत्यादिमाहा ति” च वदन्ति । 
तेसं वादो अम्हाकं नक्खमति। कारणं पन मया हेट्ठा वुत्तानुसारेन जातब्बन्ति अयं पदानुक्कमानुरूपानुसन्ध्यत्थो । 


अथ वा एकं समयं जम्बुवनसण्डे निसीदित्वा सिस्सान हितं चिन्तेन्तो, अत्तनो अभिनीहारसम्पत्ति पस्सन्तो, 
सम्मासम्बुद्धेन पसंसितो, महाकच्चायनो सत्थारा अनुमोदितं सासनायत्तं नवङ्गस्सत्थवण्णनं सोळसहारादिअनेकत्थविधं 
नेत्तिप्पकरणं आरभन्तो, “यं लोको ' त्यादिमाह । यदि एवं यथावुत्तप्पकारं नेत्तिप्पकरणभूतं सोळसहारात्यादिकं 
आरभितनब्बं, तं अनारभित्वा कस्मा नेत्तिपr्पकरणतो बहिभूतं “यं लोको" त्यादिकं आरभितब्बं, सेय्यथापि अम्बं पुद्दो लबुजं 
ब्याकरेय्य, लबुजं पुठ्ठे अम्बं ब्याकरेय्य, एवमेव नेत्तिप्पकरणमारभन्तो अञ्जं आरभतीति? तथापि यस्स यथावुत्तस्स 
सासनवरस्स अत्थसंबण्णनं यं नेत्तिप्पकरणं कातुकामो यस्स नेत्तिप्पकरणस्स विसयभूतं संवण्णेतब्बसहितं, संवण्णेतब्बं 
एव वा तं सासनवरं ताव दस्सेन्तो तंजनकेन, तंविजानकविदूहि च नियमेतुं, रतनत्तयगुणपरिदीपनञ्च कातुं “यं 
लोको त्यादिमाह। अयं लीनन्तरचोदनासहितो अनुसन्ध्यत्थो। 


““यं लोको पूजयते, सलोकपालो सदा नमस्सति च। 
तस्सेत सासनवरं, विदूहि जेय्यं नरवरस्सा"ति॥ - 


निग्गहितलोपं कत्वा रचिता गाथा अरियासामञ्ञजलक्खणेन सम्पन्ना। कथं? पुब्बड्डे तिस मत्ता, अपरड्डे सत्तवीस मत्ता। 
सम्पिण्डिता सत्तपञ्ञजास मत्ताव भवन्ति। अकखरानं पन इमिस्सं गाथायं सत्ततिस। तेसु गरुक्खरा वीसति, लहुक्खरा 
सत्तरस भवन्ति। “तस्सेतं सासनवर न्ति पन सानुनासिकं विरुज्झति। 


तत्थ निद्देसत्थो अट्टुकथानुसारेन विजानितब्बो। सलोकपालो सब्बो सत्तलोको सक्कच्चं 
सब्बञ्ञजुतञ्ञाणादिअनेकगुणानुस्सरणेन वा पूजेतब्बपूजनेन वा पटिपत्तिपूजनेन वा सदा सब्बकालेसु सक्कच्चं यं नरवरं 
पूजयते चेव नमस्सति च, तस्स पूजेतब्बस्स चेव नमस्सितब्बस्स च सत्थुनो नरवरस्स तिलोकग्गस्स मया 
संवण्णेतब्बसहितं, संवण्णेतब्बं एव वा विदूहेव जेव्यं जातब्बं निपुणजाणगोचरं एतं मया बुद्धियं ठपितं सासनवरं मया 
आरभितब्बस्स नेत्तिप्पकरणस्स विसयन्ति पठमं जानितब्बं दस्सेत्वा तस्स अत्थसंवण्णनाभूतं नेत्तिप्पकरणं अहं 
आरभिस्सामि, तं तुम्हे साधवो सुणाथ मनसि करोथाति समुदाययोजना, अवयवयोजनापि कातब्बा । 


कथं? “सलोकपालो लोको ति विसेसनविसेसितब्बभावेन योजना । लोकपालो वज्जेत्वा अवसेसो लोको च न 
होति, अथ खो लोकपालसहितो लोकोति विसेसेति। “लोको पूजयते चेव नमस्सति चा ति 
कत्तुकारकआख्यातकिरियाभावेन योजना “यो करोति, स कत्ता”ति वुत्तत्ता। यो लोको कारको, सो कत्ता होतु। यो लोको 
पूजयते चेव नमस्सति च, कथं सो कत्ताति? “यो करोति, स कत्ता”ति सुत्तस्स “यो करोति किरियं निप्फादेति, सो 
किरियानिप्फादको कत्ता”ति अत्थसम्भवतो सयनभुञ्जनादिसब्बकिरियानिप्फादको कत्तायेव होति। अयञ्च लोको 
पूजननमस्सनकिरियानिप्फादकोयेवाति। कथं अयं लोको किरियानिप्फादकोति? “लोको ति सत्तपञ्जत्तिया परमत्थतो 

अविज्जमानायपि पञ्ञापेतब्बो सन्ताने पवत्तमानो हदयवत्थुनिस्सितो चित्तुप्पादो गहेतब्बो, सो यथारहं 
हेताधिपतिसहजातादिपच्चयेन पच्चयो निप्फादको भवे। एवं लोकस्स कत्तुकारकभावो विजानितब्बोति 
पच्चयपच्चयुप्पन्नभावेन योजना । एस नयो तीसु पिटकेसुपि एवरूपेसु ठानेसु। 


“यं नरवरं पूजयते चेव नमस्सति चाति कम्मकारकआख्यातकिरियाभावेन योजना “यं करोति, तं कम्म”"न्ति 
वुत्तत्ता। यं कातब्बं, तं कम्मं होतु । यं पूजयति चेव नमस्सति च, कथं तं कम्मन्ति? “यं करोति, तं कम्म”'न्ति सृत्तस्स “यं 
करोति किरियाय सम्बज्झति, किरियाय सम्बज्झितब्बं कम्म"न्ति अत्थसम्भवतो करणवाचकवचनीयादिसब्बकिरियाय 
सम्बज्झितब्बं कम्मं होत्वेव । अयञ्च नरवरो पूजननमस्सनकिरियाय वाचकवचनीयभावेन सम्बज्झितब्बोयेवाति। कथं 
अयं नरवरो वचनीयोति? पूजननमस्सनचेतनाय आरम्मणकरणवसेन नरवरो वचनीयो, चेतना वाचका, एवं 
वाचकवचितब्बभावो होत्वेव। “यं नरवर न्ति पञ्जत्तिया परमत्थतो अविज्जमानायपि पञ्ञापेतब्बो सन्तानवसेन 
पवत्तमानो लोकियलोकुत्तरगुणसहितो खन्धपञ्चको वुत्तो, सो आरम्मणपच्चयेन पच्चयो, चेतना पच्चयुप्पन्नाति 
पच्चयपच्चयुप्पन्नभावेन योजना । एस नयो तीसु पिटकेसु एवरूपेसु ठानेसु । 


“तस्स नरवरस्सा”ति विसेसनविसेसितब्बभावेन योजना । नरवरो नाम निमन्तितब्बादिको न होति, अथ खो 
पूजेतब्बो नमस्सितब्बो एवाति विसेसेति । तस्स पूजेतब्बस्स चेव नमस्सितब्बस्स च नरवरस्स सासनवरन्ति 
जञ्ञजनकभावेन योजना । सासनवरं नाम पच्चेकबुद्भसावकबुद्धराजराजादीनं सासनवरं न होति, पूजेतब्बस्स चेव 
नमस्सितब्बस्स च नरवरस्स तिलोकस्सेब सासनवरन्ति नियमेति। 


“विदूहि जेख्य न्ति कत्तुकारककितकिरियाभावेन योजना। कत्तुभावो हेट्ठा वुत्तोव। “विदूही”ति सत्तपञ्जत्तिया 
परमत्थतो अविज्जमानायपि पञ्ञापेतब्बो सन्ताने पवत्तमानो सासनवरे सम्मोहधंसकञजाणसहितो हदयवत्थुनिस्सितो 
चित्तुप्पादो वुत्तो, सो यथारहं हेताधिपतिसहजातादिपच्चयेन पच्चयो निप्फादको भवे। जा-इतिधातुया अत्थभूतं जाणं 
पच्चयुप्पन्नं निप्फादेय्यं भवे, एवं पच्चयपच्चयुप्पन्नभावेन योजना। 


“जेय्यं सासनवर न्ति विसेसनविसेस्यभावेन योजना | सासनवरं नाम न येन केनचि जेय्यं, अथ खो विदृहेव 
सण्हसुखुमञाणेन जेय्यं सासनवरन्ति विसेसेति। 


"एतं सासनवर न्ति विसेसनविसेस्यभावेन योजना । सासनवरं नाम मया बुद्धियं अट्डपितं अप्पवत्तेतब्बं होति, मया 
इदानि नेत्तिप्पकरणस्स विसयभावेन बुद्धियं विपरिवत्तमानं ठपेतब्बं पवत्तेतब्बं सासनवरन्ति विसेसेति | एतं सासनवरं 
नेत्तिपr्पकरणस्स विसयन्ति योजना कातब्बा । तेनाह “एतं इदानि अम्हेहि विभजितब्बहारनयपट्ठानविचारणविसयभूतं 
सासन"न्ति (नेत्ति० अद्ट० सङ्गहवारवण्णना) । इच्चेवं नेत्तिया पठमगाथाय सङ्घेपेन योजनत्थो समत्तो। 


तत्थ यन्ति अनियमनरवरस्स सत्थुनो वाचकं पयोगवन्तसब्बनामं । अनियमो च पूजननमस्सनकिरियाय 
अनियमितत्ता वृत्तो, न नरवरतो अञ्ञसत्तस्स सम्भवतोति। एस नयो सेसानियतेसुपि तीसु पिटकेसु । लोकियन्ति एत्थ 
पुञ्ञापुञ्ञानि, तब्बिपाको चाति लोको।एत्थ सत्तनिकाये पुञ्ञापुञ्जानि लोकियन्ति पवत्तन्ति, तब्बिपाको च लोकियति 
पवत्तति, इति सत्तनिकायस्स पुञ्ञापुञ्जानं, तब्बिपाकस्स च पवत्तनस्स आधारभावतो “एत्था'तिपदेन निद्दिट्टो 
सत्तनिकायो लोकोनाम। पूजयतेति विग्गहविरहितं आख्यातपदं, सक्कच्चं पूजनं करोति । 

लोकं पालेन्तीति लोकपाला, पुञ्ञापुञ्ञानञ्चेव तब्बिपाकस्स च पवत्तनाधारत्ता लोका च। के ते? चत्तारो 
महाराजानो, इन्दयमवरुणकुवेरा वा, खत्तियचतुमहाराजसक्कसुयामसन्तुसितसुनिम्मितपरनिम्मितवसवत्तिमहाब्रह्यादयो 
वा। पालनञ्चेत्थ इस्सरियाधिपच्चेन तंतंसत्तलोकस्स 
अञ्ञमञ्ञविहेसननिवारणादिआणापवत्तापनयसपरिवारट्टानन्तरादिनिय्यादना, सह लोकपालेहि यो वत्ततीति 
सलोकपालो। अथ वा ये हिरोत्तप्पा लोकं पालेन्ति, इति पालनतो ते हिरोत्तप्पा लोकपाला | तेनाह भगवा “द्रेमे, भिक्खवे, 
सुक्का धम्मा लोकं पालेन्ती*ति (अ० नि० २.९; इतिवु० ४२) | लोकपालेहि हिरोत्तप्पेहि समन्नागतो लोको सलोकपालो 
नाम । हिरोत्तप्पसम्पन्नो हि सप्पुरिसो लोको सक्कच्चं सदा सब्बकालेसु पूजयति चेव नमस्सति च पापहिरिजिगुच्छनतो, 
धम्मच्छन्दवन्तताय च । 


अज्जे पन पूजेन्ता नमस्सन्तापि कदाचियेव पूजेन्ति नमस्सन्ति, न सब्बदाति | सदाति 
पूजननमस्सनकालवाचकविग्गहविरहितं विकप्पनामं, सब्बनामं वा। नमस्सतीति विग्गहविरहितं आख्यातपदं, सक्कच्चं 
नमस्सनं करोति । तस्सेताति एत्थ तस्साति नियमवाचकं पयोगवन्तसब्बनामं विग्गहविरहितमेव । नियमो च 
पूजननमस्सनकिरियाय विसेसितो । तस्मा तस्स पूजननमस्सनकिरियाय नियमितब्बस्स पूजेतब्बस्स नमस्सितब्बस्स 
नरवरस्साति अत्थो युत्तोव । सेसनियमेसु अज्जेसुपि एसेव नयो। एतन्ति आचरियेन 
विभजितब्बहारनयपट्टानविचारणविसयभूतस्स सासनवरपरामसनं पयोगवन्तसब्बनामं विग्गहविरहितं । 


सासति एतेनाति सासनं, एतेन नवविधसुत्तन्तेन, नवविधसुत्तन्तसहितेन वा वरेन सब्बेन समत्थे वेनेय्ये 
दिटुधम्मिकसम्परायिकपरमत्थेहि तिविधयानमुखेन यथारहं सत्ते सासति अनुसासति विनेति। इति 
सासनानुसासनकिरियानुसारेन वेनेय्यसत्तानं जाननपटिपज्जनाधिगमस्स कारणकरणत्ता “एतेना”ति पदेन निदि 
नवविधसुत्तन्तं, नवविधसुत्तन्तसहितं वा वरं सब्बं सासनं नाम | नवविधसृत्तन्तदेसनाय हि वेनेय्यानं जाननं पुरिमजाननेन 
पच्छिमजाननं, जाननेन पटिपज्जनेन पच्छिमपटिपज्जनेन अधिगमो, पुरिमाधिगमेन पच्छिमाधिगमो होति । तेन वुत्तं “सद्धा 
सीलं सुतं चागो पञ्जा सद्धाय सीलस्स सुतस्स चागस्स पञ्जाया "ति (पट्टा १.१.४२३) च “पठमस्स झानस्स परिकम्मं 
पठमस्स झानस्स' त्यादि (पट्टा १.१.४२३) च। सासधातुया देसनासद्दो च तंजनको देसनाञाणसम्पयुत्तचित्तुप्पादो च 
मुख्यत्थो, तंउपनिस्सयपच्चया वेनेय्यानं अत्थजाननपटिपज्जनअधिगमनादि कारणूपचारत्थो, “एतेना "ति पदेन वुत्ताय 
सासनभूताय नामपञ्जत्तिया करणसत्तिसङ्घाता उपनिस्सयपच्चयसत्ति फलूपचारत्थो। इति-सद्दोपि तमेव नामपञ्जत्तिया 
उपनिस्सयपच्चयसत्ति हेतुभावेन परामसति, तस्सा सत्तिया आधारभूता नामपञ्जत्ति यु-पच्चयत्थो। एसेव नयो तीसु 
पिटकेसु एवरूपेसु ठानेसु। 


एकन्तनिय्यानड्रेन, अनञ्ञसाधारणगुणताय च उत्तमट्ठेन वरं उत्तमं, परियत्तिसासनम्हि फलनिय्यादनतो, 
मग्गनिय्यानहेतुभावतो च निय्यानड्रेन, सावकादीहि अजनियत्ता असाधारणट्टेन च उत्तमड्रेन वरं, वरितब्बन्ति वा वरं । 
यथावुत्तस्स सासनस्स पण्डितेहि अभिपत्थितसमिद्भिहेतुताय वरितब्बत्ता पत्थेतब्बत्ता सासनवरं नाम, यथावुत्तड्ेन वा 
सासनञ्च तं वरञ्चाति सासनवरं। च-सद्देन सत्तिभेदं, तं-सद्देन अत्थाभेदं देस्सेति। 


विदन्तीति विदू । ये पण्डिता यथासभावतो कम्मकम्मफलानि, कुसलादिभेदे च धम्मे विदन्ति, इति विदनतो ते 
पण्डिता विदू नाम, तेहि | ञातब्बन्ति जेव्यं | जा-धातुया निप्परियायतो आरम्मणिकं जाणं वुत्तं, ठानूपचारतो सासनवरस्स 
आरम्मणपच्चयभावो दस्सितो, इति-सद्देन आरम्मणपच्चयभावो परामसितो। तस्स इति-सद्देन परामसितब्बस्स 

आरम्मणपच्चयभावस्स आधारं सासनवरं ण्य-पच्चयत्थोति दडुब्बं । जाणं अरहतीति वा जेय्यं, विदूनं जाणं जाननं 
आरम्मणभावेन अरहतीति अत्थो। इमस्मिं नये तद्धितपदं दब्बं । 


नरति नेतीति नरो। यो पुरिसो अत्तानं इत्थीनं उच्चट्टानं नरति नेति, इति नरनतो नयनतो सो पुरिसो नरो नाम | सो हि 
पुत्तभूतोपि मातुया पितुड्ाने तिट्ठति, कनिट्ठ भातुभूतोपि जेडुभगिनीनं पितुड्ाने तिद्ठति । अथ वा नरितब्बो नेतब्बोति नरो। सो 
हि जातकालतो पट्टाय याव अत्तनो सभावेन अत्तानं धारेतुं समत्थो न होति, ताव परेहि नेतब्बो, न तथा अञ्जो 
तिरच्छानादिकोति। एत्थ पन सत्थुविसयताय नरति वेनेय्यसत्तेति नरोति अत्थो अधिप्पेतो। सत्था हि सत्ते अपायादितो 
सुगति वा मग्गफलनिब्बानं वा नेतीति । सब्बञ्जुतञ्जाणादिअनेकगुणसमन्नागतत्ता वरो उत्तमो, वरितब्बो पत्थेतब्बोति वा 
वरो, तिलोकग्गो। पकतिया उच्चट्टानट्ट नरो गुणुत्तमेन समन्नागतो वरो, नरो च सो बरो चाति नरवरो। च-त-सद्दानं 
अत्थभेदो वुत्तोव, विसेसनपरपदसमासोयं । येन वुत्तं “ अग्गपुग्गलस्साति अत्थो"ति (नेत्ति० अट्ठ० सङ्गहवारवण्णना)। 
अञ्ञे पन “नरानं, नरेसु वा वरोति नरवरो”ति वदन्ति, तं वचनं “अग्गपुग्गलस्साति अत्थो"ति (नेत्ति० अटु० 
सङ्गहवारवण्णना) अट्ठकथावचनेन विरुज्झति मञ्ञे। तस्स नरवरस्साति। इच्चेवं नेत्तिपr्पकरणस्स आदिगाथाय समासेन 
च वचनत्थो समत्तो। 


सरूपत्थो योजनत्थवचनत्थानुसारेन विजानितब्बो। तथापि विसुं सुदु जाननत्थाय पुन वत्तब्बो। “यन्ति पदस्स 
अनञ्जसाधारणसब्बञ्जुतञ्ञाणादिअनेकगुणसम्पन्नो सलोकपालेन लोकेन पूजेतब्बो चेव नमस्सितब्बो च 
सासनवरदेसको तिलोकग्गो सरूपत्थो। “लोको”ति पदस्स यथावुत्तलोकपालसहितो सद्भाचागादिसम्पन्नो सब्बसत्तलोको 
सरूपत्थो । लोकसद्दो एकवचनयुत्तोपि जातिसद्दत्ता निरवसेसतो सत्ते सङ्गण्हाति यथा “महाजनो”ति। कामञ्चेत्थ 
लोकसह्दो “लोकविदू”त्यादीसु सङ्घारभाजनेसुपि पवत्तो, पूजननमस्सनकिरियासाधनत्ता पन सत्तलोकेव वाचकभावेन 
पवत्तोति। तेनाह “पूजनकिरियायोग्यभूततावसेना”ति (नेत्ति० अटु० सङ्गहवारवण्णना)। 


पूजयतेति एत्थ पूजनकिरियाय मुख्यतो पूजनसङ्घातो पूजेन्तानं चित्तुप्पादो सरूपत्थो, फलूपचारेन तंचित्तुप्पादस्स 
आरम्मणपकतूपनिस्सयभूता वुत्तप्पकारा सब्बे बुद्धगुणा सरूपत्था । ते-विभत्तिपच्चयस्स पूजनकिरियासाधको वुत्तप्पकारो 
लोको च सरूपत्थो, एवं सति अत्थभेदाभावतो द्वीसु वाचकेसु एकोव वाचको वत्तब्बो, कस्मा एकस्मिं अत्थे द्वे वाचका 
बुत्ताति? नायं दोसो द्विन्नं वाचकानं सामञ्जविसेसवाचकत्ता। लोकसद्दो हि पूजनकिरियासाधको, अञ्ञकिरियासाधको च 
वदतीति सामञ्ञवाचको च होति। पूजयते-सद्दो लोकपूजनइत्थिपूजनपुरिसपूजनतिरच्छानपूजनादिकिरियासाधकञ्च 
वदतीति सामञ्ञवाचको । तस्मा पूजयते-सद्दो लोकसद्दस्स सरूपत्थो, पूजनकिरियासाधको च न अञ्ञकिरियासाधकोति 
नियमेति। लोकसद्दो च पूजयतेसद्दस्स सरूपत्थो पूजनकिरियासाधको। लोको पन पूजनकिरियासाधको 
इत्थिपुरिसतिरच्छानादिकोति नियमेति। तीसु पिटकेसु अञ्जेसुपि एवरूपेसु ठानेसु एसेव नयो। 


““सलोकपालो ति पदस्स यथावुत्तसेटलोकपालसहगतो, पूजननमस्सनकिरियासाधको च सत्तनिकायो सरूपत्थो। 
“सदा ति पदस्स रत्तिदिवसकालो अतीतभगवतो धरमानकालो ततो परकालो अभिनीहारतो याव सासनन्तरधाना कालो 
ततो परकालो सरूपत्थो। सो पन अनागतबुद्भुप्पज्जनकालो अतीतसम्मासम्बुद्भे इदानि पूजयन्ति नमस्सन्ति विय 
पूजयिस्सति चेव नमस्सिस्सति च । नमस्सतीति एत्थ नमस्सनकिरियाय मुख्यतो नमस्सनसङ्घातो चित्तुप्पादो सरूपत्थो, 
फलूपचारेन तंचित्तुप्पादस्स आरम्मणपकतूपनिस्सयभूता वृत्तप्पकारा सब्बे बुद्भगुणा सरूपत्थो । ति-विभत्तिपच्चयस्स 
नमस्सनकिरियासाधको यथावुत्तसत्तनिकायो लोको च सरूपत्थो, अत्थभेदाभावेपि द्विन्नं वाचकानं पवत्तभावो हेट्ठा 

वुत्तोव। “चा ति पदस्स इधेकच्चो पूजेन्तोपि न नमस्सति, नमस्सन्तोपि न पूजेति च, अयं पन सत्तनिकायो लोको 
पूजयति चेव नमस्सति चाति समुच्चयत्थो सरूपत्थो । 


तस्साति एत्थ तं-सद्दस्स सब्बञ्ञुतञ्जाणादिअनेकगुणसमन्नागतो पूजेतब्बो नमस्सितब्बो तिलोकग्गो सत्था 
सरूपत्थो, छट्टीविभत्तिया जनकस्स नरवरस्स जञ्ञेन सासनवरेन सम्बन्धो पधानसरूपत्थो, जञ्ञसासनवरस्स जनकेन 
नरवरेन सम्बन्धो अपधानसरूपत्थो । तीसु पिटकेसु एवरूपेसु अञ्जेसुपि एसेव नयो। 


“एता न्ति पदस्स आचरियेन विभजितब्बहारनयपटठ्ठानविचारणविसयभूतं सासनं सरूपत्थो। “सासनवर' न्ति 
पदस्सापि तमेव सरूपत्थो, एतं सासनवरं परियत्तिपटिपत्तिपटिवेधभेदेन तिविधम्पि परियत्तिसासनमेव 
सब्बसासनमूलभूतत्ता, नेत्तिप्पकरणस्स विसयभूतत्ता च विसेसतो अधिप्पेतं तस्स मूलभूतभावतो विनयसंवण्णनादीसु 
बहूपकारेन दस्सितोति अम्हेहि न वत्तब्बो। वदन्तोपि अञ्जं रचितब्बं रचितुं असमत्थोव हुत्वा वदतीति गहितब्बो वदेय्य। 


तं पन परियत्तिसासनं विमुत्तिरसवसेन एकविधं, धम्मविनयवसेन दुविधं, 
विनयपिटकसुत्तन्तपिटक अभिधम्मपिटकवसेन तिविधं, आणादेसनावोहारदेसनापरमत्थदेसनावसेन तिविधं, 
यथापराधसासनायथानुलोमसासनायथाधम्मसासनाभेदेनपि तिविधं, 
संवरासंवरकथादिट्टिविनिवेठनकथानामरूपपरिच्छेदकथाभेदेनपि तिविधं । एत्थ च देसना देसकाधीना, सासनं 
सासितब्बायत्तं, कथा कथेतब्बत्थापेक्खाति विसेसो। दीघनिकायो, मज्झिमनिकायो, संयुत्तनिकायो, अङ्घुत्तरनिकायो, 
खुहकनिकायोति निकायभेदेन पन पञ्चविधं; सुत्तगेय्यवेय्याकरणगाथाउदानइतिवुत्तकजातकअमब्भुतधम्मवेदल्लभेदेन पन 
नवविधं; धम्मकखन्धभेदेन पन चतुरासीतिधम्मक्खन्धसहस्सविधं; 
“संकिलेसभागियवासनाभागियनिब्बेधभागियअसेक्खभागियाति अमिस्सानि चत्तारि; 
संकिलेसभागियवासनाभागियसंकिलेसभागियनिब्बेध 
भागियसंकिलेसभागियअसेक्खभागियवासनाभागियनिब्बेधभागियाति मिस्सकदुकानि चत्तारि; 
संकिलेसभागियवासनाभागियअसेक्खभागियसंकिलेसभागियवासना भागियनिब्बेधभागियाति मिस्सकतिकानि द्व; 
तण्हासंकिलेसदिड्टिसंकिलेसदुच्चरितसंकिलेसतण्हाबोदानभागियदिट्टिव- उदानभागियदुच्चरितवोदानभागियातिछा'ति 
(नेत्ति० ८९) सोळसन्नं सुत्तानं भेदेन सोळसविधं; 
“'लोकियलोकुत्तरलोकियलोकुत्तरसत्ताधिड्ठानधम्माधिट्ठानसत्तधम्माधिड्ठानजाणजेय्य- 
जाणञेय्यदस्सनभावनादस्सनभावनासकवचनपरवचनसकवचनपरवचन 
विस्सज्जनीयअविस्सज्जनीयविस्सज्जनीयअविस्सज्जनीयकम्मविपाककम्मविपाककुसल 
अकुसलकुसलाकुसलअनुञ्जातपटिक्खित्तअनुञ्जातपटिक्खित्तथवस्स भेदेन अट्टवीसतिविध'न्ति (नेत्ति० ११२) 
एवमादिबहुविधं परियत्तिसासनं नेत्तिप्पकरणस्स विसेसतो विसयं । तस्स विसयभावे सति पटिपत्तिपटिवेधसङ्घातं 
सासनद्वयम्पि तम्मूलकत्ता विसयं होति परियायतोति दटुब्बं । 


““विदूही ति पदस्स यथावुत्तसासनवरस्स सपरसन्तानपवत्तनपवत्तापनादिवसेन विजाननसमत्थो 
सण्हसुखुमजाणादिगुणसम्पन्नो कल्याणपुथुज्जनसोतापन्नादिको पुग्गलो सरूपत्थो। “जेय्य”न्ति पदस्स तादिसेहि विदृहि 
सण्हसुखुमजाणादिना विजानितब्बं सासनवरं सरूपत्थो। “नरवरस्सा ति पदस्स एकविधादिभेदस्स सासनवरस्स जनको 
अनेकगुणसम्पन्नो तिलोकग्गो सरूपत्थो। इच्चेवं नेत्तिया आदिगाथाय सरूपत्थो सङ्घेपेन विजानितब्बो। 

एवं तस्सा अनुसन्ध्यादीनं जानितब्बभावे सतिपि अजानन्तो विय पुच्छित्वा दोसं आरोपेत्वा परिहारवसेनापि 
गम्भीराधिप्पायस्स अनाकुलस्स विसेसजाननं भविस्सति। तस्मा पुच्छित्वा दोसं रोपेत्वा परिहारवसेन गम्भीराधिप्पायं 
सम्पिण्डेत्वा कथयिस्सं । अम्हाकाचरिय किमत्थं “यं लोको" त्यादिमाह? नेत्तिप्पकरणं कातुं। एवं सति नेत्तिप्पकरणभूतं 
“*सोळसहारा नेत्ति त्यादिकं एव वत्तब्बं, कस्मा तं अवत्वा ततो नेत्तिप्पकरणतो अञ्जं “यं लोको पूजयते त्यादिमाह। 
सेय्यथापि समुह गच्छन्तो हिमवन्तं गच्छति, हिमवन्तं गच्छन्तो समुद्दं गच्छति, एवमेव नेत्तिप्पकरणं करोन्तो 
सासनवरदस्सनं करोतीति? सच्चं, तथापि यस्स संवण्णनं नेत्तिप्पकरणं कातुकामो तं सासनवरं पठमं दस्सेतुं “यं 
लोको"त्यादिमाह। एबं सति “एतं सासनवर "न्ति एत्तकमेव वत्तब्बं, कस्मा “यं लोको त्यादि वुत्तन्ति? तं सासनवरं 
जनकेन नरवरेन नियमेत्वा थोमेतुं वुत्तं । तथापि “तस्स नरवरस्सा"ति एत्तकमेव वत्तब्बं, कस्मा “यं लोको" त्यादि 
वुत्तन्ति? तं जनकं नरवरं लोकपालेन लोकसेट्टेन सद्भि सब्बेन लोकेन पूजनीयनमस्सनीयभावेन थोमेतुं “यं लोको" त्यादि 
वुत्तं । पूजेन्तापि वन्दित्वा पूजेन्ति, तस्मा “पूजयते' "ति एत्तकमेव वत्तब्बन्ति? तथापि केचि केसञ्चि पूजासक्कारादीनि 
करोन्तापि तेसं अपाकटगुणताय नमक्कारं न करोन्ति। एवं भगवतो यथाभूतअब्भुग्गतसद्दताय पन भगवन्तं पूजेत्वापि 
वन्दतियेवाति दस्सेतुं “नमस्सति चा" ति वुत्तं । पूजेन्तो, नमस्सन्तो च न कदाचियेव, अथ खो सब्बकालन्ति दस्सेतुं 
“सदा” ति वुत्तं। तादिसस्स नरवरस्स तादिसं सासनवरं सण्हसुखुमजाणसम्पन्नेहि विदूहेव सुखुमञाणेनेव जेय्यन्ति 
सासनवरं थोमेतुं “विदृहि जेय्य"'न्ति वुत्तं । 


एत्थ च “पूजयते, नमस्सती”ति एतेहि पूजननमस्सनकिरियाय हेतुभूता सब्बञ्जुतञ्ञाणादयो अनेके 
लोकियलोकुत्तरगुणा पकासिता होन्ति ते गुणे आगम्म सब्बलोकस्स पूजननमस्सनचेतनाय पवत्तनतो । तेसु हि किञ्चि 
सरूपतो, किञ्चि अनुमानतो सारिपृत्तत्थेरादयो अनुस्सरन्ति, पूजेन्ति, नमस्सन्ति। तेन वुत्तं “अनुस्सरेथ सम्बुद्ध'न्ति (सं० 
नि० १.२४९) | एकदेसगुणापि पूजारहा नमस्सनारहा, कस्मा सब्बेपि गुणा पकासिताति? सब्बगुणदस्सनेन 
बोधिसम्भारसम्भरणमहाकरुणायोगसङ्कातहेतुजाणपहान- आनुभावरूपकायसम्पत्तिसङ्घातफलहितज्झासयिन्द्रिय- 
पाककालागमनदेसनाजाणसङ्कातसत्तु- पकारसम्पदावसेन थोमना दस्सिता। तेन अत्तहितपटिपत्ति, परहितपटिपत्ति च 
निरुपक्किलेसूपगमनापगमनञ्च लोकसमञ्ञानुपपवत्ति, तदनतिधावनञ्च चरणसम्पत्ति, विज्जासम्पत्ति च अत्ताधिपतिता, 
धम्माधिपतिता च लोकनाथअत्तनाथता च पुब्बकारिकतञ्जुता च अपरन्तपता, अनत्तन्तपता च 
बुद्धकरणधम्मबुद्धभावसिद्धि च परतारणअत्ततारणञ्च सत्तानुग्गहचित्तता, धम्मविरत्तचित्तता च पकासिता भवन्ति । तेन 
सब्बप्पकारेन अनुत्तरदकि्खिणेय्यताउत्तमपूजनीयनमस्सनीयभावपूजननमस्सनकिरियाय च खेत्तङ्गतभावं पकासेति। तेन 
पूजनकनमस्सनकानं यथिच्छितब्बपयोजनसम्पत्ति पकासिताति सब्बगुणा पकासिताति। 


आदिकल्याणतादिगुणसम्पत्तिया बरं अग्गं उत्तमं, निपूणजाणगोचरताय पण्डितवेदनीयञ्च, तस्मा “वरं जेय्यन्ति 
वचनेहि स्वाक्खाततादयो सब्बे धम्मगुणा पकासिता। अरियसच्चपटिवेधेन समुग्घातकिलेससम्मोहायेव परमत्थतो 
पण्डिता बाल्यादिसमतिक्कमनतो, तस्मा भावितलोकुत्तरमग्गा, सच्छिकतसामञ्जफला च पुग्गला विसेसतो “विदू "ति 
बुच्चन्ति । ते हि यथावुत्तसासनवरं अविपरीततो ञातुं, नेतुञ्च सपरसन्ताने सक्कुणन्ति। तस्मा ये सुप्पटिपन्नतादयो 
अनेकेहि सुत्तपदेहि संवण्णिता, ते अरियसङ्घगुणापि निरवसेसतो “विदूही”ति पदेन पकासिताति । एवं नेत्तिया पठमगाथाय 
“एतं सासनवर "न्ति पदेन सासनत्तयं सङ्गण्हित्वा तत्थ इतरेसं द्विन्नं अधिगमूपायभावतो सब्बसासनमूलभूतस्स, अत्तनो 
नेत्तिपr्पकरणस्स च विसयभूतस्स परियत्तिसासनवरस्स दस्सनमुखेन सब्बे रतनत्तयगुणापि थोमनावसेन नयतोव पकासिता 
होन्ति । नयतो हि दस्सिता सब्बे गुणा निरवसेसा गहिता भवन्ति, न सरूपतो । तेनाह भगवन्तं ठपेत्वा पञ्ञवन्तानं 
अग्गभूतो धम्मसेनापतिसारिपृत्तत्थेरोपि बुद्धगुणपरिच्छेदनमनुयुत्तो “अपिच मे धम्मन्वयो विदितो"ति (दी० नि० २.१४६) 

भगवतापि - 


“एवं अचिन्तिया बुद्धा, बुद्धधम्मा अचिन्तिया। 
अचिन्तिये पसन्नानं, विपाको होति अचिन्तियो”ति॥ (अप० थेर १.१.८२; नेत्ति० ९५) - 


गाथा वुत्ता । तत्थ बुद्धधम्माति बुद्धगुणा। अम्हाकं पन यावजीवं रतनत्तयगुणपरिदीपने अतिउस्साहन्तानम्पि सरूपतो 
नीहरित्वा दस्सेतुं असमत्थभावो पगेव पण्डितेहि वेदितब्बोति। 


इच्चेवं - 


““यं लोको पूजयते, सलोकपालो सदा नमस्सति च। 
तस्सेत सासनवरं, विदूहि जेय्यं नरवरस्सा"ति॥ - 


निग्गहितलोपवसेन वुत्ताय गाथाय सङ्घेपेन कथितो अनुसन्ध्यादिको समत्तोति । 


““यं लोको पूजयते, स लोकपालो सदा नमस्सति च। 
तं तस्स सासनवरं, विदूहि जेय्यं नरवरस्सा"ति॥ - 


गाथं अपरे पठन्ति । तस्सापि अनुसन्ध्यत्थो वुत्तनयोव । योजनत्थो पन विसेसो। तत्थ हि सलोकपालो लोको यस्स सत्थुनो 
नरवरस्स यं सासनवरं संवण्णेतब्बसहितं, संवण्णेतब्बं एव वा पूजयते चेव नमस्सति च, तस्स लोकपालस्स सत्थुनो तं 
पूजेतब्बं, नमस्सितब्बञ्च विदूहेव विञ्ञातब्बं, एतं सासनवरं नेत्तिप्पकरणस्स विसयन्ति गहेतब्बन्ति योजना । 
योजनाकारोपि हेट्ठा वुत्तनयोव। 


विग्गहत्थोपि विसेसो। इमस्मिञ्हि नये लोकं पालेन्तीति लोकपाला, यथावुत्तचतुमहाराजादयो। तेहि लोकपालेहि 
सहितं सब्बलोकं पालेति लोकग्गनायकत्ताति लोकपालोति भगवापि लोकपालसद्देन वुत्तो। सो हि “तस्सा ति एत्थ तं- 
सद्देन परामसीयति, तस्मा तस्स लोकपालस्स सत्थुनो नरवरस्साति अत्थो गहितो। यदि एवं लोकपालो गुणीभूतो अपधानो 
पधानभूतं लोकं विसेसेत्वा विनिवत्तो, कथं तं-सद्देन परामसीयतीति? लोकविसेसको समानोपि सासनवरापेक्खताय 
जनकसामिभावेन सम्बन्धिविसेसभूतत्ता पधानभूतो विय परामसीयतीति। भगवा सासनवरस्स सामिभावेन गहितो। कथं 
सासनवरस्स सामी भगवा सासनवरं पूजयतीति? न चायं विरोधो। बुद्धा हि भगवन्तो धम्मगरुनो, ते सब्बकालं 
धम्ममपचयमानाव विहरन्तीति। बुद्भानञ्हि धम्मगरुधम्मापचयमानभावो “यंनूनाहं...पे०... तमेव धम्मं सक्कत्वा गरु कत्वा 
मानेत्वा पूजेत्वा उपनिस्साय विहरेय्य''न्ति (अ० नि० ४.२१) वुत्तो, तस्मा लोकपालो भगवा सासनवरं पूजयतीति दटुब्बो । 
एवं सति लोकपालो भगवा सासनवरं पूजयतीति अत्थो यत्तो होतु, कथं लोकपालो भगवा सासनवरं नमस्सतीति युत्तोति? 
युत्तोव “नमस्सती”ति पदस्स गरुकरणेन तन्निन्नपोणपब्भारोति अत्थस्सापि लब्भनतो। भगवा हि धम्मगरुताय सब्बकालं 
धम्मनिन्नपोणपब्भारभावेन विहरतीति । वृत्तञ्हेतं “येन सुदं निच्चकण्पं विहरामी 'तिआदि। सेसमेत्थ हेट्टा वुत्तनयेन वा 
संवण्णनासु वुत्तनयेन वा जातब्बन्ति अम्हेहि न वित्थारीयति। 


एवं पठमगाथाय “सासनवर' न्ति पदेन तिविधम्पि सासनं सङ्गण्हित्वा तत्थ परियत्तिसासनमेव अत्तनो 
नेत्तिप्पकरणस्स विसयं नियमेत्वा दस्सेन्तो “द्वादस पदानि” त्यादिमाह। अथ वा पठमगाथाय रतनत्तयथोमनेन सह 


www.tipitaka.org Vipassana Research Institute 


Page 0 sur 2] 


नेत्तिप्पकरणताविसयं सासनवरं आचरियेन दस्सितं, “तस्स सासनवरं किं सब्बंयेव नेत्तिप्पकरणस्स विसयं, उदाहु 
परियत्तिसासनमेवा'ति पुच्छितब्बत्ता परियत्तिसासनभूतं सुत्तमेवाति दस्सेन्तो “द्वादस पदानि सुत्त” न्तिआदिमाह। तत्थ 
““सासनवर' न्ति सामञ्ञेन वृत्तम्पि परियत्तिसुत्तमेव सासनवरन्ति गहेतब्बन्ति अत्थो। “तं पन कतिविध''न्ति वत्तब्बत्ता 
“द्वादस पदानी” ति वुत्तं, सङ्घेपतो पभेदेन द्वादसविधन्ति अत्थो। पभेदतो द्वादसविधम्पि ब्यञ्जनपदअत्थपदतो पन 
दुविधमेवाति दस्सेतुं “त सब्बं ब्यञ्जनञ्च अत्थो चा ति वुत्तं। “तस्मिं द्ये एकमेव सरूपतो नेत्तिप्पकरणस्स विसयन्ति 
विञ्जेय्यं, उदाहु उभय न्ति पुच्छितब्बत्ता उभयन्ति दस्सेतुं “तं विञ्ञेय्यं उभय न्ति वुत्तं। वचनवचनीयभावेन सम्बन्धे 
यस्मिं ब्यञ्जने, अत्थे च “सुत्त”'न्ति वोहारो पवत्तो, तं उभयं सरूपतो नेत्तिप्पकरणस्स विसयन्ति विञ्ञेय्यन्ति अत्थो। 
“किन्ति विञ्ञेय्य'न्ति वत्तब्बत्ता “को अत्थो, व्यञ्जनं कतम न्ति वृत्तं । इदं वृत्तं होति - छब्यञ्जनपदछअत्थपदभेदेन 
द्वादसविधं ब्यञ्जनपदअत्थपदवसेन दुविधं सब्बपरियत्तिसङ्कातं सुत्तं मम नेत्तिपr्पकरणस्स विसयं सासनवरन्ति ञातब्बं । 
सरूपतो पुच्छित्वा अत्थपदं, ब्यञ्जनपदञ्च सरूपतो जातब्बन्ति । 


एवं पठमगाथाय “सासनवर''न्ति वुत्तस्स सुत्तस्स परियत्तिभावञ्चेब अत्थपदब्यञ्जनपदभावेन वेदितब्बत्तञ्च 
दस्सेत्वा इदानि तस्स सुत्तस्स पविचयूपायं नेत्तिप्पकरणं पदत्थविभागेन दस्सेतुं “सोळसहारा” त्यादिमाह। अथ वा 
दुतियगाथाय नेत्तिपकरणस्स विसयं सासनवरं नियमेत्वा दस्सितं, “नेत्ति नाम कतमा, कतिविधा'ति पुच्छितब्बत्ता 
नेत्तिनाम एत्तिकाति सङ्घेपतो दस्सेतुं “सोळसहारा ˆ त्यादिमाह । तत्थ तस्स सासनस्स सुत्तस्स अत्थपरियेटि नेत्तिसंबण्णना 
मया महाकच्चायनेन निहिड्ठा नेत्ति नाम सोळसहारसमुदाया पञ्चनयसमुदाया अट्ठारसमूलपदसमुदायाति विजानितब्बाति। 


ते हारादयो केनट्टेन नेत्ति नाम? वेनेय्यसत्ते अरियधम्मं नेतीति नेत्तीति एवमादि अत्थो संवण्णनासु (नेत्ति० अट्टु० 
गन्थारम्भकथा) वुत्तोव । इमाय ततियगाथायपि “महाकच्चानेन निदिड्ठा ति पाठो सुन्दरो। “महाकच्चायनेन निद्दिट्टा'ति वा 
पाठो, न सुन्दरो। लक्खणञ्हि मया हेट्ठा वुत्तन्ति। “सोळसहारादिसमुदाया नेत्ती”'ति वुत्ता, ते हारा सृत्तस्स ब्यञ्जनविचयो 
वा होन्ति, अत्थविचयो वा, नया च ब्यञ्जनविचयो वा होन्ति, अत्थविचयो वाति विचारणायं सति “इमे इमस्स विचयो”ति 
नियमेत्वा दस्सेतुं “हारा ब्यञ्जनविचयोतिआदिमाह । तत्थ हारा सुत्तस्स ब्यञ्जनविचयो होन्ति, न अत्थविचयो 
सोळसहारानं मूलपदनिद्भारणं वज्जेत्वा ब्यञ्जनमुखेनेव संबण्णनाभावतो। तयो पन नया सुत्तस्स अत्थविचयो होन्ति, 
तिण्णं नयानं मूलपदसङ्घातअविज्जादिसभावधम्मनिद्धारणमुखेनेव सृत्तस्स अत्थसंवण्णनाभावतोति। 


“तं उभयं सृत्ते संवण्णनाभावेन केनचि कत्थचियेव योजेतब्बं, उदाहु सब्बथा सब्बत्थ योजित"'न्ति पुच्छितब्बभावतो 
तं उभयं सब्बत्थ सुत्तेसु सब्बथा योजितन्ति दस्सेतुं “उभयं परिग्गहीत/ न्ति वुत्तं । हारा चेव नया च उभयं सृत्तस्स 
अत्थनिद्धारणवसेन परितो समन्ततो गहितं सब्बथा सृत्तेसु योजितन्ति। 


“हारादिसमुदायभूतं नेत्तिसङ्कातं सुत्तं कथं संवण्णेतब्बं सुत्तं संवण्णेती 'ति वत्तब्बभावतो वुत्तं “वुच्चति सुत्तं 
यथासुत्त' न्ति । नेत्तिसङ्कातं संवण्णनासुत्तं संवण्णेतब्बसुत्तानुरूपं यथा येन येन देसनाहारेन वा अञ्ञेन वा संवण्णेतब्बं, 
तेन तेन बुच्चति संबण्णेतीति अत्थो। अथ वा “नेत्तिसङ्कातं सत्तं कित्तकं संवण्णेतब्बं सूत्तं संवण्णेती''ति वत्तब्बभावतो 
वुत्तं “वुच्चति सुत्तं यथासुत्त न्ति। तत्थ यथासुत्तं यं यं सुत्तं भगवता वुत्तं, तं तं सब्बं सुत्तं नेत्तिसङ्कातं सुत्तं वुच्चति 
वदति अस्सादादीनवदस्सनवसेन संवण्णेतीति । तेन वृत्तं “नेत्तिनयेन हि संवण्णेतुं असक्कुणेय्यं नाम सुत्तं नत्थी”ति 
(नेत्ति० अटु० सङ्गहवारवण्णना) । 


““यं यं भगवता देसितं सुत्तं नेत्तिसंवण्णनाय संवण्णितं, सा संवण्णेतब्बा देसना च विज्जेय्या, उदाहु देसितब्बज्चा''ति 

वत्तब्बभावतो “या चेव देसना त्यादिमाह । या चेव देसना पाळि संवण्णिता, सा च, ताय देसनाय देसितं यं 
धम्मजातं, तञ्च उभयं विमृत्तायतनदेसनासीसेन परिचयं करोन्तेहि एकन्तेन विञ्ञेय्यं उभयस्सेव 
अनुपादिसेसपरिनिब्बानपरियोसानानं सम्पत्तीनं हेतुभावतो। “तस्स उभयस्स विजानने साधेतब्बे साधेतब्बस्स विजाननस्स 
हेतुभूता कतमा अनुपुब्बी' "ति पुच्छितब्बभावतो वुत्तं “तत्रा” त्यादि। तत्थ तत्र विजानने साधेतब्बे सुत्तादिनवङ्गस्स 
सासनस्स अत्थपरियेसना अत्थविचारणा हारनयानं अयं अनुपुब्बी विजाननस्स साधेतब्बस्स हेतुभूता अनुपुब्बी नामाति 
अत्थो। अथ वा तस्स उभयस्स विजानने साधेतब्बे सृत्तादिनवङ्गस्स सासनस्स अत्थपरियेसनाय अत्थविचारणाय अयं 
अनुपुब्बी विजाननस्स साधेतब्बस्स हेतुभूता अनुपुब्बी नामाति। अथ वा वक्खमानाय हारनयानुपुब्बिया 
नवविधसृत्तन्तपरियेसना विजाननस्स हेतुभूताति वेदितब्बा । तेनाकारेनेव अट्ठकथायं तिधा वुत्ताति । 


सङ्गहवारस्स अत्थविभावना निट्टिता । 


२. उद्देसवारअत्थविभावना 


१. एवं सङ्गहवारेन सङ्घेपतो दस्सिते हारादयो इदानि विभागेन दस्सेतुं “तत्थ कतमे सोळस हारा तिआदिदेसना 
आरद्धा । अथ वा सोळसहारादिसमुदाया नेत्ति नाम मया महाकच्चानेन निद्दिट्ठाति वृत्ता, “कतमे ते सोळस हारा”ति 
पुच्छितब्बत्ता वुत्तं “तत्थ सोळस हारा” त्यादि। तत्थ तत्थाति तेसु सोळसहारादीसु। देसना हारो, विचयो हारो...पे... 
सामारोपनो हारोति इमे सोळस हाराति दटुब्बा । 


तत्थ सब्बसाधारणत्ता हारपदस्स वचनत्थो पठमं वत्तब्बो। केनट्टेन हाराति? हरीयन्ति एतेहीति हारा । एतेहि 
संवण्णनाविसेसेहि संबण्णियेसु सुत्तगेय्यादीसु अञ्जाणसंसयविपल्लासा हरीयन्ति, इति अञ्ञाणादिहरणकारणत्ता 
“नएतेही "ति पदेन निहिट्ठा संवण्णनाविसेसा हारा नाम, हर-धातुया आचरियस्स वचीभेदसद्दो, तंसमुड्डापको चित्तुप्पादो च 
मुख्यत्थो, वेनेय्यानं संवण्णेतब्बसृत्तस्स अत्थजाननादिञाणसम्पयृत्तचित्तुप्पादो कारणूपचारत्थो, तस्स 
उपनिस्सयपच्चयभूतानं संवण्णनाविसेसानं उपनिस्सयपच्चयसत्ति फलूपचारत्थो, इति-सद्देन सा उपनिस्सयपच्चयसत्तियेव 
परामसीयति। तंसत्तिसम्पन्ना संवण्णनाविसेसा ण-पच्चयत्था होन्ति। एस नयो एवरूपेसु ठानेसुपि। वित्थारो अट्टुकथायं 
(नेत्ति० अट्टु० १) वुत्तो एव। 


असाधारणतो पन देसीयति एतायाति देसना । एताय संवण्णनाय संवण्णेतब्बसृत्तत्थो देसीयति संवण्णीयति 
संवण्णनानुसारेन जापीयति, इति जापनकारणत्ता “एताया”ति पदेन निददिट्ठा विसेससंवण्णना देसना नाम, न पाळिदेसना, 
पाळिदेसनाय संवण्णेतब्बसंवण्णनाभावेन सहचरणतो वा देसना। किञ्चापि अज्ञे हारा देसनापाळिसङ्घातस्स सुत्तस्स 
अत्थसंवण्णनाभावतो देसनाय सहचारिनो होन्ति, अयं पन हारो येभुय्येन यथारुतवसेनेव विञ्ञायमानत्ता पाळिदेसनाय सह 
चरतीति वत्तब्बतं अरहति, न तथा परे। न हि अस्सादादीनवनिस्सरणादिसन्दस्सनलक्खणरहिता पाळिदेसना अत्थि, 
अयञ्च हारो अस्सादादिसन्दस्सनलक्खणोति। 


विचियन्ति एतेनाति बिचयो । एतेन संवण्णनाविसेसेन सृत्ते पदपञ्हादयो विचियन्ति, इति विचारणकारणत्ता सो 
संवण्णनाविसेसो विचयो नाम। कत्वत्थाधिकरणत्थापि लब्भन्ति। संवण्णेतन्बसुत्तेन पदपञ्हादिविचयनलक्खणो 
संवण्णनाविसेसो विचयो हारो। 

युत्तायृत्ति विचारीयति एतायाति युत्ति। एताय विसेससंवण्णनाय सब्बेसं हारानं भूमिगोचरानं युत्तायुत्ति विचारीयति, 
इति विचारणकारणत्ता “एताया”ति पदेन निद्दि्ठा विसेससंवण्णना युत्ति नाम। इध उत्तरपदलोपो ददुब्बो, युत्तिया 
विचारणा, विचारणीयभावेन सहचरणतो वा यृत्ति। सब्बहारानं भूमिगोचरानं यृत्तायृत्तिविचारणलक्खणो संबण्णनाविसेसो 
युत्ति हारो। 


पदति पवत्तेति फलं एतेनाति पदं, कारणं । ठन्ति तिइन्ति एत्थ फलानि तदायत्तवुत्तितायाति ठानं, कारणं । पदञ्च तं 
ठानञ्चाति पदट्टानं, आसन्नकारणं। सृत्ते आगतधम्मानं पदट्टानं विचारीयति एतायाति पदट्टाना, विसेससंवण्णना, 
विचारणलोपोव, सुत्ते आगतधम्मानं पदद्ठानानं, तेसञ्च पदद्ठानानं विचारणलक्खणो संवण्णनाविसेसो पदट्ठानो हारो। 


सुत्ते अवुत्तापि समानलक्खणा धम्मा लक्खीयन्ति एतेन संबण्णनाविसेसेनाति लक्खणो, सुत्ते वुत्तेन धम्मेन 
समानलक्खणानं धम्मानं अवुत्तानम्पि निद्धारणलक्खणो संवण्णनाविसेसो लक्खणो हारो। 


सुत्ते दस्सियमाना निब्बचनादयो चत्तारोपि वियूहीयन्ति विभागेन सम्पिण्डीयन्ति एत्थ, एतेन वाति ब्यूहो, चतुन्नं 
निब्बचनादीनं ब्यूहो चतुब्यूहो । निब्बचनाधिप्पायब्यञ्जनानञ्चेव देसनानिदानस्स च पुब्बापरेन सद्भि सन्दस्सनलक्खणो 
संवण्णनाविसेसो चतुब्यूहो हारो । 


देसनाय गहितधम्मेन सभागा, विसभागा च धम्मा आवड्टीयन्ति एत्थ, एतेन वाति आवट्टो, देसनाय गहितधम्मानं 
सभागविसभागधम्मवसेन आवट्टनलक्खणो संवण्णनाविसेसो आवट्टो हारो। 


असाधारणासाधारणानं संकिलेसधम्मे, वोदानधम्मे च साधारणासाधारणतो, पदड्डानतो, भूमितो च विभजनलक्खणो 
संवण्णनाविसेसो विभत्ति हारो। 


सुत्ते निद्िट्ठा धम्मा पटिपक्खवसेन परिवत्तीयन्ति इमिना, एत्थ बाति परिवत्तो, सुत्ते निदिट्ठानं धम्मानं पटिपकखतो 
परिवत्तनलक्खणो संवण्णनाविसेसो परिवत्तनो हारो। 


सुत्त वुत्तस्स एकस्सेव अत्थस्स वाचकं विविधं वचनं एत्थ संवण्णनाविसेसेति विवचनं, विवचनमेव वेबचनं, सुत्ते 
वुत्ते एकस्मिं अत्थे अनेकपरियायसद्दयोजनालक्खणो संवण्णनाविसेसो वेवचनो हारो। 


सुत्ते वृत्ता अत्था पकारेहि जापीयन्ति इमिना, एत्थ वाति पञ्ञत्ति, एकेकस्स धम्मस्स अनेकाहि पञ्जत्तीहि 
पञ्ञापेतब्बाकारलक्खणो संवण्णनाविसेसो पञ्ञत्ति हारो। 


सुत्तागता धम्मा पटिच्चसमुप्पादादीसु ओतरीयन्ति अनुप्पवेसीयन्ति एत्थ, एतेन वाति ओतरणो, 
पटिच्चसमुप्पादादिमुखेहि सुत्तत्थस्स ओतरणलक्खणो संवण्णनाविसेसो ओतरणो हारो। 


सुत्ते पदपदत्थपञ्हारम्भा सोधीयन्ति समाधीयन्ति एत्थ, एतेन वाति सोधनो, सुत्ते पदपदत्थपञ्हारम्भानं 
सोधनलक्खणो संवण्णनाविसेसो सोधनो हारो। 


सामञ्जविसेसभूता धम्मा विना विकण्पेन अधिट्टीयन्ति अनुप्पवत्तीयन्ति एत्थ, एतेन वाति अधिट्टानो, सृत्तागतानं 

धम्मानं अविकप्पनवसेन सामञ्ञविसेसनिद्धारणलक्खणो संबण्णनाविसेसो अधिट्टानो हारो। 


यो हेतु चेब पच्चयो च फलं परिकरोति अभिसङ्करोति, इति सो हेतु चेव पच्चयो च परिक्खारो, यो संवण्णनाविसेसो 
तं परिक्खारं हेतुञ्चेव पच्चयञ्च आचिक्खति, इति सो संवण्णनाविसेसो परिक्खारो नाम । सृत्ते आगतधम्मानं 
परिकखारसङ्काते हेतुपच्चये निद्धारेत्वा संवण्णनालक्खणो संवण्णनाविसेसो परिक्खारो हारो। 


सुत्ते आगतधम्मा पदड्डानादिमुखेन समारोपीयन्ति एत्थ, एतेन वाति समारोपनो, सुत्ते आगतधम्मानं 
पदड्डानवेबचनभावपहानसमारोपनविचारणलकखणो संवण्णनाविसेसो समारोपनो हारो। भावसाधनवसेनापि सब्बत्थ 
बचनत्थो वत्तब्बोति तस्सापि वसेन योजेतब्बन्ति । सेसं संबण्णनानुसारेन जातब्बन्ति । 


“तत्थ कतमे सोळस हारा देसना" त्यादिना हारसरूपं वुत्तं, किमत्थं “तस्सानुगीति' त्यादि वृत्तन्ति? अनुगीतिगाथाय 
सुखग्गहणत्थं पुन ““तस्सानुगीति देसना विचयो युत्ति त्यादि वृत्तं। तत्थ तस्साति हारुद्देसस्स । अनुगीतीति अनु पच्छा 
गायनगाथा। पञ्चदसोति पञ्चदसमो। सोळसोति सोळसमो । अत्थतो असंकिण्णाति देसनादिपदत्थतो लक्खणत्थतो 
सङ्करतो रहिता। तेन वुत्तं अट्कथायं “सो च नेसं असङ्करो लक्खणनिद्देसे सुपाकटो होती 'ति। सेसं संवण्णनानुसारेन 
जातब्बन्ति। “केचि हारा केहिचि हारेहि संकिण्णा विय दिस्सन्ति, कस्मा असंकिण्णाति ञातब्ब" न्ति वत्तब्बत्ता वुत्तं 
“ एतेसञ्चेवा”तिआदि। तत्थ एतेसञ्चेव भवतीति एतेसं सोळसन्नं हारानं यथा येनाकारेन असङ्करो होति, तथा 
असङ्कराकारेन भवति। अयति पवत्तति नयविभत्तीति अया, वित्थारेन अयाति वित्थारतया, त-कारो 
मिस्सकदोसापगमत्थाय आगतो, नयविभत्तिविसेसवचनं । नयेन जायेन विभत्ति नयविभत्ति, न पञ्चनयविभत्ताहारानं 
वित्थारेन पवत्ता जायविभत्ति तथा असङ्कराकारेन भवति तस्मि असंकिण्णाति ञातब्बाति अधिप्पायो । 


२. सोळस हारा सरूपतो वुत्ता, अम्हेहि च विञ्ञाता, “कतमे पञ्च नया"ति वत्तब्बभावतो तथा पुच्छित्वा सरूपतो 
उद्दिसितुं “तत्थ कतमे पञ्च नया त्यादि वृत्तं। अट्टुकथायं पन “एवं हारे उद्दिसित्वा इदानि नये उद्दिसितुं "तत्थ 
कतमे'तिआदि वुत्त"न्ति (नेत्ति० अट्टु० २) वृत्तं। “तत्थ नयन्ति संकिलेसे, वोदाने च विभागतो ञापेन्तीति नया, नीयन्ति 
वा तानि एत्थ, एतेहि वाति नया तिआदिना (नेत्ति० अट्टु० २) अट्टुकथायं वित्थारेन वचनत्थो वुत्तो। नी-धातुया 
नन्दियावट्टादिनयानुसारेन संकिलेसे, बोदाने च आलम्बित्वा पवत्तो जाणसम्पयृत्तचित्तुप्पादो मुख्यत्थो, नन्दियावट्टादिनयानं 
उपनिस्सयपच्चयसत्ति फलूपचारतो गहिता, इति-सद्दो तं फलूपचारतो गहितसत्ति परामसि, तंसत्तिसहिता नन्दियावट्टादिनया 
अ-पच्चयत्था। 


तण्हाअविज्जाहि संकिलेसपक्खस्स सुत्तस्स, समथविपस्सनाहि वोदानपकखस्स सुत्तस्स चतुसच्चयोजनमुखेन 
नयनलक्खणो संबण्णनाविसेसो नन्दियावट्टो नयो। तत्थ चतुसच्चन्ति तण्हा च अविज्जा च भवमूलत्ता समुदयसच्चं, 
अवसेसा तेभूमका धम्मा दुक्खसच्चं, समथविपस्सना मग्गसच्चं, तेन पत्तब्बा असङ्घतधातु निरोधसच्चन्ति। 


तीहि अवयवेहि लोभादीहि संकिलेसपकखे, तीहि अवयवेहि अलोभादीहि च बोदानपकखे पुक्खलो सोभनोति 
तिपुक्खलो, अकुसलमूलेहि संकिलेसपक्खस्स, कुसलमूलेहि बोदानपक्खस्स सुत्तत्थस्स चतुसच्चयोजनमुखेन 
नयनलक्खणो संवण्णनाविसेसो तिपुक्खलो । 


सीहस्स भगवतो विक्कोळितं एत्थ नयेति सीहविक्कीळितो, सुभसञ्ञजादीहि विपल्लासेहि सकलसंकिलेसपक्खस्स, 

सद्धिन्द्रियादीहि वोदानपक्खस्स सुत्तत्थस्स चतुसच्चयोजनमुखेन नयनलक्खणो संवण्णनाविसेसो 
सीहविक्कीळितनयो। 


अत्थनयत्तयदिसाभावेन कुसलादिधम्मानं आलोचनं दिसालोचनं। तस्स तस्स अत्थनयस्स योजनत्थं कतेसु सुत्तस्स 
अत्थविस्सज्जनेसु ये बोदानादयो, संकिलेसिका च तस्स तस्स नयस्स दिसाभूता धम्मा सुत्ततो निद्धारेत्वा कथिता, तेसं 
यथावुत्तधम्मानं चित्तेनेव “अयं पठमा दिसा, अयं दुतिया दिसा”तिआदिना आलोचनं दिसालोचनं | 


तथा आलोचितानं धम्मानं अत्थनयत्तययोजने समानयनतो अङ्कुसो वियाति अङ्कुसो, तस्स तस्स नयस्स दिसाभूतानं 
कुसलादिधम्मानं समानयनं अङ्कसो नयो। 


लञ्जेतीति लञ्जको । यो नयो सृत्तत्थं लञ्जेति पकासेति, इति लञ्जनतो पकासनतो सो नयो लञ्जको नाम, नयो च 
सो लञ्जको चाति नयलञ्जको। नयलञ्जको पठमो नन्दियावट्टो नाम, नयलञ्जको दुतियो तिपुक्खलो नाम, नयलञ्जको 
ततियो सीहविक्कीळितो नामाति योजेतब्बो। 


उग्गतानं विसेसेन उग्गतोति उत्तमो, तं उत्तमं । गताति जाता, मताति अत्थो। ““मता”ति वा पाठो। सेसमेत्थ 
बुत्तनयानुसारेनपि संवण्णनानुसारेनपि जानितब्बन्ति । 


यथावृत्तनयविसेससंवण्णनाय टीकायं - 


“समूहादिं उपादाय लोकसङ्केतसिद्धा वोहारमत्तता सम्मुतिसभावो, पथवीफस्सादीनं 
कक्खळफुसनादिलक्खणं परमत्थसभावो। अयज्हेत्थ सङ्घेपो - यस्मिं भिन्ने, इतरापोहे वा चित्तेन कते न तथा 
बुद्धि, इदं सम्मुतिसच्चं यथा घटे, ससम्भारजले च, तब्बरिपरियायेन परमत्थसच्च'न्ति - 


वचने घटकथलआपजलकदहदमादिसङ्घातं समूहादिं उपादाय लोकस्स पुब्बे घटकथलआपजलकहमादिसङ्केतसिद्धा 
घटकथलआपजलकइमादिवोहारमत्तता सम्मृतिसभावो सङ्केतवसेन अवितथत्ता। पथवीआदीनं कक्खळादिलकखणं, 
फस्सादीनं फुसनादिलवखणं परमत्थसभावो । “यदि एवं घटादिके अभिन्ने वा आपादिके वा अनुरूपेन ऊनभावेन 
अप्पवत्तमाने वा सति सम्मुतिभावो होतु, भिन्ने वा ऊने वा कथं सम्मुतिभावो भवेय्य, पथवीफस्सादीनम्पि भिज्जमानत्ता, 
कक्खळफुसनादीनञ्च पथवीफस्सादीहि अनञ्ञत्ता कथं परमत्थसभावो भवेय्य, कतमेन सङ्घेपेन अत्थेन सम्मुतिसभावो, 
परमत्थसभावो च अम्हेहि जानितब्बो”ति वत्तब्बभावतो “अयञ्हेत्थ सङ्केपोतिआदिमाह। तत्थ एत्थाति एतेसु 
सम्मुतिसभावपरमत्थसभावेसु अयं नयो वुच्चमानो सङ्केपो अत्थो दडुब्बो। 


यस्मिं घटादिके भिन्ने सति ततो घटादितो इतरो कथलादिभावो चित्तेन पुब्बे कतेन यथा येन कथलादिवोहारेन भवति, 
यस्मिं आपादिके सम्भारजलादिके ऊनभावेन पवत्तमाने सति वा ततो आपादितो इतरो कद्दमादिभावो चित्तेन पुब्बे कतेन 
यथा येन कहदमादिवोहारेन भवति, तथा तेन बोहारेन बुद्धि कथलादिसभावजाननं कहमादिसभावजाननं भवति, इदं अभिन्ने 
घटादिकं वा भिन्ने कथलादिकं वा अनूने आपादिकं वा ऊने कद्दमादिकं वा सब्बं सम्मुतिसच्चं होत्वेव। “कद्दमस्मिं भिन्ने, 
कहमस्मिं ऊने वा सति इतरो सम्मुतिसभावो”ति पुच्छितब्बभावतो “घटे, सम्भारजले चा ति वुत्तं । 


सम्मुतिसच्चसभावो तुम्हेहि वुत्तो, अम्हेहि च जातो, “कतमो परमत्थसच्चसभावो"ति वत्तब्बभावतो 

““तब्बिपरियायेन परमत्थसच्च'न्ति वृत्तं । पथवीआदीनं कक्खव्ठादिलक्खणतो इतरस्स फुसनादिलक्खणस्स 
असम्भवतो, फस्सादीनञ्च फुसनादिलक्खणतो इतरस्स ककखळादिलक्खणस्स असम्भवतो पथवीफस्सादीनं 
लक्खळफुसनादिलकखणं परमत्थसच्चं होत्वेवाति इमस्मिं सङ्घेपत्थे गहिते कोचि विरोधो नत्थीति अधिप्पायोति । 


३. पञ्च नया सरूपतो आचरियेन उद्दिट्ठा, अम्हेहि च विञ्ञाता, “यानि पदानि अट्टारस मूलपदानि उददिद्ठानि, 
कतमानि तानी ति पुच्छितब्बत्ता तानि सरूपतो दस्सेतुं “तत्थ कतमानि अट्ठारस मूलपदानि त्यादिमाह। अहुकथायं 
पन “एवं नयेपि उद्दिसित्वा इदानि मूलपदानि उद्दिसितुं तत्थ कतमानी'तिआदि आरद्ध' न्ति वुत्तं । तत्थ कुसलानि नव 
पदानि, अकुसलानि नव पदानि अट्ठारस मूलपदानीति दट्ुब्बानीति योजना। मूलन्ति पतिट्ठहन्ति एतेहि नया, 
पतिट्ठानविभागा चाति मूलानि, पदन्ति पतिट्ठ हन्ति एत्थ नया, पट्ठानविभागा, अधिगमा चाति पदानि, वुत्तप्पकारड्रेन मूलानि 
च तानि पदानि चाति मूलपदानि। कुच्छिते पापधम्मे सलयन्तीति कुसलानि, कुसे रागादयो लुनन्तीति कुसलानि, कुसा 
विय लुनन्तीति कुसलानि, कुसेन जाणेन लातब्बानि पवत्तेतब्बानीति कुसलानि। कुसलानं पटिपक्खानीति अकुसलानि 
अ-सद्दो चेत्थ पटिपक्खत्थोति । 


नव पदानि कुसलानि, नव पदानि अकुसलानीति गणनपरिच्छेदतो, जातिभेदतो च उद्दिट्ठानि, “कतमानि 
तानी”ति पुच्छितब्बत्ता नव पदानि अकुसलानि पच्चासत्तिन्यायेन सरूपतो दस्सेतुं “कतमानि नव पदानि 
अकुसलानी”तिआदि वुत्तं। अहुकथायं पन - 


“एवं गणनपरिच्छेदतो, जातिभेदतो च मूलपदानि दस्सेत्वा इदानि सरूपतो दस्सेन्तो संकिलेसपक्खंयेव 
पठमं उद्दिसति 'तण्हा'तिआदिना"ति (नेत्ति० अट्टु ३) - 


बुत्तं। तत्थ रूपादिके खन्धे तसति परितसतीति तण्हा । अविन्दियं कायदुच्चरितादिं विन्दतीति अविज्जा, विन्दियं 
कायसुचरितादिं न विन्दतीति अविज्जा, विज्जाय पटिपक्खाति वा अविज्जा। लुब्भन्ति तेनाति लोभो, लुब्भतीति वा 
लोभो, लुब्भनं वा लोभो। दोसमोहेसुपि एसेव नयो। असुभे रूपक्खन्धादिके “सुभ”न्ति पवत्ता सञ्जा सुभसञ्ञा। 
दुक्खदुक्खादिके “सुख”न्ति पवत्ता सञ्जा सुखसञ्ञा । अनिच्चे सङ्घारधम्मे “निच्च”न्ति पवत्ता सञ्ञा निच्चसञ्जा। 
अनत्तसभावेसु चक्खादीसु खन्धेसु “अत्ता"ति पवत्ता सञ्ञा अत्तसञ्ञा। यत्थाति येसु पदेसु सब्बो अकुसलपक्खो सङ्गहं 
समोसरणं गच्छति, तानि पदानि अकुसलानीति योजना। सङ्गहं गणनं । समोसरणं समारोपनं । 


पच्चनीकधम्मे उद्भच्चादिके नीवरणे समेति वूपसमेति तदङ्गविकखम्भनवसेनाति समथो। सङ्कारे अनिच्चादीहि 
विविधेहि आकारेहि पस्सतीति विपस्सना । लोभस्स पटिपक्खो अलोभो। दोसस्स पटिपक्खो अदोसो। मोहस्स पटिपक्खो 
अमोहो। एत्थापि अ-सद्दो पटिपक्खत्थो, न अभावत्थादिकोति अधिप्पायो। असुभे रूपक्खन्धादिके, चकखादिम्हि वा 
““असुभ'न्ति पवत्ता सञ्जापधानचित्तुप्पादा असुभसञ्ञा, विसेसतो कायानुपस्सनासतिपड्ठानं । दुक्खदुक्खतादीसु 
“दुक्ख''न्ति पवत्ता सञ्जापधानचित्तुप्पादा दुक्खसञ्ञा, विसेसतो वेदनानुपस्सनासतिपट्ठानं । अनिच्चे खन्धादिके 
विपरिणामधम्मे “अनिच्च' न्ति पवत्ता सञ्जापधानचित्तुप्पादा अनिच्चसञ्ञा, विसेसतो चित्तानुपस्सनासतिपट्ठानं । 
अनत्तसभावे खन्धे, चकखादिम्हि वा “अनत्ता”ति पवत्ता सञ्जापधानचित्तुप्पादा अनत्तसञ्ञा, विसेसतो 
धम्मानुपस्सनासतिपधानं | पञ्जासतिसीसेन हि पवत्ता अयं देसना। तेन वृत्तं भगवता “कथञ्च, भिक्खवे, सतिबलं दडुब्बं? 
चतूसु सतिपट्ठानेसु, एत्थ सतिबलं दटुब्ब''न्ति। यत्थाति येसु पदेसु सब्बो कुसलपक्खो सङ्गहं समोसरणं गच्छति, तानि 
पदानि कुसलानीति योजना। 

उद्दानन्ति उद्धं दानं रक्खणं उद्दानं, सङ्गहवचनन्ति अत्थो। उद्दाने अवृत्ते सति हेट्ठा वुत्तस्स अत्थस्स विप्पकिण्णभावो 
दिन्नो विय भवेय्य, तस्मा विप्पकिण्णभावस्स निवारणत्थं उद्दानन्ति अधिप्पायो। चतुरो च विपल्लासाति 
सुभसुखनिच्चअत्तसञ्ञा। किलेसा भवन्ति एत्थ नवपदेसूति भूमी, किलेसानं भूमीति किलेसभूमी, किलेसपवत्तनट्ठानानि 
नव पदानीति वुत्तं होति। 


चतुरो सतिपट्टानाति असुभदुक्खअनिच्चअनत्तसञ्ञा। इन्द्रियभूमीति सद्धादीनं विमुत्तिपरिपाचनिन्द्रियानं भूमी 
पवत्तनड्ठानानि समोसरणट्ठानानि । 


नवहि कुसलपदेहि कुसलपक्खा युज्जन्ति योजीयन्ति, नवहि अकुसलपदेहि अकुसलपकखा युज्जन्ति योजीयन्ति। 
नवहि कुसलपदेहि सह कुसलपकखा युज्जन्ति युज्जन्ता भवन्ति, नवहि अकुसलपदेहि सह अकुसलपकखा युज्जन्ति 
युज्जन्ता भवन्तीति उद्देसवारे वुत्तावसेसो संवण्णनानुसारेन विजानितब्बो। 


इति सत्तिबलानुरूपा रचिता 


उद्देसवारस्स अत्थविभावना निडिता । 


३. निहेसवारअत्थविभावना 


सोळसहारनिहेसविभावना 


४. हारादीसु समुदायस्स नेत्तिप्पकरणस्स उद्देसो उद्दिट्ठो, अम्हेहि च जातो, “कतमो निद्देसो "ति पुच्छितब्बत्ता उद्दिट्ठे 
हारादयो निद्दिसितुं “तत्थ सङ्केपतो नेत्तीँतिआदि आरद्भं। अट्टुकथायं पन “एवं उद्दि्ठे हारादयो निद्विसितुं तत्थ 
सङ्घेपतो'तिआदि आरद्भ''न्ति (नेत्ति० अट्ठ० ४) वृत्तं । तत्थ तत्थाति तस्मिं “तत्थ कतमे सोळस हारा? देसना 
विचयो"तिआदिउद्देसपाठे । सङ्केपतोति समासतो । नेत्तीति नेत्तिप्पकरणं। कित्तिताति कथिता, इदानि निद्देसतो 
कथेस्सामीति वुत्तं होति। 


९,अस्सादादीनवता, निस्सरणम्पि च फलं उपायो च | 
आपत्ती च भगवतो, योगीनं देसनाहारो”ति॥ - 


गाथायं येन संवण्णनाविसेसेन सुत्ते आगता अस्सादोपि आदीनवता आदीनवोपि निस्सरणम्पि फलम्पि उपायोपि योगीनं 
अत्थाय भगवतो आणत्तिपि इमे धम्मा दस्सिता संवण्णिता संवण्णनावसेन जापिता, सो संवण्णनाविसेसो देसनाहारो 
नामाति अत्थयोजना। 


वचनत्थादयो अट्टुकथायं वित्थारतो वुत्ताव, तस्मा किञ्चिमत्तमेव कथेस्सामि। अस्सादीयतेति अस्सादो, को सो? 
सुखं, सोमनस्सं, इट्टारम्मणभूता पञ्चुपादानक्खन्धा च। अस्सादेति एतायाति वा अस्सादो, को सो? तण्हा, विपल्लासा च। 
विपल्लासवसेन हि एकच्चे सत्ता अनिट्टम्पि आरम्मणं इट्टाकारेन अस्सादेन्ति। 

आभुसं कम्मेन दीनं दुक्खादि हुत्वा वाति पवत्ततीति आदीनवो, दुकखादि। अथ वा अतिविय आदीनं कपणं हुत्वा 
बाति पवत्ततीति आदीनवो, कपणमनुस्सो, तथाभावा च तेभूमका धम्मा अनिच्चतादियोगतो। 


निस्सरति एतेनाति निस्सरण, अरियमग्गो | निस्सरतीति वा निस्सरणं, निब्बानं । पि-सद्दो सम्पिण्डनत्थो। 
निस्सरणभेदो अट्ठकथायं (नेत्ति० अट्टु ४ हारसङ्घेप) बहुधा वुत्तोव। 


फलति पवत्ततीति फलं, देसनाय फलं । यदिपि देसना फलनिप्फादिका न होति, तथापि भगवतो धम्मदेसनं सुत्वा 
पुञ्ञसम्भारा सम्भवन्ति, पुञ्ञसम्भारहेतुतो फलं पवत्तं, तस्मा देसनाय फलं नामाति। कतमं तं? देवमनुस्सेसु 
आयुवण्णसुखबलयसपरिवार अधिपतेय्यउपधिसम्पत्तिचक्कवत्तिसिरिदेवरज्ज- सिरिचतुसम्पत्तिचक्कसीलसमाधिसम्पदा 
विज्जाभिञ्ञा पटिसम्भिदा सावकबोधिपच्चेकबोधिसम्मासम्बोधियो । 


पच्चयसामग्गिं उपगन्त्वा अयति पवत्तति फलं एतेनाति उपायो, को सो? अरियमग्गस्स पुब्बभागपटिपदा। पुरिमा 
पटिपदा हि पच्छिमाय पटिपदाय अधिगमूपायो, परम्पराय मग्गनिब्बानाधिगमस्स च उपायो। केचि “मग्गोपि उपायो' 'ति 
वदन्ति, तेसं मतेन निब्बानमेव निस्सरणन्ति वुत्तं सिया। “ते पहाय तरे ओघन्ति इदं निस्सरण'न्ति (नेत्ति० ५) पन 
अरियमग्गस्स निस्सरणभावं वक्खति, तस्मा केसञ्चि वादो न गहेतब्बो । 


आणत्तीति आणारहस्स भगवतो वेनेय्यानं हितसिद्भिया “एवं सम्मापटिपत्ति पटिपज्जाहि, मिच्छापटिपत्ति मा 
पटिपज्जाही”ति विधानं आणाठपनं आणत्ति नाम। 


युज्जन्ति पयुञ्जन्ति चतुसच्चकम्मट्ानभावनासृति योगिनो, वेनेय्या, तेसं योगीनं अत्थायाति बचनसेसं नीहरित्वा 
योजना कातब्बा । सुत्ते आगतानं सब्बेसं अस्सादादीनं एकदेसागतानम्पि नीहरित्वा सब्बेसं विभजनसंवण्णनाविसेसो 
देसनाहारोति निद्देसतो गहेतब्बो, सो च विभजनाकारो देसनाहारविभङ्गे (नेत्ति० ५) आगमिस्सतीति इध न दस्सितोति। 


देसनाहारनिद्देसो निद्दिट्ठो, अम्हेहि च जातो, “कतमो विचयहारनिद्देसो”ति पुच्छितब्बत्ता - 
९य्रं पुच्छितञ्च विस्सज्जितञ्च, सुत्तस्स या च अनुगीति । 
सुत्तस्स यो पविचयो, हारो विचयोति निद्दिट्टो”ति॥ - 


गाथा वुत्ता। तत्थ सुत्तस्स यं पुच्छितञ्च या पुच्छा विचयमाना च सुत्तस्स यं विस्सज्जितञ्च या विस्सज्जना विचयमाना 
च सुत्तस्स यो पदादिविचयो, अस्सादादिविचयो च अत्ति, ते वुत्तप्पकारा विचयमाना पुच्छादयो येन संवण्णनाविसेसेन 
विचियन्ति, सो संबण्णनाविसेसो विचयो हारोति निद्दिट्ठोति अत्थयोजना कातब्बा । 


पुच्छीयते पुच्छितं । विस्सज्जीयते विस्सज्जितन्ति भावसाधनत्थो दडुब्बो, न कम्मसाधनत्थो । तेन वुत्तं टीकायं 
“भावत्थे तोति आह - 'विस्सज्जितन्ति विस्सज्जना'"ति। 


““सुत्तस्सा”ति नियमितत्ता संवण्णनावसेन अट्टुकथायं आगतं न गहेतब्बन्ति दटुब्बं । सो विचयो हारो अट्टुकथायं 
(नेत्ति० अट्ट० ४ हारसङ्केप) वुत्तोव। कथं? - 

“अयं पुच्छा अदिट्टुजोतना दिट्टसंसन्दना विमतिच्छेदना अनुमतिपुच्छा कथेतुकम्यतापुच्छा सत्ताधिट्ठाना 
धम्माधिट्ठाना एकाधिट्ठाना अनेकाधिट्ठाना सम्मृतिविसया परमत्थविसया अतीतविसया अनागतविसया 
पच्चुप्पन्नविसया"तिआदिना पुच्छाविचयो वेदितब्बो। “इदं विस्सज्जनं एकंसब्याकरणं विभज्जब्याकरणं 
पटिपुच्छाब्याकरणं ठपनं सावसेसं निरवसेसं सउत्तरं निरुत्तरं लोकियं लोकुत्तर ' न्तिआदिना विस्सज्जनविचयो | 


“अयं पुच्छा इमिना समेति, एतेन न समेती' ति पुच्छितत्थं आनेत्वा, विचयो पुब्बेनापरं संसन्दित्वा च 
विचयो पुब्बापरविचयो। “अयं अनुगीति वुत्तत्थसङ्गहा अवृत्तत्थसङ्गहा तदुभयत्थसङ्गहा कुसलत्थसङ्गहा 
अकुसलत्थसङ्गहातिआदिना अनुगीतिविचयो। अस्सादादीसु सुखवेदनाय 
“इट्टारम्मणानुभवनलक्खणा''तिआदिना, तण्हाय “आरम्मणग्गहणलकखणा"तिआदिना, विपल्लासानं 
““विपरीतग्गहणलक्खणा”'तिआदिना, अवसिट्टानं तेभूमकधम्मानं “यथासकलक्खणा'तिआदिना सब्बेसञ्च 
द्वावीसतिया तिकेसु, द्वाचत्तालीसाधिके च दुकसते लब्भमानपदवसेन तंतंअस्सादत्थविसेसनिद्भारणं 
अस्सादविचयो | 


दुक्खवेदनाय “अनिट्टानुभबनलक्खणा*तिआदिना, दुक्खसच्चानं “पटिसन्धिलक्खणा'तिआदिना, 
अनिच्चतादीनं आदिअन्तवन्तताय अनिच्चन्तिकताय च “अनिच्चा”तिआदिना सब्बेसञ्च लोकियधम्मानं 
संकिलेसभागियहानभागियतादिवसेन आवीनववुत्तिया ओकारनिद्धारणेन आदीनवविचयो । निस्सरणपदे 
अरियमग्गस्स आगमनतो कायानुपस्सनादिपुब्बभागपटिपदाविभागविसेसनिद्धारणवसेन, निब्बानस्स 
यथावुत्तपरियायविभागविसेसनिद्धारणवसेनाति एवं निस्सरणविचयो | फलादीनं तंतंसुत्तदेसनाय 
साधेतब्बफलस्स तदुपायस्स तत्थ तत्थ सुत्तविधिवचनस्स च विभागनिद्भारणवसेन विचयो वेदितब्बो। एवं 
पदपुच्छाविस्सज्जनपुच्छापुब्बापरानुगीतीनं, अस्सादादीनञ्च विसेसनिद्धारणवसेनेव विचयलक्खणो “विचयो 
हारो ति वेदितब्बोति - 


एवं वुत्तोव। 
विस्सज्जनविसेसो पन टीकायं वुत्तो। कथं? - 


““चक्खु अनिच्च''न्ति पुडे “आम, चक्खु अनिच्चमेवा''ति एकन्ततो विस्सज्जनं एकंसब्याकरणं, 
“अज्जिन्द्रियं भावेतब्बं, सच्छिकातब्बञ्चा"ति पुटे “मग्गपरियापन्नं भावेतब्बं, फलपरियापन्नं सच्छिकातब्ब' न्ति 
विभजित्वा विस्सज्जनं विभज्जब्याकरणं, “अज्जिन्द्रियं कुसल' न्ति पुटे “कि अनवज्जट्ठो कुसलत्थो, उदाहु 
सुखविपाकट्टो”ति पटिपुच्छित्वा विस्सज्जनं पटिपुच्छाब्याकरणं, “सस्सतो अत्ता, असस्सतो वात वृत्ते 
““अब्याकतमेत*न्तिआदिना अविस्सज्जनं ठपनं, “कि पनेते “कुसला'ति वा “धम्मा'ति वा एकत्था, उदाहु 
नानत्था*ति इदं पुच्छनं सावसेसं । विस्सज्जनस्स पन सावसेसतो वेनेय्यज्झासयवसेन देसनायं वेदितब्बा । 
अपाटिहीरकं सउत्तरं सप्पाटिहीरकं निरुत्तर, सेसं विचयहारनिद्देसे सुविज्जेय्यमेवाति - 


वुत्तोव | संवण्णनासु वुत्तो अत्थो अनाकुलो पाकटो यतिपोतेहि विञ्ञातो, सो सब्बत्थ अम्हेहि न विभत्तोति दड॒ब्बो। 
विचयहारनिद्देसो निद्दिट्ठो, अम्हेहि च जातो, “कतमो युत्तिहारनिद्देसो ति पुच्छितब्बत्ता - 

इसब्बेसं हारानं, या भूमी यो च गोचरो तेसं । 
युत्तायृत्तपरिक्खा, हारो युत्तीति निहदिट्टोति॥ - 


गाथा वृत्ता। तत्थ सब्बेसं सोळसन्नं हारानं या भूमि पवत्तनट्ठानभूतं ब्यञ्जनं, यो गोचरो सुत्तत्थो च अत्थि, तेसं 
भूमिसङ्घातव्यञ्जनगोचरसङ्कातसुत्तत्थानं या युत्तायुत्तपरिक्खा युत्तायृत्तीनं विचारणा संवण्णना कता, सो 
युत्तिअयुत्तिपरिक्खाविचारणसङ्कातो संबण्णनाविसेसो “युत्ति हारो”ति निद्दि्ठोति अत्थयोजना। 


तेसं हारानं भूमिभूतस्स सृत्ते आगतस्स ब्यञ्जनस्स युत्तिभावो दुविधो सभावनिरुत्तिभावो, अधिप्पेतत्थवाचकभावो 
च। गोचरभूतस्स पन सुत्ते आगतस्स युत्तिभावो सुत्तविनयधम्मताहि अविलोमनं। अयृत्तिभावो वुत्तविपरियायेन गहेतब्बो । 


युत्तिहारनिद्देसो निहिट्ठो, अम्हेहि च जातो, "कतमो पदड्डानहारनिद्देसो”ति पुच्छितब्बत्ता - 
'४धम्मं देसेति जिनो, तस्स च धम्मस्स यं पदद्ठानं । 
इति याव सब्बधम्मा, एसो हारो पदट्ठानोति॥ -- 


गाथा वुत्ता। तत्थ धम्मन्ति यं किञ्चि कुसलादिधम्मं सुत्ते जिनो देसेति, तस्स सुत्ते जिनेन देसितस्स कुसलादिधम्मस्स यञ्च 
पदट्ठान॑ निद्धारेतब्बं, तं तं पदड्ठानञ्चाति एवं वुत्तनयेन याव यत्तका सब्बे धम्मा सृत्ते जिनेन देसिता, तत्तकानं सब्बेसं 
धम्मानं यञ्च पददट्ठानं निद्धारेतब्बं, तस्स च पदट्ठानस्स यञ्च पदट्टानं निद्धारेतब्बं, तं तं पदड्ठानञ्च, इति एवं वुत्तनयेन याव 
यत्तका सब्बे पदट्ठानधम्मा निद्धारेतब्बाव, तत्तकानि सब्बानि धम्मपदद्वानानि यथानुरूपं निद्धारेत्वा येन संवण्णनाविसेसेन 
कथितानि, एसो संबण्णनाविसेसो “पदद्ठानो हारो''ति निददिट्टोति अत्थयोजना। 


सुत्ते देसितकुसलधम्मस्स योनिसोमनसिकारसद्भम्मस्सवनसप्पुरिसूपनिस्सयादि पददट्टानं, सृत्ते देसितअकुसलधम्मस्स 
अयोनिसोमनसिकार असद्भम्मस्सवनअसप्पुरिसूपनिस्सयादि पदड्टानं, अब्याकतस्स धम्मस्स यथारहं 
कुसलाकुसलाब्याकता पदड्डानन्तिआदिना निद्धारेतब्बन्ति। 


पदठ्ठानहारनिद्देसो निददिट्ठो, अम्हेहि च जातो, “कतमो लक्खणहारनिद्देसो ति पुच्छितब्बत्ता ८ 
५वुत्तम्हि एकथम्मे, ये धम्मा एकलक्खणा केचि। 
वृत्ता भवन्ति सब्बे, सो हारो लक्खणो नामा”ति॥ - 


गाथा वृत्ता। तत्थ एकधम्मे सुत्ते भगवता वुत्तम्हि, अट्ठकथायं निद्धारिते वा सति तेन धम्मेन ये केचि धम्मा एकलक्खणा 


भवन्ति, सब्बे ते धम्मा सुत्ते सरूपतो अवुत्ताप समानलक्खणताय संवण्णेतब्बभावेन आनेत्वा येन संबण्णनाविसेसेन वुत्ता 
भवन्ति, सो संबण्णनाविसेसो “लक्खणो नाम हारो”ति निद्दिट्ठोति अत्थयोजना। 


एकं समानं लक्खणं एतेसन्ति एकलक्खणा, समानलक्खणा, सहचारिताय वा समानकिच्चताय वा समानहेतुताय 
वा समानफलताय वा समानारम्मणताय वा अवृत्तापि निद्धारिताति। कथं? -- “नानत्तकायानानत्तसञ्जिनो (दी० नि० 

३.३४१, ३५७, ३५९; ३० नि० ९.२४), नानत्तसञ्जानं अमनसिकारातिआदीसु सहचारिताय सञ्जाय सहगता 
धम्मा निद्धारिता। “ददं मित्तानि गन्थती”तिआदीसु (सं० नि० १.२४६; सु० नि० १८९) समानकिच्चता, 
पियवचनअत्थचरिया समानत्थतापि निद्धारिता, “फस्सपच्चया वेदना”तिआदीसु (म० नि० ३.१२६; सं० नि० २.१; 
महाव० १; विभ० २२५; उदा० १; नेत्ति0 २४) समानहेतुताय सञ्जादयोपि निद्धारिता, ` अविज्जापच्चया 
सङ्घारा”तिआवीसु (म० नि० ३.१२६; सं० नि० २.१; महाव० १; विभ० २२५; उदा० १; नेत्ति० २४) समानफलताय 
तण्हुपादानादयोपि निद्धारिता, “रूपं अस्सादेति अभिनन्दति, तं आरब्भ रागो उप्पज्जती”तिआदीसु (पट्ठा० १.१.४२४) 
समानारम्मणताय तंसम्पयुत्ता वेदनादयोपि निद्धारिता, निद्धारेत्वा वत्तब्बाति अत्थोति । वित्थारो विभङ्गवारे (नेत्ति० २३) 
आगमिस्सति। 


लक्खणो हारो निददिट्टो, अम्हेहि च जातो, “कतमो चतुब्यूहो हारो”ति पुच्छितब्बत्ता - 


६. 'नेरुत्तमधिप्पायो, ब्यञ्जनमथ देसनानिदानञ्च। 
पुब्बापरानुसन्धी, एसो हारो चतुब्यूहो"ति॥ - 


गाथा वुत्ता। तत्थ नेरुत्तं सुत्तपदनिब्बचनञ्च बुद्धानं तस्स तस्स सुत्तस्स देसकानं, सावकानं वा अधिप्पायो च 
अत्थब्यञ्जनेन ब्यञ्जनमुखेन देसनानिदानञ्च पुब्बापरेन अनुसन्धि च एते निरुत्तादयो येन संबण्णनाविसेसेन 
विभावीयन्ति, एसो संबण्णनाविसेसो “चतुब्यूहो हारो ति निदिट्टो। देसनापवत्तिनिमित्तं देसकस्स अज्झासयादि 


देसनानिदानं नाम | चतुब्यूहहारस्स बहुविसयत्ता विभङ्गे (नेत्तिः २५ आदयो) लक्खणसम्पत्ति कत्वा कथयिस्साम । 
चतुब्यूहहारनिद्देसो निद्दिट्ठो, अम्हेहि च जातो, कतमो आवट्टहारनिद्देसो”ति पुच्छितब्बत्ता - 


७. “एकम्हि पदड्ठाने, परियेसति सेसकं पदद्ठानं । 
आवट्टति पटिपक्खे, आवट्टो नाम सो हारो”ति॥ - 


गाथा वुत्ता। तत्थ परक्कमधातुआदीनं पदट्टाने एकम्हि आरम्भधातुआदिके देसनारुळहे सति विसभागताय वा सेसकं 
पदट्टानं परियेसति, देसनाय सरूपतो अग्गहणेन वा सेसकं पदट्ठानं परियेसति, येन संवण्णनाविसेसेन परियेसित्वा योजेन्तो 
देसनं पमादादीनं पदट्ठानभूते कोसज्जादिके पटिपक्खे आवट्टति आवड्टापेति, सो संबण्णनाविसेसो “आवट्टो हारो 
नामा”ति निद्दिद्ठोति अत्थयोजना। 


““पटिपक्खे ति इदं निदस्सनमत्तं, सेसेपि सभागे आवट्टनतो। न हि आरम्भधातुआदिके देसनारुळहे सति 
तप्पटिपक्खे कोसज्जादिकेयेव देसनं आवड्रेति, अथ खो अवसेसवीरियारम्भादिकेपि देसनं आवड्टेतीति । 


आवट्टहारनिद्देसो निद्दिट्ठो, अम्हेहि च जातो, “कतमो विभत्तिहारनिद्देसो ति पुच्छितब्बत्ता - 
€धम्मज्च पदद्ठानं, भूमिञ्च विभजते अयं हारो । 


साधारणे असाधारणे च नेय्यो विभत्तीति॥ - 

गाथा वुत्ता। तत्थ कुसलादिवसेन अनेकविधं सभावधम्मञ्च दानसीलादिपदड्रानञ्च “दस्सनभूमि भावनाभूमी”ति 
एवमादिकं भूमिञ्च साधारणे च असाधारणे च येन संवण्णनाविसेसेन विभजते, सो संवण्णनाविसेसो “विभत्ति हारो"ति 
नेय्योति अत्थयोजना । 


“इमस्मिं सुत्ते वृत्ता कुसला वासनाभागिया, इमस्मिं सृत्ते वुत्ता कुसला निब्बेधभागिया''त्यादिना, “इमस्मिं सुत्ते वुत्ता 
अकुसला किलेसभागिया" त्यादिना धम्मञ्च, “इदं सीलं इमस्स महग्गतविसेसस्स पदट्ठानं, इदं सीलं इदं झानं इमस्स 
लोकुत्तरस्स पदट्ठान”न्त्यादिना पदड्ठानञ्च, “दस्सनपहातब्बस्स पुथुज्जनो भूमि, भावनापहातब्बस्स सोतापन्नादयो 
भूमि" त्यादिना भूमिञ्च, “कामरागब्यापादा पुथुज्जनसोतापन्नानं साधारणा*त्यादिना साधारणे च, “कामरागब्यापादा 
अनागामिअरहन्तानं असाधारणा" त्यादिना असाधारणे च येन विभजति, सो विभत्ति हारो नामातिआदिना (नेत्ति० ३३-३४) 
वित्थारेत्वा विभजनाकारो गहेतब्बो। 


विभत्तिहारनिद्देसो निहिड्ठो, अम्हेहि च जातो, “कतमो परिवत्तनहारनिद्देसो "ति पुच्छितब्बत्ता - 
९क्कुसलाकुसले धम्मे, निददिड्ठे भाविते पहीने च। 
परिवत्तति पटिपक्खे, हारो परिवत्तनो नामा”ति॥ - 


गाथा वृत्ता। तत्थ सत्ते भाविते भावितब्बे कुसले अनवज्जधम्मे निद्विट्ठे कथिते, संबण्णिते वा पहीने पहातब्बे अकुसले 
सावज्जधम्मे निददिट्रे कथिते, संवण्णिते वा तेसं धम्मानं पटिपकखे विपरीतधम्मे येन संबण्णनाविसेसेन परिवत्तति 
परिवत्तेति, सो संबण्णनाविसेसो “परिवत्तनो हारो नामा”ति वेदितब्बोति अत्थयोजना। 


“सम्मादिड्टिस्स पुरिसपुग्गलस्स मिच्छादिट्टि निज्जिण्णा भवती”तिआदिना च “यस्स वा पाणातिपाता पटिविरतस्स 
पाणातिपातो पहीनो तिआदिना च “भुज्जितब्बा कामा ...पे०... कामेहि वेरमणी तेसं अधम्मोतिआदिना च पटिपकखे 
परिवत्तनभावं विभङ्गवारे (नेत्ति? ३५ आदयो) वकखतीति न वित्थारिता। 


परिवत्तनहारनिद्देसो निद्दिट्ठो, अम्हेहि च जातो, “कतमो वेवचनहारनिद्देसो"ति पुच्छितब्बत्ता - 
श्बेव्रचनानि बहूनि तु, सुत्ते वुत्तानि एकधम्मस्स। 
यो जानाति सुत्तविदू, वेवचनो नाम सो हारो”ति॥ - 


गाथा वृत्ता। तत्थ एकधम्मस्स पदत्थस्स सुत्त वृत्तानि तु वृत्तानि एव, बहूनि तु बहूनि एव वेवचनानि येन 
संबण्णनाविसेसेन यो सृत्तविदू जानाति, जानित्वा एकस्मियेव पदत्थे योजेति, तस्स सुत्तविदुनो सो संवण्णनाविसेसो 
“वेवचनो नाम हारो”ति निद्दिट्ठोति अत्थयोजना। 


एत्थ च यो सो-सद्दा असमानत्था च होन्तीति “यो सुत्तविदू'ति वत्वा “सो संबण्णनाविसेसो "ति वृत्तन्ति। 
“भगवा ति पदस्स एकस्मियेब अत्थे भगवति “अरहं सम्मासम्बुद्धो विज्जाचरणसम्पन्नो सुगतो लोकविदू अनुत्तरो 
पुरिसदम्मसारथि सत्था देवमनुस्सानं बुद्धो भगवा, फलनिप्फत्तिगतो वेसारज्जप्पत्तो अधिगतपटिसम्भिदो चतुयोगविप्पहीनो 

अगतिगमनवीतिवत्तो उद्भटसल्लो निरुळहवणो महितकण्टको निब्बापितपरियुड्ठानो बन्धनातीतो गन्थविनिवेठनो 
अज्झासयवीतिवत्तो भिन्नन्धकारो चकखुमा लोकधम्मसमतिक्कन्तो अनुरोधविरोधविप्पयृत्तो इट्ठानिड्टेसु धम्मेसु 
असङ्घेपगतो बन्धनातिवत्तो ठपितसङ्गामो अभिक्कन्ततरो उक्काधरो आलोककरो पज्जोतकरो तमोनुदो रणञ्जहो 
अपरिमाणवण्णो अप्पमेय्यवण्णो असङ्घेय्यवण्णो आभङ्करो पभङ्करो धम्मोभासपज्जोतकरो”ति (नेत्ति० ३८) एवमादीनि 
बहूनि वेबचनानि योजितानि। वित्थारो विभङ्गवारे (नेत्ति? ३७ आदयो) आगमिस्सति । 


वेवचनहारनिद्देसो निदिट्ठो, अम्हेहि च जातो, “कतमो पञ्जत्तिहारनिद्देसो "ति पुच्छितब्बत्ता - 
९शकं भगवा धम्मं, पञ्ञत्तीहि विविधाहि देसेति। 
सो आकारो जेय्यो, पञ्ञत्ती नाम सो हारोति॥ - 


गाथा वृत्ता। तत्थ भगवा एकं खन्धादिधम्मं विविधाहि निकखेपप्पभवपञ्ञत्तादीहि पञ्जत्तीहि येन पञ्ञापेतब्बाकारेन 
देसेति, सो पञ्ञापेतब्बाकारो येन संवण्णनाविसेसेन विभावितो, सो संवण्णनाविसेसो “पञ्ञत्ति हारो नामा”ति जेय्योति 
अत्थयोजना। 


तत्थ विविधाहि पञ्जत्तीहि निकखेपपञ्ञत्तिपभवपञ्जत्तिपरिञ्ञापञ्जत्तिपहानपञ्जत्ति- 
भावनापञ्ञत्तिसच्छिकिरियापञ्जत्तिनिरोधपञ्जत्तिनिब्बिदापञ्जत्तीति एवमादिपञ्जत्तीहि एकपदत्थस्सेव 
पञ्ञापेतब्बाकारविभावनालक्खणो संवण्णनाविसेसो पञ्जत्ति हारो नामाति। 


तत्थ “इदं दुक्ख''न्ति अयं पञ्ञत्ति पञ्चन्नं खन्धानं, छन्नं धातूनं, अट्ठारसन्नं धातूनं, द्वादसन्नं आयतनानं, दसन्नं 
इन्द्रियानं निक्खेपपञ्जत्ति। 


“-कबळीकारे चे, भिक्खवे, आहारे अत्थि रागो, अत्थि नन्दी, अत्थि तण्हा, पतिट्टितं तत्थ विञ्ञाणं विरुळहं । यत्थ 
पतिद्टितं विञ्जाणं विरुळ्हं, अत्थि तत्थ नामरूपस्स अवक्कन्ति। यत्थ अत्थि नामरूपस्स अवक्कन्ति, अत्थि तत्थ 
सङ्कारानं बुद्धी "ति (सं० नि० २.६४; कथा० २९६) एवमादि पभवपञ्जत्ति दुक्खस्स च समुदयस्स चाति। 


“कबळीकारे चे, भिक्खवे, आहारे नत्थि रागो, नत्थि नन्दी, नत्थि तण्हा”ति (सं० नि० २.६४; कथा० २९६) एवमादि 
परिञ्ञापञ्जत्ति दुकखस्स, “पहानपञ्जत्ति समुदयस्स, भावनापञ्जत्ति मग्गस्स, सच्छिकिरियापञ्जत्ति निरोधस्सा”ति 
च ““निक्खेपपञ्ञत्ति सुतमयिया पञ्ञाय, सच्छिकिरियापञ्जत्ति अनञ्ञातञ्ञस्सामीतिन्द्रियस्स, पवत्तनापञ्जत्ति 
धम्मचक्कस्सा”ति एवमादिवित्थारो विभङ्गे (नेत्ति० ३९ आदयो) आगमिस्सतीति। 


पण्णत्तिहारनिद्देसो निद्दिट्ठो, अम्हेहि च जातो, “कतमो ओतरणहारनिद्देसो”ति पुच्छितब्बत्ता - 
१शो च पटिच्चुप्पादो, इन्द्रियखन्धा च धातुआयतना। 


एतेहि ओतरति यो, ओतरणो नाम सो हारो"ति॥ -- 

गाथा वुत्ता। तत्थ यो पटिच्चसमुप्पादो च ये इन्द्रियखन्धा च यानि धातुआयतनानि च येन संवण्णनाविसेसेन निद्धारितानि, 
एतेहि पटिच्चसमुप्पादादिन्द्रियखन्धधातायतनेहि, सुत्ते आगतपदत्थमुखेन निद्धारियमानेहि च यो संवण्णनाविसेसो 
ओतरति ओगाहति पटिच्चसमुप्पादादिके तत्थ वाचकवसेन, तत्थ जापकवसेन वा अनुपविसति, सो संबण्णनाविसेसो 
ओतरणो हारो नामाति अत्थयोजना। 


तत्थ इन्द्रियखन्धाति इन्द्रियानि च खन्धा चाति इन्द्रियखन्धा । धातुआयतनाति धातुयो च आयतनानि च 
धातुआयतना। कथं ओतरणो? “उद्धं अधो सब्बधि विप्पमुत्तो तिआदि (नेत्ति० ४२) पाठो। 


उद्धन्ति रूपधातु च अरूपधातु च। अधोति कामधातु। सब्बधि विष्पमृत्तोति तेधातुके अयं असेक्खाविमृत्ति । 
तानियेव असेक्खानि पञ्चिन्द्रियानि, अयं इन्द्रियेहि ओतरणा। 


पटिच्चसमुप्पादेहि ओतरणा । 


तानियेव असेक्खानि पज्चिन्द्रियानि तीहि खन्धेहि सङ्गहितानि सीलक्खन्धेन समाधिक्खन्धेन पञ्ञाक्खन्धेन, अयं 
खन्धेहि ओतरणा । 


तानियेव असेक्खानि पञ्चिन्द्रियानि सङ्घारपरियापन्नानि ये सङ्घारा अनासवा, नो च भवङ्गा, ते सङ्खारा 
धम्मधातुसङ्गहिता, अयं धातूहि ओतरणा। 


सा धम्मधातु धम्मायतनपरियापन्ना, यं आयतनं अनासवं, नो च भवङ्गं, अयं आयतनेहि ओतरणाति एवमादीहि 
विभङ्के (नेत्ति० ४२ आदयो) आगमिस्सतीति। 


ओतरणहारनिद्देसो निद्दिट्टो, अम्हेहि च जातो, “कतमो सोधनहारनिद्देसो”ति पुच्छितब्बत्ता - 
९ख्विस्सज्जितम्हि पञ्हे, गाथायं पुच्छिता यमारब्भ। 
सुद्धासुद्धपरिक्खा, हारो सो सोधनो नामा"ति॥ - 


गाथा वुत्ता। तत्थ तिस्सं गाथायं आरुळहे पञ्हे जातुमिच्छिते अत्थे भगवता विस्सज्जनगाथायं विस्सज्जितम्हि यं सुत्तत्थं 
आरब्भ अधिकिच्च सा गाथा पुच्छिता पुच्छनत्थाय ठपिता, तस्स सृत्तत्थस्स येन संवण्णनाविसेसेन सुद्धासुद्धपरिक्खा 
विचारणा भवे, सो संवण्णनाविसेसो सोधनो हारो नामाति अत्थयोजना। 


कथं? “अविज्जाय निवुतो लोको”ति पदं सोधितं, आरम्भो न सोधितो। “विविच्छा पमादा नप्पकासती"ति पदं 
सोधितं, आरम्भो न सोधितो। “जप्पाभिलेपनं बूमी "ति पदं सोधितं, आरम्भो न सोधितो। “दुक्खमस्स महब्भय न्ति 
पदञ्च सोधितं, आरम्भो च सोधितोति। एवं पदादीनं सोधितासोधितभावविचारो हारो सोधनो नाम। वित्थारतो पन विभङ्गे 
(नेत्ति ४५ आदयो) आगमिस्सतीति। 

सोधनहारनिद्देसो निद्दिट्ठो, अम्हेहि च जातो, “कतमो अधिट्ठानहारनिद्देसो”ति पुच्छितब्बत्ता - 
९कत्तताय धम्मा, येपि च वेमत्तताय निद्दिद्ठा। 
ते न विकप्पयितब्बा, एसो हारो अधिट्ठानोति॥ - 


गाथा वृत्ता। तत्थ ये दुक्खसच्चादयो धम्मा एकत्तताय सामञ्जेनपि च वेमत्तताय विसेसेनपि निदिट्ठा, येन 
संबण्णनाविसेसेन निद्दिठ्ठा दुकखसच्चादयो धम्मा न विकप्पयितब्बा सामञ्ञविसेसकप्पनाय वोहारभावेन अनवट्टानतो, 
कालदिसाविसेसादीनं विय अपेक्खासिद्भितो च, एसो संवण्णनाविसेसो अधिट्ठानो हारोति अत्थयोजना। 


तत्थ एकत्ततायाति एकस्स समानस्स भावो एकत्तं, एकत्तमेव एकत्तता, ताय। एकसहो चेत्थ समानत्थवाचको, न 
सङ्ख्यावाचकोति। वेमत्ततायाति विसिट्ठा मत्ता विमत्ता, विमत्ता एव वेमत्तं, वेमत्तस्स भावो वेमत्तता, ताय। यथा हि 
“अज्ज स्वे”ति बुच्चमाना कालविसेसा अनवट्टिता भवन्ति, “पुरिमा दिसा, पच्छिमा दिसा”ति बुच्चमाना दिसाविसेसा, 
एवं सामञ्जविसेसा च अत्थस्स सभावाति। तथा हि “इदं दुक्ख”न्ति वुच्चमानं जातिआदिं अपेक्खाय सामञ्ञं समानम्पि 
सच्चापेक्खाय विसेसो होति। एस नयो समुदयसच्चादीसुपीति। “दुक्ख”न्ति एकत्तता। “जाति दुक्खा, जरा दुक्खा, मरणं 
दुक्ख'न्ति एवमादि वेमत्तता। “दुक्खसमुदयो””ति एकत्तता, “तण्हा पोनोभविका नन्दीरागसहगता”ति एवमादि वेमत्तताति 
एवमादि वित्थारो विभङ्गे (नेत्ति० ४६ आदयो) आगमिस्सतीति । 


अधिट्ठानहारनिद्देसो निद्दिट्ठो, अम्हेहि च जातो, “कतमो परिक्खारहारनिद्देसो' ति पुच्छितब्बत्ता - 
९षे.धम्मा यं धम्मं, जनयन्तिप्पच्चया परम्परतो। 
हेतुमवकड्टयित्वा, एसो हारो परिक्खारो ति॥ - 


गाथा वुत्ता । तत्थ अविज्जादिका ये पच्चयधम्मा सङ्घारादिकं यं फलधम्मं पच्चया सहजातपच्चयेन परम्परतो 
परम्परपच्चयभावेन जनयन्ति, तस्स सङ्घारादिफलस्स पच्चयं परिक्खारभूतं पुरिमुप्पन्नं अविज्जादिकं असाधारणं जनकं 
हेतुं, अयोनिसोमनसिकारादिकं साधारणं पच्चयहेतुञ्च अवकड्वित्वा सुत्ततो निद्धारेत्वा यो संवण्णनाविसेसो 
परिक्खारसंवण्णनाभावेन पवत्तो, एसो संवण्णनाविसेसो परिक्खारो हारो नामाति अत्थयोजना। अविज्जादयो हि 
अविज्जादीनं असाधारणहेतू भवन्ति, अयोनिसोमनसिकारादयो साधारणपच्चया । तेनाह -- “असाधारणलक्खणो हेतु, 
साधारणलक्खणो पच्चयो"ति, “अविज्जा अविज्जाय हेतु, अयोनिसोमनसिकारो पच्चयो'तिआदिकं (नेत्ति० ४९) 
विभङ्गवचनञ्च। 


परिक्खारहारनिद्देसो निहिट्टो, अम्हेहि च जातो, “कतमो समारोपनहारनिद्देसो”ति पुच्छितब्बत्ता - 
शे. धम्मा यंमूला, ये चेकत्था पकासिता मुनिना। 


ते समारोपयितब्बा, एस समारोपनो हारो”ति॥ - 

गाथा वृत्ता तत्थ ये सीलादयो धम्मा यंमूला येसं समाधिआवीनं मूला, ते सीलादयो धम्मा तेसं समाधिआदीनं 
पदड्ानभावेन संबण्णनाविसेसेन समारोपयितब्बा, ये च रागविरागचेतोविमृत्तिसेक्खफलकामधातुसमतिक्कमनादिसद्दा 
अनागामिफलत्थताय एकत्था समानत्थाति बुद्धमुनिना पकासिता, ते राग...पे०... तिक्कमनादिसहा 
अञ्ञमञ्जवेवचनभावेन समारोपयितब्बा, एसो संबण्णनाविसेसो समारोपनो हारो नामाति अत्थयोजना। 


एत्थ च सीलादिक्खन्धत्तयस्स परियायन्तरविभावनापारिपूरी कथिता, भावनापारिपूरी च पहातब्बस्स पहानेन होतीति 
भावनासमारोपनपहानसमारोपनापि दस्सिताति चतुब्बिधो समारोपनो पदट्ठानसमारोपनो, वेबचनसमारोपनो, 
भावनासमारोपनो, पहानसमारोपनोति । 


तत्थ कायिकसुचरितं, वाचसिकसुचरितञ्च सीलकखन्धो, मनोसुचरिते अनभिज्झा, अब्यापादो च समाधिक्खन्धो, 
सम्मादिट्टि पञ्जाक्खन्धो । सीलक्खन्धो समाधिक्खन्धस्स पदट्टानं, समाधिकखन्धो पञ्जाक्खन्धस्स पदट्टानं | सीलकखन्धो, 
समाधिक्खन्धो च समथस्स पदड्टानं, पञ्जाकखन्धो विपस्सनाय पदट्टानं । समथो रागविरागचेतोविमृत्तिया पददानं, 
विपस्सना अविज्जाविरागपञ्ञजाविमुत्तिया पदड्ठानन्ति एवमादि पदट्रानसमारोपनो । रागविरागा चेतोविमुत्ति सेक्खफलं, 
अविज्जाविरागा पञ्ञाविमृत्ति असेक्खफलं, इदं वेबचनं । रागविरागा चेतोविमुत्ति अनागामिफलं, अविज्जाविरागा 
पञ्ञाविमुत्ति अग्गफलं अरहत्तं, इदं वेबचनं । रागविरागा चेतोविमुत्ति कामधातुसमतिक्कमनं, अविज्जाविरागा चेतोविमुत्ति 
तेधातुसमतिक्कमनं, इदं वेबचनं । पञ्जिन्द्रियं, पञ्जाबलं, अधिपञ्जासिक्खा, पञ्जाक्खन्धोति एवमादि वेवचनन्ति 
एवमादि वेबचनसमारोपनो। काये कायानुपस्सिनो विहरतो चत्तारो सतिपठ्ठाना भावनापारिपूरिं गच्छन्ति, चतूसु 
सतिपट्ठानेसु भावियमानेसु चत्तारो सम्मप्पधाना भावनापारिपूरिं गच्छन्ति, चतूसु सम्मप्पधानेसु भावियमानेसु चत्तारो 
इद्भिपादा भावनापारिपूरिं गच्छन्तीति एवमादि भावनासमारोपनो। काये कायानुपस्सी विहरन्तो असुभे “सुभ''न्ति 
विपल्लासं पजहति, कबळीकारो चस्स आहारो परिञ्ञं गच्छति, कामुपादानेन च अनुपादानो भवति, कामयोगेन च 
विसंयुत्तो भवति, अभिज्झाकायगन्थेन च विप्पयुज्जति, कामासवेन च अनासवो भवति, कामोघञ्च उत्तिण्णो भवति, 
रागसल्लेन च विसल्लो भवति, रूपूपिका चस्स विञ्ञाणड्टिति परिञ्जं गच्छति, रूपधातुयं चस्स रागो पहीनो भवति, न च 
छन्दागतिं गच्छति, वेदनासूति एवमादि पहानसमारोपनोति एवमादि समारोपनो हारो नियुत्तोति। 


इति सत्तिबलानुरूपा रचिता। 
सोळसहारनिद्देसविभावना निद्धिता। 
नयनिद्देसविभावना 


९७. हारनिद्देसा निदिट्ठा, अम्हेहि च जाता, “कतमे नयनिद्देसा”ति पुच्छितब्बत्ता “तण्हञ्चा”तिआदि वृत्तं। अथ वा 
एवं उद्देसक्कमेनेव हारे निद्दिसित्वा इदानि नये निहिसितुं “तण्हञ्चा'तिआदि वृत्तं | तत्थ यो संवण्णनाविसेसो सुत्ते आगतं 
तण्हञ्च अविज्जञ्च अत्थतो निद्धारणवसेन गहितं तण्हञ्च अविज्जञ्च संकिलेसपक्खं नेति, सृत्ते आगतेन समथेन, सुत्ते 
आगताय विपस्सनाय अत्थतो निद्धारणवसेन वा गहितेन समथेन, गहिताय विपस्सनाय वोदानपक्खं नेति, नयन्तो च 
सच्चेहि योजेत्वा नेति, अयं संवण्णनाविसेसो सो नन्दियाबट्टो नयो नामाति अत्थयोजना। 


एत्थ च अत्थनयस्स भूमि, संबण्णना च गाथायं “नयो*ति वुत्ता, तस्मा “संबण्णनाविसेसो”ति वृत्तं । न हि अत्थनयो 

संवण्णना, चतुसच्चपटिवेधस्स अनुरूपो पुब्बभागे अनुगाहणनयो अत्थनयोव। तस्स पन अत्थनयस्स या संवण्णना 
उग्घटितञ्जुआदीनं वसेन तण्हादिमुखेन नयभूमिरचना पवत्ता, तस्स संवण्णनाव नयवोहारो कतोति वित्थारतो हारसम्पाते 
(नेत्ति ७८-७९) आगमिस्सति। 


नन्दियावट्टनयनिद्देसो निददिट्ठो, अम्हेहि च जातो, “कतमो तिपुक्खलनयनिद्देसो ति पुच्छितब्बत्ता - 
श्यो अकुसले समूलेहि, नेति कुसले च कुसलमूलेहि। 
भूतं तथं अवितथं, तिपुक्खलं तं नयं आहू''ति॥ - 


गाथा वृत्ता तत्थ यो संवण्णनाविसेसो अकुसले समूलेहि अत्तनो अकुसलस्स तीहि लोभादीहि मूलेहि संकिलेसपक्खं 
नेति, कुसले च कुसलमूलेहि तीहि अलोभावीहि वोदानपक्खं नेति, नयन्तो च भूतं कुसलाकुसलं नेति, न अभूतं 
मायामरीचिआदयो विय, तथे कुसलाकुसलं नेति, न घटादयो विय सम्मुतिसच्चमत्तं, अवितथं कुसलाकुसलं नेति, न 
वितथं। कुसलाकुसलानं सभावतो विज्जमानत्ता भूता परमत्थसच्चत्ता तथा, अकुसलस्स इट्टविपाकताभावतो, कुसलस्स 
च अनिट्टुविपाकताभावतो विपाके सति अविसंवादकत्ता अवितथा भवन्ति, कुसलाकुसला हि एतेसं तिण्णं “भूतं, तथं, 
अवितथ'न्ति पदानं कुसलाकुसलविसेसनता दटुब्बा । 


अथ वा अकुसलमूलेहि अकुसलानि, कुसलमूलेहि च कुसलानि नयन्तो अयं नयो भूतं तथं अवितथं नेति चत्तारि 
सच्चानि निद्धारेत्वा योजेति । दुक्खादीनि हि बाधकादिभावतो अञ्जथाभावाभावेन भूतानि, सच्चसभावत्ता तथानि, 
अविसंवादनतो अवितथानि। वुत्तञ्हेतं भगवता -- “चत्तारिमानि, भिक्खवे, तथानि अवितथानि अनञ्ञथानी"ति सं० 
नि० ५.१०९०; पटि० म० २.८) । अकुसलादिसुत्तत्थस्स चतुसच्चयोजनमुखेन नयनलक्खणं तं संवण्णनाविसेसं तिपुक्खलं 
नयन्ति आहूति अत्थयोजना। 


तत्थ तीहि हेतूहि पुक्खलो सोभनोति तिपुक्खलो अकुसलादिको अत्थनयो संबण्णनाविसेसोति ठानूपचारतो 
तिपुक्खलनयो नामाति। वित्थारो पन हारसम्पाते (नेत्ति ८७-८८) आगमिस्सति। 


तिपुक्खलनयनिद्देसो निहिट्ठो, अम्हेहि च जातो, कतमो सीहविक्कोळितनयनिद्देसो ति पुच्छितब्बत्ता - 
ह्यो नेति विपल्लासेहि, किलेसे इन्द्रियेहि सद्धम्मे । 
एतं नयं नयविदू, सीहविक्कीळितं आहू”ति॥ - 


गाथा वुत्ता। तत्थ यो संवण्णनाविसेसो सुत्त वुत्तेहि विपल्लासेहि किलेसे संकिलेसपक्खं नेति, सुत्ते वृत्तेहि इन्द्रियेहि सद्धम्मे 
वोदानपकखं नेति, एतं संवण्णनाविसेसं नयविदू सद्भम्मनयकोविदा, अत्थनयकुसला एव वा सीहविक्कौळितं नयन्ति 
आहूति अत्थयोजना। 


तत्थ विपल्लासेहीति असुभे सुभं, दुक्खे सुखं, अनिच्चे निच्चं, अनत्तनि अत्ताति चतूहि विपल्लासेहि । इन्द्रियेहीति 
सद्भादीहि इन्द्रियेहि । सद्धम्मेति पटिपत्तिपटिवेधसद्भम्मे । सेसमेत्थ वुत्तनयमेव। वित्थारो पन हारसम्पाते (नेत्ति० ८६-८७) 

आगमिस्सतीति । 
सीहविक्कोळितनयनिद्देसो निद्दिट्टो, अम्हेहि च जातो, “कतमो दिसालोचननयनिद्देसो”ति पुच्छितब्बत्ता - 
९बेस्याकरणेसु हि ये, कुसलाकुसला तहिं तहिं वृत्ता । 

मनसा वोलोकयते, तं खु दिसालोचनं आह ति॥ - 


गाथा वृत्ता। “सीहलोचनं आहू”ति पाठो लिखितो, सो पन न थेरस्स पाठोति दडुब्बो भिन्‍नलक्खणत्ता। तत्थ तहिं तहिं 
वेय्याकरणेसु ये कुसलाकुसला नयस्स दिसाभूता धम्मा वुत्ता, ते कुसलाकुसले नयस्स दिसाभूतधम्मे अबहि अब्भन्तरं 
चित्ते एव यं ओलोकनं करोति, त ओलोकनं खु ओलोकनं एव दिसालोचनन्ति आहूति अत्थयोजना। 


तत्थ वेय्याकरणेसूति तस्स तस्स अत्थनयस्स योजनत्थं कतेसु सुत्तस्स अत्थविस्सज्जनेसु। कुसलाति वोदानिया। 
अकुसलाति संकिलेसिका । वुत्ताति सुत्ततो निद्धारेत्वा कथिता । ओलोकयतेति ते कुसलादिधम्मे चित्तेनेव “अयं पठमा 
दिसा, अयं दुतिया दिसा”तिआदिना तस्स तस्स नयस्स दिसाभावेन उपपरिक्खति, विचारेतीति अत्थो। खूति अवधारणत्थे 
निपातो, तेन दिसालोचननयो कोचि अत्थविसेसो न होतीति दस्सेतीति। 


२१. दिसालोचननयनिद्देसो निद्दिठ्ठो। अम्हेहि च जातो। “कतमो अङ्कुसनयनिद्देसो" ति पुच्छितब्बत्ता 
“ओलोकेत्वा तिआदिगाथा वुत्ता। तत्थ तंतंनयदिसाभूते सब्बे कुसलाकुसले दिसालोचनेन ओलोकेत्वा उक्खिपिय 
सुत्ततो उद्धरित्वा यं समानेति यं समानयनं करोति, अयं समानयनसङ्घातो नयो अङ्कुसो नयो नामाति अत्थयोजना। 


एत्थ च अङ्क॒सो नाम हत्थीनं इच्छितट्ठानं आनयनकारणभूतो वजिरादिमयो तिक्खग्गो उजुवङ्कभूतो 
दब्बसम्भारविसेसो, अयम्पि नयो अङ्कुसो वियाति अत्थेन अङ्कसो । एतेन हि नयेन इच्छितं सुत्तत्थं नयतीति । मुख्यतो पन 
अङ्के विज्झनट्ठाने उद्धटो असति अन्तो पविसतीति अद्भुसो। अङ्कसद्ूपपदउपुब्बअसधातु अपच्चयोति। अयम्पि नयो 
कोचिपि अत्थविसेसो न होतीति। 


सोळस हारनिद्देसा चेव पञ्च नयनिद्देसा च आचरियेन निददिट्ठा। अम्हेहि च ञाता, “संवण्णेतब्बसुत्ते कि सोळस हारा 
पठमं योजेतब्बा, उदाहु नया”ति पुच्छितब्बत्ता - 


९ख्ञोळस हारा पठमं, दिसालोचनतो दिसा विलोकेत्वा । 
सङ्किपिय अङ्कुसेन हि, नयेहि तिहि निद्दिसे सुत्त 'न्ति॥ - 


गाथमाह। अट्टुकथायं पन “एवं हारे, नये च निद्दिसित्वा इदानि नेस योजनक्कमं दस्सेन्तो 'सोळस हारा 

पठम न्तिआदिमाहा ति (नेत्ति० अट्टु २२) वुत्तं । तत्थ सोळस हारा ब्यञ्जनपरियेट्विभावतो संवण्णेतब्बसृत्ते 
संबण्णनाभावेन पठमं योजेतब्बा, योजेन्तेन निद्दिट्ठा हारानुक्कमेनेव योजेतब्बा, न उप्पटिपाटिया । हारसंबण्णनानुक्कमेन 
संवण्णेतब्बं पठमं संवण्णेत्वा पच्छा दिसालोचनेन ओलोकेत्वा अङ्कुसनयेन नेत्वा तीहि अत्थनयेहि निद्दिसेति अधिप्पायो । 

इति सत्तिबलानुरूपा रचिता 
नयनिद्देसविभावना निडिता । 
द्वादसपदविभावना 


नेत्तिविसयं सासनवरसङ्घातं संवण्णेतब्बसुत्तं येसं ब्यञ्जनपदानं, अत्थपदानञ्च वसेन “द्वादस पदानि सुत्त*न्ति 
सङ्गहवारे वुत्तं, “कतमानि तानी ति पुच्छितब्बत्ता सरूपतो निद्दिसितुं - 


२झक्खरं पदं ब्यञ्जनं, निरुत्ति तथेव निद्देसो। 
आकारछट्ठवचनं, एत्ताव ब्यञ्जनं सब्बं॥ 


खङ्कीसना पकासना, विवरणा विभजनुत्तानीकम्मपञ्ञत्ति । 
एतेहि छहि पदेहि, अत्थो कम्मञ्च निदि न्ति॥ - 


गाथाद्वयं वुत्तं। अहुकथायं पन “इदानि येसं ब्यञ्जनपदानं, अत्थपदानञ्च वसेन 'द्वादस पदानि 'सुत्त न्ति वृत्तं, तानि पदानि 
निहिसितुं ' अक्खरपद'न्तिआदिमाहा'ति (नेत्ति० अट्टु० २३) वुत्तं । 


तत्थ केनड्रेन अक्खरन्ति? अकखरड्रेन असञ्चरणट्रेन। अकारादिबण्णो हि अकारादितो इकारादिपरियायं नक्खरति, 
न सञ्चरति, न सङ्कमति। तेनाह अट्टुकथायं “ अपरियोसिते पदे वण्णो अक्खरं परियायवसेन अक्खरणतो 
असञ्चरणतो' ति (नेत्ति० अट्टु २३)। अपरियोसिते पदेति च विभत्यन्तभावं अप्पत्ते द्रितिचतुक्खरवन्तेसु पदेसु 
एकद्वितिक्खरमत्तेयेव अक्खर नाम, परियोसिते पदंयेव, न अक्खरन्ति अधिप्पायो। पदं पन पवेसनतो अत्थवसेन परियायं 
सञ्चरन्तं विय होति, न एवं अकारादिवण्णो अवेवचनत्ता। “मा एवं मज्जसी 'तिआदीसु वा एकक्खरपदा मा-कारादि 
अक्खर नाम, विभत्यन्तं पदं पन पदमेव होति। 


पज्जति अत्थो एतेनाति पदं । तं नामाख्यातोपसग्गनिपातप्पभेदेन चतुब्बिधं । तत्थ दब्बपधानं “फस्सो वेदना 
चित्त''न्ति एवमादिकं नामपदं । तत्थ हि दब्बमाविभूतरूपं, किरिया अनाविभूतरूपा । किरियापधानं “फुसति वेदयति 
विजानाती' ति एवमादिकं आख्यातपदं नाम | तत्थ हि फुसनादिकिरिया आविभूतरूपा, दब्बमनाविभूतरूपं । 
किरियाविसेसबोधहेतुभूतं प-उप-इतिएवमादिकं उपसग्गपदं नाम | “चिरप्पवासि (ध० प° २१९) उपवुत्थ”न्ति (अ० नि० 
३.७१; सु० नि० ४०५) एवमादीसु हि प-उपादिसद्दा बसनादिकिरियाय वियोगादिविसिद्ठतं दीपेन्ति। वचनत्थो पन 
नामपदआख्यातपदद्वयं उपगन्त्वा तस्स पदद्वयस्स अत्थं सज्जन्तीति उपसग्गाति दडुब्बो । किरियाय चेव दब्बस्स च 
सरूपविसेसपकासनहेतुभूतं “एवं, इती"ति एवमादिकं निपातपदं अस्सपि संवण्णनायपि इच्छितत्ता, अक्खरेन पन कथं 
गहितोति चे? अकखरेहि सुय्यमानेहि सुणन्तानं विसेसविधानस्स कतत्ता पदपरियोसाने पदत्थसम्पटिपत्ति होति। तस्मा 
अक्खरेनपि अत्थाकारो गहितोवाति वेदितब्बो । तेन वुत्तं - “अक्खरेहि सङ्कासेति, पदेहि पकासेति, अक्खरेहि च पदेहि च 
उग्घटेती”ति (नेत्ति० ९) च। 

विवरणा वित्थारणा। विभजना च उत्तानीकम्मञ्च पञ्जत्ति च विभजनुत्तानीकम्मपञ्ञत्तीति समाहारे अयं 
द्न्दसमासो। तत्थ विभागकरणं विभजनं नाम । व्यञ्जनाकारेहि यो अत्थाकारो निद्विसियमानो, सो अत्थाकारो 
विवरणविभजनाति ट्रीहि अत्थपदेहि निद्िसितो । पाकटकरणं उत्तानीकम्मं नाम | पकारेहि जापनं पञ्जत्ति। 
निरुत्तिनिद्देससङ्घातेहि ब्यञ्जनपदेहि पकासियमानो यो अत्थाकारो अत्थि, सो अत्थाकारो उत्तानीकम्मपञ्जत्तीहि 
पटिनिद्विसितो । एतेहि सङ्कासनादीहि छहि अत्थपदेहि अत्थो सृत्तत्थो गहितो, कम्मञ्च उग्घटनादिकम्मञ्च निददिइन्ति 
अत्थो। येन सृत्तत्थेन उग्घटितञ्चुनो चित्तसन्तानस्स सम्बोधनकिरियासङ्घातस्स उग्घटनकम्मस्स निब्बत्ति भवे, सो सुत्तत्थो 
सङ्कासनापकासनाकारो होति । येन सुत्तत्थेन विपञ्चितञ्जुनो चित्तसन्तानस्स बोधनकिरियासङ्घातस्स विपञ्चनकम्मस्स 
निब्बत्ति, सो सुत्तत्थो विवरणाविभजनाकारो होति। येन सुत्तत्थेन नेय्यस्स चित्तसन्तानस्स पबोधनकिरियासङ्घातस्स 
नयकम्मस्स निब्बत्ति, सो सुत्तत्थो उत्तानीकम्मपञ्ञत्ताकारो होतीति दडुब्बो । तेनाह अडुकथाचरियो “सुत्तत्थेन हि देसनाय 
पवत्तियमानेन उग्घटितञ्ञुआदिवेनेस्यानं चित्तसन्तानस्स पबोधनकिरियानिब्बत्ति, सो च सृत्तत्थो सङ्कासनादिआकारो"ति 
(नेत्ति० अट्टः २४) | 


““यथावुत्तेहि तीहि अत्थनयेहि चेव छहि अत्थपदेहि च अयुत्तोपि अत्थो कि कोचि अत्थि, उदाह सब्बो अत्थो यृत्तो 
एवा”'ति पुच्छितब्बत्ता - 


९क्षीणि च नया अनूना, अत्थस्स च छप्पदानि गणितानि। 
नवहि पदेहि भगवतो, वचनस्सत्थो समायुत्तो'ति॥ - 


गाथमाह। तत्थ तीणीति लिङ्गविपल्लासनिद्देसो, तयोति पन पकतिलिङ्गनिद्देसो वत्तब्बो। गणिता अनूना तयो अत्थस्स नया 
च गणितानि अनूनानि छ अत्थस्स पदानि च निद्िट्ठानि, निददि्रेहि च अत्थपदेहि भगवतो वचनस्स सब्बो अत्थो समायुत्तोव 
अयुत्तो कोचि अत्थो नत्थीति योजना कातब्बा। अत्थस्साति सृत्तत्थस्स। नयाति नेत्तिअत्थनया। पदानीति 
नेत्तिअत्थपदानि। 


२६. ये हारादयो निदिट्ठा, ते हारादयो सम्पिण्डेत्वा नेत्तिप्पकरणस्स पदत्थे सुखग्गहणत्थं गणनवसेन परिच्छिन्दित्वा 
दस्सेन्तो “अत्थस्सातिआदिमाह । तत्थ अत्थस्स समूहस्स अवयवभूतानि नवभेदानि अत्थपदानि सुत्तब्यञ्जनस्स 
अत्थस्स परियेट्टिसङ्घाताय संबण्णनाय गणनतो चतुवीसति ब्यञ्जनपदानि होन्ति, अत्थपदब्यञ्जनपदभूतं उभयं सङ्केपयतो 
सम्पिण्डयतो तेत्तिसा तेत्तिसविधा एत्तिका तेत्तिसविधाव नेत्तीति योजना। 


तत्थ नवप्पदानीति तयो अत्थनया, छ अत्थपदानि च। चतुब्बीसाति सोळस हारा, छ ब्यञ्जनपदानि, द्वे 
दिसालोचननयअङ्कसनया चाति एवं तेत्तिसविधा च नेत्त नाम, इतो विनिमुत्तो अञ्जो कोचि नेत्तिपदत्थो नत्थीति अत्थो 
द्टुब्बो। 


“एवं तेत्तिसपदत्थाय नेत्तिया हारनयानं कतमो देसनाहारविचयहारो”तिआदि देसनाक्कमेनेव सिद्धो, एवं सिद्धे 
सतिपि “सोळस हारा पठम”न्ति आरम्भो “सब्बेपिमे हारा चेव नया च इमिना दस्सितक्कमेनेव संवण्णेतब्बेसु सुत्तेसु 
संवण्णनावसेन योजेतब्बा, न उप्पटिपाटिया”ति इममत्थं दीपेति । दीपनबचनसवनानुसारेन जापेति, तस्मा एवं कमो 
दस्सितो, अस्सादादीनवनिस्सरणानि धम्मदेसनाय निस्सयानि, फलञ्च धम्मदेसनाय फलं, उपायो च धम्मदेसनाय उपायो, 

आणत्ति च धम्मदेसनाय सरीरं। देसनाहारस्स तासं अस्सादादीनवनिस्सरणफलुपायाणत्तीनं विभावनसभावत्ता। 


निद्धारणेन विनापि पकतिया सब्बसंवण्णेतब्बसुत्तेसु अनरूपाति सुविञ्जेस्यत्ता, संवण्णनाविसेसानं विचयहारादीनं 
निस्सयभावतो च पठमं देसनाहारो दस्सितो। 


पदपुच्छाविस्सज्जनापुच्छापदानुगीतीहि सद्भि देसनाहारपदत्थानं अस्सादादीनं पविचयभावतो देसनाहारानन्तरं विचयो 
हारो। 


विचयहारेन पविचितानं अत्थानं यृत्तायुत्तिविचारणभावतो विचयहारानन्तरं युत्ति हारो। 
पददट्ठानहारस्स यृत्तायुत्तानंयेव अत्थानं उपपत्तिअनुरूपं कारणपरम्पराय निद्भारणत्ता यृत्तिहारानन्तरं पदड्डानहारो । 


युत्तायुत्तानं कारणपरम्पराय परिग्गहितसभावानंयेब च धम्मानं अवुत्तानम्पि समानलक्खणताय गहणलक्खणत्ताय 
पदड्ठानहारानन्तरं लक्खणहारो । 


लक्खणहारेन अत्थतो सुत्तन्तरतो निद्धारितानम्पि धम्मानं निब्बचनादीनि वत्तब्बानि, न सुत्ते सरूपतो 
आगतधम्मानंयेवाति दस्सनत्थं लकखणहारानन्तरं चतुब्यूहो हारो। एवञ्हि निरवसेसतो अत्थावबोधो होति। 


चतुब्यूहेन हारेन वुत्तेहि निब्बचनाधिप्पायनिदानेहि सद्भि सुत्ते पदत्थानं सुत्तन्तरसंसन्दनसङ्काते पुब्बापरविचारे दस्सिते 
तेसं सुत्तपदत्थानं सभागविसभागधम्मन्तरावट्ुनं सुखेन सक्का दस्सेतुन्ति चतुब्यूहहारानन्तरं आवट्टो हारो । 
सृत्तन्तरसंसन्दनस्स हि सभागविसभागधम्मन्तरावट्टनयस्स उपायभावतो “आरम्भथ निक्कमथा”तिआदिगाथाय (सं० नि० 
१.१८५; नेत्ति० २९; पेटको० ३८) आरम्भननिक्कमनबुद्धसासनयोगधुननेहि वीरियसमाधिपञ्चजिन्द्रियानि निद्धारेत्वा तेसु 
आरम्भननिक्कमनबुद्भसासनयोगधुननेसु अननुयोगस्स मूलं पमादोति सुत्तन्तरे दस्सितो पमादो आवट्टितोति। 


आवट्टेन हारेन सभागविसभागधम्मावडनेन पयोजिते साधारणासाधारणवसेन संकिलेसवोदानधम्मानं पदड्ठानतो चेव 
भूमितो च विभागो सक्का सुखेन योजेतुन्ति आवट्टहारानन्तरं विभत्ति हारो। 


विभत्तिहारेन संकिलेसवोदानधम्मानं विभागे कते संवण्णेतब्बसुत्ते आगता धम्मा अकसिरेन पटिपक्खतो परिवत्तेतुं 
सक्काति विभत्तिहारानन्तरं परिवत्तनहारो। विभत्तिहारेन हि “सम्मादिट्टिस्स पुरिसपुग्गलस्स मिच्छादिट्टि निज्जिण्णा 
होती”ति (नेत्ति० ३५) पटिविभत्तसभावे एव धम्मे परिवत्तनहारविभङ्गे उदाहरीयिस्सति। 


परिवत्तनहारेन पटिपक्खतो परिवत्तितापि धम्मा परियायवचनेहि बोधेतब्बा, न संवण्णेतब्बसुत्ते आगतधम्मायेवाति 
दस्सनत्थं परिवत्तनहारानन्तरं वेवचनहारो । 


वेवचनहारेन परियायतो पकासितानं धम्मानं पभेदतो पञ्जत्तिवसेन विभजनं सुखेन सक्का जातुन्ति वेबचनहारानन्तरं 
पञ्ञत्ति हारो । 


पञ्जत्तिहारेन पभवपरिञ्ञादिपञ्जत्तिविभागमुखेन पटिच्चसमुप्पादसच्चादिधम्मविभागे कते सुत्ते आगतधम्मानं 

पटिच्चसमुप्पादादिमुखेन अवतरणं सक्का दस्सेतुन्ति पञ्जत्तिहारानन्तरं ओतरणो हारो। 


ओतरणेन हारेन धातायतनादीसु ओतारितानं संवण्णेतब्बसुत्ते पदत्थानं पुच्छारम्भसोधनं सक्का सुखेन सम्पादेतुन्ति 
ओतरणहारानन्तरं सोधनो हारो । 


सोधनेन हारेन संवण्णेतब्बसुत्ते पदपदत्थेसु विसोधितेसु तत्थ तत्थ एकत्तताय वा वेमत्तताय वा 
लब्भमानसामञ्जविसेसभावो सुकरो होतीति दस्सेतुं सोधनहारानन्तरं अधिट्ठानो हारो । 


सामञ्जविसेसभूतेसु साधारणासाधारणेसु धम्मेसु अधिट्ठानेन हारेन पवेदितेसु परिक्खारसङ्घातस्स 
साधारणासाधारणरूपस्स पच्चयहेतुरासिस्स पभेदो सुविञ्ञेय्योति अधिट्ठानहारानन्तरं परिक्खारो हारो । 


असाधारणे, साधारणे च कारणे परिक्खारेन हारेन दस्सिते तस्स अत्तनो फलेसु कारणाकारो, तेसं हेतुफलानं पभेदतो 
देसनाकारो, भावेतब्बपहातब्बधम्मानं भावनापहानानि च निद्धारेत्वा वुच्चमानानि सम्मा संवण्णेतब्बसुत्तस्स अत्थं 
तथत्तावबोधाय संवत्तन्तीति परिक्खारहारानन्तरं समारोपनो हारो दस्सितो होति। इदं हारानं दस्सनानुक्कमकारणं दडुब्बं । 


उद्देसो उग्घटितञ्जुनो उपकाराय संवत्तति यथा, एवं नन्दियाबट्टनयो उग्घटितञ्जुनो उपकाराय संवत्तति, तस्मा पठमं 
नन्दियावट्टनयो दस्सितो। निद्देसो विपञ्चितञ्ञुनो उपकाराय संवत्तति यथा, एवं तिपुकखलनयो विपञ्चितञ्ञुनो उपकाराय 
संवत्तति, तस्मा नन्दियाबट्टनयानन्तरं तिपुक्खलनयो। पटिनिद्देसो नेय्यस्स उपकाराय संवत्तति यथा, एवं 
सीहविक्कोळितनयो नेय्यस्स उपकाराय संवत्तति । तस्मा तिपुक्खलानन्तरं सीहविक्कीळितनयो दस्सितोति तिण्णं 
अत्थनयानं दस्सनानुक्कमो वेदितब्बो । अत्थनयानं दिसाभूताय भूमिया आलोकेत्वा तेसं तस्सा दिसाय भूमिया समानयनं 
होति। न हि सक्का अनोलोकेत्वा समानेतुन्ति दिसालोचननयं दस्सेत्वा अङ्कुसनयो दस्सितो। पोत्थकारुळहावछेका 
सब्बासु दिसासु हत्थिगमनट्ठानं ओलोकेत्वा अङ्कुसेन इच्छितट्ठानं समानयन्ति। केचि अच्छेका अनोलोकेत्वा विनयन्ति । 
तेसं नयनमत्तमेव, न समानयनं । एवमेव पण्डिता सृत्तत्थं बण्णेन्ता मनसाव ओलोकेत्वाव नया नेतब्बाति दडुब्बा । 


समुद्ठानसंवण्णना अधिप्पायसंवण्णना पदत्थसंबण्णना विधिअनुवादसंबण्णना निगमनसंवण्णनाति वा, 
पयोजनसंवण्णना पिण्डत्थसंवण्णना अनुसन्धिसंबण्णना चोदनासंवण्णना परिहारसंवण्णनाति वा, उपोग्घाटसंवण्णना 
पदविग्गहसंवण्णना पदत्थचालनसंवण्णना पच्चुपड्ठानसंवण्णनाति वा, तथा एकनाळिकाकथा चतुरस्सकथा 
निसिन्नवत्तिकाकथाति वा आगता। 


तत्थ समुट्टानं निदानमेव। विधिअनुवादो विसेसवचनमेव । उपोग्घाटो निदानमेव। चालना चोदनायेव। पच्चुपट्टान 
परिहारोव। 


पाळि वत्वा एकेकपदस्स अत्थकथनसङ्घाता संवण्णना एकनाळिकाकथा नाम। 


पटिपक्खं दस्सेत्वा पटिपक्खस्स उपमं दस्सेत्वा सपक्खं दस्सेत्वा सपवखस्स उपमं दस्सेत्वा कथनसङ्घाता संवण्णना 
चतुरस्सकथा नाम। 


विसभागधम्मवसेनेव परियोसानं गन्त्वा पुन सभागधम्मबसेनेब परियोसानगमनसङ्घाता संवण्णना 

निसिन्नवत्तिकाकथा नाम। 


ता सब्बा संबण्णनायोपि देसनाहारादीसु नेत्तिसंवण्णनासु अन्तोगधायेव। तेनाह “यत्तका हि सुत्तस्स 
संवण्णनाविसेसा, सब्बे ते नेत्तिउपदेसायत्ता”ति। एवं एत्तावता एतपरमता दटुब्बा । 
हेतुफलभूमिउपनिसासभागविसभागलक्खणनयादयो पन अट्टकथायं (नेत्ति० अट्ट० ४ द्वादसपद) वित्थारतो वुत्ताति न 
वित्थारयिस्सामीति। 


इति सत्तिबलानुरूपा रचिता 


निद्देसवारअत्थविभावना निदिता । 


४. पटिनिद्देसवारअत्थविभावना 


१. देसनाहारविभङ्गविभावना 


५. एवं हारादयो सरूपतो आचरियेन उद्देसतो उद्दिठ्ठा, निद्देसतो च निद्दिट्ठा, अम्हेहि च जाता, अथ कस्मा पुन “तत्थ 
कतमो देसनाहारो'तिआदिको आरद्भोति चे? वेनेय्यानं तिविधत्ता। वेनेय्या हि अतितिक्खपञ्ञो नातितिक्खपञ्ञजो 
मन्दपञ्जोति तिविधा होन्ति । तेसञ्हि अतितिक्खपञ्जस्सानुरूपं हारादयो उद्देसतो उद्दिट्ठा, नातितिक्खपञ्ञस्स अनुरूपं 
निद्देसतो निददिठ्ठा, इदानि मन्दपञ्ञस्सानुरूपं हारादयो विभजित्वा दस्सेतुं “तत्थ कतमो देसनाहारोतिआदिको 
विभङ्गवारो आरद्धो । अडुकथायं पन “एवं हारादयोसुखग्गहणत्थं गाथाबन्धवसेन सरूपतो निद्दिसित्वा इदानि तेसु हारे 
ताव पटिनिद्देसवसेन विभजितुं तत्थ कतमो देसनाहारो'तिआदि आरद्ध”न्ति (नेत्ति० अट्टु० ५) वृत्तं । 


तत्थ ये हारादयो उद्देसनिद्देसेसु निद्रिट्ठा, तत्थ हारादीसु कतमो देसनाहारोति चे? या ““अस्सादादीनवता”तिआदिगाथा 
(नेत्ति° ४) वुत्ता, सा अयं गाथा निद्देसवसेन देसनाहारो नाम, तस्स “अस्सादादीनवता"तिआदि (नेत्ति० ४) निद्देसस्स 
इदानि मया वुच्चमानो “अयं देसनाहारो कि देसयती 'तिआदिको वित्थारसंबण्णनाविसेसो देसनाहारविभङ्गो नामाति 
योजना। “अयं देसनाहारो कि देसयती"ति पुच्छितन्बत्ता पुच्छं ठपेत्वा “इमं देसयती"ति नियमेत्वा दस्सेतुं “अयं 
देसनाहारो कि देसयति? अस्सादं आदीनव''न्तिआदि वुत्तं। तत्थ अयं देसनाहारो किं देसयतीति चे? अस्सादं देसयति 
संवण्णेति वित्थारेति, आदीनवं देसयति...पे०... वित्थारेति, निस्सरणं देसयति...पे०... वित्थारेति, फलं देसयति...पे0... 
वित्थारेति, उपायं देसयति...पे०... वित्थारेति, आणत्ति देसयति संवण्णेति वित्थारेतीति योजनो। 


एत्थ च “अयं देसनाहारो' ति सद्दो पुब्बापरापेक्खोति दटुब्बो । ““अस्सादादीनवताःतिआदिगाथायं (नेत्ति० ४) 
दस्सिता इमे अस्सादादयो कत्थ संवण्णेतब्बे पाळिधम्मे आगता" ति पुच्छितब्बत्ता “धम्मं वो, भिक्खवे, 
देसेस्सामी”'तिआदि वृत्तं। ““अस्सादादीनवता तिआदिगाथायं (नेत्ति0 ४) दस्सिता इमे अस्सादादयो कत्थ संवण्णेतब्बे 
पाळिधम्मे आगता' ति पुच्छितब्बत्ता “धम्मं वो, भिक्खवे, देसेस्सामि आदिकल्याणं मज्झेकल्याणं परियोसानकल्याणं 
सात्थं सब्यञ्जनं केवलपरिपुण्णं परिसुद्धं ्रह्मचरियं पकासेस्सामी ति पटिञ्जातब्बे पाळिधम्मे संवण्णेतब्बे ये अस्सादादयो 
आगता, ते अयं देसनाहारो देसयतीति अधिप्पायो । 


www.tipitaka.org Vipassana Research Institute 


Page 33 sur 2] 


तत्थ धम्मसद्दो परियत्तिसच्चसमाधिपञ्जापकतिपुञ्ञापत्तिजेय्यादीसु बहूसु अत्थेसु पवत्तो, तथापि इध 
परियत्तिधम्मेयेव पवत्तोति दडुब्बो। अत्थुद्देसो पन अट्ठकथायं (नेत्ति० अट्टु ५) वृत्तो, तस्मा इध मया न वुत्तो। बो-कारोपि 
उपयोगकरणपदपूरणसम्पदानत्थेसु दिस्सति च, तथापि इध सम्पदानत्थेवाति दट्ठब्बो भिक्खन्ति याचन्ति सीलक्खन्धादयो, 
पच्चये वा कायविञ्जत्तियाति भिक्खू, संसारे भयं इक्खन्ति पच्चवेक्खन्तीति वा भिक्खू । भिक्खवेति ते भिक्खू 
आलपति, किमत्थायाति अत्तनो मुखाभिमुखं कत्वा धम्मस्सवने अतिउस्साहने नियोजेतुं आलपतीति वेदितब्बो । 


धम्मं देसेस्सामीति नाहं इस्सरताय तुम्हे अञ्ञं किञ्चि कारेय्यामि, धम्मंयेव देसेस्सामि, देसेन्तो च न अञ्ञेसं धम्मं 
सुत्वा सुतमयजाणानुसारेन देसेस्सामि, अनावरणजाणेन सब्बञेय्यधम्मेसु पच्चकखकारिताय इदानि मयायेब पवत्तियमानं 
धम्मं अहं देसेस्सामीति पटिजानाति। आदिम्हि कल्याणं आदिकल्याणं, आदि कल्याणमेतस्साति वा आदिकल्याणं | 
सेसेसुपि एसेव नयो। आदिकल्याणादयो चेत्थ अत्थकल्याणादिवसेन वुत्ताति दडुब्बा । तेनाह -- “सीलेन आदिकल्याणं, 
समाधिना मज्झेकल्याणं, पञ्जाय परियोसानकल्याणं । बुद्धसुबुद्धताय वा आदिकल्याणं, धम्मसुधम्मताय मज्झेकल्याणं, 
सङ्घ सुप्पटिपत्तिया परियोसानकल्याणं। अथ वा उग्घटितञ्जुविनयनेन आदिकल्याणं, विपञ्चितञ्जुविनयनेन 
मज्झेकल्याणं, नेय्यपुग्गलविनयनेन परियोसानकल्याणं । अयमेवत्थो इधाधिप्पेतो'ति (नेत्ति० अट्टु ५)। 


अरीयति जायतीति अत्थो, अर-धातुया निप्परियायतो जाणप्पधानो आरम्मणिकचित्तुप्पादो अत्थो, ठानूपचारतो 
अत्थस्स जातब्बस्स आरम्मणपच्चयसत्ति अत्थो, इति-सद्देन सायेव सत्ति परामसीयति, आरम्मणपच्चयसत्तिसहितो 
आरम्मणपच्चयसङ्घातो जातब्बो अत्थो त-पच्चयस्स अत्थोति धातुपच्चयानं अत्थविसेसो दटुब्बो। असति भवतीति वा 
अत्थो, सह अत्थेन यो धम्मो वत्ततीति सो धम्मो सात्थो, अत्थेन समन्नागतो वा धम्मो सात्थो, 
सङ्कासनादिछअत्थपदसमायोगतो वा सात्थो। अयमेवत्थो इधाधिप्पेतो नेत्तिविसयत्ता। सम्पन्नं ब्यञ्जनं यस्स धम्मस्साति 
सब्यञ्जनो। सिथिलधनितदीघरस्सगरुलहुसम्बन्धववत्थितविमुत्तनिग्गहितसम्पन्नत्ता, 
अकारन्तादिइत्थिलिङ्गादिएकवचनादिसम्पन्नत्ता, पमादलेखादिरहितत्ता च अवयवो सम्पन्नो तंसमूहत्ता धम्मो 
सम्पन्नब्यञ्जनो नाम, अवखरादिछब्यञ्जनपदसमायोगा वा सब्यञ्जनो। अयमेवत्थो इधाधिप्पेतो। इमस्मिं अयं ऊनो, सो 
नेतब्बो पक्खिपितब्बोति उपनेतब्बाभावतो केवलपरिपुण्णो, सीलवखन्धसमाधिक्खन्धपञ्ञाक्खन्ध- 
विमुत्तिक्खन्धविमुत्तिजाणदस्सनक्खन्धपारिपूरिया वा केवलपरिपुण्णो | इधायं अतिरेको, सो अपनेतब्बोति वत्वा 
अपनेतब्बाभावतो परिसुद्धो, चतुरोघनित्थरणत्थाय, लोकामिसनिरपेक्खताय पवत्तियमानत्ता वा परिसुद्धो । सेट्टत्ता 
ब्रह्मचरियं, ब्रह्मानं वा सेट्टानं अरियानं चरियं ब्रह्मचरियं, पब्बज्जब्रह्मचरियमग्गब्रह्मचरियसासनब्रह्मचरियादीसु 
सासनब्रह्मचरियं पकासयिस्सामि, परिदीपयिस्सामीति अत्थो। 


“धम्मं वो, भिक्खवे, देसेस्सामि...पे०... पकासेस्सामी "ति पटिञ्ञातब्बे पाळिधम्मे आगते अस्सादादयो देसनाहारो 
देसयति संवण्णेति वित्थारेतीति आचरियेन सामञ्जवसेनेव वृत्तं, तस्मा देसनाहारो इध पाळियं आगतं इमं अस्सादं 
देसयति, इध पाळियं आगतं इमं आदीनवं देसयतीतिआदि विसेसो न विञ्ञातब्बो, “कथं विञ्ञातब्बो ति पुच्छितब्बत्ता 
“इध पाळियं आगतो अयं अस्सादो, इध पाळियं आगतो अयं आदीनवो' ति विसेसं नियमेत्वा उपलक्खणनयेन दस्सेतुं 
“तत्थ कतमो अस्सादो? कामं कामयमानस्सा”तिआदि आरद्धं | तत्थ तत्थाति तस्सं 
“अस्सादादीनवता”तिआदिगाथायं निहि्ठेसु विसयविसयिभेदेसु अस्सादेसु कतमो अस्सादो तत्थ तेसु पाळिधम्मेसु कत्थ 
पाळियं आगतोति पुच्छित्वा - 

“कामं कामयमानस्स, तस्स चेतं समिज्झति। 
अद्धा पीतिमनो होति, लद्धा मच्चो यदिच्छती 'ति॥ (सु० नि० ७७२; महानि० १) - 


इध पाळिगाथायं यो विसयभूतो अस्सादो आगतो, सो अयं अस्सादेतब्बो अस्सादो देसनाहारस्स विसयोति। अट्टुकथायं 
पन - 


“एवं भगवता देसितो, पकासितो च सासनधम्मो येसं अस्सादादीनं दस्सनवसेन पवत्तो, ते अस्सादादयो 
देसनाहारस्स विसयभूता यत्थ यत्थ पाठे सविसेसं वुत्ता, ततो ततो निद्धारेत्वा उदाहरणवसेन इधानेत्वा दस्सेतुं 
'तत्थ कतमो अस्सादो'तिआदि आरद्भ''न्ति (नेत्ति० अट्टु ५) वुत्तं । 


तत्थ अस्सादीयतेति अस्सादो, अस्सादेतब्बो वत्थुकामो। कामीयतेति कामो, वत्थुकामो च। तं कामयतीति 
कामयमानो, सत्तो। तस्स पीतिया यत्तं मनो एतस्साति पीतिमनो। मनति जानातीतिआदिवचनत्थेन मच्चो । कामं 
कामितब्बं वत्थु कामयमानस्स तस्स सत्तस्स एतं कामितब्बं वत्थु सचे समिज्झति, एवं सति सो सत्तो अद्धा पीतिमनो 
होति। यो मच्चो यं वत्थु इच्छति, तं वत्थुं सो मच्चो लद्भा अद्धा पीतिमनो होतीति गाथायत्थो दडुब्बो । 


“कामं ...पे०... पीतिमनो होती"ति एत्तकमेव अवत्वा “लद्धा मच्चो यदिच्छती"ति वुत्तत्ता लोभनीयं वत्थुंयेव लद्धा 
पीतिमनो न होति, अथ खो पत्थेतब्बं पूजेतब्बन्ति सब्बं लद्धा मच्चो पीतिमनो च होतीति अतिरेकत्थो दद्ुब्बो । 


विसयभूतो अस्सादेतब्बो अस्सादो इध पाळियं गाथायं आगतोति आचरियेन विभत्तो, अम्हेहि च जातो, 
“दुक्खदोमनस्सादिभेदेसु आदीनवेसु कतमो आदीनवो कत्थ पाळिधम्मे आगतो"ति पुच्छितब्बत्ता “तत्थ कतमो 
आदीनवो? तस्स चे कामयानस्सा तिआदि आरद्धं । तत्थ तत्थाति तस्सं “अस्सादादीनवतातिआदिगाथायं निद्दिट्ठेसु 
दुक्खदोमनस्सादीसु आदीनवेसु कतमो आदीनवो तत्थ तेसु पाळिधम्मेसु कत्थ पाळियं आगतोति पुच्छित्वा - 


“तस्स चे कामयानस्स, छन्दजातस्स जन्तुनो । 
ते कामा परिहायन्ति, सल्लविद्धोव रुप्पती 'ति॥ (सु० नि० ७७३; महानि० २) - 


इध पाळिगाथायं यो दोमनस्ससङ्घातो आदीनवो आगतो, सो अयं दोमनस्ससङ्घातो आदीनवो देसनाहारस्स विसयोति। 


गाथायं पन कामयति इच्छतीति कामयानो। अथ वा यायति गच्छतीति यानो, कामेन यानो कामयानो, तस्स । छन्दो 
जातो यस्स सो छन्दजातो, तस्स। विज्झीयतेति विद्धो, सल्लति पविसतीति सल्लो, सल्लेन विद्धो सल्लविद्धो । कामं 
कामयानस्स छन्दजातस्स जन्तुनो ये कामा लभितब्बा, ते कामा केनचि अन्तरायेन यदा परिहायन्ति, तदा सो जन्तु रुप्पति। 
कौदिसोव रुप्पति? अयोमयसल्लविद्धो मिगो रुप्पति इव, परिहीनकामो जन्तु रुप्पतीति दडुब्बो। एत्थ च 
“रुष्पती”तिवचनेन दोमनस्सुप्पत्ति दस्सिताति दडुब्बा। 


दोमनस्सभूतो आदीनवो इध पाळियं आगतोति आचरियेन विभत्तो, अम्हेहि च जातो, “मग्गनिब्बानवसेन दुविधेसु 
निस्सरणेसु कतमं निस्सरणं कत्थ पाळियं आगत'न्ति पुच्छितन्बत्ता “तत्थ कतमं निस्सरण? यो कामे 
परिवज्जेती”तिआदि आरद्धं । तत्थ तत्थाति तस्सं 'अस्सादादीनवता"तिआदिगाथायं निददिड्रेसु मग्गनिब्बानवसेन 
दुविधेसु निस्सरणेसु कतमं निस्सरणं तत्थ तेसु पाळिधम्मेसु कत्थ पाळिधम्मे आगतन्ति पुच्छित्वा - 


www.tipitaka.org Vipassana Research Institute 


Page 35 sur 2]] 


““यो कामे परिबज्जेति, सप्पस्सेव पदा सिरो। 
सोमं विसत्तिकं लोके, सतो समतिवत्तती 'ति॥ (सु० नि? ७७४; महानि० ३) - 


इध पाळिगाथायं यं समतिवत्तनकरणं मग्गसङ्कातं निस्सरणं आगतं, तं इदं मग्गसङ्कातं समतिवत्तनकरणं निस्सरणं 
देसनाहारस्स विसयन्ति। 


गाथायं योति झानलाभी वा अरियो वा । कामेति वुत्तप्पकारो वत्थुकामो । तेसु पवत्तछन्दरागस्स विक्खम्भनेन वा 
समुच्छिन्दनेन वा परिवज्जेति । कि परिबज्जेति इव वज्जेति? सप्पस्स सिरो सिरं चकखुमा पुरिसो दिस्वा पदा पादेन 
परिवज्जेति इव, एवं परिवज्जेति। सतो सतिसम्पन्नो सो पुग्गलो लोके रूपादीसु विसत्तिकं इमं तण्हं येन मग्गेन 
समतिवत्तति सं सुटु अतिक्कमित्वा वत्तति, इदं मग्गसङ्घातं समतिवत्तनकरणं एकदेसं निस्सरणं नामाति योजेतब्बं । 
“पादा”ति वत्तब्बे आकारस्स रस्सं कत्वा “पदा"ति वुत्तं । पादाति च पादेन यथा  अमोहभावा अमोहभावेना 'ति। तेन 
वुत्तं “अत्तनो पादेना'“ति (नेत्ति० अट्टु ५)। 


एकदेसो विसयसङ्घातो अस्सादो इध पाळियं आगतोति आचरियेन विभत्तो, अम्हेहि च जातो, “एकदेसो 
विसयिसङ्कातो अस्सादो कत्थ पाळियं आगतो"ति पुच्छितब्बत्ता “तत्थ कतमो अस्सादो? खेत्तं वत्थु'न्तिआदि आरद्धं । 
अथ वा “तत्थ कतमो अस्सादो? खेत्तं वत्थु"न्तिआदि कस्मा एवं आरद्भं, ननु “तत्थ कतमो अस्सादो? कामं 
कामयमानस्सा”तिआदिना अस्सादो विभत्तो? सच्चं, अस्सादो पन दुविधो विसयविसयिवसेन, तस्मिं विसयसङ्घातो 
अस्सादो पुब्बे विभत्तो, इदानि विसयिसङ्घातं अस्सादं विभजितुं “तत्थ कतमो अस्सादो? खेत्तं वत्थु''न्तिआदि आरद्धं । 
तत्थ तत्थाति तस्सं “ अस्सादादीनवता"तिआदिगाथायं निहिद्देसु विसयविसयिभेदेसु अस्सादेसु कतमो अस्सादो तत्थ तेसु 
पाळिधम्मेसु कत्थ पाळियं आगतोति पुच्छित्वा - 


“खेत्तै वत्थुं हिरञ्ञं वा, गवास्सं दासपोरिसं । 
थियो बन्धू पुथू कामे, यो नरो अनुगिज्झती'ति॥ (सु? नि० ७७५; महानि० ४) - 


इध पाळिगाथायं यो अनुगिज्झनसङ्घातो अस्सादो आगतो, सो अयं अनुगिज्झनसङ्घातो विसयिअस्सादो देसनाहारस्स 
विसयोति। 


गाथायं खेत्तन्ति खिपीयन्ति बीजानि एत्थ ठानेति खेत्तै । खिपन्तानं जनानं खिपनकिरिया खिप-धातुया मुख्यत्थो, 
खिपनकिरियाजनको चित्तुप्पादो फलूपचारत्थो, तस्स चित्तुप्पादस्स उपनिस्सयपच्चयभूतस्स केदारस्स विरुळहापनसत्ति 
फलूपचारत्थो, इति-सद्देन सा विरुळहापनसत्तियेव परामसीयति, तस्सा सत्तिया पतिट्टं केदारसङ्कातं ठानं त-पच्चयत्थो। एस 
नयो तीसु पिटकेसु एवरूपेसु च वचनत्थेसु यथारहं नीहरित्वा गहेतब्बो । वपन्ति पतिट्ठहन्ति एत्थाति वत्थु । अपरण्णादीनं 
पतिट्ठहनं वप-धातुया मुख्यत्थो, ठानस्स पतिट्ठापनसत्ति फलूपचारत्थो, इति-सद्देन सा पतिठ्ठापनसत्ति परामसीयति । तस्सा 
सत्तिया पतिटुट्ठान॑ त-पच्चयत्थो । खेत्तं पन पुब्बण्णविरूहनट्ठानं, वत्थु अपरण्णविरूहनट्टानं । 


हिनोति पवत्तति पीतिसोमनस्सन्ति हि, कि तं? पीतिसोमनस्सं, राति पवत्तेति जातरूपन्ति रं, कि तं? जातरूपं, हिं 
रन्ति हिरं, दुतियातप्पुरिससमासो । जापेति तोसेतीति ञं, कि तं? जातरूपं । हिरं हत्वा ञं हिरञ्ञं, पवत्तमानं पीतिसोमनस्सं 
पवत्तेत्वा जने विसेसेन तोसेतीति अत्थो गहेतब्बो। वा-सद्दो वुत्तावुत्तत्थसमुच्चयत्थो। गच्छन्ति विसेसेनाति गावो, 

रत्तिन्दिवं असन्ति भकखन्ति विसेसेनाति अस्सा, गावो च अस्सा च गवास्सं। दातब्बं पठमं देन्तीति दा, असन्ति 
भकखन्तीति असा, दत्वा असा दासा, सामिकानं दातब्बं पठमं दत्वा पच्छा असन्ति भक्खन्तीति अत्थो। सामिकेहि वा 
दिन्नं असन्ति भकखन्तीति दासा, दुक्खेन कसिरेन असन्ति पवत्तन्तीति वा दासा, । मातापितूनं हदयं पुरेन्तीति पुरिसा, पुरं 
हितं वा इसन्ति गवेसन्तीति पुरिसा । बुद्रपच्चेकबुद्भचक्कवत्तिभावं पुरेति कम्मन्ति पुरं, कि तं? बलवकम्मं, पुरं इसन्ति 
सीलेनाति वा पुरिसा। पुरिसा एव हि सम्मासम्बुद्भपच्चेकबुद्धचक्कवत्तिभावं गच्छन्ति । “पुरि उच्चट्ठाने सेन्तीति वा 
पुरिसा । पुरिसा हि मातूनं पितुद्ठाने ठिता”ति इमे वचनत्था वुत्तप्पकारा युत्तायेव अत्थसम्भवतो। दासा च पुरिसा च 
दासपोरिसं, मज्झे वुद्धि । एत्थ च दासग्गहणेन दासीपि गहिता। दासा दुक्कटजना, पुरिसा सुखितजनाति विसेसो दटुब्बो। 
ठन्ति पतिट्ठ हन्ति एत्थ मातुगामे पृत्तधीताति थियो। नरसहस्स विग्गहत्थो हेट्ठा वुत्तोव। 


एकदेसो दोमनस्ससङ्कघातो आदीनवो इध पाळिगाथायं आगतोति आचरियेन विभत्तो, अम्हेहि च जातो, 
““दुक्खसङ्घातो आदीनवो कत्थ पाळियं आगतो" ति पुच्छितब्बत्ता “तत्थ कतमो आदीनवो? अबला नं 
बलीयन्ती”तिआदि आरद्धं। अथ वा “तत्थ कतमो आदीनवो? अबला नं बलीयन्ती”तिआदि कस्मा एवं आर्धं, ननु 
“तत्थ कतमो आदीनवो? तस्स चे कामयानस्सा”तिआदिना आवीनवो विभत्तोति? सच्चं, आदीनवो पन बहुविधो 
दुक्खदोमनस्सादिवसेन, तस्मिं बहुविधे आदीनवे एकदेसो दोमनस्ससङ्घातो आदीनवो पुब्बे विभत्तो, इदानि दुकखसङ्कातं 
आदीनवं विभजितुं “तत्थ कतमो आदीनवो? अबला नं बलीयन्ती”तिआदि आरद्धं । तत्थ तत्थाति तस्सं 
“अस्सादादीनवता”तिआदिगाथायं निहिड्टेसु दुकखदोमनस्सादीसु आदीनवेसु कतमो आदीनवो तत्थ तेसु पाळिधम्मेसु 
कत्थ पाळिधम्मे आगतोति पुच्छित्वा - 


“अबला नं बलीयन्ति, महन्तेनं परिस्सया। 
ततो नं दुक्खमन्वेति, नावं भिन्नमिवोदक''न्ति॥ (सु० नि? ७७६; महानि० ५) - 


इध पाळिगाथायं यो दुक्खसङ्घातो एकदेसो आदीनवो आगतो, सो अयं दुक्खसङ्घातो एकदेसो आदीनवो देसनाहारस्स 
विसयोति। 


गाथायं नत्थि बलं एतेसं किलेसानन्ति अबला | कस्मा किलेसा अबला होन्तीति? कुसलेहि पहातब्बत्ता। नरन्ति 
खेत्तादिकामे अनुगिज्झन्तं नरं, सद्भाबलादिविरहतो वा अबलं तं नरं बलीयन्ति अभिभवन्ति | किञ्चापि किलेसा कुसलेहि 
पहातब्बत्ता अबला होन्ति, तथापि काममनुगिज्झन्तं सद्धाबलादिविरहितं अभिभवितुं समत्था भवन्ति । मददन्तेनं 
परिस्सयाति कामगिद्ध कामे परियेसन्तं, कामं रक्खन्तञ्च एनं नरं परि समन्ततो परिपीळेत्वा अयन्ति पवत्तन्तीति 
परिस्सया, सीहब्यग्घादयो चेव कायदुच्चरितादयो च मददन्ति। ततो तेहि परिस्सयेहि अभिभूतं नं नरं जातिआदिदुक्खं 
अन्वेति अनुगच्छति। किमिव अन्वेति? उदकं भिन्ननावं अन्वेति इव, एवं अन्वेतीति अत्थो। 


एकदेसं मग्गसङ्घातं निस्सरणं इध पाळिगाथायं आगतन्ति आचरियेन विभत्तं, अम्हेति च विञ्ञातं, “निब्बानसङ्कातं 
एकदेसं निस्सरणं कत्थ पाळिधम्मे आगत''न्ति पुच्छितब्बत्ता “तत्थ कतमं निस्सरण? तस्मा जन्तु सदा सतोतिआदि 
आरद्धं। अथ वा “तत्थ कतमं निस्सरणं? तस्मा जन्तु सदा सतो"तिआदि कस्मा एवं आरद्धं, ननु “तत्थ कतमं निस्सरणं? 
यो कामे परिवज्जेती 'तिआदिना निस्सरणं विभत्तन्ति? सच्चं, निस्सरणं पन दुविधं मग्गनिब्बानवसेन, तत्थ दुविधे 
निस्सरणे मग्गसङ्घातं निस्सरणं पुब्बे विभत्तं, इदानि निब्बानसङ्घातं निस्सरणं विभजितुं “तत्थ कतमं निस्सरण? तस्मा 
जन्तु सदा सतो तिआदि आरद्धं । तत्थ तत्थाति तस्सं “अस्सादादीनवता''तिआदिगाथायं निद्दिट्ठेसु मग्गनिब्बानेसु 

निस्सरणेसु एकदेसं निब्बानसङ्घातं निस्सरणं तत्थ तेसु पाळिधम्मेसु कत्थ पाळिधम्मे आगतन्ति पुच्छित्वा - 


“तस्मा जन्तु सदा सतो, कामानि परिवज्जये। 
ते पहाय तरे ओघं, नावं सित्वाव पारगू”ति॥ - 


इध पाळिगाथायं यं निब्बानसङ्कातं निस्सरणं आगतं, इदं निस्सरणं देसनाहारस्स विसयन्ति। 


गाथायं तस्माति यस्मा कामगिद्धं नरं दुक्खं अन्वेति, तस्मा जन्तु सदा सब्बकाले पुब्बरत्तापररत्ते जागरियानुयोगेन 
सतो सतिसम्पन्नो हत्वा कामानि किलेसकामे विक्खम्भनवसेन वा समुच्छेदवसेन वा परिवज्जये परिजहेय्य। ते कामे 
अरियमग्गेन पहाय चतुब्बिधं ओघं तरेय्य तरितुं सक्कुणेय्य। को तरति इव तरेय्य? नावासामिको नावं यं पविसन्तं उदकं 
सित्वा बहि सिञ्चित्वा लहुकाय नावाय अप्पकसिरेन तरित्वा पारगू पारं गच्छति इव, एवं अत्तनि पवत्तं किलेसूदकं 
सिञ्चित्वा अरियमग्गेन नीहरित्वा लहुकेन अत्तभावेन अनुपादिसेसाय निब्बानधातुया निब्बानेन पारं निब्बानं सन्तिं 
गच्छेय्याति अत्थो। इदं निब्बानं कस्मा निस्सरणं होति? सब्बसङ्कतनिस्सरणतो निस्सरणं नाम। 


इदं निस्सरणं इध पाळिधम्मे आगतन्ति आचरियेन विभत्तं, अम्हेहि च विञ्ञातं, “कतमं फलं कत्थ पाळिधम्मे 
आगत" न्ति पुच्छितब्बत्ता “तत्थ कतमं फलं? धम्मो हवे रक्खति धम्मचारि 'न्तिआदि आरद्धं । तत्थ तत्थाति तस्सं 
“अस्सादादीनवता"तिआदिगाथायं निहिट्ठेसु रकखननिप्फादनमच्चुतरणादीसु फलेसु कतमं फलं तत्थ तेसु पाळिधम्मेसु 
कत्थ पाळिधम्मे आगतन्ति पुच्छित्वा - 


“धम्मो हवे रक्खति धम्मचारिं, छत्तं महन्तं यथ वस्सकाले । 
एसानिसंसो धम्मे सुचिण्णे, न दुग्गति गच्छति धम्मचारी"ति॥ (सु० नि० १०२, १०३) - 


इध पाळिगाथायं यं अनत्थेहि धम्मस्स रक्खनफलं आगतं, रक्खावहनस्स अब्मुदयस्स यञ्च निप्फादनं फलं आगतं, इदं 
रक्खननिप्फादनं फलं देसनाहारस्स विसयन्ति। 


गाथायं धम्मोति येन पुग्गलेन यो दानादिप्पभेदो पुञ्ञधम्मो निब्बत्तितो, सो धम्मो । धम्मचारिं धम्मनिब्बत्तकं तं पुग्गलं 
अनत्थेहि रक्खति। किमिव? वस्सकाले देवे वस्सन्ते सति महन्तं कुसलेन धारेतब्बं छत्तं धारेन्तं कुसलं तं जनं 
वस्सतेमनतो रक्खति यथा, एवं रक्खितब्बो थम्मोपि अत्तसम्मापणिधानेन अप्पमत्तो हुत्वा सुटु धम्मं रक्खन्तंयेव रक्खति, 
तादिसो धम्मचारीयेव दुग्गतिं न गच्छति। एसो आनिसंसो सुचिण्णे सुचिण्णस्स धम्मे धम्मस्स आनिसंसोति अत्थो। 


एकदेसं फलं इध पाळिधम्मे आगतन्ति आचरियेन विभत्तं, अम्हेहि च ञातं, “कतमो उपायो कत्थ पाळियं 
आगतो" ति पुच्छितब्बत्ता “तत्थ कतमो उपायो? सब्बे सङ्कारा अनिच्चा”तिआदि आरद्धं । तत्थ तत्थाति तस्सं 
“*अस्सादादीनवता"तिआदिगाथायं निद्दिट्ठेसु विपस्सनापुब्बङ्गमनिब्बिदादीसु उपायेसु कतमो उपायो तत्थ तेसु पाळिधम्मेसु 
कत्थ पाळिधम्मे आगतोति पुच्छित्वा - 


“सब्बे सङ्घारा “अनिच्चा'ति...पे०...। 
सब्बे धम्मा 'अनत्ता'ति, यदा पञ्ञाय पस्सती"ति॥ (ध० प° २७७-२७९) - 

इध पाळिगाथासु यो विपस्सनापुन्बङ्गमनिब्बिदाजाणसङ्घातो विसुद्धिया अधिगमहेतुभावतो मग्गो आगतो, अयं उपायो 
देसनाहारस्स विसयोति। 


गाथासु सब्बे निरवसेसा कम्मचित्तोतुआहारेहि सङ्करिता सङ्घतसङ्कारा हत्वा अभावड्रेन अनिच्चा इति यदा पञ्ञाय 
पस्सति, अथ अनिच्चे दुक्खसभावे निब्बिन्दति, एसो विपस्सनापुब्बङ्गमो निब्बिन्दनञाणसङ्घातो धम्मो विसुद्धिया मग्गोति। 
“सब्बे सङ्घारा अनिच्चा"तिआदीसु सङ्कारानं सङ्कतधम्मभावो पच्चयाकारविभङ्ग्कथायं (विभ० अट्टः २२६ 
सङ्घारपदनिद्देस) वुत्तोव, तं विभङ्गडुकथं अनोलोकेत्वा एकच्चे आचरिया “विपस्सनाजाणारम्मणत्ता तेभूमकधम्मायेवा”ति 
बदन्ति, एवं सति मग्गफलधम्मानं निच्चादिभावो भवेय्य, तस्मा विभङ्गट्टकथानुरूपोव अत्थो दटुब्बो । दुक्खाति 
दुक्खदुक्खविपरिणामदुक्खसङ्घारदुक्खभावेन दुक्खा । अनत्ताति निच्चसारसुखसारअत्तसाररहितत्ता असारकट्रेन अनत्ता, 
अवसवत्तनट्रेन वा अनत्ता। 


एकदेसो उपायो इध पाळिधम्मे आगतोति आचरियेन विभत्तो, अम्हेहि च जातो, “कतमा आणत्ति कत्थ पाळिधम्मे 
आगता' ति पुच्छितब्बत्ता “तत्थ कतमा आणत्ति? चक्खुमा विसमानीवा”तिआदि आरद्धं। तत्थ तत्थाति तस्सं 
“अस्सादादीनवता”तिआदिगाथायं निददिट्ठासु पापदुच्चरितपरिवज्जनाणत्तिकल्याणसुचरितचरणाणत्तिआदीसु कतमाणत्ति 
तत्थ तेसु पाळिधम्मेसु कत्थ पाळिधम्मे आगताति पुच्छित्वा - 


““चक्खुमा विसमानीव, विज्जमाने परक्कमे । 
पण्डितो जीवलोकस्मिं, पापानि परिवज्जये''ति॥ (उदा० ४३) - 


इध पाळिधम्मे या पापदुच्चरितपरिवज्जनाणत्ति आगता, अयं पापदुच्चरितपरिवज्जनाणत्ति देसनाहारस्स विसयाति। 


गाथायं चक्खुमा पुरिसो विज्जमाने परक्कमे आवहितं सरीरं आवहन्तोव हुत्वा विसमानि भूमिप्पदेसानि वा विसमे 
हत्थिआदयो वा परिवज्जेति इव, एवं जीवलोकस्मिं पण्डितो पापानि लामकानि दुच्चरितानि परिवज्जेति। आणत्ति नाम 
आणारहस्स धम्मराजस्स भगवतो आणा, सा बहुविधा, तस्मा “करेय्य कल्याण” न्तिआदिगाथायं सुचरितचरणा आणत्ति। 


“उपेथ सरणं बुद्धं, धम्मं सङ्घञ्च तादिनं । 
समादियथ सीलानि, तं वो अत्थाय हेहिती"ति॥ (थेरीगा० २४९-२५०, २८९-२९०) -- 


आदीसु गाथासु सरणगमनाणत्तिसीलसमादानाणत्तिआदि आगताति। 


““सुञ्जतो लोकं अवेक्खस्सू'तिआदि कस्मा एवं आरद्धं, ननु “तत्थ कतमं फलं? धम्मो हवे 'तिआदिना, तत्थ 
कतमो उपायो? सब्बे सङ्घारा”तिआदिना, “तत्थ कतमा आणत्ति? चक्खुमा”तिआदिना च फलूपायाणत्तियो विभत्ताति? 
सच्चं, विसुं विसुं पन सुत्तेसु आगता फलूपायाणत्तियो विभत्ता, इदानि एकतो आगता फलूपायाणत्तियो विभजितुं “सुञ्ञतो 
लोकं अवेक्खस्सूतिआदि आरद्धं। 


तत्थ सुञ्ञतो लोकं अवेक्खस्सूति सब्बम्मि सङ्घारलोकं अत्ततो सुञ्जोति अवसवत्तितासल्लक्खणवसेन वा 
तुच्छभावसमनुपस्सनवसेन वा पस्साति इदं भगवतो वचनं विधानभावतो आणत्ति नाम | 
निच्चसारसुखसारअत्तसारादिरहितत्ता “मोघराजा”ति आलपति, सद्धासीलसुतचागादिरहितत्ता वा मोघो। 

“सदा सतो ति पुग्गलवसेन वुत्ताय सतिया सुञ्ञतादस्सनस्स सम्पजानहेतुभावतो सतियेव उपायो, न सतिमाति 
एत्थ सतीति अधिप्पायो। 


अत्तानुदिट्रिं ऊहच्चाति एत्थ अत्तानुदिठ्ठि नाम “रूपं अत्ता, रूपवा अत्ता, रूपस्मिं अत्ता, अत्तनि 
रूप"न्तिआदिप्पकारा वीसतिवत्थुका दिट्टि। मग्गेन ऊहच्च समुच्छिन्दित्वा एवं वुत्तविधिना मच्चुतरो मच्चुनो 
विसयातिक्कन्तो सिया भवेय्य । एत्थ यं मच्चुविसयं तरणं अतिक्कमनं, तस्स अतिक्कमनस्स यञ्च 
पुब्बभागपटिपदासम्पज्जनं, इदं भगवतो देसनाय फलं देसनाहारस्स विसयन्ति अधिप्पायो। पुब्बे विसुं विसुं 
फलूपायाणत्तियो विभत्तापि - 


““सुञ्ञतो लोकं अवेक्खस्सु, मोघराज सदा सतो। 
अत्तानुदिट्ठि ऊहच्च, एवं मच्चुतरो सिया"ति॥ (सु नि० ११२५; महानि० १८६; चूळनि० पिङ्गियमाणवपुच्छा 
१४४, मोघराजमाणवपुच्छानिद्देस ८८) - 


एकगाथायं पुन एकतो विभजनतो फलादीसु एकतो दस्सितेसु सब्बत्थ सृत्तेसु वा सब्बत्थ गाथासु वा फलादयो दस्सेतब्बा 
अस्सादादयो विय कत्थचि निद्धारेत्वाति विसेसो विजानितब्बो। तेनाह अट्टकथाचरियो “यथा पन...पे०... एकतो उदाहरणं 
कतन्ति दडुब्ब'न्ति (नेत्ति० अट्टु ५)। 


६. देसनाहारस्स विसयभूता अस्सादादयो “इध पाळिधम्मे अयं अस्सादो आगतो, इध पाळिधम्मे अयं आदीनवो 
आगतो' तिआदिना विसेसतो निदस्सनवसेन सरूपतो आचरियेन विभत्ता, ते अस्सादादयो तिण्णं उग्घटितञ्जुआदीनं 
पुग्गलानं सामञ्ञतो भगवा किं नु खो देसेति, उदाहु एकस्स पुग्गलस्स यथालाभं किं नु देसेतीति अनुयोगस्स सम्भवतो 
इमस्स पुग्गलस्स इमं देसेति, इमस्स पुग्गलस्स इमं देसेतीति पुग्गलभेदेन अस्सादादयो विभजित्वा दस्सेतुं “तत्थ भगवा 
उग्घटितञ्जुस्सा”तिआदि आर्धं । तत्थ तत्थाति तेसु अस्सादादीसु। निस्सरणं उग्घटितञ्जुस्स पुग्गलस्स भगवा देसेति, 
आदीनवञ्च निस्सरणञ्च इमे द्वे विपञ्चितञ्जुस्स पुग्गलस्स भगवा देसेति, अस्सादञ्च आदीनवञ्च निस्सरणञ्च इमे तयो 
नेय्यस्स पुग्गलस्स भगवा देसेतीति योजनत्थो दटुब्बो । 


अट्ठकथायं पन “एवं अस्सादादयो उदाहरणवसेन सरूपतो दस्सेत्वा इदानि तत्थ पुग्गलविभागेन देसनाविभागं 
दस्सेतुं तत्थ भगवा'तिआदि वुत्त''न्ति वुत्तं । 


तत्थ उग्घटितञ्ञुस्साति उग्घटीयते पटिविज्झीयते, ठपीयते वा सप्पभेदो वित्थारो अत्थोति उग्घटितो, जानातीति जू, 
उग्घटितं अत्थं जू उग्घटितञ्ञू, उद्देसमत्तेनेव सप्पभेदं सवित्थारं पटिविज्झितब्बं अत्थं पटिविज्झतीति अत्थो। यो पुग्गलो 
उद्देसेनेव उद्दिट्ठमत्तेनेब अत्थं जत्वा अत्थर्सिद्भिप्पत्तो होति, सो उग्घटितञ्ञू नाम। 


विपञ्चीयते वित्थरीयते अत्थोति विपञ्चितो, तं जानातीति विपञ्चितञ्ञू। यो पुग्गलो निद्देसेन निहिट्टुमत्तमेव अत्थं 
जत्वा अत्थसिद्धिप्पत्तो, सो विपञ्चितञ्ञू नाम । 


पटिनिद्देसेन अत्थो नेतब्बो पापेतब्बोति नेय्यो। यो पुग्गलो पटिनिद्देसेन वा पटिलोमेन वा विभत्तं एव अत्थं जत्वा 
अत्थसिद्भिप्पत्तो, सो नेय्यो नाम । निस्सरणदेसनायेव उग्घटितञ्ञुस्स पटिबेधाभिसमयो सिद्धो होति, आदीनवदेसनाय चेव 

निस्सरणदेसनाय च विपञ्चितञ्ञुस्स पटिवेधाभिसमयो सिद्धो होति, अस्साददेसनाय च आदीनवदेसनाय च 
निस्सरणदेसनाय च नेय्यस्स पटिवेधाभिसमयो सिद्धो होतीति अधिप्पायो इध गहेतब्बो । 


पदपरमो पनेत्थ पटिवेधाभिसमयभजनाभावतो न गहितो। तस्मिञ्च अग्गहिते अस्सादो, आदीनवो, निस्सरणं, 
अस्सादादीनवा, अस्सादनिस्सरणानि, आदीनवनिस्सरणानि, अस्सादादीनवनिस्सरणानि चाति सत्तसु पट्ठाननयेसु 
ततियछट्रुसत्तमाव गहिता, अवसेसा चत्तारो नया न गहिता। वेनेय्यविनयनाभावतो हि गहणागहणं दडुब्बं । वेनेय्यविनयञ्च 
वेनेय्यानं सन्ताने अरियमग्गस्सुप्पादनं, न सासनविनयनमत्तं, अरियमग्गुप्पादनञ्च यथावृत्तेहि एव तीहि पदट्टाननयेहि 
सिज्झतीति इतरे नया इध न वुत्ता। 


यस्मा पन पेटके (पेटको० २३) - 


“तत्थ कतमो अस्सादो च आदीनवो च? 
“यानि करोति पुरिसो, तानि पस्सति अत्तनि। 
कल्याणकारी कल्याणं, पापकारी च पापक'न्ति॥ 


“तत्थ यं कल्याणकारी कल्याणं पच्चनुभोति, अयं अस्सादो। यं पापकारी पापं पच्चनुभोति, अयं आदीनवो। 


““अट्टिमे, भिक्खवे, लोकधम्मा। कतमे अट्ट? *लाभो'तिआदि (अ० नि० ८.६)। तत्थ लाभो यसो सुखं पसंसा, अयं 
अस्सादो। अलाभो अयसो दुक्खं निन्दा, अयं आदीनवो। 


“तत्थ कतमो अस्सादो च निस्सरणञ्च? 


“सुखो विपाको पुञ्ञानं, अधिप्पायो च इज्झति। 
खिप्पञ्च परमं सन्तिं, निब्बानमधिगच्छतीति॥ -- 


अयं अस्सादो च निस्सरणञ्च। 


“द्त्तिसिमानि, भिकखवे, महापुरिसस्स महापुरिसलवखणानि, येहि समन्नागतस्स महापुरिसस्स द्वेयेव गतियो 
भवन्ति...पे०... विवटच्छदोति सब्बं लक्खणसुत्तं (दी० नि० ३.१९९) अयं अस्सादो च निस्सरणञ्च। 


“तत्थ कतमो आदीनवो च निस्सरणञ्च? 


“भारा हवे पञ्चकखन्धा, भारहारो च पुग्गलो । 
भारादानं दुखं लोके, भारनिकखेपनं सुखं ॥ 


“निक्खिपित्वा गरु भारं, अञ्जं भारं अनादिय। 
समूलं तण्हमब्बुय्ह, निच्छातो परिनिब्बुतो'ति॥ (सं० नि० ३.२२) - 


अयं आदीनवो च निस्सरणञ्च। 

“तत्थ कतमो अस्सादो च आदीनवो च निस्सरणञ्च? 


“कामा हि चित्रा मधुरा मनोरमा, विरूपरूपेन मथेन्ति चित्तं। 
तस्मा अहं पब्बजितोम्हि राज, अपण्णकं सामञ्ञमेव सेय्यो'ति॥ (म० नि० २.३०७; थेरगा० ७८७; पेटको० 
२३) - 


अयं अस्सादो च आदीनवो च निस्सरणञ्चा”ति वुत्तं, तस्मा तेपि नया इध निद्धारेत्वा वेदितब्बा। फलादीसुपि अयं नयो 
लब्भतियेव। 


यस्मा पेटके (सं० नि० १.२३, १९२; पेटको० २२; मि० प० २.१.९) -- “तत्थ कतमं फलञ्च उपायो च? “सीले 
पतिद्ठाय नरो सप्पञ्जो'ति गाथा, इदं फलञ्च उपायो च। 


““तत्थ कतमं फलञ्च आणत्ति च? 


“सचे भायथ दुक्खस्स, सचे वो दुक्खमप्पियं । 
माकत्थ पापकं कम्मं, आवि वा यदि वा रहो'ति॥ (उदा? ४४) - 


इदं फलञ्च आणत्ति च। 
““तत्थ कतमो उपायो च आणत्ति च? 


'कुम्भूपमं कायमिमं विदित्वा, नगरूपमं चित्तमिदं ठपेत्वा। 
योधेथ मारं पञ्जाबुधेन, जितञ्च रक्खे अनिवेसनो सिया'ति॥ (ध० प० ४०) - 


अयं उपायो च आणत्ति चा“ ति वुत्तं, तस्मा एवं फलादीनं दुक्खवसेनापि उदाहरणं वेदितब्बं । 


““उग्घटितञ्जुआदीनं तिण्णं पुग्गलानं इमस्स पुग्गलस्स इमं देसेति, इमस्स पुग्गलस्स इमं देसेती ति येहि पुग्गलेहि 
अस्सादादयो यथारहं आचरियेन विभत्ता, ते पुग्गला याहि पटिपदाहि भिन्ना, ता पटिपदा कित्तिका भवन्ति, ताहि भिन्ना 
पुग्गला च कित्तिकाति विचारणाय सम्भवतो ता पटिपदा, ते च पुग्गला एत्तकाति गणनतो दस्सेतुं “तत्थ चतस्सो 
पटिपदा 'तिआदि आरभं । 


तत्थ तत्थाति तेसु उग्घटितञ्जुआदीसु पुग्गलेसु । ये पुग्गला याहि पटिपदाहि भिन्ना, ता पटिपदा चतस्सो भवन्ति, ते 
च पुग्गला चत्तारोति योजना कातब्बा । कतमा चतस्सो? दुक्खापटिपदा दन्धाभिञ्ञा, दुक्खापटिपदा खिप्पाभिञ्ञा, 
सुखापटिपदा दन्धाभिञ्ञा, सुखापटिपदा खिप्पाभिञ्ञा चाति चतस्सो। कतमे चत्तारो? तण्हाचरितो मन्दो पुग्गलो, 
तण्हाचरितो उदत्तो पुग्गलो, दिट्टिचरितो मन्दो पुग्गलो, दिट्ठिचरितो उदत्तो पुग्गलो चाति चत्तारो। 


पटिपदाभिञ्ञाहि कतो विभागोपि पटिपदाहि कतो विभागो नाम होति अविनाभावतोति मनसि कत्वा “चतस्सो 
पटिपदाभिञ्जा”ति अवत्वा “चतस्सो पटिपदा”ति वुत्ता। ता पनेता समथवसेनापि भिन्ना, विपस्सनावसेनापि भिन्ना। कथं 

समथवसेन? पथवीकसिणादीसु सब्बपठमं “पथवी पथवी 'तिआदिना पवत्तमनसिकारतो पट्टाय याव झानस्स 
उपचारं उप्पज्जति, ताव पवत्ता पञ्जा समथभावना ““पटिपदा"ति वुच्चति । उपचारतो पन पट्ठाय याव अप्पना, ताव पवत्ता 
पञ्जा “अभिज्ञा'ति वुच्चति हेड्टिमपञ्जातो अधिगतपञ्ञाभावतो। 


सा च पटिपदा कस्सचि दुक्खा किच्छा होति नीवरणादिपच्चनीकधम्मसमुदाचारग्गहणताय, कस्सचि तदभावतो 
सुखा अकिच्छा होति, अभिञ्ञापि कस्सचि दन्धा असीघप्पवत्ति होति अविसदजाणताय, कस्सचि खिप्पा सीघप्पवत्ति होति 
विसदजाणतायाति। 


कथं विपस्सनावसेन? यो रूपारूपमुखेन विपस्सनं अभिनिविसन्तो चत्तारि महाभूतानि परिग्गहेत्वा उपादारूपं 
परिग्गण्हाति, अरूपं परिग्गण्हाति, रूपारूपं पन परिग्गण्हन्तो दुक्खेन कसिरेन किलमन्तो परिग्गहएतउं सक्कोति, तस्स 
दुक्खापटिपदा नाम होति। परिग्गहितरूपारूपस्स विपस्सनापरिवासे मग्गपातुभावदन्धताय दन्धाभिञ्ञा नाम होति। 
तब्बिपरियायेन इतरा द्वे होन्ति। विपस्सनावसेन पन भिन्नायेब पटिपदाभिञ्ञायो इध दटुब्बा अभिसमयाधिकारत्ता, 
अट्टकथायं पन “एवं येसं पुग्गलानं वसेन देसनाविभागो दस्सितो, ते पुग्गले पटिपदाविभागेन विभजित्वा दस्सेतुं चतस्सो 
पटिपदा'तिआदि वुत्त”न्ति (नेत्ति० अट्टु ६) वृत्तं । योजनानयो वुत्तनयानुसारेनेव वेदितब्बो। 


चतूहि पटिपदाभिञ्ञाहि चत्तारो पुग्गला सब्बेव अनियमतो वट्टदुक्खतो कि नु खो निय्यन्ति, उदाह “इमाय 
पटिपदाभिञ्ञाय अयं पुग्गलो निय्याति, इमाय पटिपदाभिञ्जाय अयं पुग्गलो निय्याती”ति नियमतो च निय्यातीति 
विचारणाय सम्भवतो “अयं पुग्गलो इमेहि निस्सयेहि उपनिस्सयपच्चयं लभित्वा इमाय पटिपदाभिञ्ञाय वट्टदुक्खतो 
निय्याती”ति नियमेत्वा दस्सेतुं “तण्हाचरितो मन्दो”तिआदि वुत्तं । 


तत्थ तण्हाचरितो मन्दो पुग्गलो सतिपट्ठानेहि निस्सयेहि उपनिस्सयपच्चयं लभित्वा सतिन्द्रियेन सतिन्द्रियाधिकेन 
अरियमग्गेन दुक्खापटिपदादन्धाभिञ्ञाय वट्टदुक्खतो निय्याति, तण्हाचरितो उदत्तो पुग्गलो झानेहि निस्सयेहि 
उपनिस्सयपच्चयं लभित्वा समाधिन्द्रियेन समाधिन्द्रियाधिकेन अरियमग्गेन दुकखापटिपदाखिप्पाभिञ्ञाय वट्टदुक्खतो 
निय्याति, दिड्टिचरितो मन्दो पुग्गलो सम्मप्पधानेहि निस्सयेहि उपनिस्सयपच्चयं लभित्वा वीरियिन्द्रियेन 
बीरियिन्द्रियाधिकेन अरियमग्गेन सुखापटिपदादन्धाभिञ्ञाय वट्टदुक्खतो निय्याति, दिट्टिचरितो उदत्तो पुग्गलो सच्चेहि 
निस्सयेहि उपनिस्सयपच्चयं लभित्वा पञ्जिन्द्रियेन पञ्जिन्द्रियाधिकेन अरियमग्गेन सुखापटिपदाखिप्पाभिञ्ञजाय 
वट्टदुक्खतो निय्यातीति योजना कातब्बा। अट्टुकथायं पन - 


“चत्तारो पुग्गलाति यथावुत्तपटिपदाविभागेनेव चत्तारो पटिपन्नकपुग्गला, तं पन पटिपदाविभागं सद्भि 
हेतुपायफलेहि दस्सेतुं तण्हाचरितोतिआदि वृत्त" न्ति (नेत्ति० अट्टु ६) - 


बुत्तं। तत्थ तण्हाचरितोति तण्हाय निब्बत्तितं चरितं एतस्स पुग्गलस्साति तण्हाचरितो। मन्दोति मन्दियाय अविज्जाय 
समन्नागतोति मन्दो, मोहाधिकपुग्गलो। उदत्तोति उदअत्तो, उळारपञ्जोति अत्थो। उळारं फलं देतीति उदो, को सो? 
पविचयो, अत्तनि निब्बत्तोति अत्तो, उदो अत्तो यस्स पुग्गलस्साति उदत्तोति वचनत्थो कातब्बो । 


पठमाय पटिपदाय हेतु नाम तण्हाचरितता, मन्दपञ्ञता च, उपायो सतिन्द्रियं, सब्बासम्पि फलं निय्यानमेव। दुतियाय 
पटिपदाय हेतु नाम तण्हाचरितता, उदत्तपञ्ञता च, उपायो वीरियिन्द्रियं । ततियाय पटिपदाय हेतु नाम दिड्टिचरितता, 

मन्दपञ्ञता च, उपायो समाधिन्द्रियं । चतुत्थिया पटिपदाय हेतु नाम दिड्टिचरितता, उदत्तपञ्ञता च, उपायो 
पञ्जिन्द्रियन्ति हेतुपायफलानि दडुब्बानि । 


एत्थ च दिड्टिचरितो उदत्तो पुग्गलो उग्घटितञ्ञू नाम, दिड्टिचरितो मन्दो चेव तण्हाचरितो उदत्तो च विपञ्चितञ्ञू नाम, 
तण्हाचरितो मन्दो पुग्गलो नेय्यो नाम, तस्मा “तत्थ भगवा उग्घटितञ्जुस्स पुग्गलस्स निस्सरणं देसयती"तिआदिना नयेन 
ऊग्घटितञ्जुआदिवेनेस्यत्तयस्स भेददस्सनेन निस्सरणं देसयति, “आदीनवञ्च निस्सरणञ्च देसयति, अस्सादञ्च 
आवीनवञ्च निस्सरणञ्च देसयती”ति देसनाविभागो दस्सितो। “तत्थ चतस्सो पटिपदा"तिआदिना पटिपदाभेददस्सनेन 
“तण्हाचरितो मन्दो पुग्गलो, तण्हाचरितो उदत्तो पुग्गलो, दिड्टिचरितो मन्दो पुग्गलो, दिड्टिचरितो उदत्तो पुग्गलो"ति चतुधा 
भिन्नं तण्हाचरितमन्दादिकं पुग्गलचतुक्कं दस्सितन्ति दडुब्बं । 


इदानि चतूहि पटिपदाभिञ्ञाहि चतुधा भिन्नं तण्हाचरितमन्दचतुक्कं अत्थनययोजनाय दुतियाय विसयं कत्वा दस्सेतुं 
“उभो तण्हाचरिता 'तिआदि वुत्तं। तत्थ तण्हाय समाधिपटिपक्खत्ता तण्हाचरिता मन्दउदत्ता उभो पुग्गला 
समथपुब्बङ्गमाय विपस्सनाय उपनिस्सयं लभित्वा रागविरागाय मग्गपञ्ञाय निय्यन्ति चेतोविमृत्तिया सेक्खफलभावाय। 
सम्मादिड्रिसहितेनेव सम्मासमाधिना निय्यानं भवति, न सम्मासमाधिना एव, तस्मा दिट्टिचरिता मन्दउदत्ता उभो पुग्गला 
विपस्सनापुब्बङ्गमेन समथेन अविज्जाविरागाय मग्गपञ्जाय निय्यन्ति पञ्ञाविमृत्तिया असेक्खफलभावायाति चत्तारोपि 
पुग्गला दुविधायेव भवन्तीति वुत्तं होति। 


रागविरागायाति रञ्जतीति रागो, सो विरज्जति एतायाति विरागा, रागस्स विरागा रागविरागा, ताय रागविरागाय। 
चेतोति चित्तप्पभेदेन च समाधि वुच्चति यथा “चित्तं पञ्जञ्च भावय”न्ति (सं? नि० १.२३, १९२; मि० प° २.१.९.) | 
पटिप्पस्सद्भिवसेन पटिपक्खतो विमुच्चतीति विमुत्ति, चेतसा चित्तेन समाधिना विमुच्चतीति चेतोविमुत्ति, चेतो एव वा 
विमृत्ति चेतोविमृत्ति, अनागामिफलसमाधि। अनागामिपुग्गलो हि समाधिस्मिं परिपूरकारिताय चेतोविमुत्तिया निय्याति । 
अविज्जाविरागायाति अविन्दियं कायदुच्चरितादिं विन्दतीति अविज्जा, विन्दियं वा कायसुचरितादिं न विन्दतीति 
अविज्जा निरुत्तिनयेन। विरज्जति एतायाति विरागा, अविज्जाय विरागा अविज्जाविरागा, ताय अविज्जाविरागाय। 
पकारेहि जानातीति पञ्जा, विमुच्चतीति बिमृत्ति, पञ्ञाय विमुच्चतीति पञ्ञाविमृत्ति, पञ्जा एव वा विमुत्ति 
पञ्ञाविमुत्ति, अरहत्तफलपञ्ञा, ताय पञ्ञाविमुत्तिया। 


“तेसु कतमे पुग्गला केन अत्थनयेन हातब्बा"ति वत्तब्बतो “तत्थ ये समथपुब्बङ्गमाही”तिआदि वृत्तं । तत्थ 


हातब्बा गमेतब्बा नेतब्बाति अत्थो। 


७. “तत्थ चतस्सो पटिपदा"तिआदिना देसनाहारेन दुक्खापटिपदाभेदेन तण्हाचरितमन्दादिभेदो पुग्गलो विभत्तो, 
अम्हेहि च जातो, “तस्स विभत्तानन्तरं स्वायं देसनाहारो कत्थ संवण्णेतब्बे धम्मे केनचि आकारेन सम्भवती"ति 
पुच्छितब्बभावतो “स्वायं हारो कत्थ सम्भवतीतिआदिमाह | नवमक्खणसम्पन्नस्स सत्था यं धम्मं देसेति, तस्मि 
संवण्णेतब्बे धम्मे या वीमंसादिका सुतमयादिका तिस्सो पञ्जा विभत्ता, ताहि पञ्ञाहि ये उग्घटितञ्जुआदयो तयो पुग्गला 
विभत्ता, इति विभत्ताकारेन अयं देसनाहारो सत्थारा देसेतब्बे धम्मे सम्भवतीति दडुब्बो । 

तत्थ स्वायं हारोति देसनाहारेन पटिपदाविभागेन वेनेय्यपुग्गलविभागो दस्सितो, सो अयं देसनाहारो। कत्थ 
सम्भवतीति कत्थ संवण्णेतब्बे धम्मे संवण्णनाभावेन सम्भवतीति । यस्साति यो सो वेनेय्यो पच्चन्तजादीहि अट्टुहि 
अक्खणेहि विमृत्तो, सवनधारणादीहि च सम्पत्तीहि समन्नागतो, तस्स वेनेय्यस्स। सत्थाति सदेवकं लोकं सासति 
अनुसासतीति सत्था । धम्मन्ति देसितं संवण्णेतब्बं धम्मं । देसयतीति सङ्घेपनयवित्थारनयेहि भासति । अञ्ञतरोति 
भगवतो सावकेसु एवं धम्मं देसेतुं समत्थो सावको। गरुट्रानियोति गारवस्स ठानभूतेहि सीलसुतचागादिगुणविसेसेहि युत्तो 
मानितो सद्दहितब्बवचनो। सब्रह्मचारीति समं, सह वा ब्रह्मं सत्थुसासनं चरति पटिपज्जतीति सन्रह्मचारी। सद्धं लभति 
“यो सत्था धम्मं देसेति, सो सत्था सम्मासम्बुद्धो होतीति सत्थरि, “स्वाक्खातो बतायं धम्मो सात्थो सब्यञ्जनो 
एकन्तपरिपुण्णो एकन्तपरिसुद्धो अत्थावहो हितावहो सुखावहो झानमग्गफलनिब्बत्तको, अम्हेहि च सद्दहितब्बो "ति देसिते 
धम्मे च अचलसद्धं लभति, सद्दहनं अत्तनो सन्ताने पुनप्पुनं उप्पादेति। तथा “यो सावको धम्मं देसेति, सो सावको सङ्घे पतो 
बा वित्थारतो वा धम्मं देसेतुं समत्थो वत गरुट्टानियो सब्रह्मचारी मानितो सद्दहितब्बबचनो*ति देसके सावके च “तादिसेन 
सावकेन देसितो यो धम्मो, सो धम्मो सात्थो सब्यञ्जनो एकन्तपरिपुण्णो एकन्तपरिसुद्धो अत्थावहो हितावहो सुखावहो 
झानमग्गफलनिब्बत्तको, अम्हेहि च सद्दहितब्बो"ति सावकेन देसितधम्मे च सद्धं सद्दहनं अत्तनो सन्ताने पुनप्पुनं 
उप्पादेतीति अत्थो। 


तत्थाति तस्मिं सद्दहितब्बे सत्थारा देसितधम्मे चेव सावकेन देसितधम्मे च सद्दहन्तस्स वेनेय्यस्स या वीमंसा, 
बीमंसन्तस्स या उस्साहना, उस्सहन्तस्स या तुलना, तुलयन्तस्स या उपपरिक्खा, सा अयं वीमंसादिका पञ्जा सद्धानुसारेन 
पवत्तनतो सुतमयी पञ्जा नाम | तत्थ वीमंसनं विमंसा, पाळिया, पाळिअत्थस्स च वीमंसा। वीमंसतीति वा वीमंसा, पदं 
पदन्तरेन, पदत्थं पदत्थन्तरेन विचारणका पञ्ञा। यथा चेत्थ, एवं उस्साहनादीसुपि भावसाधनकत्तुसाधनानि कातब्बानि । 
उस्साहना च उस्साहेन उपत्थम्भिका धम्मस्स धारणपरिचयसाधिका पञ्ञा च, न वीरियं, एत्थ च या सुतमत्तेयेव पवत्ता, 
बीमंसादिभावं अप्पत्ता निवत्ता, सा सुतमयी पञ्जा न होति। या च सुत्वा वीमंसित्वा उस्साहनादिभावं अप्पत्ता निवत्ता, या 
च सुत्वा वीमंसित्वा उस्सहित्वा तुलनादिभावं अप्पत्ता निवत्ता, या च सुत्वा वीमंसित्वा उस्सहित्वा तुलयित्वा 
उपपरिक्खनभावं अप्पत्ता निवत्ता, सापि पञ्जा न सुतमयी पञ्जा होतीति दटटुब्बा । या पन सुत्वा सहदहन्तस्स वीमंसा, 
वीमंसन्तस्स उस्साहना, उस्सहन्तस्स तुलना, तुलयन्तस्स उपपरिक्खा होति, अयं सुतमयी पञ्ञा नाम होतीति दडुब्बा । 


सुतमयी पञ्जा आचरियेन विभत्ता, अम्हेहि च जाता, “कतमा चिन्तामयी पञ्ञा”ति वत्तब्बभावतो सुतमयिया 
पञ्ञाय विभजनानन्तरं चिन्तामयि पञ्ञं विभजितुं “तथा सृतेन निस्सयेना”तिआदिमाह । तत्थ सुतन्ति सुय्यते 
परियत्तिधम्मोति सुतो, सवनं परियत्तिधम्मस्साति वा सुतं, दुविधम्पि सृतं । निस्सयेन उपनिस्सायाति अत्थो। 
इत्थम्भूतलक्खणे चेतं “सुतेन निस्सयेना”ति करणवचनं । एत्थ पन “इदं पाणातिपातादिविरमनं सीलनड्डेन सीलं, अयं 
एकग्गता समादहनट्रेन समाधि, इमानि भूतुपादानि रुप्पनड्रेन रूपानि, इमे फस्सादयो नमनट्ठेन नामानि, इमे रूपादयो पञ्च 
धम्मा रासड्डेन खन्धा "ति तेसं तेसं धम्मानं पीळनादिसभावस्स वीमंसनाभूता पञ्ञा बीमंसा नाम । तेसंयेव 
सीलसमाधिआवीनं सीलति पतिट्टहति एत्थाति सीलन्तिआदिवचनत्थं पुच्छित्वा सभागलक्खणरसपच्चुपट्ठानपदड्टानानं 
तुलेत्वा विय गहणपञ्जा तुलनं नाम । तेसंयेव सीलसमाधिआदीनं धम्मानं सभावलवखणं अविजहित्वा 
अनिच्चतादुक्खतादिनमनरुप्पनादिसप्पच्चयसङ्घतादिआकारे वितक्केत्वा उपपरिक्खणपञ्ञा एव उपपरिक्खा नामाति 
विसेसतो दठुब्बो। सुतधम्मस्स धारणपरिचयवसेन पवत्तनतो सुतमयी पञ्जा उस्साहना जाता विय न चिन्तामयी पञ्जा 
चिन्तितस्स धारणपरिचयवसेन अप्पवत्तनतोति “उस्साहना"ति न वुत्तं । 

सुतमयी पञ्जा चेव चिन्तामयी पञ्जा च आचरियेन विभत्ता, अम्हेहि च जाता, “कतमा भावनामयी पञ्जा"ति 
वत्तब्बभावतो कारणभूतानं द्विन्नं सुतमयिचिन्तामयिपञ्ञानं दस्सनानन्तरं फलभूतं भावनामयिं पञ्ञं विभजन्तो “इमाहि 
द्वीही”तिआदिमाह । तत्थ इमाहि द्वीहि पञ्ञाहीति सुतमयिचिन्तामयिपञ्ञाहि कारणभूताहि। सुतमयिपञ्जाय वा 
चिन्तामयिपञ्ञजाय वा उभयत्थ वा ठितोयेब योगावचरो विपस्सनं आरभतीति | मनसिकारसम्पयुत्तस्साति रूपारूपेसु 
परिग्गहादिवसेन सङ्घारेसु अनिच्चतादिवसेन मनसिकारेन सम्मा पकारेहि यृत्तप्पयुत्तस्स। 
दिट्रिविसुद्भिकङ्वावितरणविसुद्धिमग्गामग्गजाणदस्सनविसुद्भि- पटिपदाजाणदस्सनविसुद्भिसम्पादनेन विपस्सनं 
उस्सुक्कन्तस्स योगावचरस्स सन्ताने जाणदस्सनविसुद्धिसङ्घातं यं अरियमग्गञाणं निब्बानारम्मणदस्सनभूमियं वा 
भावनाभूमियं वा उप्पज्जति, अयं भावनामयी पञ्ञाति अत्थो दटुब्बो । यदिपि पठममग्गञाणं पठमं निब्बानदस्सनतो 
““दस्सन न्ति वृत्तं, भावनावसेन पन पवत्तनतो “भावनामयी पञ्जा ति वेदितब्बं । दस्सनभूमीति पठममग्गफलानि, 
सेसानि “भावनाभूमी'ति वुच्चन्ति। 


८. अम्हाकाचरिय तुम्हेहि “यस्स सत्था वा”तिआदिना सुतमयिपञ्ञादिका विभत्ता, एवं सति सुतेन विना चिन्तामयी 
पञ्ञा नाम न भवेय्य, महाबोधिसत्तानं पन सुतेन विना चिन्तामयी पञ्जा होत्वेवाति चोदनं मनसि कत्वा तस्मिं सङ्गहेत्वा 
पकारन्तरेन विभजितुं “परतोघोसा तिआदिमाह । 


तत्थ परतोघोसाति परतो पवत्तो देसनाघोसो पच्चयो एतिस्साति परतोघोसा । पच्चत्तसमुद्ठिताति पति विसुं 
अत्तनियेव समुट्टिता । योनिसोमनसिकाराति तेसं तेसं चिन्तेतब्बानं रूपादीनं धम्मानं रुप्पननमनादिसभावपरिग्गण्हनादिना 
उपायेन पवत्तमनसिकारा चिन्तामयी पञ्जा नाम, इमिना सावकापि सामञ्ञतो गहिता, तथापि उग्घटितञ्जुआदीनंयेव 
वुत्तत्ता सावका इध गहिता, तस्मा पुरिमनयो युत्ततरो। परतोति धम्मदेसकतो पवत्तेन धम्मदेसनाघोसेन हेतुना यं जाणं 
उप्पज्जति, पच्चत्तसमुड्टितेन, योनिसोमनसिकारेन च हेतुना यं जाणं उप्पज्जति, अयं भावनावसेन पवत्तनतो भावनामयी 
पञ्जा नाम, इमिना सावकापि सामञ्ञतो गहिता, तथापि उग्घटितञ्जुआदीनंयेव वृत्तत्ता सावका इध गहिता, तस्मा 
पुरिमनयो युत्ततरो। परतोति धम्मदेसकतो पवत्तेन धम्मदेसनाघोसेन हेतुना यं जाणं उप्पज्जति, पच्चत्तसमुट्टितेन, 
योनिसोमनसिकारेन च हेतुना यं जाणं उप्पज्जति, अयं भावनावसेन पवत्तनतो भावनामयी पञ्ञा नामाति विभजित्वा 
पण्डितेहि जेय्याति वित्थारेन गम्भीरत्थं जातुं इच्छन्तेहि “एवं पटिपदाविभागेना”तिआदिना (नेत्ति० अट्टु० ९) 
अट्ठकथावचनेन जानितब्बो। 


सुतमयिपञ्ञादिका तिस्सो पञ्ञा आचरियेन नानानयेहि विभत्ता, अम्हेहि च जाता, “तासु यस्स एका वा द्वे वा पञ्ञा 
अत्थि, सो पुग्गलो कोनामो, यस्स एकापि नत्थि, सो पुग्गलो कोनामो”ति पुच्छितब्बभावतो यस्स अयं पञ्जा, इमा वा 
अत्थि, सो पुग्गलो इत्थन्नामो, यस्स नत्थि, सो पुग्गलो इत्थन्नामोति पटिपदापञ्ञाप्पभेदेन पुग्गलं विभजितुं “यस्स 
इमा तिआदि वुत्तं 


तत्थ यस्स अतितिक्खपञ्ञस्स सुतमयी पञ्ञा चेव चिन्तामयी पञ्जा च इमा द्वे पञ्ञा अत्थि, अयं अतितिक्खपञ्जो 
उद्देसमत्तेनेव जाननतो उग्घटितञ्ञू नाम । यस्स नातितिक्खपञ्ञस्स उद्देसनिद्देसेहि सुतमयी पञ्ञा अत्थि, चिन्तामयी 
पञ्जा नत्थि, अयं नातितिक्खपञ्ञो उद्देसनिद्देसेहि जाननतो विपञ्चितञ्ञू नाम । यस्स मन्दपञ्ञस्स उद्देसनिद्देसेहि नेव 
सुतमयी पञ्जा अत्थि, न चिन्तामयी पञ्ञा च, अयं मन्दपञ्ञो उद्देसनिद्देसपटिनिद्देसेहि जाननतो निरवसेसवित्थारदेसनाय 
नेतब्बतो नेय्यो नामाति। अटुकथायं पन “इदानि यदत्थं इमा पञ्जा उद्धटा, तमेव वेनेय्यपुग्गलविभागं योजेत्वा दस्सेतुं 


www.tipitaka.org Vipassana Research Institute 


Page 46 sur 2] 


"यस्सा'तिआदि वुत्त''न्तिआदि (नेत्ति० अट्टः ८) वुत्तं । 


९. “तत्थ भगवा उग्घटितञ्जुस्सा"तिआदिना देसनं विभावेति, “तत्थ चतस्सो पटिपदा'तिआदिना 
पटिपदाविभागेहि, “स्वायं हारो 'तिआदिना आणविभागेहि च देसनाभाजनं वेनेस्यत्तयं आचरियेन विभत्तं, अम्हेहि च जातं, 
“न्याय देसनापाळिया देसनाहारं योजेतुं पुब्बे “धम्मं वो, भिक्खवे, देसेस्सामी'तिआदिना देसनाहारस्स विसयभावेन या 
पाळिदेसना निक्खित्ता, सा पाळिदेसना देसनाहारेन निद्धारितेसु अस्सादादीसु अत्थेसु किमत्थं देसयती"ति पुच्छितब्बत्ता 
“इमं अत्थं देसयती*ति नियमेत्वा दस्सेतुं “सायं धम्मदेसना तिआदि आरद्धं। 


तत्थ सायं धम्मदेसनाति या धम्मदेसना आदिकल्याणादिका पुब्बे देसनाहारस्स विसयभावेन निक्खित्ता, सायं 
धम्मदेसना अस्सादादीसु किमत्थं देसयतीति कथेतुकामताय पुच्छति, पुच्छित्वा “चत्तारि सच्चानि देसयती"ति 
विस्सज्जेति, तानि सरूपतो दस्सेतुं “दुक्खं समुदयं निरोधं मग्ग" न्ति वृत्तं । पवत्तिपवत्तकनिवत्तिनिवत्तनुपायभावेन 
अविपरीतभावतो “सच्चानी ति वुत्तानि। 


यस्सं देसनायं सच्चानि देसनाहारेन निद्धारितानि, सा देसना चत्तारि सच्चानि देसयतीति युत्तं होतु । यस्सं देसनायं 
अस्सादादयो निद्भारिता, सा देसना चत्तारि सच्चानि देसयतीति न सक्का वत्तु । हेड्ठा च अस्सादादयो निद्धारिता, तस्मा 
“*अस्सादादयो”तिपि वत्तब्बन्ति चोदनं मनसि कत्वा “आदीनवो फलञ्च दुक्ख न्तिआदि वृत्तं । देसनाहारेन 
संवण्णनानयेन देसनायं निद्धारितो आदीनवो चेव फलञ्च दुक्खसच्चं होति, अस्सादो समुदयसच्चं, निस्सरणं निरोधसच्चं, 
उपायो चेव आणत्ति च मग्गसच्चं होति, तस्मा “चत्तारि सच्चानि देसयती''ति वत्तब्बमेवाति। 


तण्हावज्जा तेभूमकधम्मा दुक्खं, ते च अनिच्चादीहि पीळितत्ता आदीनवायेव। फलन्ति देसनाय फलं लोकियं, न 
लोकुत्तरं, तस्मा दुक्खन्ति वत्तब्बमेव। अस्सादोति तण्हास्सादस्स गहितत्ता “अस्सादो समुदयो”ति च वत्तब्बं। 
अस्सादेकदेसो दुक्खमेव, अस्सादेकदेसो दुक्खञ्चेव समुदयो च। सह विपस्सनाय अरियमग्गो च भगवतो आणत्ति च 
देसनाय फलाधिगमस्स उपायभावतो “उपायो, आणत्ति च मग्गो ति वृत्तं, निस्सरणेकदेसोपि मग्गोति दटुब्बो। “इमानि 
चत्तारि सच्चानि या देसना विसेसतो देसयति, कतमा सा"ति पुच्छितब्बत्ता विसेसं नियमेत्वा दस्सेतुं इमानि चत्तारि 
सच्चानि इदं धम्मचक्क न्ति वुत्तं । इदं वुच्चमानं धम्मचक्कं इमानि चत्तारि सच्चानि विसेसतो देसयतीति योजना 
कातब्बा। 


“या देसना इमानि चत्तारि सच्चानि विसेसतो देसयति, तस्सा देसनाय धम्मचक्कभावं कि भगवा आहा"ति 
वत्तब्बभावतो “यथाह भगवा” तिआदि वुत्तं । तत्थ “जातिपि दुक्खा”तिआदिवचनतो (महाव० १४) तण्हाबज्जं 
जातिआदिकं तेभूमकधम्मजातं दुक्खस्स अधिट्ठानभावेन, दुक्खदुक्खादिभावेन च “दुक्ख न्ति वुत्तं । मेति मया 
पवत्तितन्ति योजना | भिक्खवेति सवने उस्साहं जनेतुं आलपति । बाराणसियन्ति बाराणसीनगरस्स अविदुरे। इसिपतनेति 
सीलकखन्धादीनं इसनतो गवेसनतो “इसी ति बोहरितानं पच्चेकबुद्भानं पतनट्ठाने। मिगदायेति मिगानं अभयदानद्टाने 
कारिते अस्समेव। 


अनुत्तरन्ति उत्तरितराभावेन अनुत्तरं अनतिसयं। धम्मचक्कन्ति सतिपड्ठानादिके सभावधारणादिना अत्थेन धम्मो चेव 
पवत्तनड्रेन चक्कञ्चाति धम्मचक्कं । अप्पटिवत्तियन्ति अप्पटिसेधनीयं। कस्मा? जनकस्स भगवतो धम्मिस्सरत्ता 
सम्मासम्बुद्भत्ता, जञ्जस्स च अनुत्तरत्ता कोण्डञ्ञादीनञ्चेव अट्ठारसब्रह्मकोटिया च चतुसच्चपटिवेधसाधनतो च। “केन 

अप्पटिवत्तिय "न्ति पुच्छितब्बत्ता “समणेन वा”तिआदिमाह । तत्थ समणेनाति पब्बज्जमत्तृपगतेन । ब्राह्मणेनाति 
जातिब्राह्मणेन । परमत्थानञ्हि समणब्राह्मणानं पटिसेधने चित्तुप्पादानुप्पज्जनम्पि नत्थि। देवेनाति छकामावचरदेवेन। 
ब्रह्मुनाति रूपब्रह्मा गहिता। “समणेन वा ..पे०...ब्रह्मुना”ति एत्तकमेव अवत्वा“केनची ति वुत्तवचनेन 
अवसेसखत्तियगहपतिपरिसजना सङ्गहिता। तस्मा खत्तियब्राह्मणगहपतिसमणचातुमहाराजिकतावतिसमारब्रह्मपरिसा 
अट्टुविधापि पटिसेधेतुं असमत्थायेवाति वेदितन्बा । लोकस्मिन्ति सत्तसमूहे धम्मचक्काधारे । 


“द्वादस पदानि सृत्त”न्ति गाथानुरूपं धम्मचक्कसृत्ते पदानि विभजन्तो “तत्थ अपरिमाणा”तिआदिमाह। तत्थ 
तत्थाति धम्मचक्कदेसनायं (सं? नि० ५.१०८१; महाव° १३ आदयो; पटि० म° २.३०) | “अपरिमाणा अक्खरा 
अपरिमाणा पदा”ति अवत्वा “अपरिमाणा पदा अपरिमाणा अक्खरा”ति उप्पटिपाटिवचनेहि येभुय्येन पदसङ्गहितानीति 
दस्सेति। पदा, अक्खरा, ब्यञ्जनाति च लिङ्गविपल्लासानीति ददुब्बानि। एतस्सेव अत्थस्साति वत्तब्बाकारस्स 
चतुसच्चसङ्घातस्स अत्थस्सेव सङ्कासना पकासना पकासनाकारो पञ्जत्ताकारोति आकारवन्तआकारसम्बन्धे 
सामिवचनं। सङ्कासनाकारोति च सङ्कासनीयस्स अत्थस्स आकारो। एस नयो सेसेसुपि। इतिपीति इति इमिना पकारेनपि, 
इमिना पकारेनपि इदं जातिआदिकं दुक्खं अरियसच्चन्ति वेदितब्बं । 


अयन्ति कामतण्हादिभेदा अयं तण्हा। दुक्खसमुदयोति दुक्खनिब्बत्तनस्स हेतुभावतो दुक्खसमुदयो। अयन्ति 
सब्बसङ्कततो निस्सटा अयं असङ्घता धातु । दुक्खनिरोधोति जातिआदिप्पभेदस्स दुकखस्स अनुप्पादननिरोधपच्चयत्ता 
दुक्खनिरोधो। अयन्ति सम्मादिट्ठादिको अद्टङ्गिको अरियो मग्गो। दुक्खनिरोधभूतं निब्बानं आरम्मणकरणवसेन गतत्ता, 
दुक्खनिरोधप्पत्तिया पटिपदाभावतो च दुक्खनिरोधगामिनी पटिपदा। सेसं वुत्तनयमेव। 


“तत्थ अपरिमाणा”तिआदिना ब्यञ्जनपदअत्थपदानि विभजित्वा तेसं अञ्जमञ्ञं विसयिविसयभावेन सम्बन्धभावं 
दस्सेतुं “तत्थ भगवा अक्खरेहि सङ्कासेतीतिआदि वृत्तं। अथ वा भगवा कि सामञ्जेहि अक्खरादीहि सङ्कासेति वा 
पकासेति वा, उदाहु यथारहं सङ्कासेति पकासेतीतिआदिविचारणाय सम्भवतो विसयविसयिभावेन सम्बन्धभावं नियमेत्वा 
दस्सेतुं “तत्थ भगवा अक्खरेहि सङ्कासेती”तिआदि वुत्तं । तत्थ “अक्खरेहि सङ्कासेती”ति कस्मा एवं वुत्तं, ननु 
“दुक्खसच्च' न्तिआदीसु पदेनेव दुक्खसच्चत्थत्तादिको सङ्कासितब्बोति? सच्चं, पदावयवस्स पन अकखरस्स गहणमुखेनेव 
अक्खरसमुदायस्सपि पदस्स गहणं होति, पदे गहिते च दुक्खसच्चत्थादिकावबोधो होत्वेव, एवं सति पदेनेव सिज्झनतो 
अक्खरो विसुं न गहेतब्बोति? न, दुक्खसच्चत्थादिकावबोधस्स विसेसुप्पत्तिभावतो। दु-इति अक्खरेन हि 
अनेकुपद्ववाधिट्ठानभावेन कुच्छितत्थो गहितो, ख-इति अक्खरेन धुवसुभसुखत्तभावविरहेन तुच्छत्थोति 
एवमादिकावबोधस्स विसेसुप्पत्ति भवति । तेन वृत्तं “पदत्थगहणस्स विसेसाधानं जायती"ति (नेत्ति० अट्ठ० ९)। 
पदपरियोसाने वाक्यपरियोसानाभावतो अक्खरेहि संखित्तेन दीपियमानो अत्थो पदेहि पकासितोवाति वृत्तं “पदेहि 
पकासेती ति । वाक्यपरियोसाने पन सङ्कासितो पकासितो अत्थो विवरितो विवटो कतोवाति वृत्तं । “ब्यञ्जनेहि 
विवरती”ति। पकारेहि च वाक्यभेदे कते सो अत्थो विभत्तो नामाति वृत्तं “आकारेहि विभजती ति। वाक्यावयवानं 
पदानं पच्चेकं निब्बचनविभागे कते सो अत्थो पाकटो कतोबाति वुत्तं “निरुत्तीहि उत्तानीकरोती”ति। कतनिब्बचनेहि 
वाक्यावयवेहि वित्थारवसेन निरवसेसतो देसितेहि वेनेय्यसत्तानं चित्ते परिसमन्ततो तोसनं होति, पञ्जातेजनञ्चाति आह 
“निद्देसेहि पञ्ञपेती ति। 


“भगवा अक्खरेहि सड्जासेती तिआदीसु “भगवा एवा ति वा “अक्खरेहि एवा”ति वा अवधारणे योजिते “सावको 

न सङ्कासेति, पदादीहि न सङ्कासेती "ति अत्थो भवेय्य, सावको च सङ्कासेति, पदादीहि च सङ्कासेति। कत्थ अवधारणं 
योजेतब्बन्ति चे? “भगवा अक्खरेहि सङ्कासेतियेवा "ति अवधारणं योजेतब्बं। एवञ्हि सति सावकेन सङ्कासितो वा 
पदादीहि सङ्कासितो वा अत्थो सङ्गहितो होति। अत्थपदानञ्च अकखरादिनानाविसयता सिद्धा होति। तेन एकानुसन्धिके 
सृत्ते छळेव अत्थपदानि निद्धारेतब्बानि, अनेकानुसन्धिके सुत्ते अनुसन्धिभेदेन विसुं विसुं छ छ अत्थपदानि निद्धारेतब्बानि। 


“छसु ब्यञ्जनपदेसु कतमेन ब्यञ्जनपदेन कतमं किच्चं साधेतीति पुच्छितब्बत्ता “इमिना इदं किच्चं, इमिना इदं 
किच्चं साधेती"ति नियमेत्वा दस्सेतुं “तत्थ भगवा अक्खरेहि च पदेहि च उग्घटेती”तिआदिमाह । तत्थ तत्थाति 
अक्खरादीसु ब्यञ्जनपदेसु। उग्घटेतीति उग्घटनकिच्चं साधेतीति अत्थो। किञ्चापि देसनाव उग्घटनकिच्चं साधेति, 
भगवा पन देसनाजनकत्ता उग्घटनकिच्चं साधेतीति वुच्चति । सेसेसुपि एवमत्थो दट्टुब्बो | 


“उगघटनकिच्चसाधिका देसनायेव कि विपञ्चनवित्थारणकिच्चसाधिका देसनाजनकत्ता, उदाहु विसुं विसुं 
किच्चसाधिका अञ्ञा”ति पुच्छितब्बभावतो विसुं विसुं किच्चसाधिका अञ्ञा देसनाति नियमेत्वा दस्सेतुं “तत्थ उग्घटना 
आदी”तिआदिमाह। अथ वा “कतमा उग्घटना, कतमा विपञ्चना, कतमा वित्थारणा"ति पुच्छितब्बत्ता वृत्तं “तत्थ 
उग्घटना आदी 'तिआदि। तत्थ तत्थाति उग्घटनादिकिच्चसाधिकासु देसनासु। उग्घटनाति उग्घटनकिच्चसाधिका देसना 
आदिदेसना होति । विपञ्चनाति विपञ्चनकिच्चसाधिका देसना मज्झेदेसना होति। बित्थारणाति वित्थारणकिच्चसाधिका 
देसना परियोसानदेसना होतीति अत्थो दडुब्बो । 


““उग्घटियन्तो उद्दिसियमानो परियत्तिअत्थभूतो धम्मविनयो कतमं पुग्गलं विनेति, विपञ्चियन्तो निद्दिसियमानो 
परियत्तिअत्थभूतो धम्मविनयो कतमं पुग्गलं विनेति, वित्थारियन्तो पटिनिद्विसियमानो परियत्तिअत्थभूतो धम्मविनयो कतमं 
पुग्गलं विनेती”ति पुच्छितब्बत्ता “सोयं धम्मविनयोतिआदिमाह। अट्ठकथायं पन “एवं :अक्खरेहि सङ्कासेतीतिआदीनं 
छन्नं ब्यञ्जनपदानं ब्यापारं दस्सेत्वा इदानि अत्थपदानं व्यापारं दस्सेतुं “सोयं धम्मविनयोतिआदि वृत्त" न्ति (नेत्ति० अट्डु० 
९) वुत्तं। 


तत्थ उग्घटियन्तो उद्दिसियमानो उद्देसपरियत्तिअत्थभूतो सो अयं धम्मविनयो उग्घटितञ्ञुपुग्गलं विनेति, तेन 
उग्घटितञ्जुनो पुग्गलस्स विनयनेन नं उग्घटियन्तं उद्दिसियमानं उद्देसपरियत्तिअत्थभूतं विनयं  आदिकल्याणो'ति आहु । 
विपञ्चियन्तो निहिसियमानो निद्देसपरियत्तिअत्थभूतो सो अयं धम्मविनयो विपञ्चितञ्ञुपुग्गलं विनेति, तेन 
विपञ्चितञ्जुपुग्गलस्स विनयनेन नं विपञ्चियन्तं निद्दिसियमानं निद्देसपरियत्तिअत्थभूतं विनयं “मज्झेकल्याणो”ति आहु । 
वित्थारियन्तो पटिनिद्विसियमानो पटिनिद्देसपरियत्तिअत्थभूतो सो अयं धम्मविनयो नेय्यं पुग्गलं विनेति विनयनं जनेति, 
तेन नेय्यस्स पुग्गलस्स विनयनेन न॑ वित्थारियन्तं पटिनिद्विसियमानं पटिनिद्देसपरियत्तिअत्थभूतं विनयं 
““परियोसानकल्याणो'ति आहूति योजनत्थोति दटुब्बो। 


अथ वा “अक्खरेहि सङ्कासेती”तिआदिना छन्नं पदानं ब्यापारो दस्सितो, एवं सति अत्थो निब्यापारो सिया, अत्थो च 
निप्परियायतो सब्यापारोयेवाति चोदनं मनसि कत्वा आह “सोयं धम्मविनयो”तिआदि। एतेन अत्थोयेव मुख्यतो 
वेनेय्यत्तयस्स विनयनकिच्चं साधेति, अत्थवाचको पन सद्दो ठानूपचारतो वेनेय्यत्तयस्स विनयनकिच्चं साधेतीति दस्सेति । 
पदपरमस्स पन सच्चप्पटिवेधस्स पतिड्डानाभावतो सो इध न वुत्तो। सेक्खग्गहणेन वा कल्याणपुथुज्जनस्स विय 
नेय्यग्गहणेन पदपरमस्स पुग्गलस्सापि गहणं दटुब्बं । अक्खरेहीतिआदीसु करणत्थे करणवचनं, न हेत्वत्थे । 
अक्खरादीनञ्हि उग्घटनादीनि पयोजनानियेव होन्ति, न उग्घटनादीनं अक्खरादीनि पयोजनानीति “अन्नेन 

वबसती”'तिआदीसु विय न हेतुअत्थो गहेतब्बो। तत्थ हि अन्नेन हेतुना वसति, वसनेन हेतुना अन्नं लद्धन्ति 
वसनकिरियाय फलं वसनकिरियाय हेतुभावेन गहितं। “अज्झेसनेन वसती 'तिआदीसुपि एसेव नयो। तेनाह “यदत्था च 
किरिया, सो हेतू"ति (नेत्ति० अट्टु० ९)। तत्थ यदत्थाति सो अन्नादिको अत्थो यस्सा वसनादिकिरियायाति यदत्था, 
वसनादिकिरिया, सो अन्नादिको अत्थो तस्सा वसनादिकिरियाय हेतूति अत्थो वेदितब्बो । 


९०. “तत्थ अपरिमाणा पदा"तिआदिना ““धम्मं वो भिक्खवे देसेस्सामी "ति उद्दिट्ठाय पाळिया द्वादसपदसम्पत्तिसङ्कातं 
तिविधकल्याणतं दस्सेत्वा इदानि छअत्थपदछब्यञ्जनपदभेदेन सम्पत्तिसङ्घातं अत्थपदब्यञ्जनपदकल्याणतं दस्सेन्तो 
“तत्थ छप्पदानि अत्थो'तिआदिमाह। अथ वा “द्वादस पदानि सुत्त न्ति वुत्तानुरूपं “तत्थ अपरिमाणा'तिआदिना 
“धम्मं वो भिक्खवे देसेस्सामी”ति उहिट्टाय पाळिया द्वादसपदता दस्सेत्वा “आदिकल्याणं मज्झेकल्याणं 
परियोसानकल्याण''न्ति वुत्तानुरूपं “तत्थ भगवा अकखरेहि चा तिआदिना तस्सा पाळिया तिविधकल्याणता दस्सिता, 
दस्सेत्वा इदानि “सात्थं सब्यञ्जनं केवलपरिपुण्णं परिसुद्ध *न्ति वुत्तानुरूपं तस्सा पाळिया छअत्थपदब्यञ्जनपदसम्पन्नतं 
दस्सेतुं “तत्थ छप्पदानि अत्थो तिआदि वृत्तं । तत्थ तत्थाति तिस्सं देसनाहारविसयसङ्घातायं पाळियं छप्पदानि अत्थो। 
कतमानि छप्पदानि? सङ्कासना, पकासना, विवरणा, विभजना, उत्तानीकम्मं, पञ्जत्ति इमानि छप्पदानि। अत्थो यस्स अत्थि 
तस्मा सात्थं। तत्थाति तिस्सं देसनाहारविसयसङ्घातायं पाळियं छप्पदानि ब्यञ्जनं। कतमानि छप्पदानि? अकखरं, पदं, 
ब्यञ्जनं, आकारो, निरुत्ति, निद्देसो इमानि छप्पदानि । ब्यञ्जनं यस्स अत्थीति सब्यञ्जनन्ति योजना कातब्बा । तेनाति 
तस्सा पाळिया तिविधकल्याणछअत्थपदसम्पन्नछब्यञ्जनपदसम्पन्नट्ठेन, “धम्मं वो, भिकखवे...पे०... सुद्ध न्ति भगवा 
आहाति अत्थो। 


केवलसद्स्स सकलादिअत्थवाचकत्ता अधिप्पेतत्थं नियमेत्वा दस्सेतुं “केवलन्ति लोकुत्तरं न मिस्सं लोकियेहि 
धम्मेही ति वृत्तं । परिपुण्णन्ति अधिप्पेतत्थे एकोपि अत्थो ऊनो नत्थि, वाचकसद्देसुपि अनत्थको एकोपि सद्दो अधिको 
नत्थीति परिपुण्णं अनूनं अनतिरेकं । परिसुद्धन्ति सदददोसअत्थदोसादिविरहतो वा परिसुद्धं, रागादिमलविरहतो वा 
परियोदातानं उत्तरिमनुस्सधम्मविसेसानं उपट्टितट्टानत्ता परिसुद्धं परियोदातं । निग्गतं मलं एतस्स धम्मस्साति निम्मलं । 
सहददोसादिविरहतो वा रागादिविरहतो वा सब्बमलेहि अपगतं परि समन्ततो ओदातन्ति परियोदातं। उपट्टितन्ति 
उपतिट्ठन्ति एत्थ सब्बविसेसाति उपट्ठितं यथा “पदक्कन्त"न्ति। पदक्कन्तं पदक्कन्तद्ठानं । विसिसन्ति मनुस्सधम्मेहीति 
विसेसा, सब्बे विसेसा सब्बविसेसा, सब्बतो वा विसेसाति सब्बविसेसा, उत्तरिमनुस्सधम्मा। तेसं सब्बविसेसानं 
उपट्टितन्ति योजना । इदन्ति सिक्खत्तयसङ्गहं सासनब्रह्मचरियं । तथागतस्स सम्मासम्बुद्भस्स पदन्ति तथागतपदं। पदन्ति 
च पटिपत्तिगमनेन वा देसनागमनेन वा किलेसग्गहणं। ओत्थरित्वा गमनट्टानं इतिपि वुच्चति पवुच्चति, तथागतेन 
गोचरासेवनेन वा भावनासेवनेन वा निसेवितं भजितं इतिपि वुच्चति, तथागतस्स महावजिरजाणसब्बञ्ञुतञ्ञाणदन्तेहि 
आरञ्जितं आरज्जितट्टानं इतिपि वुच्चति, अतो तथागतपदादिभावेन वत्तब्बभावतो एतं सासनब्रह्मचरियं इति पञ्जायति। 
ब्रह्मचरियन्ति ब्रह्मुनो सब्बसत्तुत्तमस्स भगवतो चरियं ब्रह्मं वा सब्बसेट्ठं चरियं ब्रह्मचरियं। पञ्जायतीति यथावुत्तेहि 
पकारेहि जायतीति अत्थो वेदितब्बो। 


"इमस्स सिकखत्तयस्स सङ्गहस्स सासनस्स परिपुण्णभावपरिसुद्धभावसङ्घातं तथागतपदभावं!तथागतपदभावं, 
तथागतनिसेवितभावं, तथागतआरञ्जितभावं, तेहि पकारेहि जापितभावं कथं मयं निक्कङ्का जानिस्सामा”ति वत्तब्बतो 
““तेनाह भगवा तिआदि वुत्तं, तब्मावदीपकेन भगवता वृत्तेन वचनेन तुम्हेहि निक्कङ्घेहि जानितब्बोति वुत्तं होति । 

यदि भगवा अक्खरेहि च पदेहि च उग्घटेति, ब्यञ्जनेहि च आकारेहि च विपञ्चयति, निरुत्तीहि च निद्देसेहि च 
वित्थारेति, एवं सति आचरियेन रचितेन देसनाहारेन पयोजनं न भवति, देसनाहारेन न विना भगवतो देसनायमेव 
अत्थसिज्झनतोति चोदनं मनसि कत्वा “केसं अयं धम्मदेसना ति पुच्छित्वा “योगीन'ˆन्ति आह । तत्थ योगीनन्ति 
युज्जन्ति चतुसच्चकम्मट्ठानभावनायन्ति योगिनो, तेसं योगीनं । तेन मया रचितेन देसनाहारेन संबण्णिता अयं वुत्तप्पकारा 
भगवतो देसना उग्घटनादिकिच्चं साधेतीति देसनाहारो योगीनं सात्थकोयेवाति दडुब्बो। “देसनाहारस्स 
अस्सादादिदेसनाहारभावो केन अम्हेहि जानितब्बो सद्दहितब्बो "ति वत्तब्बत्ता “तेनाह आयस्मा...पे०... देसनाहारो”ति 


तेन वचनेन तुम्हेहि देसनाहारस्स योगीनं अस्सादादिदेसनाहारभावो जानितब्बो सहहितब्बोति वुत्तं होति । 


“किं पन एत्तावता देसनाहारो परिपुण्णो, अञ्जो नियुत्तो नत्थी”ति पुच्छितब्बत्ता “नियुत्तो देसनाहारो”ति वुत्तं । 
तत्थ यस्सं देसनायं अस्सादादयो येन देसनाहारेन निद्धारिता, तस्सं देसनायं सो देसनाहारो निद्धारेत्वा योजितोति अत्थो 
दटुब्बोति । 


इति देसनाहारविभङ्गे सत्तिबलानुरूपा रचिता 
विभावना निद्टिता। 
पण्डितेहि पन अट्ठकथाटीकानुसारेन गम्भीरत्थो वित्थारतो विभजित्वा गहेतब्बोति । 
२. विचयहारविभङ्गविभावना 


११. येन येन संवण्णनाविसेसभूतेन देसनाहारविभङ्गेन अस्सादादयो सुत्तत्था आचरियेन विभत्ता, सो 
संवण्णनाविसेसभूतो देसनाहारविभङ्गो परिपुण्णो, “कतमो विचयो हारो ति पुच्छितब्बत्ता “तत्थ कतमो विचयो 
हारो 'तिआदि वुत्तं। तत्थ तत्थाति तेसु निद्दिडेसु सोळससु देसनाहारादीसु हारेसु कतमो संवण्णनाविसेसो विचयो हारो 
विचयहारविभङ्गो नामाति पुच्छति। “यं पुच्छितञ्च विस्सज्जितञ्चा"तिआदिनिद्देसगाथाय इदानि मया वुच्चमानो “अयं 
विचयो हारो कि विचिनती 'तिआदिको संवण्णनाविसेसो विचयहारविभङ्गो नामाति योजना । 


“अयं विचयो हारो कि विचिनती”ति इमिना यो विचयो विचिनितब्बो, तं विचयं विचिनितब्बं पुच्छति, तस्मा 
विचिनितब्बं विसयं विसुं विसुं नियमेत्वा दस्सेतुं “पदं विचिनति, पञ्हं विचिनती तिआदि वुत्तं । “कि विचयो 
पदविचयो”तिआदिं अवत्वा “कि विचिनति, पदं विचिनती”तिआदिवचनेन विचयसहस्स कत्तुसाधनत्थं दस्सेति । तत्थ 
पदं विचिनतीति नवविधस्स सुत्तन्तस्स सब्ब पदं याव निगमना 
नामपदादिजातिसद्दादिइत्थिलिङ्गादिआकारन्तादिपठमविभत्यन्तादिएकवचनादिवसेन विचिनति। पञ्हं विचिनतीति 
अदिड्जोतनादिसत्ताधिट्टानादिसम्मुतिविसयादिअतीतविसयादिवसेन विचिनति। विस्सज्जनं विचिनतीति 
एकंसब्याकरणविस्सज्जनादिसावसेसब्याकरणविस्सज्जनादि सउत्तरब्याकरण विस्सज्जनादि 
लोकियब्याकरणविस्सज्जनादिवसेन विचिनति। पुब्बापरं विचिनतीति पुब्बेन अपरं संसन्दित्वा विचिनति। अस्सादं 
विचिनतीति अस्सादकतण्हादिअस्सादेतब्बसुखादिवसेन विचिनति। आदीनवं विचिनतीति 
दुक्खदुक्खविपरिणामदुक्खसङ्कारदुक्खवसेन वा अनिट्ठानुभवनादिआदिअन्तवन्ततादिसंकिलेसभागियादिवसेन वा 

विचिनति। निस्सरणं विचिनतीति मग्गवसेन वा निब्बानवसेन वा मग्गस्स वा आगमवसेन, निब्बानस्स 
असङ्कतधातुआदिपरियायवसेन वा विचिनति। फलं बिचिनतीति धम्मचरणस्स दुग्गतिगमनाभावेन वा मच्चुतरणादिना वा 
देसनाय फलं, देसनानुसारेन चरणस्स फलं विचिनति। उपायं विचिनतीति अनिच्चानुपस्सनादिवसेन 
पवत्तननिब्बिदाजाणादिवसेन वा सद्धासतिवसेन वा विसुद्भिया उपायं विचिनति। आणत्ति विचिनतीति 
पापपरिवज्जनाणत्तिवसेन वा लोकस्स सुञ्ञतापेक्खनाणत्तिवसेन वा विचिनति। अनुगीति विचिनतीति वृत्तानुगीतिवसेन 
वा बुच्चमानानुगीतिवसेन वा अनुरूपं गीति विचिनति। सब्बे नव सुत्तन्ते विचिनतीति सृत्तगेय्यादिके नव सुत्ते 
आहच्चवचनवसेन वा अनुसन्धिवचनवसेन वा नीतत्थवचनवसेन वा नेय्यत्थवचनवसेन वा संकिलेसभागियादिवसेन वा 
विचिनति। 


किञ्चापि पदविचयो पठमं विभत्तो, सुत्तस्स पन अनुपदं विचिनितब्बताय अतिभारियो, न सुकरो पदविचयोति तं 
अग्गहेत्वा पञ्हाविचयविस्सज्जनविचये ताव विभजन्तो “यथा कि भवे”तिआदिमाह | तत्थ यथा कि भवेति येन 
पकारेन सो पञ्हाविचयो पवत्तेतब्बो, तं पकारजातं कौदिसं भवेय्याति अत्थो दटुब्बो। आयस्मा अजितो पारायने भगवन्तं 
पञ्हं यथा येन पकारेन पुच्छति, तथा तेन पकारेन पञ्हाविचयो पवत्तेतब्बोति अत्थो। तत्थ आयस्माति पियवचनं । 
अजितोति बावरीव्राह्मणस्स परिचारकभूतानं सोळसन्नं अञ्जतरो अजितो। पारायनेति पारं निब्बानं अयति गच्छति 
एतेनाति पारायनं, अजितसुत्तादिसोळससुत्तस्सेतं अधिवचनं । 


“केनस्सु निवुतो लोको, (इच्चायस्मा अजितो,) 

केनस्सु नप्पकासति। 

किस्साभिलेपनं बूसि, कि सु तस्स महब्भय न्ति॥ (सु० नि० १०३८; चूळनि० वत्थुगाथा ५७, 
अजितमाणवपुच्छानिद्देस १) - 


गाथाय “केन धम्मेन लोको अरियवज्जो सत्तो निबुतो पटिच्छादितो, इति आयस्मा अजितो पुच्छति। केन हेतुना 
यथावुत्तलोको नप्पकासति, अस्स यथावृत्तलोकस्स कि अभिलेपनं इति त्वं बूसि, तस्स यथावृत्तलोकस्स कि महब्भयन्ति 
त्वं बूसीति पुच्छती”ति अत्थो। 


इति इमिना पभेदेन चत्तारि इमानि गाथापादपदानि पुच्छितानि पुच्छावसेन वुत्तानि, पुच्छितत्थदीपकानि वा, 
पधानवसेन पन सो “एको पञ्हो ति मतो, यदिपि चतुन्नं पदानं पुच्छनवसेन पवत्तत्ता चतुब्बिधोति वत्तब्बो, ञातुं पन 
इच्छितस्स एकस्सेव अत्थस्स सम्भवतो “एको पञ्हो”ति वुत्तं। “कारणं वदेही”ति वत्तब्बत्ता कारणमाह 
““एकवत्थुपरिग्गहा ति । इदं वुत्तं होति -- “यदिपि निवारणापकासनाभिलेपनमहब्भयसङ्काता चत्तारो अत्था पुच्छायं 
गहिता, एकस्स पन अभिधेय्यत्थस्स गहणतो “एको पञ्हो'ति पधानवसेन गहितोति दटुब्बो”ति। “एकवत्थुपरिग्गहणं कथं 
अम्हेहि सद्दहितब्ब”न्ति वत्तब्बभावतो “एवञ्हि आहा “ति वृत्तं। एवं एकवत्थुपरिग्गहणेनेब भगवा हि यस्मा आह, इति 
तस्मा एकवत्थुपरिग्गहणं तुम्हेहि सद्दहितब्बन्ति वुत्तं होति । 


“केनस्सु निवुतो लोको ति इमिना लोकाधिट्टानं पटिच्छादनं पुच्छति, न नानाधम्माधिट्ठानं । “केनस्सु 
नप्पकासती "ति इमिना लोकस्सेव अप्पकासनं पुच्छति, न नानासभावधम्मस्स। “किस्साभिलेपनं बूसी "ति इमिना 
लोकस्सेव अभिलेपनं पुच्छति, न नानासभावधम्मस्स। “कि सु तस्स महब्भय' न्ति इमिना तस्सेव लोकस्स महब्भयं 
पुच्छति, न नानासभावधम्मस्स । तस्मा “केनस्सु निबुतो लोकोतिआदिपञ्हो एकाधिट्ठाननानाधिट्ठानेसु एकाधिट्ठानो, 

धम्माधिट्ठानसत्ताधिट्ठानेसु सत्ताधिट्ठानो, अदिट्ठजनोतनादीसु अदिट्टुजोतनापञ्होतिआदिना यथासम्भवं विचिनितब्बोति 
अधिप्पायो। 


““पञ्हस्स यो लोको “अधिट्ठानो'ति गहितो, सो लोको तिविधो"ति वत्तब्बभावतो “लोको तिविधो 'तिआदि वुत्तं । 
तत्थ तयो विधा एतस्स लोकस्साति तिविधो । किलिस्सति रागादिवसेन कामावचरसत्तोति किलेसो, किलेसो च सो लोको 
चाति किलेसलोको, कामावचरसत्तो। सो हि रागादिकिलेसबहुलताय किलेसलोकोति। भवति झानाभिञ्ञाहि बुद्धीहीति 
भवो, भवो च सो लोको चाति भवलोको, रूपावचरसत्तो। सो हि झानादिबुद्धीहि भवतीति । इन्द्रियेन समन्नागतोति 
इन्द्रियो, इन्द्रियो च सो लोको चाति इन्द्रियलोको, अरूपावचरसत्तो। सो हि आनेञ्जसमाधिबहुलताय विसुद्धिन्द्रियो 
होतीति लोकसमञ्ञा परियापन्नधम्मवसेन पवत्ता, तस्मा अरिया न गहिताति। 


“केनस्सु निवृतो लोकोतिआदिगाथाय पुच्छाविचयो हारो आचरियेन विभत्तो, अम्हेहि च जातो, 
“विस्सज्जनाविचयो हारो कत्थ विस्सज्जनाय विभत्तो”ति पुच्छितब्बत्ता “तत्थ विस्सज्जनातिआदि वुत्तं । तत्थ तत्थाति 
तस्सं “केनस्सु निबुतो लोको"तिआदिपुच्छायं - 


““अविज्जाय निवुतो लोको, (अजिताति भगवा,) 

विविच्छा पमादा नप्पकासति। 

जप्पाभिलेपनं बुमि, दुकखमस्स महब्भय'न्ति॥ (सु° नि० १०३९; चूळनि० वत्थुगाथा ५८, 
अजितमाणवपुच्छानिद्देस) - 


अयं गाथा विस्सज्जनाति दडुब्बा । तत्थ अविज्जाय निवुतो लोकोति काळपक्खचतुद्दसी, घनवनसण्ड, मेघपटलच्छादन, 
अडरत्तीनं बसेन चतुरङ्गसमन्नागतेन अन्धकारेन रथघटादि पटिच्छादितो विय धम्मसभावपटिच्छादनलक्खणाय 
अविज्जाय सत्तलोको निवुतो पटिच्छादितो। “अजिता ति च आलपनं कत्वा भगवा आह । विविच्छाति विचिकिच्छाय 
पमादहेतु यथावुत्तलोको नप्पकासति। जप्पं तण्हं यथावृत्तलोकस्स ““अभिलेपन' न्ति अहं बूमौति भगवा आह, दुक्खं 
जातिआदिवडदुक्खं अस्स यथावुत्तलोकस्स ““महब्भय' न्ति अहं बूमीति भगवा अजितं आहाति अत्थो। 


“इमाय विस्सज्जनाय कथं विचिनेय्या''ति पुच्छितब्बत्ता “इमानि चत्तारि पदानी तिआदि वुत्तं । तत्थ इमानि 
चत्तारि पदानीति “केनस्सु निवुतो लोको तिआदिपुच्छागाथायं वुत्तानि गाथापदानि। इमेहि चतूहि पदेहीति “अविज्जाय 
निवुतो लोको "ति विस्सज्जनागाथायं वुत्तेहि गाथापदेहि विस्सज्जितानि। कथं? पठमं पदं पठमेन पदेन, दुतियं पदं दुतियेन 
पदेन, ततियं पदं ततियेन पदेन, चतुत्थं पदं चतुत्थेन पदेन विस्सञ्जितं । 


“केनस्सु निवुतो लोको ति पठमपञ्हे “अविज्जाय निवुतो लोको ति पठमा विस्सज्जना कता, न 
उप्पटिपाटिया। विज्जाय पटिपक्खा अविज्जा, तस्मा अविज्जाय अजानको लोको भवेय्य। कथं निवुतो सहहितब्बोति आह 
““नीवरणेहि निबुतो लोको ति । यदि एवं “नीवरणेन निवुतो लोको ति विस्सज्जना कातब्बाति चोदनं मनसि कत्वा वृत्तं 
“अविज्जानीवरणा हि सब्बे सत्ता”ति। “सब्बसत्तानं अविज्जानीवरणभावो केन वचनेन सद्दहितब्बो*ति वत्तब्बत्ता 
“यथाह भगवा तिआदि वृत्तं । 


“सब्बसत्तानं, भिकखवे, सब्बपाणानं सब्बभूतानं, परियायतो एकमेव नीवरणं वदामि, यदिदं अविज्जा। 

अविज्जानीवरणा हि सब्बे सत्ता । सब्बसोव भिक्खवे अविज्जाय निरोधा चागा पटिनिस्सग्गा नत्थि सत्तानं नीवरणन्ति 
बदामी”ति यं वचनं यथा येन पकारेन भगवा आह, तथा तेन पकारेन वुत्तेन तेन वचनेन तुम्हेहि सब्बसत्तानं 
अविज्जानीवरणभावो सद्दहितब्बोति । 


““अविज्जाय निवुतो लोको”ति पदेन “केनस्सु निबुतो लोको ति पठमस्सेव पदस्स विस्सज्जना न सिया, “केनस्सु 
नप्पकासती' ति दुतियपदस्सापि विस्सज्जना सियाति चोदनं मनसि कत्वा “तेन चा तिआदि वुत्तं । तत्थ तेन 
“अविज्जाय निवुतो लोको”ति पदेन “केनस्सु निवुतो लोको ति पठमस्स पदस्स विस्सज्जना वृत्ता युत्ततरा होति, 
युत्ततरत्ता “केनस्सु निबुतो लोको”ति पञ्हे “अविज्जाय निवुतो लोको ति विस्सज्जनाति मया वत्तब्बायेवाति अधिप्पायो। 


“केनस्सु नप्पकासती”ति इमस्मिं पञ्हे “विविच्छा पमादा नप्पकासती ति अयं विस्सज्जना कातब्बा, 
विविच्छाय पवत्तत्ता, पमादा च लोको नप्पकासतीति अत्थो। अविज्जानीवरणाय निबुतो लोको नप्पकासतीति विस्सज्जना 
कातब्बा, “कथं विविच्छा पमादा लोको नप्पकासतीति विस्सज्जना कता"ति वत्तब्बत्ता “यो पुग्गलो तिआदि वुत्तं। तत्थ 
यो पुथुज्जनभूतो पुग्गलो अविज्जानीवरणेहि निवुतो, सो पुथुज्जनभूतो पुग्गलो विविच्छाय विविच्छति। “याय 
विविच्छाय विविच्छति, सा विविच्छा कतमा नामा" ति पुच्छितब्बत्ता “विविच्छा नाम वुच्चति विचिकिच्छा ति वुत्तं। 
“नताय कस्मा नप्पकासती'ति वत्तब्बत्ता “सो विचिकिच्छन्तो”तिआदि वुत्तं। ताय विचिकिच्छन्तो सो पुथुज्जनभूतो 
पुग्गलो सहहितब्बेसु नाभिसद्दहति; सद्दहितब्बेसु न अभिसददहन्तो अकुसलानं धम्मानं पहानाय, कुसलानं धम्मानं 
सच्छिकिरियाय आरभितब्बं वीरियं नारभति; अनारभन्तो सो पुग्गलो इध लोके पमादमनुयृत्तो विहरतीति, पमादेन 
विहरन्तो पमत्तो पुग्गलो सुक्के धम्मे न उप्पादियति; अनुप्पादयन्तस्स तस्स पुग्गलस्स ते सुक्का धम्मा अनुप्पादियमाना 
हत्वा नप्पकासन्ति पकासनवसेन न पवत्तन्ति; तस्मा “विविच्छा पमादा लोको नप्पकासती"ति विस्सज्जना कातब्बाति 
अधिप्पायो। 


“तादिसस्स सुक्कधम्मानं अप्पकासनभावो अम्हेहि केन वचनेन सद्दहितब्बो”ति वत्तब्बभावतो “यथाह 
भगवा” तिआदि वृत्तं । तत्थ - 


“दूरे सन्तो पकासन्ति, हिमवन्तोव पब्बतो । 
असन्तेत्थ न दिस्सन्ति, रत्ति खित्ता यथा सरा। 
ते गुणेहि पकासन्ति, कित्तिया च यसेन चा”ति॥ - 


यं गाथापाठं भगवा यथा येन अप्पकासनाकारेन आह, तथा तेन अप्पकासनाकारेन वृत्तेन तेन गाथापाठेन तादिसस्स 
पुग्गलस्स सुक्कधम्मानं अप्पकासनभावो तुम्हेहि सद्दहितब्बोयेव, तस्मा “विविच्छा पमादा लोको नप्पकासती"ति 
विस्सज्जना कातब्बावाति अधिप्पायो। 


गाथात्थो पन - हिमवन्तो पब्बतो दूरे ठितो दूरे ठितानम्पि सचक्खुकानं पुग्गलानं पकासति इव, एवं सन्तो सप्पुरिसा 
दूरे ठितानम्पि गुणवसेन पवत्ताय कित्तिया च गुणवसेन पवत्तेहि यसपरिभोगपरिवारेहि च दूरे ठितानं पण्डितानं पकासन्ति, 
रत्तिकाले खित्ता सरा उसू न दिस्सन्ति यथा, एत्थ सत्तलोके विविच्छापमादानं बसेन विहरन्तो असन्तो न दिस्सन्ति। ये 
सन्तो पकासन्ति, ते सन्तो गुणेहि पकासन्तीति दस्सेतुं “ते गुणेहि पकासन्ती ति वुत्तं। गुणा नाम अब्भन्तरे जाता, “कथं 
गुणेहि पकासन्ती'ति वत्तब्बत्ता “कित्तिया च यसेन चा ति वुत्तं । गुणानुभावेन पवत्ताय कित्तिया च गुणानुभावेन पवत्तेन 

यसेन च पकासन्ता पुग्गला गुणेहि पकासन्तीति वत्तब्बावाति। 


यदि विविच्छापमादानं वसेन नप्पकासति, एवं सति लोको निबुतो होति, तस्मा पठमस्स पदस्सापि विस्सज्जना 
कातब्बाति चोदनं मनसि कत्वा “तेन चा”तिआदि वृत्तं । तत्थ तेनाति “विविच्छा पमादा नप्पकासती"ति पदेन “केनस्सु 
नप्पकासती ति दुतियस्स पदस्स विस्सज्जना युत्ता यृत्ततराति अत्थो। पदेनाति च पदत्थट्टेन विस्सज्जनाति अत्थो। 
पदस्साति पदत्थस्स पुच्छितब्बस्साति अत्थो दट्ठब्बो । एस नयो हेट्ठा, उपरि च। 


“किस्साभिलेपनं बूसी ति पञ्हे “जप्पाभिलेपनं बूमी' ति विस्सज्जना तस्सा अजितेन दट्ठब्बा। “कतमा जप्पा 
नामा”ति पुच्छितब्बत्ता “जप्पा नाम वुच्चति तण्हा” ति वुत्तं। सा तण्हा लोकं अभिलिम्पतीति कथं विञ्ञायतीति 
योजना। तेन वुत्तं “यथाह भगवा 'तिआदि। तत्थ यथा येन तण्हाय अभिलेपनभावेन - 


“रत्तो अत्थं न जानाति, रत्तो धम्मं न पस्सति। 
अन्धं तमं तदा होति, यं रागो सहते नर'न्ति॥ -- 


यं गाथं भगवा आह, तथा तेन अभिलेपनभावेन वुत्ताय ताय गाथाय सा तण्हा लोकं अभिलिम्पतीति विज्ञायतीति 
अधिप्पायो। 


गाथायं पन - रज्जति सत्तोति रत्तो, रागसमङ्गीसत्तो। कारणं पटिच्च असति पवत्तति फलन्ति अत्थ, फलं । कारणं 
फलं धारेति, तं कारणं धम्मं नाम | अन्धकारं अन्धं। यन्ति यम्हि काले । यन्ति हि भुम्मत्थे पच्चत्तवचनं । यम्हि काले रागो 
नरं रागसमङ्गिं सहते अभिभवति, तदा काले अन्धं अन्धकारं तमं होतीति योजना । रागो नरं यं यस्मा सहते, तस्मा अन्धं 
तमं तदा होतीति वा, रागो यं नरं सहते, तस्स नरस्स अन्धं तमं तदा होतीति वा, रागो नरं यं सहते अभिभूयते यं सहनं 
अभिभवनं निप्फादेति, तं सहनं अभिभवनं अन्धं अन्धकारं तमं होतीति वा योजना। 


“यदि रत्तो अत्थादिकं न जानाति, एवं सति कथं जप्पाभिलेपनं भवती"ति वत्तब्बत्ता “सायं तण्हा”तिआदि वुत्तं । 
तत्थ आरम्मणेसु आसत्तिबहुलस्स आसङ्गबहुलस्स तण्हासमङ्गिस्स पुग्गलस्स सा अयं तण्हा एवं बहुआसङ्गवसेन 
अभिजप्पा परियुट्ठानट्ठायिनी होति। इति करित्वा इमिना कारणेन तत्थ तण्हाय सत्तलोको केनचि सिलेसेन अभिलित्तो 
मक्खितो विय जप्पाभिलेपेन अभिलित्तो नाम भवतीति योजना । “जप्पाभिलेपनं अप्पकासनस्सपि कारणं भवति, तस्मा 
'केनस्सु नप्पकासती'ति दुतियपदत्थस्सपि विस्सज्जना सिया*ति वत्तब्बत्ता “तेन चा तिआदि वुत्तं । 


“तस्स लोकस्स महब्भयं किन्ति इमस्मिं चतुत्थपञ्हे “अस्स लोकस्स दुक्खं महब्भयं भवेति अयं विस्सज्जना 
तस्सा अजितेन दडुब्बा । भायति लोको एतस्माति भयं, महन्तं भयं महब्भयं। “कतिविधं दुक्ख”न्ति पुच्छितब्बत्ता “दुविधं 
दुक्ख न्तिआदि वृत्तं । द्वे विधा अस्स दुक्खस्साति दुविधं। “कतमं दुविधं दुक्ख न्ति पुच्छितब्बत्ता “कायिकञ्च 
चेतसिकञ्चा ति वुत्तं । “कतमं कायिकं, कतमं चेतसिक ˆ न्ति पुच्छितब्बत्ता “यं कायिकं, इदं दुक्खं यं चेतसिकं, इदं 
दोमनस्स'न्ति वुत्तं । 


रोगादिसत्थादिअनिद्टरूपं सत्तलोकस्स महब्भयं भवेय्य, “कथं दुक्खं महब्भयं भवेति सद्दहेतब्ब'न्ति वत्तब्बभावतो 
“सब्बे सत्ता ही तिआदि वुत्तं। तत्थ सब्बे सत्ता यथावुत्तस्स दुक्खस्स उन्बिज्जन्ति, दुक्खेन समसमं अञ्ञं भयं सत्तानं 

नत्थि, दुक्खतो उत्तरितरं वा पन भयं कुतो अत्थि। हि यस्मा नत्थि, तस्मा दुक्खतो अञ्ञस्स भयस्स अभावतो 
“दुक्खं लोकस्स महब्भय"न्ति वचनं सद्दहितब्बन्ति अधिप्पायो। 


“सब्बे सत्ता तिआदिवचनेन रोगादिसत्थादिअनिट्टरूपं दुक्खमूलमेवाति दस्सेति । “कायिकचेतसिकवसेन दुविधं 
दुक्खं दुक्खवेदनायेव, एव? सति सङ्घारदुक्खविपरिणामदुक्खानं महब्भयभावो न आपज्जेय्या”ति वत्तब्बभावतो “तिस्सो 
दुक्खता”तिआदि वुत्तं । 


“तिस्सो दुक्खता सब्बेसं सत्तानं सब्बकालेसु उप्पज्जन्ति, कदाचि कस्सचि न उप्पज्जन्ती"ति पुच्छितन्बत्ता “तत्थ 
लोको तिआदि वृत्तं । तत्थ तत्थाति तासु तीसु दुक्खतासु । लोकोति भोगसम्पन्नो चेव अप्पाबाधो च सत्तलोको। ओधसो 
ओधिसो कदाचि करहचि अत्तृपक्कममूलाय दुक्खदुक्खताय मुच्चति, कदाचि परूपक्कममूलाय दुक्खदुक्खताय 
मुच्चति, तथा ओधसो ओधिसो कदाचि करहचि दीघायुको लोको विपरिणामदुक्खताय मुच्चति, “केन हेतुना 
मुच्चती ति पुच्छितब्बत्ता पुच्छं ठपेत्वा हेतुं दस्सेतुं “तं किस्स हेतू तिआदि वृत्तं। सत्तलोके अप्पेकच्चे अप्पाबाधा होन्ति, 
ते भोगसम्पन्नत्ता चेव अप्पाबाधत्ता च दुक्खदुक्खताय मुच्चन्ति, विसेसतो रूपावचरसत्ता मुच्चन्ति। अप्पेकच्चे 
दीघायुकापि होन्ति, ते दीघायुकत्ता विपरिणामदुक्खताय मुच्चन्ति; विसेसतो अरूपावचरसत्ता मुच्चन्ति अरूपावचरसत्तानं 
उपेक्खासमापत्तिबहुलत्ता । 


तेसं ताहि दुक्खताहि मुच्चनं अनेकन्तिकं होति, तस्मा ताहि अनतिक्कन्तत्ता अनेकन्तिकं मुच्चनं तुम्हेहि वुत्तं, 
अम्हेहि च जातं, “कतमं एकन्तिकमुच्चन न्ति पुच्छितब्बत्ता “सङ्कारदुक्खताय पना तिआदि वुत्तं। तत्थ 
सङ्कारदुक्खतायाति दुक्खवेदनापि सङ्घतत्ता सङ्घारपरियापन्ना, तादिसाय सङ्घारदुक्खतायाति अत्थो गहेतब्बो । लोकोति 
अरहा। उपादीयति विपाककखन्धचतुक्ककटत्तारूपसङ्कातं खन्धपञ्चकन्ति उपादि, उपादियेव सेसं उपादिसेसं, 
खन्धपञ्चकं, तं नत्थि एतिस्सा निब्बानधातुयाति अनुपादिसेसा। अनुपादिसेसाय निब्बानधातुया 
अनुपादिसेसनिब्बानधातु हुत्वा मुच्चति, इत्थम्भूतलक्खणे चायं करणनिददेसो । निब्बानधातूति च खन्धपञ्चकस्स 
निब्बायनमत्तं अधिप्पेतं, न असङ्कतधातु। तस्माति सङ्कारदुकखताय सकललोकब्यापकभावेन सब्बलोकसङ्गाहकत्ता 
वुत्तप्पकारसङ्कारदुक्खताय सब्बलोकस्स दुक्खं होति, इति कत्वा सङ्घारदुकखताय सब्बलोकस्स दुक्खभावतो 
“दुक्खमस्स महब्भय'न्ति भगवता वृत्तं । 


“वेदनापच्चया तण्हा”ति (म० नि० ३.१२६; सं० नि० २.१, ३, ३६; महाव० १; विभ० २२५) वचनतो “दुक्खमस्स 
महब्भय''न्ति पदेन “किस्साभिलेपनं बूसी"ति ततियपदस्सापि विस्सज्जना सियाति आसङ्कभावतो “तेन च चतुत्थस्स 
पदस्स विस्सज्जना युत्ता”ति वुत्तं। “केन यथाक्कमं पुच्छाविस्सज्जनानं युत्ततरभावो जानितब्बो"ति वत्तब्बत्ता “तेनाह 
भगवा” तिआदि वुत्तं। तेन यथाक्कमं पुच्छाविस्सज्जनानं यृत्ततरत्ता यृत्ततरजाननको भगवा “अविज्जाय निवुतो 
लोकोतिआदिमाह, तस्मा युत्ततरभावो तुम्हेहि जानितब्बोति। 


एत्थ च लोकस्स नीवरणादीनि अजानन्तेन च तित्थियवादेसु समयन्तरेसु परिचयेन च तेसु समयन्तरेसु चेव 
नीवरणादीसु च संसयपक्खन्देन एकंसेनेव सत्ताधिट्ठानेन पुच्छितब्बत्ता, एकंसेनेव सत्ताधिट्ठानेन ब्याकातब्बत्ता च 
सत्ताधिट्ठाना पुच्छा कताति वेदितब्बा। सा चायं पुच्छा अजानन्तस्स जाननत्थाय, जातसंसयस्स च संसयविनोदनत्थाय 
विस्सज्जेतब्बस्स नीवरणादिविसयस्स चतुब्बिधत्ता चतुब्बिधा । नीवरणादीनं पन विसयानं लोको च आधारभावेन गाथायं 
बुत्तोति “एको पञ्हो दस्सितो"ति अयमेत्थ पुच्छाविचयो, विस्सज्जनाविचयो पन “अदिट्ठजोतना विस्सज्जना, 

विमतिच्छेदना विस्सज्जना”तिआदिना पुच्छाविचये वुत्तनयानुसारेन वेदितब्बो। 


एकाधारे पुच्छाविस्सज्जने विचयो आचरियेहि विभत्तो, अम्हेहि च जातो, “अनेकाधारे पुच्छाविस्सज्जने यो विचयो 
विभजनारहो, सो विचयो कथं अम्हेहि विञ्ञायति, अम्हाकं विञ्ञापनत्थाय तस्मिं विचयं विभजथा"ति वत्तब्बभावतो 
अनेकाधारं पुच्छं ताव नीहरित्वा दस्सेतुं - 


““सवन्ति सब्बधि सोता, (इच्चायस्मा अजितो,) 

सोतानं कि निवारणं । 

सोतानं संवरं बृहि, केन सोता पिधीयरे"ति॥ (सु० नि० १०४०; चूळनि० वत्थुगाथा ५९, 
अजितमाणवपुच्छानिद्देस ३) - 


गाथमाह। गाथात्थो ताव दडुब्बो । सवन्तीति सन्दन्ति, पवत्तन्तीति अत्थो। सब्बधीति तण्हादीनं आरम्मणभूतेसु सब्बेसु 
रूपादीसु आयतनेसु । सोताति तण्हाभिज्झाब्यापादादयो सोता । इच्चायस्माति इति एवं आयस्मा अजितो आह। 
सोतानन्ति तण्हाभिज्झाब्यापादादीनं सोतानं | कि निवारणन्ति कि कतमं धम्मजातं आवरणं भवे, का कतमा धम्मजाति 
रक्खा भवे | सोतानं संवरं बूहीति सोतानं तण्हाभिज्झाब्यापादादीनं संवरणं आवरणं इदं धम्मजातं भवेति सब्बसत्तहितत्थं 
अम्हाकं त्वं कथेहि। केन सोता पिधीयरेति केन पहायकधम्मेन तण्हाभिज्झाब्यापादादयो सोता पण्डितेहि पिधीयरेति 
पुच्छतीति पुच्छितानि । 


““पुच्छावसेन कथिताय “सवन्ति...पे०... पिधीयरे'ति इमाय गाथाय कित्तकानि पदानि पुच्छितानि, कित्तका पञ्हा"ति 
पुच्छितब्बत्ता “इमानि चत्तारि पदानि पुच्छितानि, ते द्वे पञ्हा ति वृत्तं। “पुच्छावसेन पवत्ताय इमिस्सा गाथाय यदि 
चत्तारि पदानि सियुं, एवं सन्तेसु पञ्हापि चतुब्बिधा सियुं, कस्मा 'द्वे ति वुत्ता"ति वत्तब्बत्ता “कस्मा? इमे हि 
बह्वाधिवचनेन पुच्छिता ति वुत्तं। इमे एताय गाथाय गहिता अत्था बह्वाधिवचनेन पुच्छिता। इदं वुत्तं होति - “सवन्ति... 
पे०... पिधीयरेति बहूनि वचनानि अधिकिच्च पवत्ता संवरसङ्घाता सति चेव पिदहनहेतुभूता पञ्जा चाति इमे द्वे अत्थाव 
पुच्छिता, तस्मा अत्थवसेन द्वे पज्हा वुत्ता वा”ति। “पुच्छाय दुविधत्थविसयता कथं वुत्ता ति वत्तब्बत्ता पुच्छाय 
दुविधत्थविसयतं विवरितुं “एवं समापन्नस्सा'तिआदि वुत्तं । तत्थ एवं समापन्नस्साति इमाहि दुग्गतिहेतुभूताहि 
जातिब्यसनादिसङ्घाताहि आपदाहि वा, पाणवधादीहि आपदाहि वा, समं सह, सब्बथा वा अयं सत्तलोको आपन्नो 
अज्झोत्थटो, एवं अज्झोत्थटस्स वा समापन्नस्स। एवं संकिलिट्टस्साति जातिब्यसनादयो वा पाणवधादीनि आगम्म 
पवत्तेहि दसहि किलेसवत्थूहि च अयं सत्तलोको संकिलिट्टो, एवं संकलिट्ठस्स च लोकस्साति समापन्नस्स अज्झोत्थटस्स 
लोकस्स वोदानं बुट्ठानं कि कतमं धम्मजातं भवे। इति एवञ्हि सच्चं अजितसुत्ते आहाति वित्थारत्थो, पुच्छाय 
दुविधत्थविसयता जातब्बाति अधिप्पायो। 


“किं नु सोता सब्बस्स लोकस्स सब्बधि सवन्ति, उदाहु, एकच्चस्सेवा”ति पुच्छितब्बत्ता “सवन्ति सब्बधि सोताति, 
असमाहितस्स सवन्ति अभिज्झाब्यापादप्पमादबहुलस्सा'”ति वुत्तं । तत्थ अभिज्झाब्यापादप्पमादबहुलत्ता रूपादीसु 
नानारम्मणेसु विक्खित्तचित्तस्सेव सोता सवन्ति पवत्तन्ति, न समाहितस्स अभिज्झाब्यापादप्पमादविरहितस्साति अधिप्पायो 
दटुब्बो। “कतमा अभिज्झा, कतमो ब्यापादो, कतमो पमादो”ति वत्तब्बत्ता “तत्थ या अभिज्ञा 'तिआदि वृत्तं । तत्थ 
तत्थाति तेसु अभिज्ाब्यापादप्पमादेसु। या अभिज्झा, अयं लोभो, न अभिज्झायनमत्तं। लोभो च अकुसलमूलं, न 
लुब्भनमत्तं । यो ब्यापादो, अयं दोसो, न ब्यापज्जनमत्तं। दोसो च अकुसलमूलं, न दूसनमत्तं। यो पमादो, अयं मोहो, न 

सतिविप्पवासमत्तं । मोहो च अकुसलमूलं, न मूहनमत्तं । एवं इमिना वुत्तप्पकारेन अभिज्झादीनं अकुसलमूलत्ता यस्स 
अभिज्झाब्यापादप्पमादबहुलस्स असमाहितस्स छसु रूपादीसु आयतनेसु तण्हा सवन्ति। 


“कतिविधा सा तण्हा”ति वत्तब्बत्ता “रूपतण्हा...पे०... धम्मतण्हा ति वुत्तं। “छन्नं रूपतण्हादीनं छसु 
रूपादिआयतनेसु सवनं केन च वचनेन अम्हेहि सद्ृहितब्ब''न्ति वत्तब्बत्ता “यथाह भगवा” तिआदि वुत्तं। “सवतीति च 
खो, भिक्खवे...पे०... पटिहञ्ञती”ति यं वचनं भगवा यथा येन पकारेन आह, तथा तेन पकारेन वृत्तनयेन वचनेन तुम्हेहि 
सद्दहितब्बन्ति अधिप्पायो। एत्थ च चकखादीनं रूपतण्हादीनं छन्नं सोतानं द्वारभावेन पवत्तत्ता चक्खादयो 
निस्सितूपचारवसेन सयं सवन्तो विय भगवता वुत्ता । इतीति एवं वृत्तप्पकारेन सब्बा सब्बस्मा चक्खादिद्वारतो च सवति 
पवत्तति । सब्बथा सब्बप्पकारेन तण्हायनमिच्छाभिनिवेसनउन्नमनादिप्पकारेन सवति पवत्ततीति अत्थो। “कस्मा 
सब्बस्मा चक्खादिद्वारतो च सवति पवत्तति, सब्बप्पकारेन तण्हायनमिच्छाभिनिवेसनउन्नमनादिप्पकारेन सवनभावो 
विजानितब्बो”ति वत्तब्बत्ता “तेनाहा”तिआदि वृत्तं । तत्थ तेनाति असमाहितस्स अभिज्झाब्यापादादीनं चक्खादिद्वारतो च 
तण्हायनमिच्छाभिनिवेसउन्नमनाकारेन तण्हादिवसेन पवत्तनतो पवत्तजाननको भगवा “सवन्ति सब्बधि सोता” ति 
आह। 


““सोतानं “कि निवारण'न्ति इमिना कि पुच्छति? सोतानं अनुसयप्पहानं पुच्छति कि? उदाहु वीतिक्कमप्पहानं 
पुच्छती”ति वत्तब्बत्ता “सोतानं कि निवारणन्ति परियुट्टानविघातं पुच्छती ति वुत्तं। “इदं परियुड्ठानविघातं वोदानं, 
उदाहु वुट्ठानं कि“ न्ति वत्तब्बत्ता “इदं वोदान न्ति वृत्तं । “सोतानं संवरं बृहि, 'केन सोता पिधीयरे'ति इमिना किं पुच्छति? 
सोतानं परियुट्ठानं पुच्छति कि? उदाह वीतिक्कमनं, समुग्धाटं वा पुच्छति किन्ति वत्तब्बत्ता सोतानं...पे०... पिधीयरेति 
अनुसयसमुग्घाटं पुच्छती ति वृत्तं । “इदं अनुसयसमुग्घाटं वोदानं कि, उदाहु वुट्ठानं कि न्ति वत्तब्बत्ता “इदं वुट्ठान''न्ति 
वुत्तं । 

““सवन्ति सब्बधि सोता 'तिआदिपुच्छाविचयो आचरियेन वुत्तो, अम्हेहि च जातो; ताय पुच्छाय “कतमो 
विस्सज्जनविचयो"ति वत्तब्बत्ता “तत्थ विस्सज्जना 'तिआदि वुत्तं । तत्थ पुच्छायं - 


“यानि सोतानि लोकस्मिं, (अजिताति भगवा,) 

सति तेसं निवारणं । 

सोतानं संवरं बूमि, पञ्ञायेते पिधीयरे"ति॥ (सु° नि० १०४१ चूळनि० वत्थुगाथा ६०, अजितमाणवपुच्छानिद्देस 
४) - 


गाथा विस्सज्जनाति ददुब्बा। तस्सं गाथायं अजित लोकस्मिं यानि सोतानि सवन्ति, तेसं सोतानं यं निवारणं, सा सति 
होति; तं सतिं सोतानं संवरन्ति अहं बूमि; एते सोता पञ्जाय पिधीयरेति योजना कातब्बा । तत्थ सतीति विपस्सनापञ्ञाय 
सम्पयुत्ता सति पञ्ञजायाति मग्गपञ्ञाय | पिधीयरेति उप्पज्जितुं अप्पदानवसेन पिधीयन्ति पच्छिज्जन्ति। 


“सति तेसं निवारणं सोतानं संवरं बूमी "ति भगवा आह -- “याय कार्यच सतिया सोतानं संवरणकिच्चं सिद्धं कि, 
विसिड्ठाय सतिया सोतानं संवरणकिच्चं सिद्धं कि, कतमाय सतिया सोतानं संवरणकिच्चं सिद्ध “न्ति पुच्छितब्बत्ता 
“कायगताय सतिया 'तिआदि वृत्तं। तत्थ कायगताय सतियाति रूपकाये गतं केसादिकं अनिच्चादितो विपस्सित्वा 
पवत्ताय विपस्सनाञाणसम्पयुत्ताय सतिया । भावितायाति कायगतं अनिच्चतो दुक्खतो अनत्ततो निब्बिन्दनतो विरज्जनतो 

निरोधनतो पटिनिस्सज्जनतो अनुपस्सनावसेन भाविताय। एवञ्हि अनिच्चतो अनुपस्सन्तो निच्चसञ्ञं पजहति; 
दुक्खतो अनुपस्सन्तो सुखसञ्ञं पजहति; अनत्ततो अनुपस्सन्तो अत्तसञ्ञं पजहति; निब्बिन्दन्तो नन्दिं पजहति; विरज्जन्तो 
रागं पजहति; निरोधेन्तो समुदयं पजहति; पटिनिस्सज्जन्तो आदानं पजहतीति। बहुलीकतायाति यथावुत्तप्पकारेन 
दिवसम्पि मासम्पि संवच्छरम्पि सत्तसंवच्छरम्पि बहलीकताय | चक्खुन्ति अभिज्झादिपवत्तिद्वारभावेन ठितं चकखुं, 
निग्गहितागमं दडुब्बं । नाविञ्छतीति चकखुद्रारे पवत्तं अभिज्झादिसहितं चित्तसन्तानं, तंसमङ्गीपुग्गलं वा नाकड्डति, 
मनापिकेसु रूपेसु नाविञ्छतीति योजना। अमनापिकेसु रूपेसु न पटिहञ्ञति। कायगताय सतिया भाविताय 


कातब्बा । 


“केन कारणेन नाविञ्छति पटिहञ्ञती"ति पुच्छति, इन्द्रियानं संबुतनिवारितत्ता नाविञ्छति न पटिहञ्जतीति 
विस्सज्जेति। “केनारक्खेन ते संबुतनिबारिता”ति पुच्छति, सतिआरकखेन ते संवुतनिवारिताति विस्सज्जेति। 
“सतिआरकखेन संबुतनिवारितभावो केन अम्हेहि सद्दहितब्बो”ति वत्तब्बत्ता तेनाहा”तिआदि वुत्तं । तत्थ तेनाति तस्मा 
सतिआरकखेन संबुतनिवारितत्ता संबुतनिवारितजाननको भगवा “सति तेसं निवारण''न्ति यं बचनं आह, तेन बचनेन 
तुम्हेहि सतिआरक्खेन संबुतनिवारितभावो सद्ृहितब्बोति पुब्बभागे पञ्जा सत्यानुगाति किच्चमेवेत्थ अधिकन्ति ददुब्बं । 


““सति तेसं निवारण" न्ति विस्सज्जनस्स वित्थारत्थो आचरियेन वुत्तो, अम्हेहि च जातो, “पञ्जायेते पिधीयरे''ति 
विस्सज्जनस्स वित्थारत्थो “कथं अम्हेहि जानितब्बो*ति वत्तब्बत्ता “पञ्जायेते पिधीयरे "ति विस्सज्जनस्स वित्थारत्थं 
दस्सेन्तो “पञ्ञाय अनुसया पहीयन्ती”तिआदिमाह। तत्थ पञ्ञायाति मग्गपञ्जाय। अनुसयाति अनुरूपं कारणं 
लभित्वा उप्पज्जनारहा कामरागानुसयादयो | पहीयन्ति समुच्छेदवसेन अनुसयेसु पञ्ञाय पहीनेसु परियुद्ठानापि अत्थतो 
पहीयन्ति। किस्स पहीनत्ता “पहीयन्ती”ति वुच्चति? अनुसयस्स पहीनत्ता परियुट्ठाना पहीयन्तीति विस्सज्जेति । 


“नतं अनुसयप्पहानेन परियुद्ठानप्पहानं किं विय भवती"ति पुच्छितब्बत्ता “तं यथा खन्धवन्तस्सा”तिआदि वृत्तं । 
तत्थ खन्धवन्तस्स रुक्खस्स कुदालादिना भूमि खणित्वा अनवसेसमूलुद्धरणे कते तस्स रुक्खस्स 
पुप्फफलपल्लवङ्कुरसन्ततिपि कुदालादिना समुच्छिन्नाव भवति यथा, एवं अरहत्तमग्गजाणेन अनुसयेसु पहीनेसु अनुसयानं 
परियुद्ठानसन्तति समुच्छिन्ना पिदहिता पटिच्छन्ना भवति। केन समुच्छिन्ना भवति? पञ्ञाय मग्गपञ्ञाय समुच्छिन्ना 
भवतीति अत्थयोजना दटुब्बा । “पञ्ञाय परिच्छिन्नभावो कथं सद्दहितब्बो "ति वत्तब्बत्ता “तेना तिआदि वुत्तं । “पञ्जायेते 
पिधीयरे”ति वचनतो अनुसयानं परियुड्ठानसन्ततिया पञ्ञाय परिच्छिन्नभावो पण्डितेहि सद्दहितब्बोति अधिप्पायो। 


इमेसु पञ्हाविस्सज्जनेसु सोतानं संवरं, पिधानञ्च अजानन्तेन वा संसयितेन वा संबरपिधानानं पुच्छितब्बत्ता 
धम्माधिट्ठाना पुच्छाति पुच्छाविचयो चेव सतिपञ्ञानं विस्सज्जेतब्बत्ता धम्माधिट्ठानं विस्सज्जनन्ति विस्सज्जनविचयो च 
वेदितब्बो। एतेसु च “केनस्सु निवुतो लोकोतिआदिको पञ्हो नीवरणविचिकिच्छापमादजप्पानं बसेन चतुब्बिधोपि 
लोकाधिट्ठानवसेन एको पञ्होति वुत्तो, एवं सति “सवन्ति सब्बधि सोता 'तिआदिकोपि पञ्हो संवरपिधानानं बसेन 
दुविधोपि एकत्थवसेन गहेत्वा एकाधिट्ठानबसेन “एको पञ्हो”ति वत्तब्बो, सोतानं बहुभावतो वा “बहुपञ्हो”ति वत्तब्बो; 
तथा पन अवत्वा सोते अनामसित्वा संवरपिधानानं वसेन “सवन्ति सब्बधि सोता"तिआदिग्हि “द्वे पञ्हा'“ति वृत्ता। 
तदनुसारेन “केनस्सु निवुतो लोको”तिआदिम्हिपि लोकं अनामसित्वा नीवरणादीनं चतुन्नं वसेन “चत्तारो पञ्हा”तिपि 
वत्तब्बाति अयं नयो दस्सितोति नयदस्सनं ददुब्बं । 

देसनाकाले वुत्तधम्मस्स अनुसन्धिमग्गहेत्वा अत्तना रचितनियामेनेव पुच्छितपञ्हस्स चेव पव्हं अट्टपेत्वा, पटिञ्ञञ्च 
अकत्वा विस्सज्जनस्स च विचयहारो आचरियेन विभत्तो, अम्हेहि च जातो, “देसनाकाले वुत्तधम्मस्स अनुसन्धिं गहेत्वा 
पुच्छितपञ्हस्स चेव तं पञ्हं ठपेत्वा, पटिञ्ञञ्च कत्वा विस्सज्जनस्स च यो विचयो हारो विभत्तो, सो विचयहारो कथं 
अम्हेहि विञ्ञायति, अम्हाकं विञ्जापनत्थाय तस्मिं विचयं विभजेथा*ति वत्तब्बभावतो तेसु विचेतब्बाकारं दस्सेन्तो 
“यानि सोतानी”तिआदिगाथाय विचयाकारदस्सनानन्तरं “पञ्जा चेव सति चा”तिआदिमाह। 


तत्थ गाथात्थो ताव विञ्ञातब्बो - याय पञ्जाय अनुसयप्पहानेन सोतनिरुज्झनं वुत्तं, याय सतिया च 
परियुट्ठानप्पहानेन सोतनिरुज्झनं वुत्तं, सायं पञ्ञा चेव सायं सति च ताहि पञ्जासतीहि असेसं सहुप्पन्नं नामञ्चेव 
रूपञ्च, एतं सब्बं कत्थ निरुज्झमाने असेसं उपरुज्झतीति मारिस मे मया पुटो त्वं भगवा मय्हं एतं निरुज्झनं पबृहि, इति 
आयस्मा अजितो भगवन्तं पुच्छति । 


अजित त्वं यमेतं पञ्हं पुच्छितं निरुज्झनं मं अपुच्छि, अहं ते तव तं निरुज्झनं वदामि | यत्थ विञ्ञाणनिरोधे 
पञ्जासतिसहितं नामञ्च रूपञ्च विञ्ञाणस्स निरोधेन सह एकतो असेसं उपरुज्झति, एत्थ विञ्ञाणनिरोधे एतं सब्बं 
विञ्जाणनिरोधेन एकतो एकक्खणे अपुब्बं अचरिमं उपरुज्झति, एतं विञ्जाणनिरोधं तस्स नामरूपस्स निरोधो 
नातिवत्तति, तं तं नामरूपनिरोधं सो सो विञ्ञाणनिरोधो नातिवत्ततीति। 


“तस्मिं पञ्हे अयं अजितो कि पुच्छति? उपरुज्झनमेव पुच्छति, उदाहु अञ्ञं पुच्छती”ति वत्तब्बतो “अयं पञ्हे 
अनुसन्धिं पुच्छती तिआदि वुत्तं । तत्थ अयन्ति यो आयस्मा अजितो पञ्हं अपुच्छीति अयं अजितो। पञ्हेति “पञ्जा चेव 
सति चा“तिआदिपञ्हे । यदि अनुसन्धिं पुच्छति, एवं सति “कत्थेतं उपरुज्झती'ति पुच्छनं अयुत्तं भवेय्याति? न, 
अनुसन्धीयति एतेन उपनिरुज्झनेनाति अनुसन्धीति अत्थसम्भवतो । तेन वुत्तं “ अनुसन्धिं पुच्छन्तो किं...पे०... 
निब्बानधातु''न्ति। अनुसन्धिपुच्छनेन अनुपादिसेसनिब्बानधातुयापि पुच्छनतो “कत्थेतं उपरुज्झती"ति पुच्छनं युत्तमेव। 


“या अनुपादिसेसनिब्बानधातु पुच्छिता, तं कतमाय पटिपदाय अधिगच्छती"ति पुच्छितब्बत्ता 
चतुसच्चकम्मट्ठानभावनासङ्कातं पटिपदं विसयेन सह दस्सेतुं “तीणी सच्चानी'तिआदि वुत्तं । तत्थ सङ्कतानीति 
कम्मादिपच्चयेहि समेच्च सम्भूय दुक्खादीनि करीयन्तीति सङ्घतानि । निरोधधम्मानीति निरुज्झनं निरोधो, धम्मोपि 
निरोधधम्मोव, तस्मा निरोधो धम्मो सभावो येसं दुक्खादीनन्ति निरोधधम्मानीति अत्थोव गहेतब्बो। तानि तीणि सच्चानि 
सरूपतो दस्सेतुं “दुक्खं समुदयो मग्गो” ति वुत्तं। तीणि दुकखसमुदयमग्गसच्चानि सङ्कतानीति वृत्तानि, “कि 
निरोधसच्च''न्ति पुच्छितब्बत्ता “निरोधो असङ्कतो ति वुत्तं। इध “निरोधधम्मो"तिपि वत्तब्बं । कम्मादिपच्चयेहि 
असङ्कतत्ता असङ्कतो। उप्पादनिरोधाभावतो अनिरोधधम्मो । “पहायकपहातब्बेसु सच्चेसु कतमेन पहायकेन कतमो 
पहातब्बो, कतमाय भूमिया पहीनो "ति पुच्छितब्बत्ता “तत्थ समुदयो द्वीसु भूमीसू तिआदि वुत्तं। तत्थ द्वीसु भूमीसूति 
दस्सनभावनाभूमीसु । कामच्छन्दोति कामभवरागो । रूपरागोति रूपभवरागो। अरूपरागोति अरूपभवरागो । 
संयोजनभेदतो दस संयोजनानि पहीयन्तीति योजना । 


१२. पहातब्बसंयोजनानि दस्सनभूमिभावनाभूमिभेदेन विभत्तानि, अम्हेहिपि जातानि, “इन्द्रियभेदतो कथं 
विभत्तानी”ति वत्तब्बभावतो “तत्थ तीणी”तिआदि वुत्तं। अथ वा “पहातब्बसंयोजनेसु कतमानि संयोजनानि कतमं 
इन्द्रियं अत्तनो पहायकं कत्वा निरुज्झन्ती”ति पुच्छितब्बत्ता “तत्थ तीणी 'तिआदि वुत्तं। अधिट्ठाय अत्तनो पहायकं कत्वा 
निरुज्झन्ति अनुप्पादवसेन। “अनञ्ञातञ्ञस्सामीतिन्द्रियञ्च अञ्जिन्द्रियञ्च संयोजनानं निरुज्झनहेतु होतु, 

अञ्जाताविन्द्रियं किस्स हेतू ति पुच्छितब्बत्ता “यं पना तिआदि वुत्तं । तत्थ यं येन अञ्जाताविन्द्रियेन अरहा “मे 
जाति खीणा”ति एवं जानाति, इदं जाननहेतु अञ्ञाताविन्द्रियं खये जातिक्खये अरहत्तफले पवत्तं जाणं। यं येन 
अञ्जाताविन्द्रियेन अरहा “इत्थत्ताय अपरं न भविस्सामी "ति पजानाति, इदं पजाननहेतु अञ्ञाताविन्द्रियं। अनुप्पादे पन 
अनुप्पज्जने अरहत्तफले पवत्तं जाणं अञ्ञाताविन्द्रियं जाननहेतु होतीति वुत्तं होति इन्द्रियञाणानि पहायकानि कत्वा 
संयोजनानि निरुज्झन्ति, “तानि ञाणानि कदा निरुज्झन्ती”'ति वत्तब्बभावतो “तत्थ यञ्चा”तिआदि वुत्तं । 


“*अनञ्ञातञ्जस्सामीतिन्द्रियं अञ्जिन्द्रियं पापुणन्तस्स निरुज्झतु, अञ्जिन्द्रियं अरहत्तं पापुणन्तस्स निरुज्झतु, 
अञ्जाताविन्द्रियं कदा निरुज्झती”ति पुच्छितब्बत्ता “तत्थ यञ्च खये तिआदि वुत्तं। तत्थ द्वेति किच्चभेदेन द्वे, सभावतो 
पन एकाव। 


“पजाननकिच्चम्पि एकमेव, कथं द्वे सियु”न्ति वत्तब्बत्ता “अपिचा 'तिआदि वृत्तं। आरम्मणपञ्ञाभेदेन द्वे नामानि 
लब्भन्तीति वुत्तं होति। साति या पञ्जा पुब्बगाथायं सोतपिधानकिच्चेन वुत्ता, सा पञ्जा पकारेहि जाननसभावेन पञ्ञा 
नाम। यथादिटुं आरम्मणं अपिलापनद्रेन ओगाहनद्रेन सति नाम। 


१३. “पञ्जा चेव सति चा"ति पदस्स अत्थो आचरियेन विभत्तो, अम्हेहि च जातो, “नामरूपञ्चा'ति पदस्स अत्थो 
कथं अम्हेहि जातब्बो' ति वत्तब्बत्ता नामरूपं विभजन्तो “तत्थ ये पञ्चुपादानक्खन्धा”तिआदिमाह। तत्थ तत्थाति 
कम्मविपाकवड्टभेदे भवत्तये । तत्थाति पञ्चुपादानकखन्धसङ्घातनामरूपसमुदाये। पञ्चिन्द्रियानीति 
चक्खादिपञ्चिन्द्रियानि। विञ्ञाणसम्पयृत्तन्ति सम्पयुत्तपच्चयत्तं सन्धाय न वृत्तं, पचुरजनस्स पन अविभजित्वा 
गहणीयसभावमत्तं सन्धाय वुत्तं । विभागं जानन्तेहि पन “नामं विञ्जाणसम्पयुत्तं, रूपं पन न विञ्ञाणसम्पयुत्तं, 
सहजात" न्ति विभजित्वा गहेतब्बं । तस्साति पञ्जासतिसहितस्स नामरूपस्स। निरोधन्ति अनुपादिसेसनिब्बानधातुं । 


भगवन्तं पुच्छन्तो आयस्मा अजितो “पञ्जा चेव...पे०... कत्थेतं उपरुज्झती ति एवं पारायने आह । “पञ्जा 
चेबातिआदिगाथाय या अनुपादिसेसनिब्बानधातु पुच्छिता, सा अनुपादिसेसनिब्बानधातु कतमेन अधिगमेन पत्तब्बा”ति 
पुच्छितब्बत्ता चतुरिद्भिपादमुखेन अरियमग्गाधिगममुखेन पत्तब्बा, चतुरिद्भिपादभावनाय च चत्तारिन्द्रियानि मूलभूतानि, 
तस्मा मूलभूतानि तानि चत्तारिन्द्रियानि निद्धारेत्वा दस्सेन्तो “तत्थ सति च पञ्जा चा तिआदिमाह। 
कुसलाकुसलधम्मगतियो समन्वेसमानाय सतिया सिज्झमानाय एकन्तेन समाधि निप्फादेतब्बो, सतिग्गहणेन च 
परियुड्डानप्पहानं गाथायं अधिप्पेतं, परियुड्डानप्पहानेन च समाधिकिच्चं पाकटन्ति आह “सति द्वे इन्द्रियानि सतिन्द्रियञ्च 
समाधिन्द्रियञ्चा”ति। पञ्जाय अनुसयसमुग्घातं चतुन्बिधसम्मप्पधानसङ्कातेन वीरियेन सिज्झति, न विना तेनाति वृत्तं 
“पज्ञा द्वे इन्द्रियानि पञ्जिन्द्रियञ्च वीरियिन्द्रियञ्चा ति। 


इमेसु यथावुत्तेसु चतूसु इन्द्रियेसु पुब्बभागे वा मग्गक्खणे वा सिज्झन्तेसु तंसम्पयृत्ता या सदहहना ओकणप्पना सिद्धा, इदं 
सद्ृहनओकप्पनसङ्घातं धम्मजातं सद्धिन्द्रियं सिद्ध, “तेसु मूलभूतेसु इन्द्रियेसु सिद्धेसु कतमेन इन्द्रियेन कतमो धम्मो 
सिद्धो ति पुच्छितब्बत्ता इमिना अयं सिद्धोति दस्सेन्तो “तत्थ या सद्धाधिपतेय्या”तिआदिमाह। तत्थ तत्थाति 
सत्यादीसु । सद्धाधिपतेय्याति पच्चयभूताय सद्धाय सिद्धो छन्दो अधिपतीति सद्धाधिपति, सद्भाधिपतिना पवत्तेतब्बा 
चित्तेकग्गताति सद्धाधिपतेय्या। छन्दसमाधीति छन्दं जेइकं कत्वा पवत्तितो समाधि वा छन्दाधिपतिना सम्पयुत्तो पुब्बभागे 
पवत्तो समाधि वा छन्दसमाधि, पहानं पहानहेतु होतीति योजना कातब्बा। पहानन्ति च पजहति विक्खम्भितकिलेसे एतेन 
छन्दसमाधिनाति पहानन्ति करणसाधनत्थो गहेतब्बो । पटिसङ्कानबलेनाति परिकम्मबलेन। भावनाबलेनाति 

महग्गतभावनाबलेन। 


“सो छन्दसमाधि सयं केवलोव पहान' न्ति वत्तब्बत्ता “तत्थ ये अस्सासपस्सासा”तिआदि वुत्तं। तत्थ तत्थाति 
तस्मिं समाहिते चित्ते चित्तुप्पादे । “तस्मिं समाहिते चित्तुप्पादे अस्सासा"तिआदिना अस्सासादिसीसेन अस्सासादिजनका 
बीरियसङ्कारा गहिता, ते च याव भावनापारिपूरी, ताव पुनप्पुनं सरणतो च सरा, पुनप्पुनं सङ्कप्पतो च सङ्कप्पा। यो पन 
“सरसङ्कप्पा, इमे सङ्कारा चा”ति एवं वुत्तप्पकारो पुरिमको छन्दसमाधि वा किलेसविक्खम्भनताय च तदङ्गप्पहानताय च 
पहानं पहानहेतुपधानं वा, “इमे वुत्तप्पकारा सङ्घारादयो कि भावेन्ती”ति पुच्छितब्बत्ता “इमे च सङ्कारा”तिआदि वुत्तं। 
तत्थ इमे सङ्घारा च तदुभयञ्च छन्दसमाधिप्पधानसङ्कघारसमन्नागतं विवेकनिस्सितं विरागनिस्सितं निरोधनिस्सितं 
बोस्सग्गपरिणामि इद्भिपादं भावेतीति योजना। 


छन्दसमाधिप्पधानसङ्घारसमन्नागतन्ति छन्दो एव अधिपति छन्दाधिपति, छन्दाधिपतिसमाधि । तेन वुत्तं भगवता 
-- “छन्दं चे, भिकखवे, भिक्खु अधिपतिं करित्वा लभति समाधिः न्ति (विभ० ४३२) । छन्दहेतुको वा समाधि, छन्दादिको 
वा समाधि छन्दसमाधि, छन्दाधिपतिस्स पच्चयुप्पन्नो समाधीति वुत्तं होति। पधानभूता सङ्घारा पधानसङ्कारा, पधानसद्देन 
सङ्घतसङ्घारादयो निवत्तापिता, छन्दसमाधि च पधानसङ्घारा चाति छन्दसमाधिप्पधानसङ्घारा, तेहि समन्नागतो छन्द... 
पे०... समन्नागतो, तं...पे०... गतं । इज्झति समिज्झति निप्पज्जतीति इद्धि, कोड्ासो, इद्धि एव पादो कोद्रासोति इद्धिपादो, 
इद्धिपादचतुत्थो । इज्झन्ति वा ताय सत्ता इद्धा बुद्धा उक्कंसगता होन्तीति इद्धि, पज्जति एतेनाति पादो, इद्धिया पादोति 
इद्धिपादो। इद्भिपादोति सामञ्जत्थवसेन वुत्तोपि “छन्दसमाधिप्पधानसङ्कारसमन्नागत न्ति वुत्तत्ता छन्दिद्धिपादोव 
गहेतब्बो, तं इद्धिपादं तं छन्दिद्धिपादं भावेति वड्टेतीति अत्थो। 


विवेकनिस्सितं विरागनिस्सितन्ति विपस्सनाक्खणे किच्चतो तदङ्गविवेकनिस्सितं, अज्झासयतो 
निस्सरणविवेकनिस्सितं, मग्गकखणे पन किच्चतो समुच्छेदविवेकनिस्सितं, आरम्मणतो निस्सरणविवेकनिस्सितं । 
विरागनिस्सितन्ति विपस्सनाकखणे किच्चतो तदङ्गविरागनिस्मसितं, अज्झासयतो निस्सरणविवेकनिस्सितं, मग्गक्खणे पन 
किच्चतो समुच्छेदविरागनिस्सितं, आरम्मणतो निस्सरणविरागनिस्सितं । निरोधनिस्सितन्ति विपस्सनावखणे किच्चतो 
तदङ्गनिरोधनिस्सितं, अज्झासयतो निस्सरणनिरोधनिस्सितं, मग्गक्खणे किच्चतो समुच्छेदनिरोधनिस्सितं, आरम्मणतो 
निस्सरणनिरोधनिस्सितं । बोस्सग्गपरिणामिन्ति एत्थ परिच्चागवोस्सग्गपक्खन्दनवोस्सग्गवसेन वोस्सग्गो दुविधो । तत्थपि 
विपस्सनाकखणे तदङ्गवसेन परिच्चागवोस्सग्गो, निब्बाननिन्नभावेन पक्खन्दनवोस्सग्गो, मग्गक्खणे समुच्छेदबसेन 
परिच्चागवोस्सग्गो, आरम्मणकरणेन निब्बानपक्खन्दनवोस्सग्गोति विभजित्वा गहेतब्बो। यथावुत्तवोस्सग्गत्थं परिणमति, 
परिणतं वा परिपचति परिपचनं करोतीति बोस्सग्गपरिणामी, तं वोस्सग्गपरिणामिं । 


छन्दिद्भिपादभावनाकारो आचरियेन वुत्तो, अम्हेहि च जातो, “कथं वीरियिद्धिपादभावनाकारो अम्हेहि 
विजानितब्बो”ति वत्तब्बभावतो “तत्थ या वीरियाधिपतेय्या”तिआदि वृत्तं । तस्सत्थो हेट्टा वुत्तनयानुसारेनेव विञ्ञेय्यो । 
संखित्तवसेन पन ठपितं पाठं वित्थारतो ठपेस्सामि। कथं? - 


“तत्थ या वीरियाधिपतेय्या चित्तेकग्गता, अयं वीरियसमाधि। समाहिते चित्ते किलेसानं विक्खम्भनताय 
पटिसङ्घानबलेन वा भावनाबलेन वा, इदं पहानं। तत्थ ये अस्सासपस्सासा वितक्कविचारा सञ्ञजावेदयिता 
सरसङ्कप्पा, इमे सङ्घारा। इति पुरिमको च वीरियसमाधि, किलेसविकखम्भनताय च पहानं इमे च सङ्घारा, तदुभयं 
वीरियसमाधिप्पधानसङ्घारसमन्नागतं इद्धिपादं भावेति विवेकनिस्सितं विरागनिस्सितं निरोधनिस्सितं 

वोस्सग्गपरिणामि। 


“तत्थ या चित्ताधिपतेय्या चित्तेकग्गता, अयं चित्तसमाधि। समाहिते चित्ते किलेसानं विक्खम्भनताय 
पटिसङ्घानबलेन वा भावनाबलेन वा, इदं पहानं। तत्थ ये अस्सासपस्सासा वितक्कविचारा सञ्ञजावेदयिता 
सरसङ्कप्पा, इमे सङ्घारा। इति पुरिमको च चित्तसमाधि, किलेसविक्खम्भनताय च पहानं इमे च सङ्घारा, तदुभयं 
चित्तसमाधिप्पधानसङ्घारसमन्नागतं इद्भिपादं भावेति विवेकनिस्सितं विरागनिस्सितं निरोधनिस्सितं 
वोस्सग्गपरिणामिं। 


“तत्थ या वीमंसाधिपतेय्या चित्तेकग्गता, अयं वीमंसासमाधि, समाहिते चित्ते किलेसानं विक्खम्भनताय 
पटिसङ्कानबलेन वा भावनाबलेन वा, इदं पहानं । तत्थ ये अस्सासपस्सासा वितक्कविचारा सञ्जावेदयिता 
सरसङ्कप्पा, इमे सङ्कारा। इति पुरिमको च वीमंसासमाधि किलेसविक्खम्भनताय च पहानं इमे च सङ्घारा, तदुभयं 
वीमंसासमाधिप्पधानसङ्घारसमन्नागतं इद्भिपादं भावेति विवेकनिस्सितं विरागनिस्सितं निरोधनिस्सितं 
वोस्सग्गपरिणामि''न्ति। 


अयं पन विसेसो -- वीरियसमाधीति वीरियं जेटुकं कत्वा पवत्तितो समाधि वा वीरियाधिपतिना सम्पयृत्तो पुब्बभागे 
पवत्तो समाधि वा वीरियसमाधि। चित्तसमाधीति चित्तं जेडुकं कत्वा पवत्तितो समाधि वा चित्ताधिपतिना सम्पयृत्तो 
पुब्बभागे पवत्तो समाधि वा चित्तसमाधि। बीमंसासमाधीति वीमंसं जेटुकं कत्वा पवत्तितो समाधि वा वीमंसाधिपतिना 
सम्पयुत्तो पुब्बभागे पवत्तो समाधि वा वीमंसासमाधीति। 


सत्तिबलानुरूपेनेत्थ सङ्घेपवण्णना कता, गम्भीरञाणेहि पन अट्टकथाटीकानुरूपेन वित्थारतो वा गम्भीरतो वा 
विभजित्वा गहेतब्बा। 


१४. “छन्दसमाधि वीरियसमाधि चित्तसमाधि वीमंसासमाधी'ति वुत्तो, “एवं सति वीमंसासमाधियेव जाणमूलको 
जाणपुब्बङ्गमो जाणानुपरिवत्ति भवेय्य, अञ्ञे तयो समाधयो अञ्ञाणमूलका अञ्जाणपुब्बङ्गमा अञ्जाणपवत्तियो 
भवेय्यु"न्ति वत्तब्बत्ता सब्बे समाधयो जञाणमूलकादयोयेवाति दस्सेतुं “सब्बो समाधि जाणमूलकोतिआदि वुत्तं । तत्थ 
सब्बो समाधीति छन्दसमाधि, वीरियसमाधि, चित्तसमाधि, वीमंसासमाधीति चतुब्बिधो समाधि | जाणमूलकोति 
एकावज्जनवीथिनानावज्जनवीथीसु पवत्तं उपचारजाणमूलको । आणपुब्बङ्गमोति अधिगमजाणं पुब्बङ्गमं अस्साति 
जाणपुन्बङ्गमो । जाणानुपरिवत्तीति पच्चवेकखणजाणं अनुपरिवत्ति अस्साति जाणानुपरिवत्ति। अथ वा 
नानावज्जनूपचारजाणं वा पटिसन्धिञाणं वा मूलं अस्साति ञाणमूलको, उपचारञाणं पुब्बङ्गमं अस्साति आणपुब्बङ्गमो, 
अप्पनाजाणं अनुपरिवत्ति अस्साति ञाणानुपरिवत्ति। सब्बं वा उपचारञाणं मूलं अस्साति जाणमूलको । अप्पनाजाणं 
पुब्बङ्गमं अस्साति जाणपुब्बङ्गमो | अभिञ्जाजाणं अनुपरिवत्ति अस्साति ञाणानुपरिवत्ति, अनुपरिवत्तनं वा 
अनुपरिवत्ति, आणस्स अनुपरिवत्ति ञाणानुपरिवत्ति, जाणानुपरिवत्ति अस्साति ञाणानुपरिवत्ति। जाणं पन पुब्बे 
बुत्तप्पकारमेव। 


यथा पुरे तथा पच्छाति यथा छन्दसमाधिआदिचतुब्बिधसमाधिस्स पुब्बेनिवासानुस्सतिजाणानुपरिवत्तिभावेन पुरे 
अतीतासु जातीसु असङ्ख्येय्येसुपि संवट्टविवट्टेसु अत्तनो खन्धपटिबद्धस्स, परेसं खन्धपटिबद्धस्स च सुदु पटिविज्झनमेव, 
न दुप्पटिविज्झनं तथा तथावुत्तसमाधिस्स अनागतंसजाणानुपरिवत्तिभावेन पच्छा अनागतासु जातीसु असङ्ख्येय्येसुपि 

संवट्टविवट्टेसु अत्तनो खन्धपटिबद्धस्स, परेसं खन्धपटिबद्धस्स च सुटु पटिविज्झनमेव, न दुप्पटिविज्झनन्ति अत्थो 
दटुब्बो। यथा पच्छा तथा पुरेति यथा यथावुत्तसमाधिस्स चेतोपरियजाणानुपरिवत्तिभावेन अनागतेसु सत्तसुयेव दिवसेसु 
परसत्तानंयेव चित्तस्स सुदु पटिविज्झनमेव, न दुप्पटिविज्झनं, तथा तथावृत्तसमाधिस्स पुरे अतीतेसु सत्तसुयेव दिवसेसु 
परसत्तानंयेव चित्तस्स सुटु पटिविज्झनमेव, न दुप्पटिविज्झनन्ति अत्थो। 


यथा दिवा तथा रत्तिन्ति यथा चकखुमन्तानं सत्तानं दिवसभागे सूरियालोकेन अन्धकारस्स विद्धसितत्ता आपाथगतं 
चक्खुविञ्ञेस्यं रूपं मनोविज्ञाणेनपि सुविञ्जेय्यं, तथा रत्तिभागे चतुरङ्गसमन्नागतेपि अन्धकारे वत्तमाने 
यथावुत्तसमाधिस्स दिब्बचक्खुजाणानुपरिवत्तिभावेन रूपायतनस्स सुटु पटिविज्झनमेव, न दुप्पटिविज्झनं । यथा रत्ति तथा 
दिवाति यथा रत्तिभागे चतुरङ्गसमन्नागतेपि अन्धकारे यथावुत्तसमाधिस्स दिब्बचकखुजाणानुपरिवत्तिभावेन रूपायतनस्स 
सुटु पटिविज्झनमेव, न दुप्पटिविज्झनं, तथा दिवसभागे सुखुमस्स रूपायतनस्स वा केनचि पाकारादिना तिरोहितस्स 
रूपायतनस्स वा अतिदूरट्टाने पवत्तस्स रूपायतनस्स वा यथावुत्तसमाधिस्स दिब्बचक्खुजाणानुपरिवत्तिभावेन सुटु 
पटिविज्झनमेव, न दुप्पटिविज्झनन्ति अत्थो दटुब्बो। 


यथा यथावुत्तसमाधिस्स दिवसभागे दिब्बसोतजाणानुपरिवत्तिभावेन सुखुमस्स सद्दायतनस्स वा केनचि पाकारादिना 
तिरोहितस्स सद्दायतनस्स वा अतिदूरट्टाने पवत्तस्स सद्दायतनस्स वा सुटु पटिविज्झनमेव, न दुप्पटिविज्झनं, तथा 
रत्तिभागेपि यथावुत्तसमाधिस्स दिब्बसोतजाणानुपरिवत्तिभावेन सुखुमस्स सद्दायतनस्स वा केनचि पाकारादिना तिरोहितस्स 
सद्दायतनस्स वा अतिदूरट्ठाने पवत्तस्स सद्दायतनस्स वा सुटु पटिविज्झनमेव, न दुप्पटिविज्झनन्ति अयं नयोपि नेतब्बो। तेन 
वुत्तं अटुकथायं - 


“यथा पुरेति यथा समाधिस्स पुब्बेनिवासानुस्सतिञाणानुपरिवत्तिभावेना”तिआदिं वत्वा “यथा च रूपायतने वृत्तं, 
तथा समाधिस्स दिब्बसोतजाणानुपरिवत्तिताय सद्दायतने च नेतब्ब'न्ति (नेत्ति० अटु० १४)। 


“-जाणमूलकादिसमाधिना पुब्बेनिवासानुस्सतिजाणानुपरिवत्तिभावादिसहितेन कि भावेती ति पुच्छितब्बत्ता “इति 
विवटेना”तिआदि वुत्तं । तत्थ इतीति एवं वृत्तप्पकारेन। अपरियोनद्धेनाति नीवरणादिविगमनेन । सप्पभासं चित्तन्ति 
इद्भिपादसम्पयुत्तं मग्गचित्तं भावेति । इद्धिपादसम्पयुत्ते मग्गचित्ते उप्पज्जमाने हि मग्गचित्तसहभूनि कुसलानि 
सद्धिन्द्रियबीरियिन्द्रियसतिन्द्रियसमाधिन्द्रियपञ्जिन्द्रियभूतानि पञ्चिन्द्रियानि उप्पज्जन्ति। मग्गचित्ते निरुज्झमाने 
अनुप्पज्जनभावेन निरुज्झन्ति एकचित्तक्खणिकत्ता । एवं मग्गविञ्ञाणस्स निरोधा पञ्जा च सति च निरुज्झतीति 
योजना । 


“कस्स विञ्ञाणस्स निरोधा नामरूपं निरुज्झती”ति वत्तब्बत्ता “नामरूपञ्चा”तिआदि वुत्तं, पटिसन्धिविञ्ञजाणस्स 
निरोधा नामरूपञ्च निरुज्झतीति वुत्तं होति। अथ वा “विञ्ञाणस्स निरोधा पञ्जा च सति चाति वृत्तानि पञ्चिन्द्रियानि एवं 
निरुज्झन्ती”'ति वत्तब्बत्ता नामरूपञ्च निरुज्झति, निरुज्झमानं पन नामरूपं पटिसन्धिविञ्ञाणस्स निरोधा निरुज्झतीति 
दस्सेतुं “नामरूपञ्चा”तिआदि वृत्तं । तत्थ नामरूपञ्चाति मग्गेन तण्हाअविज्जादिके अनुपच्छिन्ने उप्पज्जनारहं 
वेदनादिक्खन्धत्तयं, भूतुपादारूपञ्च । विञ्जाणहेतुकन्ति उप्पज्जनारहं पटिसन्धिविञ्ञाणं हेतु अस्स नामरूपस्साति 
विञ्जाणहेतुकं | विञ्ञाणपच्चया निब्बत्तन्ति विञ्ञाणेन पच्चयेन निब्बत्तं । तस्साति उप्पज्जनारहस्स 
पटिसन्धिविञ्ञाणस्स। हेतूति तण्हाअविज्जादिको किलेसो। विञ्ञाणन्ति उप्पज्जनारहं पटिसन्धिविञ्ञाणं। अनाहारन्ति 
अप्पच्चयं | अनभिनन्दितन्ति कामतण्हादीहि अनभिनन्दितब्बं । अप्पटिसन्धिकन्ति पुनब्भवाभिसन्दहनरहितं । न्ति तादिसं 

विज्ञाणं। अहेतूति नत्थि हेतुसङ्घातं पटिसन्धिविञ्जाणं इमस्स नामरूपस्साति अहेतु। अप्पच्चयन्ति सहायविरहेन 
नत्थि पच्चया सङ्घारा इमस्साति अप्पच्चयं । एवं पटिसन्धिविञ्जाणस्स निरोधा नामरूपञ्च निरुज्झतीति । 


““पञ्जासतीनञ्चेव नामरूपस्स च वुत्तप्पकारेन निरुज्झनभावो कथं अम्हेहि सहहितब्बो”ति वत्तब्बत्ता “तेनाह 
भगवा तिआदि वृत्तं। वत्तब्बाकारेन पञ्जासतीनञ्चेव नामरूपस्स च निरुज्झनभावजाननको भगवा 
यथानिरुज्झनभावदीपकं ““यमेतं...पे०... एत्थेतं उपरुज्झती ति गाथावचनं आह । तेन गाथावचनेन तुम्हेहि मया वुत्तो 
निरुज्झनभावो सद्दहितब्बोयेवाति । एत्थापि पञ्जासतिनामरूपानं निरुज्झनं अजानन्तेन तत्थ वा संसयन्तेन अजितेन 
पुच्छितब्बत्ता “अंदिट्ठजोतना पुच्छाति वा दिट्टसंसन्दना पुच्छाति वा पञ्ञादीनं अनेकत्थत्ता धम्मतो वा अनेकाधिट्टाना 
पुच्छाति वा धम्माधिट्टाना पुच्छा”ति वा इच्चेबमादिपुच्छाविचयो निद्धारेतब्बो। “सरूपदस्सनविस्सज्जनन्ति वा 
अनेकाधिट्ठानविस्सज्जनन्ति वा धम्माधिट्ठानविस्सज्जन''न्ति वा इच्चेवमादिविस्सज्जनविचयो निद्धारेतब्बो । 


एवं सत्ताधिट्ठानादिपुच्छाविस्सज्जनानि चेव धम्माधिट्ठानादिपुच्छाविस्सज्जनानि च विसुं विसुं दस्सेत्वा पुच्छाविचयो 
चेव विस्सज्जनविचयो च आचरियेन विभत्तो, अम्हेहि च जातो, “सत्ताधिट्ठानधम्माधिट्ठानेसु एकतो दस्सितेसु 
पुच्छाविस्सज्जनेसु कथं पुच्छाविचयो चेव विस्सज्जनविचयो च अम्हेहि विञ्ञातब्बो"ति पुच्छितब्बत्ता 
सत्ताधिट्ठानधम्माधिद्ठानं पुच्छं नीहरित्वा तत्थ विचयं विभजन्तो “ये च सङ्कतधम्मासेतिआदिमाह। अट्टुकथायं पन - 


“एवं अनुसन्धिपुच्छम्पि दस्सेत्वा हेट्टा सत्ताधिट्ठाना, धम्माधिट्ठाना च पुच्छा विसुं विसुं दस्सिताति इदानि ता 
सह दस्सेतुं “ये च सङ्कतधम्मासेतिआदि आरद्ध न्ति (नेत्ति० अट्ठ० १४) - 


वुत्तं। तस्सायं अत्थो - इध सासने ये अरहन्तो सङ्घतधम्मा होन्ति, पुथ्‌ बहूयेव सत्त जना सेक्खा सीलादिसिक्खमाना 
होन्ति, तेसं अरहन्तावञ्चेव सेक्खानञ्च इरियं पटिपत्ति में महा पुट्ठो निपको त्वं भगवा पबूहि मारिस इति आयस्मा अजितो 
पुच्छन्तो आहाति। 


१५. तस्सं गाथायं “कित्तकानि पुच्छितानी 'ति वत्तब्बत्ता “इमानी तिआदि वुत्तं । पदत्थानुरूपं पुच्छितब्बत्ता 
“इमानि तीणि पदानि पुच्छितानी”ति वुत्तं। “ये च ...पे०... मारिसा”ति गाथायं ये पञ्हा पुच्छिता, ते पञ्हा तयो होन्ति, 
“किस्स केन कारणेन तयो होन्ती”ति पुच्छितब्बत्ता “किस्स...पे०... योगेना ति वृत्तं। सेक्खा अरिया च असेक्खा अरिया 
च विपस्सनापुन्बङ्गमं पहानञ्चाति सेखासेखविपस्सनापुब्बङ्गमप्पहानानि, तेसं योगोति सेखा...पे०... योगो, तेन सेखा... 
पे०... योगेन | एवं पुच्छाविधिना हि यस्मा “ये च सङ्घतधम्मासे...पे०... मारिसा"ति गाथमाह, तस्मा तयो पज्हा होन्तीति 
दटुब्बा । 


“ये च सङ्घतधम्मासे "ति इमिना असेकखानं अरहत्तं पृच्छति, “ये च सेक्खा पुथू इधा"”ति इमिना सेक्खासेक्खानं 
सेक्खसिक्खनं पुच्छति, “तेसं मे निपको इरियं, पुट्ठो पबृहि मारिसा ति इमिना सेक्खासेक्खानं विपस्सना पुब्बभागे 
तदङ्गप्पहानं पृच्छति । “अदिटुजोतना पुच्छाति वा दिद्ठुसंसन्दना पुच्छाति वा सत्ताधिट्ठाना पुच्छाति वा अनेकाधिट्ठाना 
पुच्छा' ति वा इच्चेवमादिपुच्छाविचयो निद्धारेतब्बो । 


सत्तधम्माधिद्ठानं पुच्छं नीहरित्वा पुच्छाविचयो आचरियेन विभत्तो, अम्हेहि च जातो, “तस्सं पुच्छायं कतमा 
विस्सज्जनागाथा”ति पुच्छितब्बत्ता “तत्थ विस्सज्जना”तिआदि आरद्धं । तत्थाति तस्सं गाथायं। “कामेसु...पे०... 

परिब्बजे "ति विस्सज्जनागाथा भगवता वुत्ता। कामेसूति कामीयन्तीति कामा, तेसु कामेसु। वत्थुकामेसु 
किलेसकामेन पण्डितेहि नाभिगिज्झेय्य। मनसा नाविलोसियाति आविलभावकरे ब्यापादवितक्कादयो चेव 
कायदुच्चरितादयो च धम्मे पजहन्तो पण्डितो मनसा अनाविलो सुप्पसन्नो भवेय्य। कुसलो सब्बधम्मानन्ति सब्बधम्मानं 
अनिच्चतादिना परितुलितत्ता अनिच्चतादीसु पञ्चसु खन्धेसु कुसलो छेको । सतोति केसादीसु सरतीति सतो। भिक्खूति 
सङ्घतधम्मे भयादितो इकखतीति भिक्खु । परिब्बजेति तदङ्गविकखम्भनसमुच्छेदप्पहानभावेन किलेसकामवत्थुकामे परि 
समन्ततो वज्जेय्य । 


पुच्छागाथायं “निपको "ति पदेन पसंसितेन भगवता विस्सज्जनागाथा वुत्ता, तस्स भगवतो येन अनावरणजाणेन 
उक्कंसगतेन पक्कभावो दस्सितो, तं अनावरणजाणं ताव कायकम्मादिभेदेहि विभजित्वा दस्सेन्तो “भगवतो सब्ब 
कायकम्म”न्तिआदिमाह। तत्थ अनावरणञाणेन जानित्वा कतं सब्बं कायकम्मं जाणपुब्बङ्गमं जाणानुपरिवत्ति। एस नयो 
सेसेसुपि। अतीते अंसेति अतीतभवे सपरकखन्धादिके कोड्ासे अञ्ञाणेन अप्पटिहतं भगवतो जाणदस्सनं । अनागते 
अंसेति अनागतभवे सपरक्खन्धादिके कोट्ठासे । पच्चुप्पन्ने अंसेति पच्चुप्पन्ने भवे सपरक्खन्धादिके कोट्ठासे । 


“-जाणदस्सनस्स कतरस्मिं पटिघातो ति पुच्छितन्बत्ता पुच्छं ठपेत्वा पटिघातविसयं दस्सेतुं “को चा तिआदि वुत्तं । 
अथ वा “पच्चुप्पन्नभवे सपरक्खन्धादिके कोड्ासे अञ्जेसम्पि जाणदस्सनं भवेय्य, तदनुसारेन अतीतानागतकोड्टासेसुपि 
कतरस्मि अञ्ञेसं जाणदस्सनस्स पटिघातो भवेय्या”ति पुच्छितब्बत्ता पुच्छं ठपेत्वा पटिघातविसयं नियमेत्वा दस्सेतुं “को 
चा ति वुत्तं । तत्थ को चाति क्व कतरस्मिं समये अञ्जेसं जाणदस्सनस्स पटिघातो भवेय्याति पुच्छि। 


अनिच्चे, दुक्खे, अनत्तनिये च अञ्जेसं अञ्ञाणं यं अदस्सनं अत्थि, अञ्जाणादस्सनसङ्घातो सभावो जाणदस्सनस्स 
पटिघातो भवति, न सपरक्खन्धादिदस्सनमत्तपटिघातो । एतेन अनिच्चतो लक्खणत्तये पवत्तस्स जाणदस्सनस्स अञ्जेसं 
दुरभिसम्भवं, भगवतो च जाणदस्सनस्स अञ्जेहि असाधारणतं दस्सेति। भगवतो हि लक्खणत्तयविभावनेन वेनेय्या 
चतुसच्चप्पटिवेधं लभन्ति । “भगवतो जाणदस्सनपटिघाताभावेन अञ्ञजेसञ्च जाणदस्सनस्स पटिघातभावो कतमाय 
उपमाय अम्हाकं पाकटो"ति वत्तब्बभावतो उपमाय पाकटं कातुं “यथा इधा तिआदि वृत्तं। तत्थ इध सत्तलोके चक्खुमा 
पुरिसो आकासे तारकानि पस्सेय्य, गणनसङ्केतेन “एत्तकानी”ति नो च जानेय्य यथा, एव? अञ्जेसं जाणदस्सनस्स 
पटिघातो अयं अञ्जाणदस्सनसभावो भवति। 


भगवतो पन तथा अभावतो केनचि अञ्ञाणेन अदस्सनेन अप्पटिहतं जाणदस्सनं भवतीति अत्थो दड्डब्बो । “भगवतो 
जाणदस्सनस्स अप्पटिहतभावो कस्मा अम्हेहि सद्दहितब्बो ति पुच्छितब्बत्ता “ अनावरणजाणदस्सना हि बुद्धा 
भगवन्तो ति वुत्तं। “निपकस्स...पे०... भगवतो अनावरणजाणं कायकम्मादिभेदेहि आचरियेन विभजित्वा दस्सितं, 
अम्हेहि च जातं, पच्छा गाथाय 'इरिय'न्ति पदेन पुच्छिता सेक्खासेक्खपटिपदा कथं विजानितब्बा"ति वत्तब्बत्ता 
सेक्खासेक्खपटिपदं दस्सेतुं “तत्थ सेखेना”तिआदि वुत्तं । तत्थ तत्थाति तस्मिं विस्सज्जने । सेखेनाति सिवखनसीलेन 
पुग्गलेन रजनीयेसु रूपारम्मणादीसु धम्मेसु गेधा चित्तं रक्खितब्बं, परियुद्ठानीयेसु आघातवत्थूसु दोसा चित्तं रक्खितब्बं । 


“तेसु गेधदोसेसु कतमं निवारेन्तो भगवा विस्सज्जनगाथायं कतमं पदमाहा 'ति पुच्छितब्बत्ता “तत्थ या 
इच्छा तिआदि वुत्तं । तत्थ तत्थाति गेधदोसेसु । इच्छाति रागिच्छा। मुच्छाति लोभमोहसहगतमोहमुच्छा | पत्थनाति 
रागपत्थना। पियायनाति तण्हापियायनाव, न मेत्तापियायना। कीळनाति गेधकोळना । एतानि हि गेधपरियायवचनानि। तं 
गेधसङ्कातं इच्छादिकं निवारेन्तो भगवा “कामेसु नाभिगिज्झेय्या'ति एवं विसुं विसुं पकारेन आह। 

परियुड्ठानविघातं दोसं निवारेन्तो भगवा “मनसानाविलो सिया"ति एवं विसुं विसुं पकारेन आहाति योजना | 
गेधदोसानं विसुं विसुं निवारेन्तो भगवा द्वे पदानि आहाति वुत्तं, “तं केन अत्थेन सद्दहितब्ब न्ति वत्तब्बत्ता “तथा हि 
सेखो”तिआदि वृत्तं । रजनीयेसु अभिगिज्झन्तो सेखो अनुप्पन्नं लोभपधानं किलेसञ्च उप्पादेति, उप्पन्नं किलेसञ्च 
फाति अभिवड्टनं करोति, परियुड्ठानीयेसु आविलो सेखो अनुप्पन्नं दोसपधानं किलेसञ्च उप्पादेति, उप्पन्नं किलेसञ्च 
फाति वट्टनं करोति, इति इमिना पटिकखेपअत्थेन तं मम वचनं सद्ृहितब्बन्ति अधिप्पायो । 


“किं पन अनभिगिज्झन्तो, अनाविलो च सेक्खो अगेधदोसनिवारणमेव करोति, उदाह उत्तरिपि पटिपदं पूरेती”ति 
पुच्छितब्बत्ता उत्तरिपि पटिपदं पूरेतियेवाति दस्सेन्तो “यो पन अनाविलसङ्कप्पोˆतिआदिमाह। तत्थ अनाविलसङ्कृप्पोति 
नत्थि आविलकरा सङ्कप्पा ब्यापादसङ्कप्पविहिंसासङ्कप्पा एतस्साति अनाविलसङ्कप्पो, इच्छादिगेधस्स अभावेन 
अनभिगिज्झन्तो वायमति कुसलवायामं पवत्तेति। “कथं वायमती''ति पुच्छितब्बत्ता “सो अनुप्पन्नान  न्तिआदि वुत्तं । 
तत्थ सोति उपरिभावनामग्गभावत्थाय पटिपज्जमानो सेक्खो। अनुष्पन्नानन्तिआवीनं अत्थो सक्का अट्ठकथावचनेनेव 
(नेत्ति० अट्ट० १५-१६) जानितुन्ति न विभत्तो। 


९६. येनाति असुभादीनं अनुस्सरणलक्खणेन इन्द्रियेन तण्हामयितवत्थूसु कामतण्हाय सहजातं वितक्कं वारेति, इदं 
असुभादिअनुस्सरणलकखणं इन्द्रियं सतिन्द्रियं। येन महग्गतभावप्पत्तेन अविक्खेपेन ब्यापादवितक्कं वारेति, इदं 
अविक्खेपसङ्घातं इन्द्रियं समाधिन्द्रियं। येन सम्मप्पधानेन विहिंसावितक्कं वारेति, इदं सम्मप्पधानसङ्घातं इन्द्रियं 


पञ्जिन्द्रियं । इमेसु चतूसु इन्द्रियेसु सह उप्पज्जमाना या सहहना ओकणप्पना उप्पज्जति, अनाविलभावतो इदं सद्दृहनसङ्घातं 
इन्द्रियं सद्धन्द्रियं । इमानि सेक्खस्स पञ्चिन्द्रियानि । 


एकस्मिंयेव विसये जेटुकभावं न पापुणेय्युं, अत्तनो विसये जेट्टकभावं पापुणितुं अरहन्ति, “कतमं इन्द्रियं कत्थ विसये 
जेडुकभावं पवत्त”'न्ति पुच्छितब्बभावतो इदं इन्द्रियं इमस्मिं विसये पवत्तन्ति दस्सेन्तो “तत्थ सद्धिन्द्रियं कत्थ 
दटुब्ब”'न्तिआदिमाह। तत्थ तत्थाति तेसु इन्द्रियेसु चतूसु सोतापत्तियङ्गेसु सद्धिन्द्रियं जेडकभावं पवत्तन्ति दड्डब्बं । एवं 
सेसेसुपि योजेतब्बं । कि नु सेकखो पञ्जिन्द्रियेब अप्पमत्तो ति भगवता वुत्तो थोमितो, उदाह सब्बेहि कुसलेहि धम्मेहीति 
पुच्छितब्बत्ता सब्बेहि कुसलेहि धम्मेहि पञ्चिन्द्रियपमुखेहि वुत्तो थोमितो होतीति दस्सेतुं “एवं सेखो 'तिआदि वुत्तं । तत्थ 
एवं पञ्चिन्द्रियानं निब्बत्तिदस्सनेन सेखो पुग्गलो सब्बेहि कुसलेहि धम्मेहि अप्पमत्तोति भगवता वुत्तो थोमितो 
अनाविलताय मनसाति योजना | “सेक्खस्स अनाविलता केन सहहितब्बा”ति वत्तब्बत्ता “तेनाह भगवा मनसानाविलो 
सिया ति वुत्तं। भगवता “मनसानाविलो सिया"ति वृत्तत्ता सेकखस्स अनाविलता तुम्हेहि सद्दहितब्बाति । 


१७. सेक्खस्स मत्थकप्पत्ता पटिपदा आचरियेन विभत्ता, अम्हेहि च जाता, “कथं असेक्खस्स मत्थकप्पत्ता पटिपदा 
जातब्बा”ति वत्तब्बत्ता असेकखस्स मत्थकप्पत्तं पटिपदं विभजित्वा दस्सेतुं “कुसलो सब्बधम्मान'न्तिआदिमाह । तत्थ 
सब्बधम्मानन्ति सब्बेसु धम्मेसु मत्थकप्पत्ताय पटिपदाय असेक्खो कुसलो छेकतरोति भगवता वुत्तो थोमितो 
अनाविलताय मनसाति। असेक्खस्स सब्बधम्मेसु यं कोसल्लं दस्सेतुकामो, तस्स कोसल्लस्स विसयभूते सब्बधम्मे ताव 
पुग्गलाधिट्टानेन विभजित्वा दस्सेतुं “लोको नामा तिआदिमाह । तत्थ “सब्बधम्मान न्ति इमिना वुत्तधम्मसङ्घातो लोको 
नाम किलेसलोको, भवलोको, इन्द्रियलोकोति तिविधो होतीति योजना । तत्थ परित्तधम्मट्ठो किलेसजननट्रेन किलेसो, 
कुसलादिपवत्तनट्रेन लोको चाति किलेसलोको । महग्गतधम्मट्टो भवनट्रेन भवो, वुत्तनयेन लोको चाति भवलोको । 

सद्धिन्द्रियादिधम्मट्ठो आधिपच्चट्टयोगवसेन इन्द्रियभूतो हृत्वा सद्धिन्द्रियादिपत्तनद्वेन लोको चाति इन्द्रियलोको । 


“तीसु लोकेसु कतमेन कतमो समुदागच्छती'ति पुच्छितब्बत्ता “तत्था तिआदि वुत्तं । “सद्भादिइन्द्रियानि को 
निब्बत्तेती ति पुच्छितब्बत्ता “सो इन्द्रियानि निब्बत्तेती ति वुत्तं । तत्थ सोति यो पुग्गलो किलेसलोकसङ्घाते परित्तधम्मे, 
भवलोकसङ्काते महग्गतधम्मे च तंतंसम्पादनवसेन ठितो, सो पुग्गलो सद्धिन्द्रियादीनि इन्द्रियानि अत्तसन्ताने निब्बत्तेति। 


“इन्द्रियेसु अत्तसन्तानेसु पुनप्पुनं निब्बत्तापनवसेन वुड्डापियमानेसु का पञ्जा भवती"ति पुच्छितब्बत्ता 
“इन्द्रियेसू ति आदि वुत्तं । तत्थ नेव्यस्साति अभिञ्जेय्यस्स । परिञ्ञाति रूपारूपधम्मे सलक्खणतो, पच्चयतो च 
परिग्गहादिवसेन पवत्तपञ्ञा। “सा परिञ्ञा कतिविधेन उपपरिक्खितब्बा”ति पुच्छितब्बत्ता “सा दुविधेना”तिआदि वुत्तं । 
तत्थ सा परिञ्ञा दस्सनपरिञ्ञाय च भावनापरिञ्ञाय च दुविधेन विज्ञूहि उपपरिक्खित्वा गहेतब्बाति। 
दस्सनपरिञ्जायाति च दस्सनमग्गपञ्जाजनिकाय जातपरिञ्ञायाति अत्थो गहेतब्बो। तेन अट्टुकथायं वुत्तं 
“दस्सनपरिज्ञाति जातपरिञ्ञा^ति (नेत्ति० अट्टठ० १७) । भावनापरिञ्ञायाति भावनामग्गपञ्ञजाजनिकाय तीरणपरिञ्ञाय 
सद्भि पहानपरिञ्जायाति अत्थो। 


“सा दुविधेना'तिआदिना वृत्तो अत्थो अतिसङ्केपो न सक्का विज्ञातुं, वित्थारेत्वा कथेही 'ति वत्तब्बत्ता “यदा 
ही तिआदि वृत्तं । तत्थ यदाति बलवविपस्सनुप्पज्जनकाले । सेखोति सिकखनसीलताय कल्याणपुथुज्जनो चेव 
सोतापन्नादिको च। जेय्यन्ति जातब्बं रूपादिकं सङ्कारं । परिजानातीति परिग्गहादिञाणेन परिग्गहेत्वा जानाति 
निब्बिदाजाणसहगतेन । तस्साति कल्याणपुथुज्जनस्स चेव सोतापन्नादिकस्स च। द्वे धम्माति कल्याणपुथुज्जनस्स 
बलवविपस्सनाधम्मो चेव सोतापन्नादिकस्स च बलवविपस्सनाधम्मो च। यथाक्कमं दस्सनकोसल्लं 
सोतापत्तिमग्गजाणञ्चेव भावनाकोसल्लं सकदागामिमग्गादिकञ्च सन्ताने पवत्तापनवसेन गच्छन्ति । 


““पुब्बे यं जाणं 'नेय्यस्स परिञ्ञा'ति वृत्तं, तं जाणं कतिविधेन वेदितब्ब''न्ति पुच्छितब्बत्ता “त जाणं पञ्चविधेन 
वेदितब्बं...पे०.. सच्छिकिरिया ति वृत्तं । “तासु विपस्सनाभेदेन भिन्नासु पञ्चसु अभिञ्जादीसु कतमा अभिञ्ञा, कतमा 
परिञ्ञा, कतमं पहानं, कतमा भावना, कतमा सच्छिकिरिया”ति पुच्छितब्बत्ता “तत्थ कतमा तिआदि वुत्तं । तत्थ 
तत्थाति अभिञ्ञादीसु । यं धम्मानं सलक्खणे जाणन्ति रूपधम्मानं कवखळादिसलवखणे, अरूपधम्मानं 
फुसनादिसलक्खणे आरम्मणकरणवसेन पवत्तं यं जाणं हेतुफलजाननहेतुजाननसङ्घाता धम्मपटिसम्भिदा चेव 
हेतुफलजाननसङ्घाता अत्थपटिसम्भिदा च भवति। अयं सलक्खणेन सद्भि हेतुफलजानना पञ्जा अभिज्ञा नाम | 


एवन्ति वुत्तप्पकारेन। अभिञ्ञाजाणेन अभिजानित्वा। या परिजाननातिआदीसु “इदं अनवज्जं कुसलं, इदं 
सावज्जं अकुसलं, इदं अकुसलविपाकजनकं सावज्जं, इदं कुसलविपाकजनकं अनवज्जं, इदं संकिलिटुं कण्हं, इदं 
असंकिलिट्ं सुक्कं, इदं कुसलं अनवज्जादिकं सेवितब्बं, इदं अकुसलं सावज्जादिकं न सेवितब्ब'न्ति एवं अनिच्चादितो 
कलापसम्मसनादिवसेन गहिता सम्मसिता इमे विपस्सनाय आरम्मणभूता सङ्घतधम्मा इदं उदयब्बयजाणादिफलं 
आनिसंसं अनुक्कमेन निब्बत्तापेन्ति। तन्निब्बत्तविपस्सनाय उप्पज्जनतो उपचारं उप्पादेन्ति, एवं अनुक्कमेन गहितानं 
पवत्तितानं तेसं उदयब्बयजाणादीनं अयं सच्चानुबोधपटिवेधो अत्थोति परिच्छिन्दित्वा या परिजानना पवत्ता, सा अयं 
परिजानना परिज्ञा नामाति योजेत्वा, एवं वुत्तप्पकाराय परिञ्ञापञ्जाय परिजानित्वा पहातब्बा, भावेतब्बा, 
सच्छिकातब्बा च तयो धम्मा अवसिट्टा भवन्ति। “ये अकुसला, ते पहातब्बा”ति या परिजानना पञ्जा पवत्ता, इदं पहानं 
पहानञाणं। “ये कुसला, ते भावेतब्बा”ति या परिजानना पञ्जा पवत्ता, सा भावनापञ्ञा। “यं असङ्कतं, इदं 

सच्छिकिरिय'न्ति या परिजानना पञ्जा पवत्ता, सा सच्छिकिरियापञ्ञजाति योजेत्वा अट्टुकथाधिप्पायेन अविरुद्धो 
अत्थो गहेतब्बो । 


अभिञ्ञादयो पञ्चविधा पञ्जा आचरियेन विभत्ता, अम्हेहि च ञाता, “ताहि परिञ्ञाहि जानन्तो पुग्गलो 'किन्ति 
बुच्चति थोमीयती"ति वत्तब्बत्ता “यो एव न्तिआदि वृत्तं। तत्थ यो पुग्गलो एवं वुत्तप्पकारेन जानाति, अयं जानन्तो 
पुग्गलो पच्चयुप्पन्नेसु धम्मेसु कुसलत्ता छेकत्ता “अत्थकुसलो"ति वुच्चति थोमीयति, पच्चयधम्मेसु कुसलत्ता 
“धम्मकुसलो ति च चतुन्नं एकत्तादीनं नयानं युत्तताय कोविदत्ता “कल्याणताकुसलो”ति च फलसमापत्तीसु कोविदत्ता 
““फलताकुसलो”ति च वड्टीसु कोविदत्ता “आयकुसलो”ति च अवड्टीसु कोविदत्ता “अपायकुसलो”ति च अच्चायिके 
किच्चे वा भये वा उप्पन्ने सति तस्स किच्चस्स, भयस्स वा तिकिच्छनसमत्थे ठानुप्पत्तियकारणे कोविदत्ता 
“उपायकुसलो ति च महन्तेसु अभिक्कमादीसु सतिसम्पजञ्ञाय सम्पन्नत्ता “महता कोसल्लेन समन्नागतो”ति च 
वुच्चति थोमीयति। “तस्स असेक्खस्स अत्थादीसु कुसलभावो कथं सद्दहितब्बो''ति वत्तब्बत्ता “तेनाहा”तिआदि वुत्तं । 
“कुसलो सब्बधम्मान” न्ति वृत्तत्ता सद्दहितब्बोति अधिप्पायो । 


“कुसलो सब्बधम्मान”न्ति पदस्स अत्थो आचरियेन विभत्तो, अम्हेहि च जातो, “सतो भिक्खु परिब्बजेति पदस्स 
अत्थो कथं अम्हेहि वित्थारतो विञ्ञातो"ति वत्तब्बत्ता “सतो भिक्खु परिब्बजे”तिआदि वुत्तं। अथ वा “सतो भिक्खु 
परिब्बजे ति भगवता वुत्तं, “कत्थ पवत्तेन सतिसहितेन ञाणेन सम्पन्नो सतो किमत्थं परिब्बजे"ति पुच्छितब्बत्ता “इमेसु 
पवत्तेन सतिसहितजाणेन सम्पन्नो सतो इममत्थं परिब्बजे ति नियमेत्वा दस्सेन्तो “सतो भिक्खु परिब्बजे तिआदिमाह। 
तत्थ तेनाति यो अभिक्कमादीसु पवत्तेन सतिसहितजाणेन समन्नागतो सतो असेक्खभिकखु, तेन असेक्खभिक्खुना 


सम्पजानेन जाणेन विहातब्बं चतुइरियापथपरिवत्तनसङ्घातं विहरणं पवत्तेतब्बं । 


“या सेक्खासेक्खपटिपदा निददिट्ठा, इमा सेक्खासेक्खपटिपदा सङ्घेपतो कतिविधा”ति पुच्छितब्बत्ता इमा 
पटिपदासङ्काता चरिया सङ्घेपतो पुग्गलवसेन द्वेति दस्सेतुं “इमा द्वे चरिया”तिआदिमाह। तत्थ या चरिया 
भावेतब्बकुसलादिभेदेन वा अत्थकोसल्लादिभेदेन वा अभिक्कमादीसु सतिसम्पजञ्ञभेदेन वा निद्दिट्ठा, इमा चरिया द्वेति 
भगवता अनुञ्ञाता अनुजाननवसेन देसिता, विसुद्धानं अरहन्तानं एका चरिया, विसुज्झन्तानं सेक्खानं एका चरियाति 
पुग्गलवसेन द्वेति दडुब्बा । 


““असेक्खोयेव कस्मा 'सतो अभिक्कमती'तिआदिना वुच्चति थोमीयति, कल्याणपुथुज्जनोपि सतो 
अभिक्कमती'तिआदिना वुच्चति थोमीयती"ति वत्तब्बत्ता “कतकिच्चानि ही तिआदि वुत्तं। अरहतो इन्द्रियानि 


निरोधस्स सच्छिकिरियाभिसमयेन बोज्झितब्बं भवे। चतुब्बिध इदं बोज्झं बोज्झितब्बं यो असेक्खो सतिवेपुल्लप्पत्तत्ता 
एवं परिञ्ञाभिसमयादिना जानाति, अयं असेक्खो निप्परियायेन “रागस्स खयाय, दोसस्स खयाय, मोहस्स खयाय सतो 
अभिक्कमति, सतो पटिककमती”ति बुच्चति थोमीयति। सेक्खोपि यथावृत्तं बोज्झं बोज्झितब्बं अत्तनो 


विसुज्झन्ता? सेक्खा ति । 


““कस्मा सेक्खासेक्खानं सतिसम्पजञ्ञेन अभिक्कमनादिभावो, रागादीनञ्च खयभावो सद्दहितब्बो'ति वत्तब्बत्ता वुत्तं 

“तेनाह भगवा सतो भिक्खु परिब्बजे”ति। “भगवतो सब्बं कायकम्मं जाणपुन्ङ्गम'न्तिआदिना (नेत्ति० १५) 
मनापिकेसु कामेसु नाभिगिज्झनभावो, अमनापिकेसु कामेसु मनसा अनाविलभावो, सब्बधम्मेसु कुसलभावो, 
सतिसम्पजञ्ञेन समन्नागतस्स परिब्बजनभावो आचरियेन निददिट्ठो, सो नाभिगिज्झनभावादिको कस्मा अम्हेहि 
सद्दहितब्बो*ति पुच्छितब्बत्ता वुत्तं “तेनाह कामेसु...पे०... परिब्बजे”ति। इमिस्सा गाथायपि पुच्छाविस्सज्जनविचयो पुब्बे 
एकाधिट्ठानादिधम्माधिट्ठानादिवसेन वुत्तनयानुसारेन वेदितब्बो । 


विचयहारविभङ्गे अजितसुत्तं नीहरित्वा पुच्छाविस्सज्जनविचयो आचरियेन विभत्तो, अम्हेहि च जातो, “कतमो 
सृत्तन्तरेसु पुच्छाविस्सज्जनविचयो"ति पुच्छितब्बत्ता अजितसुत्ते पुच्छाविस्सज्जनविचयनयानुसारेन सुत्तन्तरेसुपि 
पुच्छाविस्सज्जनानि नीहरित्वा पुच्छाविचयविस्सज्जनविचया योजेतब्बाति दस्सेतुं “एवं पृच्छितब्बं, एवं 
विस्सज्जितब्ब'न्ति वृत्तं । अट्टुकथायं पन - 


एत्तावता च महाथेरो विचयहारं विभजन्तो अजितसृत्तवसेन पुच्छाविचयं, विस्सज्जनविचयञ्च दस्सेत्वा 
इदानि सुत्तन्तरेसुपि पुच्छाविस्सज्जनविचयानं नयं दस्सेन्तो एवं पुच्छितब्बं, एवं विस्सज्जितब्ब'न्ति आहा"ति 
(नेत्ति० अट्टु १७) - 


वुत्तं । तत्थ एवन्ति अजितसुत्ते (सु० नि १०३८ आदयो; चूळनि० वत्थुगाथा ५७, अजितमाणवपुच्छानिद्देस १ आदयो) 
वुत्तपुच्छाविचयानुसारेन पुच्छावसेन पवत्तसुत्तं नीहरित्वा पुच्छाविचयो विभजेतब्बो, एवं अजितसुत्ते (सु० नि० १०३८ 
आदयो; चूळनि० वत्थुगाथा ५७ आदयो, अजितमाणवपुच्छानिद्देस १ आदयो) वुत्तविस्सज्जनविचयानुसारेन सुत्तन्तरेसुपि 
विस्सज्जनवसेन पवत्तसुत्तं नीहरित्वा विस्सज्जनविचयो विभजेतब्बो । 


पुच्छाविस्सज्जनविचया आचरियेन विभत्ता, अम्हेहि च जाता, “कतमो सुत्तअनुगीतिविचयो'त पुच्छितब्बत्ता 
“सुत्तस्स च अनुगीती”तिआदि वृत्तं। तत्थ सुत्तस्साति नीहरितसुत्तस्स । अनुगीतीति सुत्तन्तरदेसनासङ्घाता अनुगीति । 
अत्थतो च ब्यञ्जनतो च समानेतब्बाति तस्सा अनुगीतिया अत्थतो, ब्यञ्जनतो च संवण्णेतब्बसुत्तेन समाना सदिसी 
कातब्बा, तस्मि वा संवण्णियमानसुत्ते अनुगीति सुत्तत्थतो, ब्यञ्जनतो च समानेतब्बा। “अत्थतो असमाने को नाम दोसो 
आपज्जेय्या”ति पुच्छितब्बत्ता अत्थापगत हि व्यञ्जनं सम्फप्पलापं भवतीति वुत्तं । “अत्थतो असमाने दोसो वुत्तो, 
अम्हेहि च जातो, ब्यञ्जनतो असमाने पन को नाम दोसो आपज्जती"ति पुच्छितब्बत्ता “दुन्निक्खित्तस्स पदब्यञ्जनस्स 
अत्थोपि दुन्नयो भवती"ति वृत्तं । तस्मा सदोसत्ता अनुगीतिया वा सृत्तेन अत्थब्यञ्जनूपेतं सङ्गायितब्बं। 


अनुगीतिविचयो आचरियेन विभत्तो, अम्हेहि च जातो, “कतमो सुत्तस्स विचयो'ति पुच्छितब्वत्ता सुत्तञ्चा”तिआदि 
वुत्तं । तत्थ सुत्तञ्चाति निद्धारितसुत्तञ्च। “इदं निद्भारितसुत्तं नाम भगवता वृत्तं आहच्चवचनं किं, उदाहु सङ्गायन्तेहि वुत्तं 
अनुसन्धिवचनं कि न्ति पविचिनितब्बं, “इदं निद्धारितसुत्तं नीतत्थं कि, उदाह नेय्यत्थं कि ` न्ति पविचिनितब्बं, “इदं 
निद्धारितसुत्तं संकिलेसभागियं कि, उदाहृ वासनाभागियं किन्ति पविचिनितब्बं, “इद निद्धारितसुत्तं निब्बेधभागियं किं, 
उदाहु असेक्खभागियं किन्ति पविचिनितब्बं | एवं पविचिनित्वा यदि आहच्चवचनं भवे, एवं सति “आहच्चवचन''न्ति 
निद्धारेत्वा गहेतब्बं । यदि असेक्खसुत्तं भवे, एवं सति “असेक्खसुत्त”न्ति निद्धारेत्वा गहेतब्बं, जातन्ति अत्थो। 


““सुत्तं पविचिनित्वा सुत्तस्स अत्थभूतानि सब्बानि सच्चानि निद्धारेत्वा कत्थ पदेसे पस्सितब्बानी' ति पुच्छितब्बत्ता 
पुच्छं ठपेत्वा इमस्मिं पदेसे पस्सितब्बानीति दस्सेतुं “कुहिं इमस्स सुत्तस्स सब्बानि...पे०... परियोसाने “ति वृत्तं । तत्थ 

इमस्स सुत्तस्साति यं सुत्तं विचिनितुं निद्धारितं, इमस्स सुत्तस्स चतुसच्चविनिमृत्तस्स सुत्तत्थस्स अभावतो सब्बानि 
सच्चानि तस्सेव सुत्तस्स आदिमज्झपरियोसाने पस्सितब्बानीति अत्थो। 


यथावुत्तं सुत्तविचयं निगमेन्तो “एवं सुत्तं पविचेतब्ब' न्ति आह। “न यथावुत्तपुच्छादीनं पविचेतब्बभावो अम्हेहि 
जानितब्बो सद्दहितब्बो "ति वत्तब्बभावतो “तेनाह...पे०... अनुगीती ति वृत्तं । तत्थ तेन यथावृत्तपुच्छादीनं विचेतब्बभावेन 


जानितब्बो सद्दहितब्बोवाति वृत्तं होति । 


““यथावृत्तप्पकारो च विचयो हारो परिपुण्णो कि, उदाहु अज्ञोपि निद्धारेत्वा योजेतब्बो अत्थि किन्ति पुच्छितब्बत्ता 
““नियुत्तो विचयो हारो”ति वुत्तं। तत्थ पुच्छाविचयविस्सज्जनविचयपुब्बापरविचयअनुगीतिविचयसुत्तविचया सरूपतो 
विभत्ता, तेहि अवसेसो अस्सादादिविचयोपि यथारहं निद्धारेत्वा युत्तो युञ्जितब्बोति अधिप्पायो। 


इति विचयहारविभङ्गे सत्तिबलानुरूपा रचिता 
विभावना निट्टिता। 
पण्डितेहि पन अट्टुकथाटीकानुसारेन गम्भीरत्थो वित्थारतो विभजित्वा गहेतब्बोति । 
३. युत्तिहारविभङ्गविभावना 


१८. येन येन संवण्णनाविसेसभूतेन विचयहारविभङ्गन पदपञ्हादयो विचिता, सो संबण्णनाविसेसभूतो 
विचयहारविभङ्गो परिपुण्णो, कतमो युत्तिहारविभङ्गो”ति पुच्छितब्बत्ता “तत्थ कतमो युत्तिहारोतिआदि वृत्तं । तत्थ 
तत्थाति तेसु निहिद्देसु सोळससु हारेसु कतमो संवण्णनाविसेसो युत्तिहारो युत्तिहारविभङ्गोति पुच्छि। “सब्बेसं 
हारान”न्तिआदिनिद्देसस्स इदानि वुच्चमानो “अयं युत्तिहारोतिआदिको वित्थारसंवण्णनाविसेसो युत्तिहारविभङ्गो नामाति 
विञ्जेय्यो । तेन वुत्तं “तत्थ कतमो युत्तिहारोतिआदि युत्तिहारविभङ्गो" ति (नेत्ति० अट्टु १८)। अयं युत्तिहारो किं नाम 
सृत्तत्थं युत्तायुत्तिवसेन योजयतीति युञ्जितनब्बं सुत्तत्थं पुच्छति । सृत्तत्थो पन दुविधो अतथाकारेन गय्हमानो, तथाकारेन 
गस्हमानो अत्थोति। तत्थ अतथाकारेन गस्हमानोव अत्थो याथावतो युत्तिनिद्भारणेन योजेतब्बो, इतरो पन भूतकथनमत्तेन 
योजेतब्बो। यस्मा पनायं युत्तिगवेसना नाम संवण्णना महापदेसेहि विना न सम्भवति, तस्मा यृत्तिहारं विभजन्तो तस्स 
युत्तिहारस्स लकखणं पठमं उपदिसितुं “चत्तारो महापदेसा”तिआदिमाह | तत्थ महापदेसाति महन्ते बुद्धादयो 
अपदिसित्वा वुत्तानि कारणानि, महन्तानि वा धम्मस्स अपदेसानि पतिट्ठानानि। अपदिसीयतेति अपदेसो, बुद्धो अपदेसो 
एतस्स कारणस्साति बुद्धापदेसो । सेसेसुपि एसेव नयो नेतब्बो। “बुद्भस्स सम्मुखा एतं सुत्तं मया सुत*न्ति वत्वा 
आभतस्स गन्थस्स सुत्तविनयेहि संसन्दनं धम्मो, असंसन्दनं अधम्मोति विनिच्छयकारणं महापदेसोति अधिप्पायो। 
““बुद्धस्स सम्मुखा मया आभतं, सङ्घस्स सम्मुखा मया आभतं, सम्बहुलत्थेरानं सम्मुखा मया आभतं, एकत्थेरस्स सम्मुखा 
मया आभत'"न्ति वत्वा आभतस्स गन्थस्स यानि ब्यञ्जनपदअत्थपदानि सन्ति, तानि पदब्यञ्जनानि भगवता देसिते सुत्ते 
ओतरयितब्बानि अनुप्पवेसितानि, विनये रागादिविनये सन्दस्सयितब्बानि संसन्देतब्बानि । धम्मतायं 
उपनिक्खिपितब्बानि पविखपितब्बानि। यदि सुत्तत्थेन, विनयत्थेन, धम्मताय च अविरुद्धानि होन्ति, एवं सति तव 
आभतपदब्यञ्जनानि यृत्तानीति विनिच्छयन्तेहि वत्वा गहेतब्बानीति अधिप्पायो। 

सुत्तविनयधम्मतासु ओतरयितब्बानि सन्दस्सयितब्बानि उपनिक्खिपितब्बानीति आचरियेन वृत्तानि, “कत्थ सृत्ते, 
कत्थ विनये, कत्थ धम्मताय" न्ति वत्तब्बत्ता “कतमस्मिं सुत्तेतिआदि वृत्तं। तत्थ चतूसु अरियसच्चेसूति चतुन्नं 
अरियसच्चानं दस्सनकेसु सृत्तेसु। रागो विनस्सति वृपसमति एतेन असुभादिनाति रागविनयं, कि तं? असुभादिनिमित्तं, तं 
अस्स अत्थीति रागविनयो, को सो? असुभादिनिमित्तदस्सनको सुत्तन्तविसेसो। एस नयो दोसविनयोतिआदीसुपि। 
पटिच्चसमुप्पादो नाम सस्सतदिट्टिउच्छेददिट्टिं विवज्जेत्वा एकत्तनयादीनं दीपनेन अविज्जादिसङ्घारादिसभावधम्मानं 
पच्चयपच्चयुप्पन्नभावदीपकोति वुत्तं “कतमिस्सं धम्मतायं उपनिक्खिपितब्बानि? पटिच्चसमुप्पादे ति। 


“सुत्तादीसु अवतरन्ते सन्दिस्सन्ते अविलोमेन्ते कि न जनेती" ति वत्तब्बतो “चतूसू तिआदि वुत्तं । तत्थ “बुद्धादीनं 
सम्मुखा मया आभत'"न्ति वत्वा आभतगन्थो चतूसु अरियसच्चेसु यदि अवतरति, एवं सति आभतगन्थो आसवे न 
जनेति। रागादिकिलेसविनये यदि सन्दिस्सति, एवं सति आभतगन्थो आसवे न जनेति। धम्मतञ्च यदि न विलोमेति, एवं 
सति आभतगन्थो आसवे न जनेतीति अत्थो दडुब्बो । 


“किमत्थं युत्तिहारविभङ्गे चत्तारो महापदेसा आभता"ति वत्तब्बत्ता “चतूहि महापदेसेही”तिआदिमाह | तत्थ 
आभतगन्थे यं यं अत्थजातं, यं यं धम्मजातं वा चतूहि महापदेसेहि युज्जति, तं तं अत्थजातं वा तं तं धम्मजातं वा 
संवण्णेतब्बसुत्ते गहेतब्बं । येन येन कारणेन च चतूहि महापदेसेहि युज्जति, तं तं कारणं संवण्णनावसेन संवण्णेतब्बसुत्ते 
गहेतब्बं। यथा यथा पकारेन चतूहि महापदेसेहि युज्जति, सो सो पकारो संवण्णनावसेन संवण्णेतब्बसुत्ते गहेतब्बो। एवं 
गाहणत्थं चत्तारो महापदेसा आभताति अत्थो। 


९९. चतूहि महापदेसेहि यृत्तं अविरुद्धं तं तं अत्थजातं गहेतब्बन्ति आचरियेन वुत्तं, “कत्थ केन युत्तिनिद्धारणं 
कातब्ब' न्ति वत्तब्बत्ता “पञ्हं पुच्छितेना”तिआदि वृत्तं । पञ्हे पञ्हं पुच्छितेन पुग्गलेन युत्तिनिद्धारणं कातब्बन्ति। तत्थ 
पञ्हन्ति पञ्हितब्बं सभावधम्मं । पुच्छितेनाति विस्सज्जेतुं समत्थेन पण्डितपुग्गलेन। पञ्हेति पुच्छावसेन पवत्तपाठे । पदानि 
कति कित्तकानि होन्तीति पदसो पठमं परियोगाहितब्बं युत्तिहारेन विचेतब्बं वीमंसितब्बं । “कथं विचेतब्ब न्ति 
पुच्छितब्बत्ता “यदि सब्बानी”तिआदि वृत्तं। तत्थ सब्बानि पदानीति पुच्छितपाठे निरवसेसानि पदानि एकं समानं अत्थं 
यदि अभिवदन्ति, एवं सति अत्थवसेन एको पञ्हो। एस नयो सेसेसुपि। तेन वुत्तं “तदत्थस्सेकस्स ञातुं इच्छितत्ता”ति 
(नेत्ति० अट्टु १९)। 


एकन्ति अत्थवसेन एकविधं पञ्हं । उपपरिक्खमानेन पुग्गलेन अञ्ञातब्बं दळ्हं जानितब्बं। “को 
आजाननाकारो' ति पुच्छितब्बत्ता आजाननाकारं दस्सेन्तो “कि इमे धम्मा तिआदिमाह। तत्थ “ये हि परियत्तिधम्मा 
संवण्णेतब्बा, इमे परियत्तिधम्मा नानत्था होन्ति कि, नानाब्यञ्जना होन्ति कि, उदाहु इमेसं परियत्तिधम्मानं एको अत्थो 
होति, ब्यञ्जनमेव नानं होति कि” न्ति युत्तितो विचेत्वा अञ्ञातब्बन्ति योजना । “यथावुत्तो पञ्हो कि भवे''ति पुच्छितब्बत्ता 
यथावृत्तं पञ्हं एकदेसं दस्सेतुं “यथा कि भवेति पुच्छित्वा “यथा सा तिआदिमाह । 


तस्सं पुच्छागाथायं - चोरघातकेन मनुस्सेन चोरो अब्भाहतो विय केन धम्मेन सत्तलोको सदा अब्भाहतो, 
मालुवलताय अत्तनो निस्सितरुक्खो परिवारितो अज्झोत्थटो विय केन धम्मेन सत्तलोको सदा परिवारितो अज्झोत्थटो, 
विसप्पीतखुरप्पेन सल्लेन ओतिण्णो अनुपविट्टो विय केन सल्लेन सत्तलोको सदा ओतिण्णो अनुपविट्टो, किस्स केन 
कारणेन सत्तलोको सदा धूपायितो सन्तापितोति योजना । 

“इमाय पुच्छागाथाय कित्तकानि पदानी" ति पुच्छितब्बत्ता “इमानी 'तिआदि वुत्तं । तत्थ पुच्छितानीति पुच्छितत्थानि 
पदानि चत्तारि होन्ति। “कित्तका पञ्हा”ति पुच्छितब्बत्ता “ते तयो पञ्हा ति वुत्तं । 


भगवा देवताय हि यस्मा विस्सज्जेति, इति तस्मा विस्सज्जनतो “तयोपञ्हा“ति विञ्ञायति। “कतमा 
विस्सज्जनगाथा”ति पुच्छितब्बत्ता - 


“मच्चुनाब्भाहतो लोको, जराय परिवारितो । 
तण्हासल्लेन ओतिण्णो, इच्छाधूपायितो सदा ति॥ - 


वृत्तं। तस्सं विस्सज्जनगाथायं - चोरघातकेन मनुस्सेन चोरो अब्भाहतो विय मच्चुना सत्तलोको सदा अब्भाहतो, 
मालुबलताय अत्तनो निस्सितरुक्खो परिवारितो अज्झोत्थटो विय जराय सत्तलोको सदा परिवारितो अज्झोत्थटो, 
विसप्पीतखुरप्पेन सल्लेन ओतिण्णो अनुपविट्टो विय तण्हासल्लेन सत्तलोको सदा ओतिण्णो अनुपविट्टो, इच्छाय 
सत्तलोको सदा धूपायितो सन्तापितोति योजना । 


२०. “कतमं मच्चु, कतमा जरा"ति पुच्छितब्बत्ता “तत्थ जरा तिआदि वुत्तं । तत्थ तत्थाति तिस्सं 
विस्सज्जनगाथायं। दुतियपदे वुत्ता जरा च पठमपदे वृत्तं मरणञ्च इमानि द्वे सड्डतस्स खन्धपञ्चकस्स सङ्घतलक्खणानि 
होन्ति, सङ्घत॑ खन्धपञ्चकं मुञ्चित्वा विसुं न उपलब्भतीति अत्थो। “सङ्कतलक्खणानं जरामरणानं कथं भेदो 
जानितब्बो"ति वत्तब्बत्ता “जरायं ठितस्सा”तिआदि वृत्तं । तत्थ जरायं ठितस्स अञ्ञथत्तन्ति ठितस्स खन्धप्पबन्धस्स यं 
अञ्ञथत्तं, अयं पाकटजरा नाम, न खणट्ठितिजरा। मरणं वयोति सम्मुतिमरणं चुतियेव होति, न खणिकमरणं, न 
समुच्छेदमरणं। तेन वुत्तं “उप्पादो पञ्जायति, बयो पञ्जायति, ठितस्स अञ्ञथत्तं पञ्जायती”'ति (सं० नि० ३.३८; ३० नि० 
३.४७; कथा० २१४) | 


यदि ठितस्सेव मरणं सिया, एवं सति जरामरणानं नानततं युत्तं न सिया, अयुत्ते सति “ते तयो पञ्हा”ति वचनम्पि 
अयृत्तमेवाति वत्तब्बतो “तत्थ जराय चा तिआदि वुत्तं । तत्थ तत्थाति तिस्सं विस्सज्जनगाथायं वुत्ताय जराय च वृत्तस्स 
मरणस्स च अत्थतो नानततं युत्तं । 


“केन कारणेन युत्तं, कथं कारणेन नानत्तं सम्पटिच्छितब्बन्ति वत्तब्बत्ता “गब्भगतापि हि मीयन्ती'ˆति वुत्तं । जरं 
अप्पत्ता गब्भगतापि सत्ता हि यस्मा मीयन्ति, तस्मा नानत्तं सम्पटिच्छितब्बं । “गब्भगतापि जरण्पत्ता भवेय्यु''न्ति वत्तब्बत्ता 
“न च ते जिण्णा भवन्ती” ति वुत्तं । जरप्पत्तापि अजिण्णत्ता जिण्णजरं अप्पत्ताव मीयन्ति, एवं इधाधिप्पेतस्स 
जिण्णजराविरहितस्स मरणस्स सम्भवतो अज्ञा जरा, अञ्ञं मरणन्ति जातब्बन्ति वुत्तं होति। “न गब्भगतानंयेव 
जिण्णजरं अप्पत्तं मरणं अत्थि, अञ्जेसम्पि अत्थी'ति वत्तब्बभावतो “अत्थि च देवानं मरण न्ति वुत्तं । “देवापि 
चिरकालसम्भवतो जरं पत्ता भवेय्यु' न्ति वत्तब्बत्ता “न च तेसं सरीरानि जीरन्ती” ति वुत्तं। “जरामरणानं नानत्ते कारणं 
एत्तकमेवा"ति वत्तब्बत्ता अञ्ञम्पि अत्थीति दस्सेतुं “सक्कते वा तिआदि वुत्तं । तत्थ जिण्णजराय पटिकम्मं कातुं 
सक्कतेव, मरणस्स पन पटिकम्मस्स कातुं न सक्कतेव, इमिनापि कारणेन जरामरणानं नानत्तं सम्पटिच्छितब्बमेवाति 
अत्थो। “न सक्कते मरणस्स पटिकम्मं कातु”न्ति कस्मा वुत्तं, ननु इद्भिपादभावनाय वसीभावे सति सक्का मरणस्सापि 
पटिकम्मं कातुन्ति चोदनं मनसि कत्वा “ अञ्ञत्रेव इद्धिमन्तानं इद्धिविसया' ति वुत्तं । 

जरामरणानं अञ्ञमञ्ञं नानाभावो आचरियेन दस्सितो, अम्हेहि च जातो, “कथं पन तण्हाय जरामरणेहि 
नानाभावो”ति वत्तब्बतो तेहि तण्हाय नानत्तं दस्सेतुं “यं पनाहा तिआदि वृत्तं । तण्हाय अविज्जमानायपि जीरन्तापि 
मीयन्तापि वीतरागा यस्मा दिस्सन्ति, तस्मा तण्हाय जरामरणेहि नानाभावो सम्पटिच्छितब्बो। 


““तण्हाय जीरणभिज्जनलक्खणं अत्थीति तेहि तण्हाय अनञ्चत्ते को नाम दोसो सिया*ति वत्तब्बतो दोसं दस्सेतुं 
“यदि चा”तिआदि वुत्तं। जरामरणं यथा येन जीरणभिज्जनलक्खणेन पाकटं, एवं जीरणभिज्जनलक्खणेन तण्हापि 
पाकटा। यदि च सिया; एवं सन्ते योब्बनट्टापि सब्बे माणवा विगततण्हा सियुं, न च विगततण्हा, तस्मा नानाभावो 
सम्पटिच्छितब्बो । ततो अञ्ञोपि दोसो आपज्जेय्याति दस्सेतुं “यथा च तण्हा दुक्खस्सा”तिआदि वृत्तं । तत्थ 
जरामरणानं तण्हाय अनञ्ञत्ते सति तण्हाय भवतण्हाय दुकखसमुदयो होति, एवं जरामरणम्पि दुकखसमुदयो सिया। यस्मा 
न जरामरणं दुक्खसमुदयो, तस्मा जरामरणेहि तण्हाय नानत्तं वेदितब्बं । 


तेहि ताय अनञ्ञत्ते सति एवम्पि दोसो आपज्जेय्याति दस्सेतुं “यथा च तण्हा मग्गवज्झा”तिआदि वुत्तं । तत्थ तेहि 
ताय अनञ्ञत्ते सति यथा तण्हा मग्गवज्झा होति, एवं जरामरणम्पि मग्गवज्झं सिया | यथा जरामरणं मग्गवज्झं न होति, 
एवं तण्हापि मग्गवज्झा न सिया, तथा च न होति पहातब्बापहातब्बभावतो, तस्मापि जरामरणेहि तण्हाय नानत्तं वेदितब्बं । 


“यदि चातिआदिना वुत्ताय यृत्तिया उपपत्तिया एव जरामरणेहि तण्हाय अञ्जत्तं गवेसितब्ब''न्ति वत्तब्बत्ता अञ्ञेहिपि 
कारणेहि गवेसितब्बन्ति दस्सेतुं “इमाय यृत्तिया'तिआदि वुत्तं । तत्थ इमाय यृत्तियाति या युत्ति “यदि चा"तिआदिना 
वुत्ताय इमाय युत्तिया उपपत्तिया। अञ्ञमञ्जेहि कारणेहि अञ्जेहि अञ्ञेहि कारणभूतेहि उपपत्तीहि जरामरणेहि तण्हाय 
अञ्जत्तं गवेसितब्बन्ति अत्थो । “अञ्ञमञ्जेहि कारणेहि गवेसितब्ब”न्ति कस्मा वृत्तं, ननु यृत्तिया, अत्थतो च अञ्चत्तं 
सन्दिस्सतीति चोदनं मनसि कत्वा “यदि च सन्दिस्सतीतिआदिमाह । तत्थ युत्तिसमारुळहं अत्थतो च मरणेहि तण्हाय 
च अञ्जत्तं यदि च सन्दिस्सति, ब्यञ्जनतोपि अञ्जत्तं गवेसितब्बमेवाति अत्थो। 


“कथं ब्यञ्जनतो अञ्जत्तं गवेसितब्ब''न्ति वत्तब्बत्ता “सल्लोति वा तिआदि वुत्तं। तत्थ “सल्लो"ति वा 
““धूपायन' न्ति वा द्वीहि ब्यञ्जनेहि वुच्चमानानं इमेसं इच्छातण्हासङ्कातानं धम्मानं अत्थतो एकत्तं समानत्तं युज्जति, न 
अञ्जत्तं । “सल्लो"ति वा “धूपायन' न्ति वा द्वीहि ब्यञ्जनेहि अवुच्चमानानं जरामरणानं तण्हाय एकत्तं न युज्जति। 
तमेवत्थं विवरितुं “न ही 'तिआदि वृत्तं। तत्थ इच्छाय च तण्हाय च अत्थतो अञ्जत्तं न युज्जति, एकत्तमेव युज्जतीति 
योजना। इच्छाय च तण्हाय च जीरणभिज्जनसम्भवतो जरामरणेहि तण्हाय एकत्तं सिया, “कस्मा अञ्ञत्तं युत्त*न्ति 
वत्तब्बतो “तण्हाय अधिप्पाये”तिआदि वृत्तं । तत्थ तण्हाय अधिप्पाये अपरिपूरमाने नवसु आघातवत्थूसु कोधो च 
उप्पज्जति, उपनाहो च उप्पज्जति। जरामरणेसु अपरिपूरमानेसु नवसु आघातवत्थूसु कोधो च न उप्पज्जति, उपनाहो च न 
उप्पज्जति। इति इमाय युत्तिया जराय च मरणस्स च तण्हाय च अत्थतो अञ्जत्तं युज्जतियेवाति दडुब्बं । 


यदि इच्छा तण्हाय अत्थतो एकत्तं यृत्तं, एवं सति कस्मा भगवता “मच्चुनाब्भाहतो लोको”तिआदिगाथायं 
““तण्हासल्लेन ओतिण्णो, इच्छाधूपायितो सदा ति द्विधा वृत्ताति चोदनं परिहरन्तो “यं पनिद भगवता तिआदिमाह। 
तत्थ इच्छा”तिपि “तण्हा” तिपि द्रीहि नामेहि यं पनिदं अभिलपितं यं पनिदं अभिलपनं कतं, इदं अभिलपनं भगवता 
बाहिरानं इच्छितब्बतसितब्बानं वत्थूनं रूपादिआरम्मणानं भेदानं वसेन “इच्छा”तिपि “तण्हा”तिपि द्वीहि नामेहि 
अभिलपितं अभिलपनवसेन कतन्ति एकत्तं युत्तमेव, न नानत्तन्ति अत्थो दडुब्बो। 

“नामवसेन द्विधा वुत्तानं इच्छातण्हादीनं केन एकत्तं युत्तन्ति सद्दहितब्ब”न्ति वत्तब्बत्ता “सब्बाही तिआदि वृत्तं । 
तत्थ नानानामवसेन पभेदा सब्बा इच्छादिका तण्हा अज्झोसानलक्खणेन एकलक्खणा हि यस्मा युत्ता, तस्मा नामवसेन 
भिन्नानम्पि एकलक्खणेन एकत्तं यृत्तन्ति सद्दहितब्बन्ति दडुब्बं । “किमिव युत्त" न्ति पुच्छितब्बत्ता “यथा सब्बोँतिआदि 
वृत्तं। तत्थ कट्ुग्गिआदिवसेन अनेको सब्बो अग्गि उण्हत्तलव्खणेन एकलक्खणो यथा, एवं अज्झोसानलक्खणेन 
एकलक्खणाति योजना। सब्बस्स अग्गिनो उपादानवसेन अनेकानि नामानि सरूपतो दस्सेतुं “अपिचा 'तिआदि वृत्तं । 
तस्सत्थो पाकटो। आरम्मणवसेन तण्हा अञ्जेहि अञ्जेहि नामेहि भगवता अभिलपिता, उपादानवसेन अग्गि अञ्ञेहि 
अञ्जेहि नामेहि अभिलपितोति योजना कातब्बा | 


“विस्सज्जनगाथायं आगतनामेहि एव तण्हा अभिलपिता”ति पुच्छितब्बत्ता अनेकेहि नामेहि अभिलपिताति दस्सेतुं 
“इच्छाइतिपी तिआदि वृत्तं । तत्थ इच्छितब्बानि अत्थानि रूपादीनि आरम्मणानि सत्ता इच्छन्ति एतायाति इच्छा । तसन्ति 
एतायाति तण्हा । सल्लति पविसति विसप्पीतं सल्लं वियाति सल्ला, सन्तापं लाति आददातीति वा सल्ला, सन्तापं लाति 
पवत्तेतीति वा सल्ला । धूपायति सन्तापेति परिदहतीति धूपायना। सरति आकड्गति अवहरति सीघसोता सरिता वियाति 
सरिता, सरति सल्लतीति वा सरिता। विसरतीति विसत्तिका। पीतिवसेन सिनेहतीति सिनेहो। तासु तासु गतीसु किलमथं 
उप्पादेतीति किलमथो । सत्ता रूपादिआरम्मणानि मञ्जन्ति एतायाति मञ्ञना | भवं बन्धतीति बन्धो । आसीयते 
पत्थीयतेति आसा । आसियति पत्थेतीति वा आसा | पिपासीयतेति पिपासा, आरम्मणरसं पिपासतीति वा पिपासा | 
अभिनन्दीयतेति अभिनन्दना, अभिनन्दतीति वा अभिनन्दना। वित्थारतो अट्टठकथावसेन (नेत्ति० अट्टु० २०) वेदितब्बो। 


“तण्हाय इच्छादिप्पकारवसेन आलपितभावो केन सद्दहितब्बो "ति वत्तब्बत्ता “यथा च वेवचने'तिआदि वुत्तं। 
वेवचनहारविभङ्गे “आसा च पीहा...पे०... वेवचन" न्ति (नेत्ति ३७) या तण्हा यथा येन पकारेन वृत्ता, तथा तेन पकारेन 
बुत्ताय तण्हाय इच्छादिप्पकारवसेन आलपितभावो सद्ृहितब्बो । “वेवचनविभङ्गे आचरियेन वुत्तोपि भगवता अवुत्ते केन 
सह्दहितब्बो”ति वत्तब्बत्ता “यथाह भगवा तिआदि वुत्तं । यथा येन पकारेन भगवा “रूपे तिस्सा”तिआदिकं यं वचनमाह, 
तथा तेन पकारेन वुत्तेन तेन वचनेन सद्दहितब्बो वाति । एवं युज्जतीति एवं वुत्तनयेन इच्छातण्हानं अत्थतो एकत्ता, जराय 
च मरणस्स च तण्हाय च अत्थतो अञ्जत्ता च “तयो पउ्हा”ति यं वचनं वृत्तं, तं वचनं युज्जतीति अत्थो गहेतब्बो । 


२९. “केनस्सुब्भाहतो लोकोतिआदिगाथाय तयो पज्हा वुत्ता”ति पञ्हत्तयभावे युत्ति आचरियेन विभत्ता, अम्हेहि च 
जाता। “ततो अञ्जेहि पकारेहि युत्ति कथं जातब्बा^ति वत्तब्बभावतो अञ्ञेहि पकारेहिपि युत्तिगवेसनं दस्सेन्तो “सब्बो 
दुक्खूपचारोतिआदिमाह। तत्थ सब्बो दुक्खूपचारो कामतण्हासङ्घारमूलकोति युज्जति, सब्बो निब्बिदूपचारो 
कामतण्हापरिक्खारमूलकोति न युज्जति। वचनत्थतो पन दुक्खस्स उपचारो पवत्तीति दुक्खूपचारो | कामतण्हापच्चया 
पवत्तो सङ्घारो मूलं एतस्साति कामतण्हासङ्कारमूलको । निब्बिदाय उपचारो पवत्तीति निब्बिदूषचारो । कामतण्हाय 
परिक्खारभूतो वत्थुकामो मूलं एतस्साति कामतण्हापरिक्खारमूलकोति । तत्थ अनभिरतिसङ्घाता उक्कण्ठा निब्बिदा 
कामतण्हापरिक्खारमूलिका युज्जति, जाणनिब्बिदा कामतण्हापरिक्खारमूलिका न युज्जति, तस्मा सब्बो निब्बिदूपचारो 
कामतण्हापरिक्खारमूलकोति न पन युज्जतीति वुत्तं । 


“पञ्हत्तयभावे चेव दुक्खूपचारनिब्बिदूपचारे च या युत्ति आचरियेन विभत्ता, साव युत्ति सल्लकखेतब्बा कि, उदाहु 
इमाय युत्तिया अञ्ञापि युत्ति गवेसितब्बा किन्ति वत्तब्बतो नयं दस्सेतुं “इमाया ति आदिमाह । इदं वुत्तं होति - 
पञ्हत्तयभावे चेव दुक्खूपचारनिब्बिदूपचारे च या युत्ति मया विभत्ता, इमाय यृत्तिया अनुसारेन अञ्ञमञ्जेहि कारणेहि तेसु 

तेसु पाळिप्पदेसेसु युत्तिपि गवेसितब्बाति। 


“इदं नयदस्सनं संखित्तं, न सक्का वित्थारतो गवेसितु”'न्ति वत्तब्बतो तं नयदस्सनं वित्थारतो विभजित्वा दस्सेतुं 
“यथा हि भगवा”तिआदि आरद्भं। असुभस्स जिगुच्छनीयभावतो रागुप्पादो न यृत्तो, तस्मा रागचरितस्स पुग्गलस्स 
असुभदेसना रागविनयाय युत्ता। मेत्ताय दोसपटिपकखत्ता दोसचरितस्स पुग्गलस्स मेत्तादेसना दोसविनयाय युत्ता। 
पटिच्चसमुप्पादस्स पञ्जाविसयत्ता मोहचरितस्स पुग्गलस्स पटिच्चसमुप्पाददेसना मोहविनयाय युत्ता। “रागचरितस्सापि 
मेत्तादिदेसना युज्जेय्य सब्बसत्तसाधारणत्ता”ति वत्तब्बत्ता “यदि हि भगवा 'तिआदि वुत्तं । तिब्बकिलेसस्स रागचरितस्स 
अधिप्पेतत्ता तादिसस्स पुग्गलस्स मेत्तं चेतोविमुत्ति यदि देसेय्य, एवं सति मेत्तावसेनपि रागुप्पज्जनतो देसना न युज्जति। 
सुखं पटिपदं वा यदि देसेय्य, एवं सति रागचरितस्स दुक्खापटिपदायुज्जनतो देसना न युज्जति। विपस्सनापुब्बङ्गमं पहानं वा 
यदिपि देसेय्य, एवं सति रागचरितस्स असुभानुपस्सनं वज्जेत्वा विपस्सनापुब्बङ्गमस्स पहानस्स दुक्करतो देसना न 
युज्जतीति योजना। 


“भगवा रागचरितस्सा”तिआदिना निरवसेसवसेन युत्ति न विभत्ता, नयदस्सनमेवाति यो नयो दस्सितो, तेन नयेन 
अज्ञापि गवेसितब्बाति दस्सेतुं “एवं यं किञ्ची"तिआदि वुत्तं । रागस्स यं किञ्चि अनुलोमप्पहानं, दोसस्स यं किञ्चि 
अनुलोमप्पहानं, मोहस्स यं किञ्चि अनुलोमप्पहानं देसितं, तं सब्बं अनुलोमप्पहानं यत्तका पाळिप्पदेसा जाणस्स भूमि, 
तत्तकेसु विचयेन हारेन विचिनित्वा यृत्तिहारेन योजेतब्बन्ति योजना । 


“रागादिप्पहानवसेन युत्ति गवेसितब्बा”ति वत्तब्बभावतो अञ्ञेहिपि 
मेत्तादिब्रह्मविहारफलसमापत्तिनवानुपुब्बसमापत्तिवसीभावेहि विभजित्वा युत्तिगवेसनं दस्सेतुं “मेत्ताविहारिस्सातिआदि 
आरद्धं । तत्थ मेत्ताविहारिस्स मेत्ताविहारलाभिनो सतो संविज्जमानस्स पुग्गलस्स मेत्ताय ब्यापादपटिपक्खत्ता ब्यापादो 
चित्तं परियादाय ठस्सतीति देसना न युज्जतीति च, मेत्तानिहारिस्स सतो ब्यापादो पहानं अब्भत्थं गच्छतीति देसना युज्जति। 
करुणाविहारिस्स करुणाविहारलाभिनो सतो संविज्जमानस्स पुग्गलस्स करुणाय विहेसाय पटिपक्खत्ता बिहेसा चित्तं 
परियादाय ठस्सतीति देसना न युज्जति, करुणाविहारिस्स सतो विहेसा पहानं अब्भत्थं गच्छतीति देसना युज्जति। 
मुदिताविहारिस्स मुदिताविहारलाभिनो सतो संविज्जमानस्स पुग्गलस्स मुदिताय अरतिया पटिपक्खत्ता अरति चित्तं 
परियादाय ठस्सतीति देसना न युज्जति, मुदिताविहारिस्स सतो अरति पहानं अब्भत्थं गच्छतीति देसना युज्जति। 
उपेक्खाविहारिस्स उपेवखाविहारलाभिनो सतो संविज्जमानस्स पुग्गलस्स उपेक्खाय रागस्स पटिपक्खत्ता रागो चित्तं 
परियादाय ठस्सतीति देसना न युज्जति, उपेक्खाविहारिस्स सतो रागो पहानं अब्भत्थं गच्छतीति देसना युज्जति। 


अनिमित्तविहारिस्स अनिच्चानुपस्सनामुखेन पटिलद्धफलसमापत्तिविहारलाभिनो सतो संविज्जमानस्स पुग्गलस्स 
निमित्तानुसारि तेन तेनेव सङ्घारनिमित्तानुसारेनेव निच्चादीसु पहीनेन निमित्तेन बिञ्ञाणं पवत्ततीति देसना न युज्जति, 
अनिमित्तानुपस्सनाय निच्चादिविपल्लासपटिपकखत्ता अनिमित्तविहारिस्स सतो निमित्तं पहानं अब्भत्थं गच्छतीति देसना 
युज्जति। “अस्मीति मञ्जितं खन्धपञ्चकं अत्तविगतं “अयं खन्धपञ्चको अहं अस्मी"ति न समनुपस्सामि, अथ च पन 
असमनुपस्सने सतिपि “मे कि अस्मी”ति “कथं अस्मीति विचिकिच्छा कथंकथासल्लं चित्तं परियादाय ठस्सतीति देसना 
न युज्जति, विचिकिच्छाय पहानेकट्टुभावतो “अयं खन्धपञ्चको अहं अस्मीति असमनुपस्सन्तस्स विचिकिच्छा 
कथंकथासल्लं पहानं अब्भत्थं गच्छतीति देसना युज्जति। 


“-फलसमापत्तिवसेनेव युत्ति गवेसितब्बा कि“ न्ति वत्तब्बत्ता झानसमापत्तिवसेनपि युत्ति गवेसितब्बाति दस्सेतुं “यथा 

वा पन पठमं झान*न्तिआदि आरद्धं। अथ वा “फलसमापत्तिविहारिस्सेव युत्ति गवेसितब्बा कि" न्ति वत्तब्बत्ता 
झानसमापत्तिबसेनपि युत्ति गवेसितब्बाति दस्सेतुं “यथा वा पन पठमं झान*न्तिआदि आरद्धं। तत्थ यथा पठमं झानं 
समापन्नस्स फलसमापत्तिविहारिस्स युत्ति गवेसितब्बा, एवं झानसमापत्तिविहारिस्सपि युत्ति गवेसितब्बा। कथं? पठमं 
झानं समापन्नस्स पठमज्झानसमङ्गिनो सतो संविज्जमानस्स पुग्गलस्स नीवरणविक्खम्भनतो कामरागब्यापादा 
विसेसाय दुतियज्झानाय संवत्तन्तीति देसना न युज्जति, कामरागब्यापादा झानस्स हानाय संवत्तन्तीति देसना युज्जति। 
वितक्कसहगता सञ्जामनसिकारा उपचारधम्मेन सह दुतियज्झानधम्मा झानस्स हानाय संवत्तन्तीति देसना न युज्जति, 
वितक्कसहगता सञ्जामनसिकारा विसेसाय उपरिझानत्थाय संवत्तन्तीति देसना युज्जति। 


दुतियं झानं समापन्नस्स सतो संविज्जमानस्स पुग्गलस्स वितक्कविचारसहगता वा सञ्जामनसिकारा 
उपचारधम्मेन सह पठमज्झानधम्मा विसेसाय उपरिझानत्थाय संवत्तन्तीति देसना न युज्जति, वितक्कविचारसहगता 
सञ्ञजामनसिकारा अवितक्कझानस्स हानाय संवत्तन्तीति देसना युज्जति। उपेक्खासहगता वा सञ्जामनसिकारा 
उपचारधम्मेन सह चतुत्थज्झानधम्मा झानस्स हानाय संवत्तन्तीति देसना न युज्जति, उपेक्खासहगता सञ्जामनसिकारा 
विसेसाय उपरिझानत्थाय संवत्तन्तीति देसना युज्जति। सेसेसुपि अत्थानुरूपं योजना कातब्बा। यथावुत्तसमापत्तीसु 
वसीभावेन परिचितं कल्लतापरिचितं चित्तं नाम | 


एत्तकमेव युत्तिगवेसनं न कातब्बं, नवविधसुत्तन्तेसु यथालद्भयृत्तिगवेसनम्पि कातब्बन्ति दस्सेतुं “एवं 
सब्बे तिआदि वुत्तं। “सब्बेसं हारानं यथावुत्तभूमिगोचरानं विचयहारेन विचिनित्वा युत्तिहारेन योजेतब्बभावो केन 
सद्दहितब्बो ति वत्तब्बत्ता “तेनाहा”तिआदि वुत्तं । तत्थ तेन योजेतब्बभावेन आयस्मा महाकच्चानो “सब्बेस'न्तिआदिकं 
यं वचनं आह, तेन वचनेन सद्दहितब्बोति वुत्तं होति । 


इति युत्तिहारविभङ्गे सत्तिबलानुरूपा रचिता 
विभावना निद्ठिता। 
पण्डितेहि पन अट्टकथाटीकानुसारेन गम्भीरत्थो वित्थारतो विभजित्वा गहेतब्बोति। 
४. पदट्ठानहारविभङ्गविभावना 


२२. येन येन संवण्णनाविसेसभूतेन युत्तिहारविभङ्गभूतेन पञ्हाविस्सज्जनादीनं यृत्तायुत्तभावो विभत्तो, सो 
संवण्णनाविसेसभूतो युत्तिहारविभङ्गो परिपुण्णो, “कतमो पदड्ठानहारविभङ्गो”ति पुच्छितब्बत्ता “तत्थ कतमो पदट्ठानो 
हारो”तिआदि आरद्भं । तत्थ तत्थाति तेसु निदिट्देसु सोळससु देसनाहारादीसु हारेसु कतमो संवण्णनाविसेसो पदट्ठानो 
हारो पदड्डानहारविभङ्गोति पुच्छति। “धम्मं देसेसि जिनोतिआदिनिददेसस्स इदानि मया वुच्चमानो “अयं पदट्टानो 
हारो तिआदिको वित्थारसंवण्णनाविसेसो पदड्ठानहारविभङ्गोति विञ्जेय्यो । तेन वृत्तं -- “तत्थ कतमो पदट्ठानो 
हारोतिआदि पदट्ठानहारविभङ्गो ति (नेत्ति० अट्टु० २२) । “अयं इदानि वुच्चमानो वित्थारभूतो पदट्टानो हारो पिटकत्तये 
देसितेसु धम्मेसु कि नाम धम्मं देसयति संवण्णेती”ति पुच्छं ठपेत्वा “इदं आसन्नकारणं इमस्स आसन्नफलस्स 
पदट्टान"न्ति नियमेत्वा विभजितुं “अयं पदट्ठानो”तिआदि वृत्तं । तस्सत्थो - सब्बेसु विञ्ञेय्यधम्मेसु याथावतो 
असम्पटिवेधो लक्खणं एतिस्सा अविज्जायाति सब्बधम्मयाथावअसम्पटिवेधलक्खणा, अविज्जा, तस्सा अविज्जाय 

असुभे “सुभ न्तिआदिविपल्लासा पदट्टानं आसन्नकारणं। विपल्लासे सति अविज्जा वत्तति उपरूपरि जायति न 
हायति, तस्मा विपल्लासा अविज्जाय पदट्टानं आसन्नकारणं भवन्ति। अविज्जाय बट्टमूलकत्ता तं आदिं कत्वा पदट्ठानं 
विभत्तन्ति ददुब्बं । 


तण्हायपि वट्टमूलकत्ता तदनन्तरं तण्हाय पदट्टानं विभजितुं “ अज्झोसानलक्खणातिआदि वृत्तं । तत्थ पियरूपं 
सातरूपन्ति पियसभावं सातसभावं चवखादिधम्मजातं । पियनीयसातनीये चक्खादिके सति तण्हा वत्तति उपरूपरि 
जायति, तस्मा पियरूपं सातरूपं तण्हाय पदड्रानं आसन्नकारणं भवति । 


अदिन्नादाने सति लोभो वत्तति, तस्मा अदिन्नादानं लोभस्स पदट्टाने भवति। अदिन्नादानञ्हि एकवारं उप्पन्नम्पि 
अनादीनवदस्सनतो लोभस्स आसन्नकारणं भवत्वेव । 


केसादीसु असुभेसु पवत्तायपि सुभसञ्ञाय नीलादिवण्णदीघादिसण्ठानहसनादिब्यञ्जनग्गहणलक्खणत्ता 
चकखुन्द्रियादीनं असंवरो सुभसञ्ञाय पदट्टानं भवति। 


दुक्खदुक्खादीसु पवत्तायपि सुखसञ्ञाय सासवफस्सूपगमनलवकखणत्ता रूपादीसु अस्सादो सुखसञ्ञाय पदड्टानं । 


रूपकखन्धादीसु अनिच्चेसु पवत्तायपि निच्चसञ्ञजाय सङ्घतलक्खणानं धम्मानं असमनुपस्सनलकखणत्ता 
रूपक्खन्धादीसु निच्चग्गहणं विञ्ञाणं निच्चसञ्जाय पदद्टानं । 


अनिच्चदुक्खानत्तसङ्घातेसु खन्धादीसु पवत्तायपि अत्तसञ्ञाय अनिच्चसञ्जादुक्खसञ्ञानं असमनुपस्सनलक्खणत्ता 
अहंममादिवसेन पवत्तो नामकायो अत्तसञ्ञाय पदद्ठानं। 


एवं अविज्जादीनं अकुसलपकखानं धम्मानं पदद्ठानं दस्सेत्वा इदानि तप्पटिपक्खानं विज्जादीनं धम्मानं पदद्ठानं दस्सेतुं 
““सब्बधम्मसम्पटिवेधलक्खणा 'तिआदि वुत्तं । सब्बेसु जेय्यधम्मेसु पवत्ताय विज्जाय सब्बधम्मसम्पटिवेधलकखणत्ता 
सब्बं नेय्यं विज्जाय पदट्टानं । 


समथस्स चित्तविक्खेपसङ्घातउद्भच्चपटिसंहरणसङ्घातविक्खम्भनलकखणत्ता पटिभागनिमित्तभूता असुभा समथस्स 
पदड्टानं। असुभाय हि तण्हापटिपकखत्ता, तण्हाय च अभावे समथो तिट्ठतीति। 


अदिन्नादाना वेरमणिवसेन पवत्तस्स अलोभस्स इच्छावचरपटिसंहरणलक्खणत्ता अदिन्नादाना वेरमणी 
अलोभस्स पदट्टानं । 


पाणातिपाता वेरमणिवसेन पवत्तस्स अदोसस्स अब्यापज्जलक्खणत्ता पाणातिपाता वेरमणी अदोसस्स पदद्ठान। 
सम्मापटिपत्तिवसेन पवत्तस्स अमोहस्स वत्थुअविप्पटिपत्तिलकखणत्ता सम्मापटिपत्ति अमोहस्स पदद्वानं। 


निब्बिदावसेन पवत्ताय असुभसञ्जाय विनीलकविपुब्बकगहणलक्खणत्ता निब्बिदा असुभसञ्ञाय पदद्ठान। 
निब्बिदाजाणेन हि अनभिरति पवत्तति, अनभिरतिया च असुभसञ्ञा ठिताति । 

दुक्खवेदनावसेन पवत्ताय दुकखसञ्ञाय सासवफस्सपरिजाननलवखणत्ता वेदना दुक्खसञ्ञाय पदड्टानं। 


उप्पादबयवसेन पवत्ताय अनिच्चसञ्ञाय सङ्कतलक्खणानं धम्मानं समनुपस्सनलक्खणत्ता उप्पादवया 
अनिच्चसञ्ञाय पदट्ठानं। उप्पादवयञ्हि समनुपस्सित्वा अनिच्चसञ्ञा पवत्ता। 


धम्ममत्तसञ्ञावसेन पवत्ताय अनत्तसञ्ञाय सब्बधम्मअभिनिवेसलक्खणत्ता धम्मसञ्ञा अनत्तसञ्जाय पदट्टान | 
कामरागस्स रूपादिपञ्चकामगुणारम्मणत्ता पञ्च कामगुणा कामरागस्स पदट्ठानं | 


रूपसङ्घाते काये आरब्भ पवत्तस्स रूपरागस्स चक्खादिपञ्चिन्द्रियाने अनुसारेन पवत्तनतो पज्चिन्द्रियानि रूपानि 
रूपरागस्स पदट्टानं | 


भवनिकन्तिवसेन पवत्तस्स भवरागस्स छळायतनं पदट्ठानं। निब्बत्तभवानुपस्सिताति “एदिसं अनिटुं रूपं मा 
निब्बत्ततु, एदिसं इटं रूपं निब्बत्ततु एदिसी दुक्खा वेदना मा निब्बत्ततु, एदिसी सुखा वेदना निब्बत्ततू”ति एवमादिना पकारेन 
पवत्ता रूपाभिनन्दना, सा पञ्चन्नं उपादानक्खन्धानं पदद्वान। 


कम्मस्सकतञ्ञाणस्स पुब्बेनिवासानुस्सतिजाणानुगतत्ता पुब्बेनिवासानुस्सतिजाणदस्सनं कम्मस्सकतञ्ञाणस्स 
पददट्टानं । 


ओकप्पनं लक्खणं यस्सा सद्धायाति ओकप्पनलक्खणा सद्धा । अधिमुत्ति पच्चुपट्टानं यस्सा सद्धायाति 
अधिमुत्तिपच्चुपट्टाना च सद्धा। अनाविलं लक्खणं यस्स पसादस्साति अनाविललक्खणोति पसादो । सम्पसीदनं 
पच्चुपट्टानं यस्स पसादस्साति सम्पसीदनपच्चुपट्टानो च पसादो। सो पन पसादो सद्धाय एव अवत्थाविसेसोति वेदितब्बो । 
अवेच्चपसादो अभिपत्थियनलक्खणाय सद्धाय पदट्टानं, ओकप्पनलक्खणा सद्धा अनाविललक्खणस्स पसादस्स 
पदट्ठानं, चतुब्बिधं सम्मप्पधान वीरियं आरम्भलक्खणस्स वीरियस्स पदट्टानं, कायादिसतिपट्ठाने अपिलापनलक्खणाय 
सतिया पदट्टानं, झानसहितस्स समाधिस्स एकग्गलक्खणत्ता वितक्कादिझानानि समाधिस्स पदट्टानं, पञ्ञाय 
किच्चपजाननआरम्मणपजाननलक्खणत्ता सच्चानि पञ्ञाय पदट्ठानं । 


“येसं अविज्जादीनं पदट्टानानि आचरियेन विभत्तानि, ते अविज्जादयो कतमेसं धम्मानं पदट्ठानानी”ति पुच्छितब्बत्ता 
ते अविज्जादयोपि इमेसं धम्मानं पदट्टानाति दस्सेतुं “अपरो नयो 'तिआदि वुत्तं। अविज्जा अस्सादमनसिकारलवखणस्स 
अयोनिसोमनसिकारस्स पदट्टानं। अविज्जाय हि आदीनवच्छादनतो अयोनिसोमनसिकारो जातोति। 
सच्चसम्मोहनलक्खणा अविज्जा पुञ्ञजापुञ्जानेञ्जाभिसङ्कारानं पदट्ठानं, पुनब्भवविरोहनलक्खणा तेभूमकचेतना सङ्कारा 
विपाकविञ्ञाणस्स पदट्टानं, ओपपच्चयिकसङ्घातेन उपपत्तिभवभावेन निब्बत्तिलक्खणं पटिसन्धिविञ्ञाणं 
नामरूपस्स पदट्टानं, नामकायरूपकायसङ्घातलक्खणं नामरूपं छळायतनस्स पदट्टाने सहजातादिपच्चयभावतो, 
चक्खादीनं छन्नं इन्द्रियानं पवत्तानं लक्खणं छळायतनं छब्बिधस्स फस्सस्स यथाक्कमं पदट्टानं निस्सयादिपच्चयभावतो, 
चक्खुपसादरूपारम्मणं चक्खुविञ्जाणादिसन्निपातलवखणो छब्बिधो फस्सो, तं वेदनाय तेन छब्बिधेन फस्सेन सहजाताय 
छब्बिधाय वेदनाय यथाक्कमं पदट्टाने सहजातादिपच्चयभावतो, इड्ठानुभवनअनिट्ठानुभवनइट्डानिट्ठानुभवनलक्खणा 
तिविधा वेदना, तं तण्हाय ताय तिविधाय वेदनाय वसेन पवत्ताय तण्हाय पदट्ठानं उपनिस्सयादिपच्चयभावतो, 

सपरसन्तानेसु अज्झोसानलक्खणा तण्हा, तं उपादानस्स ताय तण्हाय वसेन पवत्तस्स चतुब्बिधस्स उपादानस्स 
पदट्ठानं उपनिस्सयादिपच्चयभावतो। “सो वेदनाया”ति च “सा तण्हाया^ति च “सा उपादानस्सा"ति च पाठेन भवितब्बं, 
लिङ्गविपल्लासनिद्देसो वा सिया। 


यं उपादानं ओपपच्चयिकं उपपत्तिक्खन्धनिब्बत्तकं, तं उपादानं दुविधस्स भवस्स पदट्ठानं। यो कम्मभवो 
नामकायरूपकायसम्भवनलक्खणो, सो कम्मभवो जातिया पदट्टानं। या उपपत्तिभूता जाति खन्धपातुभावलक्खणा, तं 
सा जाति जराय पदट्ठानं। या जिण्णजरा उपधिक्खन्धपरिपाकलवखणा, तं सा जिण्णजरा मरणस्स पदट्टाने। यम्पि यस्स 
सम्मुतिमरणं जीवितिन्द्रियुपच्छेदलकखणं, तम्पि तस्स सम्मुतिमरणं सोकस्स पदट्टानं । पियस्स मरणं चिन्तेन्तस्स येभुय्येन 
सोकुप्पज्जनतो यो सोको जातिआदिपियेसु उस्सुक्ककारको, तं सो सोको परिदेवस्स पदट्टानं। यो परिदेवो 
लालप्पकारको, तं सो परिदेवो कायिकदुक्खस्स पदट्टानं। यं कायिकं दुक्खं कायसम्पीळनलकखणं, तं कायिकं दुक्खं 
दोमनस्सस्स पदट्ठानं। यं दोमनस्सं चित्तसम्पीळनलवकखणं, तं दोमनस्सं उपायासस्स पदट्टानं। यो उपायासो 
ओदहनकारको अवदहनकारको, तं सो उपायासो भवस्स उपायासस्स निस्सयसन्तानभवस्स पदट्टानं । 


भवस्साति वुत्तभवं दस्सेतुं “इमानी”तिआदि वृत्तं । तत्थ भवङ्गानि किलेसो भवस्स अङ्गं कारणं 
कम्मवट्टविपाकवट्टानि भवसङ्घातानि अङ्गानि अवयवानि। यदा पच्चुप्पन्नादिकाले समग्गानि निब्बत्तानि भवन्ति, तदा सो 
किलेसबट्टकम्मवइविपाकबड्टसङ्घातो धम्मसमूहो “भवस्सा"”ति एत्थ भवोति दडुब्बो। तं भवसङ्घातं 
किलेसबट्टकम्मबट्ट्विपाकवट्टत्तयं संसारस्स पदद्वान पुरिमं पुरिमं जातिनिप्फन्नकिलेसादिवड्ेन संसारस्स 
अब्बोच्छिन्नुप्पज्जनतो, यो अरियमग्गो निय्यानिकलक्खणो, तं सो अरियमग्गो निरोधस्स निब्बानस्स पदट्टानं 
सम्पापकहेतुभावतो | 


बहुस्सुतो सब्बसिस्सादीनं पतिट्ठानत्ता तित्थं वियाति तित्थं, जानातीति जू, तित्थं जूति तित्थञ्ञू, तित्थञ्जुनो भावो 
तित्थञ्ञुता, सम्मापयिरुपासना, सा पीतञ्जुताय पदट्टानं । बहुस्सुतस्स हि सम्मापयिरुपासनाय धम्मूपसञ्हितं पामोज्जं 
जायति, पामोज्जेन च कम्मट्ठानबूहना जायतीति सप्पायधम्मस्सवनेन पीतिं जानातीति पीतञ्ञू, पीतञ्जुनो भावो 
पीतञ्ञुता, कम्मट्ठानस्स बूहना, सा पत्तञ्ञुताय पदट्ठानं। कम्मट्ठानबूहनाय हि भावनापत्तजाननता जायतीति पत्तञ्ञुता । 
भावनापत्तजाननता अत्तञ्ञुताय पदट्टानं । भावनापत्तजाननताय हि पञ्चहि पधानियङ्गेहि समन्नागतस्स अत्तनो जाननता 
जायतीति अत्तञ्ञृता पुब्बेकतपुञ्जताय पदट्ठान। 


पधानियङ्गेसु समन्नागतत्तजाननताय हि पुब्बे पुञ्जकरणं जातं, पुब्बेकतपुञ्ञता पतिरूपदेसवासस्स पददट्टानं । 
पुब्बे हि कतेन पुञ्जेन पतिरूपदेसवासो लद्धो, पतिरूपदेसवासो सप्पुरिसूपनिस्सयस्स पददट्टानं । पतिरूपदेसवासेन हि 
सप्पुरिसूपनिस्सयो लद्धो, सप्पुरिसूपनिस्सयो अत्तसम्मापणिधानस्स पददट्टानं । सप्पुरिसूपनिस्सयेन हि 
अत्तसम्मापणिधानं जातं, अत्तसम्मापणिधानं सीलानं पदट्ठानं। अत्तसम्मापणिधानेन हि सीलानि सम्पतिद्टितानि, 
सीलानि अविप्पटिसारस्स पदट्टानं | अत्तनि हि सम्पतितं सीलं पच्चवेक्खन्तस्स विप्पटिसारो नत्थेवाति, 
अविप्पटिसारेन पामोज्जं जायति, तस्मा अविप्पटिसारो पामोज्जस्स पदट्ठानं। पामोज्जेन पीति जायति, तस्मा पामोज्जं 
पीतिया पदड्टानं। पीतिया पस्सद्भि जायति, तस्मा पीति पस्सद्धिया पदद्ठानं। पस्सद्धिया सुखं जायति, तस्मा पस्सद्धि 
सुखस्स पदट्ठानं। सुखेन समाधि जायति, तस्मा सुखं समाधिस्स पदद्वाने। समाधिना यथाभूतञाणदस्सनं जायति, तस्मा 
समाधि यथाभूतजाणस्स पदड्टानं। यथाभूतञाणदस्सनेन निब्बिदाञाणं जायति, तस्मा यथाभूतञाणदस्सनं निब्बिदाय 

पदट्ठानं | निब्बिदाय विरागो जायति, तस्मा निब्बिदा विरागस्स पदद्वान । विरागेन विमृत्ति जायति, तस्मा विरागो 
विमृत्तिया पदट्टानं | विमृत्तिया विमुत्तिजाणदस्सनं जायति, तस्मा विमुत्ति विमुत्तिजाणदस्सनस्स पदट्ठानं। एवं 
यथावुत्तनयेन यो कोचि धम्मो उपनिस्सयो होति, यो कोचि धम्मो पच्चयो होति, सब्बो सो धम्मो अत्तनो पच्चयुप्पन्नस्स 
धम्मस्स पदट्टानन्ति दडुब्बो । 


““उपनिस्सयधम्मस्स, पच्चयधम्मस्स वा पच्चयुप्पन्नधम्मस्स पदड्डानभावो केन सद्दहितब्बो”ति वत्तब्बत्ता 
“तेनाहा तिआदि वुत्तं । तत्थ तेनाति यस्स कस्सचि उपनिस्सयधम्मस्स, पच्चयधम्मस्स च पच्चयुप्पन्नधम्मस्स 
पदड्डानभावेन आयस्मा महाकच्चानो “धम्मं देसेति जिनोतिआदिकं यं वचनं आह, तेन वचनेन तेसं 
उपनिस्सयधम्मपच्चयधम्मानं पदड्ठानभावो सद्दहितब्बोति। “यथावृत्तो पदट्टानो हारो परिपुण्णो कि, उदाहु अञ्जो निद्धारेत्वा 
योजेतब्बो अत्थि कि''न्ति वत्तब्बत्ता “नियुत्तो पदट्टानो हारो” ति वृत्तं। इध पाळियं अविभत्तम्पि यथालाभवसेन पदट्टानो 
हारो नीहरित्वा युत्तो युज्जितब्बो, विभजितब्बन्ति वृत्तं होति। 


इति पदड्ठानहारविभङ्गे सत्तिबलानुरूपा रचिता 
विभावना निद्ठिता। 
पण्डितेहि पन अट्ठकथाटीकानुसारेन गम्भीरत्थो वित्थारतो विभजित्वा गहेतब्बोति । 
५. लक्खणहारविभङ्गविभावना 


२३. येन येन संवण्णनाविसेसभूतेन पदठ्ठानविभङ्गेन अविज्जादीनं पदड्ञानानि विभत्तानि, सो संबण्णनाविसेसभूतो 
पदड्डानहारविभङ्गो परिपुण्णो, “कतमो लक्खणहारविभङ्गो"ति पुच्छितब्बत्ता “तत्थ कतमो लक्खणो हारो”तिआदि 
वुत्तं । तत्थ तत्थ-सद्दस्स अत्थो वृत्तोव। कतमो संवण्णनाविसेसो लक्खणो हारो लक्खणहारविभङ्गोति पुच्छति। “वुत्तम्हि 
एकधम्मे”तिआदिनिद्देसस्स इदानि मया वुच्चमानो “ये धम्मा"तिआदिको वित्थारसंवण्णनाविसेसो लक्खणो हारो 
लक्खणहारविभङ्गो नामाति विञ्जेय्योति । तेन वुत्तं -“तत्थ कतमो लक्खणो हारोतिआदि लक्खणहारविभङ्गो नामा"ति 
(नेत्ति० अट्टः २३) । अयं इदानि वुच्चमानो वित्थारभूतो लक्खणो हारो पिटकत्तये देसितेसु धम्मेसु कि नाम लक्खितब्बं 
धम्मं लक्खीयतीति पुच्छित्वा पुच्छिते लक्खणहारविचये धम्मे सङ्घेपेन दस्सेतुं “ये धम्मा”तिआदि वुत्तं। तत्थ ये धम्माति 
ये समूहा धम्मा। एकलक्खणाति समानलक्खणा। तेसं धम्मानन्ति समानलकखणानं तेसं समूहधम्मानं, निद्धारणे चेतं। 
एकस्मिं धम्मेति समानलक्खणे एकस्मिं धम्मे, पाळियं भगवता वृत्ते सति वुत्तधम्मतो अवसिट्ठसमानलक्खणा धम्मा 
समानलक्खणेन वुत्ता भवन्तीति अत्थो। 


लक्खणहारविसये धम्मे वित्थारतो इमस्मिं धम्मे वृत्ते इमे समानलक्खणा धम्मापि वुत्ता भवन्तीति नियमेत्वा दस्सेतुं 
“यथा कि भवे”तिआदिमाह । तस्सत्थो - यथा येन पकारेन वुत्ता भवन्ति, सो पकारो कि भवेति पुच्छति। यथा येन 
पकारेन वृत्ता भवन्ति, सो पकारो समानलक्खणाति भावो भवेति अत्थो। किन्ति भगवा आह? “चकखुं भिक्खवे'तिआदिं 
भगवा आह। “चकखुं, भिक्खवे, अनवड्टित'न्तिआदिम्हि वृत्ते “सोतं, भिक्खवे, अनवट्टित'न्तिआदिवचनम्पि वुत्तमेव 
भवति। 


“अनवड्डितादिलक्खणेन समानलक्खणत्ता वा अज्झत्तिकायतनभावेन समानलक्खणत्ता वाति आयतनवसेनेव 

एकलक्खणं वत्तब्ब'न्ति वत्तब्बत्ता खन्धवसेनपि एकलक्खणं दस्सेतुं “यथा चाहा 'तिआदि वुत्तं । “अतीते, राध, 
रूपे अनपेक्खो होति, अनागतं रूपं मा अभिनन्दि, पच्चुप्पन्नस्स रूपस्स निब्बिदाय विरागाय निरोधाय चागाय 
पटिनिस्सग्गाय पटिपज्जा''ति वुत्ते “अतीताय, राध, वेदनाय अनपेक्खो होति, अनागतं वेदनं मा अभिनन्दि, पच्चुप्पन्नाय 
वेदनाय निब्बिदाय विरागाय निरोधाय चागाय पटिनिस्सग्गाय पटिपज्जा”तिआदि वुत्तं भवे । 


“अनपेक्खनीयलक्खणेन समानलकखणत्ता वा खन्धलक्खणेन समानलक्खणत्ता वाति खन्धायतनवसेनेव 
एकलक्खणधम्मा वत्तब्बा' ति वत्तब्बत्ता सतिपड्ठानवसेनापि वत्तब्बाति दस्सेतुं ““यथाहा 'तिआदि वुत्तं । तत्थ यथा येन 
एकलकखणत्तेन च भगवा आह, तथा च तेन एकलक्खणत्तेन च अवृत्तापि धम्मा वुत्ता भवन्तीति अत्थो। ये विपस्सका 
पुग्गला पञ्चसु खन्धेसु निच्चं सुसमारद्भा निच्चं कायगतासति भावेन्ति, ते विपस्सका अकिच्चं सुभसुखादिकं, 
कसिवाणिज्जादिकम्मं वा न सेवन्ति, किच्चे असुभासुखादिके, कायादिके वा सातच्चकारिनो होन्तीति भगवा आहाति 
योजना । 


इतिसहस्स चेत्थ एकस्स लोपो। इति एवं “येसञ्चा'तिआदिगाथाय केसादिके काये गताय पवत्ताय सतिया भगवता 
सरूपेन वृत्ताय विज्जमानाय तदवसेसा वेदनागता सति च चित्तगता सति च धम्मगता सति च सतिपट्ठानभावेन 
एकलकखणत्तेन वुत्ता भवन्तीति सङ्घेपतो निच्चं सुसमारद्भा निच्चं वेदनागता सति च...पे०... निच्चं चित्तगता सति च...पे०... 
निच्चं धम्मगता सतीति वत्तब्बाति। 


“सतिपट्ठानवसेनेव एकलक्खणा धम्मा वत्तब्बा”ति वत्तब्बत्ता “तथा यं किञ्ची”तिआदि वुत्तं । तत्थ यं किञ्चि 
रूपायतनं चक्खुविञ्ञाणेन दिड, यं किञ्चि सद्दायतनं सोतविञ्ञाणेन सुतं, यं किञ्चि गन्धरसफोदुब्वायतनं 
घानविञ्जाणादित्तयेन विञ्ञाणेन मुतं, इति एवं दिट्ठादित्तये भगवता सरूपेन वुत्ते सति तदवसेसं यं किञ्चि विञ्ञातं 
धम्मारम्मणपरियापन्नं रूपं भगवता आलम्बितब्बभावेन एकलक्खणत्ता वुत्तं भवतीति अत्थो। अथ वा यं किञ्चि 
रूपायतनं दिट्ठुं भगवता वृत्तं, तस्मिं वृत्ते सति तदवसेसं सुतादिकम्पि वुत्तं होतीति आदिअत्थो विसुं विसुं योजेतब्बो । तेन 
वुत्तं - “दिट्ठ वा सृतं वा मृतं वा”ति। 


“कायगताय सतिया वुत्ताय तदवसेसा वेदनागतासतिआदयोयेव वत्तब्बा”ति पुच्छितब्बत्ता 
सत्ततिसबोधिपक्खियधम्मापि वुत्ता भवन्तीति दस्सेतुं “यथा चाह भगवा 'तिआदि वृत्तं । तत्थ यथा येन 
निय्यानिकलक्खणेन एकलक्खणत्तेन च भगवा आह, तथा तेन एकलक्खणत्तेन च भगवा आह, तथा तेन एकलक्खणत्तेन 
च वृत्ता भवन्तीति अत्थो। “तस्मा अभिज्झादोमनस्सेन अभिभूतत्ता इह मम सासने, भिक्खु, त्वं आतापी सम्पजानो 
सतिमा हुत्वा लोके अभिज्झादोमनस्सं तदङ्गप्पहानेन वा विक्खम्भनप्पहानेन वा बिनेय्य विनयित्वा काये केसादिरूपकाये 
कायानुपस्सी केसादिरूपकायानुपस्सी हुत्वा विहराही "ति भगवता वृत्ते सति “तस्मातिह, त्वं भिक्खु, वेदनासु 
वेदनानुपस्सी विहराहि आतापी सम्पजानो सतिमा विनेय्य लोके अभिज्झादोमनस्सं, तस्मातिह, त्वं भिक्खु, चित्ते 
चित्तानुपस्सी विहराहि...पे०... दोमनस्सं, तस्मातिह, त्वं भिक्खु, धम्मेसु धम्मानुपस्सी विहराहि...पे०... दोमनस्स'न्ति वृत्तं 
भवतीति सङ्घेपत्थो वेदितब्बो । वित्थारत्थो पन अट्टुकथायं (नेत्ति० अट्टु २३) बहुधा वुत्तोति अम्हेहि न वित्थारितो । 


“एकस्मिं सतिपट्टाने वुत्ते कस्मा चत्तारो सतिपट्टाना वुत्ता भवेय्युः न्ति वत्तब्बत्ता “आतापीति 


वीरियिन्द्रिय'"न्तिआदि वुत्तं । तत्थ “आतापी ति इमिना पदेन कायवेदनाचित्तधम्मेसु पवत्तं वीरियिन्द्रियं वुत्तं । 
“सम्पजानो”ति पदेन कायवेदनाचित्तधम्मेसु पवत्तं पञ्ञिन्द्रियं वुत्तं । “सतिमा"ति पदेन कायवेदनाचित्तधम्मेसु पवत्तं 

सतिन्द्रियं वुत्तं। “विनेय्य लोके अभिज्झादोमनस्स'न्ति पदेन कायवेदनाचित्तधम्मेसु पवत्तं समाधिन्द्रियं वृत्तं, न 
कायेयेव पवत्तं। एवं पकारेन काये कायानुपस्सिनो योगावचरस्स चत्तारो सतिपट्ठाना भावनापारिपूरिं गच्छन्तीति चे वदेय्य, 
एवं सति चतुन्नं बीरियपञ्जासतिसमाधीनं इन्द्रियानं चतुन्नं सतिपट्ठानानं साधकभावेन एकलक्खणत्ता समानलवखणत्ता 
पारिपूरिं गच्छन्तीति योजना । तेन वुत्तं अट्टुकथायं -- “चतुसतिपट्टानसाधने इमेसं इन्द्रियानं सभावभेदाभावतो 
समानलक्खणत्ता”ति (नेत्ति० अट्टः २३)। 


२४. “एवं वुत्तेपि चत्तारो सतिपट्ठानायेव वत्तब्बा भवेय्युं, कथं सत्ततिसबोधिपक्खियधम्मा वत्तब्बा”ति वत्तब्बत्ता 
“चतूसु सतिपड्ठानेसू ˆ तिआदि वुत्तं । तत्थ चतूसु सतिपट्ठानेसु येन योगावचरेन भावियमानेसु तस्स योगावचरस्स चत्तारो 
सम्मप्पधाना भावनापारिपूरिं गच्छन्ति । एवं सेसेसुपि योजना कातब्बा। चतुन्नं सच्चानं बुज्झनं बोधं, अरियमग्गञाणं, बोधं 
गच्छन्तीति बोधङ्गमा । बोधस्स अरियमग्गञाणस्स पक्खे भवाति बोधिपक्खिया । 


“कुसलायेव धम्मा एकलकखणभावेन नीहरिता किं, उदाह अकुसलापि धम्मा'ति पुच्छितब्बत्ता “एवं 
अकुसलापी”तिआदि वृत्तं । तत्थ कुसला धम्मा एकलक्खणत्तेन निद्धारिता यथा, एवं अकुसलापि धम्मा एकलक्खणत्तेन 
निद्धारितब्बायेवाति अत्थो। “कथं निद्धारेतब्बा”ति पुच्छितब्बत्ता पहानेकट्टभावेन निद्धारेतब्बाति दस्सेन्तो 
“एकलक्खणत्ता पहानं अब्भत्थं गच्छन्तीति आह । तत्थ एकलक्खणत्ताति पहानेकटुभावेन समानलक्खणत्ता। 
“कतमं पहानं अब्भत्थं गच्छन्ती"ति पुच्छितब्बत्ता “चतूसु सतिपट्ठानेसू'तिआदि वुत्तं । 


तत्थ चतूसु...पे०... परिञ्ञं गच्छन्तीति कायागतासतिपट्ठाने योगावचरेन भावियमाने सति तेन योगावचरेन असुभे 
केसादिके रूपकाये “सुभ''न्ति विपल्लासो पहीयति, अस्स योगावचरस्स कबळीकाराहारो परिञ्ञं गच्छति, 
“आहारसमुदया रूपसमुदयो "ति (सं० नि० ३.५६) वुत्तत्ता रूपकाये छन्दरागं पजहन्तस्स तस्स समुदये कबळीकाराहारेपि 
छन्दरागो पहीयतीति अत्थो। वेदनागतासतिपट्ठाने भावियमाने सति दुक्खे “-सुख''न्ति विपल्लासो पहीयति, अस्स 
योगावचरस्स फस्साहारो परिञ्ञं गच्छति, “फस्सपच्चया वेदना”ति (म° नि० ३.१२६; सं० नि० २.१, ३९; महाव० १; 
उदा० १; विभ० २२५) वुत्तत्ता वेदनाय छन्दरागं पजहन्तस्स तस्स पच्चये फस्साहारे छन्दरागो पहीयति। चित्तगतासतिपट्ठाने 
भावियमाने अनिच्चे “निच्च''न्ति विपल्लासो पहीयति, अस्स योगावचरस्स विञ्ञाणाहारो परिञ्जं गच्छति । 
धम्मगतासतिपड्ठाने भावियमाने अनत्तनि “अत्ता”ति विपल्लासो पहीयति, अस्स योगावचरस्स मनोसञ्चेतनाहारो परिञ्ञं 
गच्छतीति विसुं विसुं योजेत्वा एकेकस्मिं पहातब्बे वृत्ते तदवसेसा पहातब्बा वुत्ता भवन्ति पहातब्बभावेन एकलक्खणत्ताति 
अत्थो गहेतब्बो । 


“आहारा चस्स परिञ्ञं गच्छन्तीति वचने आहारेसु पवत्ता कामरागदोसमोहा ब्यन्तीकता होन्तीति अत्थो 
गहितो। कबळीकाराहारञ्हि आरब्भ पवत्ते कामरागे विज्जमाने कबळीकाराहारस्स विजानना नत्थेव, तस्मिं कामरागे पन 
पहीने परिजानना भवतीति | सेसाहारजाननम्पि एसेव नयो। यस्स योगावचरस्स सतिपट्ठाना भाविता, विपल्लासा पहीना, 
आहारपरिजानना उप्पन्ना, सो योगावचरो उपादानेहि अनुपादानो भवति। सुभसञ्चिते हि काये कामुपादानं विसेसेन 
भवतीति सुभसञ्जितो कायो कामुपादानस्स वत्थु, कायगताय सतिया अनुसरितब्बो असुभसञ्जितो केसादि 
कामुपादानस्स वत्थु न होत्वेव। सुखवेदनाय अस्सादवसेन दिडुपादानं भवतीति सुखसञ्जिता वेदना दिट्दुपादानस्स वत्थु, 
वेदनागताय पन सतिया अनुपस्सितब्बा वेदना दिडुपादानस्स वत्थु न होत्वेव । “चित्तं निच्च''न्ति दिड्टिगहणवसेन तस्स 
तस्स अत्तनो सीलवतवसेन परिसुद्धीति परामसनं होतीति चित्तं सीलब्बतुपादानस्स वत्थु, चित्तगताय पन सतिया 

अनुपस्सितब्बं चित्तं सीलब्बतुपादानस्स वत्थु न होत्वेव । धम्मे नामरूपपरिच्छेदेन यथाभूतं अपस्सन्तस्स धम्मेसु 
अत्ताभिनिवेसो होतीति धम्मा अत्तवादुपादानस्स वत्थु, धम्मगताय पन सतिया अनुपस्सितब्बा धम्मा अत्तवादुपादानस्स 
वत्थु न होन्ति एव। तस्मा चतूसु सतिपद्ठानेसु भावियमानेसु उपादानेहि अनुपादानो भवतीति वुत्तन्ति अधिप्पायो गहेतब्बो। 


“येन योगावचरेन सतिपड्डाना भाविता, सो योगावचरो उपादानेहियेब अनुपादानो भवती"ति पुच्छितब्बत्ता 
योगादीहिपि विसंयुत्तो भवतीति दस्सेतुं “योगेहि च विसंयुत्तो तिआदि वुत्तं । तत्थ योगेहि चाति 
कामयोगभवयोगदिट्ियोगअविज्जायोगेहि च । बिसंयुत्तोति तदङ्गप्पहानविक्खम्भनप्पहानसमुच्छेदप्पहानवसेन विगतो, 
विमुत्तो च भवतीति अत्थो। सुभसञ्जितो हि रूपकायो कामरागस्स वत्थु होति, कायगताय पन सतिया अनुपस्सितब्बो 
कायो कामरागस्स वत्थु न होत्वेव। “सुखो''ति वा “सुखहेतू”ति वा गहणीयो भवो भवरागस्स वत्थु होति, वेदनागताय पन 
सतिया अनुपस्सितब्बो भवो भवरागस्स वत्थु न होति। “अत्ता*ति अभिनिविसितब्बं चित्तं दिड्टियोगस्स वत्थु होति, 
चित्तगताय पन सतिया अनुपस्सितब्बं चित्तं दिड्टियोगस्स वत्थु न होति। विनिब्भोगस्स दुक्करत्ता, धम्मानं धम्ममत्तताय च 
दुप्पटिविज्झत्ता अविनिब्भुजितब्बा, धम्ममत्तताय अप्पटिविज्झितब्बा धम्मा अविज्जायोगस्स वत्थु होन्ति, धम्मगताय पन 
सतिया अनुपस्सितब्बा धम्मा अविज्जायोगस्स वत्थु न होन्ति । तस्मा चतुसतिपड्डानानुपस्सको “योगेहि च विसंयुत्तो'ति 
वुत्तो। अयं नयो आसवेहि च अनासवो भवति, ओघेहि च नित्थिण्णो भवतीति एत्थापि योजेतब्बो। 


गन्थेहि च विष्पयृत्तो भवतीति एत्थ पन सुभसञ्जितो रूपकायो अभिज्झाकायगन्थस्स वत्थु, कायगताय पन 
सतिया अनुपस्सितब्बो रूपकायो अभिज्झाकायगन्थस्स वत्थु न होति। दुक्खदुक्खविपरिणामदुक्खसङ्घारदुक्खभूता वेदना 
ब्यापादकायगन्थस्स वत्थु होन्ति, तेन वृत्तं -- “दुक्खाय वेदनाय पटिघानुसयो अनुसेती"ति (म० नि० १.४६५)। 
वेदनागताय पन सतिया अनुपस्सितब्बा वेदना ब्यापादकायगन्थस्स वत्थु न होति। “चित्तं निच्च''न्ति अभिनिवेसवसेन 
सस्सतस्स “अत्तनो सीलेन सुद्धि, वतेन सुद्धी”ति परामसनं होति, तस्मा “निच्च"'न्ति गहितं चित्तं 
सीलब्बतपरामासकायगन्थस्स वत्थु, चित्तगताय पन सतिया अनुपस्सितब्बं चित्तं सीलब्बतपरामासस्स वत्थु न होति। 
धम्मानं सप्पच्चयनामरूपसभावस्स अदस्सनतो भवदिट्टिविभवदिट्टि होति, तस्मा “इदं सच्च'न्ति अभिनिविसितब्बा धम्मा 
इदंसच्चाभिनिवेसकायगन्थस्स वत्थु, धम्मगताय पन सतिया अनुपस्सितब्बा धम्मा इदंसच्चाभिनिवेसकायगन्थस्स वत्थु न 
होन्ति, तस्मा चतुसतिपड्डानानुपस्सको “गन्थेहि च विप्पयृत्तो”ति वृत्तो। 


सुभसञ्जितो च कायो रागसल्लस्स वत्थु, कायगताय पन सतिया अनुपस्सितब्बो कायो रागसल्लस्स वत्थु न होति। 
सुखसञ्जिताय वेदनाय दोसो होति, तस्मा वेदना दोससल्लस्स वत्थु, वेदनागताय पन सतिया अनुपस्सितब्बा वेदना 
दोससल्लस्स वत्थु न होति। “चित्तं अत्ता”ति गहेत्वा “अत्ता सेय्यो'तिआदिवसेन पवत्तस्स मानसल्लस्स चित्तं वत्थु, 
चित्तगताय पन सतिया अनुपस्सितब्बं चित्तं मानसल्लस्स वत्थु न होति। धम्मानं सप्पच्चयनामरूपसभावस्स अजाननतो 
धम्मा मोहसल्लस्स वत्थु, धम्मगताय पन सतिया अनुपस्सितब्बा धम्मा मोहसल्लस्स वत्थु न होन्ति, तस्मा 
चतुसतिपट्टानानुपस्सको “सल्लेहि च विसल्लो भवती"ति वुत्तो। 


“आहारा चस्स परिञ्जं गच्छन्ती "ति आचरियेन वुत्तं, “कि पन आहाराव अस्स योगावचरस्स परिञ्जं गच्छन्ति, 
उदाह अञ्जेपी”'ति पुच्छितब्बत्ता विज्ञाणट्वितियो च अस्स योगावचरस्स परिञ्ञं गच्छन्तीति दस्सेतुं “विज्ञाणद्वितियो 
चस्स परिञ्ञं गच्छन्तीति वृत्तं। येन योगावचरेन चत्तारो सतिपट्ठाना भाविता, तस्स योगावचरस्स 
कायवेदनाचित्तधम्माव परिञ्ञं गच्छेय्युं, न विज्ञाणद्वितियोति चे वदेय्य कायानुपस्सनादीहि च कायवेदनाचित्तधम्मेसु 

परिञ्ञातेसु सञ्जायपि परिञ्ञातब्बभावतो । सा हि वेदनाचित्तसङ्कातेन धम्मेसु परिञ्ञातेसु अविनाभावतो 
परिञ्ञातावाति। 


येन चत्तारो सतिपट्ठाना भाविता, सो योगावचरो उपादानेहि अनुपादानो च, योगेहि विसंयृत्तो च, खन्धेहि विप्पयृत्तो च, 
आसवेहि अनासवो च, ओघेहि नित्थिण्णो च, सल्लेहि विसल्लो च भवतीति वृत्तो, “कि पन तथाविधोव होति, उदाहु 
अञ्ञथापी”ति पुच्छितब्बत्ता अगतिम्पि न गच्छतीति दस्सेन्तो “अगतिगमनेहि च न अगति गच्छतीति आह। 
सुभादिसञ्जिते रूपकाये अपेक्खमानो पुग्गलो छन्दागति गच्छतीति सुभादिसञ्जितो रूपकायो विसेसतो छन्दागतिया वत्थु 
होति, कायानुपस्सनासतिपड्ठानेन पन अनुपस्सितब्बो अस्सासपस्सासादिको कायो छन्दागतिया वत्थु न होति, तस्मा 
कायानुपस्सनासतिपट्ठानभावनं भावेन्तो पुग्गलो छन्दागतिं न गच्छति । सुखवेदनस्सादवसेन वेदयमानो तदभावेन ब्यापादं 
आगच्छतीति सुखवेदना दोसागतिया वत्थु होति, वेदनानुपस्सनासतिपट्ठानेन पन अनुपस्सितब्बा वेदना दोसागतिया वत्थु न 
होति, तस्मा वेदनासतिपड्डानभावनं भावेन्तो पुग्गलो दोसागति न गच्छति । सन्ततिघनवसेन “निच्चं, धुव”न्ति गहितं चित्तं 
मोहस्स वत्थु होति, चित्तानुपस्सनासतिपड्टानेन पन अनुपस्सितब्बं चित्तं मोहस्स वत्थु न होति, तस्मा 
चित्तानुपस्सनासतिपड्डानभावनं भावेन्तो पुग्गलो दोसागतिं न गच्छति। विभजित्वा धम्मसभावं अजानन्तस्स भयं जायतीति 
विभजित्वा अजानियसभावा धम्मा भयस्स वत्थु होन्ति, धम्मानुपस्सनासतिपट्ठानेन पन अनुपस्सितब्बा विभजित्वा 
जानितब्बा धम्मा रागस्स वत्थु न होन्ति, तस्मा धम्मानुपस्सनासतिपट्ठानभावनं भावेन्तो पुग्गलो भयागति न गच्छति । एवं 
पहातब्बभावेन एकलक्खणे अकुसलेपि धम्मे नीहरित्वा इदानि निगमेतुं “एवं अकुसलापि धम्मा एकलक्खणत्ता पहानं 
अब्भत्थं गच्छन्ती'”ति पुन वुत्तं । 


भावेतब्बेसु धम्मेसु एकदेसेसु वृत्ते तदवसेसापि भावेतब्बा धम्मा एकलक्खणत्ता नीहरित्वा वत्तब्बा, पहातब्बेसुपि 
धम्मेसु एकदेसे वृत्ते तदवसेसापि धम्मा पहातब्बा एकलक्खणत्ता नीहरित्वा वत्तब्बाति आचरियेन वुत्ता, अम्हेहि च जाता, 
“अज्ञथापि यदि वत्तब्बा सियुं, तेपि बदथा'ति वत्तब्बभावतो अञ्ञेनपि परियायेन लक्खणहारस्स उदाहरणानि दस्सेतुं 
“यत्थ वा पना तिआदि वुत्तं। तत्थ यत्थ यस्सं रूपेकदेसदेसनायं रूपिन्द्रियं रुप्पनलक्खणं 
चकखुन्द्रियादिजीवितिन्द्रियपरियोसानं अद्टुविधं इन्द्रियं रूपेकदेसं भगवता देसितं । तत्थेव तस्सं रूपेकदेसदेसनायं रूपधातु 
रुप्पनलक्खणा चक्खुधातादिफोडुब्बधातुपरियोसाना दसविधा रूपधातु रुप्पनलक्खणेन एकलक्खणत्ता देसिता। सब्बो 
रूपक्खन्धो च देसितो। रूपायतनं रुप्पनलक्खणं चक्खायतनादिफोइब्बायतनपरियोसानं दसविधं आयतनं 
रुप्पनलक्खणेन एकलक्खणत्ता भगवता देसितं । 


यत्थ वा पन यस्सं वेदनेकदेसदेसनायं सुखा वेदना भगवता देसिता, तत्थ तस्सं वेदनेकदेसदेसनायं सुखिन्द्रियञ्च 
देसितं, सोमनस्सिन्द्रियञ्च देसितं, दुक्खसमुदयो अरियसच्चञ्च देसितं सुखवेदनाभावेन एकलक्खणत्ता । यत्थ वा पन 
यस्सं वेदनेकदेसदेसनायं दुक्खा वेदना भगवता देसिता, तत्थ तस्सं वेदनेकदेसदेसनायं दुक्खिन्द्रियञ्च देसितं 
दोमनस्सिन्द्रियञ्च देसितं, दुक्खं अरियसच्चञ्च देसितं दुक्खवेदनाभावेन एकलक्खणत्ता । यत्थ वा पन यस्सं 
वेदनेकदेसदेसनायं अदुक्खमसुखा वेदना भगवता देसिता, तत्थ तस्सं वेदनेकदेसदेसनायं उपेक्खिन्द्रियञ्च देसितं, सब्बो 
पटिच्चसमुप्पादो च देसितोति योजना कातब्बा। 


यस्सं देसनायं अदुक्खमसुखा वेदना देसिता, तस्सं देसनायं उपेकिखिन्द्रियं देसितं होतु समानलक्खणत्ता, “केन 
पटिच्चसमुप्पादो देसितो भवेय्या”ति वत्तब्बभावतो “केन कारणेना”ति पुच्छित्वा कारणं दस्सेतुं 

“अदुक्खमसुखाया 'तिआदि वृत्तं। तत्थ अदुक्खमसुखाय वेदनाय हि यस्मा अविज्जा अनुसेति, तस्मा अविज्जा 
देसिता होति। अविज्जाय च देसिताय अविज्जामूलको सब्बोपि पटिच्चसमुप्पादो “अविज्जापच्चया सङ्कारा...पे०... 
दुक्खक्खन्धस्स समुदयो होती"ति देसितोव होतीति अधिप्पायो दटुब्बो। 


““अविज्जापच्चया सङ्कारा...पे०... समुदयो होती "ति अनुलोमवसेन पवत्तो यो पटिच्चसमुप्पादो देसितोति आचरियेन 
वुत्तो, “यदि तथा पवत्तो सो च पटिच्चसमुप्पादो देसितो, एवं सति सब्बो च पटिच्चसमुप्पादो देसितो”ति न वत्तब्बोति चोदनं 
मनसि कत्वा “सो चा”तिआदि वुत्तं । तत्थ यो च अनुलोमवसेन पवत्तो, सो च सरागसदोससमोहसंकिलेसपक्खेन 
हातब्बो । यो च पटिलोमवसेन “अविज्जाय त्वेव असेसविरागनिरोधा सङ्घारनिरोधोतिआदिको पवत्तो, सो च 
वीतरागवीतदोसवीतमोहअरियधम्मेहि हातब्बो। यो च अनुलोमपटिलोमवसेन पवत्तो, सो च तदुभयेहि हातब्बो। तस्मा 
“सब्बो च पटिच्चसमुप्पादो देसितो"ति वत्तब्बोवाति अधिप्पायो गहेतब्बो । 


“ये धम्मा एकलक्खणा, तेसं धम्मानं एकस्मिं धम्मे वृत्ते अवसिट्ठा धम्मा वृत्ता भवन्तीतिआदिना (नेत्ति० २३) 
आचरियेन या लक्खणहारयोजना वुत्ता, साव कातब्बा, न अञ्जथा कातब्बा”ति पुच्छितब्बभावतो अञ्ञथापि 
लक्खणहारयोजना कातनब्बायेवाति दस्सेतुं “एवं ये धम्मा”तिआदि वृत्तं । तत्थ ये पथवीआदयो रूपधम्मा, ये फस्सादयो 
अरूपधम्मा सन्धारणादिकिच्चतो सङ्घट्नादिकिच्चतो एकलक्खणा, तेसं रूपारूपधम्मानं एकस्मिं धम्मे वृत्ते अवसिट्ठा 
रूपारूपधम्मा वुत्ता भवन्ति । ये पथवीआदयो रूपधम्मा, ये फस्सादयो अरूपधम्मा ककखळादिलक्खणतो 
फुसनादिलक्खणतो एकलक्खणा, तेसं रूपारूपधम्मानं एकस्मिं धम्मे वृत्ते अवसिट्ठा रूपारूपधम्मा वृत्ता भवन्ति। ये 
धम्मा रुप्पनसामञ्ञतो नमनसामञ्ञतो अनिच्चादिसामञ्ञतो वा खन्धायतनादिसामञ्ञतो वा एकलक्खणा, तेसं 
सङ्कतधम्मानं एकस्मिं सङ्कतधम्मे वृत्ते अवसिट्टा धम्मा वुत्ता भवन्ति। ये सङ्घतधम्मा भङ्गुप्पादतो सङ्घतो चुतूपपाततो 
समाननिरोधुप्पादसङ्घततो वा चुतूपपाततो एकलक्खणा, तेसं सङ्घतधम्मानं एकस्मिं सङ्कतधम्मे वृत्ते अवसिट्ठा 
सङ्घतधम्मा वुत्ता भवन्तीति अत्थयोजना कातब्बा। 


किच्चतो च लक्खणतो चातिआवदीसु च-सद्देन सहचरणसमानहेतुतादयो सङ्गहिताति दडुब्बा। सहचरणादीसु च यं 
वत्तब्बं, तं “नानत्तकायनानत्तसञ्जिनो (दी० नि० ३.३४१, ३५७, ३५९; अ० नि० ९.२४), नानत्तसञ्ञानं 
अमनसिकारा*“तिआदीसु सहचारिताय सञ्जासहगता धम्मा निद्धारितातिआदिना वृत्तमेव । 


“एकस्मिं धम्मे सरूपतो वृत्ते एकलक्खणादितो अवसिट्टधम्मानम्पि वुत्तभावो केन अम्हेहि जानितब्बो 
सहहितब्बो”ति वत्तब्बभावतो “तेना तिआदि वुत्तं । तत्थ तेन अवसिट्टधम्मानम्पि वुत्तभावेन “वुत्तम्हि 
एकधम्मे”तिआदिकं यं वचनं आयस्मा महाकच्चानो आह, तेन वचनेन तुम्हेहि अवसिट्ठानम्पि वुत्तभावो जानितब्बो 
सहहितब्बोति वुत्तं होति । 


““एत्तावता च लक्खणहारो परिपुण्णो, अञ्जो नियुत्तो नत्थी”ति वत्तब्बत्ता “नियृत्तो लक्खणो हारो” ति वुत्तं। तत्थ 
यस्सं पाळियं एकस्मिं धम्मे वुत्ते अवसिट्टधम्मापि येन लक्खणहारेन निद्धारिता, तस्सं पाळियं सो लक्खणो हारो नियृत्तो 
निद्धारेत्वा योजितोति अत्थो दटुब्बोति । 


इति लक्खणहारविभङ्गे सत्तिबलानुरूपा रचिता 

विभावना निड्टिता। 
पण्डितेहि पन अट्टकथाटीकानुसारेन गम्भीरत्थो वित्थारतो विभजित्वा गहेतब्बोति। 
६. चतुब्यूहहारविभङ्गविभावना 


२५. येन येन संबण्णनाविसेसभूतेन लक्खणहारविभङ्गेन सृत्तत्थेहि समानत्था विभत्ता, सो संबण्णनाविसेसभूतो 
लक्खणहारविभङ्गो परिपुण्णो, “कतमो चतुब्यूहहारविभङ्गो"ति पुच्छितब्बत्ता “तत्थ कतमो चतुब्यूहो हारोँतिआदि 
बुत्तं । तत्थ तत्थाति तेसु निहिद्देसु सोळससु देसनाहारादीसु । कतमोति कतमो संवण्णनाविसेसो चतुब्यूहो हारो 
चतुब्यूहहारविभङ्गो नामाति विञ्ञेय्यो। तेन वुत्तं - “तत्थ कतमो चतुब्यूहो हारोति चतुब्यूहहारविभङ्गो"ति (नेत्ति० अद्ठु० 
२५) । “इमिना चतुब्यूहहारेन कतमस्स नेरुत्तादयो गवेसितब्बा”ति पुच्छितब्बत्ता “ब्यञ्जनेना”तिआदि वृत्तं । तत्थ 
ब्यञ्जनेनाति चतुब्यूहहारस्स सुत्तस्स विसेसतो ब्यञ्जनविचयभावतो “ब्यञ्जना"ति वोहारितेन इमिना चतुब्यूहहारेन 
सृत्तस्स नेरुत्तञ्च, सुत्तस्स अधिप्पायो च, सुत्तस्स निदानञ्च, सुत्तस्स पुब्बापरसन्धि च संवण्णेन्तेहि गवेसितब्बोति अत्थो। 


““चतुब्यूहहारेन गवेसितब्बेसु नेरुत्तादीसु कतमं सुत्तस्स गवेसितब्बं नेरुत्त' न्ति पुच्छितब्बत्ता “तत्थ कतमं 
नेरुत्त 'न्तिआदि वुत्तं । तस्सत्थो -- तत्थ तेसु इमिना चतुब्यूहहारेन गवेसितब्बेसु नेरुत्तादीसु कतमं सुत्तस्स नेरुत्तं निब्बचनं 
नामाति चे पुच्छेय्य? सुत्तस्स या निरुत्ति निद्धारेत्वा वुत्ता सभावपञ्जत्ति गवेसितब्बा, इदं सभावनिरुत्तिभूतं निब्बचनं नेरुत्तं 
नामाति। “या निरुत्ति नेरुत्तं नामाति वृत्ता, का पन सा निरुत्ती”ति पुच्छितब्बत्ता “पदसंहिता “ति वृत्तं। पदेसु संहिता युत्ता 
पदसंहिता। यथा यथा सुत्तत्थो वत्तब्बो, तथा तथा या सभावनिरुत्ति पवत्ता, सा पवत्ता सभावनिरुत्तियेव निरुत्ति नामाति 
योजना। “का पन सा सभावनिरुत्ती”ति पुच्छितब्बत्ता च “यं धम्मानं नामसो आर्ण न्ति वुत्तं । यं याय कारणभूताय 
नामपञ्जत्तिया धम्मानं नेय्यानं नामसो पथवीनामादिना वा फस्सनामादिना वा खन्धनामादिना वा विविधेन नामेन 
अत्थधम्मादीसु कुसलस्स पुग्गलस्स जाणं पवत्ति, सा कारणभूता नामपञ्जत्ति सभावनिरुत्ति नामाति अत्थो। यन्ति च 
लिङ्गविपल्लासो, यायाति अत्थो। “लिङ्गपकतिधम्मानं नामसो पवत्तमानं जाणं विवरित्वा कथेही ति वत्तब्बत्ता “यदा 
ही तिआदि वुत्तं। अट्टकथायं पन “यदा हि भिक्खूतिआदिना *धम्मानं नामसो जाण'न्ति पदस्स अत्थं विवरती*ति (नेत्ति० 
अट्ठ० २५) वृत्तं । तस्सत्थो अट्ठकथायं विभजित्वा वुत्तोवाति न विचारितो । 


२६. नेरुत्तं आचरियेन विभत्तं, अम्हेहि च जातं “कतमो सुत्ते गवेसितब्बो भगवतो अधिप्पायो”ति पुच्छितब्बत्ता 
““तत्थ कतमो अधिप्पायो”तिआदि वुत्तं। तस्सत्थो पाकटो। अपिच “धम्मो हवे रक्खती”तिआदीसु येन पुग्गलेन 
अत्तना रक्खितेन धम्मेन रक्खितब्बभावो इच्छितो, सो धम्मं रक्खिस्सतीति भगवतो अधिप्पायो। यो पुग्गलो दुग्गतितो 
मुच्चितुकामो, सो धम्मं रक्खिस्सतीति भगवतो अधिप्पायो। 


चोरो यथा सन्धिमुखे गहितोतिआदीसु यो चोरो घातनतो मुच्चितुकामो, सो चोरकम्मं न करिस्सतीति भगवतो 
अधिप्पायो। यो पुग्गलो अपायादिदुक्खतो मुच्चितुकामो, सो पापकम्मं न करिस्सतीति भगवतो अधिप्पायो। 


सुखकामानीतिआदीसु ये पुग्गला सुखं इच्छन्ति, ते परहिंसनतो विवज्जिस्सन्तीति भगवतो अधिप्पायो। 


मिद्धी यदा होति महग्घसो चातिआदीसु ये पुग्गला पुनप्पुनं पवत्तमानजातिजरामरणतो मुच्चितुकामा, ते भोजने 
मत्तञ्जुनो भविस्सन्ति, सन्तुड्ञा भविस्सन्ति, सुद्भाजीवा भविस्सन्ति, पातिमोक्खसंवरसीलसम्पन्ना भविस्सन्ति, अतन्दिनो 

भविस्सन्ति, विपस्सका भविस्सन्ति, सगारवा सप्पतिस्सा भविस्सन्तीति भगवतो अधिप्पायो। 


अप्पमादो अमतपदन्तिआदीसु ये पुग्गला मच्चुनो भायन्ति, निब्बानमिच्छन्ति, ते पुग्गला दानसीलभावनाकम्मेसु 
अप्पमत्ता भविस्सन्तीति भगवतो अधिप्पायो । 


२७. सुत्ते गवेसितब्बो अधिप्पायो आचरियेन विभत्तो, अम्हेहि च विञ्ञातो, “कतमं सुत्तस्स गवेसितब्बं निदान "न्ति 
पुच्छितब्बत्ता “तत्थ कतमं निदान''न्तिआदि वुत्तं । तत्थ निदानन्ति फलं नीहरित्वा देतीति निदानं । कि तं? कारणं । 
धनियोति धनवडनकारणे नियृत्तोति धनियो। गोपालकोति गावो इस्सरभावेन पालेति रक्खतीति गोपालको | उपधीहीति 
पुत्तगोणादीहि (सु० नि० अट्ट० १.३३)। नरस्साति पृत्तिमन्तस्स वा गोपालकस्स वा नरस्साति च पदट्टानवसेन वा 
येभुय्यबसेन वा गाथायं आगतवसेन वा वुत्तं, नारियापि उपधीहि नन्दना अत्थेवाति दट्ठब्बा। 


इमिना वत्थुनाति उपधिसङ्घातेन इमिनाव पुत्तगवादिना वत्थुना। बसति पवत्तति नन्दना एत्थ पृत्तगोणादिकेति वत्थु। 
नन्दनं नीहरित्वा देति पुत्तगोणादिकन्ति निदानन्ति अत्थं गहेत्वा धनियो “उपधीहि नरस्स नन्दना”ति आह। भगवा पन 
“बसति पवत्तति सोचना एत्थ पृत्तगोणादिकेहि वत्थु, सोचनं नीहरित्वा देति पुत्तगोणादिकन्ति निदान न्ति अत्थं गहेत्वा 
“उपधीहि नरस्स सोचना ति आह। परिग्गहीयतेति परिग्गहं। कि तं? पृत्तगोणादिकं, तं परिग्गहं “उपधी”ति आह, न 
किलेसूपधिकायखन्धूपधिन्ति । 


उपधीसूति खन्धसङ्घातेसु कायेसु। कायं “उपधी”ति आह, न पृत्तगवादिकं, न परिग्गहं । 
बाहिरेसु वत्थूसूति मणिकुण्डलपुत्तदारादीसु वत्थूसु। 


कामसुखन्ति कामनीयेसु अस्सादसुखवसेन पवत्ता तण्हा । बाहिरवत्थुकाय तण्हायाति कामनीयेसु बाहिरवत्थूसु 
अस्सादसुखवसेन पवत्ताय तण्हाय। 


अज्झत्तिकवत्थुकायाति रूपकायसङ्घाते अज्झत्तिकवत्थुम्हि अभिनन्दनवसेन पवत्ताय। 
पुन अज्झत्तिकवत्थुकायाति पञ्चक्खन्धसङ्घाते अज्झत्तिकवत्थुम्हि सिनेहवसेन पवत्ताय। 


गवेसितब्बं निदानं विभत्तं, अम्हेहि च जातं, “कतमो गवेसितब्बो पुब्बापरसन्धी''ति पुच्छितब्बत्ता तत्थ कतमो 
पुब्बापरसन्धी”तिआदि वुत्तं । तत्थ तत्थाति तेसु नेरुत्ताधिप्पायनिदानपुब्बापरसन्धीसु । यथाति येन अन्धकारादिना 
सभावेन “कामन्धा...पे०... मातर "न्ति यं कामतण्हं भगवा आह, अयं कामतण्हा तथा तेन अन्धकारादिना सभावेन 
““कामन्धा...पे०... मातर न्ति गाथा वुत्ताति योजना | 


गाथात्थो पन - कामेतीति कामो, कामतण्हा, कामेन अत्थस्स अजाननताय धम्मस्स, अपस्सनताय च अन्धाति 
कामन्धा। कामतण्हासङ्घातेन जालेन अत्थधम्मानं अजाननापस्सनेन सञ्छन्ना पलिगुण्ठिताति जालसञ्छन्ना । 
तण्हासङ्कातेन छदनेन तेसंयेव अत्थधम्मानं अजाननापस्सनेन छादिता पिहिताति तण्हाछदनछादिता । अत्थधम्मेसु 
पमत्तसङ्घातेन पमादेन बन्धनेन बद्धा बन्धितब्बा पुग्गला जरामरणं अन्वेन्ति, कुमिनामुखे पवत्ता मच्छा मरणं अन्वेन्ति इव 
च, खीरपको वच्छो मातरं अन्वेति इब च, तथा जरामरणं अन्वेन्तीति गहेतब्बो । 

““कामन्धा...पे०... मातर'न्ति याय देसनाय, गाथाय वा कामतण्हा वृत्ता, सा देसना, गाथा वा कतमेन देसनाभूतेन 
अपरेन युज्जती”ति पुच्छितब्बत्ता तथा पुच्छित्वा इमाय देसनाय, गाथाय वा युज्जतीति दस्सेतुं “सा कतमेना”तिआदि 
बुत्तं। तत्थ साति “कामन्धा...पे०... अन्वेन्ती”ति देसना, गाथा वा। पुब्बापरेनाति ततो देसनातो पुब्बेन देसनावचनेन, 
गाथावचनेन वा अपरेन देसनावचनेन, गाथावचनेन वा । युज्जति युज्जनं एति समेतीति पुच्छति। 


यथाति येन अन्धकरणादिना। “रत्तो...पे०... नर न्ति यं गाथावचनं भगवा आह, तेन गाथावचनेन तथा 
अन्धकरणादिना युज्जतीति योजना । गाथात्थो पन - रत्तो रञ्जन्तो पुग्गलो अत्थं अत्तहितपयोजनं परहितपयोजनं न 
जानाति । रत्तो रञ्जन्तो धम्मं यथावुत्तस्स अत्थस्स हेतुं पञ्जाचक्खुना न पस्सति। रागो यं नरं यदा सहते, तदा तस्स नरस्स 
अन्धं अन्धकारं तमं अञ्ञाणं होतीति गहेतब्बो । 


इतीति एवं। अन्धताय अन्धकरणताय सञ्छन्नताय सञ्छन्नकरणताय। सायेब तण्हाति “कामन्धा...पे०... 
मातर'न्ति गाथावचनेन या कामतण्हा वुत्ता, सायेब कामतण्हा। अभिलपिताति “रत्तो...पे०... नर "न्ति अपरेन गाथावचनेन 
भगवता वोहारिता वोहरणेन जापिता, अभिलपितस्स अत्थस्स समानता पुब्बदेसना अपरदेसनाय युज्जतीति वुत्तं होति। 


“द्वीसु गाथासु कतमेहि पदेहि सायेब तण्हा अभिलपिता"ति पुच्छितब्बत्ता इमेहि अभिलपिताति नियमेत्वा दस्सेतुं 
“यज्चाहा तिआदि वुत्तं । तत्थ पठमगाथायं ““कामन्धा...पे०... छादिता”ति यञ्च पदं आह, दुतियगाथायञ्च “रत्तो...पे०... 
न पस्सती”ति यञ्च पदं आह। परियुट्टानेहि परियुड्ठानदीपकेहि इमेहि  कामन्धा...पे०... पस्सती”ति पदेहि सायेव 
पठमगाथाय वुत्ता कामतण्हा च भगवता अभिलपिता। 


““यं अन्धकारं वुत्तं, कतमं तं? या तण्हा पोनोभविका वुत्ता, कतमा सा”ति पुच्छितब्बत्ता “यं अन्धकार ˆ न्तिआदि 
बुत्तं। तत्थ अन्धकारं यं अञ्ञाणं वुत्तं, अयं दुक्खसमुदयो भवे। या च तण्हा पोनोभविका वृत्ता, अयञ्च दुक्खसमुदयो 
भवेति योजना । 


“कामा ति यञ्च पदं भगवा आह, तेन पदेन इमे किलेसकामा वुत्ता। “जालसञ्छन्ना ति यञ्च पदं भगवा आह, 
तेन पदेन तेसंयेव किलेसकामानं पयोगेन समुदाचारेन परियुड्डानं भगवा दस्सेति। तस्माति यस्मा यस्मिं सन्ताने तण्हा 
उप्मन्ना, तं सन्तानं संसारतो निस्सरितुं अदत्वा रूपारम्मणादीहि पलोभयमाना हुत्वा चित्तं किलेसेहि परियादाय तिट्ठति, 
तस्मा तण्हाय चित्तं परियादाय सन्ताने तिट्ठमानत्ता। किलेसवसेनाति वीतिक्कमकिलेसवसेन । परियुट्टानवसेनाति 
बीतिक्कमनं अप्पत्वा उप्पज्जमानवसेन । येति वृत्तप्पकारतण्हासहितपुग्गलसदिसा । तेति ते तण्हाबन्धनबद्धा च एदिसका 
च पुग्गला। जरामरणं अन्वेन्ति जरामरणं अतिक्कमितुं न सक्कुणन्ति। अयन्ति जरामरणानुप्पवत्ति 
““जरामरणमन्वेन्ती”ति इमिना वचनेन भगवता दस्सिताति योजना। 


““कामन्धा”तिआदिगाथाय चेव “रत्तो'तिआदिगाथाय च पुब्बापरसन्धि आचरियेन विभत्तो, अम्हेहि च जातो, “कथं 
"यस्स पपञ्चा ठिती चा'तिआदिगाथासु पुब्बापरसन्धि अम्हेहि विञ्ञातब्बो”ति वत्तब्बत्ता यस्स पपञ्चा'तिआदि वुत्तं। 
तस्सा गाथाय - यस्स मुनिनो पपञ्चा तण्हामानदिट्टी च नत्थि, तण्हामानदिट्टीहि अभिसङ्कता सङ्घारा च नत्थि, ठिती 
अनुसया तण्हा च नत्थि, सन्दानसदिसं तण्हापरियुट्डानं नत्थि, पलिघसदिसो मोहो च नत्थि, सो मुनि पपञ्चादिकं सब्बं 
बीतिवत्तो अतिक्कन्तोति वुच्चति । नित्तण्हं निमानं निदिटिं निसन्दानं निपलिघं लोके चरन्तं तं मुनि सदेवको तण्हासहितो 
लोको न विजानातीति अत्थो। 

गाथायं पपञ्चादयो भगवता वुत्ता, “कतमे ते "ति पुच्छितब्बत्ता “पपञ्चा नामा तिआदि वुत्तं । अत्तनो 
आधारपुग्गलं संसारे चिरं पपञ्चन्तापेन्ती तण्हामानदिट्टियो च, ताहि तण्हामानदिट्टीहि सहजातवसेन वा उपत्थम्भनवसेन 
वा अभिसङ्कता सङ्घारा च पपञ्चा नाम। सन्ताने अप्पहीनड्रेन अनुसया तण्हा सत्तानं तिइुनहेतुत्ता ठिती नाम | पवत्तमानाय 
तण्हाय यं परियुड्ठानञ्च छत्तिसतण्हाय जालिनिया यानि विचरितानि च वृत्तानि, इदं सब्बं अत्तनो आधारं पुग्गलं बन्धनड्ठेन 
सन्दानसदिसत्ता सन्दान नाम। मोहो अत्तनो आधारस्स पुग्गलस्स निब्बाननगरप्पवेसनस्स पटिसेधकत्ता पलिघसदिसत्ता 
पलिघो नाम । “यस्स पपञ्चादयो नत्थि, सो कि बीतिवत्तो”ति पुच्छितब्बत्ता “ये चा तिआदि वुत्तं। ये वृत्तप्पकारा 
पपञ्चा सङ्घारा, या च वृत्तप्पकारा ठिति, यं वुत्तप्पकारं सन्दानञ्च, यं वुत्तप्पकारं पलिघञ्च नत्थीति वुत्ता, सब्बं एतं 
पपञ्चादिकं यो मुनि समतिक्कन्तो, अयं मुनि “नित्तण्हो ति वुच्चतीति दटुब्बो। 


२८. “यस्स पपञ्चातिआदिगाथायं ये पपञ्चादयो वुत्ता, तेसु तण्हामानदिद्विहेतुका सङ्घारा कदा कतिविधं फलं देन्ति, 
तंसङ्घारसम्पयुत्ता तण्हा कदा कतिविधं फलं देती 'ति पुच्छितब्बत्ता “तत्थ परियुड्रानसङ्कारा”तिआदि वुत्तं । तत्थ तत्थाति 
तेसु पपञ्चसङ्घारादीसु । परियुट्टानसङ्काराति वीतिक्कमवसेन पवत्ता परियुद्ठाना अकुसलसङ्कारा चेतना । 
दि्ुधम्मवेदनीयादीति दिट्ठे पस्सितब्बे धम्मे अत्तभावे वेदनीयं फलं देतीति दिट्रुधम्मवेदनीया, दिट्ठे धम्मे फलं वेदेतीति वा 
दिट्ुधम्मवेदनीया। का सा? अपदुस्सनीयादीसु अतिदुस्सनादिवसेन पवत्ता पठमजवनचेतना । उपपज्जे फलं वेदेतीति 
उपपज्जवेदनीया, सत्तमजवनचेतना। अपरापरियाये अत्तभावे फलं वेदेतीति अपरापरियायवेदनीया, मज्झे पवत्ता पञ्च 
जवनचेतना | तिफलदानवसेन तिविधा सङ्घारा । एवं इमाय तिविधाय सङ्घारचेतनाय सम्पयुत्ता तिविधा तण्हा तिविधं फलं 
दिट्टे वा धम्मे अत्तभावे, उपपज्जे वा अनन्तरभवे, अपरे वा परियाये भवे देति निब्बत्तेतीति एवं फलनिब्बत्तकसङ्घारं वा 
तंसम्पयुत्तं तण्हं वा भगवा आह। 


“याय देसनाय, गाथाय वा फलनिब्बत्तकं सङ्घारं आह, सा देसना, गाथा वा कतमेन देसनाभूतेन वा अपरेन 
युज्जती"ति पुच्छितब्बत्ता “यं लोभपकतं कम्मं करोती 'तिआदि वुत्तं । या “यस्स...पे०... लोको "ति देसना च या “यं 
लोभपकतं कम्मं...पे०... अपरे वा परियाये ति देसना च वुत्ता, भगवतो इदं देसनाद्वयं अञ्ञमञ्ञं पुब्बापरेन पुब्बं अपरेन 
अपर पुब्बेन युज्जति युज्जनं एति समेति, यथा गङ्गोदकं यमुनोदकेन, यमुनोदकम्पि गङ्गोदकेन संसन्दति समेति। “यस्स... 
पे०... लोको ति देसना “यं लोभपकतं...पे०... परियाये ति देसनाय संसन्दति समेति, “यं लोभपकतं...पे०... परियाये ति 
देसनापि ““यस्स...पे०... लोको”ति देसनाय संसन्दति समेतीति अत्थो गहेतब्बो। “कथं युज्जती"ति पुच्छितब्बत्ता “तत्थ 
परियुट्टान'न्तिआदि वुत्तं, दिट्ठधम्मवेदनीयादिफलत्तयनिब्बत्तकट्टेन युज्जतीति वुत्तं होति । 


यं यं सुत्तं भगवता देसितं पुब्बापरेन युज्जति, तं तं सुत्तम्पि नीहरित्वा पुब्बापरसंसन्दनं दस्सेतुं “यथाहा”तिआदि 
वुत्तं। संसन्दनाकारो वुत्तनयानुसारेन गहेतब्बो। तत्थाति तेसु परियुड्ठानसङ्घारतण्हाविचरितेसु । परियुट्ठानन्ति 
रूपारम्मणादीनि अयोनिसोमनसिकारेन आरब्भ सत्तसन्ताने पवत्तं तण्हाचरितं । पटिसङ्घानबलेनाति 
असुभानिच्चादिदस्सनबलेन तदङ्गप्पहानवसेन पहातब्बं । सङ्काराति दस्सनपहातब्बा सङ्कारा। दस्सनबलेनाति 
दस्सनसङ्घातपठममग्गजाणबलेन पहातब्बा। छत्तिस तण्हाविचरितानीति दस्सनेन पहातब्बतण्हाविचरितेहि अवसेसानि 
छत्तिस तण्हाविचरितानि। निग्गता तण्हा यस्स सो नित्तण्हो, नित्तण्हस्स भावो नित्तण्हता, का सा? सउपादिसेसा 
निब्बानधातु । 


पपञ्चसङ्घाराभिनन्दनत्तयं यदिपि अत्थतो एकं समानं, देसनाय पन पदकखरादीहि विसेसो अत्थीति दस्सेतुं 

“अपिचा 'तिआदि वुत्तं । 


““योयं पुब्बापरसन्धि आचरियेन विभत्तो, सोयं कतिविधो'ति पुच्छितब्बत्ता “सो चायं पुब्बापरो सन्धी तिआदि 
वुत्तं। अट्ठकथायं पन वुत्तं - “न केवलं सुत्तन्तरसंसन्दनमेव पुब्बापरसन्धि, अथ खो अञ्ञजोपि अत्थीति दस्सेतुं “सो 
चाय'न्तिआदि वुत्त''न्ति (नेत्ति० अट्टु २८) । तत्थ अत्थसन्धीति किरियाकारकादिवसेन अत्थस्स अत्थेन सन्धि। 
पदसन्धीति नामपदादिकस्स नामपदादिकन्तरेन सन्धि । देसनासन्धीति वुत्तप्पकारस्स देसनन्तरस्स वुत्तप्पकारेन 
देसनन्तरेन सन्धि । निद्देससन्धीति निद्देसन्तरस्स निद्देसन्तरेन सन्धि । 


सन्धि च नाम अत्थादयो मुञ्चित्वा अञ्जो सभावधम्मो नाम नत्थि, अत्थादीनञ्च छअत्थपदादीसु अवरोधनतो 
“अत्थसन्धि छप्पदानी तिआदि वुत्तं । 


अत्थसन्धिब्यञ्जनसन्धयो आचरियेन विभत्ता, अम्हेहि च जाता, “कतमा देसनासन्धी"ति पुच्छितब्बत्ता 
“देसनासन्धि न च पथवि ˆ न्तिआदि वुत्तं । तत्थ न च पथविं निस्साय झायति झायी झायति चाति एत्थ झायी 
झानसमङ्गी पुग्गलो पथवि निस्साय आलम्बित्वा न च झायति, सब्बसङ्कारनिस्सटं पन निब्बानं निस्साय आलम्बित्वा 
फलसमापत्ति झायति समापज्जति एवाति अत्थो दटुब्बो। न च आपन्तिआदीसुपि एस नयो योजेतब्बो । 
फलसमापत्तिसमङ्गी पुग्गलो हि पथवीआदयो मुञ्चित्वा निब्बानमेव आरब्भ फलसमापत्ति समापज्जतीति। एत्थ च 
पथवीआदीहि महाभूतेहि कामभवरूपभवा गहिता रूपपटिबद्भवुत्तिताय। आकासानञ्चायतनादीहिपि अरूपभवो गहितो, 
भवत्तयं वज्जेत्वा च झायतीति अधिप्पायो। यदि पथवीआदयो निस्साय न झायी झायति च, एवं सति इधलोकसङ्घातं 
सत्तसन्तानं वा परलोकसङ्घातं सत्तसन्तानं वा अनिन्द्रियसन्तानं वा निस्साय झायी झायतीति आसङ्कनीयत्ता तं परिहरन्तो 
“न च इमं लोक न्तिआदिमाह। तत्थ इमं लोकन्ति इधलोकसङ्घातो दिट्टो अत्तभावो सत्तसन्तानो वुत्तो, तस्मिं निस्साय न 
झायति झायी झायति च। परलोकन्ति इधलोकतो अञ्जो भवन्तरसङ्कातो सत्तसन्तानो वुत्तो, तस्मिं निस्साय न च झायति 
झायी झायति च। 


यमिदं उभयन्तिआदीसु इदं उभयं इधलोकपरलोकद्वयं अन्तरेन वज्जेत्वा यं रूपायतनं दिं, तं रूपायतनम्पि। यं 
सहायतनं सुतं, तं सद्दायतनम्पि। यं गन्धायतनरसायतनफोदुब्बायतनं मृतं, तं गन्धायतनरसायतनफोदुब्बायतनम्पि । यं 
आपोधातु आकासधातु लक्खणरूपं ओजासङ्घातं धम्मायतनेकदेसरूपं विञ्ञातं, तं आपोधातादिकं 
धम्मायतनेकदेसरूपम्पि। यं वत्थु परियेसितं वा अपरियेसितं वा सन्तिके पत्तं, तं वत्थुम्पि। यं वत्थु पत्तं वा अप्पत्तं वा 
परियेसितं परियेसनारहं सुन्दरं, तं वत्थुम्पि। यं वत्थु वितक्कितं वितक्कनवसेन आलम्बितब्बं, तं वत्थुम्पि। यं वत्थु 
विचारितं अनुमज्जनवसेन आलम्बितब्बं, तं वत्थुम्पि। यं वत्थु मनसा चित्तेनेव अनुचिन्तितं अनुचिन्तनवसेन 
आलम्बितब्बं, तं वत्थुम्पि निस्साय न झायति झायी झायति चाति योजना कातब्बा । 


एत्थ दिट्टादिकं बहिद्धारूपमेव गहेतब्बं अनिन्द्रियबद्धरूपस्स अधिप्पेतत्ता। तेनाह अट्ठकथाचरियो - 
““तदुभयविनिमृत्तो अनिन्द्रियबद्धो रूपसन्तानो"ति (नेत्ति० अट्टः २८)। “यदि झायी पुग्गलो यथावुत्ते पथवीआदयो 
निस्साय न झायति झायी झायति च, एवं सति अयं झायी पुग्गलो इदं नाम निस्साय झायतीति लोके केनचि जायति कि, 
उदाह न जायती'ति पुच्छितब्बत्ता न आयतीति दस्सेतुं “अयं सदेवके लोके”तिआदिमाह । तत्थ फलसमापत्तिझानेन 
झायन्तो अयं खीणासवपुग्गलो सदेवके लोके...पे०... सदेवमनुस्साय पजाय यत्थ कत्थचिपि अनिस्सितेन चित्तेन 
झायतीति सदेवके लोके...पे०... सदेवमनुस्साय पजाय केनचि न जायतीति अत्थो गहेतब्बो। तेन वुत्तं - 

“नमो ते पुरिसाजञ्ञ, नमो ते पुरिसुत्तम। 
यस्स ते नाभिजानाम, किं त्वं निस्साय झायसी”ति॥ (सं० नि० ३.७९; नेत्ति0 १०४) | 


“केनचि अविञ्ञायभावो केन सृत्तेन विभावेतब्बो"ति पुच्छितब्बत्ता इमिना गोधिकसृत्तेन (सं? नि० १.१५९) 
विभावेतब्बोति दस्सेतुं “यथा मारो पापिमा”तिआदि वुत्तं। अटुकथायं पन “इदानि खीणासवचित्तस्स कत्थचिपि 
अनिस्सितभावं गोधिकसुत्तेन (सं० नि० १.१५९) वक्कलिसुत्तेन (सं० नि० ३.८७) च विभावेतुं “यथा मारो'तिआदि 
बुत्त"'न्ति (नेत्ति० अट्टु २८) वुत्तं । तत्थ दानादिपुञ्जकारके, पुञ्जे वा मारेति निवारेतीति मारो, अत्तहितपरहिते मारेतीति 
वा मारो | पापचित्तुप्पादवन्तताय पापिमा । पुब्बत्तभावे गोधस्स घातकत्ता “गोधिको ति लद्भनामस्स परिनिब्बायन्तस्स 
कुलपृत्तस्स परिनिब्बानतो उद्धं पटिसन्धादि विञ्ञाणं समन्वेसन्तो न जानाति न पस्सति। “परचित्तजाननको मारो कस्मा 
न जानातीति वत्तब्बत्ता “सो ही तिआदि वुत्तं । सो गोधिको हि यस्मा पपञ्चातीतो, तस्मा तण्हापहानेन दिट्टिनिस्सयोपि 
अस्स गोधिकस्स यस्मा नत्थि, तस्मा च न जानातीति। 


“गोधिकसुत्तेनेव विभावेतब्बो”ति पुच्छितब्बत्ता “यथा चा तिआदि वुत्तं। “गोधिकसुत्तवक्कलिसुत्तेहि 
अनुपादिसेसाय निब्बानधातुया अनिस्सितभावो विभावितो, एवं सति सउपादिसेसनिब्बानधातुया अनिस्सितभावो केन 
विञ्जायतीति अत्थो भवेय्या”ति वत्तब्बत्ता तदापि न विञ्ञायतियेवाति दस्सेतुं “सदेवकेन लोकेना”तिआदि वुत्तं । तत्थ 
सउपादिसेसाय निब्बानधातुया फलसमापत्तिझानेन झायमाना इमे खीणासवा कत्थचि अनिस्सितचित्ता झायन्तीति 


जायन्तीति एत्थ हि न-कारो च “झायमाना”ति पदे न सम्बन्धितब्बो “न झायमाना”ति अत्थस्स सम्भवतो। “न 
जायन्ती”ति पन सम्बन्धितब्बो हेड्ठा अट्टुकथायं एव “लोके केनचिपि न जायती'ति वुत्तत्ता। अयं देसनासन्धीति 
गोधिकसुत्तवक्कलिसुत्तानं अञ्ञमञ्ञं अत्थवसेन संसन्दना निद्धारिता विय “न च पथवि निस्साया'तिआदिदेसनाय च 
“न च इमं लोक''न्तिआदिदेसनाय च याय देसनाय अत्थवसेन संसन्दना निद्धारिता, ताय देसनाय यत्थ कत्थचि यं किञ्चि 
निस्साय झायी न झायति, निब्बानं निस्साय झायी झायतीति अत्थवसेन निद्धारिता, अयं संसन्दना देसनासन्धि नामाति 
अत्थो गहेतब्बो । 


देसनासन्धि आचरियेन विभत्ता, अम्हेहि च जाता, “कतमा निद्देससन्धी"ति पुच्छितब्बत्ता “तत्थ कतमा 
निद्देससन्धीति निस्सितचित्ता”तिआदि वृत्तं। तत्थ तत्थाति तेसु चतूसु अत्थसन्धिब्यञ्जनसन्धिदेसनासन्धिनिद्देससन्धीसु 
या सन्धि “निददेससन्धी'ति उद्दिट्ठा, सा निद्देसतो कतमाति पुच्छतीति अत्थो। निस्सितचित्ताति तण्हादिड्रिसहजातवसेन वा 
उपनिस्सयवसेन वा निस्सितं चित्तं येसं पुथुज्जनानन्ति निस्सितचित्ता, पुथुज्जना पुग्गला निद्दिसितब्बा इमाय देसनाय 
पुग्गलाधिट्टानत्ता। यदि देसना धम्माधिट्ठाना, एवं सति निस्सितं चित्तं एत्थ सृत्तप्पदेसेसु देसितन्ति निस्सितचित्ता 
निस्सितचित्तजाननत्थाय देसिता सुत्तप्पदेसा। अनिस्सितं चित्तं येसं अरियपुग्गलानन्ति अनिस्सितचित्ता, अरियपुग्गला 
निद्दिसितब्बा इमाय देसनाय पुग्गलाधिट्टानत्ता। धम्माधिट्ठानाय पन अनिस्सितं चित्तं यत्थ सृत्तप्पदेसेसु देसितन्ति 
अनिस्सितचित्ता, अनिस्सितचित्तजाननत्थाय देसिता सुत्तप्पदेसा । 


““निस्सितचित्ता केन निद्देसेन निद्दिसितब्बा, अनिस्सितचित्ता केन निद्देसेन निद्विसितब्बा' ति पुच्छितब्बत्ता 
““निस्सितचित्ता अकुसलपक्खेन निद्दिसितब्बा”तिआदि वुत्तं। अकुसलपक्खेन निद्देसेन निद्दिसितब्बा । 
कुसलपक्खेनातिआदीसुपि एस नयो योजेतब्बो। अकुसलपक्खसामञ्जकुसलपक्खसामञ्जेहि दस्सेत्वा 

अकुसलविसेसकुसलविसेसेहि दस्सेतुं “निस्सितचित्ता संकिलेसेना तिआदि वृत्तं। अयं निद्देससन्धीति 
अकुसलपकखादिकस्स पुरिमनिद्देसस्स संकिलेसादिकेन पच्छिमेन निद्देसेन निस्सितचित्तवसेन अयं संसन्दना च 
निद्देससन्धि नाम कुसलपक्खादिकस्स पुरिमस्स निद्देसस्स वोदानादिकेन पच्छिमेन निद्देसेन अनिस्सितचित्तवसेन अयं 
संसन्दना च निद्देससन्धि नामाति विभजित्वा वेदितब्बा । 


“चतुब्यूहहारस्स नेरुत्तमधिप्पायनिदानपुब्बापरसन्धिप्पभेदेन चेव अत्थब्यञ्जनसन्धिनिहदेससन्धिदेसनासन्धिप्पभेदेन 
च विभजितब्बभावो केन अम्हेहि जानितब्बो सद्दहितब्बो "ति वत्तब्बभावतो “तेनाहा”तिआदि वृत्तं । तत्थ तेन तथा 
विभजितब्बभावेन आयस्मा महाकच्चानो “नेरुत्तमधिप्पायोतिआदिकं (नेत्ति० ४ हारसङ्केप) यं वचनं आह, तेन वचनेन 
तुम्हेहि चतुब्यूहहारस्स तथा विभजितब्बभावो जानितब्बो सद्दहितब्बोति वृत्तं होति । 


“एत्तावता च चतुब्यूहहारो परिपुण्णो, अञ्जो नियुत्तो नत्थी ति वत्तब्बत्ता “नियृत्तो चतुब्यूहो हारो” ति वुत्तं । तत्थ 
यस्सं यस्सं पाळियं यो यो चतुब्बिधो, सो सो चतुब्यूहहारो च यथालाभवसेन योजितो, तस्सं तस्सं पाळियं सो सो चतुब्बिधो 
चतुब्यूहहारो तथा निद्धारेत्वा युत्तो योजितोति अत्थो दडुब्बो । 


इति चतुब्यूहहारविभङ्गे सत्तिबलानुरूपा रचिता 
विभावना निट्टिता । 
पण्डितेहि पन अट्ठकथाटीकानुसारेन गम्भीरत्थो वित्थारतो विभजित्वा गहेतब्बोति । 


७. आवट्टहारविभड्रविभावना 


“कतमो आवट्टो हारविभङ्गो"ति पुच्छितब्बत्ता तत्थ कतमो आवट्टो हारो”तिआदि वुत्तं। तत्थ तत्थाति तेसु निदिद्ठेसु 
सोळससु देसनाहारादीसु कतमो संवण्णनाविसेसो आवट्टो हारो आवड्टहारविभङ्गो नामाति पुच्छति । “एकम्हि 

पदड्ाने 'न्तिआदिनिद्देसस्स इदानि मया वुच्चमानो “आरम्भथा”तिआदिको वित्थारसंवण्णनाविसेसो आवट्टहारविभङ्गो 
नामाति गहितो। “तत्थ देसनायं एकस्मिं पदट्टाने देसनारुळहे सेसकं पदट्टानं परियेसति, परियेसित्वा कथं पटिपकखे 
आवड्टेती”ति वत्तब्बत्ता - 


“आरम्भथ निक्कमथ, युञ्जथ बुद्धसासने । 
धुनाथ मच्चुनो सेनं, नळागारंव कुञ्जरो”ति॥ - 


गाथा वृत्ता। इध गाथायं एकस्मिं पदट्टाने देसनारुळहे सेसकं पदट्टानं परियेसतीति वुत्तं होति। गाथात्थो पन अट्टुकथायं 
(नेत्ति० अट्ट० २९) वृत्तो। 


“आरम्भथा'तिआदिगाथायं कतरस्मिं पदड्टाने देसनारुळहे कतमं सेसकं पदट्ठानं परियेसती"ति वत्तब्बत्ता “आरम्भथ 
निक्कमथाति वीरियस्स पदट्ठान न्तिआदि वुत्तं । तत्थ “वीरियस्स पदट्ठान'न्ति सामञ्जवसेन वुत्तम्पि 
आरम्भधातुसङ्कातं वीरियं निक्कमधातुसङ्घातस्स वीरियस्स पदट्टानं, निक्कमधातुसङ्कातं वीरियं परक्कमधातुसङ्घातस्स 

बीरियस्स पदट्टानं, परक्कमधातुसङ्घातं वीरियं समथभावनासहितस्स वीरियस्स पदट्टानन्तिआदिना परियेसितब्बन्ति 
गहेतब्बं । “युञ्जथा ति इमिना वृत्तं समथभावनासहितं वीरियं “बुद्धसासने ˆ ति इमिना वुत्तस्स महग्गतसमाधिस्स 
पदट्ठानं, देसनारुळहं सुखादिकं सेसकम्पि पदट्ठानं परियेसितब्बं । “धुनाथ मच्चुनो सेन” न्ति पदेन गहितं विपस्सनासहितं 
बीरियं किलेसधुनने समत्थाय पञ्ञाय पदद्ठानं, देसनारुळहं समाधिआदिकं सेसकम्पि पदद्ठानं परियेसितब्बं । 


“यदि 'आरम्भथा'तिआदिकं वुत्तं वीरियं सामञ्जभूतानं वीरियसमाधिपञ्ञानंयेव पदट्टानं सिया, एवं सति कथं 
वट्टमूलं छिन्दित्वा विवट्ट पापेस्सन्ती”ति वत्तब्बत्ता पुन “आरम्भथ निक्कमथाति वीरियिन्द्रियस्स पदट्ठान न्तिआदि 
बुत्तं। आधिपच्चकिच्चताय यृत्तस्सापि वीरियाधिकस्स पदट्ठानत्ता आरभन्ता योगावचरपुग्गला बट्टमूलं छिन्दित्वा विवट्टं 
पापेन्तीति वृत्तं होति । “आरम्भथा'तिआदिका पन यस्मा वीरियारम्भवत्थुआदिदेसना होति, तस्मा आरम्भवत्थुआदीनियेव 
संवण्णितानि पदड्डानन्ति चोदनं मनसि कत्वा आह “इमानि पदट्टानानि देसना ति। “आरम्भथा”तिआदिका 
यथावुत्तपदड्डानानि देसना होति, न वीरियारम्भवत्थुआदीनि, तस्मा पदट्टानंयेब संबण्णितन्ति दडुब्बं । 


एवं “आरम्भथा''तिआदिदेसनाय पदट्ठानवसेन अत्थो विभत्तो, अम्हेहि च जातो, “कथं तस्सायेव देसनाय 
पटिपक्खवसेन अत्थो विभजितब्बो*ति वत्तब्बत्ता “अयुञ्जन्तान वा”तिआदि वृत्तं। तत्थ योगे भावनायं अयुञ्जन्तानं 
सत्तानं अपरिपक्कजाणानं योगे योगहेतु वासनाभागियवसेन आयतिं जाननत्थाय “आरम्भथा'तिआदिदेसना आरद्भा। 
युञ्जन्तानं परिपक्कञाणानं सत्तानं आरम्भे आरम्भहेतु दिट्देव धम्मे परिजाननत्थाय “आरम्भथा'तिआदिदेसना आरद्धा। 


तत्थ तेसु युञ्जन्तायुञ्जन्तेसु परिपक्कापरिपक्कजाणेसु ये अपरिपक्कजाणा सत्ता न युञ्जन्ति, ते अपरिपक्कजाणा 
सत्ता पमादमूलका हुत्वा योगे भावनायं येन पमादेन न युञ्जन्ति, सो पमादो तण्हामूलको पमादो, अविज्जामूलको 
पमादोति दुब्बिधो होति । तत्थ तस्मिं दुब्बिधे पमादे अञ्ञाणेन निवुतो अविज्जामूलको सत्तो येन पमादेन अेय्यट्ठानं “इमे 
उप्पादवयधम्मा पञ्चक्खन्धा जेय्यद्ठानं नामा ति नप्पजानाति, अयं अञ्जाणहेतुको पमादो अविज्जामूलको पमादा नाम | 
यो पमादो तण्हामूलको, सो पमादो तिविधो अनुप्पन्नानं भोगानं उप्पादाय परियेसन्तो तण्हिको सत्तो यं पमादं आपज्जति, 
अयं पमादो च, उप्पन्नानं भोगानं ठितत्थाय रक्खन्तो तण्हिको सत्तो आरक्खनिमित्तं यं पमादं आपज्जति, अयं पमादो च, 
ठितं भोगं परिभुञ्जन्तो तण्हिको सत्तो परिभोगनिमित्तं यं पमादं आपज्जति, अयं पमादो चाति तिविधो होति। इति लोके 
अयं पमादो चतुब्बिधो अविज्जापदट्ठानो एकविधो पमादो, तण्हापदड्ठानो तिविधो पमादोति चतुब्बिधो होति। तत्थ तासु 
अविज्जातण्हासु नामकायो फस्सादिनामसमूहो अविज्जाय पददानं, रूपकायो पथवीआदिरूपसमूहो तण्हाय पदद्वानं 
होति। इदं वृत्तं होति - आरम्भधातुनिक्कमधातुसङ्घातस्स वीरियस्स पटिपक्खो चतुब्बिधो पमादो निद्धारेतब्बो, निद्धारेत्वा 
एकविधस्स पमादस्स अविज्जा पदद्ठानं, तिविधस्स पमादस्स तण्हा पदट्ठानं। अविज्जाय नामकायो पदट्ठानं, तण्हाय 
रूपकायो पदड्ठानन्ति पटिपक्खे आवड्ेत्वा पदड्ठानं परियेसितब्बन्ति । 


“कस्मा नामकायो अविज्जाय पदट्ठानं भवति, रूपकायो तण्हाय पदट्टानं भवती"ति पुच्छितब्बत्ता “तं किस्स 
हेतू "ति पुच्छित्वा “रूपीसु भवेसु अज्झोसानं, अरूपीसु सम्मोहो ति वृत्तं । रूपीसु भवेसु रूपधम्मेसु अहंममादिवसेन 
अज्झोसानं तण्हाभिनिवेसो सत्तेसु पतिट्टितो यस्मा होति, तस्मा रूपकायो तण्हाय पदट्टानं भवति। अनमतग्गे हि संसारे 
इत्थिपुरिसा अञ्ञमञ्जरूपाभिरामा भवन्ति । अरूपीसु फस्सादीसु सुखुमभावतो सम्मोहो सत्तेसु पतिद्टितो यस्मा होति, 
तस्मा नामकायो अविज्जाय पदट्टानं भवतीति योजना कातब्बा। इदं वुत्तं होति - रूपकायनामकायेसु आरम्मणकरणवसेन 
तण्हाय च अविज्जाय च उप्पज्जनतो रूपकायो तण्हाय पदट्टानं, नामकायो अविज्जाय पदट्ठानन्ति नीहरितब्बावाति। 

“कतमो रूपकायो, कतमो नामकायो"”ति पुच्छितब्बत्ता “तत्थ रूपकायो रूपक्खन्धो, नामकायो चत्तारो 
अरूपिनो खन्धा ति वुत्तं । तत्थ तेसु रूपकायनामकायेसु रूपकायो रूपसमूहो नाम रूपक्खन्धो होति, नामकायो 
नामसमूहो नाम चत्तारो अरूपिनो खन्धाति। इमे पञ्चक्खन्धा अविज्जातण्हानं आरम्मणत्ता सउपादाना भवेय्युं, “कतमेन 
उपादानेन सउपादाना भवन्तीति पुच्छितब्बत्ता तथेव पुच्छित्वा विस्सज्जेतुं “इमे पञ्चक्खन्धा कतमेन उपादानेन 
सउपादाना? तण्हाय च अविज्जाय चा ति वुत्तं । तत्थ उपादानभूताय तण्हाय च उपादानभूताय अविज्जाय च इमे 
पञ्चक्खन्धा सउपादाना नाम भवन्तीति योजना कातब्बा । 


“कित्तकानि उपादानानि तण्हा नाम भवन्ति, कित्तकानि उपादानानि अविज्जा नाम भवन्तीति पुच्छितब्बत्ता “तत्थ 
तण्हा द्वे "तिआदि वुत्तं । तत्थाति तासु तण्हाअविज्जासु। कामुपादानञ्च सीलब्बतुपादानञ्च द्वे उपादानानि तण्हा नाम 
भवन्ति। तण्हावसेन हि “मम सीलं, मम वत न्ति परामसनं भवति । दिट्दुपादानज्च अत्तवादुपादानञ्च द्रे उपादानानि 
अविज्जा नाम भवन्ति। अविज्जावसेन हि सस्सतदिट्टि चेव अहंममादिदिट्टि च भवन्ति । “इमेहि चतूहि उपादानेहि 
सउपादानक्खन्धा चतूसु सच्चेसु कित्तकं सच्चं नामा ति पुच्छितब्बत्ता “इमेही तिआदि वुत्तं । ये लोकियक्खन्धा 
सउपादाना खन्धा भवन्ति, उपादानेन हि उपादानानिपि भवन्ति, इदं सउपादानक्खन्धपञ्चकं दुक्खं दुक्खसच्चं नाम। यानि 
चत्तारि उपादानानि दुक्खकारणानि भवन्ति, अयं उपादानचतुक्को समुदयो समुदयसच्चं नाम भवति | पञ्चक्खन्धाति 
सउपादाना पञ्चक्खन्धा दुक्खवत्थुभावतो दुक्खं। तेसन्ति सउपादानानं पञ्चकखन्धानं । धम्मं देसेतीति 
**आरम्भथा”तिआदिकं धम्मं वेनेय्यानुरूपं भगवा देसेति। सामञ्जेन पुब्बे वुत्तम्पि अत्थवसेन विसेसं दस्सेतुं पुन 
“दुक्खस्स परिञ्ञाय, समुदयस्स पहानाया' ति वुत्तं। 


३०. आरम्भपटिपक्खभूतपमादवसेन पुरिमसच्चद्टयं आचरियेन निद्धारितं, अम्हेहि च जातं, “इतरसच्चद्वयं कथं 
निद्धारितब्ब''न्ति वत्तब्वत्ता तं द्वयम्पि पमादमुखेनेव निद्धारितब्बन्ति दस्सेतुं “तत्थ यो तिविधो 'तिआदि वुत्तं। तत्थ 
तत्थाति तेसु तण्हामूलकअविज्जामूलकेसु पमादेसु। तस्साति तिविधस्स तण्हामूलकस्स पमादस्स | सम्पटिवेधेनाति 
अस्सादादीनं परिजाननेन। रक्खणाति अत्तचित्तस्स रक्खणसङ्घाता। पटिसंहरणाति “तस्सा”ति इमिना वुत्तस्स पमादस्स 
पटिपक्खभूतेन अप्पमादाननुयोगेन संहरणा या खेपना अत्थि, अयं पमादस्स पटिपक्खभूतेन अप्पमादानुयोगेन पवत्ता 
खेपनसङ्काता भावना समथो नामाति पमादस्स पटिपकखमुखेन पुन आवट्देत्वा समथो निद्धारितोति। 


“सो समथो कथं केन उपायेन भवती' ति पुच्छितब्बत्ता तथा पुच्छित्वा उपायं दस्सेतुं “सो कथ''न्तिआदि वुत्तं | तत्थ 
कथन्ति केन उपायेन । “कामेन्तीति कामा, कामीयन्तीति वा कामा ति वृत्तानं द्विन्नं कामानं पटिच्च उप्पज्जमानं 
अस्सादञ्च, ` अप्पस्सादा कामा बहुदुक्खा"तिआदि (म० नि० १.२३५) वचनतो अप्पस्सादनीयानं कामानं पटिच्च 
उप्पज्जमानं आदीनवञ्च। कामानन्ति च कम्मत्थे सामिवचनं । तेन वृत्तं “कामे पटिच्चा^ति (नेत्ति० अट्टु ३०) | 
““कामानमेतं निस्सरणं, यदिदं नेक्खम्म'न्ति (इतिवु० ७२) वचनतो निस्सरणन्ति इध पठमज्झानं अधिप्पेतं । वोकारन्ति 
एत्थ व-कारो आगमो, ओ-कारं लामकभावं । आनिसंसन्ति चतुपारिसुद्भिसीलादिकं । यदा जानाति, तदा तेन उपायेन 
समथो भवतीति अत्थो। 


समथो आचरियेन विभत्तो, अम्हेहि च जातो, “कतमा विपस्सना"ति पुच्छितब्बत्ता विपस्सनं विभजितुं “तत्थ या 
वीमंसा”तिआदि वृत्तं। अथ वा कामानं अस्सादादयो यदा जानाति, तदा समथो भवतीति वुत्तो, “तस्मिं समथे भवमाने 
सति कतमा भवती"ति पुच्छितब्बत्ता “तत्थ या वीमंसा”तिआदि वृत्तं। तत्थ तत्थाति तस्मिं समथे भवमाने सति 

अस्सादादीनं या अनिच्चादिवीमंसा उपपरिक्खा पञ्जा भवति, अयं वीमंसा उपपरिकखा पञ्जा विसेसेन पस्सनतो 
विपस्सना नाम। अथ वा तिविधस्स तण्हामूलकस्स पमादस्स सम्पटिवेधेन रक्खणा पटिसंहरणा, अयं समथोति 
आचरियेन वृत्तो, “कतमा विपस्सना"ति पुच्छितब्बत्ता “तत्थ या वीमंसा”तिआदि वृत्तं। तत्थ तत्थाति तस्मिं यथावुत्ते 
समथे सति यथावुत्तस्स पमादस्स अनिच्चादिवसेन या वीमंसा उपपरिक्खा पञ्जा उप्पन्ना, अयं वीमंसा उपपरिक्खा 
पञ्जा विसेसेन पस्सनतो विपस्सना नाम | वीमंसाव दुब्बला, उपपरिक्खा बलवतीति विसेसो। 


समथो चेव विपस्सना च द्रे धम्मा आचरियेन निद्धारिता, “इमे निद्धारिता द्वे धम्मा कि गच्छन्ती”ति वत्तब्बत्ता “इमे 
द्वे'तिआदि वृत्तं। समथो समथभावनापारिपूरिं गच्छति, विपस्सना विपस्सनाभावनापारिपूरिं गच्छति । “इमेसु द्वीसु धम्मेसु 
भावियमानेसु कतमे योगावचरेन पहीयन्ती ति वत्तब्बत्ता “इमेसू'तिआदि वुत्तं। समथे धम्मे भावियमाने तण्हा 
योगावचरेन पहीयति, विपस्सनाय भावियमानाय अविज्जा योगावचरेन पहीयतीति इमे द्वे पहातब्बा धम्मा पहीयन्ति तण्हा 
चेव अविज्जा च। “इमेसु द्वीसु धम्मेसु पहीयमानेसु कतमे धम्मा निरुज्झन्ती"ति पुच्छितब्बत्ता उपादानादयोपि 
निरुज्झन्तीति सकलवड्टदुक्खनिरोधं दस्सेन्तो “इमेसु द्वीसु धम्मेसु पहीनेसू तिआदिमाह । तत्थ तण्हाय समथभावनाय 
पहीयमानाय, अविज्जाय विपस्सनाभावनाय पहीयमानाय इमेसु द्वीसु धम्मेसु द्वीहि भावनाहि पहीनेसु कामुपादानादीनि 
चत्तारि उपादानानि विक्खम्भनसमुच्छेदवसेन निरुज्झन्ति, न भङ्गक्खणवसेन। 


एत्थाह - “तण्हानिरोधा उपादाननिरोधो' ति वृत्तत्ता “तण्हाय पहीयमानाय उपादानानि निरुज्झन्ती”ति वचनं युत्तं 
होतु, कथं अविज्जाय पहीयमानाय उपादानानि निरुज्झन्तीति? “तण्हानिरोधा उपादाननिरोधो"ति पाठे 
अविज्जासहिततण्हानिरोधा उपादाननिरोधोति अत्थसम्भवतो। यथा हि तण्हासहिताव अविज्जा सङ्घारानं पच्चयो, एवं 
अविज्जासहिताव तण्हा उपादानानं पच्चयो होतीति अविज्जासहिततण्हानिरोधा उपादाननिरोधोति अत्थो सम्भवतीति 
गहेतब्बो। विक्खम्भनसमुच्छेदवसेन उपादाननिरोधा तथेव भवनिरोधोति एस नयो सेसेसुपि। एवमेतस्स केवलस्स 
दुक्खक्खन्धस्स निरोधोति एत्थापि तण्हासहितअविज्जानिरोधा सङ्घारनिरोधोतिआदिको गहितोति दटुब्बो। इतीति एवं 
विसभागसभागधम्मानं आवट्टनवसेन निद्भारितानि च पुरिमकानि द्वे सच्चानि च, समथो च विपस्सना च इमे द्रे धम्मा 
मग्गो च मग्गसच्चञ्च, वट्टनिरोधो वइनिरोधसच्चञ्च निब्बानन्ति चत्तारि सच्चानि निद्भारितानि। 


“वीरियपटिपक्खभूतस्स पमादादिधम्मस्स वसेन वा सभागभूतस्स पमादादिधम्मस्स वसेन वा आवट्टेत्वा चतुन्नं 
सच्चानं निद्धारितब्बभावो अम्हेहि केन सददहितब्बो "ति वत्तब्बत्ता “तेनाहा”तिआदि वुत्तं। तेन तथा निद्धारितब्बभावेन 
भगवा “आरम्भथ निक्कमथा"तिआदिगाथावचनं आह, तेन “आरम्भथ निककमथा"तिआदिगाथावचनेन तथा चतुन्नं 
सच्चानं निद्धारितब्बभावो तुम्हेहि सद्दहितब्बोति वृत्तं होति। 


“आरम्भथ निक्कमथा'तिआदिना वोदानपकखंयेव निक्खिपित्वा तस्सेव वोदानपक्खस्स 
विसभागधम्मसभागधम्मवसेनेव आवट्टेत्वा चतुसच्चनिद्धारणं कातब्ब''न्ति पुच्छितब्बत्ता संकिलेसपकखम्पि निक्खिपित्वा 
तस्सेव संकिलेसस्स विसभागधम्मसभागधम्मवसेनपि आवट्टेत्वा चतुसच्चनिद्धारणं दस्सेन्तो “यथापि 
मूले तिआदिगाथावचनमाह। अडुकथायं पन - 


“एवं वोदानपक्खं निक्खिपित्वा तस्स विसभागधम्मवसेन, सभागधम्मवसेन च आवड़नं दस्सेत्वा इदानि 
संकिलेसपक्खं निक्खिपित्वा तस्स विसभागधम्मवसेन, सभागधम्मवसेन च आवटनं दस्सेतुं यथापि मूलेति 
गाथमाहा”ति (नेत्ति० अट्टु० ३०) -- 

बुत्तं । गाथात्थोपि अट्टुकथायं बुत्तो। तथापि यतिपोतानं अत्थाय अट्टकथानुसारेनेब कथयिस्साम । 


समूहो रुक्खो मूलति पतिट्ठाति एतेन अवयवेन भूमिभागे ठितेनाति मूलं, कि तं? भूमिभागे ठितो मूलसङ्कातो 
रुक्खावयवो, तस्मिं मूले । नत्थि उपहवो फरसुछेदादिअन्तरायो अस्स मूलस्साति अनुपद्दवो। दळहेति उपद्दवाभावेन 
सभावतो थिरे सति । छिन्दीयतीति छिन्नो, को सो? भूमियं पतिड्विमूलसहितो रुक्खावयवो, न छिन्दित्वा गहितो 
रुक्खावयवो। रुहति वड्डतीति रुक्खो । सो च भूमियं पतिड्टितमूलसहितो रुक्खावयवो रुक्खोति वुत्तो यथा “समुद्दो 
दिट्टो”ति। पुनरेव रूहतीति पुन अङ्कुरुप्पादनं सन्धाय वुत्तं। तण्हानुसयेति अत्तभावसङ्कातस्स रुक्खस्स मूले । अनूहतेति 
अरहत्तमग्गजाणेन अनुपच्छिन्ने सति इदं अत्तभावसङ्कातं दुक्खं दुक्खहेतु पुनप्पुनं अब्बोच्छिन्नं निब्बत्तति न 
निरुज्झतियेवाति गाथात्थो । 


“इध गाथायं यो तण्हानुसयो अनूहतभावेन दुक्खस्स निब्बत्तनस्स मूलन्ति वुत्तो, अयं तण्हानुसयो कतमस्सा तण्हाय 
अनुसयो”ति पुच्छति, “तण्हाय कामतण्हादिवसेन बहुविधत्ता भवतण्हाय अनुसयो”ति विस्सज्जेति 
भवस्सादतण्हाभावतो। यो अनुसयो एतस्स भवतण्हासङ्घातस्स धम्मस्स पच्चयो होति, अयं अनुसयो अविज्जानुसयो 
होति। “अनुसयो बहुविधो, कस्मा अविज्जानुसयोति सद्दहितब्बो”ति वत्तब्बत्ता “ अविज्जापच्चया हि भवतण्हा ति 
बुत्तं। अविज्जाय भवतण्हाय पच्चयत्ता अविज्जानुसयो सद्ृहितब्बो । अविज्जाय हि भवेसु आदीनवस्स अदस्सनवसेन 
भवस्सादतण्हा भवतीति । इमे द्वे किलेसाति आदिग्हि हेट्टा वुत्तनयानुसारेन चत्तारि सच्चानि निद्धारेत्वा 
विसभागसभागधम्मावट्टनं विञ्ञातब्बं, समथविपस्सना पन मग्गसम्पयुत्ताव गहेतब्बा । 


“सब्बपापस्सा तिआदिकस्स अनुसन्ध्यत्थो अट्टकथायं (नेत्ति० अट्टु० ३०) वृत्तो। सब्बपापस्साति 
कम्मपथभावप्पत्तापत्तस्स निरवसेसस्स अकुसलस्स। अकरणन्ति सपरसन्तानेसु अनुप्पादनं । कुसलस्साति 
कम्मपथभावप्पत्तापत्तस्स तेभूमककुसलस्स चेव लोकुत्तरकुसलस्स च | उपसम्पदाति सन्ताने उप्पादनवसेन सम्पदा। 
सस्स अत्तनो चित्तन्ति सचित्तं, सचित्तस्स परियोदापनं वोदानं अरहत्तफलुप्पत्तियाति सचित्तपरियोदापनं। 
अरहत्तमग्गुप्पादो पन “कुसलस्स उपसम्पदा “ति पदेन गहितो । एतं अकरणादित्तयदीपनं बुद्धानं सम्मासम्बुद्धानं सासनं 
ओवादोति गाथात्थो। 


गाथायं यस्स पापस्स अकरणं वुत्तं, तं पापं दुच्चरितकम्मपथवसेन विभजितुं “सब्बपापं नामा तिआदि वृत्तं । 
दोससमुट्ठानन्ति येभुय्यवसेन वुत्तं, लोभसमुड्ञानम्पि भवति | लोभसमुट्टानन्तिपि येभुय्यवसेन वृत्तं, दोससमुड्ठानम्पि 
भवति । मोहसमुट्रानम्पि तथेव वुत्तं। लोभसमुड्ञानदोससमुद्ठानम्पि सम्भवतीति दब्बं । सब्बपापो दुच्चरितकम्मपथप्पभेदेन 
विभत्तो, “एत्तकेनेव विभजितब्बो, उदाहु अञ्जेन विभजितब्बो”ति पुच्छितब्बत्ता अञ्जेन अकुसलमूलअगतिगमनभेदेनपि 
विभजितुं “या अभिज्झा”तिआदि वुत्तं। अट्टुकथायं पन “एवं दुच्चरितअकुसलकम्मपथकम्मविभागेन 'सब्बपाप'न्ति 
एत्थ वृत्तपापं विभजित्वा इदानिस्स अकुसलमूलवसेन अगतिगमनविभागम्पि दस्सेतुं 'अकुसलमूल' न्तिआदि वृत्त न्ति 
(नेत्ति० अट्ट० ३०) अनुसन्ध्यत्थो वुत्तो। मोहवसेन सभावं अजानन्तस्स भयसम्भवतो यं भया च मोहा च अगतिं गच्छति, 
इदं मोहसमुट्ठानन्ति वुत्तं । 


सब्बपापो आचरियेन विभत्तो, अम्हेहि च जातो, “कतमं सब्बपापस्स अकरण'*न्ति पुच्छितब्बत्ता तत्थ लोभो 
असुभाया तिआदि वृत्तं। अहुकथायं पन - 

“एत्तावता 'सब्बपापस्स अकरण'न्ति एत्थ पापं दस्सेत्वा इदानि तस्स अकरणं दस्सेन्तो 'लोभो...पे०... 
पञ्ञाया'ति तीहि कुसलमूलेहि तिण्णं अकुसलमूलानं पहानवसेन सब्बपापस्स अकरणं अनुप्पादनमाहा ति 
(नेत्ति० अट्टु ३०) - 


वुत्तं। सुभाधिमुत्तवसेन पवत्तो लोभो असुभाय असुभभावनाय तथापवत्तेन अलोभेन तदङ्गविक्खम्भनप्पहानेन पहीयति, 
सत्तेसु कुज्झनदुस्सनवसेन पवत्तो दोसो मेत्ताय मेत्ताभावनाय तथापवत्तेन अदोसेन च तदङ्गविक्खम्भनप्पहानेन पहीयति, 
सत्तेसु चेव सङ्घारेसु च मुय्हनवसेन पवत्तो मोहो पञ्ञाय विचारणपञ्ञाय च भावनामग्गपञ्ञजाय च 
तदङ्गविक्खम्भनसमुच्छेदप्पहानेन पहीयति। 


“यदि तीहि कुसलमूलेहेव अकुसलमूलानि पहीयन्ति, एवं सति उपेक्खाकरुणामुदिता निरत्थका भवेय्यु'न्ति 
वत्तब्बत्ता “तथा लोभो उपेक्खाया”तिआदि वृत्तं। उपेक्खायाति “सब्बे सत्ता कम्मस्सका तिआदिना भाविताय 
उपेक्खाय। मुदिता अरति बूपसमेत्वा अरतिया मूलभूतं मोहम्पि पजहतीति मनसि कत्वा “मोहो मुदिताय पहानं अब्भत्थं 
गच्छती'ति वुत्तं । “अकुसलमूलानं कुसलमूलादीहि पहातन्बत्तं केन अम्हेहि सहहितब्ब' न्ति वत्तब्बत्ता “तेनाहा”तिआदि 
बुत्तं। तेन तथा पहातब्बत्तेन भगवा “सब्बपापस्स अकरण''न्ति वचनं आह, तेन “सब्बपापस्स अकरण*'न्ति वचनेन तथा 
पहातब्बत्तं तुम्हेहि सद्दहितब्बन्ति वुत्तं होति । 


३१. “एत्तावता च सब्बपापो विभत्तो, तस्स अकरणञ्च विभत्तं सिया, एवं सति अद्टमिच्छत्तानं अकरणं अनिवारितं 
सिया”ति वत्तब्बत्ता “सब्बपापं नाम अट्ट मिच्छत्तानी”तिआदि वुत्तं । मिच्छासतीति अनिच्चादीसु “निच्च'न्ति 
अनुस्सरणचिन्तनादिवसेन पवत्तअकुसलप्पवत्ति। 


सब्बपापस्स अकरणं बहुधा आचरियेन विभत्तं, अम्हेहि च विज्ञातं, “कथं कुसलस्स सम्पदा विभजितब्बा 
विञ्ञातब्बा”ति वत्तब्बत्ता कुसलस्स सम्पदं विभजित्वा दस्सेन्तो “अट्ठसु मिच्छत्तेसु पहीनेसू तिआदिमाह। अट्ट 
सम्मत्तानीति सम्मादिड्टि सम्मासङ्कप्पो सम्मावाचा सम्माकम्मन्तो सम्माआजीवो सम्मावायामो सम्मासति सम्मासमाधीति 
अट्टसम्मत्तानि विसभागपरिवत्तनधम्मवसेन सम्पज्जन्ति। अतीतस्साति अतीतेन सम्मासम्बुद्धेन देसितस्स। विपस्सिनो हि 
भगवतो अयं पातिमोक्खुद्देसगाथा । चित्ते परियोदापितेति चित्तपटिबद्भा पञ्चकखन्धापि परियोदापिता भवन्ति। 
““चित्तपरियोदापितेन पञ्चन्नं खन्धानं परियोदापितभावो कथं अम्हेहि सदृहितब्बो''ति वत्तब्बत्ता “एवञ्हीतिआदि वुत्तं । 
एवं वुत्तप्पकारेन भगवा यं “चेतोविसुद्भत्थं भिक्खवे तथागते ब्रह्मचरियं वुस्सती 'ति वचनं आह, तेन “चेतो...पे०... 
बुस्सती"ति वचनेन तुम्हेहि सद्दहितब्बोति वुत्तं होति । “परियोदापना कतिविधा भवन्तीति वत्तब्बत्ता “दुविधा 
ही तिआदि वुत्तं। समथविपस्सनाय नीवरणप्पहानञ्च अरियमग्गभावनाय अनुसयसमुग्घातो चाति परियोदापनस्स 
दुविधत्ता पञ्चकखन्धा परियोदापिता भवन्तीति अत्थो। पहीननीवरणानुसया हि पुग्गला पसादनीयवण्णा होन्ति। 


“परियोदापनस्स कित्तिका भूमियो"ति पुच्छितब्बत्ता “द्वे परियोदापनभूमियो'तिआदि वृत्तं । ` “सब्बपापस्स 
अकरण'न्तिआदिगाथाय देसितेसु धम्मेसु कतमं दुक्खसच्चं, कतमं समुदयसच्चं, कतमं मग्गसच्चं, कतमं 
निरोधसच्च''न्ति पुच्छितब्बत्ता “तत्थ यं पटिवेधेना”तिआदि वृत्तं । तत्थाति गाथाय देसितेसु धम्मेसु यं खन्धपञ्चकं 
पटिवेधेन परिञ्ञाभिसमयेन परियोदापेति, इदं खन्धपञ्चकं दुक्खं दुकखसच्चं भवे । यतो तण्हासंकिलेसतो खन्धपञ्चकं 
परियोदापेति, अयं तण्हासंकिलेसो समुदयो समुदयसच्चं । येन अरियमग्गङ्गेन परियोदापेति, अयं अरियमग्गो मग्गसच्चं । 
यं असङ्घतधातुँ अधिगतेन पुग्गलेन परियोदापितं, अयं असङ्कतधातुधम्मो निरोधो निरोधसच्चं भवे। इमानि चत्तारि 

सच्चानि गाथाय देसितधम्मानं सभागविसभागधम्मावड्नवसेन निद्धारितानि। “तेनाहा तिआदिकस्स अत्थो हेट्ठा 
बुत्तनयेन वेदितब्बो । 


“सब्बपापस्स अकरण'न्तिआदिगाथाय देसितानं धम्मानं सभागविसभागधम्मावडनवसेन चत्तारि सच्चानि 
आचरियेन निद्धारितानि, अम्हेहि च विञ्ञातानि। 


“““धम्मो हवे रक्खति धम्मचारिं, छत्तं महन्तं यथ वस्सकाले। 
एसानिसंसो धम्मे सुचिण्णे, न दुग्गतिं गच्छति धम्मचारी'ति - 


गाथाय देसितानं धम्मानं विसभागसभागधम्मानं आवट्टनवसेन कथं चत्तारि सच्चानि निद्धारितानी ति वत्तब्बत्ता “धम्मो 
हवेतिआदिमाह। ताय गाथाय देसिते धम्मे विभजित्वा दस्सेन्तो “धम्मो नामा”तिआदिमाह । तत्थ धम्मो नामाति 
पुञ्जधम्मो नाम । इन्द्रियसंवरोति मनच्छद्िन्द्रियसंवरसीलादिको सब्बो संवरो। तेन वृत्तं -“इन्द्रियसंवरसीसेन चेत्थ 
सब्बम्पि सीलं गहितन्ति दडुब्ब^'न्ति (नेत्ति० अट्टु ३१)। चत्तारो अपाया दुक्कटकम्मकारीनं गतिभूतत्ता दुग्गति। सब्बा 
उपपत्तियो पन दुक्खदुक्खसङ्कारदुक्खविपरिणामदुक्खसमङ्गीनं गतिभूतत्ता दुग्गति नाम । 


“तस्मिं दुविधे धम्मे इन्द्रियसंवरधम्मो कत्थ ठितो, कथं सुचिण्णो, कुतो रक्खती'ति पुच्छितब्बत्ता “तत्थ या 
संवरसीले”तिआदि वुत्तं । तत्थाति तस्मिं दुविधे धम्मे। संवरसीले ठिता या अखण्डकारिता होति, अयं अखण्डवसेन 
कातब्बो संवरसीले ठितो सुटु आचिण्णपरिचिण्णो पुञ्जधम्मो चतूहि अपायेहि अत्तनो आधारं उत्तानं रक्खन्तं पुग्गलं 
एकन्तिकभावेन रक्खति, अनेकन्तिकभावेन पन रक्खितमत्तो पुञ्जधम्मोपि रक्खतीति अत्थो गहेतब्बो। अपायेहीति च 
पधानवसेन वुत्तं, रोगादिअन्तरायतोपि रक्खति । रोगादिअन्तरायो वा अयतो अपगतत्ता अपायन्तोगधोति दटुब्बो । 


“तथा रक्खतीति केन अम्हेहि सद्दहितब्बो”ति वत्तब्बत्ता “एवं भगवा तिआदि वुत्तं । एवं वुत्तप्पकारेन 
लक्खणपकारदस्सनं भगवा “द्रेमा, भिक्खवे, सीलवतो गतियो देवा च मनुस्सा चा"ति यं वचनं आह, तेन “द्वेमा...पे०... 
मनुस्सा चा''ति वचनेन तुम्हेहि सद्दहितब्बोति वुत्तं होति । “संवरसीले ठितस्स अखण्डकातनब्बस्स सुचिण्णस्स 
पुञ्ञधम्मस्स अपायेहि रक्खणे एकन्तिकभावो केन सुत्तेन दीपेतब्बो”ति वत्तब्बत्ता “एवञ्च नाळन्दाय'न्तिआदि वुत्तं । 
तत्थ एवञ्चाति इमिना इदानि वुच्चमानेन पकारेनपि वुत्तप्पकारो अत्थो वेदितब्बो। नाळन्दायन्ति नाळन्दनामके निगमे 
निसिन्नो असिबन्धकनामस्स पुत्तो गामणि गामजेटुको भगवन्तं एतं वुच्चमानं “ब्राह्मणा, भन्ते तिआदिवचनं अवोच। 


ब्राह्मणाति बाहिरका ब्राह्मणा । भन्तेति भगवन्तं गामणि आलपति । पच्छाभूमकाति पच्छिमदिसाय निसिन्नका। 
उय्यापेन्तीति मनुस्सलोकतो उद्धं देवलोकं यापेन्ति पापेन्ति। 


इधस्साति इधलोके अस्स भवेय्य। पुरिसो पाणातिपाती...पे०... मिच्छादिड्िको अस्स भवेय्याति योजना । सेसं पाळितो 
चेव वुत्तानुसारेन च जेस्यं । 


३२. “विसभागधम्मसभागधम्मावट्ुनवसेन चतुन्नं सच्चानं निद्धारितभावो केन अम्हेहि सद्दहितब्बो''ति वत्तब्बत्ता 
"तेनाह महाकच्चानो एकम्हि पदद्ठाने ति वुत्तं । 


““एत्तावता च आवट्टो हारो परिपुण्णो, अञ्जो नियुत्तो नत्थी”ति वत्तब्बत्ता “नियृत्तो आवट्टो हारो”ति वुत्तं । यस्सं 

यस्सं पाळियं यो यो आवड्टो हारो यथालाभवसेन योजितो, तस्सं तस्सं पाळियं सो सो आवड़ो हारो तथा निद्धारेत्वा 
युत्तो योजितोति अत्थो दहुब्बो। 


इति आवट्टहारविभङ्गे सत्तिबलानुरूपा रचिता 
विभावना निट्टिता। 
पण्डितेहि पन अट्टकथाटीकानुसारेनेव गम्भीरत्थो वित्थारतो विभजित्वा गहेतब्बोति। 
८. विभत्तिहारविभङ्गविभावना 


३३. येन येन संवण्णनाविसेसभूतेन आवट्टहारविभङ्गेन आवट्टेतब्बा पदट्टानादयो विभत्ता, सो संबण्णनाविसेसभूतो 
आवट्टहारविभङ्गो परिपुण्णो, “तत्थ कतमो विभत्तिहारविभङ्गो”ति पुच्छितब्बत्ता “तत्थ कतमो विभत्तिहारो'तिआदि 
बुत्तं। तत्थ तत्थाति तेसु निहदिठ्ठेसु सोळससु देसनाहारादीसु कतमो संवण्णनाविसेसो विभत्तिहारो विभत्तिहारविभङ्गो 
नामाति पुच्छति। “धम्मञ्च पदद्ठानं भूमिञ्चा”तिआदिनिद्देसस्स इदानि मया वुच्चमानो ` द्वे सुत्तानीतिआदिको 
वित्थारभूतो संवण्णनाविसेसो विभत्तिहारो विभत्तिहारविभङ्गो नामाति अत्थो गहेतब्बो। 


““येसु सृत्तेसु वुत्ता धम्मपदट्ठानभूमियो इमिना विभत्तिहारेन विभत्ता, तानि सुत्तानि कित्तकानी "ति पुच्छितब्बत्ता तानि 
सृत्तानि पठमं दस्सेतुं “द्वे सुत्तानि वासनाभागियञ्च निब्बेधभागियञ्चा ति वुत्तं । तत्थ वासनाभागियन्ति पुज्ञभावना 
वासना नाम, वासनाय भागो कोट्टासो वासनाभागो, वासनाभागे वाचकभावेन नियुत्तं सृत्तन्ति वासनाभागियं, कतमं तं? 
यस्मिं सुत्ते तीणि पुञ्जकिरियवत्थूनि भगवता देसितानि, तं सुत्तं वासनाभागियं । निब्बेधभागियन्ति लोभक्खन्धादीनं 
निब्बिज्झनं पदालनं निब्बेधो, निब्बेधस्स भागो कोट्ठासो निब्बेधभागो, निब्बेधभागे वाचकभावेन नियृत्तं सुत्तन्ति 
निब्बेधभागियं, कतमं तं? यस्मिं सुत्ते सेक्खासेक्खधम्मा भगवता देसिता, तं सुत्तं निब्बेधभागियं । 


“तेसं सुत्तानं पटिग्गाहका पुग्गला याहि पटिपदाहि सम्पज्जन्ति, ता पटिपदा कित्तिका”ति पुच्छितब्बत्ता “द्वे 
पटिपदा”तिआदि वुत्तं । दानसीलभावनामयपुञ्जभागे भवा पटिपदाति पुञ्जभागिया। फलभागे भवा पटिपदाति 
फलभागिया। “येसु सीलेसु ठिता पटिग्गाहका पटिपज्जन्ति, तानि सीलानि कित्तकानी"ति पुच्छितब्बत्ता “द्वे 
सीलानी”तिआदि वृत्तं । संवरति एतेन संवरेनाति संवरो, सो संवरो पातिमोक्खसंवरो, सतिसंवरो, जाणसंवरो, 
खन्तिसंवरो, वीरियसंवरोति पञ्चविधो। सब्बोपि पापसंवरणतो संवरो, लोकियलोकुत्तरसम्पत्तिड्ठानत्ता सीलं नाम पजहति 
एतेन पहातब्बेति पहानं, पजहनं वा पहानं, तञ्च पहानं तदङ्गप्पहानं, विक्खम्भनप्पहानं, समुच्छेदप्पहानं, 
पटिपस्सद्भिप्पहानं, निस्सरणप्पहानन्ति पञ्चविधं | तत्थ निस्सरणप्पहानं वज्जेत्वा चतुब्बिधं पहानं वुत्तनयेन सीलं नाम। 


“तेसु सुत्तादीसु भगवा कतमं सुत्तं कतमाय पटिपदाय देसयति, कतरस्मिं सीले ठितो पुग्गलो कतमेन सीलेन 
ब्रह्मचारी भवती"ति पुच्छितब्बत्ता तथा विभजित्वा दस्सेतुं “तत्थ भगवा तिआदि वुत्तं । तत्थ तेसु वासनाभागियादीसु 
सृत्तेसु वासनाभागियं सुत्तं तत्थ तासु पुञ्जभागियादिपटिपदासु पुञ्जभागियाय पटिपदाय भगवा यस्स पुग्गलस्स देसयति, 
सो वासनाभागियसुत्तपटिग्गाहको पुग्गलो तत्थ संवरसीलादीसु संवरसीले ठितो हृत्वा तेन संवरसीलसङ्घातेन 
ब्रह्मचरियेन सेटुचरियेन ब्रह्मचारी सेट्ठाचारपूरको भवति। तत्थ तेसु वासनाभागियादीसु सृत्तेसु निब्बेधभागियं सुत्तं तत्थ 
तासु पुञ्जभागियादिपटिपदासु फलभागियाय पटिपदाय यस्स पुग्गलस्स भगवा देसयति, सो निब्बेधभागियसुत्तपटिग्गाहको 

पुग्गलो तत्थ संवरसीलादीसु पहानसीले समुच्छेदप्पस्सद्भिप्पहानवसेन ठितो हत्वा तेन पहानसीलसङ्घातेन 
विसेसभूतेन मग्गसङ्घातेन ब्रह्मचरियेन ब्रह्मचारी भवतीति योजना कातब्बा । 


“वासनाभागियसुत्तादीसु कतमं वासनाभागियं सुत्त न्ति पुच्छितब्बत्ता “तत्थ कतम'न्तिआदि वृत्तं । तत्थ तत्थाति 
तेसु वासनाभागियसुत्तादीसु। दानकथाति सप्पुरिसदानदानफलअसण्पुरिसदानदानफलकथा। सीलकथाति 
पञ्चसीलादिसीलफलकथा । सग्गकथाति सग्गसम्पत्तिसुखकथा चेव सग्गे निब्बत्तापकपुञ्जकथा च। आदीनवोति 
आदीनवदस्सको सुत्तन्तो। आनिसंसोति आनिसंसदस्सको सुत्तन्तो। वासनाभागियं सुत्तं नामाति योजना | 


“तत्थ कतम'न्तिआदीसु अनुसन्ध्यत्थो वुत्तनयोव। या देसना चतुसच्चप्पकासना, सा देसना निब्बेधभागियं सुत्तं 
नामाति योजना | एवञ्च सति वासनाभागियसृत्तस्सपि निब्बेधभागियसुत्तभाबो आपज्जेय्य चतुसच्चप्पकासनतोति चोदनं 
मनसि कत्वा ““वासनाभागिये सुत्ते तिआदि वृत्तं। वासनाभागिये सुत्ते पजानना वुड्ानगामिनिविपस्सना 
अरियमग्गपदड्डानभूता पञ्जा नत्थि, मग्गो अरियमग्गो नत्थि, फलं अरियफलं नत्थि। निब्बेधभागिये सुत्ते पन पजाननादयो 
अत्थि, वासनाभागिये सुत्ते नत्थि। “पजानना"तिआदिना चतुसच्चप्पकासना दानकथादिका निब्बेधभागिये सुत्ते 
अन्तोगधा, इतरंयेव वासनाभागियसुत्तन्ति नामाति दस्सेति । येसु सृत्तेसु वुत्ता धम्मपदट्ठानभूमियो विभत्ता, तानि सृत्तानि 
्वेयेव न होन्ति, कस्मा “द्वेयेव सुत्तानि निद्धारितानी”ति चे वदेय्युं? असङ्करतो सुत्ते वुत्तानं धम्मपदट्ठानभूमीनं विभजितब्बानं 
सुविञ्जेय्यत्ता। “यदि एवं संकिलेसभागियअसेक्खभागियसुत्तानिपि निद्धारितानि असङ्करत्ता^ति चे वदेय्युं? नो 
निद्धारितानि, वासनाभागियसुत्ते निद्धारिते संकिलेसभागियसृत्तम्पि निद्धारितं, संकिलेसधम्मतो निस्सट्टुधम्मानंयेव 
वासनाभागियधम्मत्ता निब्बेधभागियसृत्ते च निद्धारिते असेक्खभागियसुत्तम्पि निद्धारितं अनञ्जत्ता। 


““येसु सुत्तेसु वुत्ता धम्मपदट्टानभूमियो विभत्तिहारेन विभत्ता, तानि सुत्तानि कतमेन फलेन योजयितब्बानी"ति 
पुच्छितब्बत्ता “इमानि चत्तारि सुत्तानी”तिआदि वुत्तं। तत्थ इमानि चत्तारि सुत्तानीति यथानिद्धारितानि 
वासनाभागियनिब्बेधभागियसुत्तानि चेव तंनिद्धारणेन निद्धारितानि संकिलेसभागियअसेक्खभागियसुत्तानि चाति चत्तारि 
सृत्तानि इमेसंयेव चतुन्नं सुत्तानं देसनाय नयेन नीतेन फलेन सब्बतो सब्बभागेन संवरसीलप्पहानसीलेन ब्रह्मचरियेन 
योजयितब्बानि। योजेन्तेन च सब्बतो सब्बभागेन च पदादिविचयेन हारेन संवरसीलादिकं फलं विचिनित्वा युत्तिहारेन 
यृत्तं फलं गवेसित्वा “इदं फलं इमस्स पुग्गलस्स फलं, इदं फलं इमस्स सुत्तस्स फल" न्ति सुत्तानि विसुं विसुं फलेन 
योजयितब्बानीति अत्थो गहेतब्बो। 


“कित्तकेन फलेन ब्रह्मचरियेन योजेतब्बानी"ति पुच्छितब्बत्ता “यावतिका ञाणस्स भूमी ति वुत्तं। भगवता 
देसितेन वासनाभागियसुत्तेन सिद्धा यावतिका पुञ्जभागिया पटिपदादयो विभजनञाणस्स भूमि आरम्मणा 
भवितुमरहन्ति, तावतिकाहि भूमीहि वासनाभागियसुत्तं योजयितब्बं । निब्बेधभागियसुत्तेन सिद्धा यावतिका फलभागिया 
पटिपदादयो विभजनजाणस्स भूमि आरम्मणा भवितुमरहन्ति, तावतिकाहि भूमीहि निब्बेधभागियसुत्तं योजेतब्बं । 
इतरद्वयम्पि सुत्तं यथासम्भवं योजेतब्बं । एतेन आणस्स भूमीनं सुत्तत्थानं बहुविधत्तं दस्सेति। 


३४. वासनाभागियसृत्तादीसु वुत्ता धम्मा वासनाभागियनिब्बेधभागियभावेहि आचरियेन विभत्ता, अम्हेहि च ञाता, 
“कथं संकिलेसभागियअसेक्खाभागियभावेहि असाधारणासाधारणभावेहि विभजितब्बा'ति पुच्छितब्बत्ता “तत्थ कतमे 
धम्मा साधारणा”'तिआदि आरद्ध। अट्टुकथाय पन - 

“एवं वासनाभागियनिब्बेधभागियभावेहि धम्मे एकदेसेन विभजित्वा इदानि तेसं 
किलेसभागियअसेक्खभागियभावेहि साधारणासाधारणभावेहि विभजितुं “तत्थ कतमे धम्मा साधारणा'तिआदि 
आरद्भन्ति (नेत्तिx अट्टु ३४) - 


बुत्तं। तत्थ तत्थाति ये धम्मा सुत्ते वृत्ता विभत्तिहारेन विभजितब्बा, तेसु धम्मेसु कतमे धम्मा साधारणाति पृच्छति, द्व 
धम्मा साधारणाति विस्सज्जेति । ते द्वे धम्मे सरूपतो दस्सेतुं “नामसाधारणा, वत्थुसाधारणा चा ति वृत्तं । तत्थ 
नामसाधारणाति नामेन नामपञ्जत्तिया साधारणा समाना, “कुसला"ति नामेन एकवीसति चित्तुप्पादा समाना, 
“अकुसला/ त्यादिनामेन द्वादस चित्तुप्पादा समाना, कुसलादिनामपञ्जत्तिवचनेन वचनीया अत्था 
कुसलादिनामसाधारणाति वृत्ता। तेन टीकायं - 


“नाम नामपञ्जत्ति, तंमुखेनेव सद्दतो तदत्थावगमो । सद्देन च सामञ्ञजरूपेनेव तथारूपस्स अत्थस्स गहणं, न 
विसेसरूपेन। तस्मा सद्दवचनीया अत्था साधारणरूपनामायत्तगहणीयताय नामसाधारणा वुत्ता ति - 


वुत्तं । वत्थुसाधारणाति पतिड्ठानभूतेन वत्थुना साधारणा । यस्मिं पतिट्ठानभूते सन्ताने वा चित्तुप्पादादिम्हि वा ये धम्मा 
पवत्तन्ति, ते धम्मा तेन सन्तानेन वा वत्थुना तेन चित्तुप्पादादिना वा साधारणा समानाति अत्थो। एकसन्ताने पतितत्ता 
फुसनादिसभावतो भिन्नापि वत्थुसाधारणा समानवत्थुकायेव भवन्तीति विभत्तिहारेन विभजित्वाति वृत्तं होति। 


“किं नामसाधारणवत्थुसाधारणायेव विभजितब्बा, अञ्जं विभजितनब्बं नत्थी ति पुच्छितब्बत्ता “यं वा 
पना 'तिआदि वृत्तं। नामसाधारणवत्थुसाधारणेहि अञ्ञं यं वा पन किच्चसाधारणपच्चयसाधारणपटिपक्खादिसाधारणम्पि 
धम्मजातं एवंजातियं साधारणजातियं, तम्पि सब्बं विचयहारेन विचिनित्वा युत्तिहारेन गवेसित्वा युत्तं साधारणं विभत्तिहारेन 
विभजितब्बन्ति अधिप्पायो। “तेसु नामसाधारणादीसु कतमे नामसाधारणा, कतमे वत्थुसाधारणा'ति पुच्छितब्बत्ता 
““मिच्छत्तनियतानं सत्तान'न्तिआदि वुत्तं । मातुघातकादीनं छन्नं मिच्छत्तनियतकम्मकरानं सत्तानञ्च 
दुग्गतिअहेतुकसुगतिअहेतुकदुहेतुकतिहेतुकानं चतुन्नं पुथुज्जनानं अनियतकम्मकरानं सत्तानञ्च सन्ताने पवत्ता 
दस्सनपहातब्बा किलेसा दस्सनपहातब्बनामसाधारणा समाना भवन्ति सक्कायदिट्टिविचिकिच्छासीलब्बतपरामसनवसेन 
भिन्नसभावानम्पि दस्सनपहातब्बनामनातिवत्तनतो । वुत्तप्पकारानं नियतानियतसत्तानं दस्सनपहातब्बानं किलेसानं 
पतिट्ठानवत्थुभावतो वत्थुसाधारणा च समानवत्थुकाति अत्थो। पुथुज्जनस्स दुग्गतिअहेतुकादिचतुब्बिधसत्तस्स, 
सोतापन्नस्स च सन्ताने पवत्ता कामरागब्यापादा किलेसा कामरागब्यापादनामसाधारणा समाना भवन्ति 
सकदागामिमग्गप्पहातब्बअनागामिमग्गप्पहातब्बवसेन भिन्नसभावानम्पि कामरागब्यापादनामनातिवत्तनतो। 
बुत्तप्पकारस्स पुथुज्जनस्स, सोतापन्नस्स च कामरागब्यापादानं पतिट्ठानवत्थुभावतो वत्थुसाधारणा समानवत्थुकाति 
अत्थो च गहेतब्बो। पुथुज्जनस्स, अनागामिस्स च सन्ताने पवत्ता उद्धभागिया संयोजना उद्धम्भागियनामसाधारणा 
समाना भवन्ति रूपरागादिवसेन भिन्नसभावानम्पि उद्धंभागियनामनातिवत्तनतो। पुथुज्जनस्स, अनागामिस्स च 
उद्भंभागियानं पतिड्डानवत्थुभावतो वत्थुसाधारणा समानवत्थुकाति अत्थो च गहेतब्बो । तेन वत्तं टीकायं - 
““दस्सनपहातब्बानञ्हि यथा मिच्छत्तनियतसत्ता पवत्तिट्ठानं, एवं अनियतापी' ति वुत्तं । सङ्घेपतो पन संकिलेसपक्खे 
पहानेकट्टा किलेसा नामसाधारणा होन्ति, सहजेकट्ठा किलेसा वत्थुसाधारणाति दटुब्बा । 


संकिलेसपक्खे साधारणा आचरियेन विभत्ता, अम्हेहि च जाता, “कथं वोदानपक्खे साधारणा विभत्ता”ति 
पुच्छितब्बत्ता “यं किञ्चि अरियसावको तिआदि वुत्तं । तत्थ यं किञ्चीति सामञ्ञवसेन वुत्ता 

पठमज्झानसमापत्तिआदिका लोकिया समापत्तियेव गहिता। अरियसावकोति अरियस्स भगवतो सावको 
अरियसावकोति वत्तब्बो, झानलाभी च फलट्टो च पुग्गलो, न मग्गड़्ो। मग्गट्टो हि लोकियं यं किञ्चि समापत्ति न 
समापज्जति। सब्बा सा लोकियसमापत्ति रूपावचरा अरूपावचरा दिब्बनिहारो ब्रह्मविहारो पठमज्झानसमापत्तीति 
एवमादीहि परियायेहि साधारणा तंसमङ्गीहि वीतरागावीतरागेहि साधारणा लोकियसमापत्तिनामनातिवत्तनतो च 
बीतरागावीतरागेहि समापज्जितब्बतो च। “अरियसावको च लोकियं समापत्ति समापज्जन्तो ओधिसो ओधिसो 
समापज्जति, एवं सति कथं वीतरागेहि साधारणाति सद्दहितब्बा”ति वत्तब्बत्ता “साधारणा हि धम्मा”तिआदि वुत्तं । 
अट्ठकथायं पन - “कथं ते ओधिसो गहिता, अथ ओधिसो गहेतब्बा, कथं साधारणाति अनुयोगं मनसि कत्वा तं 
विसोधेन्तो आह - “साधारणा हि धम्मा एवं अञ्ञमञ्ञःन्तिआदी"ति वुत्तं । 


तत्थ एवं वीतरागावीतरागेहि ओधिसो ओधिसो समापज्जितब्बा धम्मा पर परं पच्छा पच्छा पवत्तियमानं धम्मजातं 
सकं सकं पुब्बे पुब्बे जातं “लोकियसमापत्ती"ति नामं नियतविसयं अञ्जमञ्जं हुत्वा हि यस्मा नातिवत्तन्ति, तस्मा 
साधारणाति सद्दहितब्बा गहेतब्बाति अत्थो। “परं परं समापज्जन्तो कथं नातिवत्तती”'ति वत्तब्बत्ता नातिवत्तनं पाकटं कातुं 
““योपी”तिआदि वुत्तं। यो अरियसावको वा अवीतरागो वा | इमेहि लोकियसमापत्तिधम्मेहि समन्नागतो, सो 
अरियसावको वा अवीतरागो वा परं परं समापज्जन्तोपि तं धम्मं लोकियं समापत्तिधम्मं नातिवत्तति, अञ्ञं उपगन्त्वा 
नातिक्कमतीति अत्थो। येहि लोकियसमापत्तिधम्मेहि समन्नागतो, इमे लोकियसमापत्ति धम्मा साधारणावाति दडुब्बा । 


““वासनाभागियादिसुत्तेसु वुत्ता ये धम्मा इमिना विभत्तिहारेन विभत्ता, येसु धम्मेसु कतमे धम्मा असाधारणा"ति 
पुच्छितब्बत्ता “तत्थ कतमे धम्मा असाधारणा'तिआदि वुत्तं । तत्थ तेसु विभजितब्बेसु धम्मेसु कतमे धम्मा 
असाधारणाति पृच्छति, पुच्छित्वा याव देसनं उपादाय असाधारणा धम्मा गवेसितब्बा, “सेक्खासेक्खा”ति वा गवेसितब्बा, 
“भब्बाभब्बा ति वा गवेसितब्बा। अथ वा याव “सेक्खासेक्खा भब्बाभब्बा ति देसना वुत्ता, ताव देसनं उपादाय 
असाधारणा गवेसितब्बा । कथं गवेसितब्बा? अरियेसु सेक्खासेक्खधम्मवसेन “सेक्खा”ति नामं असेक्खेन असाधारणं, 
““असेक्खा ति नामं सेक्खेन असाधारणन्ति वा, अनरियेसु “भब्बा”ति नामं अभब्बेन असाधारणं, “अभब्बा''ति नामं 
भब्बेन असाधारणन्ति वा गवेसितब्बा । कामरागब्यापादा संयोजना अप्पहीनत्ता अनुसयभावेन उप्पज्जनारहत्ता 
अट्टमकस्स सोतापत्तिमग्गट्टस्स च सोतापन्नस्स फलद्ठस्स च साधारणा भवन्ति, धम्मता धम्मसभावो असाधारणो। इदं 
बुत्तं होति - “अट्टमकस्स सोतापत्तिमग्गठ्ठता सोतापन्नस्स असाधारणा, सोतापन्नस्स सोतापन्नफलडुता च अट्टुमकस्स 
सोतापत्तिमग्गटुस्स असाधारणा । अट्टुमकस्स वा पहीयमानकिलेसता सोतापन्नस्स असाधारणा, सोतापन्नस्स 
पहीनकिलेसता च अट्टमकस्स असाधारणा”ति। 


उद्धम्भागिया संयोजना अप्पहीनत्ता अनुसयभावेन उप्पज्जनारहत्ता अट्रुमकस्स मग्गट्ठुभावेन अट्टुमकसदिसस्स 
अनागामिमग्गट्टुस्स च अनागामिस्स फलट्ठडस्स च साधारणा, धम्मता धम्मसभावो असाधारणा । इदं वुत्तं होति - 
“अट्टठमकस्स अनागामिमग्गट्ठता अनागामिस्स फलट्टुस्स असाधारणा, अनागामिस्स अनागामिफलटुता च अट्टुमकस्स 
असाधारणा। अट्टमकस्स वा पहीयमानकिलेसता अनागामिस्स असाधारणा, अनागामिस्स फलट्टस्स पहीनकिलेसता च 
अट्टठमकस्स असाधारणा”ति। “मग्गट्ठता फलट्ठताय असाधारणा, फलड्टता च मग्गठ्ठताय असाधारणा”तिपि वत्तुं वट्टति। 
सब्बेसं सत्तन्नं सेक्खानं पुग्गलानं नामं “सेक्खा ति नामं साधारणं । धम्मता असाधारणाति चतुन्नं मग्गट्ठानं 
तंतंमग्गट्ठता अञ्जमञ्जं मग्गड्ठानं असाधारणा । हेड्रिमफलत्तयदट्ठानञ्च असाधारणा, हेट्विमफलत्तयद्ठानं तंतेफलड्डता च 
अञ्ञमञ्ञं फलट्टानं असाधारणा, चतुन्नं मग्गट्ठानञ्च असाधारणाति अत्थो। “सेक्खानं तंतंमग्गट्ठता तंतंफलटुताय 

असाधारणा, तंतंफलड्ट॒ता च तंतंमग्गट्ठताय असाधारणा"”ति वत्तुम्पि वट्टति सब्बेसं पटिपन्नकानन्ति फलत्थाय 
पटिपज्जन्तीति पटिपन्नका, तेसं मग्गसमङ्गीनं चतुन्नं पुग्गलानं नामं “पटिपन्नका ति नामं साधारणं, धम्मता 
तंतंमग्गट्ठता असाधारणा । सब्बेसं सेक्खानं सत्तन्नं पुग्गलानं सेक्खानं सीलं साधारणं, धम्मता तंतंमग्गट्ठफलट्टठता 
असाधारणाति | वासनाभागियसंकिलेसभागियसुत्तेसु वृत्ता दस्सनेनपहातब्बादयो चेव निब्बेधभागियअसेक्खभागियसुत्तेसु 
वुत्ता सेक्खादयो च धम्मा साधारणासाधारणभेदेन विभत्तिहारेन विभजितब्बाति अधिप्पायो वेदितब्बो। 


“*अट्टुमकस्सा"तिआदिना अरियेसु पुग्गलेसु असाधारणा आचरियेन विभत्ता, अम्हेहि च जाता, “कथं अनरियेसु 
असाधारणा विभत्ता”ति पुच्छितब्बत्ता अरियेसु वुत्तनयानुसारेन अनरियेसुपि विभजित्वा गवेसितब्बाति दस्सेतुं “एवं 
विसेसानुपस्सिना”तिआदि वृत्तं। अट्टुकथायं पन - “एवं “अट्ठमकस्सा'तिआदिना अरियपुग्गलेसु असाधारणधम्मं 
दस्सेत्वा इतरेसु नयदस्सनत्थं “एवं विसेसानुपस्सिना'तिआदि वुत्त”न्ति वुत्तं। एवं अरियेसु वुत्तनयानुसारेन भब्बाभब्बेसु 
अनरियेसु विसेसानुपस्सिना असाधारणतो विसेसं असाधारणं अनुपस्सिना गवेसकेन पण्डितेन भब्बाभब्बेसुपि 
हीनुक्कट्टमज्झिमं उपादाय गवेसितब्बं। कथं? मातुघातादिवसेन पवत्तानं 
पटिघसम्पयुत्तदिड्रिसम्पयृत्तसत्तमजवनचित्तुप्पादानं मिच्छत्तनियतानं तंसमङ्गीनं वा तथापवत्ता पठमजवनचित्तुपादादयो 
अनियता धम्मा पटिघसम्पयुत्तादिभावेन साधारणा, मिच्छत्तनियता धम्मा एकचित्तुप्पादत्ता असाधारणा । यथा हि चित्तं 
“चित्तसंसट्टन्ति न वत्तब्बं, एवं मिच्छत्तनियतापि “मिच्छत्तनियतसाधारणा' ति न वत्तब्बा । मिच्छत्तनियतेसुपि 
नियतमिच्छादिड्िकानं दिड्ििम्पयुत्तसत्तमजवनचित्तुप्पादसमङ्गीनं अनियता दिट्टिसम्पयृत्तपठमजवनचित्तुप्पादादयो धम्मा 
दिट्टिसम्पयुत्तादिभावेन साधारणा, नियतमिच्छादिट्टि एकचित्तुप्पादसमङ्गीभावतो असाधारणा। तेनाह अट्टुकथाचरियो - 


“मिच्छत्तनियतानं अनियता धम्मा साधारण, मिच्छत्तनियता धम्मा असाधारणा । मिच्छत्तनियतेसुपि 
नियतमिच्छादिड्िकानं अनियता धम्मा साधारणा, नियतमिच्छादिट्ि असाधारणाति इमिना नयेन विसेसानुपस्सिना 
वेदितब्बा”ति (नेत्ति० अट्टः ३४)। 


तत्थ “इमिना नयेना ति इमिना मिच्छत्तनियतानं उप्पज्जितुं भब्बा अनियता धम्मा साधारणा, उप्पज्जितुं अभब्बा 
अनियता धम्मा असाधारणाति गहिता। तेन वुत्तं “भब्बाभब्बा ति। तथा हीनस्स हीनो हीनभावेन साधारणो, 
मज्झिमुक्कट्टा असाधारणा । मञ्झिमस्स मज्झिमो साधारणो, हीनुक्कठ्ठा असाधारणा । उक्कट्टस्स उक्कट्ठो उक्‍्कटुभावेन 
साधारणो, हीनमज्झिमा असाधारणातिपि गवेसितब्बा । तेनाह -- “हीनुक्कट्ठमज्झिमं उपादाय गवेसितब्बन्ति। 


“तत्थ कतमे धम्मा साधारणा”तिआदिना नानाविधेन विभत्तिहारनयेन धम्मा विभजित्वा दस्सिता, अम्हेहि च ञाता, 
“कथं भूमिपदद्ठानानि विभत्तिहारनयेन विभजित्वा दस्सितानी"ति पुच्छितब्बभावतो धम्मविभजनानन्तरं भूमिपदट्टानानि 
विभजित्वा दस्सेन्तो “दस्सनभूमीतिआदिमाह । तत्थ दस्सनभूमीति दस्सनं भवति एत्थ पठममग्गेति दस्सनभूमि, 
सोतापत्तिमग्गो। नियामावक्कन्तियाति नियमनं नियामो, को सो? सम्पत्तनियामो, अवक्कनं अवक्कन्ति, सोतापत्तिफलं, 
नियामस्स अवक्कन्ति नियामावक्कन्ति, ताय। दस्सनभूमिनामको सोतापत्तिमग्गो नियामावक्कन्तिनामकस्स 
सोतापत्तिफलस्स पत्तिया पदट्टानं । पठममग्गसमङ्गी पुग्गलो हि नियामं ओक्कमन्तो नाम, फलसमङ्गी पन नियामं 
ओक्कन्तो नाम होति, तस्मा नियामावक्कन्तिसद्देन पठमफलुप्पत्ति गहिता। भावनाभूमीति उपरिमग्गत्तयं । उत्तरिकानन्ति 
तस्स तस्स मग्गस्स उपरिपवत्तानं तंतंफलानं पत्तिया पदट्टानन्ति पच्चेकं योजेतब्बं । 


दुक्खा पटिपदा दन्धाभिञ्ञा मन्दपञ्जस्स उप्पज्जनतो समथं आवहन्ती हुत्वा समथस्स पदड्टानं होति, 

सुखापटिपदा खिप्पाभिञ्ञा जाणाधिकस्स उप्पज्जनतो विपस्सनावहन्ती हुत्वा विपस्सनाय पददट्टानं, अवसेसा द्वे 
पटिपदापि नातिपञ्ञस्स उप्पज्जनतो समथस्स पदट्टानन्ति गहेतब्बा। तेन अट्ठकथायं वुत्तं - “इतरा पन तिस्सोपि पटिपदा 
समथं आवहन्ती "तिआदि (नेत्ति० अट्ठ० ३४)। दानमयं पुञ्जकिरियवत्थृ सयमेव एकन्तेन धम्मस्सवनस्स पदद्ठानं न 
होति, बन्दनयाचनपठ्हापुच्छनादयोपि पदट्ठानं होन्ति, तस्मा तेहि कारणेहि साधारणं हुत्वा परतोघोसस्स पदट्टानं होति, 
परतोघोसो च धम्मस्सवनपञ्हाविस्सज्जनादिवसेन पवत्तो। दातब्बवत्थुपरिच्चजनवन्दनयाचनकालेसु हि येभुय्येन धम्मं 
देसेन्ति, पञ्हापुच्छनादिकालेसु च विस्सज्जेन्ति, पटिपुच्छसाकच्छादीनि वा करोन्ति। सीलमयं पुञ्ञकिरियवत्थु 
पामोज्जपीतिपस्सद्भिसुखसमाधीहि पदट्ठानभावेन साधारणं हुत्वा चिन्तामयिया पञ्ञाय पदट्ठानं होति । सीलवन्तस्स हि 
सीलं पच्चवेक्खन्तस्स पामोज्जादयो होन्ति, समाहितो च धम्मचिन्तने समत्थो होति । 


भावनामयं पुञ्जकिरियवत्थूति पुरिमा पुरिमा समथभावना चेव विपस्सनाभावना च पुञ्ञकिरियवत्थुदानसीलादीहि 
कारणेहि साधारणं हुत्वा भावनामयिया पञ्ञाय पच्छिमाय पच्छिमाय समथभावनाय चेव विपस्सनाभावनाय च पदट्ठानं । 
तेन वृत्तं अहुकथायं -- “साधारणन्ति न बीजं विय अङ्कुरस्स, दस्सनभूमिआदयो विय नियामावक्कन्तिआदीनं आवेणिकं, 
अथ खो साधारणं तदञ्ञकारणेहिपी"ति। “दानमयसीलमयभावनामयपुञ्ञकिरियवत्थूनं 
परतोघोसचिन्तामयिभावनामयिपञ्जानं पदट्ठानभावो आचरियेन विभत्तो, एवं सति तेसं दानमयादीनं यथाक्कमं 
परियत्तिबाहसच्चकम्मड्ठानानुयोगमग्गसम्मादिट्टीनं पदद्ठानभावो न भवेय्या"ति वत्तब्बत्ता तथापवत्तं पदड्ठानभावम्पि दस्सेतुं 
“दानमयं पुञ्ञकिरियवत्थु परतो च घोसस्स सुतमयिया च पज्ञाया 'तिआदि वुत्तं। अहुकथायं पन - 


“इदानि यस्मा दानं, सीलं, लोकियभावना च न केवलं यथावुत्तपरतोघोसादीनंयेव, अथ खो यथाक्कमं 
परियत्तिबाहसच्चकम्मट्ठानानुयोगमग्गसम्मादिड्डीनम्पि पच्चया होन्ति, तस्मा तम्पि नयं दस्सेतुं पुन 
"दानमय'न्तिआदिना देसनं वड़ेसी”ति (नेत्ति० अट्टठ ३४) - 


बुत्तं । तत्थ दानमयपुञ्जकिरियवत्थुनो परतोघोसस्स साधारणपदट्ठानभावो हेट्ठा वुत्तनयेन ञातब्बो। दानं पन दत्वा देसनं 
सुत्वा सुतानुसारेन वित्थारेत्वा चिन्तेन्तस्स पवत्तमानाय सुतमयिया पञ्ञाय वन्दनयाचनादीहि साधारणं हुत्वा पदट्टानं 

होति । सीलमयपुञ्जकिरियवत्थुनोपि चिन्तामयिया पञ्ञाय साधारणपदट्ठानभावो वुत्तोयेव। परिसुद्भसीलं पन निस्साय 
““झानं निब्बत्तेस्सामि, मग्गफलं निब्बत्तेस्सामी 'तिआदिना पच्चवेक्खन्तस्स पवत्तमानस्स योनिसोमनसिकारस्स 
पामोज्जादीहि साधारणं हुत्वा पदट्टानं होति । भावनामयपुञ्ञकिरियवत्थुनो भावनामयिया पञ्ञाय साधारणपदट्ठानभावोपि 
बुत्तोयेब। समथभावनासङ्घातं पन झानं पादकं कत्वा वा परिपाकं विपस्सनाभावंयेव वा निस्साय पवत्तमानाय सम्मादिड्टिया 
परिसुद्धसीलादीहि साधारणं हत्वा पदद्ठानं होति । 


दानमयपुञ्ञकिरियवत्थुआदीनं परतोघोसादीनं पदट्टानभावो पुनप्पुनं आचरियेन विभत्तो, अम्हेहि च जातो, 
““पतिरूपदेसवासादयोपि इमेसं धम्मानं पदड्ठानानीति यथा विभजितब्बा, अम्हेहि च विज्ञातब्बा, तथा विभजित्वा 
दस्सेथा”ति वत्तब्बत्ता तेपि विभजित्वा दस्सेतुं “पतिरूपदेसवासोतिआदिमाह। अट्ठकथायं पन “तथा 
पतिरूपदेसवासादयो कायविवेकचित्तविवेकादीनं कारणं होन्तीति इमं नयं दस्सेतुं 'पतिरूपदेसवासो'तिआदिमाहा"ति 
(नेत्ति० अट्ट० ३४) वुत्तं । पतिरूपदेसं निस्साय वसन्तस्स कायविवेकचित्तविवेकवड्टनतो, समाधिवड्डनतो च 
पतिरूपदेसवासो कायचित्तविवेकस्स च उपचारसमाधिअप्पनासमाधिस्स च सीलादीहि साधारणं हत्वा पदट्ठानं । 
सष्पुरिसूपनिस्सयोति सप्पुरिससन्ताने पवत्तो पयिरुपासतो आलम्बितब्बो पसादो, ततो वा उपनिस्सयं लभित्वा 

पयिरुपासन्तानं सन्ताने पवत्तो पुब्बपसादो यथाविधो सण्पुरिसूपनिस्सयो पयिरुपासन्तस्स सद्भासम्पन्नस्स रतनत्तये 
तिण्णं अवेच्चप्पसादानं रतनत्तयगुणादीहि साधारणं हुत्वा पदट्ठानं, समथस्स लभननिमित्तदायकं सप्पुरिसं पयिरुपासित्वा 
तेन दिन्ननये ठत्वा पवत्तेतब्बस्स समथस्स सप्पुरिसूपनिस्सयो सीलपामोज्जपीतादीहि साधारणं हुत्वा पदट्टानं । 
अत्तसम्मापणिहितस्स पापजिगुच्छादीनं सम्भवतो अत्तसम्मापणिधानं जातिवयादिपच्चवेक्खणेन साधारणं ह॒त्वा हिरिया 
च पदट्टानं, अत्तसम्मापणिहितस्स निब्बिदादीनं सम्भवतो सीलादीहि साधारणं हुत्वा विपस्सनाय च पददानं । 


तदङ्गादिवसेन अकुसलपरिच्चागो निब्बिदाजाणादीहि साधारणं हुत्वा कुसलवीमंसाय पटिसङ्घानुपस्सनाय पञ्ञाय 
च अरियमग्गसमाधिन्द्रियस्स च पदट्ठानं । धम्मस्वाक्खातता स्वाक्खातधम्मस्सवनानुसारेन पवत्तकुसलमूलका 
लोकियलोकुत्तरसम्पत्ति कुसलमूलरोपना नाम, ताय च तथाविधकुसलमूलकाय फलसमापत्तिया च पदट्टानं | 
सङ्घसुप्पटिपन्नता सङ्घसुटुताय सङ्घस्स उपट्टाकानं सुटुभावाय सप्पतिस्सवाय वचनसम्पटिच्छनभावाय पददट्ठानं । 
सत्थुसम्पदा सत्थरि चेव धम्मादीसु च गुणअजाननताय अप्पसन्नानञ्च पसादाय पसन्नानञ्च अप्पमत्तकपसादानञ्च 
भिय्योभावाय वडनाय पदड्ठानं । अप्पटिहतपातिमोक्खता सङ्घमज्झे वा परिसमज्झे वा दुम्मङ्कूनं दुम्मुखानं दुस्सौलानं 
पुग्गलानं निग्गहाय, पेसलानं पातिमोकखसंवरादिसीलसम्पन्नानं पुग्गलानं फासुविहाराय च पदट्ठानं होति । होन्तो पन 
यथानुरूपेहि अञ्ञेहि कारणेहि साधारणं हुत्वा होतीति वेदितब्बो। 


“वासनाभागियसुत्तादीसु वुत्तधम्मभूमिपदट्ठानानं विभत्तिहारेन विभजितब्बभावो अम्हेहि केन जानितब्बो 
सद्दहितब्बो*ति पुच्छितब्बत्ता “तेनाहा”तिआदि वुत्तं । तस्सत्थो वुत्तनयानुसारेन वेदितब्बो। 


““एत्तावता च विभत्तिहारो परिपुण्णो, अञ्जो नियृत्तो नत्थी''ति वत्तब्बत्ता “नियुत्तो विभत्तिहारो ति वुत्तं । यत्थ यत्थ 
सुत्ते ये ये धम्मादयो वृत्ता, तत्थ तत्थ सुत्ते वृत्तेसु तेसु तेसु धम्मादीसु यथालाभवसेन यो यो विभत्तिहारो योजितो, सो सो 
विभत्तिहारो निद्धारेत्वा युत्तो योजितोति अत्थो दटुब्बो | 


इति विभत्तिहारविभङ्गे सत्तिबलानुरूपा रचिता 
विभावना निद्टिता। 
पण्डितेहि पन अट्टकथाटीकानुसारेनेव गम्भीरत्थो वित्थारतो विभजित्वा गहेतब्बोति। 
९. परिवत्तनहारविभङ्गविभावना 


३५. येन येन संवण्णाविसेसभूतेन विभत्तिहारविभङ्गेन सुत्ते वुत्ता धम्मादयो विभत्ता, सो संबण्णाविसेसभूतो विभङ्गो 
परिपुण्णो, “कतमो परिवत्तनहारविभङ्गो”ति पुच्छितब्बत्ता “तत्थ कतमो परिवत्तनो हारो”तिआदि वुत्तं । तत्थ तत्थाति 
तेसु निहिद्देसु सोळससु देसनाहारादीसु कतमो संवण्णनाविसेसो परिवत्तनो हारो परिवत्तनहारविभङ्गो नामाति पुच्छति। 
“कुसलाकुसले धम्मे”तिआदिनिद्देसस्स इदानि मया वुच्चमानो “सम्मादिट्रिस्स पुरिसपुग्गलस्सा"तिआदिको 
वित्थारसंवण्णनाविसेसो परिवत्तनो हारो परिवत्तनहारविभङ्गो नामाति अत्थो गहेतब्बो। 


“संवण्णियमाने सृत्ते निद्दिहस्स कतमस्स भावितब्बस्स कुसलस्स कतमो पटिपकखो, कथं परिवत्तेतब्बो ति 
पुच्छितब्बत्ता इमस्स भावितब्बस्स कुसलस्स अयं पटिपक्खो, एवं पहातब्बभाववसेन परिवत्तेतब्बोति दस्सेन्तो 

“सम्मादिट्रिस्स पुरिसपुग्गलस्सातिआदिमाह। अट्टुकथाय() पन - 


“तत्थ यस्मा संबण्णियमाने सुत्ते यथानिद्दिट्ठानं कुसलाकुसलधम्मानं पटिपकखभूते अकुसलकुसलधम्मे 
पहातब्बभावादिवसेन निद्धारणं पटिपक्खतो परिवत्तनं, तस्मा 'सम्मादिट्टिस्स पुरिसपुग्गलस्स मिच्छादिट्टि 
निज्जिण्णा भवती'तिआदि आरद्भन्ति (नेत्ति० अटु० ३५) - 


वुत्तं । पहायकस्स हि धम्मस्स पहातब्बभाववसेन निद्धारणं, पहातब्बस्स च धम्मस्स पहायकभाववसेन निद्धारणं 
पटिपक्खतो परिवत्तनं नाम होति। तत्थ सम्मादिट्रिस्साति सम्मा सुन्दरा पसत्था दिट्टि यस्स पुग्गलस्साति सम्मादिट्टि। 
पुग्गलपदड्डाना हि अयं देसना। तेन वुत्तं “पुरिसपुग्गलस्सा"ति। सा पन सम्मादिड्टि कम्मकम्मफलादिसद्ृहनवसेन वा 
अनिच्चादिविपस्सनावसेन वा मग्गसम्मादस्सनवसेन वा पवत्ता निरवसेसाव गहिता। “याय भाविताय सम्मादिट्टिया 
पहातब्बा मिच्छादिट्टि निज्जिण्णा भवति, यदि केवला मिच्छादिड्रियेव निज्जिण्णा भवति, एवं सति तदवसेसा अकुसला 
धम्मा अजिण्णा 


भवेय्यु''न्ति वत्तब्बत्ता “ये चस्स मिच्छादिट्रिपच्चया”तिआदि वृत्तं। मिच्छादिद्विपच्चया अनेके पापका अकुसलायेव 
धम्मा च उप्पज्जेय्युं उप्पज्जनारहा भवेय्युं, ते च अकुसला धम्मा अस्स सम्मादिट्टिसम्पन्नस्स पुरिसपुग्गलस्स निज्जिण्णा 
पहातब्बारहा अनुप्पज्जनसभावा होन्ति । तेनाह भगवा -- “उपादाननिरोधा भवनिरोधो”ति (उदा० २; महाव० १)। 


“यदि सम्मादिट्टिस्स पुरिसपुग्गलस्स मिच्छादिट्टि, तप्पच्चया अकुसलधम्मायेव निज्जिण्णा भवन्ति, एवं सति 
सम्मादिड्रिपच्चया कुसला धम्मा न सम्भवेय्यु”न्ति वत्तब्बत्ता “सम्मादिट्रिपच्चया चा 'तिआदि वुत्तं। अस्स 
सम्मादिट्टिसम्पन्नस्स पुरिसपुग्गलस्स उप्पज्जनारहा सम्मादिट्रिपच्चया अनेके कुसला समथविपस्सना वा बोधिपक्खिया 
वा धम्मा सम्भवन्ति, उप्पन्ना च ते धम्मा अस्स सम्मादिड्टिसम्पन्नस्स पुरिसपुग्गलस्स सन्ताने पुनप्पुनं पवत्तनवसेन 
भावनापारिपूरिं गच्छन्ति। 


सम्मादिड्टिया पटिपक्खानं मिच्छादिट्टिया, तप्पच्चयानं अकुसलानं धम्मानं परिवत्तनभावो आचरियेन विभत्तो, अम्हेहि 
च जातो, “सम्मासङ्कप्पस्स धम्मस्स पटिपक्खो धम्मो कथं परिवत्तेतब्बो”ति वत्तब्बत्ता “सम्मासङ्कप्पस्स 
प्रिसपुग्गलस्सातिआदि वुत्तं। योजनत्थ आदयो वुत्तनयानुसारेन वेदितब्बा । सम्मा सुन्दरा पसत्था वाचा यस्स 
पुग्गलस्साति सम्मावाचो, तस्स सम्मावाचस्स। ““पुरिसपुग्गलस्सा”तिआदीनं अत्थोपि वुत्तनयेन वेदितब्बो। अयं पन 
विसेसत्थोसम्मा अविपरीततो विमृत्तिजाणदस्सनं यस्स पुग्गलस्साति सम्माविमुत्तिजाणदस्सनो, तस्स 
सम्माविमुत्तिजाणदस्सनस्स पच्चवेक्खणजाणदस्सनसम्पन्नस्स पुरिसपुग्गलस्स “अविमुत्ताव समाना विमृत्ता मय'न्ति 
मिच्छाभिनिवेसवसेन पवत्तं मिच्छाविमृत्तिजाणदस्सनं निज्जिण्णं विगतं भवति। “ये चस्सा”तिआदीनं 
अनुसन्ध्यादिको वुत्तनयानुसारेन वेदितब्बो। 


३६. “सम्मादिड्रिस्सातिआदिना सम्मादिड्टिआदीनं कुसलानं पटिपक्खा मिच्छादिट्ठादिकायेव अकुसला 
पहातब्बभावेन परिवत्तेतब्बा”'ति पुच्छितब्बत्ता पाणातिपातावेरमणिआदीनं कुसलानं पटिपक्खा पाणातिपातादिकापि 
अकुसला पहातब्बभावेन परिवत्तेतब्बाति दस्सेतुं “यस्स वा पाणातिपाता पटिविरतस्सातिआदि वुत्तं। अट्टुकथायं पन 
“एवं सम्मादिट्िआदिमुखेन मिच्छादिट्टिआदिं दस्सेत्वा पुन पाणातिपातअदिन्नादानकामेसुमिच्छाचारादितो वेरमणियादीहि 
पाणातिपातावीनं परिवत्तनं दस्सेतुं यस्सा'तिआदि आरद्ध न्ति (नेत्ति० अट्ट ३६) वृत्तं । तदङ्गादिवसेनपहीनो होति। 

कालवादिस्साति वदितब्बकाले वदितब्बं वदति सीलेनाति कालवादी, तस्स । 


““यथावृत्तप्पकारेनेव परिवत्तेतब्बा”ति पुच्छितब्बत्ता अञ्ञेन पकारेनपि परिवत्तेतब्बाति दस्सेतुं “ये च खो 
केची”तिआदि वुत्तं। अट्टुकथायं पन “ये च खो केचीतिआदिना सम्मादिट्िआदिमुखेनेव मिच्छादिट्रिआदीहि एव परिवत्तनं 
पकारन्तरेन दस्सेती”ति (नेत्ति० अट्टु ३६) वृत्तं। तत्थ केचि मिच्छादिट्विकमिच्छासङ्कप्पादिकायेव पुग्गला परेसं अरियानं 
अरियं अहुङ्गिकं मग्गं गरहन्ति। सन्दिट्रिका सन्दिडे नियृत्ता, सहधम्मिका सह धम्मेन कारणेन ये वत्तन्ति सहधम्मिका। 
गारय्हा गरहितब्बाकारे युत्ता। वादा च अनुवादा च वादानुवादा, ते भवन्तो सम्मादिद्विज्च धम्मं गरहन्ति। तेन गरहणेन। 
पुज्जा पूजितब्बा च न भवन्ति, पासंसा पसंसितब्बा च न भवन्ति। एवन्ति आदीसु सम्मासङ्कप्पं वा सम्मावाचादिकं वा 
विसुं विसुं सम्मासङ्कप्पञ्च ते भवन्तो धम्मं गरहन्ति । तेन हि ये मिच्छासङ्कप्पिका, ते भवन्तो न पुञ्जा च पासंसा च...पे०... 
सम्माविमुत्तिञ्च ते भवन्तो धम्मं गरहन्ति। तेन हि ये मिच्छादिद्विवाचिका, ते भवन्तो न पुज्जा च पासंसा च | 
सम्माविमुत्तिजाणदस्सनञ्च ते भवन्तो धम्मं गरहन्ति। तेन हि ये मिच्छाविमृत्तिका, ते भवन्तो न पुज्जा च पासंसा च। 
सम्माविमुत्तिजाणदस्सनञ्च ते भवन्तो धम्मं गरहन्ति। तेन हि ये मिच्छाविमुत्तिजाणदस्सनिका, ते भवन्तो न पुज्जा च 
पासंसा चाति योजना कातब्बा। “मिच्छाविमृत्तिञाणदस्सना तिपि पाठो अत्थि। 


“अरियमग्गसम्मादिट्ठादीनं गरहवसेनेव मिच्छादिट्ठादयो च परिवत्तेतब्बा, नावसेसानं पसंसावसेना”ति वत्तब्बत्ता 
कामादीनं पसंसावसेनपि कामानं पटिपक्खा वेरमणियादयोपि परिवत्तेतब्बाति दस्सेतुं “ये च खो केचि 
एवमाहंसू तिआदि वुत्तं। तत्थ भुञ्जितब्बा कामा, परिभुञ्जितब्बा कामा, आसेवितब्बा कामा, निसेवितब्बा 
कामाति एत्थ कामीयन्तेति कामाति कम्मसाधनवसेन वत्थुकामा गहिता, नातिपणीता कामा भुञ्जितब्बा, अतिपणीता 
कामा परि समन्ततो भुञ्जितब्बा। अतिपणीततरा कामा आ भुसो सेवितब्बा, नियता सेवितब्बा। भावयितब्बा कामा, 
बहुलीकातब्बा कामाति एत्थ पन कामेन्तीति कामाति कत्तुसाधनवसेन किलेसकामा गहिता, पुनप्पुनं उप्पादनवसेन 
भावयितब्बा वड्डापेतब्बा पवत्तेतब्बा किलेसकामा, बहूनं पुनप्पुनं उप्पादनवसेन कातब्बा वड्टापेतब्बा किलेसकामाति ये च 
कामवसिका पुथुज्जना केचि एवमाहंसु तेसं कामवसिकानं पुथुज्जनानं केसञ्चि तादिसेहि कामेहि वेरमणी कुसलचेतना 
पटिपक्खवसेन अधम्मो असेवितब्बो नाम आपज्जेय्याति अधिप्पायो गहेतब्बो। 


अन्तद्वयवसेन परिवत्तनं दस्सेतुं “ये वा पन केची”तिआदि वुत्तं। अत्तकिलमथानुयोगो धम्मोति निय्यानिकोति 
ये वा पन पञ्चातपादिपटिपन्नका तत्थिया एवमाहंसु, तेसं पञ्चातपादिपटिपन्नकानं निस्यानिको धम्मो 
मज्झिमापटिपदासङ्कातो विपस्सनासहितो अरियमग्गो अधम्मो अनिय्यानिको अभावेतब्बो नाम आपज्जेय्याति। 
सुखदुक्खवसेनपि परिवत्तनं दस्सेतुं “ये च खो तिआदि वुत्तं । “पापं निज्जरापेस्सामा”ति अत्तहिंसनादिवसेन 
पटिपन्नकानं पवत्तो सरीरतापनो दुक्खो धम्मो निय्यानिकोति। 


ये च तथापटिपन्नका केचि एवमाहंसु, तेसं तथापटिपन्नकानं अनवज्जपच्चयपरिभोगवसेन पवत्तो सरीरदुक्खूपसमो 
सुखो धम्मो अधम्मो अप्पवत्तेतब्बो आपज्जेय्याति। 


अन्तद्वयादिवसेन परिवत्तनं आचरियेन विभत्तं, अम्हेहि च जातं, “कथं असुभसञ्ञादिवसेन परिवत्तेतब्बो ति 
पुच्छितब्बत्ता एवं असुभसञ्जादिवसेन सुभसञ्जादिका परिवत्तेतब्बाति दस्सेतुं “यथा वा पना”तिआदि वुत्तं। अटुकथायं 
पन इदानि असुभसञ्जादिमुखेन सुभसञ्ञजादिपरिवत्तनं दस्सेतुं "यथा वा पनाःतिआदि वुत्त" न्ति (नेत्ति० अटु० ३६) वृत्तं । 
सब्बसङ्कारेसूति तेभूमकसङ्घारेसु। आरद्भविपस्सकस्स हि तेभूमका धम्मा किलेसासुचिपग्घरणकत्ता असुभतो उपट्ठहन्ति । 

“यदि सरूपतोयेव इमेसं इमे पटिपकखाति अपरिवत्तेतब्बा सियुं, एवं सति निरवसेसा च पटिपकखा न सक्का 
परिवत्तेतुं, कथं सक्का परिवत्तेतु”न्ति वत्तब्बत्ता परिवत्तनलक्खणं दस्सेन्तो “यं यं वा पना तिआदिमाह । तत्थ कुसलं 
वा अकुसलं वा यं यं धम्मं परिवत्तेतुकामो आचरियो चित्तेन रोचयति दिट्टिया उपगच्छति, कुसलस्स वा अकुसलस्स 
वा तस्स तस्स रुचिकस्स उपगतस्स धम्मस्स यो पटिपक्खो, सो पटिपक्खधम्मो असद्भम्मो अस्स धम्मस्स अनिट्टतो 
पच्चनीकतो अज्झापन्नो परिञ्ञातो । इटं वा अनिट्टं वा यं यं धम्मं परिवत्तेतुकामो आचरियो चित्तेन रोचयति दिट्टिया 
उपगच्छति, इट्ठस्स वा अनिट्टुस्स वा तस्स तस्स रुचिकस्स धम्मस्स यो पटिपकखो, सो पटिपक्खधम्मो अस्स धम्मस्स 
अनिद्ठतो पच्चनीकधम्मतो अज्झापन्नो परिञ्जातो भवतीति परिवत्तेतुकामेन इच्छितब्बधम्मानुरूपपटिपक्खवसेन 
परिवत्तनं कातब्बन्ति परिवत्तने पटिपक्खलकखणं वुत्तं । तेन अट्टुकथायं वुत्तं -- “पटिपक्खस्स लक्खणं विभावेती 'ति। 


“एवं वुत्तप्पकारं परिवत्तनं अम्हेहि कथं सद्दहितब्ब'न्ति वत्तब्बता “तेनाहातिआदि वुत्तं । 


““एत्तावता परिवत्तो हारो परिपुण्णो, अञ्जो नियुत्तो नत्थी”ति वत्तब्बत्ता “नियुत्तो परिवत्तनो हारो ति वुत्तं । यस्मि 
सृत्ते कुसलाकुसले निदिट्ठे पटिपक्खवसेन नीहरित्वा यथासम्भवं यो यो परिवत्तनो हारो नियृत्तो, तस्मिं सृत्ते निदिट्ठे 
पटिपक्खवसेन नीहरित्वा सो सो परिवत्तनो हारो नियुत्तो निद्धारेत्वा यृत्तो योजितोति अत्थो गहेतब्बोति । 


इति परिवत्तनहारविभङ्गे सत्तिबलानुरूपा रचिता 
विभावना निड्टिता। 
पण्डितेहि पन अट्ठकथाटीकानुसारेन गम्भीरत्थो वित्थारतो विभजित्वा गहेतब्बोति । 


१०. वेबचनहारविभङ्गविभावना 


३७. येन येन संवण्णनाविसेसभूतेन पवत्तनहारविभङ्गेन परिवत्तेतब्बा सुत्तत्था विभत्ता, सो संवण्णनाविसेसभूतो 
परिवत्तनहारविभङ्गो परिपुण्णो, “कतमो वेवचनहारविभङ्गो' ति पुच्छितब्बत्ता “तत्थ कतमो वेवचनो हारो”तिआदि 
बुत्तं। तत्थ तत्थाति तेसु निदिट्देसु सोळससु देसनाहारादीसु कतमो संवण्णनाविसेसो वेवचनो हारो वेवचनहारविभङ्गो 
नामाति पुच्छति। “वेवचनानि बहूनी”तिआदिनिद्देसस्स इदानि मया वुच्चमानो “एकं भगवा धम्म"न्तिआदिको 
वित्थारसंवण्णनाविसेसो वेवचनो हारो वेबचनहारविभङ्गो नामाति अत्थो गहेतब्बो। “यानि वेबचनानि निद्धारितानि, 
कतमानि तानि वेवचनानी"ति पुच्छितब्बत्ता “यथा एक न्तिआदि वुत्तं । एकं विञ्ञातब्बं धम्मं सभावधम्मं पञ्ञापेतब्बं 
वा धम्मं अञ्ञमञ्जेहि यथा येहि पकारेहि चेव वेबचनेहि च भगवा निद्दिसति, तथापकारानि वेवचनानि विञ्ञातब्बानीति 


अत्थो। “तानि वेबचनानि किन्ति भगवा आहा”ति वत्तब्बत्ता “यथाह भगवा 'तिआदि वुत्तं। यथा यंयंपकारानि 
वेवचनानि - 


“आसा च पिहा च अभिनन्दना च, अनेकधातूसु सरा पतिट्टिता । 
अञ्ञाणमूलप्पभवा पजप्पिता, सब्बा मया ब्यन्तिकता समूलिका”ति॥ - 


भगवा आह, तंतंपकारानि वेबचनानि विञ्ञातब्बानीति अत्थो। 

एकस्सेव धम्मस्स अनेकेहि परियायभूतेहि वेबचनेहि निद्दिसने फलं अट्ठकथायं (नेत्ति० अट्टः ३७) बहुधा वुत्तं, तस्मा 
अम्हेहि न दस्सितं । “कतमा आसा, कतमा पिहादी"ति पुच्छितब्बत्ता “आसा नाम वुच्चती”तिआदि वुत्तं। या 
भविस्सस्स अत्थस्स आसीसना अवस्सं आगमिस्सतीति या आसा अस्स आसीसन्तस्स पुग्गलस्स उप्पज्जति, तस्स 
आसीसना “आसा नामा ति वुच्चति। वत्तमानस्स या पत्थना अस्स पत्थयन्तस्स उप्पज्जति, सेय्यतरं वा अज्जं दिस्वा 
“एदिसो अहं भवेय्य*न्ति या पिहा अस्स पिहयन्तस्स उप्पज्जति, सा पत्थना “पिहा नामा ति वुच्चति। अनागतत्थं 
आरब्भ पवत्ता तण्हा “आसा ति वुच्चति, अनागतपच्चुप्पन्नत्थं आरब्भ पवत्ता तण्हा “पिहा ति वुच्चति, तथापि 
तण्हाभावेन एकत्ता एको धम्मोव अत्थस्स इच्छितस्स निप्फत्ति अत्थनिप्फत्ति, पटिपालेति एताय तण्हायाति पटिपालना, 
अत्थनिप्फत्तिया पटिपालनाति अत्थनिप्फत्तिपटिपालना। या तण्हा अस्स पालयन्तस्स पुग्गलस्स उप्पज्जति, सा तण्हा 
“अभिनन्दना ति वुच्चति। 


“या अत्थनिप्फत्ति तण्हाय पटिपालेतब्बा, कतमा सा अत्थनिप्फत्ती ति पुच्छितब्बत्ता तं अत्थनिप्फत्ति सत्ततो वा 
सङ्घारतो वा विभजित्वा दस्सेन्तो “पियं वा जाति, पियं वा धम्म न्तिआदिमाह । तत्थ “जाति न्ति इमिना 
मित्तबन्धवादयोपि गहिता । धम्मं पन पियरूपारम्मणादिकं छब्बिधम्पि याय तण्हाय तण्हिको अभिनन्दति, सा तण्हा 
“अभिनन्दना नामा ति वुच्चति। पटिक्कूलं जाति वा धम्मं वा विपल्लासवसेन अप्पटिक्कूलं जाति वा धम्मं वा 
सभाववसेन अप्पटिक्कूलतो याय तण्हाय तण्हिको अभिनन्दति, सा तण्हा वा “अभिनन्दना नामा ति वुच्चतीति 
योजेत्वा अत्थो गहेतब्बो। 


“यासु अनेकासु धातूसु वृत्तप्पकारा तण्हा 'सराःति भगवता वुत्ता, कतमा ता धातुयो"ति पुच्छितब्बत्ता ता धातुयो 
सरूपतो दस्सेतुं “चक्खुधातू"तिआदि वृत्तं । 


“तासु धातूसु कतमाय धातुया कतमा सरा पतिट्टिता पवत्ता”ति पुच्छितब्बत्ता इमाय धातुया अयं सरा पतिट्टिता 
पवत्ताति नियमेत्वा दस्सेतुं “सराति केचि रूपाधिमुत्ता तिआदि वुत्तं। तत्थ केचीति सरासङ्घाताय रूपतण्हाय तण्हिका 
पुग्गला । रूपाधिमृत्ताति रूपधातुसङ्घाते आरम्मणे अधिमृत्ता अज्झोसिता। इमिना पदेन रूपतण्हासङ्घाता सरा रूपधातुया 
पतिड्टिता पवत्ताति गहिता, “केचि सद्दाधिमुत्तातिआदीहिपि सहतण्हासङ्घातादयो सरा सद्दधातुयादीसु पतिट्टिता पवत्ता 
सराव गहिता। केचि धम्माधिमुत्ताति एत्थ धम्मग्गहणेन 
चक्खुधातुसोतधातुघानधातुजिव्हाधातुकायधातुसत्तविञ्जाणधातुधम्मधातुयो गहिता, तस्मा अट्टारस धातुयो पतिट्ठानभावेन 
गहितापि छब्बिधाव गहिताति दटुब्बा । “रूपाधिमुत्तादीसु कित्तकानि पदानि तण्हापक्खे तण्हाय वेवचना"ति पुच्छितब्बत्ता 
एतादिसानि एत्तकानि पदानि तण्हापक्खे तण्हावेबचनानीति नियमेत्वा दस्सेतुं “तत्थ यानि छ गेहसितानी तिआदि वुत्तं । 
तत्थाति तेसु छसु रूपादीसु। छ गेहसितानि दोमनस्सानीति छसु रूपादीसु पवत्तं तण्हापेमं निस्साय पवत्तानि छ 
दोमनस्सानि। एस नयो सेसेसुपि। “छ उपेक्खा गेहसितापि भगवता वुत्ता, कस्मा न गहिता”ति वत्तब्बत्ता “या छ उपेक्खा 
गेहसिता, अयं दिट्रिपक्खो'ति वुत्तं, दिट्टिपकखत्ता न गहिताति अत्थो। 


३८. “कथं वुत्तप्पकारा तण्हा एव गहिता”ति वत्तब्बत्ता “सायेब पत्थनाकारेना”तिआदि वुत्तं । सा वुत्तप्पकारा एव 
तण्हा पत्थनाकारेन पवत्तनतो आसादिपरियायेन वुत्ता, रूपादिआरम्मणधम्मेसु नन्दनतो “धम्मनन्दी ति परियायेन वुत्ता, 
रूपादिआरम्मणधम्मेसु गिलित्वा परिनिट्टपेति विय अज्झोसाय तिट्ुनतो “धम्मज्झोसान''न्ति परियायेन वुत्ता, तस्मा 
तण्हाय वेवचनानि होन्ति । 

तण्हाय वेबचनानि आचरियेन निददिट्ठानि, अम्हेहि च जातानि, “कतमानि चित्तस्स वेबचनानी'ति पुच्छितब्बत्ता 
“चित्तं मनो तिआदि वुत्तं । “आरम्मणं चिन्तेतीति चित्तं । मनति जानातीति मनो | विजानातीति विञ्जाण''न्तिआदिना 
अत्थो पकरणेसु (ध० स० अट्टु० ५) वुत्तोव, तस्मा अम्हेहि न वित्थारितो। वेबचनानियेव इमानि इमस्स वेबचनानीति 
एत्तकानियेब कथयिस्साम। “पज्जिन्द्रियं पञ्ञाबल'न्तिआदीनि पञ्जावेवचनानि। 


“अरहं सम्मासम्बुद्धोतिआदीनि बुद्धस्स वेवचनानि। “तानि कत्थ देसितानी"ति पुच्छितब्बत्ता “यथा च 
बुद्धानुस्सतियं वुत्त''न्तिआदि वृत्तं । बुद्भानुस्सतिदेसनायं यथा च यंयंपकारं वेवचनं भगवता “इतिपि सो भगवा अरहं... 
पे०... भगवतो ति वृत्तं, एतंपकारं वेवचनं बुद्धानुस्सतिया वेवचनं बुद्भस्स वेवचनन्ति दटुब्बं। “यथा च धम्मानुस्सतियं 
वुत्त'न्तिआदीसुपि एवमेव योजना कातब्बा । 


""तेनाहा”तिआद्यानुसन्ध्यादिअत्थो चेव “नियुत्तो वेबचनो हारो”तिआनुसन्ध्यादिअत्थो च वृत्तनयानुसारेन 
वेदितब्बो । 


इति वेवचनहारविभङ्गे सत्तिबलानुरूपा रचिता 
विभावना निड्टिता। 
पण्डितेहि पन अइ॒कथाटीकानुसारेन गम्भीरत्थो वित्थारतो विभजित्वा गहेतब्बोति । 


११. पञ्ञत्तिहारविभङ्कविभावना 


३९. येन येन संबण्णनाविसेसभूतेन विभङ्गेन वेवचनानि विभत्तानि, सो संवण्णनाविसेसभूतो विभङ्गो परिपुण्णो, 
“कतमो पञ्जत्तिहारविभङ्गो "ति पुच्छितब्बत्ता “तत्थ कतमो पञ्जत्तिहारो”तिआदि वुत्तं । तत्थ तत्थाति तेसु निद्दिट्ठेसु 
सोळससु देसनाहारादीसु कतमो संवण्णनाविसेसो पञ्जत्तिहारो पञ्जत्तिहारविभङ्गो नामाति पुच्छति। “एकं भगवा धम्मं 
पञ्जत्तीहि विविधाहि देसेती”तिआदिनिद्देसस्स इदानि मया वुच्चमानो “या पकतिकथाय देसना"तिआदिको 
वित्थारसंवण्णनाविसेसो पञ्जत्तिहारो पञ्जत्तिहारविभङ्गो नामाति गहेतब्बो। 


“याहि विविधाहि पञ्जत्तीहि एकं धम्मं भगवा देसेति, कतमा ता विविधा पञ्जत्तियो "ति पुच्छितब्बत्ता “या 
पकतिकथाया 'तिआदि वृत्तं। तत्थ पकतिकथायाति अस्सादादिपदत्थविसेसं अनिद्धारेत्वा अत्थसभावेन पवत्ताय कथाय 
साधुकं मनसिकारधम्मकथाय या देसना यथाधिप्पेतमत्थं वेनेय्यसन्ताने निक्खिपति पतिट्ठपेति पकारेन जापेति, तस्मा 
निक्खेपपञ्जत्ति, ताय पञ्जत्तिया धम्मं देसेतीति अत्थो। “या पञ्चत्ति 'पकतिकथाय देसना'ति वुत्ता, कतमा सा"ति 
पुच्छितब्बत्ता तथा पुच्छित्वा वित्थारतो दस्सेतुं “का च पकतिकथाय देसना तिआदि वुत्तं। अट्टुकथायं पन -“इति 
"पकतिकथाय देसना'ति सङ्घेपेन वुत्तमत्थं वित्थारेन विभजितुं “का च पकतिकथाय देसना'ति पुच्छित्वा 'चत्तारि 
सच्चानी'तिआदिमाहा”ति (नेत्ति० अट्ठ० ३९) वृत्तं । तत्थ देसनादेसेतब्बस्स भेदभावेपि अभेदोपचारेन “देसना चत्तारि 
सच्चानी “ति वुत्तं, चतुन्नं सच्चानं पञ्ञत्ति देसना नामाति अत्थो। 


“कथं तं सच्चपञ्ञत्ति भगवा आहा“ ति पुच्छितब्बत्ता “यथा भगवा आहा ति वृत्तं। यथा येन पकारेन भगवा यं यं 
पञ्जत्ति आह, तथा तेन पकारेन सा पञ्ञत्ति जानितब्बा। “इदं दुक्ख''न्ति यं पञ्जत्ति भगवा आह, अयं “इदं दुक्ख''न्ति 


www.tipitaka.org Vipassana Research Institute 


Page ]]] sur 2]] 


पञ्जत्ति पञ्चन्नं खन्धानं निक्खेपपञ्चत्ति, छन्नं धातूनं निक्खेपपञ्जत्ति, अट्ठारसन्नं धातूनं निक्खेपपञ्जत्ति, द्वादसन्नं 
आयतनानं निक्खेपपञ्जत्ति, दसन्नं इन्द्रियानं निक्खेपपञ्जत्तीति योजना कातब्बा । खन्धधातुआयतनिन्द्रियानि च 
लोकियानेव। पीळनसङ्घततसन्तापविपरिणामत्थतासामञ्ञेन एकत्तं उपनेत्वा “इदं दुक्ख" न्ति वुत्ता । दसन्नं इन्द्रियानन्ति 
चक्खुसोतघानजिव्हाकायइत्थिपुरिसजीवितमनवेदनिन्द्रियानं दसन्नं । अनुभवनलक्खणेन एकलकखणत्ता वेदनिन्द्रियं 
एकन्ति गहितं, सद्धिन्द्रियादीनि पन मग्गपरियापन्नत्ता न गहितानि। 


कबळीकारेति ठानूपचारेन वोहरिते ओजासङ्घाते आहारे, रागो अरियमग्गेन अप्पहातब्बत्ता अनुसयवसेन, 
आसावसेन वा पत्थनावसेन वा अत्थि नन्दी। अत्थि तण्हाति एत्थापि एसेव नयो। पतिट्रितं विरुळहन्ति 
पटिसन्धिआकडनसमत्थतापत्तिया पतिड्टितत्ता पतिट्टितञ्चेव विरुळहञ्चाति गहेतब्बं। सङ्कारानन्ति पुनब्भवनिब्बत्तकस्स 
भवस्स अभिनिब्बत्तिहेतुकानं सङ्घारानं । जातिजरामरणन्ति अभिनिब्बत्तनलक्खणा जाति, न उप्पादोव, परिपाकलक्खणा 
जरा, न ठितियेव, भेदनलक्खणं मरणं, न भङ्गमेव । तेन वुत्तं “ससोक सदरं सउपायास न्ति। 


“फस्से चे, भिक्खवे, आहारे...पे०... मनोसञ्चेतनाय चे, भिक्खवे, आहारे...पे०... विञ्ञाणे चे, भिक्खवे, आहारे 
अत्ति रागो...पे०... बदामी”ति अयं पञ्जत्ति दुक्खस्स च समृदयस्स च पभवस्स पञ्ञापनतो पभवपञ्जत्ति नाम। 


वट्टवसेन पञ्ञत्तिभेदो आचरियेन विभत्तो, अम्हेहि च जातो, “कथं विवड्टवसेन पञ्जत्तिभेदो विभत्तो”ति वत्तब्बत्ता 
“कबळीकारे चे, भिक्खवे, आहारे नत्थि रागो”तिआदि वुत्तं। “कबळीकारे...पे०... अनुपायासन्ति बदामी”ति अयं 
पञ्ञत्ति दुक्खस्स परिञ्ञाय च पञ्जापनतो परिञ्ञापञ्जत्ति नाम, समुदयस्स पहानस्स च पञ्जापनतो पहानपञ्जत्ति 


नाम, मग्गस्स भावनाय च पञ्जापनतो भावनापञ्जत्ति नाम, निरोधस्स सच्छिकिरियाय च पञ्ञापनतो 
सच्छिकिरियापञ्जत्ति नाम। 


४०. विवट्टवसेन पञ्जत्तिभेदो आचरियेन विभत्तो, अम्हेहि च जातो, “कथं सम्मसनवसेन पञ्जत्तिभेदो विभत्तो'ति 
वत्तब्बत्ता “समाधि, भिक्खवे, भावेथा”तिआदि वुत्तं। “समाधि, भिक्खवे, भावेथ...पे०... यथाभूतं पजानाती”ति अयं 
पञ्ञत्ति मग्गस्स भावनाय च पञ्ञापनतो भावनापञ्जत्ति नाम, दुक्खस्स परिञ्ञाय च पञ्जापनतो परिञ्ञापञ्जत्ति नाम, 
समुदयस्स पहानस्स च पञ्जापनतो पहानपञ्ञत्ति नाम, निरोधस्स सच्छिकिरियाय च पञ्ञापनतो सच्छिकिरियापञ्जत्ति 
नाम। 


सम्मसनवसेन पञ्जत्तिभेदो आचरियेन विभत्तो, अम्हेहि च जातो, “कथं उपादानक्खन्धवसेन पञ्चत्तिभेदो 
विभत्तो”ति वत्तब्बत्ता “रूपं, राध, विकिरथा 'तिआदि वुत्तं। “रूपं, राध, विकिरथ...पे०... निब्बान "न्ति अयं पञ्ञत्ति 
तण्हासङ्कातस्स रोधस्स निरोधस्स च पञ्जापनतो निरोधपञ्ञत्ति नाम, अस्सादस्स निब्बिदाय च पञ्जापनतो 
निब्ब्रिदापञ्ञत्ति नाम, दुकखस्स परिञ्ञाय च पञ्ञापनतो परिञ्ञापञ्ञत्ति नाम, समुदयस्स पहानस्स च पञ्जापनतो 
पहानपञ्ञत्ति नाम, मग्गस्स भावनाय च पञ्जापनतो भावनापञ्जत्ति नाम, निरोधस्स सच्छिकिरियाय च पञ्जापनतो 
सच्छिकिरियापञ्जत्ति नाम | 


“रूपवेदनासज्ञासट्डगरविज्ञाणानि विकिरन्तो विद्धंसेन्तो विकीव्ठनियं करोन्तो पञ्ञाय तण्हाक्खयाय पटिपज्जन्तो 


कि पजानाती*ति पुच्छितब्बत्ता “सो (इद दुक्ख न्ति यथाभूतं पजानाती तिआदि वुत्तं । “सो “इदं दुक्ख'न्ति यथाभूतं 
पजानातीति...पे०... निरोधगामिनिपटिपदाति यथाभूतं पजानाती'”ति अयं पञ्ञत्ति सच्चानं पटिवेधस्स पञ्ञापनतो 

पटिवेधपञ्जत्ति नाम, दस्सनभूमिया निक्खेपस्स च पञ्जापनतो निक्खेपपञ्जत्ति नाम, मग्गस्स भावनाय च 
पञ्जापनतो भावनापञ्जत्ति नाम, सोतापत्तिफलस्स सच्छिकिरियाय च पञ्ञजापनतो सच्छिकिरियापञ्जत्ति नाम। “सो 
“इमे आसवा'ति यथाभूतं पजानाति...पे०... “आसवा असेसं निरुज्झन्ती'ति यथाभूतं पजानाती"”ति अयं पञ्ञत्ति 
खयेजाणस्स उप्पादस्स च पञ्जापनतो उप्पादपञ्जत्ति नाम, अनुप्पादेजाणस्स ओकासस्स च पञ्ञापनतो 
ओकासपञ्जत्ति नाम, मग्गस्स भावनाय च पञ्ञापनतो भावनापञ्जत्ति नाम, दुक्खस्स परिञ्ञाय च पञ्ञापनतो 
परिञ्ञापञ्ञत्ति नाम, समुदयस्स पहानस्स च पञ्जापनतो पहानपञ्जत्ति नाम, वीरियिन्द्रियस्स आरम्भस्स च पञ्ञापनतो 
आरम्भपञ्जत्ति नाम, आसाटिकानं आहटनाय च पञ्जापनतो आहटनापञ्जत्ति नाम, भावनाभूमिया निक्खेपस्स च 
पञ्जापनतो निक्खेपपञ्जत्ति नाम, पापकानं अकुसलानं धम्मानं अभिनिघातस्स च पञ्जापनतो अभिनिघातपञ्ञत्ति 
नाम। 


४१. वट्टवसेन वा विवट्टवसेन वा धम्मसम्मसनवसेन वा उपादानकखन्धवसेन वा पजाननवसेन वा सच्चेसु नानाविधो 
पञ्जत्तिभेदो आचरियेन विभत्तो, अम्हेहि च जातो, “कथं तेपरिवट्टवसेन सच्चेसु पञ्जत्तिभेदो विभत्तो”ति वत्तब्बत्ता 
तेपरिवट्टवसेन सच्चेसु पञ्जत्तिभेदं दस्सेतुं “इदं दुक्खन्ति मे, भिक्खवेतिआदि आरद्भं । अट्ठकथायं पन - “एवं 
वट्टविवट्टमुखेन सम्मसनउपादानक्खन्धमुखेनेव सच्चेसु पञ्जत्तिविभागं दस्सेत्वा इदानि तेपरिवट्टवसेन दस्सेतुं इदं 
दुक्खन्ति मे भिक्खवे'तिआदि आरद्भ* न्ति (नेत्ति० अट्टः ४१) वृत्तं । तत्थ पुब्बे परिजाननतो पट्ठाय। अननुस्सुतेसूति 
परिजाननवसेन अननुस्सुतेसु चतूसु सच्चधम्मेसु। चक्खुन्ति पठमं निब्बानदस्सनट्ठेन चक्खु नाम | यथासभावतो 
किच्चपरिजाननड्रेन सच्छिकिरियपरिजाननद्रेन जाणं नाम | यथासभावतो किच्चपरिजाननादीनं पटिविज्झित्वा पजाननद्रेन 
पञ्ञा नाम। तथा विदितकरणड्रेन विज्जा नाम। आलोकोभासकरणद्रेन आलोको नाम। इदं चक्खादिकं सब्बं 
पञ्जावेबचनमेव। “इदं दुक्खन्ति मे भिक्खवे...पे०... उदपादी”ति अयं पञ्ञत्ति सच्चानं देसनाय पञ्जापनतो 
देसनापञ्ञत्ति नाम, सुतमयिया पञ्ञाय निक्खेपस्स च पञ्जापनतो निक्खेपपञ्जत्ति नाम, 
अनञ्जातञ्ञस्सामीतिन्द्रियस्स सच्छिकिरियाय च पञ्जापनतो सच्छिकिरियापञ्जत्ति नाम, धम्मचक्कस्स पवत्तनाय च 
पञ्जापनतो पवत्तनापञ्ञत्ति नाम । 


“नतं खो पनिदं दुक्खं परिञ्जेय्यं...पे०... उदपादी”ति अयं पञ्ञत्ति मग्गस्स भावनाय पञ्जापनतो भावनापञ्जत्ति नाम, 
चिन्तामयिया पञ्ञाय निक्खेपस्स च पञ्ञापनतो निक्खेपपञ्ञत्ति नाम, अञ्जिन्द्रियस्स सच्छिकिरियाय च पञ्ञजापनतो 
सच्छिकिरियापञ्जत्ति नाम। 


“नतं खो पनिदं दुक्खं परिञ्ञातं...पे०... उदपादी”ति अयं पञ्ञत्ति मग्गस्स भावनाय पञ्ञापनतो भावनापञ्ञत्ति नाम, 
भावनामयिया पञ्ञाय निक्खेपस्स च पञ्ञापनतो निक्खेपपञ्ञत्ति नाम, अञ्जाताविनो इन्द्रियस्स सच्छिकिरियाय च 
पञ्ञापनतो सच्छिकिरियापञ्जत्ति नाम, धम्मचक्कस्स पवत्तनाय च पञ्ञापनतो पवत्तनापञ्जत्ति नाम। 


तेपरिवट्टवसेन सच्चेसु नानाविधो पञ्जत्तिभेदो आचरियेन विभत्तो, अम्हेहि च जातो, “कथं कुसलाकुसलादिवसेन 
देसितधम्मस्स पञ्जत्तिभेदो विभत्तो”ति वत्तब्बत्ता “तुलमतुलञ्च सम्भव न्तिआदि वुत्तं। अथ वा धम्मचक्कसुत्ते 
पञ्जत्तिभेदो आचरियेन विभत्तो, अम्हेहि च जातो, ““तुलमतुलञ्चातिआदिगाथाय कथं पञ्जत्तिभेदो विभत्तो"ति वत्तब्बत्ता 
""तुलमतुलञ्चा'तिआदि वृत्तं । तुलीयति परिच्छिज्जीयतीति तुलं, कामावचरकम्मं, नत्थि तुलं सदिसं अञ्ञं लोकियकम्मं 
अस्स महग्गतकम्मस्साति अतुलं, रूपारूपावचरकम्मं । पुनब्भवं सम्भवति एतेन सङ्कारेनाति सम्भवो, तं सम्भवं । पुनब्भवं 

सङ्करोतीति भवसङ्कारो। अज्झत्ते विपस्सनावसेन रमतीति अज्झत्तरतो। समथवसेन समाधियतीति समाहितो । 
अत्तनि सम्भवतीति अत्तसम्भवो, तं अत्तसम्भवं । मुनि सम्बुद्धो सम्भवं भवसङ्कारं तुलञ्च अतुलञ्च अवस्सजि, 
अञ्झत्तरतो समाहितो कवचं अभिन्दि इव, एवं अत्तसम्भवं अभिन्दि पदालयीति योजना कातब्बा। अथ वा मुनि सम्बुद्धो 
““पञ्चक्खन्धा अनिच्चा दुक्खा अनत्ता विपरिणामधम्मा, निब्बानं पन निच्चं सुखं असङ्कतं अविपरिणामधम्म'न्ति तुलं 
तुलयन्तो अतुलं निब्बानं दिस्वा सम्भवं भवसङ्घारं अरियमग्गेन अवस्सजि। कथं अवस्सजि? सो हि मुनि विपस्सनावसेन 
अज्झत्तरतो च हुत्वा, समथवसेन उपचारप्पनासु समाहितो च हुत्वा कवचं अभिन्दि इव, एवं अत्तसम्भवं अत्तनि सञ्जातं 
किलेसं अभिन्दि पदालयि, किलेसाभावेन कम्मञ्च जहीति गाथात्थो गहेतब्बो। 


““तुलमतुलञ्च सम्भवन्ति पञ्ञत्ति सब्बधम्मानं अभिञ्ञाय पञ्जापनतो अभिञ्ञापञ्जत्ति नाम, 
धम्मपटिसम्भिदाय निक्खेपस्स च पञ्जापनतो निक्खेपपञ्जत्ति नाम, “भवसङ्कारमवस्सजि मुनीति पञ्जत्ति समुदयस्स 
परिच्चागस्स च पञ्जापनतो परिच्चागपञ्जत्ति नाम, दुकखस्स परिञ्ञाय च पञ्जापनतो परिञ्जापञ्जत्ति नाम, 
““अज्झत्तरतो समाहितो"ति पञ्ञत्ति कायगताय सतिया भावनाय च पञ्ञजापनतो भावनापञ्जत्ति नाम, चित्तेकग्गताय 
ठितिया च पञ्जापनतो ठितिपञ्जत्ति नाम, “अभिन्दि कवचमिवत्तसम्भव''न्ति पञ्ञत्ति चित्तस्स अभिनिब्बिदाय च 
पञ्जापनतो अभिनिब्ब्रिदापञ्ञत्ति नाम, सब्बञ्जुताय उपादानस्स च पञ्ञापनतो उपादानपञ्ञत्ति नाम, 
अविज्जाण्डकोसानं पदालनाय च पञ्ञजापनतो पदालपञ्ञत्ति नाम, “यथावुत्तो पञ्जत्तिप्पभेदो केन सद्दहितब्बो”ति 
वत्तब्बत्ता “तेनाहा'तिआदि वृत्तं । तथावृत्तस्स पञ्जत्तिपभेदस्स सम्भवतो भगवा यं तुलमतुल''न्तिआदिगाथमाह, 
तथासम्भवतो यथावुत्ताय गाथाय यथावुत्तो पञ्जत्तिप्पभेदो सद्दहितब्बोति । 


““तुलमतुलञ्चा'तिआदिगाथायं पञ्जत्तिप्पभेदो आचरियेन विभत्तो, अम्हेहि च जातो। 


“यो दुक्खमहक्खि यतोनिदानं, कामेसु सो जन्तु कथं नमेय्य । 
कामा हि लोके सङ्गोति जत्वा, तेसं सतीमा विनयाय सिक्खे ति॥ - 


गाथायं पन कथं पञ्जत्तिभेदो विभत्तो"ति वत्तब्बत्ता “यो दुक्खमहदक्खी”तिआदि वृत्तं । यो आरद्भविपस्सको जन्तु 
यतोनिदानं सब्बं तेभूमकं हेतुफलं दुक्खं अद्दक्खि, सो आरद्भविपस्सको जन्तु कामेसु कथं नमेय्य नमेतुं नारहति। कामा 
लोके “सङ्गो”ति हि यस्मा पस्सितब्बा, तस्मा नमेतुं नारहति, इति एतं दुक्खभावं दुकखहेतुभावं जत्वा तेसं कामानं 
विनयाय वूपसमाय सतिमा कायगतासतिसम्पन्नो तीणि सिक्खानि सिक्खे सिक्खेय्याति गाथात्थो सङ्घेपेन विञ्ञातब्बो । 
अट्ठकथायं (नेत्ति० अट्ट० ४१) पन वित्थारेन संवण्णितो । 


“यो दुक्ख”न्ति पञ्जत्ति दुक्खस्स वेवचनस्स च परिञ्ञाय च पञ्जापनतो वेबचनपञ्जत्ति, परिञ्ञापञ्ञत्ति च 
होति । “यतोनिदान''न्ति पञ्ञत्ति समुदयस्स पभवस्स च पहानस्स च पञ्जापनतो पभवपञ्जत्ति चेव पहानपञ्जत्ति च 
होति। “अद्दक्खी' ति पञ्ञत्ति जाणचक्खुस्स वेवचनस्स च पटिवेधस्स च पञ्ञजापनतो वेवचनपञ्जत्ति चेव 
पटिवेधपञ्ञत्ति च होति। “कामेसु सो जन्तु कथं नमेय्या^ति पञ्जत्ति कामतण्हाय वेवचनस्स च अनभिनिविसस्स च 
पञ्जापनतो वेबचनपञ्जत्ति चेव अनभिनिवेसपञ्जत्ति च होति। “कामा हि लोके सङ्गोति जत्वा”ति पञ्जत्ति कामानं 
पच्चत्थिकतो दस्सनस्स च पञ्ञापनतो दस्सनपञ्ञत्ति नाम । कामा हि अनत्थजाननतो पच्चत्थिकसदिसा । 


““कीदिसा हुत्वा अनत्थजनका ति पुच्छितब्बत्ता “कामा ही तिआदि वुत्तं । कामा रागग्गिआदीहि अन्तोदय्हनतो 

अङ्गारकासूपमा च, पूतिभावापज्जनतो मंसपेसूपमा च, बहि अञ्जेन दय्हनतो पावककप्पा जलितग्गिक्खन्धूपमा 
च, पतिट्ठानाभावतो पपातूपमा च, विससदिसेहि दोसादीहि परहिंसनतो उरगोपमा च। “तेसं सतीमा ति पञ्ञत्ति पहानाय 
अपचयस्स च पञ्ञापनतो अपचयपञ्जत्ति नाम, कायगताय सतिया निकखेपस्स च पञ्ञापनतो निक्खेपपञ्जत्ति नाम, 
मग्गस्स भावनाय च पञ्ञजापनतो भावनापञ्जत्ति नाम | “विनयाय सिकखे'ति पञ्जत्तिरागविनयस्स दोसविनयस्स 
मोहविनयस्स पटिवेधस्स च पञ्ञापनतो पटिवेधपञ्ञत्ति नाम। “जन्तू "ति पञ्जत्ति योगिस्स वेबचनस्स च पञ्जापनतो 
वेवचनपञ्जत्ति नाम। 


““जन्तूति सामञ्जसत्तवाचको सद्दो कस्मा योगिवाचकोति विञ्ञातब्बो "ति वत्तब्बत्ता “यदा ही तिआदि वुत्तं । योगी 
यदा यस्मिं काले कामा सङ्गोति पजानाति, तदा तस्मिं काले सो योगी कामानं अनुप्पादाय कुसले धम्मे 
कायगतासतिआदीहि उप्पादयति, सो कुसले धम्मे उप्पादेन्तो योगी अनुप्पन्नानं कुसलानं धम्मानं उप्पादाय वायमति 
कुसलवीरियं करोति, तस्मा योगीवाचको जन्तुसद्दोति विज्ञातब्बो। “जन्तू"ति अयं पञ्जत्ति अप्पत्तस्स कुसलस्स 
झानधम्मादिकस्स पत्तिया वायामस्स च पञ्ञापनतो बायामपञ्जत्ति नाम, ओरमत्तिकाय असन्तुट्टिया निक्खेपस्स च 
पञ्जापनतो निक्खेपपञ्जत्ति नाम | “सो अनुप्पन्नानं कुसलानं धम्मानं उप्पादाय वायमती"ति अयं पञ्जत्ति 
वायामपञ्जत्ति, “हेतुसो उप्पन्नानं कुसलानं धम्मानं ठितिया वायमतीति पञ्ञत्ति कतमा पञ्जत्ती”ति पुच्छितब्बत्ता “तत्थ 
सो उप्पन्नान''न्तिआदि वुत्तं । तत्थ तस्मिं “अनुप्पन्नान"न्तिआदिम्हि । “सो उप्पन्नानं कुसलानं धम्मानं ठितिया 
वायमती*ति अयं पञ्ञत्ति भावनाय अप्पमादस्स च पञ्जापनतो अप्पमादपञ्जत्ति नाम, वीरियिन्द्रियस्स निक्खेपस्स च 
पञ्ञापनतो निक्खेपपञ्जत्ति नाम, कुसलानं धम्मानं आरक्खस्स च पञ्जापनतो आरक्खपञ्जत्ति नाम, 
अधिचित्तसिकखाय ठितिया च पञ्जापनतो ठितिपञ्जत्ति नाम। “केन यथावुत्तप्पकारो पञ्जत्तिप्पभेदो सद्दहितब्बो'ति 
वत्तब्बत्ता “तेनाहा”तिआदि वुत्तं । 


“यो दुक्खमद्दक्खि यतोनिदान''न्तिआदिगाथाय पञ्जत्तिप्पभेदो आचरियेन विभत्तो, अम्हेहि च जातो। 


“मोहसम्बन्धनो लोको, भब्बरूपोव दिस्सति। 
उपधिबन्धनो बालो, तमसा परिवारितो । 
अस्सिरी विय खायति, पस्सतो नत्थि किञ्चनन्ति॥ - 


गाथायं पन कथं पञ्जत्तिप्पभेदो विभत्तो”ति वत्तब्बत्ता “मोहसम्बन्धनो”तिआदि वृत्तं । तत्थ मोहसम्बन्धनोति 
मोहहेतुकेहि संयोजनेहि सम्बन्धो । लोकोति अप्पहीनसंयोजनो सत्तलोको। भब्बरूपोव दिस्सतीति अभब्बोपि अत्ता 
भब्बरूपोव भब्बजातिको विय बालानं अविपस्सकानं दिस्सति | उपधिबन्धनोति किलेसूपधीहि बन्धितब्बो । यु-पच्चयो हि 
कम्मत्थे विहितो । उपधीसु वा किलेसानं बन्धनं यस्स बालस्साति उपधिबन्धनो । द्रे अवड्टियो लाति गण्हातीति बालो। 
तमसा सम्मोहेन परिवारितो पटिच्छादितो पण्डितानं विपस्सकानं अस्सिरी विय सिरीविरहितो विय खायति उपट्ठाति। 
पस्सतो पञ्ञाचवखुना पस्सन्तस्स पण्डितस्स किञ्चनं नत्थीति सङ्घेपत्थो दटुब्बो । 


“मोहसम्बन्धनो लोको”ति पञ्जत्ति मोहसीसेन गहितानं विपल्लासानं देसनाय पञ्जापनतो देसनापञ्जत्ति नाम। 
“भब्बरूपोव दिस्सती”ति पञ्जत्ति लोकस्स विपरीतस्स विपरीताकारेन उपट्टहन्तस्स पञ्ञापनतो विपरीतपञ्जत्ति नाम | 
“-उपधिबन्धनो बालो"ति पञ्ञत्ति पापकानं इच्छावचरानं पभवस्स पञ्जापनतो पभवपञ्ञत्ति नाम। “उपधिबन्धनो 
बालो"ति पञ्जत्ति परियुट्ठानानं अकुसलानं धम्मानं बन्धनकिच्चस्स पञ्जापनतो किच्चपञ्जत्ति नाम। “उपधिबन्धनो 

बालो”ति पञ्ञत्ति किलेसानं बन्धनबलमूहनबलानं पञ्जापनतो बलपञ्जत्ति नाम | “उपधिबन्धनो बालो 'ति 
पञ्जत्ति सङ्कारानं विरुहनाय पञ्जापनतो विरुहनापञ्ञत्ति नाम। “तमसा परिवारितो"ति पञ्जत्ति अविज्जन्धकारस्स 
देसनाय पञ्जापनतो देसनापञ्ञत्ति नाम, अविज्जन्धकारस्स वेवचनस्स च पञ्जापनतो वेबचनपञ्जत्ति नाम | “अस्सिरी 
विय खायती' ति पञ्जत्ति दिब्बचक्खुस्स दस्सनकिरियाय पञ्जापनतो दस्सनपञ्जत्ति नाम । “अस्सिरी विय खायती”ति 
पञ्जत्ति पञ्ञाचक्खुस्स निक्खेपस्स पञ्जापनतो निक्खेपपञ्ञत्ति नाम | “पस्सतो नत्थि किञ्चन''न्ति पञ्जत्ति सत्तानं 
अरियानं पटिबेधस्स पञ्जापनतो पटिवेधपञ्ञत्ति नाम | 


“कतमं किञ्चन''न्ति पुच्छितब्बत्ता “रागो किञ्चन" न्तिआदि वुत्तं । “यथावुत्तो पञ्जत्तिप्पभेदो कथं अम्हेहि 
सहहितब्बो”ति वत्तब्बत्ता “तेनाहा”तिआदि वुत्तं । यथावुत्तस्स पञ्जत्तिप्पभेदस्स सम्भवतो भगवा यं 
“मोहसम्बन्धनो तिआदिमाह, तथासम्भवतो ताय गाथाय यथावुत्तो पञ्जत्तिप्पभेदो गाथानुसारेन सद्दहितब्बो । 


““मोहसम्बन्धनो लोको”तिआदिगाथाय पञ्जत्तिप्पभेदो आचरियेन विभत्तो, अम्हेहि च जातो, “अत्थि, भिक्खवे, 
अजात न्तिआदिपाठस्स पञ्जत्तिप्पभेदो कथं विभत्तो ति पुच्छितब्बत्ता “अत्थि भिक्खवेतिआदिपाळिमाह। “सा पन 
पाळि किमत्थं भगवता वुत्ता"ति चे पुच्छेय्य? परमत्थतो अविज्जमानत्ता निब्बानं नत्थि, तस्मा “अत्थि निब्बानन्ति वचनं 
ससविसाणवचनं विय अनत्थं, बोहारमत्तमेतन्ति वदन्तानं मिच्छावादं भञ्जितुं भगवता वुत्ताति दडटुब्बा । 


कुतोचिपि अजातत्ता अभूतत्ता अजातं अभूतं । पच्चयेहि अकतत्ता अकतं। सङ्कताभावतो असङ्कतं निब्बानं अत्थि। 
एतं अजातादिकं निब्बानं नो चे अभविस्स, एवं सति निस्सरणं न पञ्जायेथ, निब्बानस्स च अरियमग्गफलानं आरम्मणत्ता, 
मग्गफलानञ्च किलेसानं समुच्छिन्दनतो पटिप्पस्सम्भनतो, समुच्छिन्दनेन च तिविधस्स वट्टस्स अपवट्टनतो अजातादिकं 
निब्बानं अत्थियेवाति ददुब्बं । 


“अत्थि, भिक्खवे, अजातं...पे०... असङ्घत”न्ति अयं पञ्जत्ति निब्बानस्स देसनापञ्ञत्ति च निब्बानस्स 
वेबचनपञ्ञत्ति च होति। “नयिध जातस्स...पे०... पञ्ञायेथा''ति अयं पञ्ञत्ति सङ्घतस्स वेबचनपञ्जत्ति च सङ्घतस्स 
उपनयनपञ्ञत्ति च होति। “यस्मा च...पे०... असङ्घतन्ति अयं पञ्जत्ति निब्बानस्स वेबचनपञ्ञत्ति च निब्बानस्स 
जोतनापञ्ञत्ति च होति। “यस्मा जातस्स...पे०... पञ्जायती”ति अयं पञ्जत्ति निब्बानस्स वेवचनपञ्ञत्ति च मग्गस्स 
संसारतो निय्यानिकपञ्ञत्ति च निस्सरणपञ्जत्ति च होतीति पञ्जत्तिविसेसो पण्डितेहि निद्धारेत्वा गहेतब्बो। 


“यथावुत्तो निब्बानस्स पञ्जत्तिप्पभेदो केन सहदहितब्बो”ति वत्तब्बत्ता “तेनाह भगवा” तिआदि वुत्तं । “तेनाह 
आयस्मा”तिआद्यानुसन्ध्यादिअत्थो चेव “नियृत्तो पञ्ञत्तिहारो ति अनुसन्ध्यादिअत्थो च वृत्तनयानुसारेन वेदितब्बो। 


इति पञ्जत्तिहारविभङ्गे सत्तिबलानुरूपा रचिता 
विभावना निट्टिता । 
पण्डितेहि पन अट्टुकथाटीकानुसारेन गम्भीरत्थो वित्थारतो विभजित्वा गहेतब्बोति । 


१२. ओतरणहारविभङ्गविभावना 

४२. येन येन संवण्णनाविसेसभूतेन पञ्ञत्तिहारविभङ्गेन पञ्जत्तियो विभत्ता, सो संबण्णनाविसेसभूतो विभङ्गो 
परिपुण्णो, “कतमो ओतरणो हारविभङ्गो' ति पुच्छितब्बत्ता “तत्थ कतमो ओतरणो हारो”तिआदि वुत्तं । तत्थ तत्थाति 
तेसु निहिद्देसु सोळससु देसनाहारादीसु कतमो संवण्णनाविसेसो ओतरणो हारो ओतरणहारविभङ्गो नामाति पुच्छति। “यो 
च पटिच्चुप्पादोतिआदिनिद्देसस्स इदानि मया वुच्चमानो “उद्धं अधो सब्बधि विप्पमुत्तोतिआदिको 
वित्थारसंवण्णनाविसेसो ओतरणो हारो ओतरणहारविभङ्गो नामाति गहेतब्बो । 


तत्थ पाठे “कतमे पटिच्चसमुप्पादादयो निद्धारेत्वा कतमेहि निद्धारितेहि धम्मेहि ओतरती"ति पुच्छितब्बत्ता इमस्मिं 
पाठे इमे पटिच्चसमुप्पादादयो निद्धारेत्वा इमेहि निद्धारितेहि धम्मेहि ओतरतीति दस्सेतुं “उद्ध अधो सब्बधि 
विष्पमुत्तोतिआदि वृत्तं । तत्थ उद्धन्ति कामधातुतो उद्धं उपरिभागे पवत्ताय रूपधातुअरूपधातुया । अधोति रूपधातुतो 
हेड्ठाभागे पवत्ताय कामधातुया । सब्बधीति सब्बस्मिं कामरूपअरूपधातुम्हि। विप्पमुत्तोति पटिसन्धिवसेन अप्पवत्तनतो 
विप्पमृत्तो असेक्खो। अयं सेक्खो दस्सनमग्गेन सक्कायदिड्टिया समुग्घातत्ता “अहं अस्मी”ति अनानुपस्सी विहरति । एवं 
सेक्खाय विमृत्तिया चेव असेक्खाय विमृत्तिया च सेक्खो चेव असेक्खो च अतिण्णपुब्बं ओघं अपुनब्भवाय विमृत्तो 
उदतारीति गाथात्थो गहेतब्बो। 


तस्मिं गाथापाठे “कतमे निद्धारेत्वा कतमेहि ओतरती ति पुच्छितब्बत्ता “उद्धन्ति रूपधातू"तिआदि वृत्तं। उद्धन्ति 
मनुस्सलोकतो उद्धं चातुमहाराजिकादयोपि गहिताति अत्थसम्भवतो तं निवत्तेतुं “रूपधातु अरूपधातू' ति वृत्तं। अधोति 
मनुस्सभवतो अधो चत्तारो अपायभूमियो च गहिताति अत्थसम्भवतो तं निवत्तेतुं “कामधात्‌ ति वृत्तं । सब्बधीति 
चतुभूमिकेति अत्थसम्भवतो “तेधातुके ति वृत्तं। अयं असेक्खा विमुत्तीति विमृत्तस्स असेक्खस्स या विरागता अत्थि, 
अयम्पि विरागता असेक्खफलविमुत्ति। “उद्धं अधो सब्बधि विप्पमुत्तो "ति पाठे वुत्तप्पकारा अयं असेक्खा विमुत्ति 
निद्भारिताति अत्थो। निद्भारिताय असेक्खाय विमृत्तिया यानि सद्भादिपञ्चिन्द्रियानि निद्धारितानि, तानियेव असेक्खानि 
पञ्चिन्द्रियानि भवन्ति। अयं वुत्तप्पकारा ओतरणा इन्द्रियेहि विमुत्तिया ओतरणा नाम पवेसना नाम। 


तानियेव असेक्खानि पञ्चिन्द्रियानि विज्जाय उपकारकत्ता, पञ्ञापदद्वानत्ता वा विज्जा भवन्ति | विज्जुष्पादा 


अयं वुत्तप्पकारा ओतरणा पटिच्चसमुप्पादेहि ओतरणा नाम । 


तानियेव असेक्खानि पञ्चिन्द्रियानि तीहि खन्धेहि सङ्गहितानि सद्भावीरियेहि सीलसम्भवतो, सतिया च 
पञ्ञानुवत्तकत्ता। सेसा वृत्तनयानुसारेन वेदितब्बा । 


“उद्धं अधो सब्बधि विप्पमुत्तो”ति पाठे निद्धारेत्वा ओतरणा आचरियेन विभत्ता, अम्हेहि च जाता, “अयं अहस्मीति 
अनानुपस्सी"ति पाठे “कतमे निद्धारेत्वा कतमेहि ओतरणेहि ओतरती"ति वत्तब्बत्ता “अयं अहस्मीति अनानुपस्सीति 
अयं सक्कायदिट्रिया'तिआदि वुत्तं । यो अयं सेक्खो “अहमस्मी' ति नानुपस्सी, तस्स सेक्खस्स सक्कायदिट्टिया यो 
समुग्घातो अत्थि, या समुग्घातसङ्घाता समुग्घातविमुत्ति सेक्खा विमुत्ति होति, तस्सा सेक्खाय विमुत्तिया यानि 
सद्भादिपञ्चिन्द्रियानि निद्धारितानि, तानियेव सेक्खानि पञ्चिन्द्रियानि भवन्ति। अयं वुत्तप्पकारा ओतरणा इन्द्रियेहि 
ओतरणा नाम। सेसा वुत्तनयानुसारेन वेदितब्बा । 


४३. “उद्धं अधो'तिआदिगाथायं ओतरणा आचरियेन विभत्ता, अम्हेहि च आता, “निस्सितस्स 

चलित''न्तिआदिपाठे “कतमे निद्धारेत्वा कतमेहि ओतरती'"ति पुच्छितब्बत्ता “निस्सितस्स चलितं, अनिस्सितस्स 
चलितं नत्थी”तिआदि वुत्तं । निस्सितस्स पुग्गलस्स चलितं चलनं अत्थि, अनिस्सितस्स पुग्गलस्स चलितं चलनं 
नत्थि। चलिते चलने असति पस्सद्धि भवति, पस्सद्धिया सति विज्जमानाय नति न होति, नतिया असति अविज्जमानाय 
आगतिगति न होति, आगतिगतिया असति अविज्जमानाय चुतूपपातो न होति, चुतूपपाते असति अविज्जमाने इध छसु 
अज्झत्तिकायतनेसु अत्तानं नेव पस्सति, हुरं वा छसु बाहिरायतनेसु अत्तानं न पस्सति, उभयं अन्तरेन वज्जेत्वा 
फस्सादिसमुदायेसु धम्मेसु अत्तानं न पस्सति, एसोव पटिच्चसमुप्पादो  अविज्जानिरोधा'तिआदिको दुक्खस्स अन्तो 
अवसानं करोतीति अत्थो। 


निस्सितस्स चलितन्ति एत्थ “निस्सयो कतिविधो" ति पुच्छितब्बत्ता “निस्सितस्स चलितन्ति निस्सयो 
नामा तिआदि वुत्तं। तत्थाति तेसु दुविधेसु तण्हानिस्सयदिट्विनिस्सयेसु या चेतना रत्तस्स पुग्गलस्स निद्धारिता, अयं 
चेतनाधम्मो तण्हानिस्सयो नाम। या चेतना मूळहस्स पुग्गलस्स निद्धारिता। अयं चेतनाधम्मो दिड्रिनिस्सयो नाम। सा 


ओतरणा पटिच्चसमुप्पादेहि ओतरणा नाम। 


तत्थाति तस्मिं तण्हानिस्सयदिट्टिनिस्सये या वेदना रत्तस्स पुग्गलस्स निद्धारिता, अयं सुखा वेदना | या चेतना 
सम्मूळहस्स पुग्गलस्स निद्धारिता, अयं अदुक्खमसुखा वेदना । येभुय्येन सेसा वुत्तनयानुसारेन वेदितब्बा । 


४४. “निस्सितस्स चलित न्तिआदिपाठे ओतरणा आचरियेन विभत्ता, अम्हेहि च ञाता। 


“ये केचि सोका परिदेविता वा...पे०... 
पियं न कयिराथ कुहिञ्चि लोके"ति॥ - 


गाथापाठे “कतमे निद्धारेत्वा कतमेहि ओतरती"ति पुच्छितब्बत्ता “ये केचि सोका”तिआदि वृत्तं। ये केचि सोका वा या 
काचि परिदेविता वा अनेकरूपा या काचि दुक्खा वा लोकस्मिं सम्भवन्ति । एते सोकादयो पियं पटिच्च पभवन्ति, पिये 
असन्ते एते सोकादयो न भवन्ति। तस्मा पिये असन्ते सोकादीनं अभावतो येसं वीतसोकानं कुहिञ्चि लोकेपि नत्थि, ते 
बीतसोका सुखिनो भवन्ति। तस्मा वीतसोकानं सुखसम्पन्नत्ता असोकं विरजं पत्थयानो सप्पुरिसो कुहिञ्चि लोके पियं न 
कयिराथाति गाथात्थो। 


“ये केचि सोका परिदेविता वा, दुक्खा च लोकस्मिमनेकरूपा पियं पटिच्च पभवन्ति एते”ति एत्थ पाठे या 
वेदना निद्भारिता, अयं दुक्खा वेदना । सेसा वुत्तनयानुसारेन वेदितब्बा। 


“ये केचि सोका”तिआदिगाथापाठे ओतरणा आचरियेन विभत्ता, अम्हेहि च जाता, “कामं 
कामयमानस्सा”तिआदिगाथापाठे “कतमे निद्धारेत्वा कतमेहि ओतरती”ति वत्तब्बत्ता “कामं कामयमानस्सा”तिआदि 
वुत्तं । तस्सं गाथायं अत्थो हेट्टा वुत्तोव । 


तत्थाति तस्मिं “पीतिमनो होतीति पाठे या पीतिमनता वृत्ता निद्धारिता, अयं पीतिमनता अनुनयो होति। 
““सल्लविद्धोव रुप्पती ति पाठे यं रुप्पनं आह, इदं रुप्पनं पटिघं होति, अनुनयो च पटिघञ्च निद्धारिताति अत्थो। 

“अनुनये च पटिघे च निद्धारिते कतमो धम्मो निद्धारितो "ति वत्तब्बत्ता “अनुनयो पटिघञ्च पन तण्हापक्खो ति 
वुत्तं । तण्हापक्खोति तण्हापक्खत्ता तण्हा निद्धारिता। “अनुनयो तण्हापक्खो होतु, पटिघं पन तण्हापक्खं न सिया”ति चे 
बदेय्य? पटिघस्स अत्तसिनेहवसेन पवत्तनतो पटिघम्पि तण्हापकखं होति । “तण्हाय निद्धारिताय कतमो निद्धारितो' ति 
वत्तब्बत्ता “तण्हाय च पना 'तिआदि वृत्तं। दसन्नं रूपायतनानं तण्हाय पदड्टानत्ता दस रूपानि आयतनानि निद्धारितानि । 
अयं वुत्तप्पकारा ओतरणा आयतनेहि ओतरणा नाम। सुत्ते आगता पटिच्चसमुप्पादादयो तेन संवण्णनाविसेसेन नयेन 
निद्धारिता, सुत्तत्थमुखेन वा निद्धारिता, तेन...पे०... नयेन निद्धारितेसु पटिच्चसमुप्पादादीसु यो संवण्णनानयविसेसो 
तदत्थवाचकवसेन वा तदत्थनापकवसेन वा ओतरति पविसति समोसरति, सो संवण्णनानयविसेसो ओतरणो हारो 
नामाति अधिप्पायो दडुब्बो । सेसेसुपि वुत्तनयानुसारेन ओतरणा गहेतब्बा। “तेनाह आयस्मा”तिआद्यानुसन्ध्यादि अत्थो 
चेव “नियुत्तो ओतरणो हारो”ति अनुसन्ध्यादिअत्थो च वृत्तनयानुसारेन वेदितब्बो। 


इति ओतरणहारविभङ्गे सत्तिबलानुरूपा रचिता 
विभावना निट्टिता। 
पण्डितेहि पन अट्ठकथाटीकानुसारेन गम्भीरत्थो वित्थारतो विभजित्वा गहेतब्बोति । 
१३. सोधनहारविभङ्गविभावना 


४५. येन येन संवण्णनाविसेसभूतेन ओतरणहारविभङ्गेन ओतरेतब्बा सुत्तत्था विभत्ता, सो संबण्णनाविसेसभूतो 
विभङ्गो परिपुण्णो, “कतमो सोधनहारविभङ्गो ति पुच्छितब्बत्ता “तत्थ कतमो सोधनो हारो”तिआदि वृत्तं। तत्थ 
तत्थाति तेसु निहिड्रेसु सोळससु देसनाहारादीसु कतमो संवण्णनाविसेसो सोधनो हारो सोधनहारविभङ्गो नामाति पुच्छति । 
““विस्सज्जितम्हि पञ्हेतिआदिनिद्देसस्स इदानि मया वुच्चमानो “यथा आयस्मा अजितो”'तिआदिको 
वित्थारसंबण्णनाविसेसो सोधनहारविभङ्गो नामाति गहेतब्बो। “कथं तत्थ पञ्हे सोधनो हारो विञ्ञातब्बो'ति वत्तब्बत्ता 
“यथा आयस्मा'तिआदि वुत्तं। यथा येन पकारेन आयस्मा अजितो पारायने भगवन्तं पव्हं पुच्छति, तथा तेन पकारेन 
विस्सज्जितम्हि पञ्हे अयं सोधनो हारो विञ्ञातब्बोति । “नियमेत्वा विभजेही 'ति वत्तब्बत्ता नियमेत्वा विभजितुं 
“केनस्सू'तिआदि वुत्तं । गाथात्थो वुत्तोव। 


“केनस्सु निवुतो लोको, केनस्सु नप्पकासति। 
किस्साभिलेपनं बूसि, किंसु तस्स महब्भय''न्ति॥ - 


पुच्छावसेन पवत्तगाथायञ्च - 


““अविज्जाय निवुतो लोको, (अजिताति भगवा,) 
विविच्छा पमादा नप्पकासति। 
जप्पाभिलेपनं बूमि, दुकखमस्स महब्भय' न्ति॥ - 


विस्सज्जनवसेन पवत्तगाथायञ्चाति इमासु द्वीसु गाथासु “केनस्सु निवुतो लोको ति इमिना पदेन पञ्हे पुच्छिते 
“अविज्जाय निवुतो लोको”ति इमिना पदेन भगवा “केनस्सु निवुतो लोको”ति पदं तदत्थे अञ्जाणसंसयादिमलानं 

अपनयनेन सोधेति । तदत्थे हि विस्सज्जिते अञ्जाणसंसयादीनं अभावतो अत्थो सोधितो नाम, अत्थे च सोधिते पदम्पि 
सोधितंयेव। तेनाह अट्टुकथायं -- “तदत्थस्स विस्सज्जनतो' ति (नेत्ति० अट्टु ४५), टीकायञ्च 
““तब्बिसयअञ्ञाणसंसयादिमलापनयनेन सोधेती”ति वुत्तं। नो च आरम्भन्ति पुच्छितुं आरभितब्बं सब्बगाथापदं, गाथात्थं 
वा, ञातुं इच्छितस्स सब्बस्स अत्थस्स विस्सज्जनवसेन अपरियोसितत्ता भगवा “अविज्जाय निबुतो लोको"”ति एत्तकेनेब 
पदेन सोधेति। सेसेसुपि एस नयो। 


“किंसु तस्स महब्भय'न्ति इमिना पदेन पज्हे पुच्छिते “दुक्खमस्स महब्भय'न्ति पदेन भगवता आरम्भो जातुं 
इच्छितो अत्थो सुद्धो सोधितो होति | सेसगाथासुपि एसेव नयो । 


यत्थ पञ्हे एवं निरवसेसविस्सज्जनवसेन आरम्भो सुद्धो सोधितो भवति, सो पञ्हो विस्सज्जितो सोधितो भवति। 
यत्थ पञ्हे एवं निरवसेसविस्सज्जनवसेन आरम्भो याव असुद्धो असोधितो भवति, ताव सो पञ्हो विस्सज्जितो सोधितो न 
भवतीति योजना । “तेनाहा”तिआद्यानुसन्ध्याद्यत्थो चेव “नियुत्तो सोधनो हारो ति अनुसन्ध्याद्यत्थो च वुत्तनयानुसारेन 
वेदितब्बो। 


इति सोधनहारविभङ्गे सत्तिबलानुरूपा रचिता 
विभावना निट्टिता। 
पण्डितेहि पन अइ॒कथाटीकानुसारेन गम्भीरत्थो वित्थारतो विभजित्वा गहेतब्बोति । 
१४. अधिट्टानहारविभङ्गविभावना 


४६. येन येन संवण्णनाविसेसभूतेन विभङ्गेन पञ्हादयो सोधिता, सो संवण्णनाविसेसभूतो परिपुण्णो, “कतमो 
अधिट्टानहारविभङ्गो”ति पुच्छितब्बत्ता “तत्थ कतमो अधिट्टानो हारो”तिआदि वुत्तं । तत्थ तत्थाति तेसु निदिट्ठिसु 
सोळससु देसनाहारादीसु कतमो संवण्णनाविसेसो पटिनिद्देसतो अधिट्टानो हारो अधिड्ठानहारविभङ्गो नामाति पुच्छति । 
“एकत्तताय धम्मा, येपि च वेमत्तताय निद्दिट्ठातिआदिनिद्देसस्स इदानि मया वुच्चमानो “ये तत्थ निदिट्ठा, तथा ते 
धारयितब्बा 'तिआदिको वित्थारसंवण्णनाविसेसो अधिद्ठानहारविभङ्गो नामाति गहेतब्बो। 


“ये धम्मा सृत्तेसु एकत्तताय च वेमत्तताय च निद्दिट्ठा, ते धम्मा कि पन तथेव धारयितब्बा, उदाहु अञ्ञथापि 
विकप्पयितब्बा”ति पुच्छितब्बत्ता “ये तत्था 'तिआदि वुत्तं । तत्थ तेसु सुत्तन्तेसु ये दुकखसच्चादयो धम्मा एकत्तताय च 
वेमत्तताय च निदिट्ठा, ते दुकखसच्चादयो धम्मा तथा एकत्तताय च वेमत्तताय च धारयितब्बा उपलक्खितब्बा, न अञ्ञथा 
विकप्पयितब्बा। 


“ससामञ्जकप्पनाय वोहारभावेन अनवट्टानतो कतमा एकत्तता, कतमा वेमत्तता”ति पुच्छितब्बत्ता “दुक्खन्ति 
एकत्तता तिआदि वुत्तं। दुक्खन्ति जातिआदिविसेसमनपेक्खित्वा या दुक्खसामञ्जता वुत्ता, सा अयं दुक्खसामञ्जता 
दुक्खस्स एकत्तता नाम | “तत्थ कतमं दुक्ख'न्ति पुच्छिता “जाति दुक्खा, जरा दुक्खा...पे०.. विञ्ञाणं दुक्ख'न्ति 
जातिआदिविसेसमपेक्खित्वा या दुक्खविसेसता वुत्ता, सा अयं दुक्खविसेसता दुक्खस्स वेमत्तता नाम । तत्थाति ये 
दुक्खादयो धम्मा सुत्ते वुत्ता, तत्थ तेसु दुकखादीसु अत्थेसु । 

दुक्खसमुदयोति “तण्हा पोनोभविका “ति विसेसमनपेकिखित्वा या समुदयसामञ्जता वृत्ता, सा अयं 
समृदयसामञ्ञता समुदयस्स एकत्तता नाम | “तत्थ कतमो समुदयो"ति पुच्छित्वा “यायं तण्हा...पे०... विभवतण्हा”ति 
विसेसं अपेक्खित्वा या समुदयविसेसता वुत्ता, सा अयं समुदयविसेसता समुदयस्स वेमत्तता नाम । 


दुक्खनिरोधोति “तस्सायेव तण्हाय असेसविरागनिरोधोति विसेसमनपेक्खित्वा या निरोधसामञ्ञता वुत्ता, सा अयं 
निरोधसामञ्जता निरोधस्स एकत्तता नाम | “तत्थ कतमो दुक्खनिरोधो'ति पुच्छित्वा “यो तस्सायेव तण्हाय 
असेसविरागनिरोधो चागो पटिनिस्सग्गो मुत्ति अनालयो"ति विसेसमपेक्खित्वा या निरोधविसेसता वुत्ता, सा अयं 
निरोधविसेसता निरोधस्स वेमत्तता नाम । 


दुक्खनिरोधगामिनी पटिपदाति? पटिपदाति सम्मादिट्टिआदिविसेसमनपेक्खित्वा या 
निरोधगामिनिपटिपदासामञ्जता वृत्ता, सा अयं निरोधगामिनिपटिपदासामञ्जता मग्गस्स एकत्तता नाम। “तत्थ कतमा 
दुक्खनिरोधगामिनी पटिपदा"ति पुच्छित्वा “अयमेव अरियो...पे०... सम्मासमाधी”ति सम्मादिड्िआदिविसेसमपेक्खित्वा या 
विसेसदुक्खनिरोधगामिनिपटिपदता वुत्ता, सा अयं विसेसदुक्खनिरोधगामिनिपटिपदता मग्गस्स वेमत्तता नाम । 


मग्गोति निरयगामिमग्गादिविसेसमनपेक्खित्वा या सामञ्ञमग्गता वुत्ता, सा अयं सामञ्ञमग्गता मग्गस्स एकत्तता 
नाम। “तत्थ कतमो मग्गो' ति पुच्छित्वा “निरयगामी मग्गो...पे०... निब्बानगामी मग्गो”ति निरयगामिमग्गादिविसेसं 
अपेक्खित्वा या विसेसमग्गता वुत्ता, सा अयं विसेसमग्गता मग्गस्स वेमत्तता नाम | 


निरोधोति पटिसङ्घानिरोधादिविसेसं अनपेक्खित्वा या सामञ्जनिरोधता वृत्ता, सा अयं सामञ्जनिरोधता निरोधस्स 
एकत्तता नाम। “तत्थ कतमो निरोधो”ति पुच्छित्वा “पटिसङ्कानिरोधो...पे०... सब्बकिलेसनिरोधो ति 
पटिसङ्कानिरोधादिविसेसं अपेक्खित्वा या विसेसनिरोधता वुत्ता, सा अयं विसेसनिरोधता निरोधस्स वेमत्तता नाम। 


रूपन्ति चातुमहाभूतिकादिविसेसमनपेक्खित्वा या सामञ्जरूपता वृत्ता, सा अयं सामञ्जरूपता रूपस्स एकत्तता 
नाम। “तत्थ कतमं रूप”न्ति पुच्छित्वा “चातुमहाभृतिकं...पे०... वायोधातुया चित्तं विराजेती”ति 
चातुमहाभूतिकादिविसेसमपेक्खित्वा या विसेसरूपता वुत्ता, सा अयं विसेसरूपता रूपस्स वेमत्तता नाम। 


४८. अविज्जाति दुक्खेअञ्ञाणादिविसेसमनपेक्खित्वा या अविज्जासामञ्ञता वृत्ता, सा अयं अविज्जासामञ्ञता 
अविज्जाय एकत्तता नाम। “तत्थ कतमा अविज्जा”ति पुच्छित्वा “दुक्खे अज्ञाणं, दुकखसमुदये अञ्जाणं...पे०... 
अविज्जालङ्घी मोहो अकुसलमूल' न्ति दुक्खेअञ्ञाणादिविसेसमपेक्खित्वा या अविज्जाविसेसता वुत्ता, सा अयं 
अविज्जाविसेसता अविज्जाय वेमत्तता नाम | 


विज्जाति दुक्खेजाणादिविसेसमनपेक्खित्वा या विज्जासामञ्जता वुत्ता, सा अयं विज्जासामञ्जता विज्जाय एकत्तता 
नाम। “तत्थ कतमा विज्जा”ति पुच्छित्वा “दुक्खे जाणं, दुक्खसमुदये ञाणं...पे०... धम्मविचयसम्बोज्झङ्गो मग्गङ्गं 
मग्गपरियापन्न"'न्ति दुक्खेजाणादिविसेसमपेक्खित्वा या विज्जाविसेसता वुत्ता, सा अयं विज्जाविसेसता विज्जाय वेमत्तता 
नाम। 


समापत्तीति सञ्जासमापत्यादिविसेसं अनपेकिखित्वा या सामञ्जसमापत्तिता वृत्ता, सा सामञ्जसमापत्तिता 

समापत्तिया एकत्तता नाम। “तत्थ कतमा समापत्ती”ति पुच्छित्वा “सञ्जासमापत्ति असञ्ञासमापत्ति...पे०... 
निरोधसमापत्तीति सञ्जासमापत्यादिविसेसं अपेक्खित्वा या विसेससमापत्तिता वृत्ता, सा अयं विसेससमापत्तिता 
समापत्तिया वेमत्तता नाम । 


झायीति सेक्खझायी आदिविसेसं अनपेक्खित्वा या झायीसामञ्ञता वुत्ता, सा झायीसामञ्जता झायिनो एकत्तता 
नाम। “तत्थ कतमो झायी”ति पुच्छित्वा “अत्थि सेक्खो झायी, अत्थि असेक्खो झायी...पे०... पञ्जुत्तरो झायी”ति 
सेक्खझायीअसेक्खझायीआदिविसेसमपेक्खित्वा या झायीविसेसता वृत्ता, सा अयं झायीविसेसता झायिनो वेमत्तता नाम । 


समाधीति सरणसमाध्यादिविसेसमनपेक्खित्वा या समाधिसामञ्जता वृत्ता, सा अयं समाधिसामञ्ञता समाधिनो 
एकत्तता नाम। “तत्थ कतमो समाधी" ति पुच्छित्वा “सरणो समाधि, अरणो समाधि...पे०... मिच्छासमाधि, 
सम्मासमाधी”ति सरणसमाध्यादिविसेसमपेक्खित्वा या समाधिविसेसता वुत्ता, सा अयं समाधिविसेसता समाधिनो 
वेमत्तता नाम। 


पटिपदाति आगाळहपटिपदादिविसेसमनपेक्खित्वा या पटिपदासामञ्जता वुत्ता, अयं पटिपदासामञ्ञता पटिपदाय 
एकत्तता नाम। “तत्थ कतमा पटिपदा”ति पुच्छित्वा “आगाळ्हपटिपदा, निज्झामपटिपदा...पे०... सुखा पटिपदा 
खिप्पाभिञ्ञा”ति आगाळहपटिपदादिविसेसमपेक्खित्वा या पटिपदाविसेसता वुत्ता, सा अयं पटिपदाविसेसता पटिपदाय 
वेमत्तता नाम। 


कायोति नामकायादिविसेसमनपेक्खित्वा या कायसामञ्जता वुत्ता, सा अयं कायसामञ्ञता कायस्स एकत्तता नाम | 
“तत्थ कतमो कायो"ति पुच्छित्वा “नामकायो रूपकायो...पे०... अयं नामकायो ति नामकायादिविसेसमपेक्खित्वा या 
कायविसेसता वुत्ता, सा अयं कायविसेसता कायस्स वेमत्तता नामाति योजना कातब्बा। पदत्थादिको विसेसो अट्टुकथायं 
(नेत्ति० अट्ट० ४७) वित्थारतो वुत्तो । 


वत्तप्पकारस्स दुक्खसमुदयादिकस्स धम्मस्स एकत्ततादिलक्खणं निगमनवसेन दस्सेतुं “एवं यो धम्मोतिआदि 
वुत्तं । तत्थ एवन्ति इमिना मया वुत्तेन “दुक्खन्ति एकत्तता। तत्थ कतमं दुक्खं? जाति दुक्खा, जरा दुक्खा'तिआदिवचनेन | 
यो धम्मोति यो कोचि जातिजराब्याध्यादिविसेसधम्मो। यस्स धम्मस्साति ततो जातिआदिविसेसधम्मतो अञ्ञस्स 
जरादिविसेसधम्मस्स । समानभावोति जातिआदिविसेसधम्मेन जरादिविसेसधम्मस्स दुक्खभावेन समानभावो । तस्स 
धम्मस्साति जरादिविसेसधम्मस्स। एकत्ततायाति दुक्खसमुदयतादिसमानताय दुक्खसमृदयादिभावानं एकीभावेन । 
एकीभवतीति जातिआदिविसेसभेदेन अनेकोपि “दुक्खसमुदयोतिआदिना एकसद्दाभिधेय्यताय एकौभवति। येन येन वा 
पन विलक्खणो, तेन तेन वेमत्तं गच्छति । यस्स जातिआदिधम्मस्स येन येन अभिनिब्बत्तनपरिपाचनादिसभावेन यो 
जातिआदिधम्मो जरादिधम्मेन विलक्खणो विसदिसो होति, तस्स जातिआदिधम्मस्स तेन तेन 
अभिनिब्बत्तनपरिपाचनादिसभावेन सो जातिआदिधम्मो जरादिधम्मेन वेमत्ततं विसदिसत्तं गच्छति, दुकखसमुदयादिभावेन 
समानोपि जातिआदिधम्मो जरादिधम्मस्स विसिट्टतं गच्छतीति अत्थो दटुब्बो । 


दुक्खसमुदयादिधम्मस्स एकत्तवेमत्तता आचरियेन विभत्ता, अम्हेहि च जाता, “ताय एकत्तवेमत्तताय कत्थ पुच्छिते 
सति अधिट्टानं वीमंसितब्ब'न्ति पुच्छितब्बत्ता सृत्तादिके पुच्छिते सति वीमंसितब्बन्ति दस्सेतुं “एवं सुत्ते वा तिआदि 
वुत्तं । तत्थ एवं इमिना वुत्तप्पकारेन सृत्ते वा पुच्छिते, वेय्याकरणे वा पुच्छिते, गाथायं वा पुच्छितायं सति अधिट्ठानं 

वीमंसितब्बं । “कि वीमंसितब्ब''न्ति पुच्छेय्य “एकत्तताय पुच्छति कि, उदाह वेमत्तताय पुच्छति किन्ति 
वीमंसितब्बन्ति योजना । अट्ठकथायं पन -- “इदानि ताव एकत्तवेमत्तताविसये नियोजेत्वा दस्सेतुं `सुत्ते वा वेय्याकरणे 
बा'तिआदि वुत्त”न्ति (नेत्ति० अट्ट ४८) वुत्तं। “कथं पुच्छितं, कथं विस्सज्जितब्ब"'न्ति वत्तब्बत्ता “यदि 
एकत्तताया”तिआदि वृत्तं । “तेनाहा”तिआद्यानुसन्ध्यादिको च “नियृत्तो अधिट्टानो हारो ति इमस्स अनुसन्ध्यादिको च 
वुत्तनयानुसारेन वेदितब्बो। 


इति अधिट्ठानहारविभङ्गे सत्तिबलानुरूपा रचिता 
विभावना निड्टिता। 
पण्डितेहि पन अट्टकथाटीकानुसारेन गम्भीरत्थो वित्थारतो विभजित्वा गहेतब्बोति। 


१५. परिक्खारहारविभङ्गविभावना 


४९. येन येन संवण्णनाविसेसभूतेन विभङ्गेन दुक्खसच्चादीनं एकत्ततादयो विभत्ता, सो संवण्णनाविसेसभूतो 
परिपुण्णो, “कतमो परिक्खारहारविभङ्गो नामा”ति पुच्छितब्बत्ता “तत्थ कतमो परिक्खारो हारो”तिआदि वृत्तं । तत्थ 
तत्थाति तेसु निहिद्देसु सोळससु देसनाहारादीसु कतमो संवण्णनाविसेसो परिक्खारो हारो परिक्खारहारविभङ्गो नामाति 
पुच्छति। “ये धम्मा यं धम्मं जनयन्ती”तिआदिनिद्देसस्स इदानि मया वुच्चमानो “यो धम्मो यं धम्मं जनयति, तस्स सो 
परिक्खारोतिआदिको परिक्खारभूतस्स हेतुनो चेव पच्चयस्स च वित्थारसंवण्णनाविसेसो परिक्खारविभङ्गो नाम । 


“कतमो संवण्णेतब्बो परिक्खारो”ति पुच्छितब्बत्ता “यो धम्मो”तिआदि वुत्तं । तत्थ यो हेतुपच्चयप्पकारो धम्मो यं 
फलभूतं धम्मं जनयति जनेति, तस्स फलधम्मस्स सो हेतुपच्चयप्पकारो धम्मो परिक्खारो नाम | “किलक्खणो 
परिक्खारो"ति पुच्छितब्बत्ता तथा पुच्छित्वा लक्खणविसेसं दस्सेतुं “किंलक्खणो”तिआदि वृत्तं। अट्टुकथायं पन - 
“तत्थ “यो धम्मो यं धम्मं जनयति, तस्स सो परिक्खारो'ति सङ्केपतो परिक्खारलक्खणं वत्वा तं विभागेन दस्सेतुं 
‘किंलक्खणो'तिआदि वुत्त” न्ति (नेत्ति० अट्टु ४९) वृत्तं। “कित्तका धम्मा जनयन्तीति पुच्छितब्बत्ता “द्वे धम्मा 
जनयन्ति हेतु च पच्चयो चा ति वुत्तं। “हेतुपि कारणं, पच्चयोपि कारणं, तस्मा कारणायेव केन लक्खणेन द्विधा 
बुत्ता”ति वत्तब्बत्ता “तत्थ किंलक्खणो”तिआदि वृत्तं। जनितब्बफलतो अञ्ञेहि फलेहि असाधारणलक्खणो हेतु, 
सब्बफलेहि साधारणलक्खणो पच्चयो, इमिना विसेसलक्खणेन द्विधा वत्तब्बाति अत्थो। “साधारणासाधारणविसेसो 
कोदिसो भवे ति पुच्छितब्बत्ता “यथा कि भवे ति पुच्छित्वा “यथा अङ्करस्सा'तिआदि वुत्तं। यथा यो 
साधारणासाधारणविसेसो अत्थि, तथा सो साधारणासाधारणविसेसो कि विय भवेति अत्थो। अङ्कुरस्स निब्बत्तिया बीजं 
असाधारणं यथा, तथा हेतु फलस्स निब्बत्तिया असाधारणो भवे। पथवी च आपो च अङ्कुरस्स निब्बत्तिया साधारणा 
भवन्ति यथा, तथा पच्चयो फलस्स निब्बत्तिया साधारणो भवे। सब्बफलस्स पच्चयत्ता अङ्कुरस्स बीजं असाधारणं जनकं 
हेतु । “कथं पथवी, आपो च साधारणा जनकाति सहहितब्बा''ति पुच्छितब्बत्ता “अङ्कुरस्स ही" तिआदि वृत्तं। समं समानं 
फलं भवापेतीति सभावो, को सो? बीजं हेतुयेव। “कि हेतुपच्चयानं विसेसो बीजङ्करोपमायेव दस्सेतब्बो, उदाहु 
अञ्ञूपमायपि दस्सेतब्बो"ति वत्तब्बत्ता अञ्ञाय उपमायपि विसेसं दस्सेतुं “यथा वा पना तिआदि वृत्तं। इमाय 
उपमायपि हेतुपच्चयानं विसेसो विजानितब्बोति अधिप्पायो। 

बीजङ्कुरादीसु बाहिरेसु परिक्खारभूतानं हेतुपच्चयानं विसेसो आचरियेन विभत्तो, अम्हेहि च जातो, “कथं 
अज्झत्तिकेसु विभत्तो ति पुच्छितब्बत्ता “अयञ्हि संसारो तिआदि वुत्तं। अथ वा “बाहिरेसु परिक्खारभूतो हेतुपच्चयो 
युत्तो होतु, कथं अज्झत्तिकेसु यृत्तोति वत्तब्बत्ता “अयञ्हि संसारो”तिआदि वुत्तं । अट्टुकथायं पन - “एवं बाहिरं 
हेतुपच्चयविभागं दस्सेत्वा इदानि अज्झत्तिकं दस्सेतुं 'अयज्हि संसारो'तिआदि वुत्त न्ति (नेत्ति० अट्टुट ४९) वृत्तं । 
हेतुपच्चयेहि सह संसारो भवतीति सहेतुपच्चयो। अयं संसारो हि यस्मा सहेतुपच्चयो हुत्वा निब्बत्तो, तस्मा अज्झत्तिकेपि 
परिक्खारभूतो हेतुपच्चयो युत्तोयेवाति दट्ठब्बोति अधिप्पायो। 


सो इमस्स संसारस्स सहेतुपच्चयत्तं यदि भगवता वुत्तं, एवं सति अम्हेहि सद्दहितब्बं, “कथं सहृहितब्ब''न्ति वत्तब्बत्ता 
“एवज्ही तिआदि वुत्तं । एवन्ति इमिना अविज्जादिना हेतुपच्चयेन सब्बो पटिच्चसमुप्पादो संसारोति निब्बत्तोति भगवता 
संसारस्स सहेतुपच्चयत्तं वुत्तं, तस्मा सद्दहितब्बं । अविज्जादयो सङ्कारादीनं पच्चयो होतु, “कतमो अविज्जाय हेतू "ति 
पुच्छितब्बत्ता “इति अविज्जा अविज्जाय हेतू ति वुत्तं। “कतमो अविज्जाय पच्चयो"ति पुच्छितब्बत्ता “ अयोनिसो 
मनसिकारो पच्चयो”ति वुत्तं । “कतमा अविज्जा कतमाय अविज्जाय हेतू"ति पुच्छितब्बत्ता “पुरिमिका अविज्जा 
पच्छिमिकाय अविज्जाय हेत्‌ ति वृत्तं। “कतमा पुरिमिका अविज्जा कतमा पच्छिमिका अविज्जा"ति पुच्छितब्बत्ता 
“तत्था 'तिआदि वुत्तं। “अविज्जापरियुट्ठानस्स हेतुभूतो पुरिमो अविज्जानुसयो समनन्तरो कि, उदाहु परम्परहेतुपि 
होती' ति पुच्छितब्बत्ता “बीजङ्करो विया''तिआदि वृत्तं। बीजङ्करोति बीजानं अङ्कुरोति बीजङ्कुरो, बीजानं 
समनन्तरहेतुताय अङ्कुरो निब्बत्तति विय। यत्थ रुक्खादिके यं फलं निब्बत्तति, तस्मिं रुक्खादिके निब्बत्तस्स अस्स 
फलस्स इदं बीजं पन परम्परहेतुताय हेतुभूतं भवति | 


“बीजं पन एकंयेव होति, कथं द्विधा वत्तब्ब''न्ति वत्तब्बत्ता “दुविधो ही“ तिआदि वृत्तं, 
समनन्तरकालपरम्परकालभेदेन हेतुपि दुविधो होतियेवाति अत्थो। बीजभूतो हेतु दुविधो यथा, एवं अविज्जाय हेतुभूतो 
अविज्जानुसयोपि समनन्तरहेतु च परम्परहेतु चाति कालभेदेन दुविधो भवति, समनन्तरो अविज्जानुसयो समनन्तरस्स 
अविज्जापरियुड्ानस्स समनन्तरहेतु होति । पुरिमतरो अविज्जानुसयो पच्छिमतरस्स अविज्जापरियुड्डानस्स परम्परहेतु 
होति। इति बीजभूतो असाधारणो हेतु, पथवीआपादिको साधारणो पच्चयोति विसेसो पाकटो यथा, एवं अविज्जानुसयो 
असाधारणो हेतु, अयोनिसोमनसिकारो साधारणो पच्चयोति विसेसो दडुब्बो। 


“'त्तकेनेव हेतुपच्चयानं विसेसो वत्तब्बो"ति वत्तब्बत्ता “यथा वा पन थालकञ्चा'तिआदि वुत्तं। अट्ठकथायं पन 
- “यथा वा पनातिआदिनापि हेतुपच्चयविभागमेव दस्सेती'ति वुत्तं । तत्थ पदीपस्स पच्चयभूतं थालकञ्च वट्टि च 
तेलञ्च पदीपस्स सभावहेतु समानहेतु न होतीति योजना । “पदीपस्स पच्चयभूतम्पि थालकादिकं सभावहेतु न होतीति 
कस्मा सद्दहितब्ब”न्ति वत्तब्बत्ता “न हि सक्का  तिआदि वुत्तं । पदीपस्स पच्चयभूतं अनग्गिकं अग्गिरहितं थालकञ्च 
वट्टिञ्च तेलञ्च दीपेतुं जालेतुं हि यस्मा न सक्का, तस्मा पुरिमो पदीपो पच्छिमस्स पदीपस्स सभावहेतु होति विय, एवं 
थालकादिकं सभावहेतु न होति। इति एवंपकारो सभावो समानो पदीपो हेतु होति यथा, परभावो असमानो थालकादिको 
पच्चयो होति यथा च, तथा अज्झत्तिको सभावो हेतु होति, बाहिरो असमानो पच्चयो होति। जनको अविज्जानुसयो 
अविज्जापरियुड्ठानस्स हेतु होति, परिग्गाहको उपत्थम्भको पच्चयो होति। अञ्जेहि फलेहि असाधारणो हेतु होति, सब्बेहि 
फलेहि साधारणो पच्चयो होतीति योजेत्वा पदीपोपमायपि हेतुपच्चयानं पाकटो विसेसो दडुब्बोति अधिप्पायो। 


हेतुपच्चयप्पभेदं कारणं परिक्खारोति आचरियेन वुत्तं, तस्स कारणस्स कारणभावो च फलापेक्खो होति, तस्मा “यो 

कारणभावो येनाकारेन होति, कतमो सो कारणभावो, कतमो सो आकारो" ति पुच्छितब्बत्ता च “यं फलं येन विसेसेन 
होति, कतमं तं फलं, कतमो सो विसेसो”ति पुच्छितब्बत्ता च “कारणफलान यो सम्बन्धो होति, कतमो सो सम्बन्धो"ति 
पुच्छितब्बत्ता च तं सब्बं विभावेतुं ““अवुपच्छेदत्थो”तिआदि वृत्तं। अयमनुसन्ध्यत्थो च अट्टुकथायं इदानि यस्मा कारणं 
“परिक्खारो'ति वुत्तं, कारणभावो च फलापेक्खाय, तस्मा कारणस्स यो कारणभावो यथा च सो होति, यञ्च फलं, यो च 
तस्स विसेसो, यो च कारणफलानं सम्बन्धो, तं सब्बं विभावेतुं 'अवुपच्छेदत्थो'तिआदि वृत्त" न्ति (नेत्ति० अट्ट० ४९) 
इमिना वुत्तोति दडुब्बो । 


तत्थ अवुपच्छिन्नस्स हेतुपच्चयसङ्घातस्स कारणस्स यो अनुपच्छेदत्थो अत्थि, सो अनुपच्छेदत्थो सन्ततिअत्थो होति 
फलेन सम्बन्धत्ता, यञ्च कारणं अत्तनो फलस्स जनकं उपत्थम्भकं हुत्वा निरुज्झति, सो अनुपच्छिन्नो एव नाम होतीति। 
यञ्च फलं अञ्जस्स कारणं हुत्वा निरुज्झति, तस्मिं अनुपच्छिन्ने तस्स च सन्ततिअत्थो होति। यं पन फलं अञ्ञस्स 
फलस्स कारणं अहुत्वा निरुज्झति, तं उपच्छिन्नं होति, यथा तं अरहतो चुतिचित्तन्ति। कारणतो निब्बत्तस्स फलस्स यो 
निब्बत्तिअत्थो अत्थि, सो निब्बत्तिअत्थो फलत्थो होति। पटिसन्धिक्खन्धानं यो पटिसन्धिअत्थो पटिसन्दहनत्थो अत्थि, 
सो पटिसन्धिअत्थो पुनब्भवत्थो पुनब्मवनत्थो होति । किलेसानं यो पलिबोधत्थो सन्ताने उप्पज्जनत्थो अत्थि, सो 
पलिबोधत्थो परियुट्ठानत्थो होति । किलेसानं मग्गेन यो असमुग्घातत्थो अत्थि, सो असमुग्घातत्थो अनुसयत्थो होति। 
अविज्जाय चतुन्नं सच्चानं यो असम्पटिवेधत्थो अत्थि, सो असम्पटिवेधत्थो अविज्जत्थो होति। अरहत्तमग्गेन यो 
अपरिजञ्ञातत्थो अत्थि, सो अपरिञ्ञातत्थो विञ्ञाणस्स पटिसन्धिविञ्जाणस्स बीजत्थो होति। 


एत्तावता कारणभावो च कारणाकारो च फलञ्च फलविसेसो च आचरियेन विभत्तो, अम्हेहि च जातो, “कतमो 
परम्परहेतुपच्चयत्थो, कतमो च सम्बन्धत्थो"ति पुच्छितब्बत्ता “यत्थ अवुपच्छेदो”तिआदि वुत्तं । यत्थ यस्सं 
रूपारूपपवत्तियं अवुपच्छिन्नस्स हेतुपच्चयप्पभेदस्स कारणस्स यो अवुपच्छेदो अत्थि, सो अवुपच्छेदो तत्थ तिस्सं 
रूपारूपपवत्तियं सन्तति होति । यत्थ यस्सं रूपारूपपवत्तियं या सन्तति अत्थि, सा सन्ततितत्थ रूपारूपपवत्तियं निब्बत्ति 
होतीतिआदिना योजेत्वा परम्परहेतुआदिको विञ्ञातब्बो। 


सीलक्खन्धोति परिसुद्धसीलक्खन्धो । समाधिक्खन्धस्साति महग्गतवखन्धस्स, समाधिपट्टानो हि महग्गतधम्मो। 
पञ्जाक्खन्धोति मग्गफलपञ्ञापधानकखन्धो। सो हि विमुत्तिजाणदस्सनसङ्घातस्स पच्चवेक्खणजाणकखन्धस्स पच्चयो 
होति । तित्थञ्ञृतादीनं अत्थो पदड्ठानहारविभङ्गवण्णनायं वुत्तोव । 


सभावो हेतूति आचरियेन वुत्तो, “कोदिसो सो सभावो हेतू"ति पुच्छितब्बत्ता “यथा वा पन चक्खुञ्च 
पटिच्चातिआदि वुत्तं। चक्खुविञ्ञाणं चक्खुञ्च चक्खुन्द्रियञ्च पटिच्च निस्सयं कत्वा रूपे पटिच्च आरम्मणं कत्वा 
उप्पज्जति। तत्थ चक्खादीसु चकखुन्द्रियं आधिपतेस्यपच्चयताय इन्द्रियपच्चयताय चक्खुविञ्ञाणस्स पच्चयो, 
रूपारम्मणं पुरेजातारम्मणपच्चयताय पच्चयो, आलोको सन्निस्सयताय उपनिस्सयताय पच्चयो होति। सो पच्चयो होन्तो 
फलेन चक्खुविञ्ञाणेन असमानत्ता सभावो हेतु न होति, पच्चयो च होति मनसिकारो । किरियमनोधातु पन फलेन 
चक्खुविञ्जाणेन विज्ञाणभावेन समानत्ता सभावो हेतु होति यथा, एवं सङ्कारा नामकखन्धभावेन समानत्ता विञ्जाणस्स 
पच्चया होन्ता सभावो हेतु होन्ति। विञ्ञाणं नामरूपेन एकसन्ततिवसेन समानत्ता नामरूपस्स पच्चयो होन्तं सभावो 
हेतु होति । इमिना नयेन “नामरूपं सळायतनस्सा'तिआवीसुपि अत्थो वेदितब्बो। एवं वृत्तप्पकारो हेतु, पच्चयो जनको, 
उपत्थम्भको च यो कोचि उपनिस्सयो बलवपच्चयो होति, सब्बो सो हेतुपच्चयो जनकउपत्थम्भको 

जनितब्बुपत्थम्भियस्स फलस्स परिक्खरणतो अभिसङ्करणतो निप्परियायतो परिक्खारो नाम । 


“वुत्तप्पकारो हेतुपच्चयो परिक्खारो नामाति केन अम्हेहि सद्दहितब्बो ति वत्तब्बत्ता “तेनाहा तिआदि वुत्तं। तेन 
कारणभूतेन सब्बस्स हेतुपच्चयस्स परिक्खारभावेन आयस्मा महाकच्चानो “ये धम्मा यं धम्मं जनयन्ती”ति यं वचनं 
आह, तेन वचनेन सद्दहितब्बो, “ये धम्मा यं धम्मं जनयन्ती”ति वचनं निस्साय तुम्हेहि सल्लक्खेतब्बोति अधिप्पायो। 


“एत्तकोव परिक्खारो हारो युञ्जितब्बो”ति वत्तब्बत्ता “नियृत्तो परिक्खारो हारो" ति वृत्तं, यो यो परिक्खारो हारो 
युञ्जितब्बो, सो सो परिक्खारो हारो नीहरित्वा यृत्तो युञ्जितब्बोति । 


इति परिक्खारहारविभङ्गे सत्तिबलानुरूपा रचिता 
विभावना निद्ठिता। 
पण्डितेहि पन अट्टकथाटीकानुसारेन गम्भीरत्थो वित्थारतो विभजित्वा गहेतब्बोति। 
१६. समारोपनहारविभङ्गविभावना 


५०. येन येन संवण्णनाविसेसभूतेन परिक्खारहारविभङ्गेन सुत्तत्थानं हेतुपच्चयो विभत्तो, सो...पे०... विभङ्गो 
परिपुण्णो, “कतमो समारोपनहारविभङ्गो ति पुच्छितब्बत्ता “तत्थ कतमो समारोपनो हारो तिआदि वुत्तं। तत्थ तेसु 
निदिट्रेसु सोळससु देसनाहारादीसु कतमो संवण्णनाविसेसो समारोपनो हारो समारोपनहारविभङ्गो नामाति पुच्छति। “ये 
धम्मा यंमूला"तिआदिनिद्देसस्स इदानि मया वुच्चमानो “एकस्मिं पदद्वाने यत्तकानि पदट्टानानि ओतरन्ती'तिआदिको 
वित्थारसंबण्णनाविसेसो समारोपनहारविभङ्गो नाम । 


““कित्तके पदड्ाने सुत्ते वुत्ते कित्तकानि पदड्डानानि समारोपयितब्बानी”ति पुच्छितब्बत्ता “एकस्मिं पदट्ठाने तिआदि 
वुत्तं। एकस्मिं पदद्वाने सुत्ते वृत्ते सति अवुत्तानि यत्तकानि पदट्ठानानि ओतरन्ति समोसरन्ति, सब्बानि तानि अवुत्तानि 
पदड्टानानि सुत्ते वृत्तानि विय निद्भारणवसेन आनेत्वा देसनाय आरोपयितब्बानि । “कानि विय समारोपयितब्बानी 'ति 
वत्तब्बत्ता “यथा आवट्ठे तिआदि वृत्तं। आवड्टे हारे एकस्मिं पदद्वाने सृत्ते वुत्ते सति सुत्ते अवृत्तानि बहुकानि पदट्टानानि 
ओतरन्ति, तानि बहुकानि पदट्टानानि परियेसितब्बानि यथा, एवं समारोपने हारेपि बहुकानि पदट्ठानानि देसनाय 
समारोपयितब्बानीति अत्थो। 


“केवल पन पदड्ठानवसेनेव समारोपना कातब्बा कि, उदाहु अञ्जवसेनापि समारोपना कातब्बा किन्ति वत्तब्बत्ता 
अञ्ञवसेनापि समारोपना कातब्बा; तस्मा समारोपना चतुब्बिधा कातब्बाति दस्सेन्तो “तत्थ समारोपना 
चतुब्बरिधा”तिआदिमाह । तत्थ तत्थाति तासु समारोपयितब्बसमारोपनासु पदट्ठानं पदड्ठानसमारोपना, वेबचनं 
वेबचनसमारोपना, भावना भावनासमारोपना, पहानं पहानसमारोपना, इति इमिना पभेदेन समारोपना चतुब्बिधा 
कातब्बा | 


“तासु चतुब्बिधासु समारोपनासु कतमा पदद्ठानसमारोपना ति पुच्छितब्बत्ता तथा पुच्छित्वा पदड्ठानसमारोपनं दस्सेतुं 
“तत्थ कतमा तिआदि वुत्तं । सुत्ते वुत्तेन पदद्ठानेन सत्ते अवृत्तानं पदड्ठानानं समारोपना कतमाति पुच्छति। 

सब्बपापस्स अकुसलस्स यं अकरणं अकरणहेतु सासनं अत्थि, एतं सासनं बुद्धानं सासनं ओवादो होति, अथ वा 
अकरणं अकरणत्थाय यं सासनं अत्थि, एतं बुद्धानं सासनं ओवादो होति, न यस्स कस्सचि सासनन्ति अत्थो। 
अकरणन्ति हि सम्पदानत्थे पवत्तं पच्चत्तवचनं यथा “किस्स अत्थाय किमत्थ''न्ति। कुसलस्स सम्पदा सम्पदाय यं सासनं 
अत्थि, एतं बुद्धानं सासनं । सचित्तपरियोदापनं सचित्तपरियोदापनत्थं यं सासनं अत्थि, एतं बुद्धानं सासनं होति। 


इति एवंपकारेन वुत्तस्स तस्स सासनस्स कि पदट्टानन्ति विसेसस्स विसेसपदट्ठानं पुन पुच्छति। इदं सुचरितत्तयं 
सासनस्स ओवादस्स पदट्ठानं सुचरितत्तयेन हेतुना सासनत्ताति दडुब्बं यथा “अन्नेन वसती"तिआदि। “सुचरितत्तये 
पदद्वाने वुत्ते कतमं पदट्टानं समारोपयितब्ब*न्ति पुच्छितब्बत्ता “तत्थ यं कायिकञ्चा”तिआदि वृत्तं । इदं खन्धत्तयं 
सासनस्स पदट्टानं समारोपयितब्बं, “खन्धत्तये पदट्ठाने समारोपयिते कतमं समारोपयितब्ब"'न्ति पुच्छितब्बत्ता “तत्थ 
सीलक्खन्धो चा तिआदि वृत्तं। इदं समथविपस्सनाद्वयं सासनस्स पदट्ठानं समारोपयितब्बं । “समथविपस्सनाद्वये पदट्टाने 
समारोपयिते कतमं पदट्टानं समारोपयितब्ब''न्ति पुच्छितब्बत्ता “तत्थ समथस्स फल'न्तिआदि वुत्तं । इदं फलद्वयं 
सासनस्स पदट्ठानं समारोपयितब्बं । 


सासनस्स पदट्टानानि समारोपयितब्बानीति आचरियेन निद्धारेत्वा विभत्तानि, अम्हेहि च जातानि, “इदानि कतमस्स 
कतमं पदट्टानं समारोपयितब्ब' न्ति पुच्छितब्बत्ता “वनं वनथस्सा तिआदि वुत्तं । इदं कामगुणपञ्चकं बनं तण्हाभूतस्स 
वनथस्स पदट्ठानं तण्हावत्थुभावतो, “इत्थी”ति वा “पुरिसो”ति वा निमित्तग्गाहसङ्कातं इदं वनं “अहो चक्खु, अहो सोतं, 
अहो घानं, अहो जिव्हा, अहो कायो ति तेसं तेसं अङ्गपच्चङ्गानं अनुव्यञ्जनग्गाहसङ्घातस्स वनथस्स पदद्वान 
समारोपयितब्बं । अपरिञ्ञातं द्वादसायतनसङ्घातं इदं वनं संयोजनसङ्घातस्स वनथस्स पदट्टाने समारोपयितब्बं, आयतनं 
पटिच्च संयोजनुप्पज्जनतो अनुसयसङ्घातं इदं बनं परियुड्डानसङ्घातस्स वनथस्स पदट्ठान समारोपयितब्बं । 
““पञ्चकामगुणादीनं वनभावो च तण्हादीनं वनथभावो च केन अम्हेहि सद्ृहितब्बो''ति वत्तब्बत्ता “तेनाह भगवा”तिआदि 
वुत्तं । तेन पञ्चकामगुणादीनं वनभावेन च तण्हादीनं वनथभावेन च भगवा “छेत्वा वनञ्च वनथञ्चा ति यं वचनं आह, 
तेन भगवतो वचनेन वचनानुसारेन सद्दहितब्बोति। अयन्ति अयं “एकस्मिं पदट्ठाने”तिआदिसंवण्णना। पदट्टानेनाति 
एकेकेन पदट्ठानेन समारोपनाति तदञ्ञपदड्टानानं समारोपना । समारोपेन्ति समारोपयितब्बानि एताय संबण्णनायाति 
समारोपनाति विग्गहोति । (१) 


५९. पदड्ठानेन समारोपना आचरियेन निद्दिट्ठा, अम्हेहि च जाता, “कतमा वेवचनेन समारोपना “ति पुच्छितब्बत्ता 
“तत्थ कतमा वेवचनेना”तिआदि वृत्तं । तत्थाति तासु चतूसु पदट्ठानसमारोपनादीसु समारोपनासु वेबचनेन एकेकेन 
रोतदञ्ञवेवचनानं समारोपना कतमाति पुच्छति। “रागविरागा ति च “चेतोविमुत्ती ति च “सेक्खफल न्ति च इदं 
बचनत्तयं अनागामिफलत्थत्ता अनागामिफलस्स वेवचनं । “ अविज्जाविरागा”ति च “पज्ञाविमुत्ती "ति च 
"*असेक्खफल "न्ति च इदं वचनत्तयं अरहत्तफलत्थत्ता अरहत्तफलस्स वेवचनं। इमिना नयेन सेसेसु योजना कातब्बा। (२) 


वेवचनेन समारोपना आचरियेन निद्दिट्ठा, अम्हेहि च जाता, “कतमा भावनाय समारोपना “ति पुच्छितब्बत्ता “तत्थ 
कतमा भावनाया तिआदि वुत्तं । तत्थाति तासु चतूसु पदठ्ठानसमारोपनादीसु कतमाय देसिताय भावनाय कतमेसानं 
अदेसितानं भावनारोपना कतमाति पुच्छति। यथा येन पकारेन यं भावनं भगवा “तस्मातिह, त्वं भिक्खु, काये 
कायानुपस्सी विहरति, आतापी सम्पजानो सतिमा विनेय्य लोके अभिज्झादोमनस्स''न्ति (सं० नि० ५.३६९, ३७१, ३९५, 
४१५) आह, तथा तेन पकारेन ताय भावनाय तदञ्जञभावनापि समारोपयितब्बाति अत्थो। 

“तस्मातिहा तिआदिपाठे “कि भावनं भगवा आहा ति पुच्छितब्बत्ता “आतापी 'तिआदि वृत्तं । “आतापी 'ति 
वचनेन वीरियिन्द्रियं भगवा आह। “सम्पजानो ति वचनेन पज्जिन्द्रियं भगवा आह। “सतिमा ति वचनेन सतिन्द्रियं 
आह । “विनेय्य लोके अभिज्झादोमनस्स*न्ति वचनेन समाधिन्द्रियं आह । “एवं वुत्ते कतमा भावना 
समारोपयितब्बा''ति पुच्छितब्बत्ता “एवं काये कायानुपस्सिनो विहरतो चत्तारो सतिपट्ठाना भावनापारिपूरिं 
गच्छन्ती” ति वुत्तं । एवं वृत्ताय वीरियिन्द्रियादिभावनाय चत्तारो सतिपट्ठाना समारोपयितब्बाति अत्थो। केन कारणेन 
भावनापारिपूरिं गच्छन्तीति पुच्छति । चतुन्नं इन्द्रियानं इन्द्रियभावेन, भावेतब्बभावेन वा एकलक्खणत्ता भावनापारिपूरिं 
गच्छन्तीति विस्सज्जेति। “तेसु समारोपितेसु कतमे समारोपयितब्बा"ति पुच्छितब्बत्ता “चतूसू ˆतिआदि वुत्तं । चतूसु 
सतिपट्ठानेसु भावियमानेसु समारोपयितब्बेसु चत्तारो सम्मप्पधाना भावनापारिपूरिं गच्छन्तीति समारोपयितब्बाति अत्थो। 
सेसेसुपि एवमेव समारोपयितब्बा । 


भावनाय समारोपना आचरियेन विभत्ता, अम्हेहि च जाता, “कतमा पहानेन समारोपना”ति पुच्छितब्बत्ता “तत्थ 
कतमा''तिआदि वृत्तं । तत्थाति तासु चतूसु पदट्ठानसमारोपनादीसु कतमेन देसितेन पहानेन कतमेसं अदेसितानं पहानानं 
कतमा समारोपनाति पुच्छति। “काये कायानुपस्सी विहरन्तो असुभे 'सुभ'न्ति विपल्लासं पजहती ति देसितेन 
“सुभन्ति विपल्लासप्पहानेन कबळीकाराहारपरिञ्ञाय परिबन्धकिलेसकामुपादानप्पहानादयोपि समारोपयितब्बा । 


“वेदनासु वेदनानुपस्सी विहरन्तो दुक्खे “सुख न्ति विपल्लासं पजहती “ति देसितेन “सुख 'न्ति 
विपल्लासप्पहानेन फस्साहारपरिञ्ञाय परिबन्धकिलेसभवुपादानप्पहानादयोपि समारोपयितब्बा । 


“चित्ते चित्तानुपस्सी विहरन्तो अनिच्चे “निच्च'न्ति विपल्लासं पजहती “ति देसितेन “निच्च'न्ति 
विपल्लासप्पहानेन विञ्ञाणाहारपरिञ्ञाय परिबन्धकि लेसदिठुपादानप्पहानादयोपि समारोपयितब्बा । 


““धम्मेसु धम्मानुपस्सी विहरन्तो अनत्तनि 'अत्ता'ति विपल्लासं पजहती ति देसितेन “अत्ता'ति 
विपल्लासप्पहानेन मनोसञ्चेतनाहारपरिञ्जाय? मनोसञ्चेतनाहारपरिञ्ञाय परिबन्धकिलेसअत्तवादुपादानप्पहानादयोपि 
समारोपयितब्बाति अधिप्पायो। (४) 


पहानहारो पन लक्खणहारविभङ्गवण्णनायं वुत्तोयेबाति इध न बदाम । 


““सुत्ते देसितेन एकेकेन पदड्ठानादिकेन अदेसितानं पदड्डानादीनं समारोपनभावो केन अम्हेहि विजानितब्बो 
सद्दहितब्बो”ति वत्तब्बत्ता “तेनाह आयस्मा”तिआदिमाह। तेन तथा समारोपनभावेन आयस्मा महाकच्चानो - 


“ये धम्मा यंमूला, ये चेकत्था पकासिता मुनिना । 
ते समारोपयितब्बा, एस समारोपनो हारो"ति - 


यं वचनं आह, तेन वचनेन वचनानुसारेन तथा समारोपनभावो तुम्हेहि विजानितब्बो सद्दहितब्बोति वुत्तं होति । 


“किं पन एत्तावता समारोपनो हारो परिपुण्णो, अञ्जो नियुत्तो नत्थी”ति वत्तब्बत्ता “नियृत्तो समारोपनो हारो”ति 
वुत्तं । सुत्ते देसितेन नयेन पदट्ठानादिकेन अदेसितानि पदड्ठानानि समारोपयितब्बानि भवन्ति, तेन तेन पदड्ठानादिकेन 
अदेसितानं पदट्टानादीनं समारोपनो हारो नियृत्तो निद्धारेत्वा युञ्जितब्बोति अत्थो दडुब्बो। 

इति समारोपनहारविभङ्गे सत्तिबलानुरूपा रचिता 
विभावना निड्टिता। 
पण्डितेहि पन अट्टकथाटीकानुसारेन गम्भीरत्थो वित्थारतो विभजित्वा गहेतब्बो। 
इमे यथावृत्ता सोळस संवण्णनाविसेसा संवण्णेतब्बत्थेसु अञ्जाणसंसयानं हरणतो अपनयनतो हारा नामाति । 
निड्टिता हारविभङ्गवारविभावना। 
१. देसनाहारसम्पातविभावना 


५२. येन येन संबण्णनाविसेसभूतेन देसनाहारविभङ्गादिहारविभङ्गेन अस्सादादयो नानासुत्तत्था विभत्ता, सो 
संवण्णनाविसेसभूतो देसनाहारविभङ्गादिहारविभङ्गो परिपुण्णो। 


““सोळस हारा पठमं, दिसालोचनतो दिसा विलोकेत्वा । 
सङ्किपिय अङ्कसेन हि, नयेहि तीहि निद्दिसे सुत्त' न्ति॥ (नेत्ति० ४ नयसङ्केप) - 


गाथा निद्देसवारे आचरियेन वुत्ता, तस्सा गाथाय निद्देसो हारविभङ्गवारस्स आदिम्हि न विभत्तो, “कुहिञ्चि विभत्तो, 
हारसम्पाते वा विभत्तो कि, उदाहु नयसमुट्ठानहारे वा विभत्तो किन्ति पुच्छितब्बत्ता “हारसम्पाते विभत्तो”ति तुम्हेहि 
दटुब्बोति विञ्ञापनत्थं “सोळस हारा पठम”न्तिआदि वृत्तं । 


अथ वा सुपरिकम्मकतभूमिसदिसेसु संवण्णेतब्बेसु नानासृत्तप्पदेसेसु नानावण्णसुगन्धपुप्फसदिसे सोळस हारे 
संवण्णनाभावेन योजेत्वा सोळस हारा आचरियेन विभत्ता, तथा सुसिक्खितसिप्पाचरियसुविचारितजम्बुनदाभरणसदिसेसु 
संबण्णेतब्बेसु नानासुत्तप्पदेसेसु नानाविधरंसिजालविविधमणिरतनसदिसे सोळस हारे संबण्णनाभावेन योजेत्वाव सोळस 
हारा विभत्ता, महापथवि परिवत्तेत्वा पप्पटकोजस्स खादापनं अतिदुक्करं विय, नानाविधेसु संवण्णेतब्बेसु सुत्तप्पदेसेसु 
परमत्थोजाय सोळसहि हारेहि अतिदुक्करखादापनसदिसं विञ्ञापनं करोन्तेन च योजनिकमधुगण्डं पीळेत्वा सुमधुरसस्स 
पायापनं अतिदुक्करं विय नानाविधेसु संवण्णेतब्बेसु सुत्तप्पदेसेसु परमत्थमधुरसस्स सोळसहि हारेहि अतिदुक्करं 
पायापनसदिसं विञ्ञापनं करोन्तेन च आचरियेन अनेकेसु संवण्णेतब्बसुत्तप्पदेसेसु सोळस हारे संवण्णनाभावेन योजेत्वा 
सोळस हारा विभत्ता, अम्हेहि च ञाता, “नानाविधसुत्तप्पदेसेसु ते संवण्णनाभावेन योजेत्वा सोळस हारा विभत्ता कि, उदाहु 
एकस्मिम्पि संवण्णेतब्बसृत्तप्पदेसे संवण्णनाभावेन योजेत्वा सोळस हारा विभत्ता कि” न्ति वत्तब्बत्ता एकस्मिम्पि 
संवण्णेतब्बसुत्तप्पदेसे संवण्णनाभावेन योजेत्वा सोळस हारा विभत्तायेवाति तथा विभजन्तो “सोढस हारा 
पठम''न्तिआदिकं हारसम्पातवारं आह । 


ननु हारसम्पातवारं कथेतुकामेन आचरियेन तत्थ कतमो देसनाहारसम्पातो"तिआदिवचनं वत्तब्बं, अथ कस्मा 
“सोव्ठस हारा पठम"न्तिआदि वत्तब्बन्ति चे? निद्देसे वृत्तं “सोळस हारा पठम''न्तिआदिकं गाथं हारविभङ्गवारो नप्पयोजेति 
विप्पकिण्णविसयत्ता च नयविचारस्स च अन्तरितत्ता। हारसम्पातवारो पन तं गाथं पयोजेति अविकिण्णविसयत्ता। तस्मा तं 
गाथं पच्चामसित्वा हारसम्पातवारे तस्सा गाथाय निद्देसो दटुब्बोति विञ्जापनत्थं “सोळस हारा पठम”न्तिआदि 

वत्तब्बंयेवाति। अट्ुकथायं पन - 


एवं सुपरिकम्मकताय भूमिया नानावण्णानि मुत्तपुप्फानि पकिरन्तो विय, सुसिक्खितसिप्पाचरियविचारितेसु 
सुरत्तसुबण्णालङ्कारेसु नानाविधरंसिजालसमुज्जलानि विविधानि मणिरतनानि बन्धन्तो विय, महापथविं 
परिवत्तेत्वा पप्पटकोजं खादापेन्तो विय, योजनिकमधुगण्डं पीळेत्वा सुमधुरसं पायेन्तो विय च आयस्मा 
महाकच्चानो नानासुत्तप्पदेसे उदाहरन्तो सोळस हारे विभजित्वा इदानि ते एकस्मिंयेव सुत्ते योजेत्वा दस्सेन्तो 
हारसम्पातवारं आरभि। आरभन्तो च यायं निद्देसवारे - 


“सोव्ठस हारा पठमं, दिसालोचनतो दिसा विलोकेत्वा । 
सङ्किपिय अङ्कुसेन हि, नयेहि तीहि निद्दिसे सुत्त न्ति॥ - 


गाथा वुत्ता । यस्मा तं हारविभङ्गवारो नप्पयोजेति विप्पकिण्णविसयत्ता, नयविचारस्स च अन्तरितत्ता। अनेकेहि 
सृत्तप्पदेसेहि हारानं विभागदस्सनमेव हि हारविभङ्गवारो । हारसम्पातवारो पन तं पयोजेति एकस्मिंयेव सुत्तप्पदेसे सोळस 
हारे योजेत्वाव तदनन्तरं नयसमुड्ानस्स कथितत्ता। तस्मा “सोळस हारा पठम''न्ति गाथं पच्चामसित्वा “तस्सा निद्देसो 
कुहिं दटुब्बो? हारसम्पातेति आहा”ति -- 


निद्देसो कुहिं दट्ठब्बो, हारविभङ्गस्स आदिम्हि आचरियेन न विभत्तो, हारसम्पाते वा पच्चामसित्वा विभत्तोति दटुब्बो कि, 
उदाहु नयसमुट्ठाने वा पच्चामसित्वा विभत्तोति दटुब्बो किन्ति पुच्छति । हारसम्पाते पच्चामसित्वा विभत्तोति दडुब्बोति 
विस्सज्जना। 


हारसम्पाते तस्सा गाथाय निद्देसो दडुब्बोति आचरियेन वृत्तो, सो हारसम्पातो देसनाहारसम्पातभेदेन सोळसविधो, 
“तत्थ कतमो हारसम्पातो देसनाहारसम्पातो”ति पुच्छितब्बत्ता इमस्मिं सुत्ते संवण्णेतब्बे संवण्णनाभावेन मया 
विभजियमानो हारसम्पातभूतो संवण्णनाविसेसो देसनाहारसम्पातो नामाति तथा विभजितुं “तत्थ कतमो 
देसनाहारसम्पातोतिआदि वृत्तं । तत्थाति तस्मिं सोळसविधे देसनाहारसम्पातादिके हारसम्पाते । कतमो हारसम्पातभूतो 
संवण्णनाविसेसो देसनाहारसम्पातो नामाति पुच्छति। 


“अरक्खितेन चित्तेन, मिच्छादिट्टिहतेन च। 
थिनमिद्भाभिभूतेन, वसं मारस्स गच्छती 'ति॥ - 


सृत्ते “अरक्खितेन चित्तेनाति किंदेसयती ति पुच्छित्वा “पमादं देसयतीतिआदिसंवण्णनाविसेसो देसनाहारसम्पातो 
नामाति वृत्तं होति। गाथात्थो अट्टुकथायं (नेत्ति० अट्टः ५२) विभत्तो। योजनत्थो पन अरक्खितेन चित्तेन 
अरक्खितचित्तसमङ्गी पुग्गलो मारस्स मच्चुनो वसं गच्छति । मिच्छादिट्रिहतेन विपल्लासेन विपल्लाससमङ्गी पुग्गलो 
मारस्स वसं गच्छति। थिनमिद्धाभिभूतेन ससङ्घारिकचित्तेन कुसीतचित्तेन तंचित्तसमङ्गी पुग्गलो मारस्स 
किलेसादिमारस्स वसं गच्छतीति । 


“अरक्खितेन चित्तेना'ति पदेन देसितं तं पमादधम्मजातं कस्स पद'न्ति वत्तब्बत्ता “तं मच्चुनो पद न्ति वुत्तं । 

“अरक्खितेन चित्तेना”ति इमिना सुत्तप्पदेसेन देसितो अत्थो आचरियेन विभत्तो, अम्हेहि च जातो, “मिच्छादिट्रिहतेन 
चाति सुत्तप्पदेसेन देसितो अत्थो कथं विभत्तो "ति वत्तब्बत्ता “मिच्छादिट्रिहतेन चा तिआदि वुत्तं । येन विपल्लासेन यदा 
अनिच्चे “निच्च'न्ति पस्सति, तदा पवत्तो सो विपल्लासो “मिच्छादिड्टिहतं नामा”ति वुच्चति । “सो पन विपल्लासो 
किलक्खणो"ति पुच्छितब्बत्ता तथा पुच्छित्वा “विपरीतग्गाहलक्खणो विपल्लासो ति वृत्तं । 


विपरीतग्गाहलक्खणोति असुभादीनंयेव सुभादिविपरीतग्गाहलकखणो विपल्लासो “विपल्लासयती”ति 
कारितत्थसम्भवतो। कि विपल्लासो विपरीतग्गाहलक्खणो? सो विपल्लासो सञ्ञं विपल्लासयति, चित्तम्पि 
विपल्लासयति, दिट्टिम्पि विपल्लासयति। इति तयो धम्मे विपल्लासयतीति विपल्लासेतब्बानं तिविधत्ता विपल्लासापि 
तिविधा होन्ति। तेसु सञ्जाविपल्लासो मुदुको दुब्बलो सुभादिवसेन उपट्टिताकारग्गहणमत्तत्ता, चित्तविपल्लासो 
सञ्ञाविपल्लासतो बलवा सुभादिवसेन उपड्टहन्तानं रूपक्खन्धादीनं सुभादिवसेन सन्निट्ठानं कत्वा गहणतो। 
दिट्टिविपल्लासो सञ्जाविपल्लासचित्तविपल्लासेहि बलवतरो, यं यं आरम्मणं सुभादिआकारेन उपट्ठाति। तं तं आरम्मणं 
सस्सतादिवसेन अभिनिविसित्वा गहणतो। तस्मा सञ्जाविपल्लासो पठमं वुत्तो, तदनन्तरं चित्तविपल्लासो, तदनन्तरं 
दिट्टिविपल्लासो वृत्तो। वित्थारतो पन एकेकस्स सुभसुखअत्तनिच्चग्गहणवसेन चतुब्बिधत्ता द्वादसविधा होन्ति । 


विपल्लासा आचरियेन विभत्ता, अम्हेहि च ञाता, “कतमे विपल्लासपवत्तिद्ठानविसया”ति पुच्छितब्बत्ता इमानि 
अत्तभाववत्थूनि विपल्लासपवत्तिट्ठानविसयानीति दस्सेतुं “सो कुहिं विपल्लासयति चतूसु अत्तभाववत्थूसू ति वृत्तं। 
चतूसु रूपकायवेदनाचित्तधम्मसङ्कातेसु अत्तभाववत्थूसु सो सब्बो विपल्लासो सञ्ञाचित्तदिट्टियो विपल्लासयति। “कथं 
समनुपस्सन्तस्स विपल्लासयती'ति पुच्छितब्बत्ता “रूपं अत्ततो समनुपस्सती"तिआदि वुत्तं । यो पुग्गलो रूपं वा अत्ततो 
समनुपस्सति, रूपवन्तं अत्तानं वा अत्ततो समनुपस्सति, अत्तनि रूपं वा अत्ततो समनुपस्सति। रूपस्मिं अत्तानं वा अत्ततो 
समनुपस्सति, एवं तस्स समनुपस्सन्तस्स पुग्गलस्स विपल्लासो रूपकाये सञ्ञाचित्तदिट्टियो विपल्लासयति। एसेव नयो 
वेदनादीसुपि । 


“तेसु रूपकायादीसु कतमं कतमस्स विपल्लासस्स वत्थू"ति पुच्छितब्बत्ता एवं पवत्तमानस्स विपल्लासस्स इदं 
इमस्स वत्थूति विभजितुं “तत्थ रूप न्तिआदि वुत्तं । तत्थाति तेसु रूपादीसु चतूसु पठमं विपल्लासवत्थु रूपं “असुभे 
सुभ न्ति एवं पवत्तमानस्स विपल्लासस्स वत्थु होतीति विभजित्वा गहेतब्बं । एस नयो सेसेसुपि। एवं “असुभे 
सृभ''न्तिआदिप्पकारेन विपल्लासा चतुब्बिधा भवन्ति। 


इदं इमस्स वत्थूति आचरियेन विभजित्वा दस्सिता, अम्हेहि च जाता, “तेसं विपल्लासानं कतमे मूलकारणधम्मा"ति 
पुच्छितब्बत्ता “द्वे धम्मा तिआदि वुत्तं । चित्तस्स संकिलेसा, तण्हा च अविज्जा च - इमे द्वे धम्मा विपल्लासानं 
मूलकारणभूता भवन्ति । 


“हमे द्वे धम्मा एकतो विपल्लासानं मूलकारणं कि होन्ति, उदाहु विसुं विस्‌ न्ति वत्तब्बत्ता विसुं विसुं विभजितुं 
“तण्हानिवुत' न्तिआदि वृत्तं। अविज्जारहिता तण्हा नाम नत्थि, तस्मा ““तण्हाअविज्जानिवुत "न्ति वत्तब्बन्ति? न, तण्हाय 
सातिसयपच्चयत्ता। सातिसयाय हि तण्हाय असुभेपि “सुभ'न्ति, दुक्खेपि “सुख''न्ति समनुपस्सन्ति। “तण्हा च अविज्जा 
चा ति वुत्तत्ता “अविज्जानिवुत' न्ति वत्तब्बं, कस्मा “दिद्विनिवुत'न्ति वृत्तन्ति? अविज्जाय दिद्ठि भवतीति दिट्टिसीसेन 
अविज्जं गहेत्वा “दिट्रिनिवुत' न्ति वृत्तं, अविज्जानिवुतन्ति अत्थो गहेतब्बो। “अविज्जानिवुत' न्ति वृत्ते पन दिट्विरहिता 
अविज्जापि गहिता सिया, दिड्टिसहिताय हि अविज्जाय अनिच्चेपि “निच्च न्ति, अनत्तनियेपि “अत्ता"ति समनुपस्सन्ति। 

“कथं तण्हामूलको विपल्लासो पवत्तो, कथं दिड्टिसहिताविज्जामूलको विपल्लासो पवत्तो”ति वत्तब्बत्ता “तत्थ यो 
दिट्टिविपल्लासो”तिआदि वृत्तं । तत्थाति तेसु तण्हामूलकदिड्विसहिताविज्जामूलकेसु । दिट्रिविपल्लासोति 
दिट्विसहिताविज्जामूलकविपल्लासो | अतीतं रूपं अत्ततो समनुपस्सतीति अदब्बभूतोपि दब्बभूतो विय वुत्तो। 
तण्हाविपल्लासोति दिड्टिसहिततण्हामूलको विपल्लासो अनागतं रूपं दिट्टिभिनन्दनवसेन अभिनन्दतीति | एवं 
अतीतसमनुपस्सनअनागताभिनन्दनभेदेन पवत्तिविसेसो दटुब्बो । “चित्तस्स संकिलेसो तण्हाअविज्जायेव द्वे धम्मा न 
होन्ति, अथ खो दस किलेसापि, कस्मा द्वेयेव वृत्ता'ति वत्तब्बत्ता “द्वे धम्मा चित्तस्स उपक्किलेसा”तिआदि वुत्तं। तण्हा 
च अविज्जा च - इमे द्वेयेव धम्मा परमसावज्जस्स विपल्लासस्स मूलकारणत्ता। ताहि तण्हाअविज्जाहि विसुज्झन्तं चित्तं 
सब्बेहि किलेसेहि बिसुज्झति, तस्मा च विसेसतो चित्तस्स उपक्किलेसा होन्तीति द्वे धम्मा वुत्ता। न हि तासु 
तण्हाअविज्जासु अरहत्तमग्गेन पहीनासु कोचि संकिलेसो अप्पहीनो नाम नत्थीति । 


““बुत्तप्पकारा तण्हाअविज्जा वुत्तप्पकारानं विपल्लासानंयेव मूलकारणं होन्ति कि, उदाह सकलस्स वट्टस्सापि 
मूलकारणं होन्ति कि”न्ति वत्तब्बत्ता वृत्तप्पकारा तण्हाअविज्जा वुत्तप्पकारानं मूलकारणं होन्ति यथा, एवं सकलस्स 
वट्टस्सापि मूलकारणं होन्तीति दस्सेतुं “तेस न्तिआदि वुत्तं। तत्थ येसं पुग्गलानं चित्तं अरक्खितं, मिच्छादिद्रिहतञ्च होति, 
तेसं पुग्गलानं । येसं अविज्जानीवरणानं तण्हासंयोजनानं पुब्बकोटि न पञ्जायति, तेहि अविज्जानीवरणेहि तण्हासंयोजनेहि 
संसारे सन्धावन्तानं संसरन्तानं पुग्गलानं सकि निरयं मारवसगमनेन सन्धावनं संसरणं होति, सकि तिरच्छानयोनि 
सन्धावनं संसरणं होति, सकि पेत्तिविसयं सन्धावनं संसरणं होति, सकि असुरकायं सन्धावनं संसरणं होति, सकि देवे 
सन्धावनं संसरणं होति, सकि मनुस्से सन्धावनं संसरणं होतीति अत्थो। 


““मिच्छादिट्टिहतेन चाति सुत्तप्पदेसेन देसितो अत्थो आचरियेन विभत्तो, अम्हेहि च जातो, “थिनमिद्धाभिभूतेनाति 
सुत्तप्पदेसेन देसितो अत्थो कथं विभत्तो"ति वत्तब्बत्ता “थिनमिद्धाभिभूतेना ˆतिआदि वुत्तं । चित्तस्स विञ्जाणक्खन्धस्स 
या अकल्लता अकम्मनियता अत्थि, इदं अकल्लत्तं अकम्मनियत्तं थिनं नाम। यं कायस्स लीननत्तं 
वेदनादिक्खन्धत्तयलीनत्तं अत्थि, इदं कायस्स लीनत्तं मिद्धं नामाति थिनमिद्धसरूपमेव वुत्तं । तेहि थिनमिद्भेहि चित्तस्स 
अभिभूतभावादिको पन सुविञ्जेय्यत्ता न वुत्तो, अवुत्तेपि येसं पुग्गलानं चित्तं थिनमिद्भेहि अभिभूतं, तेसं पुग्गलानं तेन 
चित्तेन चित्तसीसेन संयोजनेन संसारे मारवसगमनेन सन्धावनं संसरणं परियोसानसभावो वित्थारेत्वा गहेतब्बो। 


“वसं मारस्स गच्छतीति सृत्तप्पदेसेन देसितो अत्थो कथं विभत्तो”ति वत्तब्बत्ता “वसं मारस्स गच्छती" ति वुत्तं । 
तत्थ किलेसमारस्साति किलेसो दानादिपुञ्जे मारेति निवारेतीति अत्थेन मारोति किलेसमारो। इमिना किलेसमारं निस्साय 
पवत्तत्ता अभिसङ्घारमारखन्धमारमच्चुमारा च गहिता, च-सद्देन वा गहिताति वेदितब्बा । सत्तमारस्साति देवपुत्तमारस्स। 
अथ वा “देवपृत्तमारस्सा”ति अवत्वा “सत्तमारस्सा”ति वृत्तत्ता यो यो राजचोरादिको दानादीनि वा इस्सरियभोगादीनि वा 
मारेति, सो सो राजचोरादिकोपि गहितो, तस्मा यस्स कस्सचि सत्तमारस्साति अत्थो। वसन्ति इच्छं लोभं अधिप्पायं रुचि 
आकइ्ड आणं आणत्ति। गच्छतीति उपगच्छति उपेति अनुवत्तति अनुगच्छति नातिक्कमतीति अत्थो। “कस्मा वसं 
गच्छती”ति वत्तब्बत्ता “सो ही तिआदि वृत्तं। यो सत्तो अरक्खितचित्तेन च मिच्छादिद्टिहतचित्तेन च 
थिनमिद्भाभिभूतचित्तेन च समन्नागतो होति, सो सत्तो अविज्जानीवरणादीहि निवुतो हुत्वा संसाराभिमुखो हि यस्मा होति, 
न विसङ्घाराभिमुखो, तस्मा मारस्स वसं गच्छतीति अत्थो। 


“-अरक्खितेनातिआदिकस्स यस्स सुत्तस्स अत्थो विभत्तो, तेन 'अरक्खितेना'तिआदिकेन सुत्तेन कित्तकानि सच्चानि 

देसितानी"तिवत्तब्बत्ता “इमानि भगवता 'तिआदि वुत्तं । “ अरक्खितेना”तिआदिसृत्तेन भगवता इमानि द्वे सच्चानि 
देसितानि दुक्खं, समुदयो चाति। कथं देसितानि? अभिधम्मनिस्सिताय कथाय चेव सृत्तन्तनिस्सिताय कथाय च देसितानि। 
तासु कथासु अभिधम्मनिस्सिताय कथाय देसिते सति “ अरक्खितेन चित्तेना”ति इमिना पदेन अरक्खितं रत्तम्पि चित्तं, 
अरकिखितं दुट्ठम्पि चित्तं, अरक्खितं मूळहम्मि चित्तं भगवता देसितं ञापितं । तत्थ रत्तचित्तं लोभसहगतचित्तुप्पादवसेन 
अद्टुविधं, दुदुचित्तं पटिघसम्पयृत्तचित्तुप्पादवसेन दुब्बिधं, मूळहचित्तं मोमूहचित्तुप्पादवसेन दुब्बिधन्ति वेदितब्बं । इमेसञ्हि 
चित्तुप्पादानं वसेन या चकखुन्द्रियादीनं अगुत्ति अनारक्खा उप्पन्ना, ताय अगृत्तिया अनारक्खाय चित्तं अरक्खितं होति 
फलूपचारेनाति। 


““मिच्छादिट्टिहतेना"ति इमिना पदेन मिच्छादिट्टिसंसडुं चित्तं देसितं, तं दिड्टिसम्पयुत्तचित्तुप्पादवसेन चतुब्बिधन्ति 
वेदितब्बं । तञ्हि मिच्छादिट्टिया संसट्ठभावेन मिच्छादि्िसानुगतत्ता मिच्छादिद्रिहतं नामाति। “थिनमिद्धाभिभूतेना ति 
इमिना पदेन थिनमिद्धेन संसट्ं चित्तं देसितं, तं ससङ्घारिकचित्तुप्पादवसेन पञ्चविधन्ति वेदितब्बं । तञ्हि थिनमिद्धेन 
संसट्टभावेन थिनमिद्धवसानुगतत्ता थिनमिद्धाभिभूतं नामाति एवं ये द्वादसाकुसला चित्तुप्पादकण्डे कतमे धम्मा 
अकुसला? यस्मिं समये अकुसलं चित्तं उप्पन्नं होती"तिआदिना (ध० स० ३६५) वित्थारतो वत्तब्बा, ते 
द्वादसाकुसलचित्तुप्पादा तीहि पदेहि भगवता देसिताति वेदितब्बा। “मारस्सा ति पदेन पञ्च मारा गहिता। तेसु किलेसमारो 
““चत्तारो आसवा, चत्तारो ओघा, चत्तारो योगा, चत्तारो गन्था, चत्तारि उपादानानि, अट्ट नीवरणा, दस किलेसा”ति (ध० स० 
११०२ आदयो) देसितो। अभिसङ्घारमारो पन “कुसला चेतना (विभ० २२६) अकुसला चेतना (विभ० २२६) कुसलं कम्मं 
अकुसलं कम्म”न्तिआदिना देसितो। खन्धमारो पन “अत्तभावो पञ्चक्खन्धा”तिआदिना देसितो। मच्चुमारो पन “चुति 
चवनता"तिआदिना (विभ० १९३) देसितो। एवं तावेत्थ अभिधम्मनिस्सिताय कथाय देसितो अत्थो दडुब्बो । 


सुत्तन्तनिस्सिताय पन कथाय देसिते सति “चक्खुना रूपं दिस्वा निमित्तग्गाही होति अनुब्यञ्जनग्गाही, 
यत्वाधिकरणमेनं चकखुन्द्रियं असंबुतं विहरन्तं अभिज्झादोमनस्सा पापका अकुसला धम्मा अन्वास्सवेय्युं, तस्स संवराय 
न पटिपज्जति, न रक्खति चकखुन्द्रियं, चक्खुन्द्रिये न संवरं आपज्जति...पे०... सोतिन्द्रिये न संवरं आपज्जति... घानिन्द्रिये न 
संवरं आपज्जति... जिव्हिन्द्रिये न संवरं आपज्जति... का्िन्द्रिये न संवरं आपज्जति... मनिन्द्रिये न संवरं आपज्जती”ति 
(म० नि० १.३४७) एवं पुग्गलाधिट्ठानेन यं छद्रारिकचित्तं वृत्तं, तं छद्वारिकचित्तं  अरक्खितेन चित्तेना "ति इमिना पदेन 
देसितं। या मिच्छादिट्टियो पुब्बन्तकप्पनवसेन वा अपरन्तकप्पनवसेन वा पुब्बन्तापरन्तकप्पनवसेन वा मिच्छा 
अभिनिविसन्तस्स अयोनिसो उम्मुज्जन्तस्स “सस्सतो लोको”ति वा “असस्सतो लोको ति वा “न होति तथागतो परं 


ब्रह्मजालसुत्तादीसु (दी? नि० १.३० आदयो) वृत्ता, ताहि दिट्टीहि वा सम्पयुत्तं यं चित्तं “मिच्छादिट्रिहतेन चाति इमिना 
पदेन देसितं । 


“थिनं नाम चित्तस्स अकम्मञ्जता, मिद्धं नाम वेदनादिक्खन्धत्तयस्स अकम्मञ्ञता"ति वा “थिनं अनुस्साहसंसीदनं, 
मिद्धं उस्साहसत्तिविघातो"ति वा यानि थिनमिद्धानि वृत्तानि, तेहि थिनमिद्भेहि यं चित्तं अभिभूतं अज्झोत्थटं, तं चित्तं 
“थिनमिद्धाभिभूतेना”ति इमिना पदेन देसितं । 


“वसो नाम इच्छा लोभो अधिप्पायो रुचि आकङ्वा आणा आणत्ती”ति यो वसो वृत्तो, सो बसो “वस” न्ति इमिना 
पदेन देसितो। “पञ्च मारा -- खन्धमारो अभिसङ्घारमारो मच्चुमारो देवपुत्तमारो किलेसमारो"ति यो मारो वुत्तो, सो मारो 

““मारस्सा 'ति इमिना देसितो। “गच्छति, उपगच्छति, उपेति, अनुवत्तति, अनुगच्छति, नातिक्कमती' ति यो पुग्गलो 
वुत्तो, सो पुग्गलो “गच्छतीति इमिना देसितोति। एवं देसितेसु धम्मेसु अकुसला समुदयसच्चं, “वसं मारस्स गच्छतीति 
इमिना पदेन ये पञ्चुपादानकखन्धे उपादाय पञ्जत्तो पुग्गलो वृत्तो, ते पञ्चुपादानकखन्धा दुक्खसच्चन्ति द्रे सच्चानि 
देसितानि। “किमत्थाय द्वे सच्चानि देसितानी'ति पुच्छितब्बत्ता “तेसं भगवा 'तिआदि वुत्तं । तेसं द्विन्नं सच्चानं 
परिञ्ञाय च पहानाय च “अरक्खितेना''तिआदि धम्मं भगवा देसेति, तानि द्वे सच्चानि “अरक्खितेनातिआदिकेन 
जापेतीति अत्थो। 


“तेसु द्वीसु सच्चेसु कस्स सच्चस्स परिञ्ञाय, कस्स सच्चस्स पहानाय देसेती'ति पुच्छितब्बत्ता “दुक्खस्स 
परिञ्ञाय, समुदयस्स पहानाया ति वृत्तं । “परिञ्ञापहानेहि कतमानि सच्चानि देसितानी"ति वत्तब्बत्ता “येन 
चा तिआदि वृत्तं । येन अरहत्तमग्गेन परिजानाति, येन अरहत्तमग्गेन पजहति च, अयं अरहत्तमग्गो मग्गसच्चं नाम | यं 
निब्बानधम्मं आरब्भ तण्हाय, अविज्जाय च पहानं जातं, अयं निब्बानधम्मो निरोधो निरोधसच्चं नामाति। एवं चत्तारि 
सच्चानि भगवता देसितानि। 


““चतुन्नं सच्चानं देसितभावो केन विञ्ञातब्बो "ति वत्तब्बत्ता “तेनाहा”तिआदि वुत्तं । तेसु चतूसु सच्चेसु 
समुदयसच्चेन अस्सादो गहितो, दुकखसच्चेन आदीनवो गहितो, मग्गसच्चनिरोधसच्चेहि निस्सरणं गहितं, 
समुदयप्पहानवसेन सब्बगतिपजहनं जातं, सब्बगतिपजहनं फलन्ति गहितं। येन रक्खितचित्ततादिकेन सब्बगतिपजहनं 
जातं, सो रक्खितचित्ततादिको उपायोति गहितो, अरक्खितचित्ततादिकस्स पटिसेधनमुखेन रक्खितचित्ततादिकस्स नियोजनं 
भगवतो आणत्तीति गहितन्ति देसनाहारेन नानासुत्तेसु दस्सिता अस्सादादयो “अरक्खितेना 'तिआदिके एकस्मियेव सुत्ते 
नीहरित्वा दस्सिता। 


““अस्सादादीनं नीहरित्वा दस्सितभावो केन विञ्ञातब्बो सद्दहितब्बो ति वत्तब्बत्ता “तेनाहा”तिआदि वुत्तं। एत्थ च 
येन संवण्णनाविसेसेन नानासुत्तेसु अस्सादादयो नीहरित्वा दस्सिता, सो संवण्णनाविसेसो देसनाहारविभङ्गो नाम । येन 
संवण्णनाविसेसेन एकस्मियेव सुत्ते अस्सादादयो नीहरित्वा दस्सिता, सो संबण्णनाविसेसो देसनाहारसम्पातो नामाति 
विसेसो दटुब्बो। 


““एत्तकोव देसनाहारसम्पातो परिपुण्णो”ति वत्तब्बत्ता “नियुत्तो देसनाहारसम्पातो”ति वुत्तं। एकेकस्मिंयेव सुत्ते 
अस्सादादयो येन येन संबण्णनाविसेसभूतेन देसनाहारसम्पातेन नीहरित्वा यथारहं दस्सिता, सो सो संवण्णनाविसेसभूतो 
देसनाहारसम्पातो नियृत्तो यथारहं निद्धारेत्वा युज्जितब्बोति अत्थो गहितो। 


इति देसनाहारसम्पाते सत्तिबलानुरूपा रचिता 
विभावना निट्टिता। 
पण्डितेहि पन...पे०... गहेतब्बोति । 
२. विचयहारसम्पातविभावना 


५३. येन देसनाहारसम्पातेन अस्सादादयो आचरियेन विभत्ता, अम्हेहि च जाता, सो देसनाहारसम्पातो परिपुण्णो, 

“कतमो विचयहारसम्पातो”ति पुच्छितब्बत्ता “तत्थ कतमो विचयो हारसम्पातो”तिआदि वुत्तं । तत्थाति तेसु 
देसनाहारसम्पातादीसु सोळससु हारसम्पातेसु कतमो संवण्णनाविसेसो विचयहारसम्पातो नामाति पुच्छति। इमेसु धम्मेसु 
अयं धम्मो येन संवण्णनाविसेसेन विचयितब्बो, सो संबण्णनाविसेसो विचयहारसम्पातो नामाति नियमेत्वा विभजितुं 
““तत्थ तण्हा तिआदि वुत्तं। अट्टुकथायं पन - 


“एवं देसनाहारसम्पातं दस्सेत्वा इदानि विचयहारसम्पातं दस्सेन्तो यस्मा देसनाहारपदत्थविचयो विचयहारो, 
तस्मा देसनाहारे विपल्लासहेतुभावेन निद्धारिताय तण्हाय कुसलादिविभागपविचयमुखेन विचयहारसम्पातं दस्सेतुं 
"तत्थ तण्हा दुविधा'तिआदि आरद्भ''न्ति (नेत्ति० अट्ट ५३) - 


बुत्तं । तत्थ तत्थाति तस्मिं “अरक्खितेन चित्तेना"तिआदिसुत्तत्थे देसनाहारसम्पातेन संवण्णिते अकुसलधम्मे “तण्हा”ति 
निद्धारिता सब्बतण्हा। कुसलापीति चतुभूमके कुसले उद्दिस्स पवत्ता तण्हापि। अकुसलापीति अकुसलधम्मे उद्दिस्स 
पवत्ता तण्हापीति दुविधा होतीति विचयितब्बा । तेन वुत्तं टीकायं -- “कुसलधम्मारम्मणाति कुसलधम्मे उद्दिस्स पवत्तमत्तं 
सन्धाय वुत्तं, न तेसं आरम्मणपच्चयतं, इध 'कुसला धम्मा'ति लोकुत्तरधम्मानम्पि अधिप्पेतत्ता ति । 


“कुसला तण्हा किंगामिनी, अकुसला तण्हा कि गामिनी" ति पुच्छितब्बत्ता “अकुसला संसारगामिनी”तिआदि 
बुत्तं। अथ वा “कतमो कुसलाकुसलतण्हानं विसेसो"ति पुच्छितब्बत्ता “अकुसला संसारगामिनी”तिआदि वुत्तं । “तण्हा 
नाम संसारगामिनी होतु, कथं अपचयगामिनी'ति वत्तब्बत्ता “पहानतण्हा “ति वुत्तं, पहानस्स हेतुभूता तण्हा 
पहानतण्हाति अत्थो, पहातब्बतण्हं आगम्म यं पहानं पवत्तेतब्बं, तेन पवत्तेतब्बेन पहानेन अपचयं गच्छतीति वुत्तं होति। 


“किं पन तण्हायेव कुसलाकुसलाति दुब्बिधा, उदाहु अञ्जोपि कुसलाकुसलाति दुब्बरिधो”ति वत्तब्बत्ता 
“मानोपी 'तिआदि वुत्तं। “कतमो मानो कुसलो, कतमो मानो अकुसलो' ति पुच्छितब्बत्ता “यं मानं निस्साय मानं 
पजहति, अयं मानो कुसलो। यो पन मानो दुक्खं निब्बत्तयति, अयं मानो अकृसलो ति वुत्तं । तत्थ यं मानं...पे०... 
कुसलोति यं मानं निस्साय उपनिस्साय पहानं पवत्तितं, तेन पहानेन सन्ताने उप्पज्जनारहं मानं पजहति, अयं 
उपनिस्सयपच्चयभूतो मानो फलूपचारेन कुसलो। यो पन...पे०.. अकुसलोति यो पन मानो परहिंसनादिवसेन पवत्तमानो 
हुत्वा अत्तनो च परस्स च दुक्खं निब्बत्तयति, अयं मानो अकुसलोति विचयित्वा वेदितब्बो। 


“संसारापचयगामिनीसु तासु तण्हासु कतमा अपचयगामिनी तण्हा कुसला"ति पुच्छितब्बत्ता “कुसला'ति वृत्ताय 
तण्हाय सरूपं दस्सेतुं “तत्थ यं नेक्खम्मसित'न्तिआदि वुत्तं । तत्थाति तासु संसारापचयगामिनीसु तण्हाभूतासु 
कुसलाकुसलासु। अयं तण्हा कुसलाति सम्बन्धो । “अरिया पुग्गला सन्तं आयतनं यं अरियफलधम्मं सच्छिकत्वा 
उपसम्पज्ज विहरन्ति, तं आयतनं अरियफलधम्मं अहं कुदास्सु सच्छिकत्वा विहरिस्स'न्ति पत्थयन्तस्स तस्स 
कुलपुत्तस्स तस्मिं अरियफले पिहा उप्पज्जति, पिहापच्चया यं दोमनस्सं उप्पज्जति, इदं दोमनस्सं “नेक्खम्मसित ˆ न्ति 
बुच्चति। अयं अरियफले पिहासङ्घाता तण्हा कुसला अनवज्जा अनवज्जअरियफलधम्मं उद्दिस्स पवत्तत्ताति विचयितब्बं । 


“कथं पवत्ता"ति वत्तब्बत्ता “रागविरागा”तिआदि वुत्तं । या रागविरागा चेतोविमृत्ति पत्तब्बा तदारम्मणा तं 
चेतोविमृत्ति आगम्म पवत्ता तण्हा कुसला अनवज्जा, या अविज्जाविरागा पञ्ञाविमुत्ति पत्तब्बा, तदारम्मणा तं 
पञ्ञाविमृत्ति आगम्म पवत्ता तण्हा कुसला अनवज्जाति विचयितब्बा । ताय पञ्जाविमुत्तिया वसेन भगवता -- 

"तस्मा रक्खितचित्तस्स, सम्मासङ्कप्पगोचरो। 
सम्मादिड्िपुरेकखारो, जत्वान उदयब्बयं । 
थिनमिद्धाभिभू भिक्खु, सब्बा दुग्गतियो जहे”ति॥ (उदा० ३२; नेत्ति० ३१, ६५, ७८) - 


गाथायं “सब्बा दुग्गतियो जहे”ति पदं वुत्तं, “तस्सा पञ्ञाविमृत्तिया यो पविचयो कातब्बो, कतमो सो पविचयो"ति 
पुच्छितब्बत्ता “तस्सा को पविचयो”तिआदि वुत्तं। तस्सा पञ्जाविमृत्तिया को पविचयोति चे पुच्छेय्य “अड मग्गङ्गानि - 
सम्मादिट्टि सम्मासङ्कप्पो सम्मावाचा सम्माकम्मन्तो सम्माआजीवो सम्मावायामो सम्मासति सम्मासमाधी "ति पविचयो 
वेदितब्बो। “सो पविचयो कत्थ दडुब्बो "ति पुच्छितब्बत्ता “सो कत्था 'तिआदि वुत्तं । सो पञ्जाविमुत्तिया पविचयो कत्थ 
कस्मिं धम्मे दडुब्बोति पुच्छति। चतुत्थे झाने पारमिताय उक्कंसगताय चतुत्थज्झानभावनाय सो पविचयो दडुब्बो। 


“चतुत्थे झाने पारमिताया"ति वुत्तमत्थं विवरितुं “चतुत्थे हि झाने*तिआदि वुत्तं । यो सो चतुत्थज्झानलाभी पुग्गलो 
चतुत्थे झाने परिसुद्धं परियोदातं अनङ्गणं विगतूपक्किलेसं मुदु कम्मनियं ठितं आनेञ्जप्पत्तं, इति अहुङ्गसमन्नागतं चित्तं 
भावयति, सो चतुत्थज्झानलाभी पुग्गलो तत्थ चतुत्थे झाने अट्टविधं विज्जाचरणं अधिगच्छति। कतमं अट्टुविधं? छ 
अभिज्ञा, द्वे च विसेसे वा अधिगच्छतीति योजना । इद्धिविधादयो पञ्च, लोकियाभिञ्ञा चेव अरहत्तमग्गपञ्ञा चाति छ 
अभिञ्ञा। मनोमयिद्भि चेव विपस्सनाजाणञ्चाति द्वे च विसेसा होन्ति। 


परिसुद्धन्तिआदि वृत्तं । तं चित्तं यतो उपेक्खासतिपारिसुद्भिभावतो परिसुद्ध, ततो उपेक्खासतिपारिसुद्धिभावतो 
परियोदातं होति। सुखादीनं पच्चयघातेन यतो वीतरागादिअनङ्गणभावतो अनङ्गणं, ततो वीतरागादिअनङ्गणभावतो 
विगतूपक्किलेसं। यतो सुभावितभावतो मुदु, ततो सुभावितभावतो कम्मनियं। यतो परिसुद्धादीसु ठितभावतो ठितं, 
ततो परिसुद्भादीसु ठितभावतो आनेञ्जप्पत्तं होतीतिपि योजना युत्ता अट्टकथायं (नेत्ति० अट्टु० ५३) युगळतो आगतत्ता। 
सद्भावीरियसतिसमाधिपञ्जाओभासेहि परिग्गहितभावतो आनेञ्जप्पत्तं। सद्भाय हि परिग्गहितं चित्तं पटिपक्खे अस्सद्धिये 
न इञ्जति न चलति, वीरियेन परिग्गहितं चित्तं पटिपक्खे कोसज्जे न इञ्जति, सतिया परिग्गहितं चित्तं पटिपकखे पमादे न 
इञ्जति, समाधिना परिग्गहितं चित्तं पटिपक्खे उद्भच्चे न इञ्जति, पञ्ञाय परिग्गहितं चित्तं पटिपक्खाय अविज्जाय न 
इञ्जति, ओभासगतं चित्तं किलेसन्धकारे न इञ्जति। इति इमेहि छहि धम्मेहि परिग्गहितं चतुत्थज्झानचित्तं आनेञ्जप्पत्तं 
होति। एवं अटुङ्गसमन्नागतत्ता चतुत्थञ्झानचित्तं छन्नं अभिञ्जाजाणानञ्च मनोमर्यिद्धिविपस्सनाजाणानञ्च अधिगमुपायो 
होति, तस्मा सो पञ्ञाविमुत्तिपरिचयो चतुत्थज्झाने दटुब्बोयेवाति सङ्घेपत्थो। वित्थारतो पन अट्ठुकथायं (नेत्ति० अट्टु ५३) 
“तत्थ उपेक्खासतिपारिसुद्धिभावेना”तिआदिना वा “अपरो नयो''तिआदिना वा वुत्तोयेवाति अम्हेहि न वृत्तो । 


“येसं रागादिअङ्गणानं अभावेन अनङ्गणं, येसं अभिज्झादिउपक्किलेसानं अभावेन विगतूपक्किलेसं, याय चित्तस्स 
ठितिया अभावेन ठितं, इञ्जनाय अभावेन आनेञ्जप्पत्तं, ते रागादिअङ्गणादयो कतमाय पक्खा*ति पुच्छितब्बत्ता “तत्थ 
अड्गणा तिआदि वृत्तं । तत्थाति तेसु रागादिअङ्गणादीसु अङ्गणा च रागादिअङ्गणा च उपक्किलेसा 
अभिज्झादिउपक्किलेसा च सन्ति, तदुभयं रागादिअङ्गणअभिज्झादिउपक्किलेसद्वयं तण्हापक्खो रागादिअङ्गणानं 
तण्हासभावत्ता, अभिज्झादिउपक्किलेसानञ्च तण्हाय अनुलोमत्ता। या इञ्जना फन्दना या च चित्तस्स अट्रिति अनवट्टानं 
अत्थि, अयं इञ्जना अट्टठिति दिद्विपक्खो इञ्जनाय च अट्टितिया च मिच्छाभिनिवेसहेतुभावतोति पविचयो कातब्बो। 


“किं पन चतुत्थज्झानचित्तं अहुङ्गसमन्नागतत्तायेव छन्नं अभिञ्ञजाजाणानञ्च मनोमयिद्धिविपस्सनाञाणानञ्च 

अधिगमूपायो होती ति पुच्छितब्बत्ता “चत्तारि इन्द्रियानी' ति वृत्तं। “तस्स चतुत्थज्झानलाभिनो, दुक्खिन्द्रियं 
दोमनस्मसिन्द्रियं सुखिन्द्रियं सोमनस्सिन्द्रियं इति चत्तारिन्द्रियानि चतुत्थज्झाने निरुज्झन्ति, तस्स चतुत्थज्झानलाभिनो 
उपेक्खिन्द्रियं अवसिट्ठु भवति, तस्मापि चतुत्थज्झानचित्तं वृत्तप्पकारानं अटुन्नं जाणानं अधिगमूपायो होति, सो च 
अधिगमूपायभावो चिण्णवसीभावस्सेव भवेय्य, कथं चतुत्थज्झानमत्तलाभिनो चिण्णवसीभावो सिया ति वत्तब्बत्ता सो 
चतुत्थज्झानलाभी चतुत्थज्झानेयेव अट्टुत्वा अरूपसमापत्तियोपि एवं कत्वा निब्बत्तेति भावेति, तस्मा चिण्णवसीभावो 
होतीति दस्सेतुं “सो उपरिमं समापत्ति न्तिआदि वुत्तं। तस्सत्थो अट्ठकथायं (नेत्ति० अट्टु ५३) वित्थारतो वुत्तो, तस्मा 
योजनमत्तं करिस्साम । 


सो रूपावचरचतुत्थज्झानलाभी योगावचरो रूपावचरचतुत्थज्झानसमापत्तितो उपरिमं आकासानञ्चायतनसमापत्ति 
सन्ततो सन्ततरतो मनसि करोति। यथावृत्तं उपरिमं समापत्ति सन्ततो मनसि करोतो तस्स चतुत्थञ्झानलाभिनो 
योगावचरस्स चतुत्थज्झाने सञ्ञा सञ्जापधाना समापत्ति ओळारिका विय हुत्वा सण्ठहति, पटिघसञ्ञा च उक्कण्ठा 
अनभिरति हुत्वा सण्ठहति, सो यथावुत्तेन विधिना मनसि करोन्तो योगावचरो सब्बसो निरवसेसतो रूपसञ्जानं 
समतिक्कमा पटिघसञ्जानं अत्थङ्गमा नानत्तसञ्ञानं अमनसिकारा आकासं अनन्त''न्ति मनसि कत्वा पवत्तमानं 
आकासानञ्चायतनसमापत्ति सच्छिकत्वा उपसम्पज्ज विहरति । रूपसञ्ञा रूपावचरसञ्ञा 
पञ्चविधअभिञ्ञाभिनीहारो होति । नानत्तसञ्ञा नानारम्मणेसु बोकारो अकुसलो पवत्तति। एवं रूपावचरज्झाने 
आवीनवदस्सी हुत्वा ता रूपसञ्ञानानत्तसञ्जायो आरम्मणे समतिक्कमति, अस्स योगावचरस्स पटिघसञ्जा च अब्भत्थं 
गच्छति। एवं इमिना वुत्तनयेन समतिक्कमेन समाहितस्स, सन्तवृत्तिना अरूपावचरसमाधिना समाहितस्स योगावचरस्स 
ओभासो रूपावचरज्झानोभासो अन्तरधायति। रूपानं कसिणरूपानं झानचकखुना दस्सनञ्च अन्तरधायतीति योजना । 


“येन समाधिना समाहितस्स, समाहितस्स ओभासो च रूपानं दस्सनञ्च अन्तरधायति, सो समाधि कित्तकेहि अङ्गेहि 
समन्नागतो, कथं पच्चवेक्खितब्बो ति पुच्छितब्बत्ता “सो समाधी 'तिआदि वुत्तं। सो समाधीति येन 
रूपारूपावचरसमाधिना समाहितो, सो दुविधोपि समाधि अनभिज्झाब्यापादवीरियारम्भेहि तीहि उपकारकङ्गेहि च 
पस्सद्धिसतीहि द्वीहि परिक्खारङ्गेहि च अविक्खित्तेन एकेन सभावङ्गेन च छहि अङ्गेहि समन्नागतोति पच्चवेक्खितब्बो 
पुनप्पुनं चिन्तेतब्बो सल्लक्खेतब्बो। “कथं कत्थ पच्चवेक्खितब्बो'ति पुच्छितब्बत्ता “अनभिज्झासहगतं मे मानसं 
सब्बलोके तिआदि वुत्तं। “तेसु छसु अङ्गेसु कित्तको समथो, कित्तका विपस्सना"ति पुच्छितब्बत्ता एत्तको समथो, एत्तका 
विपस्सनाति विभजितुं “तत्थ यञ्चा'तिआदि वुत्तं । 


५४. “पञ्जाविमुत्ती”ति वुत्तस्स अरहत्तफलस्स समाधिस्स समथविपस्सनासङ्घाता पुब्बभागपटिपदा समाधिमुखेन 
आचरियेन विभत्ता, “ताय पटिपदाय लभितब्बो अरहत्तफलसमाधि कित्तकेन वेदितब्बो"ति पुच्छितब्बत्ता “सो समाधि 
पञ्चविधेन वेदितब्बो ति वुत्तं। यो अरहत्तफलसमाधि समथविपस्सनापटिपदाय लभितब्बो, सो अरहत्तफलसमाधि 
पञ्चविधेन जाणदस्सनेन वेदितब्बो । 


“कथं पञ्चविधजाणदस्सनं पच्चुपद्ठितं भवती"ति वत्तब्बत्ता “अयं समाधी तिआदि वृत्तं। अयं अरहत्तफलसमाधि 
अप्पितप्पितक्खणे फलसमापत्तिसुखत्ता पच्चुष्पन्नसुखो होति, इति पच्चवेक्खन्तस्स अस्स अरहतो पच्चत्तमेव 
जाणदस्सनं पच्चुपड्टितं भवति। अयं अरहत्तफलसमाधि आयति समापज्जितब्बस्स अरहत्तफलसमाधिस्स 
उपनिस्सयपच्चयत्ता आयतिं सुखविपाको होति, इति पच्चवेक्खन्तस्स...पे०... भवति। अयं अरहत्तफलसमाधि 

किलेसअरीहि आरकत्ता अरियो, कामामिसवट्टामिसलोकामिसानं अभावतो निरामिसो च होति, इति 


सन्तो चेव दिवसम्पि समापज्जन्तस्स अतित्तिकरणतो पणीतो च पटिप्पस्सद्भकिलेसेन अरहता पुग्गलेन लद्भत्ता 
पटिप्पस्सद्धिलद्धो च अरहत्तमग्गसमाधिसङ्कातेन एकोदिभावेन अधिगतत्ता एकोदिभावाधिगतो च ससङ्घारेन सपयोगेन 
अधिगतत्ता, नीवरणादिपच्चनीकधम्मे निग्गय्ह अनधिगतत्ता, अञ्जे किलेसे वारेत्वा अनधिगतत्ता, 
अरहत्तमग्गफलभावेनेव पवत्तत्ता नससङ्घारनिग्गय्हवारितगतो होति, इति पच्चवेक्खन्तस्स अस्स अरहतो पच्चत्तमेव 
जाणदस्सनं पच्चुपट्ठितं भवतीति पञ्चविधेन आणदस्सनेन सो अरहत्तफलसमाधि विचयित्वा वेदितब्बोति। 


““पच्चुप्पन्नसुखादीसु समाधीसु कित्तको समथो, कित्तका विपस्सना”ति पुच्छितब्बत्ता “तत्थ यो च समाधि 
पच्चुप्पन्नसुखो”तिआदि वुत्तं। समथो, विपस्सनाति च अरहत्तफलसमथविपस्सनाव अधिप्पेता, न 
पुब्बभागसमथविपस्सनाति। अरहत्तफलसमाधि पञ्चविधेन वेदितब्बोति आचरियेन वुत्तो, “तस्स अरहत्तफलसमाधिस्स 
पुब्बभागपटिपदायं वृत्तो समाधि कित्तकेन वेदितब्बो 'ति पुच्छितब्बत्ता “सो समाधि पञ्चविधेन वेदितब्बो”ति वृत्तं । यो 
रूपावचरचतुत्थज्झानसमाधि पुब्बभागपटिपदायं वुत्तो, सो रूपावचरचतुत्थज्झानसमाधि पञ्चविधेन पकारेन वेदितब्बो। 
““कतमेना ति पुच्छितब्बत्ता “पीतिफरणता'"तिआदि वुत्तं । पठमदुतियज्झानेसु पञ्जा पीतिफरणता होति । 
पठमदुतियततियज्झानेसु पञ्जा सुखफरणता होति। चतुत्थज्झाने चेतोपरियपञ्ञा चेतोफरणता होति । दिब्बचक्खुपञ्ञा 
आलोकफरणता होति । झानं पच्चवेक्खित्वा पवत्तमानपञ्ञा पच्चवेक्खणानिमित्तं होति। इति पञ्चविधेन पञ्जापकारेन 
विचयित्वा वेदितब्बोति। “तेसु पञ्चविधेसु पकारेसु कित्तको समथो, कित्तका विपस्सना”ति पुच्छितब्बत्ता “तत्थ यो च 
पीतिफरणो 'तिआदि वुत्तं । 


५५. सम्पयोगवसेन समाधि आचरियेन विभत्तो, अम्हेहि च जातो, “कथं आरम्मणवसेन विभत्तो”ति पुच्छितब्बत्ता 
“दस कसिणायतनानी तिआदि वुत्तं। इमेहि दसहि आरम्मणेहि कसिणेहिपि समाधि विचिनित्वा वेदितब्बोति। “तेसु 
दससु कित्तको समथो, कित्तका विपस्सना”ति पुच्छितब्बत्ता “तत्थ यञ्चा”तिआदि वुत्तं। कसिणन्ति च 
कसिणमण्डलम्पि परिकम्मम्पि पटिभागनिमित्तम्पि तस्मिं पटिभागनिमित्ते उप्पन्नज्झानम्पि वुच्चति, इध पन 
ससम्पयुत्तज्झानमेव अधिप्पेतं । 


“किं पन वुत्तप्पकारो समाधियेब समथविपस्सनाय योजेतब्बो, उदाहु अज्ञोपि योजेतब्बो' ति वत्तब्बत्ता 
सतिपट्ठानादिपुब्बभागपटिपदाभेदेन अनेकभेदभिन्नो निरवसेसो अरियमग्गोपि विचयित्वा योजेतब्बोति दस्सेतुं “एवं 
सब्बो तिआदि वृत्तं । तत्थ एवन्ति मया वुत्तनयेन वृत्तनयानुसारेन सब्बो निरवसेसो सतिपड्टानादिपुब्बभागपटिपदाभेदेन 
अनेकभेदभिन्नो अरियो मग्गो योजेतब्बो । कथं? येन येन अनभिज्झादिआकारेन पच्चुप्पन्नसुखतादिआकारेन समाधि 
मया वुत्तो, तेन तेन अनभिज्झादिआकारेन पच्चुप्पन्नसुखतादिआकारेन यो यो अरियमग्गो समथेन योजेतुं सम्भवति, सो 
सो अरियमग्गो समथेन विचयित्वा योजयितब्बो। यो यो अरियमग्गो विपस्सनाय योजेतुं सम्भवति, सो सो अरियमग्गो 
विपस्सनाय योजयित्वा योजयितब्बोति अत्थो गहेतब्बो। 


“येहि समथाधिट्ठानेहि विपस्सनाधम्मेहि योजयितब्बो, ते समथाधिट्ठाना विपस्सनाधम्मा कतमेहि धम्मेहि 
सङ्गहिता"ति पुच्छितब्बत्ता “ते तीहि धम्मेहि सङ्गहिता अनिच्चताय दुक्खताय अनत्तताया “ति वुत्तं, ते समथाधिट्ठाना 

विपस्सनाधम्मा “अनिच्चताय पञ्ञाय दुक्खताय पञ्ञाय अनत्तताय पञ्ञाया”ति तीहि अनुपस्सनाधम्मेहि सङ्गहिता 
गण्हिताति अत्थो। अनिच्चतादिना सहचरणतो अनुपस्सनापञ्ञापि “अनिच्चता दुक्खता अनत्तता ति वुच्चति । 


“यो योगी पुग्गलो समथाधिट्ठानं विपस्सनं भावयमानो होति, सो योगी पुग्गलो कि भावयती" ति पुच्छितब्बत्ता “सो 
समथविपस्सनं भावयमानो”तिआदि वृत्तं । 


समथविपस्सनादीनि भावयमानो पुग्गलो रागचरितो दोसचरितो मोहचरितोति तिविधो, “तत्थ कतमो पुग्गलो कतमेन 
कतमेन विमोक्खमुखेन निय्याति, कतमायं कतमायं सिक्खन्तो, कतमं कतमं पजहन्तो, कतमं कतमं अनुपगच्छन्तो, कतमं 
कतमं परिजानन्तो, कतमं कतमं पवाहेन्तो, कतमं कतमं निद्धुनन्तो, कतमं कतमं वमेन्तो, कतमं कतमं निब्बापेन्तो, कतमं 
कतमं उप्पाटेन्तो, कतमं कतमं विजटेन्तो निय्याती”ति पुच्छितब्बत्ता “रागचरितो पुग्गलो”तिआदि वृत्तं। अट्ठकथायं पन 
“इदानि येसं पुग्गलानं यत्थ सिक्खन्तानं विसेसतो निय्यानमुखानि, येसञ्च किलेसानं पटिपक्खभूतानि तीणि 
विमोक्खमुखानि, तेहि सद्भि तानि दस्सेतुं रागचरितो'तिआदि वुत्तन्ति वुत्तं । तस्सत्थोपि अट्ठकथायं (नेत्ति० अट्ट० ५५) 
वुत्तोयेव। 


“कस्मा तीणि विमोक्खमुखानि भावयन्तो तयो खन्धे भावयती”ति वत्तब्बत्ता “तत्थ 
सुञ्ञतविमोक्खमुख' 'न्तिआदि वृत्तं । तत्थाति तेसु तीसु विमोवखमुखेसु । सुञ्जतविमोक्खमुखं पञ्ञाक्खन्धो 
अनत्तानुपस्सनाय पञ्ञापधानत्ता। अनिमित्तविमोक्खमुखं समाधिक्खन्धो अनिच्चानुपस्सनाय समाधिपधानत्ता। 
अप्पणिहितविमोक्खमुखं सीलक्खन्धो दुकखानुपस्सनाय सीलपधानत्ता। इति तीहि विमोक्खमुखेहि तिण्णं खन्धानं 
सङ्गहितत्ता तीणि विमोकखमुखानि भावयन्तो सो योगी पुग्गलो तयो खन्धे भावयतियेवाति पञ्जापधानादिभावो अट्टुकथायं 
(नेत्ति० अट्टु ५५) वुत्तो। तयो खन्धे भावयन्तो अरियं अट्टुङ्गिकं मग्गं भावयति। “कस्मा भावयतीति वत्तब्बत्ता 
कारणं दस्सेतुं “तत्थ या तिआदि वुत्तं । 


तिण्णं खन्धानं अरियअद्ुङ्गिकमग्गभावो विभत्तो, अम्हेहि च जानितो, “कथं समथविपस्सनाभावो जानितब्बो ति 
वत्तब्बत्ता तिण्णं खन्धानं समथविपस्सनाभावं दस्सेतुं “तत्थ सीलक्खन्धो चा तिआदि वुत्तं । “यो योगी पुग्गलो 
समथविपस्सनं भावेति, तस्स योगिनो पुग्गलस्स भवङ्गानि कतमं भावनं गच्छन्तीति पुच्छितब्बत्ता “यो समथविपस्सनं 
भावेति, तस्सा तिआदि वुत्तं। कायो च चित्तञ्च द्वे भवङ्गानि उपपत्तिभवस्स अङ्गानि भावनं वडनं गच्छन्ति। सीलञ्च 
समाधि च द्वे पदानि द्वे पादा भवनिरोधगामिनी पटिपदा भावनं वडुनं गच्छन्ति । 


“कथं गच्छन्तीति वत्तब्बत्ता “सो होति भिक्खू तिआदि वुत्तं। भावितकायोति भावितो कायो 
कायआभिसमाचारिको, कायसंवरो वा येन भिकखुनाति भावितकायो । सेसेसुपि एस नयो। काये कायआभिसमाचारिके, 
कायसंवरे वा भावियमाने सति सम्माकम्मन्तो, सम्मावायामो च द्रे धम्मा भावनं गच्छन्ति कायसमाचारसीलत्ता। सीले 
वाचासंवरआजीवसंवरवसेन पवत्ते सीले भावियमाने सति सम्मावाचा च सम्माआजीवो च द्वे धम्मा भावनं गच्छन्ति 
वाचादिसंवरसीलत्ता। चित्ते चित्तसंवरवसेन पवत्ते चित्ते भावियमाने सति सम्मासति च सम्मासमाधि च द्वे धम्मा भावनं 
गच्छन्ति चित्तसंवरसीलत्ता। पञ्ञाय भावियमानाय सति सम्मादिट्टि च सम्मासङ्कप्पो च द्वे धम्मा भावनं गच्छन्ति समानत्ता, 
उपकारकत्ता च। सम्मासङ्कप्पेन हि पुनप्पुनं सङ्कप्पन्तस्स पञ्जा वड्डतीति। 


“सम्माकम्मन्तो च सम्मावायामो च द्वे धम्मा कायवसेनेव विभत्ता विचेतब्बा कि, उदाहु चित्तवसेन विभत्ता विचेतब्बा 

किन्ति पुच्छितब्बत्ता “तत्थ यो च सम्माकम्मन्तो”तिआदि वृत्तं। कायसुचरितचेतनाभूतो यो च सम्माकम्मन्तो, 
तंसहितो यो च सम्मावायामो सिया कायिको, विरतिभूतो यो च सम्माकम्मन्तो, तंसहितो यो च सम्मावायामो सिया 
चेतसिको, तत्थ तेसु कायिक चेतसिकभूतेसु सम्माकम्मन्तसम्मावायामेसु यो सम्माकम्मन्तसम्मावायामो कायसङ्गहो, सो 
सम्माकम्मन्तसम्मावायामो काये कायआभिसमाचारिके, कायसंवरे वा भाविते सति भावनं गच्छति । यो 
सम्माकम्मन्तसम्मावायामो चित्तसङ्गहो, सो सम्माकम्मन्तसम्मावायामो चित्ते चित्तसंवरे भाविते सति भावनं गच्छतीति 
योजना। 


“समथविपस्सनं भावयन्तो सो योगी पुग्गलो कित्तकं अधिगमं गच्छतीति विचयितब्बत्ता “सो समथविपस्सनं 
भावयन्तो” तिआदि वुत्तं । पञ्चविधं अरियमग्गाधिगमं दस्सेतुं “खिप्पाधिगमो चा” तिआदि वृत्तं। तस्सत्थो अट्टुकथायं 
(नेत्ति० अट्टु० ५५) विभत्तो। “केन कतमो अधिगमो होतीति पुच्छितब्बत्ता “तत्थ समथेना”तिआदि वुत्तं । 


५६. “अरक्खितेन चित्तेना"तिआदिसुत्तत्थो वेनेय्यानं अरहत्तफलविमृत्तिमुखेन आचरियेन विचयितो विभत्तो, 
अम्हेहि च जातो, “देसकस्स दसबलसमन्नागतस्स दस बलानि कथं विचयितब्बानी”ति पुच्छितब्बत्ता “तत्थ यो 
देसयति, सो दसबलसमन्नागतो”तिआदि वुत्तं। अट्टुकथायं पन - 


“इति महाथेरो 'तस्मा रक्खितचित्तस्सा'ति गाथाय वसेन अरहत्तफलविमृत्तिमुखेन विचयहारसम्पातं 
निद्दिसन्तो, देसनाकुसलताय अनेकेहि सुत्तप्पदेसेहि तस्सा पुब्बभागपटिपदाय भावनाविसेसानं भावनानिसंसानञ्च 
विभजनवसेन नानप्पकारतो विचयहारं दस्सेत्वा, इदानि दसन्नं तथागतबलानम्पि वसेन तं दस्सेतुं तत्थ यो 
देसयतीतिआदिमाहा"ति - 


वुत्तं । तत्थ तत्थाति तेसु समथविपस्सनं भावयन्तेसु सासितब्बसासकेसु। दसबलसमन्नागतो यो देसको सत्था 
“अरक्खितेन चित्तेना"तिआदिधम्मं देसेति, ओवादेन सावके न विसंवादयति, तस्स देसकस्स सत्थुनो दस बलानि 
विचयितब्बानीति योजना । 


“किन्ति देसेती "ति पुच्छितब्बत्ता “सो तिविध''न्तिआदि वुत्तं । तेसु दससु तथागतबलेसु ठानाट्टानआणं पठमं 
तथागतबलं नाम, “तं बलं कथं विचयितब्ब' न्ति पुच्छितब्बत्ता “सो तथा ओवदितो 'तिआदि वुत्तं। अत्थो अट्टुकथायं 
(नेत्ति० अट्ट० ५६) वृत्तो, पाळिवसेनपि पाकटो। “एतं ठानं न विज्जती"ति जाननं अट्टानञाणं नाम, “एतं ठानं 
विज्जती 'ति जाननं ठानञाणं नामाति ठानाड्ठानानं जाननजाणं पठमं तथागतबलं विचयितब्बन्ति अधिप्पायो वेदितब्बो। (१) 


५७. ठानाट्टानजाणं पठमं तथागतबलं आचरियेन विचयितं विभत्तं अम्हेहि च जातं, “कथं 
सब्बत्थगामिनिपटिपदाजाणं दुतियतथागतबलं विचयितब्ब'न्ति पुच्छितब्बत्ता “इति ठानाद्वानता ति वुत्तं । “अयं 
पटिपदा इमस्मिं भवे गामिनी, अयं पटिपदा इमस्मिं भवे गामिनी”ति सब्बत्थ गामिनिया पटिपदाय जाननजाणं 
सब्बत्थगामिनिपटिपदाञाणं नामाति सब्बत्थगामिनिपटिपदाजाणं दुतियं तथागतबलं विचयितब्बन्ति अधिप्पायो। (२) 


५९. सब्बत्थगामिनिपटिपदाजाणं दुतियं तथागतबलं आचरियेन विचयितं, अम्हेहि च जातं, “कथं 
अनेकधातुनानाधातुजाणं ततियं तथागतबलं विचयितब्बःन्ति पुच्छितब्बत्ता “इति सब्बत्थगामिनी पटिपदा तिआदि 
वृत्तं। “अयं धातु च अयं धातु च अनेकधातु नाम, अयं धातु च अयं धातु च नानाधातु नामा”ति अनेकधातुनानाधातूनं 

जाननजाणं अनेकधातुनानाधातुञाणं नामाति अनेकधातुनानाधातुजाणं ततियं तथागतबलं विचयितनब्बन्ति । (३) 


६०. अनेकधातुनानाधातुञाणं ततियं तथागतबलं आचरियेन विचयितं विभत्तं, अम्हेहि च जातं, “कथं सत्तानं 
नानाधिमुत्तिकताजाणं चतुत्थं तथागतबलं विचयितब्ब'न्ति पुच्छितब्बत्ता “इति अनेकधातुनानाधातुकस्स 
लोकस्सा”तिआदि वुत्तं। “इमे सत्ता एवं अधिमुत्ता, इमे सत्ता एवं अधिमुत्ता*ति सत्तानं अधिमुच्चनानं जाननञाणं सत्तानं 
नानाधिमृत्तिकताजाणं नामाति सत्तानं नानाधिमुत्तिकताजाणं चतुत्थं तथागतबलं विचयितब्बन्ति। (४) 


सत्तानं नानाधिमुत्तिकताजाणं चतुत्थं तथागतबलं आचरियेन विभत्तं, अम्हेहि च जातं, “कथं विपाकवेमत्तताजाणं 
पञ्चमं तथागतबलं विचयितब्ब”न्ति पुच्छितब्बत्ता “इति ते यथाधिमुत्ता चा तिआदि वुत्तं। “एवं अधिमुत्तानं सत्तानं इदं 
कम्मं कण्हं, इमस्स कण्हकम्मस्स अयं विपाको। इदं कम्मं सुक्कं, इमस्स सुक्ककम्मस्स अयं विपाको ति एवमादीहि 
विपाकानं नानत्तजाननञाणं विपाकवेमत्तताजाणं नामाति विपाकवेमत्तताजाणं पञ्चमं तथागतबलं विचयितब्बन्ति । 


६२. विपाकवेमत्तताजाणं पञ्चमं तथागतबलं आचरियेन विचयितं, अम्हेहि च जातं, “कथं झानानं 
संकिलेसवोदानवुड्ानजाणं छट तथागतबलं विचयितब्ब''न्ति पुच्छितब्बत्ता “इति तथा समादिन्नान'न्तिआदि वुत्तं । 
“एवं समादिन्नानं कम्मानं झानानं विमोक्खानं समाधीनं समापत्तीनं अयं संकिलेसो, इदं वोदानं, इदं बुद्ठानं, एवं 
संकिलिस्सति, एवं बोदायति, एवं बुद्ुहती”ति झानानं संकिलेसवोदानवुड्ानानं अनावरणजञाणं झानानं 
संकिलेसवोदानवुड्टानञाणं नामाति झानानं संकिलेसवोदानवुट्ठानजाणं छट्टं तथागतबलं विचयितब्बन्ति। (५) 


६३. झानानं संकिलेसञाणं छटुं तथागतबलं आचरियेन विचयितं, “कथं इन्द्रियपरोपरियत्तवेमत्तताञाणं सत्तमं 
तथागतबलं विचयितब्ब'न्ति पुच्छितब्बत्ता “इति तस्सेव समाधिस्सा”तिआदि वुत्तं । “एवं आधिपतेय्यट्टेन इन्द्रियानि, 
एवं अकम्पियट्ठेन बलानी”ति जाननेन सह “अयं मुदिन्द्रियो, अयं मञ्झिन्द्रियो, अयं तिक्खिन्द्रियो "ति परसत्तानं 
परपुग्गलानं इन्द्रियबलानं अमुदुमज्झाधिमत्तताजाननञाणंअमुदुमज्झाधिमत्तताजाननञाणं 
इन्द्रियपरोपरियत्तवेमत्तताञाणं नामाति इन्द्रियपरोपरियत्तवेमत्तताञाणं सत्तमं तथागतबलं विचयितब्बन्ति। (६) 


६४. इन्द्रियपरोपरियत्तञाणं सत्तमं तथागतबलं आचरियेन विचयितं, “कथं पुब्बेनिवासानुस्सतिञाणं अट्ठमं 
तथागतबलं विचयितब्बं, कथं दिब्बचक्खुजाणं नवमं तथागतबलं विचयितब्ब''न्ति पुच्छितब्बत्ता “इति तत्थ यं 
अनेकविहित न्तिआदि वुत्तं। “एकं जाति" न्तिआदिना जातिवसेन वा “एवंनामोतिआदिना 
नामगोत्तवण्णाहारसुखदुक्खपटिसंवेदनाय परियन्तवसेन वा साकारस्स सउद्देसस्स अनेकविहितपुब्बेनिवासस्स तंतंभवस्स 
असेसतो जाननजाणं पुब्बेनिवासानुस्सतिजाणं नामाति पुब्बेनिवासानुस्सतिञाणं अट्टुमं तथागतबलं विचयितब्बन्ति । 


(७) 


चवमानउपपज्जमानहीनपणीतसुवण्णदुब्बण्णसुगतदुग्गतयथाकम्मूपगानं सत्तानं असेसतो चुतूपपातानं जाननञाणं 
दिब्बचक्खुजाणं नामाति दिव्बचक्खुञजाणं नवमं तथागतबलं विचयितब्बन्ति। (८-९) 


पुब्बेनिबासादिअट्ुमनवमं तथागतबलं आचरियेन विचयितं विभत्तं, “कथं सब्बासवक्खयञाणं दसमं तथागतबलं 
विचयितब्ब''न्ति पुच्छितब्बत्ता “इति तत्थ य न्तिआदि वृत्तं । बोधिमूले संकिलेसमारनिहनं जाणं उप्पन्नं, इदं 
किलेसमारनिहनं जाणं सब्बासवक्खयजाणं नामाति सब्बासववखयजाणं दसमं तथागतबलं विचयितब्बन्ति अयं 

सङ्घेपत्थो। वित्थारतो पन पाळितो च अट्ठकथातो च यतिपोतानम्पि पाकटो भवेय्याति मञ्जित्वा न दस्सितो ।(१०) 


““एत्तकोव विचयहारसम्पातो परिपुण्णो"ति वत्तब्बत्ता “नियुत्तो विचयो हारसम्पातो”ति वुत्तं । ये ये सुत्तप्पदेसत्था 
वुत्ता, ते ते सृत्तप्पदेसत्था येन येन संबण्णनाविसेसभूतेन विचयहारसम्पातेन विचयितब्बा, सो सो संबण्णनाविसेसभूतो 
विचयहारसम्पातो नियुत्तो यथारहं नीहरित्वा युज्जितब्बोति अत्थो गहेतब्बोति । 


इति विचयहारसम्पाते सत्तिबलानुरूपा रचिता 
विभावना निद्टिता। 
पण्डितेहि पन...पे०... गहेतब्बोति । 
३. यृत्तिहारसम्पातविभावना 


६७. येन येन विचयहारसम्पातेन सुत्तप्पदेसत्था आचरियेन विचयितब्बा, अम्हेहि च जाता, सो विचयहारसम्पातो 
परिपुण्णो, “कतमो युत्तिहारसम्पातो”ति पुच्छितब्बत्ता “तत्थ कतमो युत्तिहारसम्पातो”तिआदि वुत्तं। अट्टुकथायं पन - 
“एवं नानानयेहि विचयहारसम्पातं वित्थारेत्वा इदानि यृत्तिहारसम्पातादीनि दस्सेतुं तत्थ कतमो युत्तिहारसम्पातोतिआदि 
आरद्भ”न्ति (नेत्ति० अट्टु ६५) वुत्तं । तत्थाति तेसु देसनाहारसम्पातादीसु सोळससु हारसम्पातेसु कतमो संवण्णनाविसेसो 
युत्तिहारसम्पातो नामाति पुच्छति, पुच्छित्वा यस्मिं सुत्तप्पदेसे वृत्तानं अत्थानं युत्तिभावो विचारेतब्बो, तं सुत्तप्पदेसं नीहरितुं 


"तस्मा रक्खितचित्तस्स, सम्मासङ्कप्पगोचरो। 
सम्मादिड्िपुरेकखारो, जत्वान उदयब्बयं | 
थिनमिद्धाभिभू भिक्खु, सब्बा दुग्गतियो जहे”ति॥ (उदा० ३२; नेत्ति० ३१, ७८) - 


वुत्तं । तस्सं गाथायं तस्मा अरक्खितचित्तस्स मारवसानुगतत्ता सतिसंवरइन्द्रियसंवरादिवसेन भिक्खु रक्खितचित्तो अस्स 
भवेय्य, तस्मा कामवितक्कादिमिच्छासङ्कप्पगोचरस्स मारवसानुगतत्ता नेक्खम्मसङ्कप्पादिवसेन भिक्खु 
सम्मासङ्कप्पगोचरो अस्स भवेय्य, तस्मा मिच्छादिद्रिहतचित्तस्स मारवसानुगतत्ता योनिसोमनसिकारेन भिक्खु उदयब्बयं 
जत्वान सम्मादिद्विपुरेक्खारो अस्स भवेय्य, तस्मा थिनमिद्धेन हतचित्तस्स मारवसानुगतत्ता वीरियवसेन भिक्खु 
थिनमिद्धाभिभू अस्स भवेय्य, तादिसो भिक्खु सब्बा दुग्गतियो जहे जहिस्सतीति अत्थो वेदितब्बो। 


“तस्सं गाथायं कथं युत्तिभावो विचारेतब्बो "ति वत्तब्बत्ता “तस्मा रक्खितचित्तस्सा तिआदि वुत्तं । रक्खितचित्तस्स 
सम्मासङ्कप्पगोचरो भविस्सतीति अत्थो युज्जति एव, नो न युज्जति। मिच्छासङ्कप्पानम्पि जहितत्ता सम्मादिड्िपुरेक्खारो 
हुत्वा विहरन्तो उदयब्बयं पटिविज्झिस्सतीति अत्थो युज्जति सम्मादि्टिपुरेकखारस्स उदयब्बयानुपस्सनासम्भवतो। 
उदयब्बयं पटिविज्झन्तो सब्बा दुग्गतियो जहिस्सतीति अत्थो युज्जति उदयब्बयानुपस्सनानुक्कमेन अरियमग्गसम्भवतो। 
सब्बा दुग्गतियो जहन्तो सब्बानि दुग्गतिविनिपातभयानि समतिक्कमिस्सतीति अत्थो युज्जति सब्बेसं 
दुग्गतिविनिपातभयानं अनुप्पज्जनतो । 

““एत्तकोव यृत्तिहारसम्पातो परिपुण्णो"ति वत्तब्बत्ता “नियुत्तो यृत्तिहारसम्पातो”ति वुत्तं । येन येन 
संवण्णनाविसेसभूतेन युत्तिहारसम्पातेन सृत्तप्पदेसत्थानं युत्तिभावो विचारेतब्बो, सो सो संवण्णनाविसेसभूतो 
युत्तिहारसम्पातो नियृत्तो यथारहं निद्धारेत्वा युज्जितब्बोति अत्थो गहेतब्बोति । 


इति युत्तिहारसम्पाते सत्तिबलानुरूपा रचिता 
विभावना निट्टिता। 
पण्डितेहि पन...पे०... गहेतब्बोति । 
४. पदट्ठानहारसम्पातविभावना 


६६. येन येन यृत्तिहारसम्पातेन सुत्तप्पदेसत्थानं यृत्तिभावो आचरियेन विभावितो, अम्हेहि च जातो, सो 
युत्तिहारसम्पातो परिपुण्णो, “कतमो पदट्ठानहारसम्पातो"ति पुच्छितब्बत्ता “तत्थ कतमो पदट्टानो हारसम्पातो ति 
पुच्छति । 


पुच्छित्वा यस्मिं सुत्तप्पदेसे वृत्तानि पदद्ठानानि नीहरितानि, तं सुत्तप्पदेसं नीहरितुं “तस्मा रक्खितचित्तस्स, 
सम्मासङ्कप्पगोचरोति गाथा ति वुत्ता। गाथात्थो वुत्तोव। “कतमे गाथात्था कतमेसं धम्मानं पदड्डानानी”ति पुच्छितब्बत्ता 
“तस्मा रक्खितचित्तस्सा”तिआदि वुत्तं। “तस्मा रक्खितचित्तस्सा”ति सृत्तप्पदेसस्स अत्थभूता इन्द्रियेसु गुत्तद्वारता 
तिण्णं सुचरितानं पदट्टानं नाम सुचरितपारिपूरिया आसन्नकारणत्ता। “सम्मासङ्कप्पगोचरो ति सृत्तप्पदेसस्स अत्थभूता 
नेक्खम्मसङ्कप्पादयो सम्मासङ्कप्पा समथस्स पदट्टानं नाम कामच्छन्दआदिनीवरणविक्खम्भनस्स आसन्नकारणत्ता। 
““सम्मादिट्रिपुरेक्खारोति सुत्तप्पदेसस्स अत्थभूता कम्मस्सकतासम्मादिड्टि च सप्पच्चयनामरूपदस्सनसम्मादिड्टि च 
विपस्सनाय पदट्ठानं नाम अनिच्चानुपस्सनादीनं विसेसकारणत्ता। “जत्वान उदयब्बय' न्ति सुत्तप्पदेसस्स अत्थभूता 
उदयब्बयानुपस्सनापञ्ञा दस्सनभूमिया पदट्टानं नाम पठममग्गाधिगमस्स आसन्नकारणत्ता। “थिनमिद्धाभिभू 
भिक्ख्‌ ति सुत्तप्पदेसस्स अत्थभूतं थिनमिद्धाभिभवनं वीरियस्स पदट्टानं नाम आसन्नकारणत्ता। “सब्बा दुग्गतियो 
जहे ति सुत्तप्पदेसस्स अत्थभूता पहातब्बजहनभावनाय अरियमग्गभावनाय पदद्वानं नाम पहातब्बप्पहानेन 
अरियमग्गभावनापारिपूरिसम्भवतो । 


““एत्तकोव पदड्ानहारसम्पातो परिपुण्णो”ति वत्तब्बत्ता “नियृत्तो पदट्टानो हारसम्पातो ति वुत्तं । येन येन 
संवण्णनाविसेसभूतेन पदट्ठानहारसम्पातभूतेन सुत्तप्पदेसत्थानि पदड्डानानि नीहरितानि, सो सो संवण्णनाविसेसभूतो 
पदट्ठानहारसम्पातो नियुत्तो यथारहं निद्धारेत्वा युज्जितब्बोति अत्थो गहेतब्बोति। 


इति पदड्ठानहारसम्पाते सत्तिबलानुरूपा रचिता 
विभावना निद्ठिता। 
पण्डितेहि पन...पे०... गहेतब्बोति । 

५. लक्खणहारसम्पातविभावना 


६७. येन येन पदट्ठानहारसम्पातेन सुत्तप्पदेसत्थानि पदड्डानानि आचरियेन निद्धारितानि, अम्हेहि च जातानि, सो 
पदड्डानहारसम्पातो परिपुण्णो, “कतमो लक्खणहारसम्पातो ति पुच्छितब्बत्ता “तत्थ कतमो लक्खणो 
हारसम्पातोतिआदि वुत्तं । तत्थ तेसु देसनाहारसम्पातादीसु सोळससु हारसम्पातेसु कतमो संवण्णनाविसेसो 
लक्खणहारसम्पातो नामाति पुच्छति। 


“कतमेहि सुत्तत्थेहि समानलवखणा कतमे धम्मा गहिता"ति पुच्छितब्बत्ता “तस्मा 'तिआदि वुत्तं । “तस्मा 
रक्खितचित्तस्स, सम्मासङ्कप्पगोचरो”ति सृत्तप्पदेसेन वृत्तं इदं रक्खणं सतिन्द्रियं गहितं, सतिन्द्रिये गहिते 
सद्भादिपञ्चिन्द्रियानि गहितानि भवन्ति इन्द्रियड्ठेन समानलक्खणत्ता। “सम्मादिट्टिपुरेक्खारो ति सृत्तप्पदेसेन वुत्ता 
सम्मादिट्टि गहिता, सम्मादिट्रिया गहिताय अरियो अद्टङ्गिको मग्गो गहितो भवति। तं किस्स हेतूति कारणं पुच्छति । 
पुच्छित्वा कारणमाह “सम्मादिद्वितो ही तिआदिना। सम्मादिद्िहेतुतो सम्मासङ्कप्पो हि यस्मा पभवति, तस्मा, 
सम्मासङ्कप्पतो सम्मावाचा हि यस्मा पभवति, तस्मा, सम्मावाचातो सम्माकम्मन्तो हि यस्मा पभवति, तस्मा, 
सम्माकम्मन्ततो सम्माआजीवो हि यस्मा पभवति, तस्मा, सम्माआजीवतो सम्मावायामो हि यस्मा पभवति, तस्मा, 
सम्मावायामतो सम्मासतिहि यस्मा पभवति, तस्मा, सम्मासतितो सम्मासमाधि हि यस्मा पभवति, तस्मा, सम्मासमाधितो 
सम्माविमृत्ति हि यस्मा पभवति, तस्मा, सम्माविमृत्तितो सम्माविमुत्तिजाणदस्सनं हि यस्मा पभवति, तस्मा, अरियो 
अद्टुङ्गिको मग्गो गहितो भवतीति। 


“एत्तकोव लक्खणहारसम्पातो परिपुण्णो”ति वत्तब्बत्ता “नियुत्तो लक्खणो हारसम्पातो”ति वुत्तं । येन येन 
संवण्णनाविसेसभूतेन लक्खणहारसम्पातेन सुत्तप्पदेसत्था समानलक्खणेन गहिता भवन्ति, सो सो संवण्णनाविसेसभूतो 
लक्खणहारसम्पातो नियुत्तो यथारहं निद्धारेत्वा युज्जितब्बोति अत्थो गहितोति। 


इति लक्खणहारसम्पाते सत्तिबलानुरूपा रचिता 
विभावना निट्टिता। 
पण्डितेहि पन...पे०... गहेतब्बोति । 
६. चतुब्यूहहारसम्पातविभावना 


६८. येन येन लक्खणहारसम्पातेन सुत्तप्पदेसत्था समानलक्खणेन गहिता, सो लक्खणहारसम्पातो परिपुण्णो, 
“कतमो चतुब्यूहहारसम्पातो "ति पुच्छितब्बत्ता “तत्थ कतमो चतुब्यूहो हारसम्पातो'तिआदि वुत्तं। तत्थ तेसु 
देसनाहारसम्पातादीसु सोळससु हारसम्पातेसु कतमो संवण्णनाविसेसो चतुब्यूहहारसम्पातो नामाति पुच्छति । 


“*कतमसिमि सुत्ते कतमे निरुत्याधिप्पायनिदानपुब्बापरानुसन्धयो निद्धारिता"ति पुच्छितब्बत्ता “तस्मा तिआदि वृत्तं । 
“तस्मा रक्खितचित्तस्सा”ति सृत्तप्पदेसे “रक्खीयते रक्खित न्ति निरुत्ति “परिपालीयती ति इमिना परियायेन दस्सेति, 
इतिसद्दस्स आद्यत्थत्ता “चिन्तेतीति चित्तं, अत्तनो सन्तानं चिनोतीति चित्तं, पच्चयेहि चितन्ति चित्तं, चित्तविचित्तद्ठेन 
चित्तं, चित्तकरणद्रेन चित्तं, रक्खितं चित्तं यस्साति रक्खितचित्तो। सम्मा सङ्कप्पेतीति सम्मासङ्कप्पो, गावो चरन्ति एत्थाति 

गोचरो, गोचरो वियाति गोचरो, सम्मासङ्कप्पो गोचरो अस्साति सम्मासङ्कप्पगोचरो। सम्मा पस्सतीति सम्मादिट्टि, 
सम्मादिद्ठि पुरेक्खारो अस्साति सम्मादिट्रिपुरेक्खारो । जानातीति जत्वान। उदयो च वयो च उदयब्बयं | थिनञ्च मिद्धञ्च 
थिनमिद्ध, अभिभवतीति अभिभू, थिनमिद्धं अभिभूति थिनमिद्धाभिभू । भिक्खतीति भिक्ख्‌ ति निरुत्तिपि नीहरिता । 
तेनाह - “इति-सद्दो आद्यत्थो'ति (नेत्ति० अट्ट ६८) । एसा वृत्तप्पकारा पञ्जत्ति निरुत्ति नामाति नीहरिता। 


इध सुत्तप्पदेसे भगवतो को अधिप्पायोति चे पुच्छेय्य, ये सप्पुरिसा सब्बाहि दुग्गतीहि परिमुच्चितुकामा भविस्सन्ति, 
ते सप्पुरिसा धम्मचारिनो रक्खितचित्ता भविस्सन्तीति अयं अधिप्पायो । एत्थ तस्मा रक्खितचित्तस्सा"तिआदिसुत्तप्पदेसे 
भगवतो अधिप्पायोति नीहरितब्बो। 


“कतमं निदान” न्ति चे पुच्छेय्य, कोकालिको सारिपृत्तमोग्गल्लानेसु थेरेसु चित्तं अरक्खित्वा पदोसयित्वा 
महापदुमनिरये यस्मा उपपन्नो, यस्मा भगवा च सतिआरक्खेन समन्नागतो सब्बा दुग्गतियो जहति, तस्मा च सब्बा 
दुग्गतियो जहितुकामो भिक्खु सप्पुरिसो रक्खितचित्तो अस्स भवेय्याति निदानं नीहरितब्बं । 


“कतमो पुब्बापरसन्धी”ति चे पुच्छेय्य, सुत्तम्हि “सतिया चित्तं रक्खितब्ब''न्ति यं वचनं वुत्तं, तेन पुब्बवचनेन अयं 


निद्भारितब्बोति। 


“एत्तकोव चतुब्यूहहारसम्पातो परिपुण्णो"ति वत्तब्बत्ता “नियृत्तो चतुब्यूहो हारसम्पातो ति वुत्तं। येन येन 
संबण्णनाविसेसभूतेन चतुब्यूहहारसम्पातेन निरुत्याधिप्पायनिदानपुब्बापरानुसन्धि निद्भारितब्बो, सो सो 
संवण्णनाविसेसभूतो चतुब्यूहहारसम्पातो नियृत्तो यथारहं निद्धारेत्वा युज्जितब्बोति अत्थो गहेतब्बोति । 


इति चतुब्यूहहारसम्पाते सत्तिबलानुरूपा रचिता 
विभावना निद्टिता। 
पण्डितेहि पन...पे०... गहेतब्बोति । 
७. आवट्टहारसम्पातविभावना 


६९. येन येन चतुब्यूहहारसम्पातेन निरुत्याधिप्पायनिदानपुब्बापरानुसन्धयो विभत्ता, सो चतुब्यूहहारसम्पातो 
परिपुण्णो, “कतमो आवड्हारसम्पातो”ति पुच्छितब्बत्ता “तत्थ कतमो आवट्टो हारसम्पातो”तिआदि वृत्तं । तत्थ कतमो 
संवण्णनाविसेसो आवट्टहारसम्पातो नामाति पुच्छति। 


"कतमे सुत्तत्था कथं आवट्टेतब्बा"ति पुच्छितब्बत्ता “तस्मा तिआदि वुत्तं । नेक्खम्मसङ्कप्पसङ्घातसम्मासङ्कप्पबहुलो 
कसिणादिवसेन, अविहिंसासङ्कप्पसङ्घातसम्मासङ्कप्पबहुलो मेत्तादिवसेन अधिगताय चित्तेकग्गताय चित्तं ठपेन्तो 
संकिलेसतो रक्खितचित्तो नाम होति, “तस्मा रक्खितचित्तस्स, सम्मासङ्कप्पगोचरो”ति इमिना रक्खितचित्ते वृत्ते सति 
या एकग्गता आवट्टेतब्बा, सा अयं एकग्गता समथो। “सम्मादिद्विपुरेक्खारो ति इमिना सम्मादिद्विपुरेक्खारे वृत्ते सति या 
पञ्जा आवट्टेतब्बा, सा अयं पञ्जा विपस्सना। “जत्वान उदयब्बय'न्ति इमिना उदयब्बयजाणसमन्नागते वृत्ते सति या 


www.tipitaka.org Vipassana Research Institute 


Page ]45 sur 2]] 


दुक्खपरिजानना आवड्टेतब्बा, सा अयं दुक्खपरिजानना दुक्खपरिञ्ञा। “थिनमिद्धाभिभू भिक्ख्‌ ति इमिना 
पुग्गलाधिट्ठानेन यं थिनमिद्धाभिभवनं वुत्तं, इदं थिनमिद्धाभिभवनं समुदयप्पहानं। “सम्मा दुग्गतियो जहे ति इमिना यो 
सब्बदुग्गतिजहनसङ्कातो अनुप्पादो वृत्तो, सो अयं अनुप्पादो निरोधो। इति दुक्खपरिञ्ञाय परिञ्ञेतब्बं दुकखसच्चं 
आवट्टेतब्बं, समुदयप्पहानेन पहातब्बं समुदयसच्चं आवड्टेतब्बं, निरोधेन निरोधसच्चं आवट्टेतब्बं, समथविपस्सनाहि 
मग्गसच्चं आवड्टेतब्बन्ति इमानि चत्तारि सच्चानि आवड्टेतब्बानीति । 


““एत्तकोव आठट्टो हारसम्पातो परिपुण्णो”ति वत्तब्बत्ता “नियुत्तो आवट्टो हारसम्पातो”ति वुत्तं । येन येन 
संवण्णनाविसेसभूतेन आवड्टहारसम्पातेन समथादयो आवट्टेतब्बा, सो सो संवण्णनाविसेसभूतो आवड्टहारसम्पातो नियुत्तो 
यथारहं निद्धारेत्वा युज्जितब्बोति अत्थो गहेतब्बोति। 


इति आवट्टहारसम्पाते सत्तिबलानुरूपा रचिता 
विभावना निट्टिता। 
पण्डितेहि पन...पे०... गहेतब्बोति । 
८. विभत्तिहारसम्पातविभावना 


७०. येन येन आवट्टहारसम्पातेन सृत्तत्था आवट्ेतब्बा, सो आवट्टहारसम्पातो परिपुण्णो, “कतमो 
विभत्तिहारसम्पातो"ति पुच्छितब्बत्ता “तत्थ कतमो विभत्तिहारसम्पातोतिआदि वुत्तं । तत्थ कतमो संवण्णनाविसेसो 
विभत्तिहारसम्पातो नामाति पुच्छति । 


गोचरो”ति गाथा वृत्ता, तिस्सं गाथायं वुत्तो कुसलपक्खो धम्मो कुसलपक्खेन धम्मेन सतिसंवरो धम्मो निद्दिसितब्बो 
विभजितब्बो, अकुसलपक्खेन धम्मेन निद्दिसितब्बो विभजितब्बो । 


कथं? “रक्खितचित्तस्सा ति पदेन वृत्तो कुसलपक्खो सतिसंवरो धम्मो “चक्खुद्वारसंवरो...पे०... मनोद्वारसंवरो ति 
छब्बिधेन कुसलपक्खेन धम्मेन निद्दिसितब्बो विभजितब्बो। “सम्मासङ्कप्पो ति पदेन वुत्तो कुसलपक्खो सम्मासङ्कप्पो 
धम्मो “नेक्खम्मसङ्कप्पो अब्यापाद-सङ्कप्पो अनिहिंसासङ्कप्पो”ति तिविधेन कुसलपक्खेन धम्मेन विभजितब्बो । 
““सम्मादिट्रिपुरेक्खारो”ति पदेन वुत्ता कुसलपक्खा धम्मजाति “दुक्खे जाणं, दुकखसमुदये जाणं, दुक्खनिरोधे जाणं, 
दुक्खनिरोधगामिनिपटिपदाय जाणं, पुब्बन्ते जाणं, अपरन्ते जाणं, पुब्बन्तापरन्ते जाणं, इदप्पच्चयतापटिच्चसमुप्पन्नेसु 
धम्मेसु जाण''न्ति (ध० स० १०६३) अट्टुविधेन कुसलपकखेन धम्मेन विभजितब्बा । “अत्वान उदयब्बय”न्ति पदेन वुत्तं 
कुसलपक्खउदयब्बयञाणं धम्मजातं पञ्जासविधेन उदयब्बयञाणेन कुसलपक्खेन विभजितब्बं । “थिनमिद्धाभिभू ति 
पदेन वुत्तं थिनमिद्धाभिभवनं कुसलपकखं धम्मजातं “सोतापत्तिमग्गाभिभवनं सकदागामिमग्गाभिभवनं 
अनागामिमग्गाभिभवनं अरहत्तमग्गाभिभवन न्ति चतुब्बिधेन कुसलपकखेन विभजितब्बं । 


सतिसंबरो कुसलपक्खो “लोकियो सतिसंवरो, लोकुत्तरो सतिसंवरो ति दुब्बिधेन विभजितब्बोति। लोकियो 
सतिसंवरो कामावचरोवाति एकविधेन विभजितब्बो। लोकुत्तरा सतिसंवरो “दस्सनभूमि, भावनाभूमी' ति दुब्बिधेन 

विभजितब्बो। कामावचरो सतिसंवरो “कायानुपस्सनासतिसंवरो वेदनानुपस्सनासतिसंवरो चित्तानुपस्सनासतिसंवरो 
धम्मानुपस्सनासतिसंवरो "ति चतुब्बिधेन विभजितब्बो। लोकुत्तरो सतिसंवरोपि तथा चतुब्बिधेन विभजितब्बो । 
सम्मासङ्कप्पसम्मादि्रियोपि लोकियलोकुत्तरवसेन दुब्बिधादिभेदेन विभजितब्बा । पदद्ठानेनपि पदट्ठानहारसम्पाते वुत्तनयेन 
विभजितब्बा। 


अकुसलपकखेन “अरक्खितेन चित्तेना”ति पदेन वुत्तो असंवरो “चक्खुअसंवरो ...पे०... कायअसंवरो, 
चोपनकायअसंवरो, वाचाअसंवरो, मनोअसंबरो"ति अट्टविधेन विभजितब्बो। “मिच्छादिद्विहतेना ति पदेन गहितो 
मिच्छासङ्कप्पो “कामवितक्को ब्यापादवितक्को विहिंसावितक्को "ति तिविधेन विभजितब्बो। “मिच्छादिट्टी "ति पदेन वुत्ता 


द्वासट्रिदिट्टिविधेनपि विभजितब्बा । थिनमिद्धं पञ्चविधेन ससङ्कारिकविधेन विभजितब्बं । 


““एत्तकोव विभत्तिहारसम्पातो परिपुण्णो”ति वत्तब्बत्ता “नियुत्तो विभत्तिहारसम्पातो” ति वुत्तं । येन येन 
संवण्णनाविसेसभूतेन विभत्तिहारसम्पातेन सुत्तप्पदेसत्था विभत्ता, सो सो संवण्णनाविसेसभूतो विभत्तिहारसम्पातो 
नियुत्तोति यथारह निद्धारेत्वा युज्जितब्बोति अत्थो गहेतब्बोति । 


इति विभत्तिहारसम्पाते सत्तिबलानुरूपा रचिता 
विभावना निट्टिता। 
पण्डितेहि पन...पे०... गहेतब्बोति । 
९. परिवत्तनहारसम्पातविभावना 


७१. येन येन विभत्तिहारसम्पातेन सुत्तप्पदेसत्था विभत्ता, सो विभत्तिहारसम्पातो परिपुण्णो, “कतमो 
परिवत्तनहारसम्पातो”ति पुच्छितब्बत्ता “तत्थ कतमो परिवत्तनो हारसम्पातो”तिआदि वुत्तं । 


“कतमे सुत्तप्पदेसत्था कथं परिवत्तेतब्बा"ति पुच्छितब्बत्ता “तस्मा 'तिआदि वुत्तं। या “तस्मा...पे०... गोचरो"ति 
गाथा वुत्ता, ताय गाथाय या समथविपस्सना निद्भारिता, ताय समथविपस्सनाय भाविताय अकुसलानं निरोधो फलं पयोजनं 
होति, परिञ्ञातं दुक्खं होति, समुदयो पहीनो होति, मग्गो भावितो होतीति परिवत्तेतब्बो। पटिपक्खेन पन समथविपस्सनाय 
अभाविताय अकुसलानं अनिरोधो, अपरिञ्ञातं दुक्खं, समुदयो अप्पहीनो, मग्गो अभावितो होतीति परिवत्तेतब्बो। 


““एत्तकोव परिवत्तनहारसम्पातो परिपुण्णो”ति वत्तब्बत्ता “नियुत्तो परिवत्तनो हारसम्पातो”ति वुत्तं। येन येन 
संवण्णनाविसेसभूतेन परिवत्तनहारसम्पातेन सुत्तप्पदेसत्था परिवत्तेतब्बा, सो सो संवण्णनाविसेसभूतो परिवत्तनहारसम्पातो 
नियुत्तो यथारहं नीहरित्वा युज्जितब्बोति अत्थो गहेतब्बोति। 


इति परिवत्तनहारसम्पाते सत्तिबलानुरूपा रचिता 


विभावना नि्टिता। 

पण्डितेहि पन...पे०... गहेतब्बोति । 
१०. वेवचनहारसम्पातविभावना 


७२. येन येन परिवत्तनहारसम्पातेन सुत्तप्पदेसत्था परिवत्तेतब्बा, सो परिवत्तनो हारसम्पातोति परिपुण्णो, “कतमो 
वेवचनो हारसम्पातो"ति पुच्छितब्बत्ता “तत्थ कतमो वेवचनो हारसम्पातो”तिआदि वुत्तं। 


“कतमेसं सुत्तप्पदेसत्थानं, सुत्तपदानं वा कतमानि वेबचनानी”ति पुच्छितब्बत्ता “तस्मा”तिआदि वुत्तं। या “तस्मा... 
पे०... गोचरो"ति गाथा वुत्ता, ताय गाथाय “रक्खितचित्तस्सा”ति पदेन वुत्तस्स चित्तस्स, “रक्खितचित्तस्सा”ति एत्थ 
चित्तस्स पदस्स वा “चित्तं...पे०... विजानितत्त*न्ति यं वचनं वुत्तं, इदं वचनं वेवचनं, “मानसं हदय'न्तिआदिवचनम्पि 
(ध० स० १७, ६३) चित्तस्स वेवचनं । “सम्मासङ्कप्पगोचरो ति एत्थ सम्मासङ्कप्पस्स “नेक्खम्मसङ्कप्पो 
अब्यापादसङ्कप्पो अविहिंसासङ्कप्पो ति यं वचनं वुत्तं, इदं वचनं वेवचनं, “तक्को वितक्को'तिआदि (ध० स० ७) 
वचनम्पि सम्मासङ्कप्पस्स वेवचनं । “सम्मादिद्िपुरेक्खारो"ति एत्थ सम्मादिट्टिपदस्स “सम्मादिट्रि नाम पञ्ञासत्थं 
पञ्जाखग्गो पञ्ञारतनं पञ्ञापतोदो पञ्जापासादो”ति यं वचनं वुत्तं, इदं वचनं वेवचनं, “पञ्जा पजानना 
विचयो''तिआदि (ध० स० १६) वचनम्पि सम्मादिड्रिपदस्स वेवचनं । “थिनं थियना थियितत्तं चित्तस्स, चित्तस्स अकल्लता 
अकम्मञ्जता ओनाहो परियोनाहो अन्तोसङ्कोचो”ति (ध० स० ११६२-११६३) यं वचनं वुत्तं, इदं वचनं थिनस्स वेवचनं । 
“कायस्स अकल्लता अकम्मञ्ञता कायालसियं सोप्पं सुपना सुप्पितत्त”न्ति (ध० स० ११६३) यं वचनं वुत्तं, इदं वचनं 
मिद्धस्स वेवचनं। “भिक्खको भिक्खू 'तिआदिकं (पारा० ४५; विभ० ५१०) यं वचनं वुत्तं, इदं वचन भिक्खुपदस्स 
वेवचनं। “दुग्गति अपायो विनिपातो वड्टदुक्खं संसारो 'तिआदिकं यं वचनं वुत्तं, इदं वचनं दुग्गतिपदस्स वेवचनं । इति 
वेवचनानि नीहरितानि। 


““एत्तकोव वेबचनहारसम्पातो परिपुण्णो'ति वत्तब्बत्ता “नियुत्तो वेवचनो हारसम्पातो ति वृत्तं । येन येन 
संवण्णनाविसेसभूतेन वेवचनहारसम्पातेन वेवचनानि नीहरितानि, सो सो संवण्णनाविसेसभूतो वेवचनहारसम्पातो नियुत्तो 
यथासम्भवं नीहरित्वा युज्जितब्बोति अत्थो गहितोति। 


इति वेवचनहारसम्पाते सत्तिबलानुरूपा रचिता 
विभावना निद्टिता। 
पण्डितेहि पन...पे०... गहेतब्बोति । 
११. पञ्जत्तिहारसम्पातविभावना 


७३. येन येन वेबचनहारसम्पातेन वेवचनानि निद्धारितानि, सो वेबचनहारसम्पातो परिपुण्णो, “कतमो 
पञ्जत्तिहारसम्पातो ति पुच्छितब्बत्ता “तत्थ कतमो पञ्जत्तिहारसम्पातोतिआदि वृत्तं । 


“कतमा सुत्तप्पदेसभूता पञ्ञत्ति कतमेसं धम्मानं पञ्ञत्ती ति पुच्छितब्बत्ता “तस्मा”तिआदि वृत्तं । “तस्मा 
रक्खितचित्तस्सा”ति पञ्जत्ति सतिया पदट्टानस्स रक्खितब्बस्स चित्तस्स पञ्ञापनतो सतिया पदट्टानपञ्ञत्ति नाम। 

सतिया हि रक्खितब्बं चित्तं सतिया पदट्ठानं अधिट्टानं नाम। तेनाह अट्टुकथायं -- “अधिट्ठहित्वा रक्खन्तिया सतिया 
रक्खियमानं चित्तं तस्सा अधिद्ठानं विय होती 'ति। “सम्मासङ्कप्पगोचरो ति पञ्ञत्ति समथस्स भावनाय पञ्जापनतो 
समथस्स भावनापञ्जत्ति नाम | “सम्मादिद्विपुरेक्खारो, जत्वान उदयब्बय''न्ति पञ्ञत्ति दस्सनभूमिया निक्खेपस्स 
पञ्जापनतो निक्खेपपञ्जत्ति नाम | “थिनमिद्धाभिभू भिक्खू ति समुदयस्स अनवसेसप्पहानस्स पञ्जापनतो 
अनवसेसप्पहानपञ्जत्ति नाम | “सब्बा दुग्गतियो जहे ति पञ्ञत्ति मग्गस्स अरियमग्गस्स भावनाय पञ्जापनतो 
भावनापञ्जत्ति नाम | 


““एत्तकोव पञ्जत्तिहारसम्पातो परिपुण्णो"ति वत्तब्बत्ता “नियुत्तो पञ्ञत्तिहारसम्पातो “ति वुत्तं । येन येन 


संवण्णनाविसेसभूतेन पञ्ञत्तिहारसम्पातेन पञ्ञत्तिप्पभेदा निद्धारिता, सो सो संवण्णनाविसेसभूतो पञ्ञत्तिहारसम्पातो 
नियुत्तो यथारहं निद्धारेत्वा युज्जितब्बोति अत्थो गहेतब्बोति । 


इति पञ्ञत्तिहारसम्पाते सत्तिबलानुरूपा रचिता 
विभावना निद्ठिता। 
पण्डितेहि पन...पे०... गहेतब्बोति । 
१२. ओतरणहारसम्पातविभावना 


७४. येन येन पञ्ञत्तिहारसम्पातेन पञ्ञत्तिप्पभेदा निद्धारिता, सो पञ्जत्तिहारसम्पातो परिपुण्णो, “कतमो ओतरणो 
हारसम्पातो”ति पुच्छितब्बत्ता “तत्थ कतमो ओतरणो हारसम्पातो तिआदिमाह। 


“तत्थ तिस्सं गाथायं कतमानि इन्द्रियानि निद्धारेत्वा कतमेहि निद्धारितेहि धम्मेहि ओतरती"'ति पुच्छितब्बत्ता 
“तस्मा तिआदि वुत्तं । या “तस्मा रक्खितचित्तस्सा 'तिआदिगाथा वुत्ता, तिस्सं गाथायं “तस्मा...पे०... पुरेक्खारो ति 
सुत्तप्पदेसेन सम्मादिट्टि गहिता, सम्मादिद्विया गहिताय पञ्चिन्द्रियानि सद्भादिपञ्चिन्द्रियानि गहितानि भवन्ति। 


तानियेव सद्धादिपज्चिन्द्रियानि विज्जाय उपकारत्ता वा पदद्वानत्ता वा विज्जा भवन्ति, विज्जुप्पादा तादिसाय 
विज्जाय उप्पादा उप्पादहेतुतो अविज्जानिरोधो सम्भवति, अविज्जानिरोधा सङ्घारनिरोधो सम्भवति...पे०... जातिनिरोधा 
जरामरणनिरोधो सम्भवतीति। अयं ओतरणा पटिच्चसमुप्पादेन पज्चिन्द्रियानं ओतरणा नाम । 


तानियेव पञ्चिन्द्रियानि सीलक्खन्धेन समाधिक्खन्धेन पञ्ञाक्खन्धेन तीहि खन्धेहि सङ्गहितानि भवन्ति सद्धावीरियेहि 
सीलसम्भवतो, सतिया च पञ्ञानुवत्तकत्ता । अयं ओतरणा खन्धेहि पज्चिन्द्रियानं ओतरणा नाम। 


तानियेव पज्चिन्द्रियानि सङ्घारपरियापन्नानि भवन्ति। ये सङ्घारा अनासवा भवन्ति, भवङ्गा भवहेतू नो भवन्ति, ते 
अनासवा सङ्घारा धम्मधातुसङ्गहिता भवन्ति धम्मधातुया अन्तोगधत्ता । अयं ओतरणा धातूहि पज्चिन्द्रियानं ओतरणा 
नाम। 


सा अनासवा धम्मधातु धम्मायतनपरियापन्ना भवति, यं आयतनं अनासवं भवति, भवङ्गं भवहेतु नो भवति। अयं 

ओतरणा आयतनेहि धम्मधातुया ओतरणा नाम। 


““एत्तकोव ओतरणो हारसम्पातो परिपुण्णो"ति वत्तब्बत्ता “नियुत्तो ओतरणो हारसम्पातो ति वृत्तं। येन येन 
संवण्णनाविसेसभूतेन ओतरणहारसम्पातेन सुत्तप्पदेसत्था ओतरितब्बा, सो सो संबण्णनाविसेसभूतो ओतरणो हारसम्पातो 
नियुत्तो यथारहं निद्धारेत्वा युज्जितब्बोति अत्थो गहेतब्बोति। 


इति ओतरणहारसम्पाते सत्तिबलानुरूपा रचिता 
विभावना निट्टिता। 
पण्डितेहि पन...पे०... गहेतब्बोति । 


इतो पट्ठाय “तत्थ कतमो"तिआदिअनुसन्ध्यत्थो च परियोसाने “नियृत्तोतिआदिअनुसन्ध्यत्थो च वुत्तनयानुसारेनेव 
विज्ञातब्बो | कत्थचि कत्थचि पाठे अपाकटंयेव यथाबलं कथयिस्साम। 


१३. सोधनहारसम्पातविभावना 


७५. यत्थाति यस्मिं पञ्हे । आरम्भो अत्थो सुद्धो परिपुण्णो, सो पञ्हो निरवसेसतो विस्सज्जितो भवति। यत्थ पञ्हे 
पन आरम्भो अत्थो न सुद्धो अपरिपुण्णो कोचि विस्सज्जेतब्बो अवसिट्टो, सो पञ्हो ताव विस्सज्जितो न भवति । 


१५. परिक्खारहारसम्पातविभावना 


७७. “तस्मा रक्खितचित्तस्सा”ति पदेन यो सतिसंवरो वुत्तो, अयं सतिसंवरो समथस्स परिक्खारो । 
““सम्मासङ्कप्पगोचरो ति पदेन यो सम्मासङ्कप्पो वृत्तो, सो सम्मासङ्कप्पो विपस्सनाय परिकखारोति विभजित्वा योजेतब्बो। 


१६. समारोपनहारसम्पातविभावना 


७८. “तस्मा रक्खितचित्तस्सा ति पदेन यं रक्खितचित्तं वृत्तं, तं रक्खितचित्तं तिण्णं सुचरितानं कम्मानं पदट्ठानं । 
सम्मादिड्टिया भाविताय अरियो अट्टुङ्गको मग्गो भावितो भवति एकतो भावितब्बत्ता, पदट्ठानकारणत्ता च | तेन वुत्तं - 
“सम्मादिद्वितो ही तिआदि। यस्स अरहतो समाधिविमुत्ति भवति, अयं अरहा अनुपादिसेसो पुग्गलो, अयं 
समाधिविमुत्ति अनुपादिसेसा निब्बानधातु । 


“देसनाहारसम्पातादिको हारसम्पातो येन सोळसप्पभेदभावेन सुत्तप्पदेसत्थे निद्धारेत्वा युज्जितो, सोळसप्पभेदभावो 
केन अम्हेहि सहहितब्बो”ति वत्तब्बत्ता “तेनाहा”तिआदि वुत्तं । तेन सोळसप्पभेदभावेन आयस्मा महाकच्चानो 
“सोळस...पे०... सुत्त”न्ति यं वचनं आह, तेन वचनेन सोळसप्पभेदभावो तुम्हेहि सद्दहितब्बो । 


““एत्तकोव हारसम्पातो परिपुण्णो”ति वत्तब्बत्ता “नियृत्तो हारसम्पातो ति वुत्तं । येन येन संवण्णनाविसेसभूतेन 
देसनाहारसम्पातेन सुत्तप्पदेसत्था निद्धारिता, सो सो संवण्णनाविसेसभूतो देसनाहारसम्पातादिहारसम्पातो नियुत्तो यथारहं 
निद्धारेत्वा युज्जितब्बोति अत्थो गहेतब्बो, अट्टुकथायञ्च (नेत्ति० अट्टु० ७३, ७६) तथा निद्धारेत्वा युज्जितोति। 

इति देसनाहारसम्पातादिहारसम्पाते सत्तिबलानुरूपा 
रचिता विभावना निट्टिता । 
पण्डितेहि पन अट्टकथाटीकानुसारेन गम्भीरत्थो वित्थारतो विभजित्वा गहेतब्बोति। 


नयसमुद्रानविभावना 


७९. येन येन संवण्णनाविसेसभूतेन देसनाहारसम्पातादिना हारसम्पातेन एकसुत्तप्पदेसत्था निद्धारेत्वा विभत्ता, सो 
संवण्णनाविसेसभूतो देसनाहारसम्पातादिहारसम्पातो परिपुण्णो, “कतमं नयसमुट्ठान' न्ति पुच्छितब्बत्ता “तत्थ कतमं 
नयसमुट्रान न्तिआदि आरद्धं । अट्टुकथायं पन --“एवं नानासुत्तवसेन, एकसृत्तवसेन च हारविचारं दस्सेत्वा इदानि 
नयविचारं दस्सेतुं तत्थ कतमं नयसमुट्ठान'न्तिआदि आरद्ध”न्ति (नेत्ति० अट्ट० ७९) वुत्तं। “तत्थ कतमो 
नन्दियावट्टनयो 'तिआदिं अनारभित्वा “तत्थ कतमं नयसमुट्ठान'न्तिआदिआरम्भने कारणं अट्टकथायं वृत्तमेव। तत्थ 
तत्थाति तेसु हारादीसु यो अत्थनयो संवण्णनानयेन निददिट्ठो, तस्सेव अत्थनयस्स समुटद्ठानं भूमि पुच्छति “कतमं 
नयसमुट्ठान'न्ति। 


किञ्चापि संबण्णनानया निदिट्ठा, तथापि अत्थनयसंवण्णनानयानं विसेसस्स पाकटं कातुं पुन कथयिस्साम। 
तण्हाअविज्जाहि संकिलेसपवखस्स सुत्तत्थस्स चतुसच्चयोजनमुखेन नयनलक्खणो संवण्णनाविसेसो चेव 
समथविपस्सनाहि वोदानपकखस्स सुत्तत्थस्स चतुसच्चयोजनमुखेन नयनलक्खणो संवण्णनाविसेसो च नन्दियावट्टो नयो 
नाम। तीहि अकुसलमूलेहि लोभादीहि संकिलेसपक्खस्स सुत्तत्थस्स चतुसच्चयोजनमुखेन नयनलक्खणो 
संवण्णनाविसेसो चेव तीहि कुसलमूलेहि अलोभादीहि वोदानपक्खस्स सुत्तत्थस्स चतुसच्चयोजनमुखेन नयनलक्खणो 
संवण्णनाविसेसो च तिपुक्खलो नयो नाम | चतूहि सुभसञ्जादीहि विपल्लासेहि सकलसंकिलेसपक्खस्स सुत्तत्थस्स 
चतुसच्चयोजनमुखेन नयनलक्खणो संवबण्णनाविसेसो चेव चतूहि असुभसञ्जादीहि अविपल्लासेहि सतिपट्ठानेहि, 
सद्धिन्द्रियेहि वा वोदानपक्खस्स सुत्तत्थस्स चतुसच्चयोजनमुखेन नयनलक्खणो संवण्णनाविसेसो च सीहविक्कीळितो 
नयो नामाति वुत्ता नया संवण्णनानया नाम । तेसं संवण्णनानयानं समुट्ठानं पुच्छति “कतमं नयसमुट्ठान' न्ति। 


नया पन नानासुत्ततो निद्धारितेहि तण्हाअविज्जादीहि मूलपदेहि चतुसच्चयोजनाय नयतो अनुबुज्झियमानो 
दुक्खादिअत्थो। सो हि मग्गजाणं नयति सम्पापेतीति “नयो' “ति वुत्तो, सो अत्थनयो नाम । तस्सेव अत्थनयस्स समुट्दानं 
पुच्छति “कतमं नयसमुट्ठान' न्ति? तस्मा चतुसच्चयोजनाय नयग्गाहतो नीयति अनुपुच्छीयतीति नयो, को सो? 
सृत्तत्थभूतो दुक्खादिको अत्थो। नयति मग्गजाणं पापेतीति वा नयो, दुक्खादिको अत्थोव। तेनाह - “अनुबुज्झियमानो 
दुक्खादिअत्थो। सो हि मग्गजाणं नयति सम्पापेतीति नयो"ति (नेत्ति० अट्टः ७९)। समुटुहन्ति नया एतेनाति समुट्ठानं, कि 
तं? अविज्जातण्हादिकारणं, तंदीपना संवण्णना च। अविज्जातण्हादिना हि दुक्खादिअत्थनया सम्भवन्ति। अथ वा 
अविज्जातण्हादीहि चतुसच्चयोजना समुट्ठानं नाम । तेन वुत्तं - “कि पन तं? तंतंमूलपदेहि चतुसच्चयोजना*ति (नेत्ति० 
अट्ट० ७९) । एवं अत्थे गय्हमाने सति संवण्णनानयापि गहिता होन्ति, नयानं समुद्ठानं नयसमुट्ठानं, तस्मिं नयसमुद्दाने । 


“कतमं नन्दियावट्टनयसमुद्दान' न्ति पुच्छितब्बत्ता पठमं नन्दियावट्टनयसमुट्दानं दस्सेतुं “पुब्बा कोटि न 
पञ्ञायती तिआदि वृत्तं । नन्दियावट्रनयसमुद्ठानभूताय अविज्जाय च तण्हाय च पुब्बा कोटि “असुकस्स बुद्धस्स भगवतो 

उप्पज्जनकाले उप्पन्ना, असुकस्स चक्कवत्तिनो उप्पज्जनकाले उप्पन्ना”ति न पञ्जायति कोटिया अभावतोति 
योजना । “अविज्जातण्हासु कतमा नीवरणं, कतमा संयोजन” न्ति पुच्छितब्बत्ता “तत्थ अविज्जा नीवरणं तण्हा 
संयोजन न्ति वृत्तं । तत्थाति तासु अविज्जातण्हासु। आदीनवपटिच्छादिकत्ता अविज्जा नीवरणं। भवेसु संयोजनतो 
तण्हा संयोजनं । “अविज्जानीवरणा सत्ता कथं विचरन्ति, कथं वुच्चन्ति, तण्हासंयोजना सत्ता कथं विचरन्ति कथं 
बुच्चन्ती”ति पुच्छितब्बत्ता “अविज्जानीवरणा सत्ता तिआदि वुत्तं। अविज्जानीवरणमेतेसमत्थीति अविज्जानीवरणा। 
अविज्जाय संयृत्ता विय पवत्ता अविज्जाय अभिनिविसवत्थूसु संयृत्ता विय पवत्ता सत्ता अविज्जापक्खेन विपल्लासेन 
निच्चादिअभिनिवेसवत्थुभूते रूपादिआरम्मणे विचरन्ति विविधा चरन्ति पवत्तन्ति, ते निच्चादिअभिनिविसन्ता विचरन्ता 
सत्ता “दिट्रिंचरिता”ति वुच्चन्ति । तण्हासंयोजनमेतेसन्ति तण्हासंयोजना । तण्हाय संयुत्ता विय पवत्ता, तण्हाय वा 
आरम्मणभूते वत्थुकामे संयुत्ता विय पवत्ता सत्ता तण्हापक्खेन अट्टसततण्हाविचरितेन आरम्मणभूते वत्थुस्मि विचरन्ति 
पवत्तन्तीति अत्थो। 


“दिड्टिचरिता सत्ता कं पटिपत्ति अनुयुत्ता विहरन्ति, तण्हाचरिता सत्ता क॑ पटिपत्ति अनुयुत्ता बिहरन्ती"ति पुच्छितब्बत्ता 
“दिट्रिचरिता”तिआदि वृत्तं। दिट्टिचरिता सत्ता इतो सासनतो बहिद्भा पब्बजिता होन्तापि “सुखेन अधिगन्तब्बं सुखं नत्थि, 
दुक्खेन अधिगन्तब्बं सुखं पन अत्थी'ति मनसि करोन्ता अत्तकिलमथानुयोगं पञ्चातपादिपटिपत्ति अनुयृत्ता विहरन्ति । 
तण्हाचरिता सत्ता इतो सासनतो बहिद्भा पब्बजिता होन्तापि “कामे पटिसेवन्ता लोकं बड्ठापेन्ता बहुं पुञ्ञं वड्ठापेन्ती”ति 
मनसि करोन्ता कामेसु कामसुखल्लिकानुयोगं पटिपत्ति अनुयृत्ता विहरन्ति । 


“कस्मा दिड्टिचरिता तथाविधं पटिपत्ति अनुयृत्ता विहरन्ति, कस्मा तण्हाचरिता तथाविधं पटिपत्ति अनुयुत्ता 
विहरन्ती”ति पुच्छितब्बत्ता “तत्थ कि कारण न्तिआदि वुत्तं । तत्थाति तत्थ तेसु दिट्टिचरिततण्हाचरितेसु । यं यस्मा 
कारणा विहरन्ति, तं कारणं किन्ति पुच्छति । इतो सासनतो बहिद्धा येसं पुग्गलानं सच्चववत्थानं नत्थि, चतुसच्चप्पकासना 
कुतो च अत्थि, समथविपस्सनाकोसल्लं वा उपसमसुखप्पत्ति वा कुतो अत्थि, ते पुग्गला उपसमसुखस्स अनभिञ्ञा 
विपरीतचेता हुत्वा एवं आहंसु “सुखेन अधिगन्तब्बं सुखं नत्थि, दुक्खेन अधिगन्तब्बं सुखं नाम अत्थी''ति। ते एवंसञ्जी 
एवंदिट्ठी दुकखेन सुखं पत्थयमाना हुत्वा अत्तकिलमथानुयोगमनुयृत्ता विहरन्ति । इतो सासनतो बहिद्धा येसं पुग्गलानं 
सच्चववत्थानं नत्थि, चतुसच्चप्पकासना कुतो च अत्थि, समथविपस्सनाकोसल्लं वा उपसमसुखप्पत्ति वा कुतो अत्थि, ते 
पुग्गला उपसमसुखस्स अनभिञ्ञा विपरीतचेता हुत्वा एवमाहंसु “यो कामे पटिसेवति, सो लोकं वड्डयति, यो लोकं 
बड्टयति, सो बहुं पुञ्ञं पसवती"ति। ते एवंसञ्जी एवंदिट्टी कामेसु सुखसञ्जी हुत्वा कामसुखल्लिकानुयोगं अनुयुत्ता च 
विहरन्तीति योजना कातब्बा । 


“तथा विहरन्ता कि वड्यन्ती"ति पुच्छितब्बत्ता “ते तदभिञ्ञा सन्ता रोगमेव वडुयन्तीति वुत्तं। “तथा वड्डयन्ता 
रोगादीनं भेसज्जं समथविपस्सनं वड्टयन्ति किन्ति पुच्छितब्बत्ता “ते रोगाभितुन्ना गण्डपटिपीळिता सल्लानुविद्धा 
निरयतिरच्छानयोनिपेतासुरेसु उम्मुज्जनिमुज्जानि करोन्ता उग्घातनिग्घातं पच्चनुभोन्ता रोगगण्डसल्लभेसज्जं न 
विन्दन्ती ति वुत्तं। अत्थो पन अङ्टुकथायं (नेत्ति० अट्ट० ७९) वृत्तो। “कतमे संकिलेसवोदाना, कतमे रोगादयो, कतमं 
भेसज्ज"न्ति पुच्छितब्बत्ता “तत्थ अत्तकिलमथानुयोगो”तिआदि वृत्तं | तत्थाति तेसु संकिलेसवोदानरोगभेसज्जादीसु । 
अत्तकिलमथानुयोगो च कामसुखल्लिकानुयोगो च संकिलेसो होति, समथविपस्सना बोदान होति, अत्तकिलमथानुयोगो 
च रोगो होति, समथविपस्सना रोगनिग्घातकभेसज्जं...पे०.. समथविपस्सना सल्लुद्धारणभेसज्जं होति । 

“कतमो कतमं सच्च''न्ति पुच्छितब्बत्ता “तत्थ संकिलेसो दुक्ख न्तिआदि वृत्तं । तत्थाति तेसु संकिलेसादीसु 
संकिलेसो एकदेसवसेन दुक्खं दुकखसच्चं होति। तदभिसङ्गोति तस्मिं संकिलेसे अभिसङ्गो विय पवत्तो लोकियधम्मो 
निरवसेसवसेन दुकखसच्चं होति। अथ वा तस्मिं दुकखे अभिसङ्गो विय पवत्ता तण्हा दुक्खसमुदयो समुदयसच्चं होति। 
तण्हानिरोधो दुक्खनिरोधो निरोधसच्चं होति समथविपस्सना दुकखनिरोधगामिनी पटिपदा मग्गसच्चं होति । इमानि 
चत्तारि सच्चानि निद्धारेत्वा योजेतब्बानि। “तेसु चतूसु सच्चेसु कतमं परिञ्जेस्यं, कतमो पहातब्बो, कतमो भावेतब्बो, 
कतमो सच्छिकातब्बो”ति पुच्छितब्बत्ता “दुक्खं परिञ्ञेय्यन्तिआदि वुत्तं । 


८०. दिड्टिचरिततण्हाचरितानं अत्तकिलमथानुयोगादिवसेन चत्तारि सच्चानि निद्धारितानि, “कथं 
दिट्टिचरिततण्हाचरितानं सक्कायदस्सने पवत्तिभेदवसेन चत्तारि सच्चानि निद्धारितानीति पुच्छितब्बत्ता “तत्थ 
दिद्विचरिता 'तिआदि वुत्तं। अथ वा “दिडिचरिततण्हाचरितानं सक्कायदस्सने कतमो पवत्तिभेदो”ति पुच्छितब्बत्ता इमेसं 
सक्कायदस्सने अयं पवत्तिभेदोति विभजित्वा दस्सेतुं “तत्थ दिद्विचरिता तिआदि वुत्तं । तेन वुत्तं - इदानि 
दिट्विचरिततण्हाचरितानं सक्कायदिट्रिदस्सने पवत्तिभेदं दस्सेतुं दिट्टिचरिता तिआदि वुत्त'न्ति। तत्थाति तेसु 


उपगच्छन्ति तण्हाचरितानं अत्तनियाभिनिवेसस्स बलवभावतो। पञ्चसु उपादानक्खन्धेसु एकेकं निस्साय चतुब्बिधत्ता 
वीसतिवत्थुका अयं मिच्छादिड्टि “सक्कायदिट्टी”ति वुच्चति । एवं दिड्िचरिततण्हाचरितानं सक्कायदस्सने पवत्तिभेदो 
विञ्जातब्बोति अत्थो। 


““सक्कायदिड्डिया कतमो पटिपक्खो”ति पुच्छितब्बत्ता “तस्सा पटिपक्खो 'तिआदि वुत्तं । तस्सा सक्कायदिड्टिया 
पजहनवसेन लोकुत्तरा सम्मादिट्टि पटिपक्खो, तस्सा सम्मादिड्टिया अन्वायिका अनुगुणभावेन पवत्तनका धम्मा च 
सक्कायदिट्टिया पजहनवसेन पटिपक्खा भवन्ति । “कतमे धम्मा अन्वायिका”ति पुच्छितब्बत्ता “सम्मासङ्कप्पो तिआदि 
वुत्तं। सम्मासङ्कप्पो...पे०... सम्मासमाधि इमे धम्मा अन्वायिका होन्ति। अयं सम्मादिद्विआदिको अरियो अइङ्गिको मग्गो 
तस्सा सक्कायदिट्रिया पटिपक्खो होति पहायकत्ता। “ते सम्मादिट्रियादयो धम्मा खन्धतो कित्तका होन्ती "ति पुच्छितब्बत्ता 
“ते तयो खन्धा”तिआदि वुत्तं । “कतमो खन्धो समथो, कतमो खन्धो विपस्सना" ति पुच्छितब्बत्ता “सीलक्खन्धो 
समाधिक्खन्धो च समथो, पञ्जाक्खन्धो विपस्सना ति वृत्तं । “सक्कायादीसु कतमो कतमं सच्चं, कतमो कतमं 
सच्च'न्ति पुच्छितब्बत्ता “तत्थ सक्कायो"तिआदि वुत्तं । 


“दिट्विचरिततण्हाचरितानं सक्कायदिद्वितप्पटिपक्खवसेन चत्तारि सच्चानि निद्भारितानि, कथं 
अन्तद्वयमज्झिमपटिपदा निद्धारिता' ति वत्तब्बत्ता “तत्थ ये रूपं अत्ततो तिआदि वृत्तं। तत्थाति तेसु 


उपगच्छन्ति । इमे दिड्टिचरिता पुग्गला “रूपादयो च अत्ता, रूपादीनञ्च अनिच्चत्ता, अत्तस्सापि अनिच्चत्ता अत्ता 
उच्छिज्जति, अत्ता विनस्सति, अत्ता परं मरणा न होतीति अभिनिविसनतो “उच्छेदवादिनो' ति वुच्चन्ति। ये 


अत्तानं उपगच्छन्ति । अत्तनि वा विञ्ञाणं, विञ्जाणस्मिं वा अत्तानं उपगच्छन्ति। इमे तण्हाचरिता पुग्गला “रूपादीहि अत्ता 
अञ्जो अञ्जत्ता अत्ता निच्चो सस्सतो"ति अभिनिविसनतो “सस्सतवादिनो' ति वुच्चन्ति। 

तत्थ तेसु उच्छेदवादीसस्सतवादीपुग्गलेसु पवत्ता उच्छेदवादसस्सतवादा उभो अन्ता अन्तद्वयपटिपदा होन्ति। अयं 
अन्तद्वयपटिपदा संसारपवत्तनस्स हेतुभावतो संसारपवत्ति होति, तस्स अन्तद्रयस्स पटिपज्जनस्स पजहनवसेन 
मज्झिमपटिपदासङ्कातोब अरियो अट्टङ्गिको मग्गो पटिपक्खो होति पहायकत्ता। अयं मग्गो संसारनिवत्तनस्स हेतुभावतो 
संसारनिवत्ति होति । तत्थ संसारपवत्तिसंसारनिवत्तीसु पवत्ति संसारपवत्ति दुक्खं दुक्खसच्चं, तदभिसङ्गो तस्मिं दुक्खे 
अभिसङ्गो तण्हा समुदयो समुदयसच्चं, तण्हानिरोधो दुक्खनिरोधो निरोधसच्चं, अरियो अट्टङ्गिको मग्गो 
दुक्खनिरोधगामिनी पटिपदा मग्गसच्चं, इति इमानि चत्तारि सच्चानि निद्धारितानि। “दुक्खं परिञ्ञेय्यन्तिआदिम्हि 
बुत्तनयोव अत्थो। 


““उच्छेदसस्सतस्स कित्तको पभेदो, मग्गस्स कित्तको ति पुच्छितब्बत्ता “तत्थ उच्छेदसस्सत”न्तिआदि वुत्तं । तत्थ 
उच्छेदसस्सतअरियमग्गेसु उच्छेदसस्सतदस्सनं समासतो सङ्घेपतो वीसतिवत्थुका सक्कायदिड्टि। उच्छेदो 
पञ्चुपादानकखन्धे निस्साय पवत्तत्ता पञ्चविधो, सस्सतदस्सनं एकेकस्मिं तिधा उप्पज्जनतो पन्नरसविधन्ति बीसतिविधं 
होति । वित्थारतो द्वासट्वि दिट्रिगतानि। कतमानि? चत्तारो सस्सतवादा, चत्तारो एकच्चसस्सतवादा, चत्तारो 
अन्तानन्तवादा, चत्तारो अमराविक्खेपवादा, द्रे अधिच्चसमुप्पन्नवादा, सोळस सञ्जीवादा, अट्ट असञ्जीवादा, अट्ट 
नेवसञ्जीनासञ्जीवादा, सत्त उच्छेदवादा, पञ्च दिटुधम्मनिब्बानवादाति द्वासट्टि दि्टिगतानि वेदितब्बानि । वित्थारतो पन 
ब्रह्मजालसृत्ते (दी? नि० १.३० आदयो) आगतानि। तेसं उच्छेदसस्सतदस्सनानं तेचत्तालीसं बोधिपक्खियधम्मा पटिपक्खो 
मग्गो। कतमे तेचत्तालीसं? “अनिच्चसज्ञा दुकखसञ्ञा अनत्तसञ्ञा”ति तिस्सो सञ्ञा च “पहानसञ्ञा विरागसञ्ञा 
निरोधसञ्ञा”ति तिस्सो सञ्ञा चाति छ सञ्ञा च “चत्तारो सतिपट्ठाना, चत्तारो सम्मप्पधाना, चत्तारो इद्धिपादा, 
प्चिन्द्रियानि, पञ्च बलानि, सत्त बोज्झङ्गा, अट्ठ मग्गङ्गानी ति तेचत्तालीसं बोधिपक्खियधम्मा विपस्सनावसेन पटिपक्खो 
मग्गो नाम। 


“समथवसेन कतमो पटिपक्खो”ति वत्तब्बत्ता “ अट्ट विमोक्खा तिआदि वुत्तं। अहु विमोक्खा पाकटा। दस 
कसिणायतनानि समथवसेन पटिपक्खो मग्गो नाम। “कतमं जाणं कतमस्स धम्मस्स पदालन'न्ति पुच्छितब्बत्ता 
“द्वासट्टि दिद्विगतानी तिआदि वुत्तं। दिड्टिचरिते पवत्तानि दिट्रिगतानि, मोहो। तण्हाचरिते पवत्तानि दिट्टिगतानि, जालं । 
अनादिवसेन पवत्तो मोहो। अनिधनवसेन पवत्तं जालं । अट्ट समापत्तियो समापञ्जित्वा तेजेत्वा तिक्खं विपस्सनाञाणञ्च 
अरियमग्गजाणञ्चञाणवजिरं नाम बोधिपक्खियधम्मानं आणपदद्वानत्ता । मोहो च जालञ्च मोहजालं। पदालेतीति 
पदालनं, कत्तरि युपच्चयो, मोहजालस्स पदालनन्ति मोहजालपदालनं। पदालनञ्हि दुविधं विक्खम्भनपदालनं 
समुच्छेदपदालनन्ति। पुब्बभागे समथविपस्सनावसेन विक्खम्भनपदालनं, मग्गक्खणे समुच्छेदपदालनं एव दडुब्बं । 
तत्थाति तस्मिं मोहजाले अविज्जा मोहो, भवतण्हा जालं। अत्तनो आधारं पुग्गलं दुक्खादीसु अट्सु ठानेसु मोहेतीति मोहो। 
पठमं जालं जटं लायित्वा जटावसेन लाति पवत्ततीति जालं, अत्तनि जातं मच्छसकुणादिकं लाति गण्हाति, लापेति 
गण्हापेतीति वा जालं, जालं वियाति जालं। तेन वुत्तं - “अतीतादिभेदभिन्नेसु रूपादीसु, सकअत्तभावादीसु च 
संसिब्बनवसेन पवत्तनतो जालं भवतण्हा”ति (नेत्ति० अट्टु ८०) | “अविज्जातण्हाहि अत्तकिलमथानुयोगादीनं 
किलेसपक्खानं निद्धारणं कतं कथं केन सद्दहितब्ब”न्ति वत्तब्बत्ता “तेन वुच्चति 'पुब्बा कोटि न पञ्ञायति 
अविज्जाय च भवतण्हाय चा'ति” वुत्तं। 


८९. “इतो सासनतो बहिद्धा दिड्िचरिततण्हाचरितानं पटिपदादयो निद्धारिता, सासने दिट्टिचरिततण्हाचरितानं 
पटिपदादयो कथं निद्धारितब्बा”ति वत्तब्बत्ता “संकिलेसपक्खा सुत्तत्था आचरियेन दस्सिता, बोदानपक्खसुत्तत्था कथं 

दस्सितब्बा"ति वत्तब्बत्ता वा “तत्थ दिट्रिचरितो अस्मि सासने”तिआदि वुत्तं । तत्थाति तेसु 
दिड्टिचरिततण्हाचरितेसु। दिट्रिचरितो पुग्गलो अस्मिं सासने पब्बजितो हुत्वा चतूसु पच्चयेसु सल्लेखानुसन्ततवुत्ति 
भवति । कस्मा? यस्मा सल्लेखे तिब्बगारवो, तस्मा सल्लेखे तिब्बगारवत्ता। तण्हाचरितो पुग्गलो अस्मि सासने पब्बजितो 
हुत्वा सिकखानुसन्ततवुत्ति भवति। कस्मा? यस्मा सिक्खाय तिब्बगारवो, तस्मा सिक्खाय तिब्बगारवत्ता। दिट्रिचरितो 
पुग्गलो सम्मत्तनियामं ओक्कमन्तो हुत्वा धम्मानुसारी पुग्गलो भवति। कस्मा? दिट्टिया दि्िविसये पञ्जासदिसपवत्तनतो । 
तण्हाचरितो पुग्गलो सम्मत्तनियामं ओक्कमन्तो हुत्वा सद्धानुसारी भवति। कस्मा? तण्हावसेन मिच्छाधिमोक्खत्ता। 
दिट्टिचरितो पुग्गलो सुखाय पटिपदाय, दन्धाभिञ्जाय च निय्याति, सुखाय पटिपदाय, खिप्पाभिञ्ञाय च निय्याति सुखेन 
किलेसेहि विक्खम्भितुं समत्थत्ता। तण्हाचरितो पुग्गलो दुकखाय पटिपदाय, दन्धाभिञ्जाय च निय्याति, दुक्खाय पटिपदाय, 
खिप्पाभिञ्जाय च निय्याति दुक्खेन किलेसेहि विक्खम्भितुं समत्थत्ता । 


“तथा कस्मा निय्याती"ति पुच्छितब्बत्ता “तत्थ किं कारणं य न्तिआदि वृत्तं। यं येन कारणेन निय्याति, तं कारणं 
किन्ति पुच्छति। तस्स तण्हाचरितस्स कामा सुखेन अपरिच्चत्ता हि यस्मा भवन्ति, तस्मा कामानं सुखेन अपरिच्चत्तत्ता 
तथा निय्याति। सो तण्हाचरितो कामेहि वत्थुकामकिलेसकामेहि विवेचियमानो दुक्खेन पटिनिस्सरति, दन्धञ्च धम्मं 
चतुसच्चधम्मं आजानाति। यो पन अयं पुग्गलो दिट्टिचरितो होति, सो अयं दिट्टिचरितो पुग्गलो आदितो आदिम्हियेव 
कामेहि किलेसकामवत्थुकामेहि अनत्थिको भवति । सो दिड्टिचरितो ततो तेहि कामेहि विवेचियमानो खिप्पञ्च सुखेन 
पटिनिस्सरति, खिप्पञ्च धम्मं आजानाति। 


“तण्हाचरितो दुक्खाय पटिपदाय दन्धाभिञ्ञाय निय्याति, दिड्टिचरितो सुखाय पटिपदाय खिप्पाभिञ्ञाय निय्यातीति 
एकेकाय पटिपदाय भवितब्ब''न्ति वत्तब्बत्ता “दुक्खापि पटिपदा दुविधा दन्धाभिञ्ञा च खिप्पाभिञ्जा च, सुखापि 
पटिपदा दुविधा दन्धाभिञ्ञा च खिप्पाभिञ्ञा चा ति वृत्तं। “एवं सति एकोव द्वीहि द्वीहि पटिपदाहि निय्यातीति 
आपज्जती"ति वत्तब्बत्ता “सत्तापी”तिआदि वुत्तं । तण्हाचरिता सत्तापि दुविधा मुदिन्द्रियापि तिक्खिन्द्रियापि, दिड्टिचरिता 
सत्तापि दुविधा मुदिन्द्रियापि तिक्खिन्द्रियापीति योजना कातब्बा। ये तण्हाचरितदिड्टिचरिता मुदिन्द्रिया भवन्ति, ते 
तण्हाचरितदिड्टिचरिता दन्धञ्च पटिनिस्सरन्ति, दन्धञ्च धम्मं आजानन्ति । ये तण्हाचरितदिड्टिचरिता तिक्खिन्द्रिया भवन्ति, 
ते तण्हाचरितदिट्टिचरिता खिप्पञ्च पटिनिस्सरन्ति, खिप्पञ्च धम्मं आजानन्ति, तस्मा एकेकस्सेव एकेका पटिपदा 
युत्तावाति। “इमाहि पटिपदाहि निय्यन्तियेव, न निय्यिंसु निय्यिस्सन्तीति आपज्जेय्य वत्तमानविभत्तिया निद्दिट्ठत्ता*ति 
वत्तब्बत्ता “इमा चतस्सो”तिआदि वुत्तं। अतीतेपि इमाहि चतूहि पटिपदाहि निय्यिंसु, पच्चुप्पन्नेसुपि निय्यन्ति, अनागतेपि 
निय्यिस्सन्तीति अत्थो गहेतब्बो यथा “पब्बतो तिट्ठती 'ति। 


एवन्ति एवं वृत्तप्पकारेन। अरियपुग्गला चतुक्कमग्गं पटिपदं पञ्जापेन्ति। “किमत्थं पञ्ञापेन्ती"ति वत्तब्बत्ता 
**अबुधजनसेविताया'तिआदि वुत्तं। अयं वुच्चति नन्दियावट्टस्स नयस्स भूमीति तण्हाअविज्जानं वसेन 
संकिलेसपक्खे द्विदिसा चतुसच्चयोजनापि समथविपस्सनानं वसेन वोदानपक्खे द्विदिसा चतुसच्चयोजनापि दस्सिता। अयं 
चतुब्बिधा चतुसच्चयोजना नन्दियावट्टस्स नयस्स समुद्ठानं भूमि समुड्ानभावतोति। “तथाविधाय चतुसच्चयोजनाय 
नन्दियावट्टस्स नयस्स समुड्ठानभूमिभावो केन सद्दहितब्बो*ति वत्तब्बत्ता “तेनाहा”तिआदि वुत्तं । 


८२. “नन्दियावट्टस्स नयस्स समुड्डानभूता भूमि दस्सिता, तस्स नन्दियाबट्टस्स नयस्स कत्थ कतमा दिसा कित्तकेन 
उपपरिकिखितब्बा"ति वत्तब्बत्ता “वेय्याकरणेसु ही तिआदि वृत्तं। हि-सद्दो पक्खन्तरत्थो । ये दिसाभूता आहारादयो धम्मा 

वेय्याकरणेसु “कुसलाकुसला'" ति वुत्तं, ते दिसाभूता आहारादयो धम्मा दुविधेन “इमे अकुसला धम्मा 
संकिलेसधम्मा, इमे कुसला बोदानधम्मा”ति दुविधेन उपपरिक्खितब्बा आलोचितब्बा। “कतमेन दुविधेना”ति 
पुच्छितब्बत्ता “लोकवड्टानुसारी च लोकविवट्टानुसारी चा. ति वृत्तं। “कतमं वटं, कतमं विवट्ट "न्ति पुच्छितब्बत्ता “बड 
नाम संसारो, विवट्ट निब्बान” न्ति वृत्तं । “संसारस्स कतमो हेतू "ति पुच्छितब्बत्ता “कम्मकिलेसा हेतु संसारस्सा”ति 
वुत्तं । “कतमं कम्मं नाम, चेतनायेव कम्मं नाम कि, उदाहु चेतसिकञ्च फलदानसमत्थासमत्थम्पि कम्मं किन्ति 
पुच्छितब्बत्ता “तत्थ कम्म''न्तिआदि वृत्तं । तत्थाति तेसु कम्मकिलेसेसु। “तं कम्मं कथं केन पकारेन दटुब्ब"न्ति चे 
बदेय्य, यथा येन उपचयेन कतं कम्मं फलदानसमत्थं होति, तस्मिं उपचये तं कम्मं दटुब्बं । “ते किलेसा कतमेहि धम्मेहि 
निद्विसितब्बा' ति चे पुच्छेय्य, सब्बेपि किलेसा चतूहि विपल्लासेहि निहिसितब्बा। “ते किलेसा कत्थ दडुब्बा”ति चे 
पुच्छेय्य, दसवत्थुके किलेसपुञ्जे ते किलेसा दटुब्बा । 


“कतमानि दस वत्थूनी”ति चे पुच्छेय्य, चत्तारो आहारा, चत्तारो विपल्लासा, चत्तारि उपादानानि, चत्तारो योगा, 
चत्तारो गन्था, चत्तारो आसवा, चत्तारो ओघा, चत्तारो सल्ला, चतस्सो विञ्ञाणड्डितियो, चत्तारि अगतिगमनानीति दस 
वत्थूनीति वेदितब्बानि चतुन्नं किच्चवसेन एकत्ता। एत्थ च किलेसानं पच्चयो वत्थुकामोपि किलेसोपि किलेसवत्थु होति 


पुरिमानं पुरिमानं किलेसानं पच्छिमानं पच्छिमानं किलेसानं पच्चयभावतो। 


“कतमो कतमो कतमस्स कतमस्स वत्थू'ति पुच्छितब्बत्ता “पठमे आहारे”तिआदि वुत्तं। आलम्बितब्बे पठमे 
कबळीकाराहारे पठमो “रूपं सुभन्ति विपल्लासो आरम्मणकरणवसेन पवत्तति। आलम्बितब्बे दुतिये फस्साहारे दुतियो 
“-फस्सपच्चया वेदना सुखा”ति विपल्लासो पवत्तति। आलम्बितब्बे ततिये चित्ताहारे ततियो “चित्तं निच्च'न्ति 
विपल्लासो पवत्तति, आलम्बितब्बे चतुत्थे मनोसञ्चेतनाहारे “धम्मो अत्ता*ति विपल्लासो आरम्मणकरणवसेन 
पवत्तति। आलम्बितब्बे पठमे “रूपं सुभन्ति विपल्लासो पठमं कामुपादानं आरम्मणकरणवसेन पवत्तति। सेसेसुपि 
यथारहं नयानुसारेन योजेत्वा अत्थो वेदितब्बो । 


८३. “तेसु आहारादीसु कतमो कतमस्स पुग्गलस्स उपक्किलेसो "ति वत्तब्बत्ता “तत्थ यो चा तिआदि वुत्तं । 
तत्थाति तेसु आहारादीसु, तण्हाचरितदिट्टिचरितेसु वा । तण्हाचरितस्स रूपवेदनासु तिब्बच्छन्दरागस्स उप्पज्जनतो यो च 
कबळीकारो आहारो, यो च फस्साहारो पवत्तति, इमे कबळीकाराहारफस्साहारा तण्हाचरितस्स पुग्गलस्स उपक्किलेसा 
भवन्ति। दिठ्ठिचरितस्स धम्मचित्तेसु बलवअत्तनिच्चाभिनिवेसस्स उप्पज्जनतो यो च मनोसञ्चेतनाहारो, यो च 
विञ्जाणाहारो पवत्तति, इमे मनोसञ्चेतनाहारविञ्ञाणाहारा दिट्विचरितस्स पुग्गलस्स उपक्किलेसा भवन्ति। “तत्थ यो च 
असुभे सुभ न्तिआदीसुपि वुत्तनयानुसारेन अत्थो गहेतब्बोति। पुरिमानं द्विन्नं द्विन्नं तण्हापधानत्ता चेव तण्हासभावत्ता च, 
पच्छिमानं द्विन्नं द्विन्नं दि्टिपधानत्ता चेव दिड्टिसभावत्ता चाति । 


८४. “कतमस्मि पठमादिके आहारे कतमो पठमादिको विपल्लासो पवत्तती”ति पुच्छितब्बत्ता “तत्थ कबळीकारे 
आहारे”तिआदिना नामवसेन नियमेत्वा पुब्बे वृत्तत्थमेव दस्सेति। “कतमस्मिं विपल्लासे ठितो कतमं उपादियती”ति 
पुच्छितब्बत्ता “पठमे विपल्लासे ठितो”तिआदि वुत्तं। पठमे विपल्लासे ठितो पुग्गलो कामे येन उपादानेन उपादियति, इदं 


उपादानं “कामुपादान नामा" ति वुच्चति। सेसेसु इमिना नयेन योजना कातब्बा । 


“येन कामुपादानेन कामेहि पुग्गलो संयुज्जति, अयं कामृपादानधम्मो “कामयोगो ति वुच्चती'तिआदिना योजना 
कातब्बा। सेसानं योजनत्थादयो पाळितो, अड्डकथातो च पाकटा। 

८५. “आहारादीसु कतमे कतमा दिसा ति पुच्छितब्बत्ता “तत्थ इमा चतस्सो दिसा 'तिआदि वृत्तं । तत्थ तेसु 
आहारचतुक्कादीसु दससु चतुक्केसु पठमो पठमो कबळीकाराहारादिको पठमा दिसा, दुतियो दुतियो फस्साहारादिको 
दुतिया दिसा, ततियो ततियो विञ्ञाणाहारादिको ततिया दिसा, चतुत्थो चतुत्थो मनोसञ्चेतनाहारादिको चतुत्था दिसाति 
वेदितब्बा। 


““तासु चतूसु दिसासु तेसु कबळीकाराहारादीसु धम्मेसु कतमे धम्मा कतमस्स उपक्किलेसा'ति पुच्छितब्बत्ता इमे 
आहारादयो धम्मा इमस्स पुग्गलस्स उपक्किलेसाति विभत्ताति दस्सेतुं “तत्थ यो च कबळीकारो आहारो...पे०... इमे 
दिट्टिचरितस्स उदत्तस्स उपक्किलेसा “ति वत्तं। अट्टुकथायं पन -- “कबळीकाराहारो आहारोतिआदि आहारादीसु ये 
यस्स पुग्गलस्स उपक्किलेसा, तं विभजित्वा दस्सेतुं आरद्ध न्ति (नेत्ति० अट्ट० ८५) वृत्तं। दसन्नं सुत्तानन्ति 
एकदेसभूतानं दसन्नं सुत्तानं । अत्थोति सभावधम्मो। सहत्थो हि असमानोति। “ब्यञ्जनमेव नान न्ति एतेन च सद्दत्थस्स 
नानत्तं दस्सेति। 


“-कबळीकाराहारादीसु कतमे आहारादयो कतमेन विमोक्खमुखेन परिञ्ञं पहानं गच्छन्तीति पुच्छितब्बत्ता “तत्थ 
यो च कबळीकारो”तिआदि वुत्तं । 


इतीति एवं वुत्तप्पकारा। सब्बेति सब्बे आहारादयो धम्मा लोकवड्टानुसारिनो भवन्ति । तेति ते सब्बे आहारादयो 
धम्मा लोकाति लोकतो वट्टतो। तीहि विमोक्खमुखेहि अनिच्चानुपस्सनादीहि निय्यन्ति। 


८६. संकिलेसपक्खे दिसाभूता आहारचतुक्कादयो दस चतुक्का धम्मा आचरियेन निद्धारेत्वा दस्सिता, अम्हेहि च 
जाता, “वोदानपक्खे कतमे दिसाभूता धम्मा”ति पुच्छितब्बत्ता वोदानपकखे दिसाभूते धम्मे दस्सेतुं “चतस्सो 
पटिपदा”तिआदि वृत्तं। चत्तारो विहाराति दिब्बविहारा ब्रह्मविहारा अरियविहारा आनेञ्जविहाराति चत्तारो विहारा। तेसु 
रूपावचरसमापत्तियो दिब्बविहारा, चतस्सो अप्पमञ्ञायो ब्रह्मविहारा, चतस्सो फलसमापत्तियो अरियविहारा, चतस्सो 
अरूपसमापत्तियो आनेञ्जविहारा चत्तारो अच्छरिया अब्भृता धम्माति मानपहानं आलयसमुग्घातो अविज्जापहानं 
भवूपसमोति चत्तारो अच्छरियअब्भुतधम्मा । चत्तारि अधिट्टानानीति सच्चाधिट्ठानं चागाधिट्ठानं पञ्ञाधिट्ठानं 
उपसमाधिट्टानन्ति चत्तारि अधिट्ठानानि। चतस्सो समाधिभावनाति छन्दसमाधिभावना वीरियसमाधिभावना 
चित्तसमाधिभावना वीमंसासमाधिभावनाति चतस्सो समाधिभावना। चत्तारो सुखभागियाति इन्द्रियसंवरो तपो बोज्झङ्गो 
सब्बृपधिपटिनिस्सग्गोति चत्तारो सुखभागिया। अवसेसा पाकटा। 


“चतूसु चतूसु पटिपदादीसु कतमो पटिपदादिको पठमो सतिपट्ठानादिको भवती"ति पुच्छितब्बत्ता “पठमा पटिपदा 
पठमं सतिपट्टान न्तिआदि वुत्तं । “पटिपदादयो पञ्जापदड्ठानादिका, सतिपट्ठानादयो पन सतिपदड्ठानादिका, तस्मा 'पठमा 
पटिपदा पठमं सतिपट्ठान'न्तिआदियोजना कातब्बा*ति वत्तब्बत्ता “पठमा पटिपदा भाविता बहुलीकता पठमं 
सतिपट्ठानं पूरेती 'तिआदि वृत्तं, पूरकपूरेतब्बभावतो तथा योजना कातब्बाति अधिप्पायो। अथ वा “भाविता बहुलीकता 
कतमे पटिपदादयो कतमे सतिपड्ठानादिके पूरेन्ती”ति पुच्छितब्बत्ता “पठमा पटिपदा भाविता बहुलीकता पठमं 
सतिपट्टानं प्रेती तिआदि वत्तं । 


८७. “तेसु दससु पटिपदाचतुक्कादीसु कतमे धम्मा कतमा दिसा, कतमे धम्मा कतमा दिसा"ति पुच्छितब्बत्ता 
“तत्थ इमा चतस्सो दिसा पठमा पटिपदा, पठमो सतिपट्टानो”तिआदि वुत्तं । तत्थाति तेसु दससु 

पटिपदाचतुक्कादीसु। इमा मया वुच्चमाना पठमा पटिपदादयो दिसा चतस्सो दिसा भवन्ति। 


“तेसु चतूसु दिसाभूतेसु पटिपदाचतुक्कादीसु कतमो दिसाभूतो अत्थो कतमस्स पुग्गलस्स भेसज्ज"'न्ति 
पुच्छितब्बत्ता “तत्थ पठमा पटिपदा...पे०... दिट्रिचरितस्स उदत्तस्स भेसज्ज'न्ति वुत्तं। 


“तेसु दससु पटिपदादिचतुक्केसु धम्मेसु कतमो कतमो कतमं कतमं विमोक्खमुख''न्ति पुच्छितब्बत्ता “तत्थ दुक्खा 
च पटिपदा तिआदि वुत्तं । अत्थो पन टीकायं वित्थारेन वुत्तो पाकटो। संकिलेसपक्खे दिसाभूता आहारचतुक्कादयो दस 
चतुक्का समतिक्कमितब्बपहातब्बभावेन निद्धारिता, वोदानपक्खे पन दिसाभूता पटिपदाचतुक्कादयो दस चतुक्का 
समतिक्कमपहायकभावेन निद्धारिता। 


“तेसं आहारचतुक्कादीनं दसन्नं चतुक्कानं समतिक्कमनपहानसङ्कातं यं विक्कोळितञ्च तेसं पटिपदाचतुक्कादीनं 
दसन्नं चतुक्कानं भावनासङ्कातं यं विक्कोळितञ्च सच्छिकिरियासङ्घातं यं विक्कोळितञ्च अत्थि, तं तिविधं विक्कोळितं 
कतमेसं पुग्गलानं विक्कोळितं भवती"ति पुच्छितब्बत्ता “तेसं विक्कोळित''न्ति वुत्तं। अथ वा “यथावृत्तप्पकारेहि 
विमोक्खमुखेहि ये बुद्धपच्चेकबुद्धसावका विमुच्चिसु, तेसु बुद्धस्सेव विक्कोळितं भवति कि, पच्चेकबुद्धस्सेव विक्कीळितं 
भवति कि, सावकस्सेव विक्कोळितं भवति कि, उदाहु सब्बेसं बुद्रपच्चेकबुद्धसावकानं विक्कोळितं भवति कि "न्ति 
विचारणाय सम्भवतो “तेसं विक्कीढित' न्ति वुत्तं | यथावुत्तप्पकारेहि विमोकखमुखेहि ये बुद्धपच्चेकबुद्भसावका मुच्चिसु, 
तेसं बुद्भपच्चेकबुद्भसावकानं विक्कीळितं । यं आहारचतुक्कादीनं दसन्नं चतुक्कानं सपरसन्ताने समतिक्कमनपहानञ्च 
या पटिपदाचतुक्कादीनं दसन्नं चतुक्कानं सपरसन्ताने भावनासम्पादना, सच्छिकिरियासम्पादना च अत्थि, इदं सब्बं 
विक्कोळितं नाम भवतीति अत्थो। 


“सब्बेसं आहारचतुक्कावीनं दसन्नं चतुक्कानं सब्बे पटिपदाचतुक्कादयो दस चतुक्का पटिपक्खा होन्ति किं, उदाहु 
यथाक्कमं चतुक्कानं चतुक्का पटिपक्खा होन्ति किन्ति विचारणाय सम्भवतो यथाककमं चतुक्कानं चतुक्का पटिपक्खा 
होन्ति पहातब्बपहायकभावेनाति दस्सेन्तो “चत्तारो आहारा तेसं पटिपक्खो चतस्सो पटिपदा”तिआदिमाह | 
अट्ठकथायं पन - “इदानि आहारादीनं पटिपदादीहि येन समतिक्कमनं, तं नेसं पटिपकखभावं दस्सेन्तो 'चत्तारो आहारा 
तेसं पटिपकखो चतस्सो पटिपदातिआदिमाहा”ति (नेत्ति० अट्टु ८७) वुत्तं । तत्थ संकिलेसपक्खे चत्तारो ये आहारा 
निद्धारिता, तेसं चतुन्नं आहारानं वोदानपक्खे या चतस्सो पटिपदा निद्धारिता, ता चतस्सो पटिपदा पटिपक्खो आहारानं 
पहातब्बत्ता, पटिपदानं पन पहायकत्ता। सतिपि आहारानं अप्पहातब्बभावे विपस्सनारम्मणत्ता 
आहारपटिबद्भछन्दरागप्पहानवसेन पहातब्बभावो वुत्तोति एवमादियोजना कातब्बा। 


सीहाति सीहसदिसा बुद्धा च सीहसदिसा पच्चेकबुद्रा च सीहसदिसा सावका चाति सीहसदिसा विसुं विसुं 
योजेतब्बा। सावका पन अहतरागदोसमोहापि सन्ति, तेपि “सीहा''ति मञ्जेय्युन्ति तं निवत्तापनत्थं “हतरागदोसमोहा ति 
बुत्तं। हनितब्बाति हता, रागो च दोसो च मोहो च रागदोसमोहा, हता रागदोसमोहा एतेहि सावकेहीति हतरागदोसमोहा, 
सावकाति योजना कातब्बा सावकानंयेव ब्यभिचारसम्भवतोति । तेसं सीहानं बुद्धानं, तेसं सीहानं पच्चेकबुद्धानं, तेसं 
सीहानं सावकानं भावना वोदानपक्खे भावितब्बानं बोधिपक्खियधम्मानं भावना वड़ना च, सच्छिकिरिया वोदानपक्खेयेव 
सच्छिकातब्बानं फलनिब्बानानं सच्छिकिरिया च, ब्यन्तीकिरिया संकिलेसपक्खे पहातब्बानं पहानसङ्काता ब्यन्तीकिरिया 
च विक्कीळितं नाम भवति। 

इन्द्रियाधिट्टानन्ति सद्धिन्द्रियादीनं इन्द्रियानं अधिट्ठानं पवत्तनं भावना, सच्छिकिरिया च। विपरियासानधिट्टानन्ति 
विपल्लासानं अधिट्टानं पहानवसेन अप्पवत्तनं, अनुप्पादनञ्च सङ्घेपतो विक्कोळितं नामाति गहितं । इन्द्रियानि 
सद्धिन्द्रियादीनि सद्धम्मगोचरो सद्भम्मस्स वोदानपवखस्स गोचरो पवत्तनहेतूति अधिप्पेतानि । विपरियासा विपल्लासा 
किलेसगोचरो संकिलेसपकखस्स गोचरो पवत्तिहेतूति अधिप्पेता। 


““चत्तारो आहारातिआदिना संकिलेसपक्खे आहारचतुक्कादीनं दसन्नं चतुक्कानं तण्हाचरितादीनं चतुन्नं पुग्गलानं 
उपक्किलेसविभावनामुखेन या निद्धारणा आचरियेन कता, "चतस्सो पटिपदा'तिआदिना च वोदानपकखे 
पटिपदाचतुक्कादीनं दसन्नं चतुक्कानं तण्हाचरितादीनं चतुन्नं पुग्गलानं बोदानविभावनामुखेन या निद्धारणा आचरियेन 
कता, सा अयं निद्धारणा कतमस्स नयस्स समुड्डानं भूमीति बुच्चती'ति पुच्छितब्बत्ता “अयं वुच्चति सीहविक्कीळितस्स 
नयस्स भूमी ति वुत्तं। तत्थ अयन्ति या अयं वृत्तनयेन द्विप्पकारा निद्धारणा कता, सा अयं द्विप्पकारा निद्धारणा 
सीहविक्कोळितस्स नयस्स भूमि पवत्तिटठानं समुट्ठानन्ति नयसमुद्ठानकोसल्लेहि पुग्गलेहि वुच्चतीति योजना कातब्बाति । 


““बुत्तप्पकाराय निद्धारिताय नयस्स भूमिभावो कस्मा विज्ञायती 'ति वत्तब्बत्ता “तेनाहा”तिआदि वुत्तं । तेन 
बुत्तप्पकाराय निद्धारणाय नयभूमिभावेन “यो नेति...पे०... कुसलाति चा ति यं वचनं आचरियो आह, तेन वचनेन 
विञ्जायतीति। 


सीहविक्कोळितनयभूमि आचरियेन विभाविता, अम्हेहि च जाता, “कतमा तिपुक्खलनयभूमी'ति पुच्छितब्बत्ता 
तिपुक्खलनयभूमि विभावेतुकामो “तत्थ ये दुक्खाय पटिपदाया”तिआदिमाह। एवं सति “अयं संकिलेसो, तीणि 
अकुसलमूलानीतिआदिवचनमेव आचरियेन वत्तब्बं, कस्मा पन “तत्थ ये दुकखाय पटिपदाया”तिआदिवचनं वत्तब्बन्ति? 
सच्चं, तिपुकखलनयभूमिभावना पन उग्घटितञ्जुआदिपुग्गलत्तयवसेन पवत्ता, तस्मा उग्घटितञ्जुआदिपुग्गलत्तयं विभावेतुं 
“तत्थ ये दुक्खाय पटिपदाया”तिआदिवचनं वुत्तं । एवमपि “तत्थ यो सुखाय पटिपदाय खिप्पाभिञ्ञाय निय्याति, अयं 
उग्घटितञ्ञू'तिआदिवचनमेव वत्तब्बं, कस्मा पन “तत्थ ये दुक्खाय पटिपदाया"तिआदिवचनं वत्तब्बन्ति? सच्चं, 
उग्घटितञ्जुआदिपुग्गलत्तयं पन सीहविक्कोळितनयतो तिपुकखलनयस्स निग्गच्छनतो निक्खमनतो 
सीहविक्कोळितनयभूमिविभावनायं पटिपदाविभागतो विभावितपुग्गलचतुक्कतो निद्धारितं, 
सीहविक्कोळितनयभूमिविभावनायं पटिपदाविभागतो विभावितं पुग्गलचतुक्कं पठमं विभावेतुं “तत्थ ये दुक्खाय 
पटिपदाया 'तिआदि वुत्तं । तत्थाति यो पटिपदाचतुक्को सीहविक्कोळितनयभूमिविभावनायं निद्धारितो, तस्मिं 
पटिपदाचतुक्के । येति ये दन्धउदत्ता दिड्िचरितपुग्गला यथाक्कमं सुखाय पटिपदाय दन्धाभिञ्ञाय च सुखाय पटिपदाय 
खिप्पाभिञ्ञाय च निस्यन्ति, इति निय्यका द्वे पुग्गला च निद्धारिता। “तेसं चतुन्नं पुग्गलानं कतमो संकिलेसो”ति 
पुच्छितब्बत्ता “तेसं चतुन्नं पुग्गलानं अयं संकिलेसो ति विस्सज्जेतुं “तेसं चतुन्नं पुग्गलानं अयं संकिलेसोँतिआदि 
वुत्तं । चत्तारो आहारा निद्धारिता...पे०... चत्तारि अगतिगमनानि निद्धारितानि, इति अयं दसविधो आहारचतुक्कादिचतुक्को 
तेसं चतुन्नं पुग्गलानं संकिलेसो होति। तेसं चतुन्नं पुग्गलानं संकिलेसो आचरियेन निद्धारितो, “कतमं वोदान''न्ति 
पुच्छितब्बत्ता “तेसं चतुन्नं पुग्गलानं इदं वोदान''न्तिआदि वुत्तं। चतस्सो पटिपदा निद्धारिता, चतस्सो अप्पमाणा 
निद्धारिता, इति इदं दसविधं पटिपदाचतुक्कादिचतुक्कभूतं धम्मजातं तेसं चतुन्नं पुग्गलानं वोदानं होति । 


८८. “तेसु चतूसु पुग्गलेसु कतमो पुग्गलो उग्घटितञ्ञू, कतमो पुग्गलो विपञ्चितञ्ञू, कतमो पुग्गलो नेस्यो"”ति 
पुच्छितब्बत्ता “तत्थ ये 'तिआदि वुत्तं । “पुब्बेपि “तत्थ ये'तिआदिना चत्तारो पुग्गला निद्धारिता, कस्मा पन पुन “तत्थ 


www.tipitaka.org Vipassana Research Institute 


Page ]59 sur 2]] 


ये'तिआदिना चत्तारो पुग्गला निद्धारिता”ति चे वदेय्य? पुब्बे संकिलेसवोदानं सामिभावेन निद्धारिता, पच्छा पन 
उग्घटितञ्जुआदीनं अवयवानं समूहभावेन निद्धारिताति विसेसत्थो गहेतब्बो । तत्थ ये...पे०... इमे द्वे पुग्गलाति एत्थ 
योजनत्थो हेडा वुत्तसदिसोव । तत्थाति तेसु चतूसु पुग्गलेसु । योति उदत्तो दिड्टिचरितो। अयन्ति अयं नियतो उदत्तो 
दिट्टिचरितो । पुन योति उदत्तोव तण्हाचरितो च मन्दो दिड्टिचरितो च। साधारणायाति दुक्खाय पटिपदाय खिप्पाभिञ्ञाय च 
सुखाय पटिपदाय दन्धाभिञ्जाय च। 


““उग्घटितञ्जुआदयो तयो पुग्गला आचरियेन निद्धारिता, तेसु तीसु पुग्गलेसु कतमस्स कतमस्स कतमं कतमं भगवा 
उपदिसती"'ति पुच्छितब्बत्ता “तत्थ भगवा 'तिआदि वुत्तं। अथ वा “पटिपदाभेदेन पुग्गलभेदो आचरियेन विभावितो, कथं 
देसनाभेदेन पुग्गलभेदो विभावितो ति वत्तब्बत्ता देसनाभेदेनपि पुग्गलभेदं विभावेतुं “तत्थ भगवा 'तिआदि वृत्तं । 
तत्थाति तेसु तीसु उग्घटितञ्जुआदीसु पुग्गलेसु । “समथदेसनाविपस्सनादेसनाभेदेनेव पुग्गलभेदो विभावितो"ति 
वत्तब्बत्ता मुदुधम्मदेसनातिक्खधम्मदेसनाभेदेनपि पुग्गलभेदं विभावेतुं “तत्थ भगवा तिआदि वुत्तं । सेसेसुपि एवमेव 
अनुसन्ध्यत्थो वत्तब्बो। 


विसुं विसुं पटिपदाभेदेन चत्तारो हत्वा विसुं च सम्पिण्डिता च पटिपदाभेदेन चेव देसनाभेदेन च तयो होन्तीति 
विभावेतुं “तत्थ ये तिआदिं पुन वत्वा “इति खो चत्तारि हुत्वा तीणि भवन्तीति वुत्तं । तत्थ चत्तारि तीणीति 
लिङ्गविपल्लासनिद्देसो, “चत्तारो तयो”ति पन पकतिलिङ्गनिद्देसो कातब्बोव। 


“तेसं तिण्णं पुग्गलानं कतमो संकिलेसो"ति पुच्छितब्बत्ता “तेसं तिण्णं पुग्गलानं अयं संकिलेसो”तिआदि वुत्तं । 


अकुसलानं धम्मानं इति अयं समूहो संकिलेसो होति। “तेसं तिण्णं पुग्गलानं संकिलेसो आचरियेन निद्भारितो, कथं वोदानं 
निद्धारितब्ब'न्ति वत्तब्बत्ता “तेसं तिण्णं पुग्गलानं इदं वोदान*न्तिआदि वुत्तं। तत्थ इदं वोदानन्ति “तीणि 


इदं धम्मजातं वोदानं होति। 


““बुत्तप्पकारेन चत्तारो हुत्वा तयो पुग्गला भवन्तीति आचरियेन विभाविता, तयो हुत्वा कित्तका पुग्गला भवन्ती”ति 
वत्तब्बभावतो “इति खो चत्तारि हुत्वा तीणि भवन्ति, तीणि हुत्वा द्वे भवन्ति तण्हाचरितो च दिद्विचरितो 
चा तिआदि वुत्तं । इतीति हेट्टा वुत्तप्पकारेन चत्तारि चत्तारो हत्वा तीणि तयो भवन्ति। तीणि तयो ह॒त्वा तण्हाचरितो च 
दिड्टिचरितो चाति द्वे पुग्गला भवन्ति । 

“तेसं द्विन्नं पुग्गलानं कतमो संकिलेसो”ति वत्तब्बभावतो “तेसं द्विन्नं पुग्गलानं अयं संकिलेसो'तिआदि वुत्तं। 
अयं समूहो संकिलेसो होति। 

“तेसं द्विन्नं पुग्गलानं संकिलेसो आचरियेन निद्धारितो, कथं वोदान''न्ति वत्तब्बभावतो “तेसं द्विन्नं पुग्गलानं इदं 


निब्बानधातू'ति निद्धारितानं कुसलधम्मानं समूहभूतं इति इदं धम्मजातं वोदानं होति। 

““तीणि अकुसलमूलानीतिआदिना संकिलेसपक्खे अकुसलमूलतिकादीनं द्विन्नं द्रादसन्नं तिकानं, तिण्णं 
उग्घटितञ्जुआदिपुग्गलानं संकिलेसविभावनामुखेन या निद्धारणा कता, “तीणि कुसलमूलानी”तिआदिना वोदानपक्खे 
कुसलमूलतिकादीनं विन्नं द्वादसन्नं तिकानं, तिण्णं उग्घटितञ्जुआदिपुग्गलानं बोदानविभावनामुखेन या निद्भारणा कता, 
अयं वृत्तप्पकारनिद्धारणा तिपुक्खलस्स च नयस्स, अङ्कुसस्स च नयस्स भूमि समुट्दानं पवत्तिहेतु नामाति योजेत्वा “तण्हा 
च अविज्जा चा“ तिआदिना संकिलेसपक्खे तण्हाअविज्जादुकादीनं पन्नरसन्नं दुकानं, द्विन्नं तण्हाचरितदिड्टिचरितानं 
पुग्गलानं बोदानविभावनामुखेन या निद्धारणा कता, “समथो च विपस्सना चा“ तिआदिना वोदानपक्खे 
समथविपस्सनादुकादीनं एकूनवीसतिदुकानं, द्विन्नं तण्हाचरितदिट्टिचरितानं पुग्गलानं बोदानविभावनामुखेन या निद्धारणा 
कता, अयं वुत्तप्पकारा नन्दियावट्टस्स नयस्स भूमीतिपि नीहरित्वा योजेतब्बा । पुग्गलाधिट्ठानवसेन हि नन्दियाबट्टनयतो 
सीहविक्कोळितनयस्स सम्भवो, सीहविक्कीळितनयतो च तिपुक्खलनयस्स सम्भवो होति । धम्माधिट्ठानवसेन पन 
सीहविक्कोळितनयतो तिपुक्खलनयस्स सम्भवो, तिपुक्खलनयतो च नन्दियावइनयस्स सम्भवो होति। तेनाह अट्ठुकथायं 
“अन्ते 'तण्हा च अविज्जा चा'तिआदिना समथस्स नयस्स भूमि दस्सिता। तेनेव हि “चत्तारि हुत्वा तीणि भवन्ति, तीणि 
हत्वा द्वे भवन्तीति वुत्त"न्ति (नेत्ति० अट्ठ० ८८)। 


“कस्मा पन अयं वुत्तप्पकाराय निद्धारणाय तिपुक्खलस्स च नयस्स, अङ्कुसस्स च नयस्स भूमिभावो विञ्ञायती ति 
वत्तब्बभावतो “तेनाहा”तिआदि वुत्तं। तेन यथावृत्तस्स निद्धारणाय भूमिभावेन आचरियो “यो अकुसले...पे०... 
दिसालोचनेनाति चा ति यं वचनं आह, तेन वचनेन वृत्तप्पकाराय निद्धारणाय तिपुक्खल...पे०... यस्स भूमिभावो 
विञ्जायतीति अत्थो। 


““एत्तावता नयसमुट्ठानं परिपुण्णं होति, अञ्ञं नत्थी"ति वत्तब्बत्ता “नियृत्तं नयसमुट्टान न्ति वुत्तं । येन येन 
नयसमुट्ठानेन संकिलेसपक्खे वा अकुसला धम्मा निद्धारिता, बोदानपकखे वा कुसला धम्मा निद्धारिता, तं तं नयसमुठ्ठानं 
नियुत्तं यथारहं निद्धारेत्वा युज्जितब्बन्ति अत्थो गहेतब्बो । 


नयक्कमेन पन सङ्घेपतो दस्सयिस्सामि - द्वे पुग्गला, तयो पुग्गला, चत्तारो पुग्गलाति पुग्गला तिकोड्ठासा भवन्ति, 
चतुदिसा, छदिसा, अट्टदिसाति दिसापि तिकोट्ठासा भवन्ति। तत्थ द्वे पुग्गलाति तण्हाचरितो पुग्गलो, दिड्टिचरितो पुग्गलोति 
वे पुग्गला भवन्ति । तयो पुग्गलाति उग्घटितञ्ञुपुग्गलो, विपञ्चितञ्जुपुग्गलो, नेय्यपुग्गलोति तयो पुग्गला भवन्ति। 
चत्तारो पुग्गलाति दुक्खापटिपदादन्धाभिञ्जादिभेदेन भिन्ना मुदिन्द्रियो तण्हाचरितो पुग्गलो, मुदिन्द्रियो दिट्टिचरितो पुग्गलो, 
तिक्खिन्द्रियो तण्हाचरितो पुग्गलो, तिक्खिन्द्रियो दिट्टिचरितो पुग्गलोति चत्तारो पुग्गला भवन्ति । चतुदिसाति 
संकिलेसपकखे द्वे द्वे दिसा, बोदानपकखे द्वे द्रे दिसाति चतुदिसा भवन्ति। छदिसाति संकिलेसपक्खे तिस्सो तिस्सो दिसा, 
बोदानपकखे तिस्सो तिस्सो दिसाति छदिसा भवन्ति। अड्रुदिसाति संकिलेसपकखे चतस्सो चतस्सो दिसा, वोदानपक्खे 
चतस्सो चतस्सो दिसाति अट्ठदिसा भवन्ति | तेसु दवे द्वे तण्हाचरितदिड्टिचरिते पुग्गले, चतुदिसा च निस्साय 
नन्दियाबट्टनयसमुट्टानं भवति । तयो उग्घटितञ्जुविपञ्चितञ्ञुनेस्यपुग्गले च छदिसा च निस्साय तिपुक्खलनयसमुट्दानं 
भवति । दुकखापटिपदादन्धाभिञ्जादिभेदेन भिन्ने चत्तारो 
मुदिन्द्रियतण्हाचरिततिकिखिन्द्रितण्हाचरितमुदिन्द्रियदिट्टिचरिततिक्खिन्द्रियदिड्टिचरिते पुग्गले च अट्ट्दिसा च निस्साय 
सीहविक्कोळितनयसमुट्ठानं भवति। एकेकस्मिं नयसमुट्ठाने विभजिते दिसालोचनअङ्कसनयसमुद्ठानानिपि विभजितानि 
भवन्ति। 


www.tipitaka.org Vipassana Research Institute 


Page ॥6] sur 2]] 


“कथं नन्दियावट्टनयसमुड्ठानं भवती"ति चे वदेय्य? “तण्हा च अविज्जा च अहिरिकञ्च अनोत्तप्पञ्च अस्सति च 
असम्पजञ्ञञ्च अयोनिसोमनसिकारो च कोसज्जञ्च दोवचस्सञ्च अहंकारो च ममंकारो च अस्सद्धा च पमादो च 
असद्धम्मस्सवनञ्च असंवरो च अभिज्झा च व्यापादो च नीवरणञ्च संयोजनञ्च कोधो च उपनाहो च मक्खो च पळासो च 
इस्सा च मच्छेरञ्च माया च साठेय्यञ्च सस्सतदिट्टि च उच्छेददिड्टि चाति (नेत्ति० ८८) दुकदुकवसेन देसितो अयं 
दिसाभूतो अकुसलधम्मसमूहो द्विन्नं तण्हाचरितदिट्टिचरितानं पुग्गलानं संकिलेसो होतीति संकिलेसपक्खे 
संकिलेससामञ्जभावेन योजेत्वा “इमेसु पन्नरससु दुकदुकवसेन देसितेसु दिसाभूतेसु अकुसलधम्मेसु कतमो 
अकुसलधम्मो कतमस्स पुग्गलस्स दिसा"ति मनसाव दिसाधम्मभावेन ओलोकेत्वा “अयं अयं पठमो पठमो 
अकुसलधम्मो तण्हाचरितस्स पुग्गलस्स संकिलेसपक्खे पठमा दिसा नाम, अयं अयं दुतियो दुतियो अकुसलधम्मो 
दिड्िचरितस्स पुग्गलस्स संकिलेसपक्खे दुतिया दिसा नामा “ति विसुं विसुं योजेत्वा समुदयसच्चदुक्खसच्चानि यथारहं 
नीहरित्वा विभजितब्बधम्मसभावो च येन संवण्णनाविसेसेन दस्सितो, सो संवण्णनाविसेसो च नन्दियावट्टनयसमुट्दानं 
भवति, तस्स ओलोकना च येन संबण्णनाविसेसेन दस्सिता, सो संवण्णनाविसेसो च दिसालोचननयसमुड्डानं भवति, तथा 
ओलोकेत्वा दिसाविसेसभूतस्स धम्मविसेसस्स पुग्गलानं नयनञ्च येन संबण्णनाविसेसेन नयति, सो संवण्णनाविसेसो च 
अङ्कसनयसमुट्टठानं भवति । 


“समथो च विपस्सना च, हिरी च ओत्तप्पञ्च, सति च सम्पजञ्ञञ्च, योनिसोमनसिकारो च वीरियारम्भो च, 
सोवचस्सञ्च धम्मे जाणञ्च अन्वये जाणञ्च, खये जञाणञ्च अनुप्पादे जाणञ्च, सद्धा च अप्पमादो च, सद्धम्मस्सवनञ्च 
संवरो च, अनभिज्झा च अब्यापादो च, रागविरागा च चेतोविमृत्ति, अविज्जाविरागा च पञ्ञाविमुत्ति, अभिसमयो च 
अप्पिच्छता च, सन्तुट्टि च अक्कोधो च, अनुपनाहो च अमकखो च, अपळासो च इस्सापहानञ्च मच्छरियप्पहानञ्च विज्जा 
च, विमुत्ति च सङ्कतारम्मणो च विमोक्खो, असङ्घतारम्मणो च विमोक्खो, सउपादिसेसा च निब्बानधातु, अनुपादिसेसा च 
निब्बानधातूति (नेत्ति० ८८) तिकदुकवसेन देसितं इदं दिसाभूतं कुसलसमूहधम्मजातं द्विन्नं तण्हाचरितदिद्टिचरितानं 
पुग्गलानं वोदानं होतीति वोदानपक्खे वोदानसामञ्जभावेन योजेत्वा “इमेसु एकूनवीसतिया दुकदुकवसेन वा देसितेसु 
दिसाभूतेसु धम्मेसु कतमो कतमो कुसलधम्मो कतमस्स कतमस्स पुग्गलस्स दिसा”ति मनसाव दिसाधम्मभावेन 
ओलोकेत्वा “अयं पठमो पठमो कुसलधम्मो तण्हाचरितस्स पुग्गलस्स वोदानपक्खे पठमा दिसा नाम, अयं दुतियो दुतियो 
कुसलधम्मो दिट्टिचरितस्स पुग्गलस्स वोदानपकखे दुतिया दिसा नामा”ति विसुं विसुं योजेत्वा मग्गसच्चनिरोधसच्चानि 
यथारहं नीहरित्वा विभजितब्बधम्मभावो च येन संवण्णनाविसेसेन दस्सितो, सो संबण्णनाविसेसो च नन्दियावट्टनयसमुट्दानं 
भवति, तस्स ओलोकना च येन संबण्णनाविसेसेन दस्सिता, सो संवण्णनाविसेसो च दिसालोचननयसमुड्ानं भवति, तथा 
ओलोकेत्वा दिसाविसेसभूतस्स धम्मविसेसस्स पुग्गलानं नयनञ्च येन संवण्णनाविसेसेन नयति, सो संबण्णनाविसेसो च 
अङ्कसनयसमुद्ठानं भवति । 


“कथं तिपुकखलनयसमुड्डानं भवती"ति चे पुच्छेय्य, “तीणि अकुसलमूलानि - लोभो अकुसलमूलं, दोसो 
अकुसलमूलं, मोहो अकुसलमूलं। तीणि दुच्चरितानि -- कायदुच्चरितं, वचीदुच्चरितं, मनोदुच्चरितं। तयो 
अकुसलवितक्का - कामवितक्को, ब्यापादवितक्को, विहिंसावितक्को | तिस्सो अकुसलसञ्ञा - कामसञ्ञा, 
ब्यापादसञ्ञा, विहिंसासञ्ञा। तिस्सो विपरीतसञ्ञा - निच्चसञ्ञा, सुखसञ्जा, अत्तसञ्ञा। तिस्सो वेदना - सुखा 
वेदना, दुक्खा वेदना, अदुक्खमसुखा वेदना । तिस्सो दुक्खता -- दुक्खदुक्खता, सङ्घारदुकखता, विपरिणामदुक्खता। तयो 
अग्गी - रागग्गि, दोसग्गि, मोहग्गि। तयो सल्ला - रागसल्लो, दोससल्लो, मोहसल्लो। तिस्सो जटा -- रागजटा, 
दोसजटा, मोहजटा। तिस्सो अकुसलूपपरिक्खा - अकुसलं कायकम्मं, अकुसलं वचीकम्मं, अकुसलं मनोकम्मं । तिस्सो 

विपत्तियो - सीलविपत्ति, दिट्टिविपत्ति, आचारविपत्ती”ति (नेत्ति0 ८८) तिकवसेन देसितो अयं दिसाभूतो 
अकुसलधम्मसमूहो तिण्णं उग्घटितञ्जुविपञ्चितञ्जुनेय्यपुग्गलानं संकिलेसो होतीति संकिलेसपवखे 
संकिलेससामञ्जभावेन योजेत्वा “इमेसु द्वादससु तिकतिकवसेन देसितेसु दिसाभूतेसु अकुसलधम्मेसु कतमो कतमो 
अकुसलो धम्मो कतमस्स कतमस्स पुग्गलस्स दिसा”ति मनसाव दिसाधम्मभावेन ओलोकेत्वा “अयं अयं पठमो पठमो 
अकुसलधम्मो उग्घटितञ्ञुपुग्गलस्स संकिलेसपक्खे पठमा दिसा नाम | अयं अयं दुतियो दुतियो अकुसलधम्मो 
विपञ्चितञ्जुपुग्गलस्स संकिलेसपक्खे दुतिया दिसा नाम। अयं अयं ततियो ततियो अकुसलधम्मो नेय्यस्स पुग्गलस्स 
संकिलेसपक्खे ततिया दिसा नामा”ति विसुं विसुं योजेत्वा समुदयसच्चदुक्खसच्चानि यथारहं नीहरित्वा 
विभजितब्बधम्मसभावो च येन संबण्णनाविसेसेन दस्सितो। सो संवण्णनाविसेसो च तिपुक्खलनयसमुद्ठानं भवति। तस्स 
ओलोकना च येन संवण्णनाविसेसेन दस्सिता, सो संबण्णनाविसेसो च दिसालोचननयसमुट्ठानं भवति तथा ओलोकेत्वा 
दिसाविसेसभूतस्स धम्मविसेसस्स पुग्गलानं नयनञ्च येन संवण्णनाविसेसेन नयति, सो संवण्णनाविसेसो 
अङ्कसनयसमुट्ठानं भवति। 


““तीणि कुसलमूलानि - अलोभो कुसलमूलं, अदोसो कुसलमूलं, अमोहो कुसलमूलं । तीणि सुचरितानि - 
कायसुचरितं, वचीसुचरितं, मनोसुचरितं। तयो कुसलवितक्का - नेक्खम्मवितक्को, अब्यापादवितक्को, 
अविहिंसावितक्को | तयो समाधी -- सवितक्को सविचारो समाधि, अवितक्को विचारमत्तो समाधि, अवितक्को अविचारो 
समाधि | तिस्सो कुसलसञ्ञा - नेक्खम्मसञ्ञा, अब्यापादसञ्जा, अविहिंसासञ्ञा। तिस्सो अविपरीतसञ्ञा - 
अनिच्चसञ्ञा, दुकखसञ्ञजा, अनत्तसञ्ञा। तिस्सो कुसलूपपरिक्खा - कुसलं कायकम्मं, कुसलं वचीकम्मं, कुसलं 
मनोकम्मं। तीणि सोचेय्यानि -- कायसोचेय्यं, वचीसोचेय्यं, मनोसोचेय्यं । तिस्सो सम्पत्तियो - सीलसम्पत्ति, 
समाधिसम्पत्ति, पञ्जासम्पत्ति । तिस्सो सिकखा - अधिसीलसिक्खा, अधिचित्तसिक्खा, अधिपञ्जासिक्खा। तयो खन्धा - 
सीलकखन्धो, समाधिक्खन्धो, पञ्जावखन्धो। तीणि विमोक्खमुखानि - सुञ्ञतं, अनिमित्तं, अप्पणिहित''न्ति (नेत्ति० ८८) 
तिकतिकवसेन देसितं इदं दिसाभूतं कुसलसमूहधम्मजातं तिण्णं उग्घटितञ्जुविपञ्चितञ्जुनेय्यपुग्गलानं वोदानं होतीति 
वोदानपक्खे बोदानसामञ्जभावेन योजेत्वा “इमेसु द्वीसु द्वादससु तिकतिकवसेन देसितेसु दिसाभूतेसु कुसलधम्मेसु कतमो 
कतमो कुसलधम्मो कतमस्स कतमस्स पुग्गलस्स दिसा”ति मनसाव दिसाधम्मभावेन ओलोकेत्वा “अयं अयं पठमो 
पठमो कुसलधम्मो उग्घटितञ्ञुपुग्गलस्स बोदानपक्खे पठमा दिसा नाम। अयं अयं दुतियो दुतियो कुसलो धम्मो 
विपञ्चितञ्जुपुग्गलस्स वोदानपक्खे दुतिया दिसा नाम। अयं अयं ततियो ततियो कुसलधम्मो नेय्यपुग्गलस्स वोदानपक्खे 
ततिया दिसा नामा”ति विसुं विसुं दिसाभावेन योजेत्वा मग्गसच्चनिरोधसच्चानि यथारहं नीहरित्वा विभजितब्बधम्मसभावो 
च येन संबण्णनाविसेसेन दस्सितो। सो संवण्णनाविसेसो च तिपुक्खलनयसमुड्डानं भवति तस्स ओलोकना च येन 
संवण्णनाविसेसेन दस्सिता, सो संवण्णनाविसेसो च दिसालोचननयसमुट्ठानं भवति । तथा ओलोकेत्वा दिसाविसेसभूतस्स 
धम्मस्स पुग्गलानं नयनञ्च येन संवण्णनाविसेसेन नयति, सो संवण्णनाविसेसो च अङ्कुसनयसमुट्ठानं भवति। 


“कथं सीहविक्कोळितनयसमुड्टान' न्ति चे पुच्छेय्य, “चत्तारो आहारा, चत्तारो विपल्लासा, चत्तारि उपादानानि, 
चत्तारो योगा, चत्तारो गन्था, चत्तारो आसवा, चत्तारो ओघा, चत्तारो सल्ला, चतस्सो विञ्ञाणट्टितियो, चत्तारि 
अगतिगमनानी' “ति (नेत्ति० ८७) चतुक्कचतुक्कवसेन देसितो अयं दिसाभूतो चतुक्को चतुक्को अकुसलधम्मो “दुक्खाय 
पटिपदाय दन्धाभिञ्ञाय निय्यकस्स मुदिन्द्रियस्स तण्हाचरितस्स च दुक्खाय पटिपदाय खिप्पाभिञ्ञाय निय्यकस्स 
तिक्खिन्द्रियस्स तण्हाचरितस्स च सुखाय पटिपदाय दन्धाभिञ्ञाय निय्यकस्स मुदिन्द्रियस्स दिट्टिचरितस्स च सुखाय 
पटिपदाय खिप्पाभिञ्ञाय निय्यकस्स तिक्खिन्द्रियस्स दिड्टिचरितस्स चा'ति चतुन्नं पुग्गलानं संकिलेसोति संकिलेसपकखे 

संकिलेससामञ्ञभावेन योजेत्वा “इमेसु चतुक्कचतुक्कवसेन देसितेसु दससु चतुक्केसु धम्मेसु कतमो कतमो 
अकुसलधम्मो कतमस्स कतमस्स पुग्गलस्स दिसा”ति मनसाव संकिलेसपक्खे दिसाधम्मभावेन ओलोकेत्वा “अयं अयं 
पठमो पठमो अकुसलधम्मो दुक्खाय पटिपदाय दन्धाभिञ्ञाय निय्यकस्स मुदिन्द्रियस्स तण्हाचरितस्स पुग्गलस्स पठमा 
दिसा नाम | अयं अयं दुतियो दुतियो अकुसलधम्मो दुक्खाय पटिपदाय खिप्पाभिञ्ञाय निय्यकस्स तिक्खिन्द्रियस्स 
तण्हाचरितस्स पुग्गलस्स दुतिया दिसा नाम । अयं अयं ततियो ततियो अकुसलधम्मो सुखाय पटिपदाय दन्धाभिञ्ञाय 
निय्यकस्स मुदिन्द्रियस्स दिड्टिचरितस्स पुग्गलस्स ततिया दिसा नाम | अयं अयं चतुत्थो चतुत्थो अकुसलधम्मो सुखाय 
पटिपदाय खिप्पाभिञ्ञाय निय्यकस्स तिक्खिन्द्रियस्स दिट्टिचरितस्स पुग्गलस्स चतुत्था दिसा नामा ति विसुं विसुं 
दिसाभावेन योजेत्वा, समुदयसच्चदुक्खसच्चानि यथारहं नीहरित्वा, विभजितब्बधम्मसभावो च येन संवण्णनाविसेसेन 
दस्सितो । सो संवण्णनाविसेसो च सीहविक्कोळितनयसमुट्ठानं भवति । तस्स ओलोकना च येन संवण्णनाविसेसेन 
दस्सिता, सो संबण्णनाविसेसो च दिसालोचननयसमुड्ानं भवति । तथा ओलोकेत्वा दिसाविसेसभूतस्स धम्मस्स पुग्गलानं 
नयनञ्च येन संवण्णनाविसेसेन नयति, सो संवण्णनाविसेसो च अङ्कसनयसमुट्ठानं भवति । 


“चतस्सो पटिपदा, चत्तारो सतिपट्ठाना, चत्तारि झानानि, चत्तारो विहारा, चत्तारो सम्मप्पधाना, चत्तारो अच्छरिया 
अब्भुता धम्मा, चत्तारि अधिट्ठानानि, चतस्सो समाधिभावना, चत्तारो सुखभागिया धम्मा, चतस्सो अप्पमाणा”ति (नेत्ति० 
८६) चतुक्कचतुक्कवसेन देसितं इदं दिसाभूतं कुसलसमूहधम्मजातं “दुक्खाय पटिपदाय दन्धाभिञ्ञाय निय्यकस्स 
मुदिन्द्रियस्स तण्हाचरितस्स च दुक्खाय पटिपदाय खिप्पाभिञ्ञाय निय्यकस्स तिक्खिन्द्रियस्स तण्हाचरितस्स च सुखाय 
पटिपदाय दन्धाभिञ्ञाय निय्यकस्स मुदिन्द्रियस्स दिड्टिचरितस्स स सुखाय पटिपदाय खिप्पाभिञ्ञाय निय्यकस्स 
तिक्खिन्द्रियस्स दिट्टिचरितस्स चाति चतुन्नं पुग्गलानं वोदानं होतीति वोदानपक्खे वोदानसामञ्जभावेन योजेत्वा “इमेसु 
चतुक्कचतुक्कवसेन देसितेसु दससु चतुक्केसु कुसलधम्मेसु कतमो कतमो कुसलधम्मो कतमस्स कतमस्स पुग्गलस्स 
दिसा”ति मनसाव दिसाधम्मभावेन ओलोकेत्वा, “अयं अयं पठमो पठमो कुसलधम्मो दुक्खाय पटिपदाय दन्धाभिञ्ञाय 
निय्यकस्स मुदिन्द्रियस्स तण्हाचरितस्स पुग्गलस्स पठमा दिसा नाम | अयं अयं दुतियो दुतियो कुसलधम्मो दुक्खाय 
पटिपदाय खिप्पाभिञ्जाय निय्यकस्स तिक्खिन्द्रियस्स तण्हाचरितस्स पुग्गलस्स दुतिया दिसा नाम | अयं अयं ततियो 
ततियो कुसलधम्मो सुखाय पटिपदाय दन्धाभिञ्ञाय निय्यकस्स मुदिन्द्रियस्स दिड्टिचरितस्स पुग्गलस्स ततिया दिसा नाम। 
अयं अयं चतुत्थो चतुत्थो कुसलधम्मो सुखाय पटिपदाय खिप्पाभिञ्ञाय निय्यकस्स तिक्खिन्द्रियस्स दिड्िचरितस्स 
पुग्गलस्स चतुत्था दिसा नामा“ ति विसुं विसुं दिसाभावेन योजेत्वा, मग्गसच्चनिरोधसच्चानि यथारहं नीहरित्वा, 
विभजितब्बधम्मसभावो च येन संवण्णनाविसेसेन दस्सितो । सो संबण्णनाविसेसो च सीहविक्कीळितनयसमुद्ठानं भवति । 
तस्स ओलोकना च येन संबण्णनाविसेसेन दस्सिता। सो संबण्णनाविसेसो च दिसालोचननयसमुट्ठानं भवति । तथा 
ओलोकेत्वा दिसाविसेसस्स धम्मस्स पुग्गलानं नयनञ्च येन संबण्णनाविसेसेन नयति, सो संबण्णनाविसेसो च 
अङ्कसनयसमुट्ठानं भवतीति नयक्कमेन सङ्केपतो नयसमुद्ठानं भवतीति विञ्ञातब्बन्ति । 


इति नयसमुट्ठाने सत्तिबलानुरूपा रचिता 
विभावना निड्टिता। 
पण्डितेहि पन अट्ठकथाटीकानुसारेन गम्भीरत्थो वित्थारतो विभजित्वा गहेतब्बोति । 

सासनपट्टानविभावना 


८९. “तत्थ कतमं नयसमुट्टान"न्तिआदिना आचरियेन सब्बथा नयसमुद्दानं ठपितं, अम्हेहि च जातं, 
““सोळसहारपञ्चनयअट्टारसमूलपदेसु अट्टारस मूलपदा कथं विभत्ता, कुहिं अम्हेहि दट्ठब्बा''ति वत्तब्बभावतो “तत्थ 
अट्टारस मूलपदा कुहिं दइब्बा”तिआदि वुत्तं । तत्थाति तेसु सोळसहारपञ्चनयअट्ठारसमूलपदेसु अट्ठारस मूलपदा केन 
पदेन आचरियेन विभत्ता, कुहिं अम्हेहि वित्थारतो दडुब्बाति पुच्छति। अट्टारस मूलपदा सासनपट्टाने मया विभत्ता, तुम्हेहि 
च वित्थारतो सासनपट्ठाने दटुब्बाति विस्सज्जेति। विभत्तायेव हि अट्ठारस मूलपदा दटुब्बा भवन्ति । अट्ठकथायं (नेत्ति० 
अट्ट० ८९) पन - 


“एवं सब्बथा नयसमुड्डानं विभजित्वा इदानि सासनपट्टानं विभजन्तो यस्मा सङ्गहवारादीसु मूलपदेहेव पट्टानं 
सङ्गहेत्वा सरूपतो न दस्सितं, तस्मा यथा मूलपदेहि पट्टानं निद्धारेतब्बं, एवं पट्ठानतोपि मूलपदानि 
निद्धारेतब्बानीति दस्सनत्थं 'अट्ठारस मूलपदा कुहिं दट्ठुब्बा? सासनपट्ठानेति आहा"ति - 


बुत्तं। सासनपट्टाने अट्टारस मूलपदा दडुब्बाति आचरियेन वृत्ता, “कतमं तं सासनपट्टान''न्ति पुच्छितब्बत्ता “तत्थ कतमं 
सासनपद्ठान न्तिआदि वुत्तं । तत्थाति तेसु अट्ठारसमूलपदसासनपट्ठानेसु कतमं तं सासनपट्ठानन्ति इदानि मया 
निद्धारियमानं भगवता देसितं संकिलेसभागियादिसुत्तं सासनपट्टानं नामाति विस्सज्जेति। सासनन्ति परियत्तिसासनं । 
पट्टानन्ति तस्स परियत्तिसासनस्स संकिलेसभागियतादीहि पकारेहि ठानं पवत्तनं पट्टानं, तंदीपनसुत्तं पन इध पट्टानं नाम। 
तेन वुत्तं - “संकिलेसभागियं सुत्त न्तिआदि। अथ वा सासनन्ति अधिसीलअधिचित्तअधिपञ्जासिक्खत्तयं सासनं 
नाम, तं सिक्खत्तयं पतिट्टुहति एतेन संकिलेसादिनाति पट्टानं, सिक्खत्तयस्स सासनस्स पड़ानन्ति सासनपट्टाने । 
तदाधारभूतं सुत्तम्पि ठान्यूपचारतो सासनपट्ठानं नाम | तं सासनपट्ठानसुत्तं सरूपतो दस्सेतुं - 


““संकिलेसभागियं सुत्तं, वासनाभागियं सुत्तं, निब्बेधभागियं सुत्तं, असेक्खभागियं सुत्तं, संकिलेसभागियञ्च 
वासनाभागियञ्च सुत्तं, संकिलेसभागियञ्च निब्बेधभागियञ्च सुत्तं, संकिलेसभागियञ्च असेक्खभागियञ्च सुत्तं, 
संकिलेसभागियञ्च निब्बेधभागियञ्च असेक्खभागियञ्च सुत्तं, संकिलेसभागियञ्च वासनाभागियञ्च 
निब्बेधभागियञ्च सुत्तं, बासनाभागियञ्च निब्बेधभागियञ्च सुत्तं, तण्हासंकिलेसभागियं सुत्तं, 
दिट्टिसंकिलेसभागियं सुत्तं, दुच्चरितसंकिलेसभागियं सुत्तं, तण्हाबोदानभागियं सृत्तं, दिट्टिबोदानभागियं सुत्तं, 
दुच्चरितवोदानभागियं सुत्त''न्ति - 


वुत्तं। “तेसु सृत्तेसु ये संकिलेसादयो भगवता वुत्ता, तेसु संकिलेसादीसु संकिलेसो कित्तको”ति पुच्छितब्बत्ता “तत्थ 
संकिलेसो तिविधो तण्हासंकिलेसो दिट्टिसंकिलेसो दुच्चरितसंकिलेसो”ति वुत्तं । तत्थाति तेसु सृत्तन्तेसु संकिलेसादीसु 
धम्मेसु। “तिविधे तस्मिं संकिलेसे तण्हासंकिलेसो कतमेन कुसलेन विसुज्झती' ति पुच्छितब्बत्ता “तत्थ तण्हासंकिलेसो 
समथेन विसुज्झती'”ति वुत्तं । तत्थाति तस्मिं तिविधे तण्हासंकिलेसादिके । “सो समथो खन्धेसु कतमो खन्धो"ति 
पुच्छितब्बत्ता “सो समथो समाधिक्खन्धो ति वृत्तं। “दिड्टिसंकिलेसो केन विसुज्झती"ति पुच्छितब्बत्ता “दिट्रिसंकिलेसो 
विपस्सनाय विसुज्झती “ति वुत्तं । “सा विपस्सना कतमो खन्धोति वत्तब्बत्ता “सा विपस्सना पञ्ञाक्खन्धो ति वुत्तं । 
““दुच्चरितसंकिलेसो केन विसुज्झती"ति वत्तब्बत्ता “दुच्चरितसंकिलेसो सुचरितेन विसुज्झती'”ति वुत्तं । “तं सुचरितं 
कतमो खन्धो' ति वत्तब्बत्ता “तं सुचरितं सीलक्खन्धो ति वृत्तं । “तस्मिं सीले ठितस्स पुग्गलस्स कि भवती"ति 

वत्तब्बत्ता “तस्स सीले पतिट्टितस्सा”तिआदि वुत्तं । सीले सुचरितसङ्काते सीलक्खन्धे पतिट्रितस्स तस्स सीलवन्तस्स 
पुग्गलस्स भवेसु कामभवरूपारूपभवेसु आसत्ति भवपत्थना यदि उप्पज्जति, एवंसायन्ति एवं अस्स अयन्ति पदच्छेदो । 
एवं सति अस्स सीले पतिड्टितस्स अयं आसत्ति भवपत्थना समथविपस्सनाभावनामयपुञ्ञकिरियवत्थु च भवति, च-सद्देन 
दानमयसीलमयपुञ्ञकिरियवत्थु च भवतीति अत्थो सङ्गहितो। तत्राति तेसु कामभवरूपारूपभवेसु उपपत्तिया 
संवत्ततीति। 


“संकिलेसादयो येहि सृत्तेहि दस्सिता, तानि सुत्तानि कित्तकानी”ति वत्तब्बत्ता “इमानि चत्तारि सुत्तानी तिआदि 
बुत्तं। असाधारणानि संकिलेसभागियसुत्तवासनाभागियसुत्तनिब्बेधभागियसुत्तअसेक्खभागियसुत्तानि चत्तारि सुत्तानि 
भवन्ति, साधारणानि संकिलेसभागियवासनाभागियसुत्त, संकिलेसभागियनिब्बेधभागियसृत्त, 
संकिलेसभागियअसेक्खभागियसुत्त, वासनाभागियनिब्बेधभागियसुत्तानि कतानि मिस्सितानि चत्तारि भवन्ति। इति अट्ट 
सृत्तानि भवन्ति। तानियेव वृत्तप्पकारानि अट्टु सुत्तानि भवन्ति। साधारणानि 
वासनाभागियअसेक्खभागियसृत्तनिब्बेधभागियअसेक्खभागियसुत्त- 
संकिलेसभागियबासनाभागियनिब्बेधभागियसुत्तसंकिलेस- भागियबासनाभागियअसेक्खभागियसृत्त- 
संकिलेसभागियनिब्बेधभागियअसेक्खभागियसुत्त- वासनाभागियनिब्बेधभागियअसेक्खभागियसुत्त- 
संकिलेसभागियबासनाभागियनिब्बेधभागियअसेक्खभागियसुत्त- नेबसंकिलेसभागियनवासना- 
भागियननिब्बेधभागियनअसेक्खभागियसुत्तानि कतानि मिस्सितानि अट्ठ सुत्तानि भवन्तीति सोळस सुत्तानि भवन्ति । तेसु 
सोळसमसृत्तेसु चत्तारि एककानि सृत्तानि च चत्तारि दुकानि सृत्तानि च द्वे तिकानि च पाळियं आगतानि, द्वे दुकानि सुत्तानि च 
द्वे तिकानि च द्वे चतुक्कानि सुत्तानि च अट्ठकथायं (नेत्ति० अट्ट० ८९) आगतानि। 


“यदि पड्ठाननयेन वुत्तप्पकारानि सोळस सुत्तानियेब विभत्तानि, एवं सति सृत्तगेय्यादिनबविधं सकलं परियत्तिसासनं 
पट्ठाननयेन अविभत्तं भवेय्या'ति वत्तब्बत्ता “इमेहि सोळसहि सुत्तेही तिआदि वुत्तं। पट्ठाननयेन विभत्तेहि सोळसहि 
इमेहि सृत्तेहि नवविधं सकलं परियत्तिसुत्तं पड्ठाननयेन विभत्त॑येव हुत्वा भिन्नं भवति । संकिलेसभागियादिपभेदाय गाथाय 
गाथा अनुमिनितब्बा, संकिलेसभागियादिपभेदेन वेय्याकरणेन वेय्याकरणं अनुमिनितब्बं। संकिलेसभागियादिपभेदेन 
सृत्तेन सत्तं अनुमिनितब्बं भवतियेवाति। 


९०. “तेसु सोळससु संकिलेसभागियादीसु सुत्तेसु कतमं संकिलेसभागियं सुत्त' न्ति पुच्छितब्बत्ता “तत्थ कतमं 
संकिलेसभागियं सुत्त न्तिआदि वृत्तं। तत्थाति तेसु सोळससु संकिलेसभागियादीसु सुत्तेसु कतमं सुत्तं संकिलेसभागियं 
सुत्तं नामाति पुच्छति। 


““कामन्धा जालसञ्छन्ना, तण्हाछदनछादिता। 
पमत्तबन्धनाबद्भा, मच्छाव कुमिनामुखे । 
जरामरणमन्वेन्ति, वच्छो खीरपकोव मातरन्ति॥ - 


इदं सुत्तं संकिलेसभागे वाचकजापकभावेन पवत्तनतो संकिलेसभागियं सुत्तं नाम । ये सत्ता कामन्धा कामेन अन्धा 
जालसञ्छन्ना तण्हाछदनेन छादिता, पमत्तबन्धनाय बद्भा बन्धितब्बा, ते सत्ते जरामरणं अन्वेति, यथा तं कुमिनामुखे ये 
मच्छा गहिता, ते मच्छे जरामरणं अन्वेति इव, एवं ते सत्ते जरामरणं अन्वेति। खीरपको वच्छो मातरं अन्वेति इव, एवं ते 
सत्ते जरामरणं अन्वेतीति योजना कातब्बा। अथ वा खीरपको वच्छो मातरं अन्वेति इव, कुमिनामुखे गहिता मच्छा 

जरामरणं अन्वेन्ति इव च, एवं ये सत्ता कामन्धा पमत्तबन्धनाय बन्धितब्बा, ते सत्ता जरामरणं अन्वेन्तीति योजना। 
“इदं सुत्त॑येवा”ति वत्तब्बत्ता - 


““चत्तारिमानि, भिक्खवे, अगतिगमनानि। कतमानि चत्तारि? छन्दागतिं गच्छति, दोसागतिं गच्छति, 
मोहागति गच्छति, भयागति गच्छति, इमानि खो, भिक्खवे, चत्तारि अगतिगमनानि। इदमवोच भगवा, इदं वत्वान 
सुगतो, अथापरं एतदवोच सत्था - 


“छन्दा दोसा भया मोहा, यो धम्मं अतिवत्तति। 
निहीयति तस्स यसो, काळपक्खेव चन्दिमा”ति॥ -- 


इदं संकिलेसभागियं सृत्तन्ति - 


वुत्तं। छन्दा छन्दहेतुना दोसा दोसहेतुना भया भयहेतुना मोहा मोहहेतुना यो राजादिको यो विनयधरादिको वा धम्मं 
सप्पुरिसधम्मं अतिवत्तति अतिक्कमित्वा वत्तति, तस्स राजादिनो वा तस्स विनयधरादिनो वा यसो कित्ति च परिवारो च 
भोगो च निहीयति। चन्दिमा काळपकखे पभाय निहीयति इव, एवं निहोयतीति योजना । 


“उत्तकंयेवा'ति वत्तब्बत्ता “मनोपुब्बङ्गमा धम्मा...पे०... चक्कंव वहतो पदन्ति इदं संकिलेसभागियं सुत्त न्ति 
वुत्तं । अत्थो पाकटो। अट्टुकथायम्पि विभत्तो। 


““मिद्धी यदा होति महग्घसो च, निद्दायिता सम्परिवत्तसायी। 
महावराहोव निवापपुट्टो, पुनप्पुनं गब्भमुपेति मन्दो"ति॥ - 


इदं सृत्तम्पि संकिलेसभागे विसये वाचकञजापकभावेन पवत्तनतो संकिलेसभागियं सुत्तं नाम । निवापपुट्टो महावराहो 
गामसूकरो निद्दायिता सुपनसीलो सम्परिवत्तसायी होति इव, एवं यो मन्दो सत्तो यदा महग्घसो होति, सो मन्दो सत्तो मिद्धी 
थिनमिद्धाभिभूतो हुत्वा निद्दायिता मुदुफस्ससयने मुदुहत्थेहि परामसितो सम्परिवत्तसायी पुनप्पुनं गब्भं उपेतीति योजना । 


“अयसाव मलं समुदितं, ततुट्ठाय तमेव खादति । 
एवं अतिधोनचारिनं, सानि कम्मानि नयन्ति दुग्गति”न्ति॥ - 


इदं सुत्तम्पि संकिलेसभागियं सत्तं नाम। अयसा अयतो समुट्टितं जातमलं ततुट्ठाय ततो अयतो उद्टुहित्वा तमेव अयं 
खादति इव, एवं अतिधोनचारिनं अतिक्कमित्वा धोनचारिपुग्गलं सानि सयं कतानि अकुसलकम्मानि दुग्गतिं नयन्तीति 
योजना। 


“चोरो यथा सन्धिमुखे गहीतो, सकम्मुना हञ्ञति बज्झते च। 
एवं अयं पेच्च पजा परत्थ, सकम्मुना हञ्ञति बज्झते चा ति॥ - 


इदं सुत्तम्पि संकिलेसभागियं सुत्त नाम | सन्धिमुखे राजपुरिसादीहि गहितो चोरो सकम्मुना अत्तना कतेन चोरकम्मेन 

हञ्जति च बज्झते च यथा, एवं अयं पापकारिनी पजा परत्थ परलोके पेच्च सकम्मुना सयं कतेन अकुसलकम्मुना 
सत्थादीहि हञ्ञति च अद्दुबन्धनादीहि बज्झते चाति योजना। 


“सुखकामानि भूतानि, यो दण्डेन विहिंसति। 
अत्तनो सुखमेसानो, पेच्च सो न लभते सुख न्ति॥ - 


इदं सुत्तम्पि संकिलेसभागियं सुत्त नाम। अत्तनो सुखं एसानो एसमानो यो सत्तो अञ्जानि सुखकामानि भूतानि दण्डेन 
विहिंसति, सो हिंसको सत्तो परलोके पेच्च सुखं न लभतीति योजना। 


““गुन्नं चे तरमानानं, जिम्हं गच्छति पुङ्गवो । 
सब्बा ता जिम्हं गच्छन्ति, नेत्ते जिम्हं गते सति॥ 


“एवमेव मनुस्सेसु, यो होति सेट्टसम्मतो। 
सो चे अधम्मं चरति, पगेव इतरा पजा। 
सब्बं रटुं दुक्खं सेति, राजा चे होति अधम्मिको"ति॥ - 


इदं सृत्तम्पि संकिलेसभागियं सुत्तं नाम । नदिं तरमानानं गुन्नं पुङ्गवो जिम्हं चे गच्छति, एवं नेत्ते जिम्हं गते सति सब्बा ता 
गावियो जिम्हं गच्छन्ति यथा, एवमेव मनुस्सेसु यो राजा सेट्टसम्मतो, सो राजा अधम्मं चरति, एवं रञ्ञे अधम्मं चरन्ते सति 
इतरा पजा पगेव पठममेव अधम्मं चरति । राजा अधम्मिको चे होति, एवं रञ्जे अधम्मिके सति सब्बं रुं दुक्खं सेतीति 
योजना । 


“सुकिच्छरूपा बतिमे मनुस्सा, करोन्ति पापं उपधीसु रत्ता। 
गच्छन्ति ते बहुजनसन्निवासं, निरयं अवीचि कटुकं भयानक''न्ति॥ - 


इदं सुत्तम्पि संकिलेसभागियं सुत्तं नाम । ये मनुस्सा उपधीसु कामगुणूपधीसु रत्ता रागाभिभूता हुत्वा पापं अकुसलकम्मं 
करोन्ति, इमे पापकम्मकरा मनुस्सा सुकिच्छरूपा वत सुटु किच्छापन्नरूपा वत भवन्ति, ते पापकम्मकरा मनुस्सा कटुकं 
भयानकं बहुजनसन्निवासं निरयं अवीचि गच्छन्तीति योजना। 


“फलं वे कदलि हन्ति, फलं वेळुं फलं नळं । 
सक्कारो कापुरिसं हन्ति, गब्भो अस्सतरिं यथा"ति॥ - 


इदं सुत्तम्पि संकिलेसभागियं सुत्तं नाम फलं कदलिया फलं कदलि बे एकन्तेन हन्ति यथा, फलं वेळुं वे एकन्तेन हन्ति 
यथा, फलं नळं बे एकन्तेन हन्ति यथा, गब्भो अस्सतरिं मातरं वे एकन्तेन हन्ति यथा, एवं सक्कारो कापुरिसं वे एकन्तेन 
हन्तीति योजना। 


““कोधमक्खगरु भिक्खु, लाभसक्कारगारवो। 
सुखेत्ते पूतिबीजंव, सद्धम्मे न विरूहती”ति॥ - 

इदं सुत्तम्पि संकिलेसभागियं सुत्तं नाम । सुखेत्ते सुन्दरे खेत्तेपि खित्तं पूतिबीजं न रुहति इव, एवं यो भिक्खु 
लाभसक्कारगारवो कोधं कुज्झनलवखणं कोधं, मक्ख परगुणसीलमक्खनलक्खणं मक्खञ्च गरुं कत्वा चरति, सो चरन्तो 
भिक्खु सद्भम्मस्मिं न रुहतीति योजना। 


९१. “इधाहं, भिक्खवे, एकच्चं पुग्गलं पदुदुचित्तं एवं चेतसा चेतो परिच्च पजानामि...पे०... इति मे सुत"न्ति इदं 
सृत्तम्पि संकिलेसभागियं सुत्तं नाम भिक्खवे इध सासने, लोके वा अहं एकच्चं पुग्गलं पदुड्डचित्तं मम चेतसा तस्स चेतो 
चित्तं परिच्च परिच्छिन्दित्वा बुद्धचकखुना एवं पजानामि। “कथं पजानामीति चे पुच्छेय्य, यञ्च पटिपदं पटिपन्नो, यञ्च 
मग्गं समारुळहो अयं पुग्गलो यथा याय दुप्पटिपदाय येन दुम्मग्गेन इरियति पवत्तति, ताय दुप्पटिपदाय तेन दुम्मग्गेन 
इमम्हि इमस्मिं समये दुप्पटिपज्जनकाले अयं दुप्पटिपन्नं पटिपन्नो दुम्मग्गसमारुळहो पुग्गलो चे कालं करेय्य, एवं सति 
आभतं वत्थु निक्खित्तं यथा, एवं निरये निक्खित्तो। तं किस्स हेतु? भिकखवे अस्स पुग्गलस्स चित्तं पदुट्टू पदोसितं हि यस्मा 
होति, तस्मा निक्खित्तो। एवं इध सासने, लोके वा चेतोपदोसहेतु च पन एकच्चे सत्ता पुग्गला कायस्स भेदा परं मरणा 
अपायं दुग्गतिं विनिपातं उपपज्जन्तीति पजानामीति | एतमत्थं भगवा अवोच । तत्थ तस्मिं सुत्ते एतं “पदुडुचित्तं जत्वान... 
पे०... निरयं सो उपपज्जती”ति गाथावचनं इति एवं वुच्चति । 


सत्था इध सासने, लोके वा पदुडुचित्तं एकच्चं पुग्गलं जत्वान भिक्खूनं सन्तिके एतमत्थं ब्याकासि। इमम्हि इमस्मि 
समये अयं पुग्गलो चे कालं कयिराथ, एवं सति पदुडचित्तसमङ्गी हि निरयस्मिं उपपज्जेय्य, पुग्गलस्स चित्तं पदूसितं हि 
यस्मा होति, तस्मा उपपज्जेय्य, चेतोपदोसहेतु सत्ता दुग्गति गच्छन्ति आभतं वत्थुं निक्खिपेय्य यथा, एवमेवं तथाविधो 
दुप्पञ्जो सो पदोसचित्तो पुग्गलो कायस्स भेदा परं मरणा निरयं उपपज्जतीति अयम्पि अत्थो भगवता वुत्तो, इति मे मया 
सुतन्ति योजना । 


“सचे भायथ दुक्खस्स, सचे वो दुक्खमप्पियं । 
माकत्थ पापकं कम्मं, आवि वा यदि वा रहो॥ 


“सचे च पापकं कम्मं, करिस्सथ करोथ वा। 
न वो दुक्खा पमुत्यत्थि, उपेच्चपि पलायत'न्ति॥ - 


इदं सुत्तम्पि संकिलेसभागियं सुत्त नाम । सप्पुरिसा तुम्हे दुक्खस्स जातिदुकखजरादुक्खब्याधिदुकखमरणदुक्खअपायदुक्ख- 
अतीतवट्टमूलकदुक्खअनागतवडटमूलकदुक्खपच्चुप्पन्नाहारमूलकदुक्खाति अट्टुविधस्स दुक्खस्स सचे भायथ, बो तुम्हेहि 
दुक्ख तथा अट्टविधं दुकखं सचे अषियं, एवं सति आवि वा यदि रहो वा पापकं कम्मं माकत्थ मा अकत्थ। सप्पुरिसा तुम्हे 
आवि वा यदि रहो वा पापकं कम्मं सचे करिस्सथ वा सचे करोथ वा, एवं सति उपेच्चपि सञ्चिच्चापि पलायतं 
पलायन्तानं वो तुम्हाकं दुक्खा अट्वविधा दुक्खतो पमृत्ति मुच्चनं नत्थेवाति योजना । 


“अधम्मेन धनं लद्धा, मुसावादेन चूभयं । 
ममेति बाला मञ्जन्ति, तं कथं नु भविस्सति॥ 


“अन्तराया सु भविस्सन्ति, सम्भतस्स विनस्सति। 
मता सग्गं न गच्छन्ति, ननु एत्तावता हता"ति॥ - 

इदं सुत्तम्पि संकिलेसभागियं सृत्तं नाम । ये बाला अधम्मेन च मुसावादेन च धनं सविञ्ञाणाविञ्ञाणं सब्बं लभितब्बं धनं 
लद्धा उभयं धनं “मम धन" न्ति मञ्जन्ति, तेसं बालानं तं उभयं धनं कथं केन नु पकारेन भविस्सति, अधम्मेन सम्भतत्ता 
चिरट्वितिकं न होति। अन्तराया राजन्तरायादयो अन्तराया तेसं बालानं भविस्सन्ति। येन अधम्मवोहारादिकेन यं धनं 
सम्भतं, अस्स अधम्मवोहारादिकस्स तं सम्भतं धनं विनस्सति। मता मरन्ता ते बाला सग्गं सुगतिं न गच्छन्ति । सुगति हि 
सोभनेहि भोगेहि अग्गोति “सग्गो" ति अधिप्पेता । एत्तावता एत्तकेन दिट्ुधम्मिकसम्परायिकानं अत्तहितानं हायनेन ते 
बाला हता विनट्ठा भवन्ति ननूति योजना। 


““कथं खणति अत्तानं, कथं मित्तेहि जीरति। 
कथं विबट्टते धम्मा, कथं सग्गं न गच्छति ॥ 


“लोभा खणति अत्तानं, लुद्धो मित्तेहि जीरति। 
लोभा विवड़ते धम्मा, लोभा सग्गं न गच्छती”ति॥ - 


इदं सुत्तम्पि संकिलेसभागियं सृत्तं नाम । योजनत्थो पाकटो। 


“चरन्ति बाला दुम्मेधा, अमित्तेनेव अत्तना। 
करोन्ता पापकं कम्मं, यं होति कटुकप्फलं॥ 


“न तं कम्मं कतं साधु, यं कत्वा अनुतप्पति। 
यस्स अस्सुमुखो रोदं, विपाकं पटिसेबती"ति॥ - 


इदं सुत्तम्पि संकिलेसभागियं सृत्तं नाम । दुम्मेधा निप्पञ्ञा बाला अमित्तेन पापकं कम्मं कतं इव, एवं अत्तना कटुकप्फलं यं 
कम्मं कतं होति, तं पापकं कतं कम्मं करोन्ता चरन्ति। यं कम्मं कत्वा करोन्तो पच्छा अनुतप्पति, तं कतं कम्मं न साधु । 
यस्स कम्मस्स विपाकं रोद रुदन्तो अस्सुमुखो पटिसेवति, तं कतं कम्मं न साधृति योजना। 


“दुक्करं दुत्तितिक्खञ्च...पे०... अवीतरागो"ति इदं सुत्तम्पि संकिलेसभागियं सुत्तं नाम। सुत्तत्थो अटुकथायं 
वित्थारतो वुत्तो । 


“अप्पमेय्यं पमिनन्तो, कोध विद्वा विकप्पये । 
अप्पमेय्यं पमायिनं, निवुतं तं मञ्जे अकिस्सव'न्ति॥ - 


इदं सृत्तम्पि संकिलेसभागियं सुत्तं नाम । इध सासने अप्पमेस्यं अप्पमेय्यगुणं खीणासवं पुग्गलं “अयं खीणासवो पुग्गलो 
एत्तकसीलो एत्तकसमाधि एत्तकपञ्ञो”ति पमिनन्तो को पुथुज्जनो विकप्पये। अप्पमेय्यं खीणासवपुग्गलं पमायिनं 
पमायन्तं तं पुथुज्जनं अयं निबुतं अवकुज्जपञ्ञं अकिस्सवं अपञ्जन्ति मञ्ञे मञ्जामीति योजना | 


““पुरिसस्स हि जातस्स, कुठारी जायते मुखे । 
याय छिन्दति अत्तानं, बालो दुब्भासितं भणं॥ 

“न हि सत्थं सुनिसितं, विसं हलाहलं इव। 
एवं विरद्भं पातेति, वाचा दुब्भासिता यथा"ति॥ - 


इदं सुत्तम्पि संकिलेसभागियं सुत्तं नाम । दुब्भासितं अरियूपवादसङ्घातं फरुसवाचं भणं भणन्तो बालो दुड्ठो पुरिसो याय 
कुठारीसदिसिया दुब्भासितवाचाय अत्तानं छिन्दति, सा कुठारीसदिसी दुब्भासितवाचा जातस्स पुरिसस्स मुखे जायते 
जायति, सा दुब्भासितवाचा मुखे जायति इव, एवं सुनिसितं सत्थं मुखे न जायति, यथा हलाहलं विसं मुखे न जायति, 
दुब्भासिता वाचा अपायेसु विरद्धं पुग्गलं पातेति यथा, एवं सुनिसितं सत्थं अपायेसु न पातेति, हलाहलं विसं अपायेसु न 
पातेतीति योजना । 


९२. “यो निन्दियं पसंसति, तं वा निन्दति यो पसंसियो । 
विचिनाति मुखेन सो कलि, कलिना तेन सुखं न विन्दति॥ 


“अप्पमत्तो अयं कलि, यो अक्खेसु धनपराजयो। 
सब्बस्सापि सहापि अत्तना, अयमेव महन्ततरो कलि। 
यो सुगतेसु मनं पदोसये॥ 


“सतं सहस्सानं निरब्बुदानं, छत्तिसती पञ्च च अब्बुदानि । 
यमरियगरही निरयं उपेति, वाचं मनञ्च पणिधाय पापक "न्ति॥ -- 


इदं सुत्तम्पि संकिलेसभागियं सुत्तं नाम । यो पुग्गलो निन्दियं दुच्चरं दुस्सीलं पुग्गलं पसंसति, सो पसंसको पुग्गलो मुखेन 
कलि विचिनाति उपचिनाति, तेन कलिना सुखं न विन्दति । यो सुचारी सीलवा पुग्गलो पसंसियो होति, तं वा सुचारिं वा 
सीलवन्तं पुग्गलं यो पुग्गलो निन्दति, सो निन्दन्तो पुग्गलो मुखेन कलि बिचिनाति उपचिनाति, तेन कलिना सुखं न 
विन्दति। 


अत्तना सहापि सब्बस्स धनस्स वसेनपि अक्खेसु यो धनपराजयो भवति, अयं कलि अयं धनपराजयो अप्पमत्तो 
होति। यो पुग्गलो सुगतेसु मनं पदोसये, तस्स पुग्गलस्स यो कलि भवति, अयमेव कलि महन्ततरो होति। 


कस्मा? वाचञ्च मनञ्च पणिधाय अरियगरही पुग्गलो यं कालं पापकं निरयं उपेति, सो कालो “सतं सहस्सानं 
निरब्बुदानञ्च छत्तिस निरब्बुदानि च पञ्च अब्बुदानि च यस्मिं काले गणीयन्ती"ति तेन कालेन समो होति, तस्मा 
महन्ततरो होतीति योजना। 


“यो लोभगुणे अनुयुत्तो...पे०.. 
गच्छसि खो पपतं चिररत्त'न्ति॥ - 


इदं सुत्तम्पि संकिलेसभागियं सुत्त नाम । यो पुग्गलो लोभगुणे अनुयुत्तो अनु पुनप्पुनं युत्तो होति, सो पुग्गलो अञ्जे पुग्गले 
वचसा परिभासति, अस्सद्धो कदरियो अवदञ्ज्‌ बुद्धानं ओवादञ्ञू न होति, मच्छरी पेसुणियं पेसुणियस्मिं अनुयृत्तो होति। 


मुखदुग्ग मुखविसम विभूत विगतभूत अनरिय भूनहु बुद्धिविनासक पापक दुक्कटकारि पुरिसन्त पुरिसलामक 

कलि अलक्खि अवजातपुत्त त्वं नेरयिको असि। इध इदानि बहुभाणी मा होहि। 


अहिताय रजं अत्तनि मा आकिरसि मा पक्खिपसि । किन्बिसकारि त्वं सन्ते खीणासवे पुग्गले गरहसि, बहूनि 
दुच्चरितानि कम्मानि चरसि, चरित्वा त्वं चिररत्तं रचनविरहितं पपतं नरकं निरयं गच्छसि खो एकंसेनाति योजना। 


नानाविधं संकिलेसभागियं सुत्तं आचरियेन निद्भारितं, अम्हेहि च जातं, “कतमं वासनाभागियं सुत्त*न्ति 
पुच्छितब्बत्ता “तत्थ कतमं वासनाभागियं सुत्त’ न्तिआदि वुत्तं । तत्थाति तेसु सोळससु संकिलेसभागियादीसु सृत्तेसु 
कतमं सुत्तं वासनाभागियं सुत्तं नामाति पुच्छति। “मनोपुब्बङ्गमा धम्मा...पे०... छायाव अनपायिनी "ति इदं वासनाभागे 
पुञ्ञभागे विसये बाचकञापकभावेन पवत्तनतो वासनाभागियं सुत्तं नाम | अत्थो पाकटो। 


९३. “महानामो सक्को भगवन्तं एतदवोच...पे०... अपापिका कालङ्किरिया”ति इदं सुत्तम्पि वासनाभागे पुञ्ञभागे 
विसये वाचकजापकभावेन पवत्तनतो वासनाभागियं सुत्तं नाम । अत्थो पाकटो। 


“सुखकामानि भूतानि, यो दण्डेन न हिंसति। 
अत्तनो सुखमेसानो, पेच्च सो लभते सुख न्ति॥ - 


इदं सुत्तम्पि वासनाभागियं सुत्तं नाम। अत्थो पाकटो। 
“गुन्नं चे तरमानानं...पे०... राजा चे होति धम्मिको ति इदं सुत्तम्पि वासनाभागियं सुत्तं नाम। अत्थो पाकटो। 
९४. “भगवा सावत्थियं विहरति...पे०... एवं पजानाती "ति इदं सुत्तम्पि वासना...पे०... सुत्तं नाम । अत्थो पाकटो। 


“कस्मा भगवा जनपदचारिकं चरती"ति पुच्छेय्य, सत्तहि कारणेहि बुद्धा भगवन्तो जनपदचारिकं चरन्ति। कतमेहि 
सत्तहि? देसन्तरगतानं वेनेय्यानं विनयनत्थं, तत्र ठितानं उस्सुक्कसमुप्पादनत्थं, सावकानं एकस्मिं ठाने 
निबद्धवासनिवारणत्थं, अत्तनो च तत्थ निबद्धवासे अनासङ्गदस्सनत्थं, सम्बुद्धवसितट्ठानताय देसानं 
चेतियभावसम्पादनत्थं, बहूनं सत्तानं दस्सनूपसङ्कमनादीहि पुञ्जोघप्पसवनत्थं, अवुट्डिआदिउपद्दवूपसमनत्थञ्चाति इमेहि 
सत्तहि कारणेहि बुद्धा भगवन्तो जनपदचारिकं चरन्तीति जनपदचरणकारणं वेदितब्बं । 


“एकपुप्फे चजित्वान, सहस्सं कप्पकोटियो । 
देवे चेव मनुस्से च, सेसेन परिनिब्बुतो"ति॥ - 


इदं सुत्तम्पि वासनाभागियं सुत्तं नाम सहस्सं कप्पकोटियोति सहस्सं अत्तभावतो कोटियो। 


“अस्सत्थे हरितोभासे, संविरूळहम्हि पादपे । 
एकं बुद्धगतं सञ्ञं, अलभिहं पतिस्सतो॥ 


“अज्ज तिसं ततो कप्पा, नाभिजानामि दुग्गति। 
तिस्सो विज्जा सच्छिकता, तस्सा सञ्ञाय वासना 'ति॥ - 

इदं सृत्तम्पि वासनाभागियं सुत्तं नाम । हरितोभासेति हरितओभासे। अलभिहन्ति अहं अलभि। 


“पिण्डाय कोसले पुरं...पे०... विपाको होति अचिन्तियो”ति इदं सुत्तम्पि वासनाभागियं सुत्तं नाम। अग्गपुग्गलो 
अनुकम्पको तण्हानिघातको मुनि सम्बुद्धो पुरेभत्तं पिण्डाय पिण्डं पटिग्गण्हितुं कोसलं पुरं पाविसि। 


यस्स पुरिसस्स हत्थे सब्बपुप्फेहि अलङ्कतो वटंसको पुप्फवटंसकोव अत्थि, सो अयं पुरिसो राजमग्गेन कोसलपुरं 
पविसन्तं भिक्खुसङ्गपुरक्खतं देवमानुसपूजितं सम्बुद्धं अद्दस, दिस्वा हट्टो चित्तं पसादेसि; पसादेत्वा सम्बुद्धं उपसङ्कमि । 


उपसङ्कमित्वा सो अयं पसन्नो ह॒त्वा सुरभि वण्णवन्तं मनोरमं तं वटंसकं सम्बुद्भस्स सेहि पाणीभि उपनामेसि । 


ततो बुद्भस्स लपनन्तरा लपनस्स वदनस्स अन्तरा अग्गिसिखा वण्णा सहस्सरंसि ओक्का पभा निक्खमि, अब्भा 
विज्जु निक्खमति इव, एवं आनना सहस्सरंसि निक्खमित्वा आदिच्चबन्धुनो सीसे तिकखत्तुं पदकिखिणं करित्वान 
परिवट्टेत्वा मुद्भनि अन्तरधायथ। 


आनन्दो अच्छरियं अब्भुतं लोमहंसनं इदं पाटिहारियं दिस्वा चीवरं एकंसं करित्वा एतं अब्रवि - “महामुनि, 
सितकम्मस्स हेतु को? तं हेतुं व्याकरोहि, धम्मालोको भविस्सती”ति। 


यस्स भगवतो सब्बधम्मेसु जाणं सदा पवत्तति, कह्घावितरणो मुनि सो भगवा क्कि वेमतिकं आनन्दं थेरं एतं 
अब्रवि। आनन्द, यो सोपुरिसो मयि चित्तं पसादयि, सो पुरिसो चतुरासीतिकप्पानि दुग्गतिं न गमिस्सति, देवेसु देवसोभग्गं 
दिब्बं रज्जं पसासित्वा मनुजेसु रट्टे सकलरट्टे मनुजिन्दो राजा भविस्सति। सो पुरिसो चरिमं पब्बजित्वा, धम्मतं सच्छिकत्वा 
च धुतरागो बटंसको नाम पच्चेकबुद्धो भविस्सति। 


तथागते वा सम्मासम्बुद्धे वा पच्चेकसम्बुद्धे वा तस्स तथागतस्स सावके वा चित्ते पसन्नम्हि दक्खिणा अप्पका नाम 
नत्थि। 


बुद्धा एवं एत्तकाति अचिन्तिया भवन्ति । बुद्धधम्मा बुद्धगुणा एवं एत्तकाति अचिन्तिया भवन्ति, अचिन्तिये पसन्नानं 
विपाको पुञ्ञविपाको एवं एत्तकोति अचिन्तियो होतीति एतं अब्रबीति योजना। 


९६. “इधाहं, भिक्खवे, एकच्चं पुग्गलं...पे०... अयम्पि अत्थो वुत्तो भगवता इति मे सुत”न्ति इदं सुत्तम्पि 
वासनाभागियं सुत्तं नाम | भिक्खवे, इध इमस्मिं सासने अहं एकच्चं पुग्गलं एवं मम चेतसा एकच्चस्स पुग्गलस्स चेतो 
चित्तं परिच्च बुद्धचक्खुना एवं पजानामि, यथा येन पकारेन अयं पुग्गलो यञ्च दानादिपटिपदं पटिपन्नो, यञ्च 
दस्सनादिमग्गं समारुळहो हुत्वा तं पटिपदं, मग्गञ्च इरियति पवत्तेति, इमम्हि इमस्मिञ्च समये अयं पुग्गलो चे कालं 
करेय्य, एवं सति आभतं वत्थुं निक्खिपति यथा, एवं ताय पटिपदाय तेन मग्गेन सग्गे अत्तनिक्खित्तो भवे । तं किस्स हेतु? 
भिक्खवे, अस्स पुग्गलस्स चित्तं हि यस्मा पसन्नं पसादितं, तस्मा निक्खित्तो भवे | इध सासने, लोके वा एकच्चे सत्ता 
पुग्गला कायस्स भेदा परं मरणा सुगतिं सग्गं लोकं चेतोपसादहेतु खो पन उपपज्जन्तीति एवं अहं पजानामीति भगवा 
एतमत्थं अवोच । तत्थ तस्मिं अत्थे सङ्गहवसेन पवत्तं एतं “पसन्नचित्तं जत्वान...पे०... सग्गं सो उपपज्जती”ति गाथावचनं 
बुच्चति। अयम्पि अत्थो भगवता वृत्तो, इति मे मया सुतन्ति योजना । 


www.tipitaka.org Vipassana Research Institute 


Page ]73 sur 2]] 


““सुवण्णच्छदनं नावं...पे०... एतादिसं कतपुञ्ञा लभि"'न्ति इदं सुत्तम्पि वासनाभागियं सुत्तं नाम । नारि देवधीता 
सुवण्णच्छदनं सुवण्णालङ्कारेहि छादितं नावं आरुय्ह तिट्ुसि, पोक्खरणि देवपोक्खरणि ओगाहसि, पदुमं पाणिना 
छिन्दसि। 


देवते केन कम्मेन ते तव तादिसो वण्णो तादिसो आनुभावो तादिसी जुति भवति, देवते ते तव ये केचि भोगा मनसा 
इच्छिता भवन्ति, ते भोगा च केन कम्मेन उप्पज्जन्ति। देवते मे पुच्छिता त्वं संस संसाहि इदं सब्बं किस्स कम्मस्स च 
फलन्ति सक्को पुच्छति । 


देवराजेन पुच्छिता सा देवधीता अत्तमना हुत्वा पञ्हं पुडा सक्कस्स ब्याकासि। देवराजा अद्धानं दीघमग्गं पटिपन्ना 
अहं यसस्सिनो कस्सपस्स भगवतो मनोरमं थूपं अद्दस्सं, दिस्वा तत्थ थूपे चित्तं पसादेसिं। पसन्नाहं सेहि पाणीहि 
पदुमपुप्फेहि पूजेसि । तस्सेव कम्मस्स इदं सब्बं फलं विपाको भवे | कतपुञ्जाहं एतादिसं फलं अलभिन्ति सक्कस्स 
ब्याकासि। इति मे सुतन्ति महामोग्गल्लानो वदतीति योजना। 


““यथानिद्धारितसुत्तानियेव वासनाभागियसृत्तानि परिपुण्णानी ति वत्तब्बत्ता “दानकथा सीलकथा सग्गकथा 
पुञ्जकथा पुञ्ञविपाककथाति इदं वासनाभागिय'न्तिआदि वुत्तं । तत्थ याय देसनाय दानञ्च दानफलञ्च दस्सितं, सा 
देसना दानकथा नाम | याय देसनाय सीलञ्च सीलफलञ्च दस्सितं, सा देसना सीलकथा नाम । याय देसनाय सग्गा च 
सग्गेसु निब्बत्तापकञ्च कम्मं दस्सितं, सा सग्गकथा नाम । याय देसनाय दानसीलभावनादिवसेन दसविधं पुञ्ञकम्मं 
दस्सितं, सा पुञ्जकथा नाम। याय देसनाय तादिसस्स पुञ्ञजकम्मस्स विविधो अयं विपाको इमस्स पुञ्ञस्स विपाकोति 
नियमेत्वा दस्सितो, सा पुञ्ञविपाककथा नाम | 


दसबलधरानं सम्मासम्बुद्भानं उद्दिस्सकतेसु सरीरधातुं अब्भन्तरे ठपेत्वा पंसूहि कतेसु थुपेसु ये नरा पसन्ना, ते नरा 
तत्थ थूपे कारं पुञ्जं कत्वा सग्गेसु उप्पज्जित्वा पमोदन्तीति योजना । इदं सुत्तं वा...पे०... सुत्तं । 


९७. देवपुत्तसरीरवण्णा देवपृत्तसरीरसदिसवण्णा सुभगसण्ठिति सोभग्गयुत्तसण्ठाना सब्बे जना उदकेन पंसुं 
तेमेत्वा थूपं वड्डेथ, सो अयं थूपो कस्स पुग्गलस्स थूपोति पुच्छति। 


सुगत्ते सुन्दरगत्ते देवते तस्मिं थूपे पसन्ना इमे देवमनुजा कारं पुञ्ञं करोन्ता हुत्वा जरामरणतो पमुच्चरे। सो अयं थूपो 
महेसिनो दसबलधम्मधारिनो सुगतस्स थूपोति वेदितब्बोति आहाति योजना । इद सुत्तं वा...पे०... सुत्तं । 


याहं या अहं महेसिनो थूपं चत्तारि उप्पलानि च मालञ्च अभिरोपयि, तेन मया कतं तं पुञ्ञं उळारं वत आसि 
अहोसि। ततो कप्पतो अज्ज कप्पा तिसं धरन्ति सत्थुनो थूपं पूजेत्वा तत्तकानि दुग्गति न जानामि, विनिपातं न गच्छामीति 
योजना । इदं सुत्तं वा...पे०... सुत्तं । 


अहं बात्तिसलक्खणधरस्स बात्तिसलक्खणधरेन सम्पन्नस्स विजितविजयस्स लोकनाथस्स थुपं अपूजेसि, पूजेत्वा 
सतसहस्सं कप्पे आयुकप्पे पमुदितो आसि । मया यं पुञ्ञं पसुतं, तेन पुञ्जेन विनिपातं अनागन्तुन अनागन्त्वा 
देवसोभग्गं सम्पत्ति च देवरज्जानि च तानि अकारिं। अथ वा देवसोभग्गञ्च मया कारितं, रज्जानि च मया कारितानि। 


अदन्तदमकस्स सासने यं चक्खु पञ्ञाचक्खु पणिहितं, तथा चित्तं यं विमुत्तचित्तं पणिहितं, तं सब्बं पञ्ञाचक्खु 

विमृत्तचित्तं मे मया लद्धं, अहं विधुतलतासङ्काततण्हा हुत्वा विमृत्तचित्ता फलविमृत्तचित्तसम्पन्ना अम्हीति अवोचाति 


९८. विमुत्तचित्ते फलविमुत्तचित्तसम्पन्ने अखिले पञ्चचेतोखीलरहिते अनासवे अरणविहारिम्हि अरणविहारसीले 
असङ्गमानसे अलग्गमानसे पच्चेकबुद्धस्मिं सामाकपत्थोदनमत्तमेव दक्खिणं अदासिं। 


तस्मिं पच्चेकबुद्भे उत्तमं धम्मं पच्चेकबोधिधम्मं ओकप्पयिं “सो उत्तमो धम्मो अत्थी ति सद्दहिं। एवं अरियविहारेन 
विहारीहि पच्चेकबुद्रेहि मे मम सङ्गमो कतो सिया भवे, कुदासुपि च अहं अपेक्खवा मा भवेय्यन्ति मानसं तस्मिञ्च धम्मे 
पणिधेसिं “इमिना पच्चेकबुद्धेन लद्धधम्मं अहम्पि सच्छिकरेय्य न्ति चित्तं पणिदहिं। 


तस्सेव पच्चेकबुद्धे कतस्सेव कम्मस्स विपाकतो अहं दीघायुकेसु अममेसु “मम परिग्गहो “ति परिग्गहाभावेन 
अपरिग्गहेसु विसेसगामीसु अहीनगामीसु कुरूसु उत्तरकुरूसु पाणीसु सत्तेसु सहस्सकखत्तुं उपपज्जथ उपपज्जि । 


तस्सेव कम्मस्स विपाकतो विचित्रमालाभरणानुलेपीसु यसस्सीसु परिवारवन्तेसु तिदसो देवो अहं विसिट्टकायूपगतो 
हुत्वा सहस्सक्खत्तुं उपपज्जथ। 


तस्सेव कम्मस्स विपाकतो अहं विमुत्तचित्तो अखीलो अनासवो ह॒त्वा हिताहितासीहि कुसलाकुसलवीतिवत्तेहि 
अन्तिमदेहधारिभि इमेहि पच्चेकबुद्धेहि, बुद्धसावकेहि वा मे मम समागमो आसि | 


“सीलवतो यं इच्छितं, तं समिज्झते ति इमं वचनं तथागतो जिनो पच्चक्खं कत्वा अवच खो, यथा यथा येन येन 
पकारेन मे मनसा विचिन्तितं, तथा तथा तेन तेन पकारेन समिद्धं भवति। अयं भवो अन्तिमो भवोति योजना । इदं सुत्तं 


एकतिंसम्हि कप्पम्हि जिनो अनेजो अनन्तदस्सी “सिखी ति इतिनामको उप्पज्जि। तस्सापि भगवतो राजा भाता 
सिखिद्धे च सिखी इतिनामके बुद्धे च तस्स भगवतो धम्मे च अभिप्पसन्नो लोकविनायकम्हि परिनिब्बुते सति 
देवातिदेवस्स नरुत्तमस्स महेसिनो विपुलं महन्तं समन्ततो गावुतिकं थूपं अकासि । 


तस्मिं थूपे बलिं पूजाबलि अभिहारी मनुस्सो जातिसुमनं पग्गय्ह पहट्टो पूजेसि। अस्स मनुस्सस्स एकं पुप्फं वातेन 
पहरितं हुत्वा पतितं। अहं तं पतितं एकं पुप्फं गहेत्वा तस्सेव पुप्फसामिकस्स अदासि । 


सो मनुस्सो पुप्फसामिको अभिप्पसन्नचित्तो ह॒त्वा मं “त्वमेव एतं एकं पुप्फं पूजा”ति अदासि। ददासीति एत्थ द- 


कारो आगमो। अहं तं एकं पुप्फं गहेत्वा बुद्धं बुद्धगुणं पुनप्पुनं अनुस्सरन्तो यस्मि कप्पे अभिरोपयि, ततो कप्पतो अज्ज 
कप्पा तिस अहेसुं। तेसु कप्पेसु दुग्गति नाभिजानामि, विनिपातञ्च न गच्छामि, इदं फलं थृपपूजाय फलन्ति अवोचाति 


ब्रह्मदत्तस्स ब्रह्मदत्तनामकस्स राजिनो कपिलं नाम नगरं सुविभत्तं भागतो सुटु विभत्तं, महापर्थं महापथसम्पन्नं 
आकिण्णं, नानाजातिकेहि मनुस्सेहि परिपुण्णं, इद्धं फोतञ्च आसि। 

पञ्चालानं तत्थ पुरुत्तमे अहं कुम्मासं विक्किणिं, सो अहं यसस्सिनं उपरिट्ठं उपसमीपे ठितं अरिं नाम सम्बुद्ध 
पच्चेकबुद्धं अद्दसि, दिस्वा हट्ठो चित्तं पसादेत्वा नरुत्तमं अरिटुं मे गेहस्मिं यं धुवभत्तं विज्जथ विज्जि, तेन धुवभत्तेन 
निमन्तेसि । 


यतो च यस्मिं काले च कत्तिको यस्सं पन्नरसीपुण्णो, सा पुण्णमासी पन्नरसी उपड्टिता, ततो च तस्मिं काले च अहं 
नवं दुस्सयुगं गय्ह अरिहुस्स अरिटुनामकस्स पच्चेकबुद्धस्स उपनामेसिं । 


नरुत्तमो अनुकम्पको कारुणिको तण्हानिघातको मुनि पच्चेकबुद्भो पसन्नचित्तं मं जत्वान पटिग्गण्हि। 


अहं कल्याणं बुद्धवण्णितं कम्मं करित्वान देवे च मनुस्से च सन्धावित्वा ततो चुतो बाराणसियं नगरे अड्डे कुलस्मि 
सेड्टिस्स एकपुत्तको उप्पज्जि, पाणेहि च पियतरो आसिं। 


ततो च तस्मिं काले विञ्ञुतं पत्तो हुत्वा देवपृत्तेन चोदितो अहं पासादा ओरुहित्वान सम्बुद्धे भगवन्तं गोतमं 
उपसङ्कमि। 


सो सम्बुद्धो भगवा गोतमो अनुकम्पाय मे धम्मं अदेसेसि। दुक्खं दुक्खसच्चञ्च दुक्खसमुप्पादं समृदयसच्चञ्च 
दुक्खस्स अतिक्कमं निरोधसच्चञ्च अरियं अहुङ्गिकं दुक्खूपसमगामिनं मग्गं मग्गसच्चञ्च इति चत्तारि सच्चानि 
देसितानि, तदुप्पादकं धम्मं मुनि भगवा गोतमो अदेसयि। 


अहं तस्स भगवतो गोतमस्स वचनं सुत्वा सासने रतो हुत्वा विहरिं, अहं रत्तिन्दिवं अतन्दितो हुत्वा समथं पटिविज्झि । 


अज्झत्तञ्च ये आसवा, बहिद्भा च ये आसवा मग्गेन समुच्छिन्ना आसु, सब्बे ते आसवा मे मम विज्जिसु, पुन न च 
उप्पज्जरे। 


दुक्खं “परियन्तकतं यस्स दुकखस्सा”ति परियन्तकतं आसि, अयं समुस्सयो जातिमरणसंसारो चरिमो अन्तिमो 
आसि, इदानि इमस्स अत्तभावस्स अनन्तरं पुनब्भवो मम नत्थीति अवोचाति योजना। यं नानाविधं वासनाभागियं सुत्तं 
उदाहरणवसेन निद्धारितं, इदं नानाविधं सुत्तं बासनाभागे पुज्जकोट्टासे विसये बाचकजापकभावेन पवत्तनतो 
वासनाभागियं सुत्तं नाम । 


नानाविधं वासनाभागियं सुत्तं आचरियेन निद्धारितं, अम्हेहि च जातं, “कतमं निब्बेधभागियं सुत्त न्ति पुच्छितब्बत्ता 
“तत्थ कतमं निब्बेधभागियं सुत्त''न्तिआदि वुत्तं । तत्थ तेसु सोळससु संकिलेसभागियादीसु सुत्तेसु कतमं सुत्तं 
निब्बेधभागियं सुत्तं नामाति पुच्छति । 


उद्ध ब्रह्मलोके अधो कामावचरे भवे सब्बधि सब्बेसु भवेसु विष्पमुत्तो अरहा “अयं नाम धम्मो अहं अस्मी"ति 
अनानुपस्सी, एवं विमुत्तो अरहा अतिण्णपुब्बं ओघं अपुनब्मवाय उदतारि उत्तिण्णोति योजना । इदं सुत्तं निब्बेधभागे 
सेक्खधम्मे विसये वाचकजापकभावेन पवत्तनतो निब्बेधभागियं सुत्तं नाम । 


“'एत्तकमेवा*ति वत्तब्बत्ता “सीलवतो”तिआदि वृत्तं। आनन्द, सीलवतो पुग्गलस्स “किन्ति मे मम अविप्पटिसारो 

जायेय्य पवत्तेय्या”ति चेतना न करणीया न कातब्बा। आनन्द, सीलवतो अविप्पटिसारो यं जायेय्य पवत्तेय्य, एसा 
अविप्पटिसारस्स जायना पवत्तना धम्मता भवति। आनन्द, अविष्पटिसारिना पुग्गलेन “किन्ति मे मम पामोज्जं जायेय्य 
पवत्तेय्या"ति चेतना न करणीया, आनन्द, अविप्पटिसारिनो पुग्गलस्स पामोज्जं यं जायेय्य पवत्तेय्य, एसा पामोज्जस्स 
जायना पवत्तना धम्मता। सेसेसुपि इमस्स योजनानयानुसारेन योजनानयो गहेतब्बो । इद सृत्तम्पि निब्बेधभागियं सुत्तं नाम । 


आतापिनो किलेसानं आतापेन सम्मप्पधानेन समन्नागतस्स झायतो झायन्तस्स ब्राह्मणस्स बाहितपापस्स 
खीणासवस्स धम्मा अनुलोमपच्चयाकारपटिवेधसाधका बोधिपक्खियधम्मा यदा यस्मिं काले हवे एकन्तेन पातुभवन्ति 
उप्पज्जन्ति। अथ वा धम्मा चतुअरियसच्चधम्मा पातुभवन्ति पकासयन्ति अभिसमयवसेन पाकटा होन्ति। अथ वा 
पातुभवनकाले अस्स आतापिनो झायतो ब्राह्मणस्स खीणासवस्स सब्बा कङ्का वपयन्ति अपगच्छन्ति निरुज्झन्ति। कस्मा? 
सहेतुधम्मं अविज्जादिकेन हेतुना सह पवत्तं सङ्घारादिकं सुखेन असम्मिस्सं दुकखवखन्धधम्मं यतो यस्मा पजानाति 
अञ्ञासि पटिविज्झति, ततो तस्मा वपयन्ति अपगच्छन्ति निरुज्झन्तीति योजना । इदं सुत्तं निब्बेधभागियं सुत्तं नाम। 


दुतियगाथायं पन पच्चयानं खयं खयसङ्घातं निब्बानं यतो यस्मा अवेदि अञ्जासि पटिविज्झि, ततो तस्मा सब्बापि 
कङ्का बपयन्तीति योजना । इदं सुत्तं निब्बेधभागियं सुत्तं । 


तिस्स, त्वं कि नु कुज्झसि? मा कुज्झि, तिस्स, ते तव अक्कोधो अकुज्झनं वरं उत्तमं, हि सच्चं, तिस्स, तया 
कोधमानमक्खविनयत्थं ब्रह्मचरियं बुस्सति नृति भगवा अवोचाति योजना | 


आरञ्ञ आरञ्ञकं पंसुकूलिकं अञ्ञातुञ्छेन अञ्ञजातअनभिलक्खितघरपटिपाटिया ठत्वा उञ्छेन 
पिण्डपातचरणवीरियेन लद्भेन मिस्सकभोजनेन यापेन्तं नन्दं कदा काले अहं पस्सेय्यन्ति अबोचाति योजना । इदं सुत्तं 
निब्बेधभागियं सुत्तं । 


गोतम, किंसु कतमं छेत्वा वधित्वा वधन्तो कोधपरिळाहेन अपरिदस्हमानो हुत्वा सुखं सेति सयति, किंसु कतमं 
छेत्वा वधित्वा वधन्तो कोधविनासेन विनट्टुदोमनस्सो हुत्वा न सोचति, गोतम, त्वं किस्स एकधम्मस्स वधं वधनं रोचेसीति 
ब्राह्मणो पुच्छति । 


ब्राह्मण, कोधं कुज्झनं छेत्वा वधित्वा वधन्तो कोधपरिळाहेन अपरिदय्हमानो हुत्वा सुखं सेति सयति, कोधं कुज्झनं 
छेत्वा वधित्वा वधन्तो कोधविनासेन विनढुदोमनस्सो हुत्वा न सोचति, विसमूलस्स विससदिसस्स दुक्खस्स मूल भूतस्स 
मधुरग्गस्स मधुरसङ्घातस्स सुखपरियोसानस्स कोधस्स कुज्झनस्स बधं वधनं अरिया बुद्धादयो पुग्गला पसंसन्ति। हि 
सच्चं तं कोधं कुज्झनं छेत्वा वधित्वा वधन्तो कोधविनासेन विनट्टदोमनस्सो हुत्वा सेति सयतीति योजना । मधुरग्गस्साति 
च मधुरं चेतसिकसुखं अस्सादअग्गं परियोसानं अस्स कोधस्साति मधुरग्गोति समासो वेदितब्बो। कुज्झन्तस्स हि 
अक्कोसित्वा परिभासित्वा पहरित्वा परियोसाने चेतसिकसुखस्सादो उप्पज्जतीति। इदं सुत्तं निब्बेधभागियं सुत्तं । 


गोतम, हनन्तो धीरो उप्पतितं किंसु कतमं हने हनेय्य । विनोदेन्तो धीरो जातं किंसु कतमं विनोदये विनोदयेय्य। 
पजहन्तो धीरो किं च कतमं पजहे पजहेय्य। धीरस्स किस्स धम्मस्स अभिसमयो सुखोति देवता पुच्छति। 


देवपुत्त, हनन्तो धीरो उप्पतितं कोधं कुज्झनं हने हनेय्य। विनोदेन्तो धीरो जातं रागं विनोदये विनोदयेय्य। पजहन्तो 

धीरो अविज्जं पजहे पजहेय्य। सच्चधम्मस्स अभिसमयो सुखोति भगवा अवोचाति योजना । इदं सुत्तं निब्बेधभागियं 
सुत्तं। 

१०१. भगवा सत्तिया ओमट्टो उपरितो याव हेट्टा विद्धो पुरिसो सत्तिप्पहानाय वीरियं आरभति विय, अग्गिना मत्थके 
डय्हमानो आदित्तसिरो पुरिसो अग्गिनिब्बापनत्थाय वीरियं आरभति इव, एवं कामरागेन डय्हमानो भिक्खु 


कामरागप्पहानाय कामरागविक्खम्भनाय अप्पमत्तो वायममानो सतो सतिसम्पन्नो ह॒त्वा परिब्बजे विहरेय्याति देवता 
कथेसि। 


भगवा पन “समुच्छेदप्पहानाय वीरियं आरभीयती"ति दस्सेतुं “सत्तिया विय ओमट्टो”तिआदिमाह । देवपुत्त, 
सत्तिया ओमदट्टो पुरिसो सत्तिप्पहानाय वीरियं आरभति विय, अग्गिना मत्थके डय्हमानो आदित्तसिरो पुरिसो 
अग्गिनिब्बापनत्थाय वीरियं आरभति इव, एवं सक्कायदिट्टिया अभिभूतो भिक्खु सक्कायदिद्टिया पहानाय मग्गेन 
समुच्छेदप्पहानाय अप्पमत्तो वायममानो सतो सतिसम्पन्नो हुत्वा परिब्बजे विहरेय्याति भगवा अवोचाति योजना । इदं सुत्तं 
निब्बेधभागियं सुत्तं नाम। 


सब्बे निचया भोगा खयन्ता खयपरियोसाना भवन्ति, सब्बे समुस्सया धम्मा पतनन्ता पतनपरियोसाना भवन्ति, 
सब्बेसं सत्तानं मरणमागम्म सब्बेसं सत्तानं जीवितं अद्भुवं भवति, इति एतं वृत्तप्पकारं भयं भयहेतुं मरणं सम्मृतिमरणं 
अपेक्खमानो पण्डितो सुखावहानि दिटधम्मिकसम्परायिकसुखावहानि पुञ्ञानि दानसीलभावनामयपुञ्जानि 
कयिराथाति देवता अवोच। 


देवपुत्त, सब्बे निचया भोगा खयन्ता खयपरियोसाना, सब्बे समुस्सया धम्मा पतनन्ता पतनपरियोसाना, सब्बेसं 
सत्तानं मरणमागम्म सब्बेसं सत्तानं जीवितं अद्धुवं, इति एतं वुत्तप्पकारं भयं भयहेतुं मरणं अपेक्खमानो सन्तिपेक्खो 
सब्बसङ्कारुपसमं निब्बानं अपेक्खमानो पण्डितो लोकामिसं कामगुणं पजहे पजहेय्याति भगवा अवोचाति योजना। इदं 
सुत्तं निब्बेधभागियं सुत्तं नाम। 


माविध येसं मुनीनं चित्तं झानरतं झाने रतं होति, ते मुनयो सुखं सयन्ति न सोचन्ति। पञ्ञवा मग्गपञ्ञवा 
सुसमाहितो आरद्भवीरियो पहितत्तो निब्बानं पेसितचित्तो पुग्गलो दुत्तरं ओघं संसारोघं तरति। 


कामसञ्ञाय विरतो विगतचित्तो यो खीणासवो सब्बसंयोजनातीतो अरहत्तमग्गेन सब्बे संयोजने अतीतो 
नन्दिभवपरिक्खीणो अहोसि, सो खीणासवो गम्भीरे संसारण्णवे न सीदतीति योजना । नन्दिसङ्घाता तण्हा च 
कामभवरूपभवअरूपभवा च नन्दिभवा, नन्दिभवा परिक्खीणा यस्स खीणासवस्साति नन्दिभवपरिक्खीणोति समासो 
वेदितब्बो । इदं सुत्तं निब्बेधभागियं सुत्तं नाम। 


अरहतं अरहन्तानं बुद्धपच्चेकबुद्धसावकानं धम्मं सुचरितादिभेदञ्च सत्ततिसबोधिपक्खियभेदञ्च धम्मं यो पण्डितो 
सद्दहानो सहहन्तो हुत्वा निब्बानप्पत्तिया अप्पमत्तो विचकखणो हृत्वा सुस्सूसं सुस्सूसन्तो भवे, सो पण्डितो पञ्ञं 
लोकियलोकुत्तरपञ्जं लभते लभति । 


यो वीरियवा पुग्गलो पतिरूपदेसकारी देसकालादीनि अहापेत्वा लोकियलोकुत्तरधम्मपतिरूपं अधिगमूपायं करोति, 

धुरवा चेतसिकवीरियेन अनिक्खित्तधुरो उद्ठाता कायिकवीरियवसेन उड्टानसम्पन्नो होति, सो वीरियवा पुग्गलो धनं 
लोकियलोकुत्तरधनं विन्दते अधिगच्छति । सच्चेन वचीसच्चेन च परमत्थसच्चेन च बुद्भादिको सच्चधम्मे ठितो सप्पुरिसो 
कित्ति पप्पोति। ददं ददन्तो यं किञ्चि इच्छितं पत्थितं चतुसङ्गहवत्थुं ददन्तो सङ्गहन्तो सप्पुरिसो मित्तानि एकन्तमित्तानि 
गन्थति सम्पादेति, एवं चतूहि सच्चधम्मधितिचागेहि समन्नागतो सो सप्पुरिसो अस्मा लोका परं लोकं पेच्च गन्त्वा 
एकन्तेन सोककारणस्स अभावतो न सोचतीति योजना। 


गोतम, सब्बगन्थप्पहीनो तीहि भवेहि विप्पमुत्तो सतो सतिसम्पन्नो त्वं, समणो, अञ्जं देवमनुस्सादिकं यं 
अनुसाससि यं अनुसासनं करोसि, तं अनुसासनं सब्बगन्थप्पहीनस्स तीहि भवेहि विष्पमुत्तस्स समणस्स ते तव न साधूति 
सक्कनामको मारपक्खिको यक्खो गाथाय अज्झभासि। 


““सक्क सक्कनामक यक्ख अनुकम्पितेन पुरिसेन सद्धिं येन केनचि बण्णेन कारणेन संवासो एकस्मिं ठाने सहवासो 
जायति, तं अनुकम्पितब्बं सहवासगतं पुरिसं सप्पञ्जो मनसा अनुकम्पितुं न अरहति अनुकम्पितुंयेव अरहति। या 
अनुकम्पा करुणा, या अनुद्दया मेत्ता, मुदिता च उप्पन्ना, ताय अनुकम्पाय करुणाय, ताय अनुद्दयाय मेत्ताय मुदिताय च 
समुस्साहितेन पसन्नेन मनसा यो सप्पञ्ञो सप्पुरिसो अञ्ज देवमनुस्सादिकं यं अनुसासति यं अनुसासनं करोति, सो 
सप्पञ्ञो सप्पुरिसो तेन अनुसासनेन संयृत्तो कामच्छन्दादीनं संयोजनानं वसेन अननुलोमसंयोगेन संयृत्तो न होतीति भगवा 
अवोचाति योजना। 


१०२. समण, रागो च दोसो च इमे द्रे धम्मा कुतोनिदाना, किंनिदाना, किंपच्चया भवन्ति, अरति च रति च लोमहंसो 
च इमे तयो कुतोजा कुतो भवन्ति? कुमारका धङ्क काकं गहेत्वा पादे दीघसुत्तकेन बन्धित्वा सुत्तकोटिं अङ्गुलियं वेठेत्वा 
ओसजन्ति इव, एवं मनोवितक्का कुतो समुट्टाय चित्तं ओसजन्तीति सूचिलोमयक्खो भगवन्तं पुच्छि। 


रागो च दोसो च इमे द्वे धम्मा इतोनिदाना इतो अत्तभावतो निदाना जायन्ति; अरति च रति च लोमहंसो च इमे तयो 
इतोजा इतो अत्ततो भवन्ति; कुमारका धङ्क काकं गहेत्वा पादे दीघसुत्तकेन बन्धित्वा सुत्तकोटिं अङ्गुलियं वेठेत्वा 
ओसजन्ति इव, एवं मनोवितक्का इतो अत्तभावतो समुट्ठाय चित्तं ओसजन्ति। 


निग्रोधस्स खन्धजा पारोहा साखासु जायन्ति इव, वने रुक्खं निस्साय जाता मालुवा लता तं रुक्खं अज्झोत्थरित्वा 
वितता ओततवितता तिट्ठति इव, एवं, यक्ख, त्वं सुणोहि स्रेहजा तण्हास्रेहतो जाता अत्तसम्भूता अत्तनि सम्भूता पुन 
अनेकप्पकारा मनोवितक्का पापमनोवितक्का चेव तंसम्पयुत्तकिलेसा च कामेसु वत्थुकामेसु विसत्ता लग्गा संसिब्बिता 
ठिता। 


ये पण्डिता “यं निदानं अस्स अत्तभावस्सा”ति यतोनिदानं नं किलेसगहनं समुदयसच्चं पजानन्ति, ते पण्डिता 
अत्तभावसङ्घातस्स दुक्खसच्चस्स निदानभूतं ने किलेसगहनं समुदयसच्चं मग्गसच्चेन विनोदेन्ति। अपुनब्भवाय 
अपुनभवसङ्घाताय निरोधसच्चत्थाय अतिण्णपुब्बं अनमतग्गे संसारे सुपिनेनापि अतिण्णपुब्बं दुत्तरं इमं ओघं चतुब्बिधं 
संकिलेसोघं तरन्तीति भगवा अवोचाति योजना। 


“भगवा, समणधम्मस्स करणं नाम दुक्करं, भगवा, समणधम्मस्स करणं नाम सुदुक्करं सुदुतरं दुक्कर"न्ति एको 
कुलपुत्तो पब्बजित्वा समणधम्मं कत्वा अरियभूमि अप्पत्वा कालं कत्वा देवलोके निब्बत्तो, सो देवपृत्तो भगवन्तं 

उपसङ्कमित्वा आह | कामद, सीलसमाहिता ठितत्ता ठितसभावा सत्त सेक्खा पुग्गला दुक्करं वापि समणधम्मं 
करोन्ति। अनगारियुपेतस्स अनगारियं निग्गेहभावं उपगतस्स पब्बजितस्स तुट्टि चतुपच्चयसन्तोसो सुखावहा होती”ति 
भगवा अवोच। 


“भगवा, यदिदं या एसा तुड्टि सुखावहा, एसा तुड़ि दुल्लभा”ति सो देवपुत्तो आह। “कामद, येसं सेक्खानं मनो दिवा 
च रत्तो च भावनाय रतो चित्तवूपसमे रतो, ते सेक्खा दुल्लभं वापि तुस्सनं लभन्ती”ति भगवा अवोच । 


“भगवा, यदिद यं इदं चित्तं भावनाय रतं, तं चित्तं दुस्समादह'न्ति सो देवपुत्तो आह। “कामद, ये अरिया 
इन्द्रियूपसमे रत्तिन्दिवं रता, ते अरिया दुस्समादहं वापि चित्तं समादहन्ति, कामद, ते अरिया मच्चुनो जालं किलेसजालं 
छेत्वा मग्गं गच्छन्तीति भगवा अवोच। 


“भगवा, यो मग्गो पुब्बभागपटिपदावसेन विसमो, सो मग्गो दुग्गमो”ति सो देवपुत्तो आह । “कामद, अरिया दुग्गमे 
विसमे वापि मग्गं गच्छन्ति, अनरिया विसमे मग्गे अवंसिरा पपतन्ति, अरियानं सो मग्गो समोव भवे, न असमो। हि सच्चं 
विसमे विसत्तकाये अरिया समा भवन्तीति भगवा अवोचाति योजना। 


१०३. यं जेतवनं इसिसङ्घनिसेवितं धम्मराजेन आवुत्थं, इदं तं जेतवनं मम पीतिसञ्जननं पीतिया सञ्जननं करं हि 
करं एव। 


कम्मं मग्गचेतनाकम्मञ्च विज्जा मग्गपञ्ञा च धम्मो समाधि चेव समाधिपक्खिको च धम्मो सीलं, सीले ठितस्स 
जीवितं उत्तमं, एतेन अट्टुङ्गिकेन मग्गेन सत्ता सुज्झन्ति, गोत्तेन वा धनेन वा सत्ता न सुज्झन्ति । 


तस्मा मग्गेनेव सत्तानं विसुज्झनतो अत्तनो अत्थं सम्पस्सं पस्सन्तो पण्डितो पोसो योनिसो उपायेन धम्मं 
बोधिपक्खियधम्मं बिचिने विचिनेय्य, एवं विचिनने सति तत्थ अरियमग्गे विचिनन्तो पुग्गलो सुज्झति। 


सारिपुत्तो सीलेन च उपसमेन च पारङ्गतो इव, एवं योपि भिक्खु सीलेन च उपसमेन च पारङ्गतो, सो भिक्खु एताव 
परमो सारिपुत्तसदिसोब सियाति अनाथपिण्डिकनामो देवपृत्तो भगवन्तं उपसङ्कमित्वा आहाति योजना । इदं सुत्तं 
निब्बेधभागियं सुत्तं नाम। 


अतीतं अतीतक्खन्धपञ्चकं तण्हादिट्टोहि नान्वागमेय्य, अनागतं अनागतक्खन्धपञ्चकं तण्हादिड्टीहि नप्पटिकक्ले न 
पत्थेय्य। यं यस्मा अतीतं पहीन निरुद्धं अत्थङ्गतं, तस्मा अतीतस्स पहीनत्ता निरुद्धत्ता अत्थङ्गतत्ता नान्वागमेय्य। यं यस्मा 
अनागतं अण्यत्तं, तस्मा न पटिकङ्घे । 


पच्चुप्पन्नं खन्धपञ्चकं वयधम्मं यत्थ यत्थ सन्ताने वा, यत्थ यत्थ अरञ्जादीसु वा उप्पन्नं, तत्थ तत्थ सन्ताने वा, 
तत्थ तत्थ अरञ्ञादीसु वा नं पच्चुप्पन्नधम्मं याहि अनिच्चानुपस्सनादीहि विपस्सति, ताहि अनिच्चानुपस्सनादीहि निब्बानं 
रागादीहि असंहीरं असंकुप्पं भवति, तं निब्बानं विपस्सको पुग्गलो विद्वा निब्बानारम्मणं फलसमापत्ति अप्पेन्तो हुत्वा 
अनुबूहये वड्टेय्य । 


आतप्पं संकिलेसानं आतपन्तं वीरियं अज्जेव किच्चं कातब्बं, सुवे जीवितं बा मरणं वा को जञ्ञा जानेय्य, “सुवे 

वा दानादिपुञ्जं जानिस्सामी ति चित्तं अनुप्पादेत्वा “अज्जेव करिस्सामी' ति एवं वीरियं कातब्बं । हि सच्चं 
मरणकारणभावताय अहिविच्छिकविससत्थादिअनेकाय सेनाय वसेन महासेनेन तेन मच्चुना सद्भि मित्तसन्थवाकारेन वा 
लञ्जदानेन वा सङ्गरं नत्थीति। 


एवं मनसि कत्वा बिहारिं विहरन्तं आतापिं अहोरत्तं अतन्दितं अनलसं उट्ठाहकं सप्पुरिसं “भद्देकरत्तो”ति सन्तो मुनि 
वे एकन्तेन आचिक्खते आचिवखतियेवाति योजना। 


““चत्तारिमानि भिक्खवे” त्यादिसुत्तं पाठितो च अट्टुकथातो च पाकटं । 


९०४. नानाविधं निब्बेधभागियं सुत्तं आचरियेन निद्धारितं, अम्हेहि च जातं, कतमं असेक्खभागियं सुत्त "न्ति 
पुच्छितब्बत्ता “तत्थ कतमं असेक्खभागियं सुत्तन्तिआदि वृत्तं। तत्थाति तेसु सोळससु संकिलेसभागियादीसु सुत्तेसु 
कतमं सुत्तं असेक्खभागियं सुत्तं नामाति पृच्छति । 


यस्स उत्तमपुरिसस्स चित्तं सेलूपमं ठितं लोकधम्मवातेहि नानुकम्पति, रजनीयेसु लाभादीसु विरत्तं भवे, सो 
उत्तमपुरिसो कोपनेय्ये अलाभादिके न कुप्पति, तस्स उत्तमपुरिसस्स चित्तं एवं अनिच्चतादिना भावितं, नं भावितचित्तं 
उत्तमपुरिसं वीतिक्कन्तलोकधम्महेतुकं दुक्खं कुतो एस्सतीति योजना । इदं सुत्तं असेक्खभागे विसये वाचकञजापकभावेन 
पवत्तनतो असेक्खभागियं सत्तं नाम । एस नयो इतो परेसुपि वेदितब्बो । 


“असेक्खभागियं सुत्तं इदमेवा"ति वत्तब्बभावतो “आयस्मतो चा तिआदि वुत्तं । 


यो ब्राह्मणो बाहितपापधम्मत्ता बाहितपापधम्मो भवे, सो ब्राह्मणो निग्गतहुंहुंकत्ता निहुहुङ्को भवे, 
निग्गतकिलेसकसावत्ता निक्कसावो भवे, सीलसंवरेन संयतचित्तताय यतत्तो भवे, यो ब्राह्मणो चतुमग्गजाणवेदेहि अन्तं 
निब्बानं गतत्ता वेदन्तगू भवे, धम्मेन वुसितब्रह्मचरियत्ता बुसितब्रह्मचरियो भवे। यस्स ब्राह्मणस्स कुहिञ्चि लोके उस्सदा 
रागुस्सदो दोसुस्सदो मोहुस्सदो मानुस्सदो दिटुस्सदो नत्थि, सो ब्राह्मणो ब्रह्मवादं “अह ब्राह्मणोम्ही ति वाचं वदेय्याति 
भगवा अवोचाति योजना | 


ये बुद्धा पापके अकुसले धम्मे बाहित्वा सदा चरन्ति सता सतिसम्पन्ना खीणसंयोजना, ते बुद्धा लोकस्मिं ब्राह्मणाति 
वे एकन्तेन कथीयन्तीति अवोचाति योजना। 


यत्थ निब्बाने आपो च पथवी च तेजो च वायो च न गाधति न पतिट्टहति, तत्थ निब्बाने सुक्का गहा चेव तारका च 
न जोतन्ति, तत्थ निब्बाने आदिच्चो नप्पकासति, तत्थ निब्बाने चन्दिमा न भाति, तत्थ निब्बाने तमो न विज्जति। 


यो ब्राह्मणो अत्तना सयं मुनि मोनेन यदा तं निब्बानं अवेदि विन्दति पटिलभति पटिविज्झति, अथ पटिविज्झनक्खणे 
सो ब्राह्मणो रूपा रूपधम्मतो च अरूपा अरूपधम्मतो च सुखदुक्खा सुखदुक्खतो च पमुच्चतीति अवोचाति योजना। 


यक्ख, यो ब्राह्मणो सकेसु सकअत्तभावेसु धम्मेसु उपादानक्खन्धेसु सच्चेसु, धम्मेसु च पारगू होति, अथ 


पारगमनक्खणे सो ब्राह्मणो एतं अजकलापकं तया वुत्तं एतं पिसाचं किलेसपिसाचञ्च, तया कतं अक्कुलञ्च अक्कुलं, 
पक्कुलकरणं अतिवत्ततीति अवोचाति योजना | 

यो भिक्खु आयन्ति आगच्छन्तिं पुराणदुतियिकं भरियं वा, अञ्ञं आगच्छन्तिं इत्थिं वा चित्तेन न अभिनन्दति, 
पक्कमन्ति पुराणदुतियिकं भरियं वा, अञ्जं पक्कमन्तिं इत्थिं वा चित्तेन न सोचति, सङ्गा पञ्चविधतोपि सङ्गतो मुत्तं 
सङ्गामजि तं भिक्खु “ब्राह्मण*न्ति अहं वदामीति अवोचाति योजना | 


एत्थ नदियं बहुजनो न्हायति, सो बहुजनो न्हायको उदकेन उदकन्हानेन सुची न होति। यम्हि पुग्गले सच्चं, सच्चतो 
सेसधम्मो च अत्थि, सो पुग्गलो सुची च होति, सो पुग्गलो ब्राह्मणो च होतीति अवोचाति योजना; सुचिअसुचिभावो 
टीकायं वित्थारतो वुत्तोव। 


आतापिनो झायतो यस्स ब्राह्मणस्स धम्मा सच्चधम्मा यदा हवे एकन्तेन पातुभवन्ति, तदा धम्मानं पातुभवनक्खणे सो 
ब्राह्मणो मारसेनं विधूपयं विधूपयन्तो तिट्ठति । “किमिवा ति वत्तब्बत्ता “सूरियोव ओभासयमन्तलिक्ख' न्ति वुत्तं । 
सूरियो अन्तलिकखं ओभासयन्तो तिइति इव, एवं तिट्ठतीति योजना। 


यो पंसुकूलिको भिक्खु सब्बानि चत्तारि योगानि उपातिवत्तो सकिञ्चने लोके अकिञ्चनो इरियति 
चतुब्बिधइरियापथं वत्तेति। अपहानधम्मं केनचि मग्गेन अप्पहानसभावं अप्पत्तकायेन अप्पत्तं तेविज्जपत्तं, इरियमानं 
सन्तिन्द्रियं तं पंसुकूलिकं भिकखुं तुम्हे पस्सथ। 


आजानियं पुरिसआजानीयं जातिबलनिसेधं “अहं जातिब्राह्मणो "ति जातिमत्तकेन पवत्तमानबलनिसेधकं तं 
पंसुकूलिकं भिक्खु सम्बहुला उळारा देवता ब्रह्मं विमानं उपसङ्कमित्वा इध सासने, ब्रह्मविमाने वा पसन्नचित्ता हुत्वा 
नमस्सन्ति। निधाति च एत्थ न-कारो आगमो। 


पुरिसाजञ्ञ ते तव अम्हाकं नमो अत्थु, पुरिसुत्तम ते तव अम्हाकं नमो अत्थु, यस्स ते तव निस्सयं मयं नाभिजानाम, 
सो त्वं कि पुग्गलं निस्साय झायसीति अवोचुन्ति योजना | 


ये भिक्खू कालेन कालं धम्मस्सबनवसेन चिररत्तं समेतिका भवन्ति, इमे भिक्खू सहाया होन्ति वत । नेसं सहायानं 
भिकखूनं धम्मे बुद्धप्पवेदिते धम्मे सद्धम्मो समेति। 


कप्पिनेन अरियप्पवेदिते धम्मे सुविनीता ते सहायका भिक्खू सवाहिनि मारं जेत्वा अन्तिमं देहं अत्तभावं धारेन्तीति 
अवोचाति योजना। 


सिथिलं वीरियं आरब्भ सब्बदुक्खप्पमोचनं इदं निब्बानं योगावचरेन न अधिगन्तब्बं, अप्पेन अप्पकेन थामसा इदं 
निब्बानं न अधिगन्तब्बं । 


अयञ्च योगावचरो भिक्खु दहरो, यो पुरिसो सवाहिनि मारं जेत्वा अन्तिमं देहं अत्तभावं धारेति, सो अयं पुरिसो सो 
उत्तमपुरिसोवाति अवोचाति योजना। “पुरिसो*ति वत्तब्बे छन्दानुरक्खणवसेन “पोरिसो'ति वुत्तं । 


मोघराज, दुब्बण्णको लूखचीवरो सदा सतो सतिसम्पन्नो खीणासवो च विसंयृत्तो च कतकिच्चो च अनासवो च 
तेविज्जो च इद्धिप्पत्तो च चेतोपरियायकोविदो च सो भिक्खु सवाहिनि मारं जेत्वा अन्तिमं देहं धारेतीति अवोचाति योजना। 

१०५. “तथागतो 'तिआदीसु योजना पाकटा। इदं सुत्तं असेक्खभागे विसये वाचकजापकभावेन पवत्तनतो 
असेक्खभागियं सुत्तं नाम । 


९०६. नानाविधं असेक्खभागियं सुत्तं आचरियेन निद्धारितं, अम्हेहि च जातं, “कतमं संकिलेसभागियञ्च 
वासनाभागियञ्च सृत्त''न्ति वत्तब्बत्ता “तत्थ कतमं संकिलेसभागियञ्च वासनाभागियञ्च सुत्त न्तिआदि वुत्तं । 
तत्थाति तेसु सोळससु संकिलेसभागियादीसु सृत्तेसु कतमं सुत्तं संकिलेसभागियञ्च वासनाभागियञ्च सुत्तं नामाति 
पुच्छति । 


छन्नं आपत्ति आपज्जित्वा छन्नं छादेन्तं भिकखुं दुक्कटादिवस्सो अतिवस्सति, विवटं आपत्ति आपज्जित्वा विवटं 
देसेन्तं आचिकखन्तं भिक्खु दुक्कटादिवस्सो नातिवस्सति, तस्मा छन्नस्स अतिवस्सनतो च विवटस्स नातिवस्सनतो च 
छन्नं छादितब्बं आपत्ति विवरेथ देसेथ आरोचेथ, एवं विवरणे सति तं विवरन्तं भिक्खु दुक्कटादिवस्सो नातिवस्सतीति 
योजना । 


“इमस्मिं सुत्ते कित्तकेन संकिलेसो दस्सितो, कित्तकेन वासना दस्सिता”ति पुच्छितब्बत्ता “छन्नमतिवस्सती"ति 
संकिलेसो, 'विवटं नातिवस्सती'ति वासना, “तस्मा छन्नं विवरेथ, एवं तं नातिवस्सती'ति अयं संकिलेसो च वासना चा"ति 
वुत्तं । “छन्नमतिवस्सती ति एत्तकेन संकिलेसो दस्सितो। “विवटं नातिवस्सती”ति एत्तकेन वासना दस्सिता। “तस्मा 
छन्नं विवरेथ, एवं तं नातिवस्सती ति एत्तकेन अयं संकिलेसो च दस्सितो, अयं वासना च दस्सिता। इदं “छन्नं...पे०.. 
वस्सती"ति सुत्तं संकिलेसभागे विसये च वासनाभागे विसये च वाचकजापकभावेन पवत्तनतो संकिलेसभागियञ्च 
वासनाभागियञ्च सुत्तं नाम । 


““संकिलेसभागियञ्च वासनाभागियञ्च सुत्तं एत्तकमेवा"'ति वत्तब्बत्ता “चत्तारोमे महाराजा तिआदि वुत्तं । “तेसु 
चतूसु पुग्गलेसु कतमे पुग्गला संकिलेसभागिया, कतमे पुग्गला वासनाभागिया'ति पुच्छितब्बत्ता “तत्थ यो च 
पुग्गलो”तिआदि वृत्तं । तत्थाति तेसु चतूसु तमोतमपरायणादीसु पुग्गलेसु । तस्सत्थो पाकटो। इदं “चत्तारोमे”तिआदिकं 
सुत्तं संकिलेसभागियेसु द्वीसु पुग्गलेसु च वासनाभागियेसु द्वीसु पुग्गलेसु च वाचकञजापकभावेन पवत्तनतो 
संकिलेसभागियञ्च वासनाभागियञ्च सुत्तं नाम। 


नानाविधं संकिलेसभागियञ्च वासनाभागियञ्च सुत्तं आचरियेन निद्धारितं, अम्हेहि च जातं, “कतमं 
संकिलेसभागियञ्च निब्बेधभागियञ्च सुत्तं नामा”ति पुच्छितब्बत्ता तत्थ कतमं संकिलेसभागियञ्च निब्बेधभागियञ्च 
सृत्त'न्तिआदि वुत्तं। तस्सत्थो वुत्तनयेन वेदितब्बो । 


अयसं यं बन्धनञ्च दारुजं यं बन्धनञ्च पब्बजं यं बन्धनञ्च लोके अत्थि, तं अयसादिबन्धनं “दळहं बन्धन'न्ति 
धीरा बुद्धादयो पण्डितपुरिसा न आहु । मणिकुण्डलेसु च पृत्तेसु च दारेसु च या सारत्तरत्ता बलवरागरत्ता अपेक्खा लोके 
विज्जति, तं सारत्तरत्तअपेक्खासङ्घातं रागबन्धनं “दळ्हं बन्धन”न्ति धीरा पण्डितपुरिसा आह । इमिना सुत्तप्पदेसेन अयं 
सारत्तरत्तअपेक्खासङ्घातो अकुसलधम्मो संकिलेसो दस्सितो। 


“केन निब्बेधो दस्सितो "ति वत्तब्बत्ता “एत''न्तिआदि वृत्तं। धीरा पण्डितपुरिसा एतं रागबन्धनं “दळ्हं बन्धन''न्ति 
आहु। एतं रागबन्धनं ओहारिनं हेट्टा अपायं अवहरणं होति, सिथिलं बन्धनट्टाने छविआदीनि अकोपेतत्ता सिथिल होति, 

दुष्पमुञ्चं लोभवसेन एकवारम्पि उप्पन्नस्स रागबन्धनस्स दुम्मोचयत्ता दुप्पमुञ्चं होति, पण्डितपुरिसा एतम्पि 
बुत्तप्पकारं रागबन्धनम्पि मग्गेन छेत्वान अनपेक्खिनो हुत्वा कामसुखं पहाय परिब्बजन्ति। इति इमिना सृत्तप्पदेसेन अयं 
मग्गो निब्बेधो दस्सितो। इदं “ अयस'न्तिआदिकं सुत्तं रागादिसंकिलेसभागे विसये च वासनाभागे विसये च 
वाचकजापकभावेन पवत्तनतो संकिलेसभागियञ्च वासनाभागियञ्च सुत्तं नाम। 


१०७. भिक्खवे, यञ्च चेतेति यञ्च चेतनं निब्बत्तेति, यञ्च पकप्पेति यञ्च पकप्पनं करोति, यञ्च अनुसेति यञ्च 
अनुसयनं भवति, एतं चेतनं एतं पकप्पनं एतं अनुसयनं विञ्जाणस्स ठितिया आरम्मणं पच्चयो होति । आरम्मणे पच्चये 
सति तस्स अभिसङ्घार विञ्ञाणस्स पतिट्ठा होति। तस्मि अभिसङ्घारविञ्ञाणे पतिट्ठिते विरुळहे सति आयतिं 
पुनब्भवाभिनिब्बत्ति विञ्ञाणादिनिब्बत्ति होति। आयतिं पुनब्भवाभिनिब्बत्तिया सति आयतिं जातिजरामरणं सम्भवति । 


बुत्तप्पकारो चेतयनादिको अकुसलधम्मो संकिलेसो दस्सितो। 


“केन निब्बेधो दस्सितो "ति वत्तब्बत्ता “यतो चा तिआदि वुत्तं। भिकखवे, यतो च अरियमग्गिको नेव चेतेति, नो च 
पकप्पेति, नो च अनुसेति, एतं अचेतयनं एतं अकणप्पनं एतं अननुसयनं विञ्ञाणस्स अभिसङ्घारविञ्ञजाणस्स आरम्मणं 


इमिना सुत्तप्पदेसेन अयं अरियमग्गो निब्बेधो दस्सितो। इदं “यञ्च भिक्खवे'तिआदिकं सुत्तं संकिलेसभागे विसये च 
निब्बेधभागे विसये च वाचकजापकभावेन पवत्तनतो संकिलेसभागियञ्च निब्बेधभागियञ्च सुत्तं नाम। 


१०८. नानाविधं संकिलेसभागियञ्च निब्बेधभागियञ्च सुत्तं आचरियेन निद्धारितं, अम्हेहि च जातं, “कतमं 
संकिलेसभागियञ्च असेक्खभागियञ्च सुत्त' न्ति पुच्छितब्बत्ता “तत्थ कतमं संकिलेसभागियञ्च असेक्खभागियञ्च 
सृत्त'न्तिआदि वुत्तं। तस्सत्थो वुत्तनयेन वेदितब्बो । 


भिक्खवे, अस्सुतवा पुथुज्जनो समुद्दो जलसागरसमुद्दो “समुद्दो समुद्दो”ति भासति। केनट्ठेन भासति? दुष्पूरणड्ठेन च 
संसरणट्टेन च दुरतिक्कमनट्रेन च समुद्दोति भासति। एवं सति, भिकखवे, एसो जलसागरसमुद्दो अरियस्स भगवतो विनये 
वुत्तप्पकारद्देन समुद्दो न होति। भिक्खवे, एसो जलसागरसमुद्दो महा उदकरासि महा उदकण्णवो होति। भिक्खवे, चक्खु 
पुरिसस्स समुद्दो होति, तस्स चक्खुस्स रूपमयो रूपायतनमयो वेगो। केनड्रेन? पथवितो याव अकनिट्टब्रह्मलोका 
नीलादिरूपारम्मणं समोसरन्तम्पि दुप्पूरणड्रेन च अनमतग्गे संसारे संसरणट्टेन च दुरतिक्कमनड्रेन च चकखुमेव समुद्दो 
होति। नीलादिरूपायतनस्स अप्पमेय्यस्स अप्पमेय्येन ऊमिमयेन वेगेन संसरणद्रेन नीलादिरूपमेव वेगो होति। इति इमिना 
सृत्तप्पदेसेन अयं चक्खु समुद्दो रूपमयो वेगो च संकिलेसो संकिलेसहेतु दस्सितो। 


“केन असेक्खो दस्सितो”ति वत्तब्बत्ता “यो त न्तिआदि वुत्तं। यस्मिं अरहत्तफले ठितो यो अरहा रूपमयं तं वेगं 
सहति मनापे रूपे रागं, अमनापे रूपे दोसं, असमपेक्खने मोहं अनुप्पादेन्तो हुत्वा उपेक्खकभावेन सहति, अयं अरहा, 
भिक्खवे, सऊमि सावट सगहं सरक्खसं चक्खुसमुद्दं अतरीति वुच्चति, तिण्णो पारङ्गतो थले तिद्ठति ब्राह्मणोति बुच्चति। 
इति इमिना सुत्तप्पदेसेन अयं अरहत्तफलभूतो असेक्खो दस्सितो । 

“सोतं भिक्खवेतिआदीसुपि इमिना नयेन यथासम्भवं अत्थो वेदितब्बो। इदं “समुद्दो तिआदिकं सुत्तं 
संकिलेसभागे विसये च असेक्खभागे विसये च वाचकजापकभावेन पवत्तनतो संकिलेसभागियञ्च असेक्खभागियञ्च 
सुत्तं नाम। 


“नएत्तकमेवा”ति वत्तब्बत्ता “छयिमे”तिआदि वृत्तं। भिक्खवे, लोकस्मिं सत्तानं अनयाय अनत्थाय पाणीनं 
ब्याबाधाय इमे मया वुच्चमाना बळिसा छ भवन्ति। कतमे छ? भिक्खवे, चक्खुविञ्जेय्या चक्खुविञ्ञाणेन विञ्जेय्या इट्ठ 
कन्ता कामनीया मनापा मनवडुका पियरूपा पियसभावा कामूपसंहिता किलेसकामसहिता रजनीया रूपा 
नीलादिरूपारम्मणा सन्ति, तं वुत्तप्पकारं रूपं भिक्खु चे अभिनन्दति सप्पीतिकतण्हाय अभिमुखो नन्दति, चे अभिवदति 
“अहो सुखं अहो सुख'न्ति बदापेन्तिया तण्हायनवसेन अभिवदति, चे अज्झोसाय तिट्टुति गिलित्वा विय परिनिट्ठपेत्वा 


च एकविधतं अनतिवत्तनतो “तन्ति एकवचननिद्देसो कतोति वेदितब्बो। “सन्ति, भिक्खवे, 
सोतविञ्जेय्या”तिआदीसुपि इमिना नयेन यथासम्भवं अत्थो वेदितब्बो। इति इमिना सुत्तप्पदेसेन अयं 
चक्खुविञ्ञेय्यादिको छब्बिधो बळिसो संकिलेसो किलेसहेतु दस्सितो। 


“केन असेक्खो दस्सितो”ति वत्तब्बत्ता “सन्ति चा तिआदि वुत्तं । 


अभेदि भिन्दि, परिभेदि परिसमन्ततो भिन्दि। इति इमिना सुत्तप्पदेसेन अयं अरहत्तफलभूतो असेक्खो दस्सितो। इदं 
“छयिमे”तिआदिकं सुत्तं वुत्तनयेन संकिलेसभागियञ्च असेक्खभागियञ्च सुत्तं नाम। 


१०९. नानाविधं संकिलेसभागियञ्च असेक्खभागियञ्च सुत्तं आचरियेन निद्धारितं, अम्हेहि च जातं, “कतमं 
संकिलेसभागियञ्च निब्बेधभागियञ्च असेक्खभागियञ्च सुत्त "न्ति पुच्छितब्बत्ता “तत्थ कतमं संकिलेसभागियञ्च 
निब्बेधभागियञ्च असेक्खभागियञ्च सुत्त*न्तिआदि वृत्तं । 


अयं लोको सत्तलोको सन्तापजातो जातिव्यसनादिवसेन जातसोकसन्तापो चेव रागादिवसेन जातपरिळाहसन्तापो 
च फस्सपरेतो अनेकेहि दुकखसम्फस्सेहि अभिभूतो रोदं रोदन्तो बदति | किन्ति बदति? अत्तना फुं दुकखं 
अभावितकायताय अधिवासेतुं असक्कोन्तो हुत्वा “अहो दुक्खं, ईदिसं दुक्खं मय्हं सत्तुनोपि मा होतू तिआदिना रोदन्तो 
विलपन्तो वदति, “कस्मा एवं बदती"ति वत्तब्बत्ता “अत्ततो येन येन हि मञ्ञन्ती”तिआदि वुत्तं । एते सत्ता येन येन 
कामज्झोसादिना पकारेन अत्ततो दुक्खस्स पटिकारं मञ्जन्ति, ततो पकारतो अञ्ञथा अज्ञेन पकारेन तं दुक्खं 
तिकिच्छितब्बं हि यस्मा होति। 


अञ्ञथाभावीति यस्मा रोदं रोदन्तो वदति, येन येन वा परविहिंसादिपकारेन अत्तनो वड़िं मञ्जन्ति आसीसन्ति, ततो 
पकारतो अञ्ञथा अवड्डि एव होति। तं आसीसितब्बं अञ्ञथाभावि अवड्टितभावि एव हि यस्मा होति, तस्मा मञ्जितब्बस्स 
आसीसितब्बस्स अञ्जथा भवनसीलत्ता रोदं रोदन्तो वदति, अयं सत्तलोको रोदन्तो च हुत्वा वदति। “किन्ति 
पुच्छितब्बत्ता “भवसत्तो”तिआदि वृत्तं। भवसत्तो कामभवादीसु सत्तो विसत्तो लोको भवमेव कामभवादिभवमेव 
अभिनन्दति। यं भवं अभिनन्दति, तं जरामरणादिअनेकब्यसनानुबन्धत्ता भयानकड्ठेन भयं होति । यस्स यतो 
जरामरणादितो भायति, तं जरामरणादिदुक्खस्स अधिट्ठानभावतो दुक्खं दुक्खाधिट्ठानं होति । इति इमिना सृत्तप्पदेसेन अयं 

सन्तापादिको संकिलेसो संकिलेसहेतु दस्सितो। 


संकिलेसो दस्सितो, “केन निब्बेधो दस्सितो”ति वत्तब्बत्ता “भवविष्पहानाय खो तिआदि वृत्तं। भवविप्पहानाय 


खो पन कामभवादिकस्स भवस्स पजहनत्थाय एव इदं मया अधिगतं मग्गब्रह्मचरियं वुस्सति। इति इमिना सृत्तप्पदेसेन 
अयं ब्रह्मचरियभूतो मग्गो निब्बेधो दस्सितो । 


““भवविप्पहानायातिआदिना एकन्तेन निस्यानिकमग्गो निब्बेधो आचरियेन दस्सितो, अम्हेहि च जातो, “कतमो 
अनिय्यानिकमग्गो”ति पुच्छितब्बत्ता “ये हि केचि समणा वा 'तिआदि वृत्तं । हि-सद्दो वाचासिलिट्ठत्थो। ये केचि समणा 
वा ये केचि ब्राह्मणा वा भवेन रूपभवेन भवस्स कामभवस्स विप्पमोक्खं आहंसु, भवेन अरूपभवेन भवस्स कामभवस्स 


चेव रूपभवस्स च विप्पमोक्खं आहंसु, सब्बे ते समणा वा सब्बे ते ब्राह्मणा वा भवस्मा वुत्तप्पकारभवतो अविप्पमुत्ता 
भवन्तीति अहं वदामि। 


“रूपभवादिना ये च कामभवादिभवस्स विप्पमोक्खं आहंसू"ति वत्तब्बत्ता विभवेन भवस्स निस्सरणं आहंसूति 
दस्सेतुं “ये वा पना”तिआदि वृत्तं। ये वा पन केचि समणा वा ये वा पन केचि ब्राह्मणा वा विभवेन उच्छेददिड्िया भवस्स 
संसारभवस्स निस्सरणं आहंसु, सब्बे ते समणा वा सब्बे ते ब्राह्मणा वा भवस्मा संसारभवतो अनिस्सटाव होन्तीति अहं 
बदामि। “कस्मा अनिस्सटा"ति वत्तब्बत्ता अनिस्सटकारणं दस्सेतुं “उपधिं ही”तिआदि वुत्तं । इदं दुक्खं संसारदुक्खं 
उपधिं खन्धूपधिकिलेसूपधिअभिसङ्घारूपधयो पटिच्च हि यस्मा सम्भोति, तस्मा अनिस्सटा होन्ति। इति इमिना 
सृत्तप्पदेसेन अयं मिच्छादिड्रिसङ्कातो संकिलेसो दस्सितो। 


ये हि “केची”तिआदिना संकिलेसो दस्सितो, “केन निब्बेधो दस्सितो"ति वत्तब्बत्ता “सब्बुपादानक्खया”तिआदि 
वुत्तं । सब्बुपादानक्खया अरियमग्गतो दुक्खस्स संसारदुक्खस्स सम्भवो नत्थि। इति इमिना सुत्तप्पदेसेन अयं अरियमग्गो 
निब्बेधो दस्सितो। 


“वुत्तप्पकारा अञ्जसुत्तप्पदेसेनपि दस्सितो ति दस्सेतुं “लोकमिम'न्तिआदि वुत्त । पुथ्‌ विसुं विसुं अविज्जाय परेतं 
अभिभूतं भूतरतं भूतेसु इत्थिपुरिसेसु अञ्जमञ्ञरतं भूतं खन्धपञ्चकं भवेहि अपरिमुत्तं इमं लोकं मम चित्त त्वं पस्स। ये 
केचि भवा इत्तरखणा वा भवा, दीघायुका वा भवा, सातवन्तो वा भवा, असातवन्तो वा भवा पञ्चक्खन्धा सब्बधि “उद्ध 
अधो तिरिय'न्ति इमेसु सब्बेसु सब्बत्थताय सब्बत्थभावेन अहेसुं, सब्बे ते वुत्तप्पकारा भवा निच्चधुवरहितत्ता अनिच्चा 
सम्पीळितत्ता दुक्खा विपरिणामभावतो विपरिणामधम्मा अहेसुं । इति इमिना सुत्तप्पदेसेन अयं अविज्जादिको संकिलेसो 
दस्सितो। 


“-लोकमिम''न्तिआदिना संकिलेसो दस्सितो, “केन निब्बेधो दस्सितो”ति वत्तब्बत्ता “एवमेत'न्तिआदि वुत्तं । एवं 
बुत्तप्पकारेन एतं खन्धपञ्चकं यथाभूतं सम्मप्पञ्ञाय सस्स अत्तनो मग्गपञ्जाय, विपस्सनापञ्ञजाय वा पस्सतो 
पस्सन्तस्स पुग्गलस्स भवतण्हा पहीयति, सम्मप्पञ्ञाय यथाभूतं खन्धपञ्चकं पस्सन्तो विभवं उच्छेददिट्टि नाभिनन्दति न 
पत्थेति। तस्स पुग्गलस्स सब्बसो तण्हानं खया असेसविरागनिरोधो असेसविरागसङ्घातेन मग्गेन निरोधो निरुज्झनं 
निब्बान निब्बुति होति । इति इमिना सृत्तप्पदेसेन अयं मग्गो निब्बेधो दस्सितो | 


“एवमेत न्तिआदिना निब्बेधो दस्सितो, “केन असेक्खो दस्सितो"ति वत्तब्बत्ता “तस्स निब्बुतस्सा”तिआदि वृत्तं । 

तण्हादिट्टिनिब्बुतस्स तस्स भिक्खुनो अनुपादा किलेसाभिसङ्घारानं अनुप्पादनतो अग्गहणतो पुनब्भवो न होति, 
एवंभूतेन अरियपुग्गलेन पुब्बे अत्तानं अभिभूतो पञ्चविधो मारो विजितो अहोसि, अनेन अरियपुग्गलेन पञ्चहि मारेहि 
सङ्गामो विजितो, सङ्गामे, इट्ठानिट्ठादीसु वा तादी तादिलक्खणप्पत्तो अरियपुग्गलो सब्बभवानि उपच्चगा अतिक्कन्तोव 
जातो। इति इमिना सुत्तप्पदेसेन अयं असेक्खो दस्सितो। इदं वुत्तप्पकारं “अयं लोकोतिआदिकं सुत्तं संकिलेसभागे 
विसये च निब्बेधभागे विसये च असेक्खभागे विसये च वाचकजापकभावेन एकदेसवसेन पवत्तनतो संकिलेसभागियञ्च 
निब्बेधभागियञ्च असेक्खभागियञ्च सुत्तं नाम। 


“एत्तकमेवा ति वत्तब्बत्ता “चत्तारोमेतिआदि वृत्तं । अन्धपुथुज्जनो संसारसोतस्स अनुकूलभावेन गच्छनतो 
अनुसोतगामी नाम, कल्याणपुथुज्जनो संसारसोतस्स निब्बिदानुपस्सनादीहि पटिक्कूलवसेन पवत्तनतो पटिसोतगामी 
नाम, सेक्खो अचलप्पसादादिसमन्नागमेन ठितसभावत्ता ठितत्तो नाम, असेक्खो संसारपारङ्गतवसेन तिड्ुनतो “थले 
तिट्टुती ति वुच्चति । 


“तेसु चतूसु पुग्गलेसु कतमो पुग्गलो संकिलेसभागियादी”ति वत्तब्बभावतो “तत्थ योय न्तिआदि वुत्तं । 


११०. नानाविधं संकिलेसभागियञ्च निब्बेधभागियञ्च असेक्खभागियञ्च सुत्तं आचरियेन निद्धारितं, अम्हेहि च 
जातं, “कतमं संकिलेसभागियञ्च बासनाभागियञ्च निब्बेधभागियञ्च सृत्तन्ति पुच्छितब्बत्ता “तत्थ कतम" न्तिआदि 
वुत्तं । 

अभिजातियो पुग्गला छ संविज्जन्ति लोकस्मिं, कण्हे नीचे कुले निब्बत्तो कण्हाभिजातिको, कण्हधम्मसमन्नागतत्ता 
वा कण्हो कण्हाभिजातिको हुत्वा कण्हं काळकं दसविधं दुस्सील्यधम्मं अभिजायति पसवति, एसो पुग्गलो अत्थि। 
बुत्तप्पकारेन कण्हो कण्हाभिजातिको हुत्वा सुक्कं दसविधं कुसलधम्मं अभिजायति, एसो पुग्गलो अत्थि। कण्हो 
कण्हाभिजातिको हुत्वा अकण्हं असुक्कं अकण्हअसुक्कविपाकं अच्चन्तदिद्रं निब्बानं आराधेति, एसो पुग्गलो अत्थि। 
वुत्तविपरियायेन तयो पुग्गला जानितब्बा। 


“तेसु कतमे पुग्गला संकिलेसभागिया”तिआदिना वत्तब्बत्ता “तत्थ यो चा”तिआदि वुत्तं । 
““एत्तकमेवा “ति वत्तब्बत्ता “चत्तारिमानीतिआदि वृत्तं । 


१११. नानाविधं संकिलेसभागियञ्च वासनाभागियञ्च निब्बेधभागियञ्च सुत्तं आचरियेन निद्धारितं, अम्हेहि च जातं, 
“कतमं वासनाभागियञ्च निब्बेधभागियञ्च सुत्त" न्ति पुच्छितब्बत्ता “तत्थ कतमं वासनाभागियञ्च 
निब्बेधभागियञ्चा”तिआदि वुत्तं । 


मानुसत्तं मनुस्सभावं लद्भान किच्चं, अकिच्चञ्च द्वे भवन्ति, द्वे किच्चानियेव कत्तब्बानि । तेनाह अट्टुकथाचरियो 
(नेत्ति० अट्ट० १११) “कत्तब्ब' न्ति दस्सेति। “कतमं कत्तब्बं किच्च''न्ति वत्तब्बत्ता कत्तब्बकिच्चं दस्सेतुं “सुकिच्चं 
चेवा”तिआदि वृत्तं। पुञ्जानि च कत्तब्बत्ता सुकिच्चं एव, संयोजनविप्पहानं वा कत्तब्बत्ता सुकिच्चं नामाति योजना । 


“तत्थ सुत्ते कतमेन कतमो दस्सितो'ति वत्तब्बत्ता “सुकिच्चंचेव पुञ्जानीति वासना, संयोजनविप्पहानं वाति 
निब्बेधो ति वुत्तो। 

“एत्तकमेवा “ति वत्तब्बत्ता “पुञ्ञानि करित्वानातिआदि वुत्तं । पुञ्जानि करित्वान कतपुञ्ञा पुग्गला सग्गा 
सग्गतो सग्गंयेव वजन्ति । संयोजनप्पहाना अरिया जरामरणा जरामरणतो विप्पमुच्चन्ति । 


“तत्थ सुत्ते कतमेन कतमो दस्सितो ति वत्तब्बत्ता “पुञ्जानि करित्वान, सग्गा सग्गं वजन्ति कतपुज्ञा'ति वासना, 
“संयोजनप्पहाना, जरामरणा विप्पमुच्चन्ती'ति निब्बेधो*ति वुत्तं । 


“नएत्तकमेवा”ति वत्तब्बत्ता “द्वेमानी तिआदि वुत्तं। “कतमेन कतमो दस्सितो"ति वत्तब्बत्ता “तत्थ यो...पे०... अयं 
निब्बेधो ति वुत्तं । 


नानाविधं वासनाभागियञ्च निब्बेधभागियञ्च सुत्तं आचरियेन निद्धारितं, अम्हेहि च जातं, “कतमं 
तण्हासंकिलेसभागियं सुत्त''न्ति पुच्छितब्बत्ता “तत्थ तण्हासंकिलेसभागिय''न्तिआदि वुत्तं । तत्थाति तेसु सोळससु 
संकिलेसभागियादीसु सुत्तेसु तण्हासंकिलेसभागियं सुत्तं तण्हापक्खेनेव निद्दिसितब्बं, बहुविसयत्ता नियमेत्वान 
निद्धारेस्सामीति वुत्तं होति। “केन पकारेन निद्विसितब्ब''न्ति वत्तब्बत्ता “तीहि तण्हाहीतिआदि वृत्तं। भवतण्हायाति 
रूपभवतण्हाय। विभवतण्हायाति अरूपभवतण्हाय। येन येन वा पन वत्थुना तण्हापभेदउच्छेदादिवत्थुना अज्झोसिता 
भवतण्हादिवसेन अज्झोसिता, तेन तेन पकारेन तण्हादिना वा तण्हापभेदउच्छेदादिवत्थुना वा तण्हासंकिलेसभागियं सुत्तं 
निद्दिसितब्बं । 


तण्हासंकिलेसभागियं सुत्तं तण्हापक्खेनेव निद्दिसितब्बन्ति आचरियेन वुत्तं, अम्हेहि च लक्खितं, 
“दिट्विसंकिलेसभागियं सुत्तं केन पक्खेन निद्विसितब्ब”न्ति वत्तब्बत्ता “तत्थ दिट्रिसंकिलेसभागिय''न्तिआदि वृत्तं । येन 
येन वा पन वत्थुनाति दिट्ठिप्पभेदअमराविक्खेपादिवत्थुना । 


दिट्विसंकिलेसभागियं सुत्तं दिट्िपक्खेनेव निद्दिसितब्बन्ति आचरियेन वुत्तं, अम्हेहि च लक्खितं, 
“दुच्चरितसंकिलेसभागियं सुत्तं केन पकारेन निद्विसितब्ब' न्ति वत्तब्बत्ता “तत्थ दुच्चरितसंकिलेसभागिय' न्तिआदि 
वुत्तं। तथेव वत्तब्बत्ता “तत्थ तण्हावोदानभागिय  न्तिआदि वुत्तं, “दिद्विवोदानभागिय_ न्तिआदि वुत्तं, 
““दुच्चरितवोदानभागिय न्तिआदि वुत्तं । 


११२. यस्मिं सासनपट्टाने अट्टारस मूलपदा दटुब्बा, तं सासनपट्टानं सोळसहि संकिलेसभागियादीहि सुत्तेहि 
एकदेसनिद्धारणवसेन विभजितं, अम्हेहि च जातं, “कि पन तं सासनपट्टानं तेहि सोळसहि एव संकिलेसभागियादीहि 
विभजितब्बं, उदाहु अज्जेहि सुत्तेहिपि विभजितब्ब''न्ति वत्तब्बत्ता अज्जेहि अट्टुबीससुत्तेहिपि विभजितुं “तत्थ कतमे 
अद्ठारस मूलपदा? लोकियं लोकुत्तर*न्तिआदि वुत्तं। “यदि अज्जेहिपि अट्ठवीससुत्तेहि विभजितब्बं, एवं सति 
“लोकिय'न्तिआदिवचनमेव वत्तब्बं, कस्मा “तत्थ कतमे अट्टारस मूलपदा'ति वृत्ता”ति चे? तस्स सासनपट्टानविभागो 
अट्टारसहि मूलपदेहि सङ्गहितो, अट्ठारस मूलपदापि विभजिते सासनपट्टाने दटुब्बा, तस्मा मूलपदा विभत्तायेव । तानि 
मूलपदानि विभजितुं “तत्थ कतमे अट्ठारस मूलपदा ति वुत्तं। अट्टकथायं (नेत्ति० अट्ठ० ११२) पन - 


“एवं सोळसविधेन सासनपट्टानं नानासृत्तेहि उदाहरणवसेन विभजित्वा इदानि अट्टवीसतिविधेन सासनपट्ठानं 
दस्सेन्तेन यस्मा अयम्पि पड्ठानविभागो मूलपदेहि सङ्गहितो, न इमस्सापि तेहि असङ्गहितो पदेसो अत्थि, तस्मा 
मूलपदं, विभजितब्बतञ्च दस्सेतुं तत्थ कतमे अट्टारस मूलपदा'ति पुच्छाय वसेन मूलपदानि उद्धरित्वा 'लोकियं 

लोकुत्तर'न्तिआदिना नव तिका, थवो चाति अट्टुबीसतिविधं सासनपट्ठानं उद्दिटट' न्ति - 


बुत्तं। तत्थाति तेसु सोळसहारपञ्चकनयअट्ठारसमूलपदेसु कतमानि पदानि मूलपदानि होन्तीति पुच्छति । लोके नियुत्तो 
सभावधम्मोति लोकियो, लोके वा विदूहि विदितो सभावोतिपि लोकियो, लोकियो सभावधम्मो अस्स विसेससुत्तस्स 
अत्थीति तं विसेससुत्तं लोकियं नाम । एस नयो “लोकुत्तर "न्तिआदीसुपि वेदितब्बो। जानातीति जाणं, जाणं अस्स 
विसेससुत्तस्स अत्थीति ञाणं। जातब्बाति ञेय्या, जेय्या अस्स विसेससृत्तस्स अत्थीति जेय्यं । एसेव नयो -- “आणञ्च 
ञेय्यञ्चा ति एत्थापि वेदितब्बो। निब्बानं पठमं पस्सतीति दस्सनं, पठममग्गञाणं, दस्सनं अस्स विसेससुत्तस्स अत्थीति 
दस्सनं। भावना अस्स विसेससुत्तस्स पाळिया अत्थीति भावना। “दस्सनञ्च भावना चा ति एत्थापि एस नयो 
वेदितब्बो। सस्स अत्तनो वचनन्ति सकं, सकं वचनं सकवचनं, भगवतो वचनन्ति अत्थो। परस्स वचनं परवचनं । 
विस्सज्जनीयो अस्स विसेससृत्तस्स अत्थीति विस्सज्जनीयं । नत्थि विस्सज्जनीयो अस्स विसेससुत्तस्साति 
अविस्सज्जनीयं । कम्मं अस्स विसेससुत्तस्स अत्थीति कम्मं | विपाको अस्स पाठस्स अत्थीति विपाको । सेसेसुपि 
अस्सत्थिअत्थो गहेतब्बो। अथ वा लोकियादिअत्थो मुख्यत्थो, तंवाचकसुत्तम्पि ठान्यूपचारेन वृत्तं । बुद्धादीनं गुणे 
अभित्थवति एतेन सुत्तप्पदेसेनाति थवो, सुत्तप्पदेसो। 


“तेसु अट्टबीसतिविधेसु लोकियादीसु सासनपट्ठानसुत्तेसु कतमं सुत्तं लोकियं सृत्त"'न्ति पुच्छितब्बत्ता “तत्थ कतमं 
लोकिय''न्तिआदि वृत्तं । तत्थाति तेसु अट्टवीसतिविधेसु लोकियादीसु सासनपट्ठानसृत्तेसु कतमं सुत्तं लोकियं सासनपट्ठानं 
सृत्तन्ति पुच्छति। 


भिक्खवे, धेनुया थनेहि निकखन्तं सज्जुखीरं निक्खन्तक्खणे न मुच्चति न परिणमति खीरभावं पजहित्वा दधिभावं न 
पापुणाति, तक्कादिअम्बिलसमायोगतो पच्छा खीरभावं पजहति दधिभावं पापुणाति इव, एवं येन बालेन पापं यं कम्मं कतं, 
तं कम्मं करणक्खणे तस्स बालस्स अपायदुक्खादिनिब्बत्तापनवसेन न विपच्चति। दुतिये पन वा ततियादिम्हि वा अत्तभावे 
विपच्चति। भस्मच्छन्नो छारिकाय पटिच्छन्नो पावको अग्गि अक्कन्तं जनं अक्कमनवखणे न डहति | छारिकं पन 
तापेत्वा कालन्तरे डहति इव, एवं येन बालेन पापं यं कम्मं कतं, तं कम्मं करणक्खणे तं बालं 
अपायदुक्खादिनिब्बत्तापनवसेन डहापेन्तं हुत्वा न अन्वेति। दुतिये वा ततियादिम्हि वा अत्तभावे 
अपायदुक्खादिनिब्बत्तापनवसेन डहापेन्तं हुत्वा डहन्तं तं बालं तं अन्वेतीति योजना । इदं “न हि...पे०... पावको" ति सुत्तं 
लोकिये अत्थे वाचकजापकभावेन पवत्तनतो लोकियं नाम। 


काळपकखेव चन्दिमा"ति सुत्तं लोकिये अत्थे वाचकजापकभावेन पवत्तनतो लोकियं नाम । 


“एवं दुविधंयेव लोकिय* न्ति वत्तब्बत्ता “ अट्रिमे, भिक्खवे, लोकधम्मा”तिआदि वृत्तं । अत्थो पाकटो। इदं 
“अट्टिमेतिआदिकं सुत्त लोकियेसु अट्टविधेसु अत्थेसु वाचकजापकभावेन पवत्तनतो लोकियं नाम। 


नानाविधं लोकियं आचरियेन निद्धारितं, अम्हेहि च जातं, “कतमं सुत्तं लोकुत्तर"न्ति वत्तब्बत्ता “तत्थ कतमं 
लोकुत्तर न्तिआदि वुत्तं । इतो परेसुपि एस नयो वेदितब्बो । तत्थाति तेसु अट्टवीसतिविधेसु लोकियादीसु सुत्तेसु । 


छेकेन सारथिना सुदन्ता अस्सा समथङ्गता यथा, एवं पहीनमानस्स पहीननवविधमानस्स यस्स अनासवस्स 

भिक्खुनो इन्द्रियानि छब्बिधानि चकखुन्द्रियादीनि समथङ्गतानि। तादिनो तादिलक्खणेन समन्नागतस्स अनासवस्स 
तस्स भिकखुनो देवापि मनुस्सापि पिहयन्तीति योजना । इदं “यस्सिन्द्रियानीतिआदिकं सुत्तं लोकुत्तरे अत्थे 
वाचकञापकभावेन पवत्तनतो लोकुत्तरं नाम | 


““एत्तकमेवा ति वत्तब्बत्ता “पञ्चिमानि भिक्खवे इन्द्रियानी”तिआदि वुत्तं । इदं “पञ्चिमानी”तिआदिकं सुत्तम्पि 
लोकुत्तरे अत्थे वाचकजापकभावेन पवत्तनतो लोकुत्तरं नाम। (१) 


“लद्धान मानुसत्तं द्वे, किच्चं अकिच्चमेव चा"तिआदिका द्वे गाथा वुत्ता । इह गाथासु “सुकिच्चं चेव पुञ्ञानी"ति यं 
गाथापदञ्च “पुज्ञानि करित्वान, सग्गा सग्गं बजन्ति कतपुञ्ञा”ति यं गाथापदञ्च वुत्तं, इद गाथापदं लोकिये अत्थे 
वाचकञापकभावेन पवत्तनतो लोकियं नाम। 


इह गाथासु “संयोजनविप्पहानं वा”ति यं गाथापदञ्च “संयोजनविप्पहाना, जरामरणा विप्पमुच्चन्ती"ति यं 
गाथापदञ्च वृत्तं, इदं गाथापदं वुत्तनयेन लोकुत्तरं नाम। इदं “लद्धाना"तिआदिकं वुत्तप्पकारेन लोकियञ्च लोकुत्तरञ्च। 


भिक्खवे, विञ्जाणे आहारे आहारपटिबद्भे छन्दरागे सति नामरूपस्स अवक्कन्ति होति। “विञ्ञाणे...पे०... होती”ति 
इदं वुत्तनयेन लोकियं नाम। “विञ्ञाणे...पे०... निरोधो”ति इद सुत्तं लोकुत्तरं नाम | इदं “विज्ञाणे चे भिक्खवे''तिआदिकं 
सुत्तं लोकिये अत्थे च लोकुत्तरे अत्थे च एकदेसवसेन वाचकञजापकवसेन पवत्तनतो लोकियञ्च लोकुत्तरञ्च। (२) 


११३. सत्तलोके सब्बा दिसा अनुपरिगम्म क्वचि दिसायं चेतसा अत्तना अत्ततो पियतरं अञ्ञं नेव अज्झगा, अत्ताव 
पियतरो यथा, एवं परेसं सत्तानं पुथु विसुं विसुं अत्ताव पियो पियतरो, तस्मा अत्तनोव पियतरत्ता अत्तकामो अत्तनो 
हितकामो पण्डितो सत्तलोको अत्तानं उपमं कत्वा परं न हिंसे न हिंसेय्याति योजना। इदं “सब्बा दिसा 'तिआदिकं सुत्तं 
सत्तेसु वाचकजापकभावेन पवत्तनतो सत्ताधिट्टानं नाम। 


ये केचि खीणासवा पुग्गला भूताव न भविस्सन्ति, सब्बे ते खीणासवा पुग्गला देहं अत्तभावं पहाय निब्बानं 
गमिस्सन्ति। ये च पुथुज्जनादयो सत्ता पुनब्मवेसु भविस्सन्ति, सब्बे ते पुथुज्जनादयो सत्ता देहं अत्तभावं पहाय परलोकं 
गमिस्सन्ति, तं सब्बजानिं सब्बस्स सत्तस्स हानि मरणं, विनासं वा कुसलो यो पुग्गलो विजानाति, सो कुसलो पुग्गलो तं 
सब्बजानि विदित्वा आतापियो ब्रह्मचरियं चरेय्याति योजना। इदं “ये केची'तिआदिकं वुत्तनयेन सत्ताधिट्ठानं । 


सत्तहि अङ्गेहि समन्नागतं कल्याणमित्तं यावजीवं कुसलेन पुग्गलेन न विजहितब्बं। कतमेहि सत्तहि? 
परिसुद्भसीलसम्पत्तिपरिसुद्भदिट्टिसम्पत्तीहि समन्नागतत्ता पियो च पियायितब्बो च होति, पासाणछत्तं विय गरु च होति, 
सम्भावेतब्बताय भावनीयो च होति, “कालेन वदामि, नो अकालेना”तिआदिके पञ्चधम्मे अत्तनि उपट्ठापेत्वा 
सब्रह्मचारीनं वा सिस्सानं वा विनिच्छयउल्लुम्पनओवाददानभावे ठत्वा वत्ता च होति, सब्रह्मचारीहि वा सिस्सादीहि वा 
बुच्चमानो सुवचो हृत्वा तेसं बचनक्खमो च होति, सच्चपटिच्चसमुप्पादादिगम्भीरं वा अज्जं गम्भीरं वा कथं कत्ता च 
होति, धम्मविनयादिवसेनेव दीपनतो अट्टाने च न नियोजको होति। इमेहि सत्तहि अङ्गेहि समन्नागतं कल्याणमित्तं 
यावजीवं न विजहितब्बं । इदं “सत्तहीतिआदिवचनं भगवा अवोच। इदं “सत्तही 'तिआदिकं वचनं सुगतो वत्वा अथापरं 
एतं गाथावचनं सत्था अवोच। किं अवोच? 

“पियो गरु भावनीयो, वत्ता च वचनक्खमो । 
गम्भीरञ्च कथं कत्ता, न चट्ठाने नियोजको । 
तं मित्तं मित्तकामेन, यावजीवम्पि सेविय ` न्ति॥ -- 


एतं गाथावचनं सत्था अवोचाति योजना | “न च अट्ठानयोजको ति पाठो अत्थि। इदं “सत्तही तिआदिकं वचनं 
सत्ताधिट्ठानं । 


लोके यं कामसुखञ्च यं इदं दिवियं सुखञ्च अत्थि, एते कामसुखदिवियसुखा तण्हावखयसुखस्स सोळसिं कलं न 
अग्घन्तीति योजना । इदं “यञ्चा'तिआदिकं सुत्तं धम्माधिट्ठानं । 


यत्थ निब्बाने दुक्खं निरुज्झति, सम्मासम्बुद्धदेसितं असोकं विरजं खेमं तं निब्बानं सुसुखं वताति योजना। इदं 
“सुसुख''न्तिआदिकं सुत्तम्पि धम्माधिट्ठानं । (३) 


तीसु भवेसु सत्तानं जननतो तण्हासङ्कातं मातरञ्च, पितरं निस्साय मानस्स उप्पज्जनतो मानसङ्घातं पितरञ्च, रट्ट 
लोको रट्टिस्सरं राजानं भजति विय द्विन्नं सस्सतुच्छेददिट्टीनं सब्बदिड्टिगतेहि भजनीयत्ता सस्सतुच्छेददिट्टिसङ्घाते खत्तिये द्वे 
राजानो च, आयसाधको पुरिसो रट्टे अत्थं अनुचरति इव नन्दिरागस्स द्वादसायतने अनुचरणतो नन्दिरागसङ्घातेन 
अनुचरणेन सह पवत्तनट्ठानं द्रादसायतनसङ्घातं रट्टुज्य खीणासवो यो ब्राह्मणो हनति, सो ब्राह्मणो हन्त्वा अनीघो निदुक्खो 
हुत्वा यातीति योजना । इह “मातर 'न्तिआदिगाथायं “मातरं...पे०... हन्त्वा ति इदं गाथावचनं धम्माधिट्ठानं । “अनीघो याति 
ब्राह्मणो”ति इद गाथावचनं सत्ताधिट्टानं। इदं “मातर”'न्तिआदिकं सृत्तं सत्ताधिट्ठानञ्च धम्माधिट्ठानञ्च। 


“चत्तारोमे भिक्खवे इद्भिपादा”ति इदं सृत्तप्पदेसवचनं धम्माधिट्ठानं | सो चतूहि इद्धिपादेहि समन्नागतो पुग्गलो 
कायेपि करजकायेपि चित्तं पादकज्झानचित्तं समोदहति पक्खिपति, सो पुग्गलो दिस्समानकायेन गन्तुकामो 
करजकायगतिकं पादकज्झानचित्तं अधिट्हति चित्तेपि पादकज्झानचित्तेपि कायं करजकायं समोदहति पक्खिपति, सो 
पुग्गलो सीघं अञ्ञं गन्तुकामो पादकज्झानचित्तगतिकं करजकायं अधिट्टुहति। काये करजकाये सुखसञ्जञ्च 
सुखविहारसञ्जञ्च लहुसञ्जञ्च लहुगमनसञ्ञञ्च ओक्कमित्वा अञ्जं गमनेय्यं इच्छितट्टानं एकचित्तक्खणेनेव च गन्त्वा 
उपसम्पज्ज विहरति । इदं “सो 'तिआदिकं सुत्तप्पदेसवचनं सत्ताधिट्ठानं । इदं “चत्तारोमेतिआदिकं सुत्तं सत्ताधिड्ठानञ्च 
धम्माधिट्ठानञ्च। (४) 


११४. यं सब्बञ्जुतञाणं लोकृत्तरं लोकं उत्तरित्वा अभिभवित्वा ठितं, येन सब्बञ्जुतञ्ञाणेन भगवा “सब्बञ्ञू'ति 
बुच्चति, तस्स सब्बञ्जुतञ्ञाणस्स परिहानं नत्थि, तं सब्बञ्जुतञ्ञाणं सब्बकाले जानितुं आवज्जनकाले पवत्ततीति 
योजना | इदं “यं त" न्तिआदिकं जाणे अत्थे वाचकजापकभावेनपि पवत्तनतो ञाणं नाम | 


याय निब्बानगामिनिया मग्गपञ्जाय जातिमरणसङ्कयं पजानाति, सा निब्बानगामिनी मग्गपञ्जा सब्बाहि लोकियाहि 
पञ्ञाहि सेट्टा पसत्थाति योजना । इदं “पञ्जा हीतिआदिकं वृत्तनयेन जाणं नाम। 


“धोतक, वो तुम्हाकं सन्तिं अहं कित्तयिस्सामी”ति भगवा अवोच। “दिट्ठे धम्मे दुक्खादिधम्मे वा अत्तभावे वा सतो 
अनिच्चानुपस्सनादिसतिसम्पन्नो हुत्वा चरं चरन्तो योगावचरो अनीतिहं यं सन्ति यं निब्बानं अरियमग्गेन विदित्वा लोके 

संसारलोके विसत्तिकं विसप्पकं तण्हं तरे तरेय्या”ति भगवा अवोच। 


धोतको भगवन्तं वदति “महेसि महन्ते सीलक्खन्धादी एसनसील, गोतम, सतो 'सब्बे सङ्घारा 
अनिच्चा'तिआदिसरणसम्पन्नो हुत्वा चरं चरन्तो योगावचरो उत्तमं यं सन्ति यं निब्बानं अरियमग्गेन विदित्वा लोके 
संसारलोके विसत्तिकं तण्हं तरे तरेय्याति तञ्च वचनं तञ्च सन्तिं निब्बानं अहं अभिनन्दामि अभिपत्थयामि, महेसि त्वं, 
यञ्च सम्पजानासी ति धोतको भगवन्तं वदति । 


“धोतका ति आलपित्वा भगवा धोतकं अवोच। “उद्धं अनागतं उपरि अधो अतीतं हेड्ठा च तिरियञ्चापि मज्झे 
पच्चुप्पन्नं परितो च लोके संसारलोके एतं तण्हं भवाभवाय खुहकभवमहन्तभवत्थाय सङ्गो लग्गोति विदित्वा विचरन्तो 
त्वं तण्हं माकासि मा अकासी ति भगवा धोतकं अवोचाति योजना । इदं “कित्तयिस्सामी”तिआदिकं जेय्ये विसये अत्थे 
वाचकञापकभावेन पवत्तनतो जेय्यं नाम। 


“एत्तकमेवा ति वत्तब्बत्ता “चतुन्नं भिक्खवेतिआदि वुत्तं। भिकखवे, चतुन्नं अरियसच्चानं अरियभावकरानं 
सच्चानं अननुबोधा अबुज्झनेन अप्पटिवेधा अप्पटिविज्झनेन एवं इमिना कारणेन ममञ्चेव तुम्हाकञ्च दीघमद्धानं इदं 
सन्धावितं सन्धावनं, इदं संसरितं संसरणं अहोसीति, भिकखवे, अज्ज तयिदं तं इदं दुक्खं अरियसच्चं मया अनुबुद्धं 
पटिविद्धं...पे०... तयिद तं इदं दुकखनिरोधगामिनी पटिपदा अरियसच्चं मया अनुबुद्धं पटिविद्धं, मम भवतण्हा उच्छिन्ना, 
भवनेत्ति तण्हा खीणा, इदानि मम पुनब्भवो नत्थि, इति इदं “चतुन्न"न्तिआदिकं भगवा अवोच, सुगतो इदं 
““चतुन्न"'न्तिआदिकं वत्वा अथापरं एतं “चतुन्न 'न्तिआदिगाथावचनं सत्था अवोचाति योजेत्वा गाथायञ्च तथेव योजना 
कातब्बा । इदं “ चतुन्न''न्तिआदिकं वुत्तनयेन जेय्यं नाम । (५) 


“सूपं अनिच्चं...पे०... विज्ञाणं अनिच्च'न्ति इदं सुत्तं जेय्ये रूपादिधम्मे वाचकजापकभावेन पवत्तनतो ञेय्यं नाम । 


एवं “रूपं अनिच्च'न्तिआदिना पकारेन जानं जानन्तो एवं “रूपं अनिच्च''न्तिआदिना पकारेन पस्सं पस्सन्तो 
अरियसावको अरियस्स भगवतो सावको “इद रूपं अनिच्च'न्ति रूपं पस्सति, “अयं वेदना अनिच्चा*ति वेदनं पस्सति, 
“अयं सञ्जा अनिच्चा"ति सञ्जं पस्सति, “इमे सङ्घारा अनिच्चा^ति सङ्कारे पस्सति, “इदं विज्ञाणं अनिच्च'न्ति 
विज्ञाणं पस्सति। इति इदं सुत्तं रूपादिपस्सने जाणे वाचकञापकभावेन पवत्तनतो जाणं नाम। 


सो “रूपं अनिच्च''न्तिआदिना पकारेन पस्सन्तो अरियसावको रूपेन रूपरागेन परिमुच्चति...पे०... विज्ञाणम्हा 
विञ्जाणरागम्हा परिमुच्चतीति दुक्खस्मा परिमुच्चतीति अहं वदामीति योजना। इदं “सो परिमुच्चती 'तिआदिकं सुत्तं जाणे 
च जेय्ये च वाचकजापकभावेन पवत्तनतो जाणज्च जेय्यञ्च होति। 


सब्बे पञ्चक्खन्धा पच्चयेहि सङ्करितत्ता सङ्घारा आदिअन्तवन्तभावतो, अनिच्चन्तिकभावतो, तावकालिकभावतो च 
खणपरित्तभावतो अनिच्चा भवन्ति। इदं “सब्बे सङ्घारा अनिच्चा'ति सुत्तप्पदेसवचनं वुत्तनयेन जेय्यं नाम। यदा 
विपस्सनाकरणकाले पञ्ञाय विपस्सनापञ्ञाय पस्सति अनिच्चतादिकं पस्सति। इदं “यदा पञ्ञाय पस्सती”ति 
सृत्तप्पदेसवचनं जाणं नाम । अथ पस्सनक्खणे दुक्खे पञ्चक्खन्धे विपस्सको निब्बिन्दति, निब्बिन्दन्तो पुग्गलो 
दुक्खादिजाननादिवसेन चत्तारि सच्चानि पटिविज्झति, एसो चतुसच्चपटिवेधो विसुद्धिया विसुद्भत्थाय मग्गोति । इदं 
“अथा'तिआदिकं सुत्तप्पदेसवचनं जाणञ्च जेय्यञ्च होति। 


www.tipitaka.org Vipassana Research Institute 


Page ]92 sur 2]] 


सोणाति सोणं आलपति । समणा बाहिरकसमणा ब्राह्मणा जातिब्राह्मणा अनिच्चेन रूपेन, दुक्खेन रूपेन, 
विपरिणामधम्मेन रूपेन “अहं परेहि सेय्यो उत्तमो अस्मी”ति वा समनुपस्सन्ति, “अहं परेन सदिसो समानो अस्मी”ति वा 
समनुपस्सन्ति, “अहं परतो हीनो लामको अस्मीति वा समनुपस्सन्ति, यथाभूतस्स अदस्सना अञ्ञत्र वज्जेत्वा अञ्ञं 
कि नाम कारणं सिया, यथाभूतं अदस्सनतो ताव समनुपस्सनस्स अञ्जं कारणं नत्थि, यथाभूतं अदस्सनमेव कारणन्ति 
वेदितब्बं । “अनिच्चाय वेदनाया”तिआवदीसुपि इमिना वुत्तनयेन वृत्तनयानुसारेन योजना कातब्बा। इदं “ये हि 
केची”तिआदिकं सुत्तप्पदेसवचनं जेय्यं नाम। “ये च खो केची”तिआदिको सुक्कपक्खो पन वृत्तविपरियायेन वेदितब्बो। 
इदं “ये च खो 'तिआदिकं सुत्तप्पदेसवचनं जाणं नाम | इदं “ये हि केची 'तिआदिकं सुत्तं जाणे च जेय्ये च अत्थे 
वाचकञापकभावेन पवत्तनतो आणज्च जेय्यञ्च होति । (६) 


नानाविधं जाणञ्च जेय्यञ्च सासनपट्ठानसुत्तं आचरियेन निद्धारितं, अम्हेहि च जातं, “कतमं दस्सन'न्ति 
पुच्छितब्बत्ता “तत्थ कतमं दस्सन''न्तिआदि वृत्तं । तत्थाति तेसु लोकियादीसु अट्टुबीसतिविधेसु सासनपद्ठानेसु सृत्तेसु 
कतमं सुत्तं दस्सनं नामाति पुच्छति । 


११५. गम्भीरपञ्ञेन सब्बञ्जुबुद्धेन सुदेसितानि सङ्घेपवित्थारादीहि तेहि तेहि नयेहि सुदु देसितानि अरियसच्चानि ये 
भावितभावना अरियपुग्गला पञ्ञजाओभासेन विभावयन्ति, ते भावितभावना अरियपुग्गला 
देवरज्जचक्कवत्तिरज्जादिपमादट्टानं आगम्म भुसं पमत्ता किञ्चापि होन्ति, तथापि ते भावितभावना अरियपुग्गला 
सोतापत्तिमग्गजाणेन अभिसङ्घारविञ्ञाणस्स निरोधेन अट्टुमभवादीसु उप्पज्जनारहानं नामरूपानं निरुद्धत्ता 
अट्टमक्खत्तुवसेन अट्टुमं भवं न आदियन्तीति योजना । इदं “ये अरियसच्चानी”तिआदिकं सुत्तं दस्सने पठममग्गजाणे 
वाचकञापकभावेन पवत्तनतो दस्सनं नाम | 


नगरद्वारबाहथिरकरणत्थं उम्मारब्मन्तरे पथवियं अद्रहत्थदसहत्थप्पमाणं आवाटं खणित्वा तस्मिं आवाटे 
उस्सापितत्ता पथविस्सितो पथविनिस्सितो अन्तोपथविनिस्सितो इन्दखीलो सारदारुमयो थम्भो चतुब्भि चतूहि दिसाहि 
आगतेहि वातेहि महावातेहि असम्पकम्पियो सम्पकम्पितुं असक्कुणेय्यो सिया यथा, यो सप्पुरिसो अरियसच्चानि अवेच्च 
पस्सति, तं सप्पुरिसं सब्बतित्थियवादवातेहि असम्पकम्पियत्ता तथूपमं अहं वदामीति योजना। इदं 
'“यथिन्दखीलो"तिआदिकं सुत्तं वुत्तनयेन दस्सनं नाम। 


भिकखवे, चतूहि सोतापत्तियङ्गेहि समन्नागतो अरियसावको अरियस्स भगवतो सम्मासम्बुद्भस्स सावको 
आचिक्खितुं आकङ्कमानो हत्वा अत्तनाव सयमेव अत्तानं ब्याकरेय्य “भो, मम अत्त अहं इदानि खीणनिरयो अम्हि, 
खीणतिरच्छानयोनि अम्हि...पे०.... दुकखस्सन्तं करिस्सामी"ति ब्याकरेय्य। चतुरङ्गसरूपं दस्सेतुं “कतमेहि 
चतूही तिआदि वुत्तं। इदं ` चतूहीतिआदिकं दस्सनं नाम। 


नानाविधं दस्सनं निद्भारितं, “कतमा भावना “ति पुच्छितब्बत्ता “तत्थ कतमा भावना 'तिआदि वृत्तं। 


इध सासने यस्स अरियसावकस्स अज्झत्तं कामभवे निब्बत्तापकानं ओरम्भागियसंयोजनानं पजहनवसेन च बहिद्धा 
रूपारूपभवेसु निब्बत्तापकानं उद्धम्भागियसंयोजनानं पजहनवसेन च इन्द्रियानि सद्धिन्द्रियादीनि इन्द्रियानि सुभावितानि 
अरियमग्गभावनावसेन सुटु भावितानि भवन्ति, भावितो भावितमग्गो स दन्तो सो अरियसावको इमं लोकञ्च परं 
लोकञ्च निब्बिज्झ निब्बिज्झत्वा पटिविज्झित्वा कालं मरणकाले, कालंकिरियं वा कङ्कति पत्थेतीति योजना। अयं 

“यस्सिन्द्रियानी तिआदिका पाळि भावनाय वाचकजापकभावेन पवत्तनतो भावना नाम । 


धम्मपदानि झानविपस्सनामग्गफलनिब्बानधम्मकोड्ासानि। अनभिज्झा धम्मपद अनभिज्झासीसेन 
अधिगतझानविपस्सनामग्गनिब्बानधम्मपदं कोट्टासं। एस नयो सेसेसुपि। अयं “चत्तारिमानीतिआदिका पाळि वुत्तनयेन 
भावना नाम । (७) 


देवपृत्त छिन्दन्तो पुग्गलो पञ्च ओरम्भागियसंयोजनानि हेट्टा मग्गत्तयेन छिन्दे छिन्देय्य, पजहन्तो पुग्गलो पञ्च 
उद्भम्भागियसंयोजनानि अरहत्तमग्गेन जहे पजहेय्य, भावयन्तो पुग्गलो पञ्च सद्धिन्द्रियादीनि च उत्तरि भावये भावेय्य। 
पञ्चसङ्गातिगो रागसङ्गदोससङ्गमोहसङ्गमानसङ्गदिड्टिसङ्गातिगो भिक्खु ओघतिण्णोति 
कामोघभवोघदिट्रोघअविज्जोघतिण्णोति वुच्चति कथीयतीति योजना । “पञ्च छिन्दे पञ्च जहे''ति इदं वचनं दस्सनं नाम। 


“तीणिमानि, भिक्खवे”तिआदीसु योजना पाकटा। (८) 


११६. “सब्बपापस्स अकरणं..पे०... बुद्धान सासन' न्ति इद सुत्तं सम्मासम्बुद्भस्स वचनभावतो सकवचनं नाम । 
अत्थो हेट्ठा वुत्तोव। 


भिक्खवे, बालस्स बाललक्खणानि बालउपलक्खणकारणानि बालनिमित्तानि “अयं बालो 'ति गहणकारणानि 
बालापदानानि बालस्स अपदानानि पोराणानि विरुळहानि कम्मानि येहि बाललक्खणादीहि बालं “बालो ति परे पण्डिता 
सञ्जानन्ति, इमानि बाललक्खणानि मया वुच्चमानानि तीणि। कतमानि तीणि? भिक्खवे, बालो दुच्चिन्तितचिन्ती च 
दुच्चिन्तितं अभिज्झाब्यापादमिच्छादस्सनं चिन्ती च होति, दुब्भासितभासी दुब्मासितं मुसावादादिं भासी च होति. 
दुक्कटकम्मकारी च दुक्कटं पाणातिपातादिकम्मं कारी च होति। भिक्खवे, बालस्स...पे०... बालापदानानि इमिना मया 
बुत्तानि तीणि खो भवन्ति। सुक्कपक्खो पन वुत्तविपरियायेन वेदितब्बो। इदं “तीणिमानि भिक्खवे'तिआदिकं वचनं 
सम्मासम्बुद्भस्स वचनभावतो सकवचनं नाम । 


पथवीसमो वित्थतो सम्बोधो नाम नत्थि। पातं वुड उदकं आभुसो लाभि गण्हातीति पातालो, पातालेन समो 
पातालसमो निन्नो न विज्जति। मेरुसमो उन्नतो नत्थि, चक्कवत्तिसदिसो पोरिसो नत्थीति योजना । इदं 
“पथवीसमो''तिआदिक॑ वचनं परस्स देवस्स वचनभावतो परवचनं होति। 


“देवानं इन्द, तव सुभासितेन जयो होतीति वत्वा “वेपचित्ति, तव सुभासितेन जयो होतू"ति वत्वा “वेपचित्ति, त्वं 
गाथं भण भणाही”ति अवोच | भिक्खवे, अथ खो असुरिन्दो वेपचित्ति इमं वुच्चमानं गाथं अभासि “ते पटिसेधको नो चे 
अस्स नो चे भवेय्य, एवं सति बाला भिय्यो पकुज्झेय्युं, तस्मा धीरो पण्डितो भुसेन दण्डेन बालं निसेधये"ति। 


गाथाय, भिक्खवे, असुरिन्देन वेपचित्तिना भासिताय असुरा अनुमोदिंसु, देवा तुण्ही अहेसुं। भिक्खवे, अथ खो 
असुरिन्दो वेपचित्ति देवानं इन्दं सक्कं एतं वचनं अवोच “देवानमिन्द, त्वं गाथं भण भणाही'ति एतं वचनं अवोच। 
भिक्खवे, अथ खो देवानमिन्दो सक्को इमं गाथं अभासि “बालस्स पटिसेधनं परं पच्चत्थिकं सङ्कुपितं जत्वा सतो सतिमा 
यो पण्डितो कोधतो उपसम्मति, तस्स पण्डितस्स एतदेव उपसमं वरन्ति अहं मञ्जे”ति। 

गाथाय, भिक्खवे, देवानमिन्देन सक्केन भासिताय देवा अनुमोदिंसु, असुरा तुण्ही अहेसुं। भिक्खवे, अथ खो 
देवानमिन्दो सक्को असुरिन्दं वेपचित्ति एतं वचनं अवोच “वेपचित्ति, त्वं गाथं भणाही "ति एतं वचनं अवोच । भिक्खवे, 
अथ खो असुरिन्दो वेपचित्ति इमं गाथं अभासि “वासव यदा तितिक्खति, तदा नं तितिक्खन्तं पुग्गलं बालो “अयं मे भया 
तितिक्खती"ति मञ्जति, तितिक्खाय एतदेव वज्जं अहं पस्सामि। वासव गोगणो पलायिनं गवं अज्झोत्थरति इव, एवं 
दुम्मेधो खमन्तं भिय्यो अज्झारुहति अज्झोत्थरति । 


गाथाय, भिक्खवे, असुरिन्देन वेपचित्तिना भासिताय असुरा अनुमोदिंसु, देवा तुण्ही अहेसुं। जायमाने च गोयुद्धे पठमं 
द्वेयेब गोणा युज्झन्ति, गोगणो पन याव एको गोणो न पलायति, ताव ओलोकेन्तोव तिट्ठति यदा च एको गोणो पलायति, 
तदा सब्बो गोणो तं पलायिनं गवं भिय्यो अज्झोत्थरतीति गोयुद्भसभावो वेदितब्बो। “अथ खो तिआदीनं योजनत्थो 
पाकटो। 


वेपचित्ति, यो पुग्गलो तितिक्खति, तं खमन्तं पुग्गलं “अयं मे भया तितिकखतीति कामं मञ्ञतु वा, मा मञ्ञतु वा, 
तं मञ्जनं निष्फलमेव । अत्था सदत्थपरमा भवन्ति । खन्त्या खन्तितो भिय्यो सदत्थो नाम न विज्जति । 


यो बलवा सन्तो दुब्बलस्स हवे तितिकखतीति तस्स बलवन्तस्स तं तितिक्खनं परमं खन्तिन्ति सप्पुरिसा आहु, 
दुब्बलो निच्चं खमति एव। 


यस्स बालस्स बालबलं अत्थि, तस्स बालस्स बालबलं “अबल'/'न्ति सप्पुरिसा आहु, यस्स धम्मगुत्तस्स यं बलं 
अत्थि, तस्स धम्मगुत्तस्स तस्स बलस्स पटिवत्ता पटिप्फरित्वा वत्ता न विज्जति। 


वेपचित्ति, यो पुग्गलो कुद्ध पठमं कुज्झन्तस्स पटिकुज्झति, सो पटिकुज्झन्तो पुग्गलो तेन पटिकुज्झनेन तस्स पठमं 
कुज्झन्तस्स पापपुग्गलस्स पापपुग्गलतो पापियो एव पापतरो हीनतरो एव भवे। 


वेपचित्ति, यो सप्पुरिसो सतो सतिमा परं सङ्कुपितं जत्वा पठमं कुज्झन्तस्स अप्पटिकुज्झन्तोव भवे, सो सप्पुरिसो 
दुज्जयं सङ्गामं जेति नाम, अत्तनो च परस्स च उभिन्नं अत्थं चरति नाम। 


अत्तनो च परस्स च तिकिच्छन्तानं उभिन्नं कोधो उपसम्मति, ये जना धम्मस्स खन्तिधम्मस्स अत्थे, चतुसच्चधम्मे वा 
अकोविदा भवन्ति, ते जना खमन्तं सप्पुरिसं “अयं बालो"ति मञ्जन्ति, तेसं अकोविदानं जनानं तं मञ्जनं निप्फलन्ति। 


गाथासु, भिकखवे, देवानमिन्देन सक्केन भासितासु देवा अनुमोदिंसु, असुरा तुण्ही अहेसुन्ति योजना । इदं “भिय्यो 
बाला 'तिआदिकं वचनं सक्कवेपचित्तीनं वचनभावतो परवचनं नाम। (९) 


११७. पत्तं एतरहि अधिगतं यञ्च कामूपकरणं, आयतिं पत्तब्बं अधिगतं यञ्च कामूपकरणं अत्थि, एतं उभयं 
रजानुकिण्णं रागरजादिकिण्णं इति आतुरस्स आतुरानंयेव पुग्गलानं सन्तिके अनुसिक्खतो अनुसिक्खन्तस्स 
सिक्खासारा हुत्वा उपट्टहन्ति, सीलं वतं जीवितं ब्रह्मचरियं इमे सिक्खासारा हुत्वा उपट्टहन्तीति ये उपट्ठानसारा पुग्गला 
सारतो गहेत्वा ठिता। एत्थ सीलं नाम “न करोमीति ओरमणं। वतं नाम भोजनकिच्चकरणादि | जीवितं नाम आजीवो। 
ब्रह्मचरियं नाम मेथुनविरतिविसेसभावो वेदितब्बो। तेसं उपट्ठानसारानं पुग्गलानं अयं वादो एको पठमो अन्तो लामको। ये 
च पुग्गला “कामेसु दोसो नत्थी”ति एवंवादिनो एवंदिद्विनो हुत्वा ठिता, तेसं पुग्गलानं अयं वादो एको दुतियो अन्तो 

लामको। इच्चेते उभो अन्ता अन्तवादा पुग्गला कटसिबड़्ना कटसियो दिट्टि बड्रेन्ति। एते उभो अन्ते 
अत्तकिलमथानुयोगे कामसुखल्लिकानुयोगे एके पुग्गला अनभिज्ञाय ओलीयन्ति, एके पुग्गला अतिधावन्तीति योजना। 
इदं “यञ्च पत्त*न्तिआदिकं वचनं परेसं पुग्गलानं वचनभावतो परवचनं नाम। 


ये च सम्मादिट्रिपुग्गला ते उभो अन्ते अत्तकिलमथानुयोगकामसुखल्लिकानुयोगे अभिज्ञाय तत्र च अन्ते न 
अहेसुं। तेन च अभिजाननेन ते उभो अन्ते न अमज्जिसु, तेसं सम्मादिड्िपुग्गलानं बट्ट तिविधं बटु पञ्जापनाय नत्थि। इति 
एवं इदं “ये चा"तिआदिकं वचनं भगवतो वचनभावतो सकवचनं नाम | अयं उदानो “यञ्च पत्तं..पे०... पञ्जापनाया”ति 
अयं उदानो वृत्तनयेन सकवचनञ्च परवचनञ्च होति । 


पसेनदि नाम कोसलो कोसलिस्सरो राजा भगवन्तं एतं “इध मय्हं...पे०... तेसं पियो अत्ता”ति वचनं अवोच । भन्ते, 
इध रहोगतस्स पटिसल्लीनस्स मय्हं मम चेतसो चित्तस्स एवं परिवितक्को उदपादि, केसं सत्तानं अत्ता पियो नु खो, केसं 
सत्तानं अत्ता अप्पियो नु खो इति एतं परिवितक्कनं उदपादि । भन्ते, तस्स मय्हं एतं परिवितक्कनं अहोसि, ये च केचि 
सत्ता कायेन दुच्चरितं चरन्ति खो...पे०... मनसा दुच्चरितं चरन्ति खो, तेसं सत्तानं अत्ता अप्पियो खो। ते दुच्चरितं चरन्ता 
सत्ता “नो अत्ता पियो”ति एवं किञ्चापि वदेय्युं, अथ खो तेसं दुच्चरितं चरन्तानं सत्तानं अत्ता अप्पियोव । तं किस्स हेतु? 
अप्पियो अप्पियस्स अनत्थाय यं दुच्चरितं करेय्य, तं दुच्चरितं ते दुच्चरितं चरन्ता सत्ता अत्तनाव. सयमेव। अत्तनो 
अनत्थाय हि यस्मा करोन्ति, तस्मा तेसं दुच्चरितं चरन्तानं सत्तानं अत्ता अप्पियोबाति एतं परिवितक्कनं अहोसि। 


भन्ते, ये च केचि सत्ता कायेन सुचरितं चरन्ति खो...पे०... मनसा सुचरितं चरन्ति खो, तेसं सुचरितं चरन्तानं सत्तानं 
अत्ता पियो खो, ते सुचरितं चरन्ता सत्ता “नो अत्ता अप्पियो”ति एवं किञ्चापि वदेय्युं, अथ खो तेसं सुचरितं चरन्तानं 
सत्तानं अत्ता पियोव। तं किस्स हेतु? पियो पियस्स अत्थाय यं सुचरितं चरेय्य, तं सुचरितं ते सुचरितं चरन्ता सत्ता 
अत्तनाव सयमेव अत्तनो अत्थाय हि यस्मा करोन्ति, तस्मा तेसं सुचरितं चरन्तानं सत्तानं अत्ता पियोवाति एतं 
परिवितक्कनं अहोसि। एतं वचनं अवोचाति योजना। 


“एवमेतं महाराजा ति वचनं पठमं वत्वा “ये हि केची _तिआदिके भगवतो वुत्तवचनेपि योजना तथेव कातब्बा। 


गाथासु पन यो पण्डितो अत्तानं “पिय” न्ति चे जञ्ञा, एवं सति सो पण्डितो नं अत्तानं पापेन कम्मेन न संयुजे न 
संयोजेय्य, तं वचनं हि सच्चं पियं अत्तानं सुलभं न होति, दुक्कटकारिना सुखं सुलभं न होति। 


अन्तकेन मच्चुना अधिपन्नस्स मानुसं भवं जहतो पजहन्तस्स तस्स मरणमुखे ठितस्स सत्तस्स कि सकं होति, 
मरणमुखे ठितो सो सत्तो किञ्च आदाय परलोकं गच्छति, छाया गच्छन्तं सत्तं अनपायिनी इव, एवं अस्स परलोकगतस्स 
सत्तस्स किञ्च अनुगं होति । 


इति भगवा एवं पुच्छति, पुच्छित्वा “उभो”तिआदिविस्सज्जनवचनञ्च आह । इध लोके यो मच्चो यं पुञ्जञ्च यं 
पापञ्च उभो कम्मे कुरुते करोति, तस्स परलोकगतस्स मच्चस्स तं पुञ्ञपापद्वयं सकं होति । परलोकं गतो मच्चो तंव 
पुञ्ञपापद्वयं आदाय परलोकं गच्छति, छाया गच्छन्तं सत्तं अनपायिनी इव, एवं अस्स परलोकगतस्स मच्चस्स तंव 
पुञ्ञपापद्वयं अनुगं होति। 

तस्मा पण्डितो सम्परायिक सम्पराये फलनिब्बत्तापकं कल्याणं निचयं निचयन्तो हृत्वा करेय्य। पाणिनं परलोकस्मि 
पुज्ञानि पतिट्ठा होन्ति, इति भगवा आहाति योजना कातब्बा। इदं “राजा पसेनदी"तिआदिकं सत्तं कोसलरञ्ञो 
वचनभावतो परवचनं होति। “एवमेतं, महाराज, एवमेतं महाराजा 'तिआदिका अनुगीति भगवतो वचनभावतो सकवचनं 
होति। इदं द्वयं वचनं सकवचनञ्च परवचनञ्च होति। (१०) 


११८. पञ्हे पुच्छिते इदं दुक्खसच्चं अभिञ्जेय्यं, इदं समुदयसच्चं पहातब्बं, इदं मग्गसच्चं भावेतब्बं, इदं निरोधसच्चं, 
फलं वा सच्छिकातब्बं, इमे कुसलाकुसला धम्मा एवं कुसलाकुसलभावेन गहिता अनवज्जसावज्जभावेन वा गहिता 
सुखविपाकदुक्खविपाकभावेन वा गहिता, इदं इटुविपाकं इदं अनिट्टुविपार्क फलं निब्बत्तयइति एवंगहितानं तेसं 
कुसलाकुसलधम्मानं अयं वुट्टि अत्थो, अयं हानि अत्थोति। इति इदं “पज्हे पुच्छिते”तिआदिकं सुत्तं विस्सज्जनीये अत्थे 
वाचकजापकभावेन पवत्तनतो विस्सज्जनीयं नाम । 


““उळारो बुद्धो भगवा ति इमिना पदेन बुद्भउळारतं एकंसेनेव एककोट्टासेनेव निद्दिसे । “स्वाक्खातो धम्मो”ति इमिना 
पदेन धम्मस्वाकखाततं एकंसेनेव एककोड्टासेनेव निहिसे । “सुप्पटिपन्नो सङ्घो”ति इमिना पदेन सङ्घ सुप्पटिपत्ति एकंसेनेव 
एककोट्टासेनेव निद्दिसे “सब्बे सङ्घारा अनिच्चा”ति इमिना पदेन सङ्घारानिच्चतं एकंसेनेव निदिसे। “सब्बे सङ्घारा 
दुक्खा”ति इमिना पदेन सङ्घारदुक्खतं एकंसेनेव निद्दिसे । “सब्बे धम्मा अनत्ता"ति इमिना पदेन धम्मानत्ततं एकंसेनेव 
निद्दिसे। “सब्बे सङ्घारा अनत्ता”ति अवत्वा “सब्बे धम्मा अनत्ता”ति वुत्तेन इमिना पदेन सङ्कारेहि अञ्जं यं बा पन 
मग्गफलनिरोधसमापत्तिधम्मजातं अत्थि, तं मग्गफलनिरोधसमापत्तिधम्मजातम्पि एवंजातियं एवं एकंसब्याकरणीयन्ति 
मग्गफलनिरोधसमापत्तिधम्मजातस्सापि अनत्ततं एकंसेनेव निद्दिसेति योजना। इदं “उत्ठारो 'तिआदिकं सुत्तं विस्सज्जनीये 
बुद्भउळारतादिके वाचकञापकभावेन पवत्तनतो विस्सज्जनीयं नाम। 


नरदम्मसारथि आकङ्खतो ते भगवतो मनसा सब्बञ्जुतञ्ञजाणसहितादिमनसा विचिन्तितं जेय्यधम्मं देवा मनुस्सा 
सब्बे पाणिनो न जञ्ञा न जानेय्युं। सन्तं अरणं समाधि निसेवतो ते भगवतो मनसा विचिन्तिता कसिणापि सब्बे पाणिनो 
न जज्ञा न जानेय्युं। कसिणापि वा कसिणारम्मणाय पञ्जायपि न जञ्ञा न जानेय्युं। कसिणापीति एत्थ च 
“कसिणायपी”ति वत्तब्बेपि य-कार लोपवसेन “कसिणापी'ति वृत्तं। अथ वा “यं आकङ्कति यं आकङ्कनं करोति, तं 
आकङ्खनं किं कतम”न्ति पुच्छितं पञ्हं अञ्ञेसं अविसयत्ता अविस्सज्जनीयं होतीति योजना। इदं “आकङ्कतोतिआदिकं 
सुत्तं अविस्सज्जनीये विसये वाचकजापकभावेन पवत्तनतो अविस्सज्जनीयं नाम | 


भगवा सीलक्खन्धे सीलक्खन्धहेतु एत्तको एतपरिमाणो, भगवा समाधिक्खन्धे समाधिक्खन्धहेतु एत्तको 
एतपरिमाणो, भगवा पञ्ञाक्खन्धे पञ्जाक्खन्धहेतु एत्तको एतपरिमाणो, भगवा विमृत्तिक्खन्धे विमुत्तिक्खन्धहेतु एत्तको 
एतपरिमाणो, भगवा विमृत्तिजाणदस्सनक्खन्धे विमृत्तिजाणदस्सनकखन्धहेतु एत्तको एतपरिमाणो, भगवा इरियायं 
कायवचीसमाचारे कायवचीसमाचारहेतु एत्तको एतपरिमाणो, भगवा पभावे आनुभावहेतु एत्तको एतपरिमाणो, भगवा 
हितेसितायं मेत्ताहेतु एत्तको एतपरिमाणो, भगवा करुणायं करुणाहेतु एत्तको एतपरिमाणो, भगवा इद्धियं इद्धिविधहेतु 
एत्तको एतपरिमाणोति अविस्सज्जनीयोति योजना । इदं “एत्तकोतिआदिकं सुत्तं अविस्सज्जनीये विसये 
वाचकञापकभावेन पवत्तनतो अविस्सज्जनीयं नाम | 


भिक्खवे, अरहतो सम्मासम्बुद्भस्स तथागतस्स लोके उप्पादा उप्पादहेतु तिण्णं रतनानं उप्पादो सम्भवति, आयतिं 
बुद्धरतनस्स उप्पादो सम्भवति, एकस्स बुद्धरतनस्स धरमानक्खणेन हि अञ्ञस्स बुद्भरतनस्स अनुप्पज्जनतो आयतिन्ति 

वुत्तं, धम्मरतनस्स उप्पादो सम्भवति, सङ्घरतनस्स उप्पादो सम्भवतीति तीणि रतनानि। “तानि तीणि रतनानि गुणतो 
किपमाणानी”ति पुच्छिते सति तानि तीणि रतनानि गुणतो एतपरिमाणानीति न विस्सज्जितब्बानीति योजना । इदं 
“-तथागतस्सा"तिआदिकं सुत्तं अविस्सज्जनीये विसये वाचकजापकभावेन पवत्तनतो अविस्सज्जनीयं नाम । 


बुद्धविसयो पुग्गलपरो पुग्गलपधानो पञ्हो अविस्सज्जनीयो, बुद्धविसयाव पुग्गलपरोपरञ्ञुता अविस्सज्जनीया। 
भिक्खवे, अविज्जानीवरणानं सत्तानं पुब्बा कोटि न पञ्ञायति तण्हासंयोजनानं, सकि निरयं सन्धावतं संसरतं सत्तानं, 
सकि तिरच्छानयोनिं सन्धावतं संसरतं सत्तानं, सकि पेत्तिविसयं सन्धावतं संसरतं सत्तानं, सकि असुरयोनि सन्धावतं 
संसरतं सत्तानं, सकि देवे सन्धावतं संसरतं सत्तानं, सकि मनुस्से सन्धावतं संसरतं सत्तानं पुब्बा कोटि न पञ्जायति न 
दिस्सति न उपलब्भतीति। “सा पुब्बा कोटि कतमा" ति केनचि कतं पुच्छनं अविस्सज्जनीयं संसारस्स पुब्बकोटिया 
अभावतो अविस्सज्जनीयं होति। “न पञ्ञायती ति देसना सावकानं जाणवेकल्लेन कता, न अत्तनो जाणवेकल्लेन। 
“न पञ्ञायती"ति देसना अत्तनो चेव सावकानञ्च जाणवेकल्लेन कातब्बा सियाति चोदनं मनसि कत्वा “दुविधा बुद्धानं 
भगवन्तानं देसना"तिआदि वृत्तं। अत्ता उपनेतब्बो एतिस्सा देसनायाति अत्तूपनायिका। परो उपनेतब्बो एतिस्सा 
देसनायाति परूपनायिका। “कतमा अत्तृपनायिका देसना, कतमा परूपनायिका देसना' ति पुच्छितब्बत्ता नियमेत्वा 
दस्सेतुं “न पञ्जायती”तिआदि वुत्तं। “न पञ्जायती"ति देसना सावकानं नेतब्बानं वसेन देसितत्ता परूपनायिका देसना 
नाम, “नत्थि बुद्धानं भगवन्तानं अविजानना ति देसना अत्तनो नेतब्बस्स वसेन देसितत्ता अत्तूपनायिका देसना नाम। 
“नत्थि बुद्धानं भगवन्तानं अविजानना' ति वृत्तत्ता पुब्बाय कोटिया अभावतो एव न पञ्जायतीति विञ्ञायति, भगवतो 
जाणस्स पञ्ञापनं कातुं असमत्थत्ता न पञ्जायतीति न विञ्ञायति तेन अट्रुकथायं “नत्थि बुद्धानं भगवन्तानं 
अविजाननाति एतेन पुरिमाय कोटिया अभावतो एव न पञ्जायति, न तत्थ जाणस्स पटिघातोति दस्सेती”ति (नेत्ति० अटु० 
११८) वुत्तं । 


“कथं पन बुद्धानं भगवन्तानं अविजाननाय नत्थिभावोविजानितब्बो”ति वत्तब्बत्ता अविजाननाय नत्थिभावं जानापेतुं 
“यथा भगवा कोकालिकं भिक्खु' न्तिआदि वृत्तं। अटुकथायं पन -- “यं पन अत्थि, तं अञ्जेसं अप्पमेय्यम्पि भगवतो 
न अप्पमेय्यन्ति भगवतो सब्बत्थ अप्पटिहतजाणतं दस्सेतुं यथा भगवा कोकालिकं भिक्खु आरब्भा'तिआदिमाहा”ति 
बुत्तं। भगवा कोकालिकं भिक्खुं आरब्भ “कोव दीघं नु खो, भन्ते, पदुमे निरये आयुप्पमाण''न्ति पव्हं पुच्छित्वा निसिन्नं 
अञ्ञतरं भिक्खुं यथा येन पकारेन “सेस्यथापि...पे०... आघातेत्वा”ति एवमाह । ततो तेन पकारेन अविजाननाय 
नत्थिभावो विजानितब्बोति अत्थो गहेतब्बो। 


भिक्खु, त्वं सल्लक्खेहि, कोकालिको वीसतिखारिको कोसलको तिलवाहो रासि कत्वा ठपितो, ततो तिलतो पुरिसो 
वस्ससतस्स वस्ससतस्स अच्चयेन एकमेकं तिलं उद्धरेय्य, सो बीसतिखारिको कोसलको तिलवाहो इमिना 
उद्भरानुपक्कमेन खिप्पतरं परिक्खयं परियादानं सेय्यथापि गच्छेय्य, एको अब्बुदो निरयो परिक्खयं परियादानं न त्वेव 
गच्छेय्य। वीसति अब्बुदा निरया तत्तके काले परिक्खयं परियादानं सेय्यथापि गच्छेय्युं, एवमेव एको निरब्बुदो निरयो तत्तके 
काले परिक्खयं परियादानं न त्वेव गच्छेय्य। एस नयो सेसेसुपि। सारिपुत्तमोग्गल्लानेसु चित्तं आघातेत्वा पदुमं निरयं 
कोकालिको भिक्खु उपपन्नो खो, भिक्खु, त्वं एवं सल्लक्खेहीति भगवा आहाति योजना। भगवा “अयं अप्पमेय्यो अयं 
असङ्ख्येय्यो”ति वा न किञ्चि आह। “तस्मिं अप्पमेय्ये कतमो अप्पमेय्यो, तस्मिं असङ्ख्येय्ये कतमो असङ्ख्येय्यो”ति 
केनचि कतं पुच्छनं बुद्धविसयत्ता अविस्सज्जनीयं। इदं अप्पमेय्यअसङ्ख्येय्यसुत्तं वुत्तनयेन अविस्सज्जनीयं । (११) 

११९. “यदा सो उपको”तिआदीसु योजना पाकटा। 


““कर्थ केन पकारेन जिनो”ति उपकेन कतं पुच्छनं “किलेसप्पहानपकारेन जिनो"ति विस्सज्जनीयत्ता 
विस्सज्जनीयं। “केन पकारेन जिनो”ति उपकेन कतं पुच्छनं “पापकानं धम्मानं जितत्ता जिनो”ति विस्सज्जनीयत्ता 
विस्सज्जनीयं। “कतमो जिनो”ति कतं पुच्छनं “रूपादिको जिनो"ति वा “रूपादिकं मुञ्चित्वा अञ्जो जिनो"ति वा 
विस्सज्जेतुं असक्कुणेय्यत्ता अविस्सज्जनीयं। “कतमो आसवक्खयो, कतमो रागक्खयो, कतमो दोसक्खयो, 
कतमो मोहक्खयो ति कतं पुच्छनं “निब्बानं आसवक्खयो"ति वा “अरहत्तमग्गो आसवकखयो'ति वा “अरहत्तफलं 
रागक्खयो"ति वा इति एवमादिना विस्सज्जनीयत्ता विस्सज्जनीयं। “कित्तको आसवक्खयो, कित्तको रागक्खयो, 
कित्तको दोसक्खयो, कित्तको मोहक्खयो"ति कतं पुच्छनं “एत्तको एतपरिमाणो आसवक्खयो"ति एवमादिना 
अविस्सज्जनीयत्ता अविस्सज्जनीयं। इदं वुत्तप्पकारं सुत्तं वुत्तनयेन विस्सञ्जनीयञ्च अविस्सज्जनीयञ्च होति । (१२) 


“तथागतो सत्तो अत्थी”ति पुच्छनं “पञ्चकखन्धे उपादाय पञ्ञापेतब्बो सत्तभूतो अत्थी"ति विस्सज्जनीयत्ता 
विस्सज्जनीयं। “अत्थि रूप न्ति कतं पुच्छनं रूपस्स विस्सज्जमानत्ता “आमन्ता”ति विस्सज्जनीयत्ता विस्सज्जनीयं, 
“रूपं तथागतो ति कतं पुच्छनं तथाभावतो अलब्भनतो अविस्सज्जनीयत्ता अविस्सज्जनीयं। “रूपवा 
तथागतो”तिआवीसुपि एस नयो यथासम्भवं योजेतब्बो। इदं वृत्तप्पकारं सुत्तं वुत्तनयेन विस्सज्जनीयञ्च 
अविस्सज्जनीयञ्च होति। 


““पस्सति भगवा दिव्बेन चक्खुना...पे०... यथाकम्मूपगे सत्ते पजानाती 'ति कतं पुच्छनं “पस्सति भगवा"ति 
बा...पे०... “पजानाति भगवा"ति वा विस्सज्जनीयत्ता विस्सज्जनीयं। “कतमे सत्ता, कतमो तथागतो”ति कतं पुच्छनं 
परमत्थतो अलब्भनतो अविस्सज्जनीयत्ता अविस्सज्जनीयं। 


“अत्थि तथागतो ति कतं पुच्छनं हेट्ठा वृत्तनयेन विस्सज्जनीयं । “अत्थि तथागतो परं मरणा ति कतं पुच्छनं 
“अत्थि तथागतो परं मरणा”ति विस्सज्जमाने सति च इधलोको एव परलोकोति आपज्जति, “नत्थि तथागतो परं 
मरणा”ति विस्सज्जमाने सति च इधलोकतो अञ्जो परलोकोति आपज्जति, तस्मा अविस्सज्जनीयत्ता अविस्सज्जनीयं। 
इदं वुत्तप्पकारं सुत्तं विस्सज्जनीये विसये च अविस्सज्जनीये विसये च वाचकजापकभावेन पवत्तनतो विस्सज्जनीयञ्च 
अविस्सज्जनीयञ्च होति । 


१२०. नानाविधं विस्सज्जनीयाविस्सज्जनीयसुत्तं आचरियेन निद्धारितं, अम्हेहि च जातं, “कतमं सुत्तं कम्म"न्ति 
पुच्छितब्बत्ता “तत्थ कतमं कम्म''न्तिआदि वुत्तं । 


“ अन्तकेनाधिपन्नस्सा”तिआदीसु अत्थो हेट्टा वुत्तनयत्ता पाकटो “मरणेनाभिभूतस्स...पे०... छायाव अनपायिनी”ति 
इदं सुत्तं पुञ्जकम्मपापकम्मद्वये वाचकजापकभावेन पवत्तनतो कम्मं नाम | 


भिकखवे, तुम्हे पुन चपरं कम्मं सल्लक्खेथ । (अनुट्रानगिलानं) अनुड्ठानगिलानस्स पीठसमारुळहं पीठसमारुळहस्स 
बालं बालस्स वा मञ्चसमारुळहं मञ्चसमारुळहस्स बालं बालस्स वा छमायं भूमियं सेमानं सेमानस्स सयन्तस्स बालं 
बालस्स वा कायेन दुच्चरितानि वाचाय दुच्चरितानि मनसा दुच्चरितानि पापकानि यानि कम्मानि पुब्बे पुब्बकाले वा अतीते 
अनेककप्पकोटिसतसहस्से वा अस्स बालेन कतानि, तानि पापकानि कम्मानि तम्हि पीठसमारुळहादिसमये ओलम्बन्ति 

विय उपट्टहन्ति अज्झोलम्बन्ति विय उपट्टहन्ति अभिष्पलम्बन्ति विय उपट्ठहन्ति भिक्खवे, महतं महन्तानं 
पब्बतकूटानं छाया सायन्हसमयं पथवियं सेय्यथापि ओलम्बन्ति अज्झोलम्बन्ति अभिप्पलम्बन्ति यथा, भिक्खवे, एवमेव 
बालं...पे०... अभिप्पलम्बन्ति । भिक्खवे, तत्र तस्मिं उपड्ठानाकारे उपट्ठानाकारहेतु बालस्स कतपापस्स एवं परिवितक्को 
होति “मे मया कल्याणं अकतं वत, मे मया कुसलं अकतं वत, भीरुत्ताणं कतं वत, मे मया पापं कतं वत, मे मया लुद्दं 
कतं वत, मे मया किब्बिसं कतं वत, भो अगिलान सप्पुरिस अकतकल्याणानं अकतकुसलानं अकतभीरुत्ताणानं 
कतपापानं कतलुद्दानं कतकिब्बिसानं यावता गति दुग्गति अत्थि, तं गति अहं पेच्च गच्छामीति एवं परिवितक्को होति। 
एवं वितक्केन्तो सो बालो सोचति किलमति परिदेवति, उरत्ताळि कन्दति सम्मोहं आपज्जतीति योजना। 


पब्बतकूटानं छाया नाम सूरियुग्गमनकालेपि पथविया ओलम्बन्तीपि छाया हायनवसेन ओलम्बन्ति | सायन्हसमयं 
पन छाया वहुनवसेन ओलम्बन्ति, तथेव कम्मानिपि तस्मिं काले वड्डनवसेन उपट्टुहन्ति, तस्मा तमेव वड्डनुपट्टानं सन्धाय 
“सायन्हसमय" न्ति वुत्तं। सुक्कपक्खेपि योजना कण्हपक्खे योजनानुसारेन कातब्बा। इदं “पुन चपर''न्तिआदिकं सृत्तद्वयं 
कुसलकम्मअकुसलकम्मेसु वाचकआपकभावेन पवत्तनतो कम्मं नाम। 


नानाविधं कम्मं आचरियेन निद्धारितं, अम्हेहि च जातं, “कतमो विपाको" ति पुच्छितब्बत्ता तत्थ कतमो 
विपाको तिआदि वुत्तं । तत्थ तेसु अट्टबीसतिविधेसु लोकियादीसु सासनपट्ठानेसु कतमो विपाकोति पुच्छति। भिक्खवे, वो 
तुम्हेहि ये मनुस्सत्तसद्भापटिलाभादयो पटिलद्भा, ते मनुस्सत्तसद्धापटिलाभादयो बो तुम्हाकं लाभा भवन्ति । तुम्हेहि 
पब्बजित्वा यं चतुपारिसुद्भिसीलादिसम्पादनं लद्धं, तं चतुपारिसुद्धिसीलादिसम्पादनं वो तुम्हाकं सुलद्भं भवति । भिक्खवे, 
यो बुद्भुप्पादो नवमो खणो तुम्हेहि लद्भो, सो बुद्भुप्पादो नवमो खणो वो तुम्हाकं ब्रह्मचरियवासाय पटिलद्भधो भवति । 


भिक्खवे, मया छफस्सायतनिका नाम निरया दिट्ठा, तत्थ तेसु दिड्रेसु छफस्सायतनिकेसु नाम निरयेसु यं किञ्चि रूपं 
चक्खुना पस्सति, तं अनिट्टुरूपंयेव पस्सति, नो इट्डरूपं अकन्तरूपंयेव पस्सति, नो कन्तरूपं । अमनापरूपंयेव पस्सति, 
नो मनापरूपं । 


यं किञ्चि सहं सोतेन...पे०... घानेन...पे०... जिव्हाय...पे०... कायेन...पे०... यं किञ्चि धम्मं मनसा विजानाति, तं 
अनिद्टुधम्मंयेव विजानाति, नो इट्टधम्मं। अकन्तधम्मंयेब विजानाति, नो कन्तधम्मं । अमनापधम्मंयेब विजानाति, नो 
मनापधम्मन्ति पाठो यृत्तो। “अनिट्टरूपंयेव विजानाति, नो इड्रूप” न्तिआदिपाठो अयुत्तो, कत्थचि पाळियं अयुत्तपाठो 
दिट्टो। सुक्कपकखे वुत्तनयविपरियायेन योजना कातब्बा। अयं वुत्तप्पकारा “लाभा वो, भिक्खवे"तिआदिको पाठो विपाके 
वाचकजापकभावेनेव पवत्तनतो विपाको नाम | 


मारिसा निरये पच्चमानानं अम्हाकं सब्बसो निमुज्जनउम्मुज्जनवसेन सद्िवस्ससहस्सानि परिपुण्णानि, निरयस्स 
अन्तो परियोसानं कदा कस्मिं काले भविस्सति। 


निरयस्स अन्तो परियोसानं नत्थि। निरयस्स अन्तो परियोसानं कुतो अत्थि? निरयस्स अन्तो परियोसानं अम्हाकं न 
पटिदिस्सति। मारिसा, यदा तुम्हे च अहञ्च सेट्टिपुत्ता जाता, तदा तुय्हं तुम्हाकञ्च मय्ह मम च पापं हि यस्मा पकतं 
पकारेहि कतं, तस्मा निरयस्स अन्तो परियोसानं अम्हाकं न दिस्सतीति अयं पाठो विपाके वाचकञजापकभावेन पवत्तनतो 
विपाको नाम। (१३) 

१२१. अधम्मचारी नरो कुसलधम्मेसु पमत्तो हि यस्मा होति, तस्मा सो अधम्मचारी पमत्तो नरो यहिं यहिं यं यं दुग्गति 
गच्छति, तं तं गच्छन्तं अधम्मचारिं नं नरं अत्तना चरितो सो धम्मोव हनति। किमिव हनति? सयं अत्तना गहितो कण्हसप्पो 
गण्हन्तं जनं हनति यथा, एवं अत्तना चरितो अधम्मो अधम्मचारिं नं हनति। “न हि धम्मो अधम्मो चा तिआदिगाथाय 
अत्थो पाकटो। इदं सृत्तद्वयं कम्मे च विपाके च वाचकजापकभावेन पवत्तनतो कम्मञ्च विपाको च होति। 


भिकखवे, तुम्हे पुञ्ञानं मा भायित्थ; भिक्खवे, यदिदं यं इदं “पुञ्ञानी "ति अधिवचनं पवत्तं; एतं “पुञ्जानी'ति 
अधिवचनं इट्टस्स कन्तस्स पियस्स मनापस्स सुखस्स सुखविपाकजनकस्स कम्मस्स अधिवचनं होति । भिकखवे, अहं 
दीघरत्तं कतानं पुञ्ञानं दीघरत्तं पच्चनुभूतं इटुं कन्तं पियं मनापं अभिजानामि खो। “कथं अभिजानामी' ति चे पुच्छेय्य, 
पुब्बे सत्त वस्सानि मेत्तचित्तं मेत्ताय सहितं दुतियज्झानचित्तं भावेत्वा सत्त संवट्टविवट्टकप्पे इमं लोकं मनुस्सलोकं पुन न 
आगमासिं। सत्त संवट्टविवट्टकप्पेति चेत्थ संवट्टग्गहणेन संबट्टट्टायी, विवट्टग्गहणेन विबट्टट्टायीपि गहिताति वेदितब्बा। 
सेसेसुपि एवमेव गहेतब्बो। भिक्खवे, संबट्टमाने कप्पे अहं आभस्सरूपगो होमि, विबट्टकप्पे सुञ्जं ब्रह्मविमानं 
उपपज्जामि। भिक्खवे, तत्र ब्रह्मविमाने तत्र उपपज्जमाने उपपज्जमानहेतु अहं ब्रह्मा होमि, अञ्जे महानुभावेन 
अभिभवनतो अभिभू, अञ्जेहि अनभिभवनतो अनभिभूतो महाब्रह्मा होमि, अञ्जदत्थु एकंसेन दसो अहं वसवत्ती होमि । 


भिक्खवे, अहं देवानमिन्दो सक्को छत्तिसक्खत्तुं अहोसि खो, धम्मिको धम्मराजा चातुरन्तो विजितावी 
जनपदत्थावरियप्पत्तो चक्करतनादिसत्तरतनसमन्नागतो चक्कवत्तिराजा अनेकसतक्खत्तुं अहोसि, पदेसरज्जस्स राजभावे 
को पन वादो। 


भिकखवे, तस्स चक्कवत्तिराजभूतस्स मय्हं एतं परिवितक्कनं अहोसि “येन फलेन येन विपाकेन अहं एतरहि 
एवंमहिद्धिको एवंमहानुभावो अम्हि, तं इदं फलं किस्स कम्मस्स फलं नु खो, सो अयं विपाको किस्स कम्मस्स विपाको नु 
खो ति एतं परिवितक्कनं अहोसि। भिक्खवे, तस्स वितक्केन्तस्स मय्हं एतं परिवितक्कनं अहोसि “येन फलेन येन 
विपाकेन अहं एतरहि एवंमहिद्भिको एवंमहानुभावो अम्हि, मे पवत्तं तं इदं फलं तिण्णं कम्मानं फलं खो, सो अयं विपाको 
तिण्णं कम्मानं विपाको खो, सेय्यथिदं कतमेसं तिण्णं कम्मानं फलं विपाको? दानस्स दमस्स संयमस्साति तिण्णं कम्मानं 
फलं विपाको ति एतं परिवितक्कनं अहोसीति अवोचाति योजना। 


तत्थ तस्मिं “मा, भिक्खवे, पुञ्जानं भायित्था'तिआदिके सुत्ते यञ्च दानं, यो च दमो, यो च संयमो अत्थि, इदं 
दानादित्तयं कम्मं, तंबाचकजापकं सुत्तम्पि कम्मं नाम | तप्पच्चयो तंकम्मपच्चयो पच्चयुप्पन्नभूतो पच्चनुभूतो यो विपाको 
अत्थि, एतं विपाके फलम्पि पक्खिपितब्बं, अयं विपाको तंवाचकञापको पाठोपि विपाको नाम | चूळकम्मविभङ्गो 
चूळकम्मविपाकपुथृत्तविभागो तथा वत्तब्बो। 


तोदेय्यपृत्तस्स सुभस्स माणवस्स यं सुत्तं भगवता देसितं, तत्थ सृत्ते वुत्ता ये पाणातिपातादयो धम्मा 
अप्पायुकदीघायुकताय संवत्तन्ति, ये हिंसनादयो धम्मा बह्वाबाधअप्पाबाधताय संवत्तन्ति, ये उसूयनादयो धम्मा 
अप्पेसक्खमहेसक्खताय संवत्तन्ति, ये कोधादयो धम्मा दुब्बण्णसुवण्णताय संवत्तन्ति, ये अगारवादयो धम्मा 
नीचकुलिकउच्चकुलिकताय संवत्तन्ति, ये मच्छेरादयो धम्मा अप्पभोगमहाभोगताय संवत्तन्ति, ये असल्लक्खणादयो 
धम्मा दुप्पञ्ञपञ्ञवन्तताय संवत्तन्ति। इदं पाणातिपातसत्तयुगं कम्मं, तंवाचकजापकं सुत्तम्पि कम्मं नाम । तत्थ सुभसुत्ते 
या अप्पायुकदीघायुकता वृत्ता..पे०... या दुप्पञ्ञपञ्जवन्तता वृत्ता, सो अयं अप्पायुकदीघायुकतादिको विपाको, 
तंवाचकञजापकपाठोपि विपाको। इदं सुभसुत्तं कुसलाकुसलकम्मे चेव विपाके च वाचकजापकभावेन पवत्तनतो कम्मञ्च 

विपाको च होति। (१४) 


१२२. यो पुग्गलो वचीदुच्चरितपरिवज्जनेन वाचानुरक्खी भवेय्य, अभिज्झादिअनुप्पादनेन मनसा संबुतो भवेय्य, 
पाणातिपातादिपजहनेन कायेन अकुसलं न कयिरा, इति तयो एते कम्मपथे विसोधये, सो पुग्गलो इसिप्पवेदितं मग्गं 
अरियं अट्टङ्गिकं मग्गं आराधये आराधयेय्याति योजना । इदं “वाचानुरक्खी'तिआदिकं सुत्तं कुसले वाचकञजापकभावेन 
पवत्तनतो कुसलं नाम। 


यस्स पुग्गलस्स कायेन दुक्कटं दुग्गतिसंवत्तनियकम्मं नत्थि, वाचाय दुक्कटकम्मं नत्थि, मनसा दुक्कटकम्मं नत्थि, 
तीहि ठानेहि उप्पज्जनट्टानेहि संवुतं तं पुग्गलं “ब्राह्मण न्ति अहं वदामीति योजना। इदं गाथावचनं वृत्तनयेन कुसलं नाम। 


“तीणिमानि, भिक्खवे..पे०... कुसलमूलानी"ति इदं वचनं वुत्तनयेन कुसलं। भिक्खवे, कुसलानं धम्मानं समापत्तिया 
विज्जा पुब्बङ्गमा होति, हिरी च ओत्तप्पञ्च अनुदेवाति योजना । इदं वचनं वुत्तनयेन कुसलं नाम । 


मालुवा सालं रुक्खं ओनतं भूमियं पतनं करोति इव, तथा यस्स जनस्स अच्चन्तं द्वीसु तीसु भवेसु दुस्सील्यं अत्थि, 
सो जनो अत्तानं ओनतं अपायेसु पाकटं करोति । अनत्थकामो जनो यथा अनत्थं इच्छति, तथा अनत्थं करोति यथा, तथा 
ईदिसो दुस्सीलो नं अत्तानं अनत्थं करोतीति योजना । इदं “यस्सा”तिआदिकं वचनं वुत्तनयेन अकुसलं । 


अस्ममयं अस्मसङ्घातं पासाणमणिमयं वजिरं वजिरस्स उद्ठानसङ्कातं पासाणमणिं अभिमत्थति विधंसेति इव, तथा 
अत्तना हि सयमेव कतं अत्तजं अत्तसम्भवं पापं दुम्मेधं पापं करोन्तं जनं अभिमत्थतीति योजना । इदं “अत्तना 
ही”तिआदिकं वचनं वृत्तनयेन अकुसलं। 


देवते कुसलेहि विवज्जिता अकुसला दस कम्मपथे निसेविय कत्वा गरहा गारय्हा भवन्ति, बालमती मन्दबुद्धिनो 
निरयेसु पच्चरेति योजना। इदं “दस कम्मपथे'तिआदिकं सुत्तं वुत्तनयेन अकुसलं । 


“तीणिमानि, भिक्खवे...पे०.. अकुसलमूलानी”ति इदं वचनं वुत्तनयेन अकुसलं। (१५) 


यादिसं यं बीजं वपते, तं बीजं तादिसं फलं हरते इव, तथा कल्याणकारी पण्डितो कल्याणं फलं हरते, पापकारी 
बालो च पापकं फलं हरतेति योजना । तत्थ “यादिस''न्तिआदिके सुत्ते “कल्याणकारी कल्याण" न्ति यं वचनं आह, इदं 
वचनं कुसलं। “पापकारी च पापक”न्ति यं वचनं आह, इदं वचनं अकुसलं । इदं द्विवचनं वुत्तनयेन कुसलञ्च 
अकुसलञ्च होति। 


कल्याणकारी सप्पुरिसा सुभेन कम्मेन सुग्गति बजन्ति गच्छन्ति, पापकारी कापुरिसा असुभेन कम्मुना अपायभूमि 
वजन्ति गच्छन्ति, कम्मस्स अभिसङ्घारविञ्जाणसहगतकम्मस्स खया खयनतो विमुत्तचेतसा 
समुच्छेदविमृत्तिपटिप्पर्स्साद्भिविमृत्तिचित्ता ते सप्पुरिसा असुभे निब्बन्ति। किमिव निब्बन्ति? इन्धनक्खया जोति निब्बाति 
इव, तथा ते सप्पुरिसा कम्मस्स खया अनवसेसखयनतो निब्बन्तीति योजना । तत्थ तस्मिं “सुभेना"तिआदिगाथावचने 
““सुभेन...पे०... सुग्गति "न्ति यं वचनं आह, इदं “सुभेन...पे०...सुग्गति''न्ति वचनं कुसले वाचकञजापकभावेन पवत्तनतो 
कुसलं नाम | “अपायभूमि असुभेन कम्मुना^ति यं वचनं आह, इदं “अपाय...पे०... कम्मुना ति वचनं अकुसले 
वाचकञापकभावेन पवत्तनतो अकुसल नाम | इदं “सुभेना 'तिआदिकं गाथावचनं वुत्तनयेन कुसलञ्च अकुसलञ्च 

होति। (१६) 


१२३. “यथापि भमरो पुप्फं...पे०... मुनी चरे ति इदं गाथावचनं अनुञ्ञाते चरणे वाचकजापकभावेन पवत्तनतो 
अनुञ्ञातं नाम। 


भमरो नाम पुप्फरसपिवनगहणवसेन चरणको मधुकरादिको भमरो। सो पुप्फरसं गण्हन्तो मन्दवेगो हुत्वा पुप्फञ्च 
बण्णञ्च गन्धञ्च अविनासेत्वा यावदत्थं पुप्फरसं पिवित्वा मधुकरणत्थाय च पुप्फरसं गहेत्वा मधुकरणट्ठानं वनसण्डं 
पलेति। पुप्फबण्णगन्धा पाकतिकाव होन्ति | एवमेव पिण्डाय गामं पविसन्तो मुनि पसादजनकं 
आलोकनविलोकनगमनतिट्टुनादिकं जनेत्वा पीतिसोमनस्ससहितं पसादं जनेत्वा सद्भादेय्यं पिण्डपातं यापनमत्तं 
पटिग्गहेत्वा गामतो निक्खमित्वा उदकफासुकड्टाने वने भेसज्जं लिम्पन्तो विय, कन्तारे पुत्तमंसं खादन्तो विय, पिण्डपातं 
पच्चवेक्खित्वा परिभुञ्जित्वा भमरो बने मधुं करोति विय, कम्मट्ठानानुरूपं वनसण्डं पविसित्वा 
झानमग्गफलनिब्बत्तनत्थाय समणधम्मकरणत्थाय गामे चरे चरेय्याति अधिप्पायो वेदितब्बो । 


“तीणिमानि, भिक्खवे, भिक्खूनं करणीयानि...पे०... इमानि खो, भिकखवे, भिकखूनं तीणि करणीयानी”ति इदं सुत्तं 
भगवता अनुञ्ञाते आचारे अत्थे वाचकजापकभावेन पवत्तनतो अनुज्ञातं नाम। तस्मिं सुत्ते यो भिक्खु सीलं पाति 
रक्खति, इति रक्खणतो सो भिक्खु पाति नाम | यं सीलं तं पाति भिकखुं अपायादिदुक्खतो मोचेति, इति मोचनतो तं सीलं 
पातिमोक्खं नाम । येन सीलेन भिक्खु संवरितब्बचक्खुन्द्रियादिकं संवरति, इति संवरणकरणतो तं सीलं संबरं नाम, 
पातिमोक्खं एव संवरं पातिमोक्खसंवरं, पातिमोक्खसंवरेन संबुतो समन्नागतो हुत्वा संबुणनतो चतुइरियापथेसु चारको 
होति, इति संवुणनतो भिक्खु पातिमोक्खसंवरसंवुतो नाम विहरति चतुइरियापथे पवत्तेति। वारित्तचारं वज्जेत्वा 
चारित्तसीलं आदाय चरणं आचारो, अगोचरे वज्जेत्वा गोचरे चरणं गोचरोति। अत्थो वुच्चमानो अतिवित्थारो भविस्सति, 
तस्मा किञ्चिमत्तं कथेत्वा सासनपट्ठानसुत्तभावं कथेस्साम । 


““एत्तकमेव सुत्तं 'अनुञ्ञात'न्ति निद्धारितब्ब''न्ति वत्तब्बत्ता “दसयिमे, भिक्खवे, धम्मा पब्बजितेन अभिण्हं 
पच्चवेक्खितब्बा”तिआदि वृत्तं । इदं “दसा 'तिआदिकं सुत्तम्पि अनुञ्जाते दसविधे पच्चवेक्खितब्बे धम्मे 
वाचकञजापकभावेन पवत्तनतो अनुञ्ञातं नाम । “तीणिमानि...पे०... करणीयानी”ति इदं सुत्तम्पि अनुञ्ञाते तिविधे 
सुचरिते वाचकञापकभावेन पवत्तनतो अनुज्ञातं नाम। 


नानाविधं अनुञ्ञातं सुत्तं आचरियेन निद्धारितं, अम्हेहि च ञातं, “कतमं सुत्तं पटिक्खित्त"न्ति पुच्छितब्बत्ता “तत्थ 
कतमं पटिक्खित्त''न्तिआदि वुत्तं । 


““नत्थि पुत्तसमं पेमं, नत्थि गोसमितं धनं । 
नत्थि सूरियसमा आभा, समुद्दपरमा सरा"ति॥ - 


इदं देवपुत्तवचनं पटिक्खिपन्तो भगवा - 


“नत्थि अत्तसमं पेमं, नत्थि धञ्ञसमं धनं । 
नत्थि पञ्जासमा आभा, बुट्टि वे परमा सरा"ति॥ - 


www.tipitaka.org Vipassana Research Institute 


Page 203 sur 2]] 


गाथं आह । एत्थ एतस्मिं गाथाद्वये यं “नत्थि पृत्तसमं पेम न्तिआदिकं पुरिमकं होति। इदं “नत्थि पुत्तसमं पेम" न्तिआदिकं 
देवपृत्तवचनं भगवता पटिक्खित्तत्ता, पटिक्खित्ते अत्थे पवत्तनतो च पटिक्खित्तं नाम । 


दुब्भिक्खकाले वा कन्तारे वा मातापितरो पुत्तधीतरो घातेत्वापि अत्तानमेव पोसेन्ति, तस्मा “नत्थि अत्तसमं 
पेम”'न्ति वृत्तं । दुब्भिक्खकालादीसु हिरञ्ञसुवण्णसारादीनि, गोमहिंसादीनिपि धञ्जगहणत्थाय धञ्ञस्सामिकानं दत्वा 
धञ्ञमेव गण्हन्ति, तस्मा “नत्थि धञ्ञसमं धन न्ति वुत्तं। सूरियादीनं आभा पच्चुप्पन्नतमं एकदेसंव विनोदेति, पञ्जा 
पन दससहस्सिलोकधातुम्पि एकपज्जोतं एकोभासं कातुं समत्था, अतीतानागतपच्चुप्पन्नधम्मको्ठासेसुपि पटिच्छादकं 
किलेसतमम्पि विधमति, तस्मा “नत्थि पञ्जासमा आभा ति वृत्तं। समुद्दो भूमिया च एकदेसेयेव तिट्ठति, सो च देवे 
अवुड्ठे सति खयनसभावो भवेय्य, बुद्धि पन कोटिसतसहस्सचक्कवाळेसुपि याव आभस्सरा ब्रह्मलोकापि पूरा भवति, तस्मा 
“बुद्दि वे परमासरा ति वुत्तं । 


“इदमेव पटिक्खित्तं निद्भारितब्ब'न्ति वत्तब्बत्ता “तीणिमानि भिक्खवे तिआदि वृत्तं । इदं “तीणिमानी 'तिआदिकं 
सुत्तम्पि पटिक्खित्ते दुच्चरिते वाचकञजापकभावेन पवत्तनतो पटिक्खित्तं नाम । (१७) 


९२४. नानाविधं पटिक्खित्तं आचरियेन निद्धारितं, अम्हेहि च जातं, “कतमं अनुञ्जातञ्च पटिकिखित्तञ्चा"ति 
पुच्छितब्बत्ता “तत्थ कतमं अनुञ्जातञ्चा”तिआदि वुत्तं 


भूरिपञ्ञभूरिपञ्जवन्त गोतम, तं भूरिपञ्जं गोतमं अहं पुच्छामि। इध लोके अनेका या जनता भीता, सा जनता 
किसु कतमा भवे। यो च मग्गो अनेकायतनो इति पवुत्तो, सो च मग्गो किंसु कतमो भवे। किस्मिं धम्मे ठितो जनो परलोकं 
न भाये न भायेय्याति पुच्छतीति योजना। 


देवपुत्त यो जनो सम्मावाचञ्च पणिधाय, सम्मामनञ्च पणिधाय, कायेन पापानि अकुब्बमानो च भवे, अयं एको। 
बहन्नपानं घरं आवसन्तो च भवे, अयं एको । सद्धो सद्धासम्पन्नो चित्तमुदुभावेन मुदु च भवे, अयं एको। वदञ्ञू याचकानं 
याचनवसेन वुत्तवचनञ्जू हुत्वा संविभागी च भवे, अयं एको । इति एतेसु चतूसु धम्मेसु ठितो जनो धम्मेसु ठितो हुत्वा 
परलोकं न भाये न भायेय्याति योजना। 


“तस्मि सुत्ते कतमं अनुञ्ञातं, कतमं पटिक्खित्तं नामा ति पुच्छितब्बत्ता “तत्थ यं आहा तिआदि वृत्तं। तत्थ 
तस्मिं “किंसूधा”तिआदिपञ्हाय विस्सज्जने “वाचं मनञ्चातिआदिवचने “वाचं मनञ्च पणिधाय सम्मा"ति यं वचनं 
भगवा आह, इदं “वाचं...पे०... सम्मा"ति वचनं अनुञ्ञाते बचनीयादिके अत्थे वाचकञजापकभावेन पवत्तनतो अनुज्ञातं 
नाम। “कायेन पापानि अकुब्बमानो"ति यं वचनं आह, इदं “कायेन ...पे०... मानो ति वचनं पापकुब्बेन पटिक्खित्ते 
बुत्तनयेन पवत्तनतो पटिक्खित्तं नाम | “बहन्न...पे०... न भाये”ति यं वचनं आह, इदं “बह्नन्न...पे०... न भाये "ति वचनं 
बुत्तनयेन अनुञ्ञातं नाम । इदं “वाच'न्तिआदिकं वचनं वुत्तनयद्वयेन अनुञ्जातञ्च पटिक्खित्तञ्च होति । 


“सब्बपापस्स अकरण''न्तिआदिको वृत्तत्थोव। “तस्मिं सब्बपापस्सातिआदिके कतमं अनुञ्ञातं, कतमं 
पटिक्खित्त'न्ति वत्तब्बभावतो “तत्थ यन्तिआदि वृत्तं । 


देवानमिन्द, अहं कायसमाचारम्पि दुविधेन वदामि - सेवितब्बं अनवज्जं कायसमाचारम्पि वदामि, असेवितब्बं 

सावज्जं कायसमाचारम्पि अहं वदामि | वचीसमाचारादीसुपि वुत्तनयानुसारेन योजना कातब्बा । 


“किञ्च वड्डनहायनं आगम्म कायसमाचारादिकं सेवितब्बासेवितब्बभेदेन वुत्त''न्ति वत्तब्बभावतो “किज्चेतं 
पटिच्चा 'तिआदि वुत्तं। अकुसलधम्मवडनं, कुसलधम्महायनञ्च पटिच्च कायसमाचारादयो न सेवितब्बा, 
कुसलधम्मवडनं, अकुसलधम्महायनञ्च पटिच्च कायसमाचारादयो सेवितब्बाति सल्लक्खेतब्बा । (१८) 


९२५. नानाविधं अनुञ्जातञ्च पटिक्खित्तञ्च आचरियेन निद्धारितं, अम्हेहि च जातं, “कतमो सुत्तविसेसो 
थवो”ति पुच्छितन्बत्ता तथा पुच्छित्वा अयं सुत्तविसेसो थवो नामाति विञ्ञापेतुं “तत्थ कतमो थवो”तिआदि वृत्तं । तत्थ 
तत्थाति तेसु अट्टवीसतिविधेसु लोकियादीसु सासनपट्ठानसृत्तेसु कतमो सुत्तविसेसो थवो नामाति पुच्छति। 


मग्गानं जङ्कमग्गदिड्िमग्गादीनं अट्टुङ्गिको सम्मादिड्टिमग्गङ्गादिअहुङ्गिको मग्गो सेट्टो उत्तमो। सच्चानं 
वचीसच्चखत्तियादिसम्मुतिसच्चपरमत्थसच्चानं चतुरो दुकखसमुदयनिरोधनिरोधगामिनिपटिपदावसेन चतुरो अरियसच्चा 
पदा सेट्टा उत्तमा। धम्मानं सब्बसङ्कतसप्पच्चयधम्मानं विरागो असङ्कतनिब्बानसङ्कातो विरागो धम्मो सेट्ठो उत्तमो। 
द्विपदानं सब्बदेवमनुस्सादीनं द्विपदानं चक्खुमा पञ्चविधचकखुमा भगवा सेट्टो उत्तमोति योजना । अयं 
“मग्गानदुङ्गिकोतिआदिसुत्तविसेसो थवे अत्थे वाचकआपकभावेन पवत्तनतो थवो नाम। 


“अयमेव सुत्तविसेसो थवो'ति वत्तब्बत्ता “तीणिमानि भिक्खवे'तिआदि वुत्तं। अपदा अहिमच्छादयो वा, द्विपदा 
मनुस्ससकुणपक्खिजातिकादयो वा, चतुष्पदा हत्थिअस्सगोमहिंसादयो वा, बहुप्पदा सतपदिआदयो वा, रूपिनो 
कामरूपसत्ता वा, अरूपिनो अरूपसत्ता वा, सज्जिनो सत्तविञ्जाणद्वितिसत्ता वा, असञ्जिनो असञ्जसत्ता वा, 
नेवसञ्जीनासञ्ञिनो भवग्गे निब्बत्तसत्ता वा यावता यत्तका सत्ता संविज्जन्ति, तेसं तत्तकानं अपदादीनं सत्तानं यदिदं यो 
अयं अरहं सम्मासम्बुद्धो तथागतो उप्पन्नो, सो अयं अरहं सम्मासम्बुद्रो तथागतो अग्गं अग्गोति अक्खायति, सेट्टुं सेट्ठोति 
अक्खायति, पवरं पवरोति अकखायति, अयं पठमो अग्गो। 


सङ्कतानं धम्मानं वा सप्पच्चयसभावानं वा, असङ्कतानं पच्चयेहि असङ्करितानं पण्णत्तिमत्तभूतानं धम्मानं वा 
यावता यत्तका पण्णत्ती वोहरीयन्ति, तत्तकेहि पण्णत्तीहि पञ्ञपेतब्बानं तेसं सङ्कतासङ्कतानं धम्मानं यदिदं यो अयं 
मदनिम्मदनो...पे०... यो अयं निरोधो, यं इदं निब्बानमग्गफलानमालम्बणं भवति, सो अयं मदनिम्मदनादिको धम्मो अग्गं 
अग्गोति अक्खायति...पे०... अक्खायति, अयं दुतियो अग्गो। 


सङ्घानं यावता पण्णत्ति, गणानं यावता पण्णत्ति, महाजनसन्निपातानं यावता पण्णत्ति वोहरीयन्ति, तत्तकेहि 
पण्णत्तीहि पञ्ञपेतब्बान तेसं सङ्घगणादीनं यानि इमानि चत्तारि पुग्गलानि पुरिसयुगानि, ये इमे अह पुरिसपुग्गला...पे०... 
लोकस्स यं इदं पुञ्जकखेत्तं संविज्जति, सो अयं चतुपुरिसयुगादिको तथागतसावकसङ्घो अग्गं अग्गोति अकखायति...पे०... 
अक्खायति, अयं ततियो अग्गो। इमानि तीणि तथागतनिब्बानअरियसङ्घरतनानि अग्गानि भवन्ति। 


सब्बलोकुत्तरो अपदादिसब्बसत्तलोकतो उत्तरो सत्था च, कुसलपक्खतो कुसलअनवज्जपक्खभावतो उत्तरो धम्मो 
च, नरसीहस्स सत्थुनो गणो च इति तीणि सत्थुधम्मगणरतनानि अग्गानि, तानि तीणि सत्थुधम्मगणरतनानि विसिस्सरे 
गुणवसेन विसिस्सन्ति। 

समणपदुमसञ्चयो सरे रुहमानं पदुमं सोभनं इव सासने सोभनसमणपदुमसमूहो गणो च, धम्मवरो च, विदूनं 
सक्कतो नरवरदमको नरवरानं ब्रह्मदेवमनुस्सराजराजमहामच्चादीनं दमको अनुदमको चक्खुमा सम्बुद्धो च इति तीणि 
गणधम्मबुद्भरतनानि लोकस्स उत्तरि भवन्ति। 


अप्पटिसमो सत्था च, निरुपदाहो निग्गतउपदाहो, सब्बो धम्मो च अरियो गणवरो च इति यानि तीणि 
बुद्धधम्मगणरतनानि अग्गानि, तानि तीणि...पे०... नानि खलु एकंसेन विसिस्सरे विसिस्सन्ति । 


सच्चनामो अवितथसच्चदेसनतो सच्चनामो खेमो सब्बाभिभू सब्बे मनुस्सदेवादिके अनभिभवमानोपि 
गुणातिरेकवसेन अभिभवमानो विय पवत्तनतो सब्बाभिभू जिनो च, सच्चधम्मो अवितथसभावतो सच्चधम्मो च, तस्स 
सच्चधम्मस्स उत्तरि उत्तमो अञ्ञो धम्मो नत्थि, विञ्ञूनं निच्चं पूजितो पूजारहो अरियसङ्घो च इति तीणि लोकस्स उत्तरि 
उत्तमानि भवन्ति। 


एकायनपदस्स वचनत्थो अट्ठकथायं (नेत्ति० अट्टु० १७०) बहुधा वृत्तो। जातिखयन्तदस्सी हितानुकम्पी भगवा 
एकायनं मग्गं पजानाति। “यं एकायनं मग्गं पजानाति, तेन मग्गेन किं तरती" ति वत्तब्बभावतो “एतेन मग्गेना तिआदि 
वुत्तं । यं मग्गं भगवा जानाति, एतेन मग्गेन पुब्बे अतीतमद्धानं बुद्धादयो अरिया ओघं संसारोघं तरिंसु, अनागतमद्धानं 
तरिस्सन्ति, ये चापि बुद्धादयो पच्चुप्पन्ने उप्पज्जन्ति, ते चापि बुद्भादयो पच्चुप्पन्ने तरन्ति, बिसुद्धिपेक्खा विसुद्धि 
अपेक्खमाना सत्ता देवमनुस्ससेट्टं तादिसं यथावुत्तगुणं तं सम्मासम्बुद्धं नमस्सन्ति, इति अयं नानाविधसुत्तविसेसोपि थवे 
रतनत्तये, रतनत्तयगुणे च वाचकजापकभावेन पवत्तनतो थवो नाम । इच्चेतं सासनपट्ठानसुत्तविसेसदस्सको 
संवण्णनाविसेसोपि सासनपट्ठानं नामाति वेदितब्बो। 


अम्हाकाचरिय तुम्हेहि अम्हाकाचरियेहि सोळसप्पभेदसंकिलेसभागियादिसासनपट्ठानसुत्तञ्चेव अट्टुबीसतिविधं 
लोकियादिसासनपट्ठानसुत्तञ्च निद्भारितं, अम्हेहि च जातं, “तेसु संकिलेसभागियादीसु सासनपट्ठानसुत्तविसेसेसु कतमं 
सृत्तविसेसं कतमेन सुत्तविसेसेन संसन्दित्वा निहिसितब्ब''न्ति वत्तब्बत्ता “तत्थ लोकियं सुत्त न्तिआदि आरद्धं। 
अट्ठकथायं पन - “एवं दुविधम्पि सासनपट्ठानं नानासृत्तपदानि उदाहरन्तेन विभजित्वा इदानि संकिलेसभागियादीहि 
संसन्दित्वा दस्सेतुं पुन “लोकियं सुत्त'न्तिआदि आरद्भ''न्ति (नेत्ति० अट्टः १७०) वृत्तं । 


तत्थ तत्थाति तेसु सोळसविधेसु संकिलेसभागियादीसु सासनपट्ठानसुत्तविसेसेसु चेव अट्टवीसतिविधेसु लोकियादीसु 
सासनपट्ठानसुत्तविसेसेसु च अकुसलपकखे पवत्तं लोकियं सुत्तं संकिलेसभागियसुत्तेन समानत्थभावेन संसन्दति, 
कुसलपकखे पवत्तं लोकियं सुत्तं वासनाभागियसुत्तेन समानत्थभावेन संसन्दति, तस्मा लोकियं सुत्तं एकविधम्पि 
संकिलेसभागियेन च वासनाभागियेन च द्वीहि सुत्तेहि निहिसितब्बं । दस्सनपकखे पवत्तं लोकुत्तरं सुत्तं दस्सनभागियेन 
समानत्थभावेन संसन्दति, भावनापकखे पवत्तं लोकुत्तरं सुत्तं भावनाभागियेन समानत्थभावेन संसन्दति, असेक्खपक्खे 
पवत्तं लोकुत्तरं सुत्तं असेक्खभागियेन समानत्थभावेन संसन्दति, तस्मा लोकुत्तरम्पि सुत्तं दस्सनभागियेन च 
भावनाभागियेन च असेक्खभागियेन च तीहि सुत्तेहि निद्दिसितब्बं। वुत्तनयानुसारेन सेसेसुपि संसन्दनयोजना कातब्बा । 


अम्हाकाचरिय तुम्हेहि अम्हाकाचरियेहि नयदस्सनवसेन सुत्तविसेससंसन्दनं दस्सितं, अम्हेहि च जातं, “किमत्थाय 
संकिलेसभागियादिभेदेन विभजित्वा भगवता वुत्त' न्ति वत्तब्बत्ता “वासनाभागियं सुत्तं संकिलेसभागियस्स सृत्तस्स 
निग्घाताया'तिआदि वृत्तं। एत्थ च सुत्तवसेन सुत्तत्था गहिता। 

“यं सत्ताधिट्ठान॑ आचरियेन निद्धारितं, तं सत्ताधिट्ठानं कित्तकेहि सुत्तेहि विभजित्वा निह्िसितब्ब''न्ति वत्तब्बत्ता 
“लोकुत्तरं सुत्तं सत्ताधिट्टानं छब्बिसतिया पुग्गलेहि निद्दिसितब्ब' न्ति वृत्तं। “ते छब्बीसति पुग्गला कतिहि सुत्तेहि 
समन्वेसितब्बा"ति वत्तब्बत्ता “ते तीही तिआदि वुत्तं। दस्सनभागियेन सत्ताधिट्ठानेन, भावनाभागियेन सत्ताधिट्ठानेन, 
असेक्खभागियेन सत्ताधिड्ठानेन चाति तीहि सुत्तेहि ते छब्बीसति पुग्गला समन्वेसितब्बा । 


“कतमेहि कतमेहि कतमं कतमं सुत्तं निदिसितब्ब"'न्ति वत्तब्बत्ता “तत्थ दस्सनभागिय'न्तिआदि वृत्तं । तत्थ 
तत्थाति तेसु तीसु दस्सनभागियादीसु सृत्तेसु। तत्थाति वा तेसु छब्बीसतिया पुग्गलेसु । सत्ताधिट्ठानेकदेसं दस्सनभागियं 


सत्ताधिड्टानेकदेसं दस्सनभागियं सुत्तं निद्देसितब्बं । एत्थ च दस्सनग्गहणेन सोतापत्तिफलट्ठापि गहिता, तस्मा 
एकबीजिकोलंकोलसत्तकखत्तुपरमा फलट्टापि गहिता। 


सद्धानुसारी पन यो विपस्सनाक्खणे सद्धं धुरं कत्वा सोतापत्तिमग्गं निब्बत्तेति, सो पुग्गलो 
निब्बत्तेतब्बसोतापत्तिमग्गक्खणे सद्धानुसारी नाम, सद्भाय समापत्ति अनुस्सरति, इति सद्भाय समापत्तिया अनुस्सरणतो 
सोतापत्तिमग्गट्ठो पुग्गलो सद्धानुसारी नाम । सो पुग्गलो सोतापत्तिफलक्खणे सद्भाय विमृत्तत्ता सद्धाविमृत्तो हत्वा 
एकबीजिकोलंकोलसत्तकखत्तुपरमो भवति। यो पन पुग्गलो विपस्सनाक्खणे पञ्ञं धुरं कत्वा सोतापत्तिमग्गं निब्बत्तेति, सो 
पुग्गलो निब्बत्तेतब्बसोतापत्तिमग्गक्खणे धम्मानुसारी नाम, धम्मेन पञ्ञाय समापत्ति अनुस्सरति, इति धम्मेन पञ्ञाय 
समापत्तिया अनुस्सरणतो धम्मानुसारी नाम | सो पुग्गलो फलक्खणे दिट्टिया पञ्ञाय निरोधं पत्तत्ता दिट्टिपत्तो हत्वा 


सम्पिण्डिते पन पञ्चहि अरियपुग्गलेहि सत्ताधिट्ठानेकदेसं दस्सनभागियं सुत्तं निद्विसितब्बं। 


इमेसं एकबीजिआदीनं पुग्गलानं सत्ताधिट्ठानेकदेसत्थत्ता चेव दस्सनभागियत्थत्ता च सत्ताधिट्टानेकदेसं दस्सनभागियं 
सुत्तं एत्तकेहि पुग्गलेहि निद्विसितब्बन्ति नियमेत्वा आचरियेन विभत्तं, अम्हेहि च जातं, “सत्ताधिट्टानेकदेसं दस्सनभागियं 
सुत्तं कित्तकेहि पुग्गलेहि निह्िसितब्ब''न्ति पुच्छितब्बत्ता - 


“भावनाभागियं सततं द्वादसहि पुग्गलेहि निद्विसितब्बै सकदागामिफलसच्छिकिरियाय पटिपन्नेन, 
सकदागामिना, अनागामिफलसच्छिकिरियाय पटिपन्नेन, अनागामिना, अन्तरापरिनिब्बायिना, 
उपहच्चपरिनिब्बायिना, असङ्घारपरिनिब्बायिना, ससङ्घारपरिनिब्बायिना, उद्भंसोतेन अकनिट्ठगामिना, 
सद्धाविमृत्तेन, दिट्िप्पत्तेन, कायसक्खिना चाति भावनाभागियं सुत्तं इमेहि द्वादसहि पुग्गलेहि निद्दिसितब्ब''न्ति - 


बुत्तं। तत्थापि सत्ताधिट्ठानेकदेसं भावनाभागियं सुत्तन्ति गहेतब्बं। सकदा...पे०... पन्नेन सकदागामिमग्गड्ेन पुग्गलेन, 
सकदागामिना सकदागामिफलड्रेन, अनागामि...पे०... पन्नेन अनागामिमग्गट्टेन, अनागामिना अनागामिफलट्टेन, 
अविहादीसु पञ्चसु सुद्भावासेसु आयुवेमज्झं अनतिक्कमित्वा अरहत्तं पत्वा परिनिब्बायनसभावेन 
अन्तरापरिनिब्बायीनामकेन अनागामिना, आयुवेमज्झं अतिक्कमित्वा अरहत्तं पत्वा परिनिब्बायनसभावेन 
उपहच्चपरिनिब्बायीनामकेन अनागामिना, असङ्कारेन अप्पयोगेन अरहत्तं पत्वा परिनिब्बायनसभावेन 
असङ्घारपरिनिब्बायीनामकेन अनागामिना, ससङ्घारेन सप्पयोगेन अरहत्तं पत्वा परिनिब्बायनसभावेन 
ससङ्घारपरिनिब्बायीनामकेन अनागामिना, अविहादीहि उद्धं अतप्पादीसु उपपत्तिसोतेन आरहत्तं पत्वा 
परिनिब्बायनसभावेन उद्धंसोतनामकेन अनागामिना, अकनिटुँ गन्त्वा अरहत्तं पत्वा परिनिब्बायनसभावेन 

अकनिट्टुगामीनामकेन अनागामिना, सद्भाय विमुत्तत्ता सद्धाविमुत्तनामकेन अनागामिना, दिट्टिया पञ्ञाय निरोधं पत्तत्ता 
दिट्टिप्पत्तनामकेन अनागामिना चाति इमेहि एकादसहि अझानलाभीपुग्गलेहि च, कायेन नामकाये फुट्टानं अरूपझानानं 
अनन्तरं निब्बानं सच्छिकरोति, इति सच्छिकरणतो कायसक्खीनामकेन झानलाभिना चाति द्वादसहि पुग्गलेहि 
निद्दिसितब्बं । 


इमेसं वृत्तप्पकारानं पुग्गलानं सत्ताधिट्टानेकदेसत्थत्ता चेव भावनाभागियत्थत्ता च सत्ताधिट्ठानेकदेसं भावनाभागियं 
सुत्तं एत्तकेहि पुग्गलेहि निद्विसितब्बन्ति नियमेत्वा आचरियेन विभत्तं, अम्हेहि च जातं, “कित्तकेहि पुग्गलेहि 
सत्ताधिट्ठानेकदेसं असेक्खभागियं सुत्तं निह्िसितब्ब न्ति वत्तब्बत्ता - 


“असेक्खभागियं सुत्तं नवहि पुग्गलेहि निद्विसितब्बं सद्धाविमुत्तेन, पञ्जाविमृत्तेन, सुञ्ञतविमुत्तेन, 
अनिमित्तविमुत्तेन, अप्पणिहितविमुत्तेन, उभतोभागविमृत्तेन, समसीसिना, पच्चेकबुद्भेहि, सम्मासम्बुद्धेहि चाति 
असेक्खभागियं सुत्तं इमेहि नवहि पुग्गलेहि निद्दिसितब्ब'`न्ति - 


बुत्तं। तत्थ सत्ताधिट्ठानेकदेसं असेक्खभागियं सत्तं निद्िसितब्बन्ति योजेतब्बं | सद्भाय किलेसेहि विमुत्तत्ता 
अरहत्तफलक्खणे सद्धाविमुत्तो अरहा, तेन सद्धाविमुत्तेन। पञ्ञाय विमुत्तत्ता अरहत्तफलक्खणे पञ्ञाविमुत्तो अरहा, तेन 
पञ्ञाविमुत्तेन । सुञ्ञजतविपस्सनासङ्घातेन अनत्तानुपस्सनेन विमुत्तत्ता सुञ्ञतविमृत्तो अरहा, तेन सुञ्जतविमृत्तेन । 
अनिमित्तानुपस्सनासङ्घातेन अनिच्चानुपस्सनेन विमुत्तत्ता अनिमित्तविमृत्तो अरहा, तेन अनिमित्तविमृत्तेन । 
अप्पणिहितानुपस्सनासङ्घातेन दुक्खानुपस्सनेन विमुत्तत्ता अप्पणिहितविमृत्तो अरहा, तेन अप्पणिहितविमुत्तेन। उभतो 
रूपकायनामकायतो उभतोभागतो विमुत्तत्ता उभतोभागविमुत्तो अरहा, तेन उभतोभागविमुत्तेन। पुरिमा पञ्च पुग्गला 
अझानलाभिनो गहिता, उभतोभागविमुत्तो पन झानलाभीगहितो । 


समसीसी नाम इरियापथसमसीसी, रोगसमसीसी, जीवितसमसीसीति तिविधा होन्ति। इमेसु तीसु समसीसीसु यो 
अरहा चतूसु इरियापथेसु एकेकस्मि इरियापथे अरहत्तं पत्वा अञ्ञं इरियापथं असङ्कमित्वा तस्मिं तस्मिं इरियापथेयेव 
परिनिब्बायति, अयं अरहा इरियापथसमसीसी नाम। यो अरहा यस्मिं रोगे उप्पन्ने अरहत्तं पत्वा ततो रोगतो अनुदुहित्वा 
तस्मिं रोगेयेव परिनिब्बायति, अयं अरहा रोगसमसीसी नाम । यो अरहा पच्चवेक्खणवीथियानन्तरं भवङ्गं ओतरित्वा ततो 
मरणासन्नजवनवीथियानन्तरमेव परिनिब्बायति, अयं अरहा वारसमताय जीवितसमसीसी नाम | वारसमताति च 
पच्चवेक्खणवीथि मग्गविथ्यानुवत्तकत्ता पच्चवेकखणवीथिअनन्तरं पवत्तमानायपि मरणासन्नवीथि मग्गवीथिअनन्तरं 
पवत्ताति वत्तब्बारहा, तस्मा वीथिअनन्तरता वारसमता नाम । ताय वारसमताय च जीवितसमसीसी वृत्तो । 


सह पटिसम्भिदाहि अरहत्तं पापुणीति एत्थपि पच्चवेक्खणवीथियानन्तरं भवङ्गं ओतरित्वा भवङ्गतो वुद्ठाय 
पवत्तवीथिया पटिसम्भिदाजाणानि पवत्तन्ति। वुत्तनयेन वीथिअनन्तरताय वारसमताय “सह पटिसम्भिदाही"ति वुत्तं । 
भगवतो सब्बञ्जुतञ्ञाणम्पि पच्चवेक्खणवीथियानन्तरं भवङ्गं ओतरित्वा भवङ्गतो वुड्ठाय पवत्तवीथिया पठमं पवत्ततीति 
वेदितब्बं । इमिना जीवितसमसीसिना, सब्बेहि पच्चेकबुद्भेहि, सब्बेहि सम्मासम्बुद्धेहि चाति इमेहि नवहि पुग्गलेहि 
सत्ताधिट्ठानेकदेसं असेक्खभागियं सुत्तं निद्विसितब्बं। 


इमेसं पुग्गलानं सत्ताधिट्ठानेकदेसत्थत्ता चेव असेक्खभागियत्थत्ता च एवं इमिना “लोकृत्तरं सुत्तं 
सत्ताधिट्टान 'न्तिआदिना पकारेन वुत्तेहि इमेहि छब्बीसतिया पुग्गलेहि अरियेहि 

दस्सनभागियबासनाभागियअसेक्खभागियसृत्तानं वसेन लोकुत्तरं सुत्तं सत्ताधिड्ठानेकदेसं सुत्तं निद्विसितब्बं। 


इमेसं छब्बीसतिया पुग्गलानं सकललोकुत्तरसुत्तत्थत्ता चेव सत्ताधिट्टानेकदेससृत्तत्थत्ता च लोकुत्तरं सत्ताधिट्ठानेकदेसं 
सुत्तं। एत्तकेहि पुग्गलेहि निद्दिसितब्बन्ति आचरियेन नियमेत्वा विभत्तं, अम्हेहि च जातं, “लोकियं सत्ताधिट्टानेकदेसं सुत्तं 
कित्तकेहि पुग्गलेहि निद्दिसितब्ब'न्ति वत्तब्बत्ता “लोकियं सुत्तं सत्ताधिट्ठानं एकूनवीसतिया पुग्गलेहि 
निद्दिसितब्ब'न्तिआदि वृत्तं । “ते एकूनवीसति लोकिया पुग्गला कतमेहि धम्मेहि निद्विद्ठा समन्वेसितब्बा*ति वत्तब्बत्ता 
“ते चरितेही तिआदि वुत्तं । ते एकूनवीसति लोकिया पुग्गला चरितेहि चरितविसेसेहि निहिठ्ठा समन्वेसितब्बाति। “कथं 
चरितेहि निहिद्ठा”ति वत्तब्बत्ता “केचि रागचरितातिआदि वुत्तं । रागचरितदोसचरितादीहि चरितेहि एकूनवीसति 


पुग्गलेहि लोकियसत्ताधिट्ठानेकदेसं सुत्तं निद्विसितब्बं । “लोकिय''न्ति सामञ्ञवसेन वुत्तम्पि “संकिलेसभागियं 
लोकिय"न्ति विसेसतो विञ्ञातब्बं । 


लोकियं सत्ताधिट्ठानेकदेसं सुत्तं एत्तकेहि पुग्गलेहि निद्दिसितब्बन्ति आचरियेन नियमेत्वा विभत्तं, अम्हेहि च जातं, 
“वासनाभागियं सत्ताधिट्ठानेकदेसं सुत्तं कतमेहि पुग्गलेहि निद्दिसितब्बन्ति वत्तब्बत्ता “वासनाभागिय'न्तिआदि वुत्तं । 
वासनाभागियं सत्ताधिट्ठानेकदेसं सुत्तं सीलवन्तेहि पुग्गलेहि, धम्मेहि च निद्विसितब्बन्ति योजेतब्बं। “कित्तका 
सीलवन्तपुग्गला"ति वत्तब्बत्ता “ते सीलवन्तो पञ्च पुग्गला “ति वृत्तं। “कित्तका धम्मा”ति वत्तब्बत्ता 
““पकतिसील न्तिआदि वृत्तं। इदं वृत्तं होति - पकतिसीलवन्तो च समादानसीलवन्तो च चित्तप्पसादवन्तो च समथवन्तो 
च विपस्सनावन्तो चाति पञ्च पुग्गला, पकतिसीलधम्मो च समादानसीलधम्मो च चित्तप्पसादधम्मो च समथधम्मो च 
विपस्सनाधम्मो चाति पञ्च धम्माति इमेहि पञ्चहि पुग्गलेहि, इमेहि पञ्चहि धम्मेहि वासनाभागियं 
सत्ताधिट्ठानेकदेसधम्माधिट्ठानेकदेसं सुत्तं यथाक्कमं निद्दिसितब्बन्ति। 


लोकुत्तरं सत्ताधिद्ठानं सुत्तं दस्सनभागियवासनाभागियअसेक्खभागियसुत्तेहि निद्देसितब्बन्ति आचरियेन नियमेत्वा 
विभत्तं, अम्हेहि च जातं, “लोकुत्तरं धम्माधिट्ठानं सुत्तं कित्तकेहि सृत्तेहि निद्विसितब्ब”न्ति वत्तब्बत्ता “लोकुत्तरं सुत्त 
धम्माधिट्ठानं...पे०... असेक्खभागियेना ति वृत्तं । 


“लोकियज्च लोकुत्तरञ्च सत्ताधिट्ठानञ्च धम्माधिट्ठानञ्च कित्तकेहि निददिसितब्ब'न्ति वत्तब्बत्ता “लोकियञ्च... 
पे०... उभयेन निद्दिसितब्ब''न्ति वृत्तं। उभयेनाति लोकियलोकुत्तरेन, सत्ताधिट्ठानधम्माधिट्ठानेन समानत्थभावेन 
निद्दिसितब्बन्ति । 


“जाणं कित्तकेहि निद्दिसितब्ब''न्ति वत्तब्बत्ता “जाणं पञ्जायातिआदि वुत्तं। यस्मिं यस्मिं सुत्ते जाणं आगतं, 
तस्मिं तस्मिं सुत्ते जाणं जाणपरियायेन पञ्ञादिना निद्दिसितब्बन्ति । 


“जेय्यं कित्तकेन निद्दिसितब्ब' न्ति वत्तब्बत्ता “जेय्यं अतीतानागतपच्चुप्पन्नेहीतिआदि वुत्तं। यस्मिं यस्मिं सुत्ते 
जेय्यं आगतं, तस्मिं तस्मि सृत्ते जेय्यं जेय्यपरियायेन निद्विसितब्बन्ति । 


“जाणञ्च जेय्यञ्च कित्तकेन निद्दिसितब्ब''न्ति वत्तब्बत्ता “आणज्च जेय्यञ्च तदुभयेना”तिआदि वुत्तं । यस्मि 
यस्मिं सृत्ते जाणजेय्या आगता, तस्मिं तस्मिं सुत्ते जाणजेय्या जाणजेय्यपरियायेन निद्दिसितब्बन्ति । 

दस्सनसृत्ते यथा निद्विटु, तथा उपधारयित्वा लब्भमानतो निद्दिसितब्बं । भावनासुत्ते यथा निहिटुँ, तथा उपधारयित्वा 
लब्भमानतो निद्दिसितब्बं । तदुभयं दस्सनञ्च भावना च सृत्ते यथा निदिट्ठं, तथा उपधारयित्वा लब्भमानतो निद्दिसितब्बं । 


““सकवचनं परवचन''न्तिआदीसुपि एवमेव विसुं विसुं च एकतो च सुत्ते यथा निदिट्ठं, तथा उपधारयित्वा 
लब्भमानतो निद्दिसितब्बन्ति योजना कातब्बा। “एत्तकमेव निद्दिसितब्ब''न्ति वत्तब्बत्ता “यं वा पना 'तिआदि वुत्तं। 


“विपाकस्स हेतु कम्ममेवा ति वत्तब्बत्ता “दुविधो हेतू 'तिआदि वुत्तं। किलेसा संकिलेसभागियसुत्तेन 
समानत्थभावेन निद्दिसितब्बा। तण्हासङ्कातो समुदयो वा किलेससङ्घातो समुदयो वा अकुसलसङ्घातो समुदयो वा 
संकिलेसभागियेन सृत्तेन समानत्थभावेन निददिसितब्बो । लोकियकुसलहेतुसङ्घातो समुदयो वा लोकियकुसलसङ्घातो 
समुदयो वा वासनाभागियेन सुत्तेन समानत्थभावेन निद्दिसितब्बो। 


कम्मञ्च विपाको च यथारहं लब्भमानसुत्तेन निद्विसितब्बोति सामञ्जवसेन विभत्तो, “कुसलं कतमेन 
निहिसितब्ब'न्ति वत्तब्बत्ता “तत्थ कुसल न्तिआदि वुत्तं । तत्थाति तेसु अट्डवीसतिया सासनपट्ठानसृत्तेसु कुसलं चतृहि 
सृत्तेहि समानत्थभावेन निद्दिसितब्बं । “कतमेहि चतूही"ति वत्तब्बत्ता “वासनाभागियेना”तिआदि वुत्तं । लोकियकुसलं 
वासनाभागियेन निहिसितब्बं समानत्थत्ता, लोकुत्तरकुसलं दस्सनभागियेन, वासनाभागियेन, असेक्खभागियेन च यथारहं 
समानत्थभावेन निद्दिसितब्बं। कुसलं एत्तकेहि निद्दिसितब्बन्ति नियमेत्वा विभत्तं, “अकुसलं कतमेन निद्दिसितब्ब''न्ति 
वत्तब्बत्ता “अकुसल न्तिआदि वुत्तं। “कुसलञ्च अकुसलञ्च कतमेन निद्दिसितब्ब' न्ति वत्तब्बत्ता “कुसलञ्च 
अकुसलञ्च तदुभयेन निद्दिसितब्ब''न्ति वुत्तं । यस्मिं यस्मिं सृत्ते तदुभयं आगतं, तस्मिं तस्मिं सुत्ते आगतेन तदुभयेन 
निद्दिसितब्बं । 


“अनुज्ञातं कतमेन निद्विसितब्ब' न्ति वत्तब्बत्ता “अनुञ्ञात न्तिआदि वृत्तं। अनुञ्ञातं भगवतो अनुञ्जाताय 
समानताय निद्दिसितब्बं। “कतिविधं अनुञ्ञजात''न्ति वत्तब्बत्ता “तं पञ्चविध न्तिआदि वुत्तं। यं अनुञ्जातं यासु यासु 
भूमीसु दिस्सति, तं अनुञ्ञातं तासु तासु भूमीसु आगतेन समानेन कप्पियानुलोमेन निद्दिसितब्बं । 


अनुञ्ञातं इमिना निद्विसितब्बन्ति आचरियेन नियमेत्वा विभत्तं, “पटिक्खित्तं कतमेन निद्विसितब्ब'न्ति वत्तब्बत्ता 
“पटिक्खित्तं भगवता तिआदि वृत्तं। भगवता पटिक्खित्तं भगवता पटिक्खित्तकारणेन सृत्ते आगतेन वत्थुना 
कारणफलभावेन निद्दिसितब्बं। यं पटिक्खित्तं यासु यासु भूमीसु दिस्सति, तं पन पटिक्खित्तं तासु तासु भूमीसु आगतेन 
पाकटेन अकप्पियानुलोमेन निद्दिसितब्बं । 


““अनुञ्जातञ्च पटिक्खित्तञ्च कतमेन निद्दिसितब्ब "न्ति वत्तब्बत्ता “अनुञ्ञातञ्च पटिक्खित्तञ्च तदुभयेन 
निद्दिसितब्ब'न्ति वृत्तं । यस्मिं यस्मिं सृत्ते अनुञ्ञजातञ्च पटिक्खित्तञ्च आगतं, तस्मिं तस्मिं सृत्ते आगतेन तदुभयेन 
निद्दिसितब्बं । 


““थवो कतमेन निद्विसितब्बो ति वत्तब्बत्ता “थवो पसंसाया 'तिआदि वृत्तं । यस्मिं यस्मिं सुत्ते या या पसंसा आगता, 
तस्मिं तस्मिं सुत्ते आगताय ताय ताय पसंसाय थवो निद्दिसितब्बो। “यो थवो पसंसाय निद्विसितब्बो, सो थवो कतिविधेन 
निहिसितब्बो'ति वत्तब्बत्ता “सो पञ्चविधेना'तिआदि वुत्तं। भगवतो थवो च धम्मस्स थवो च अरियसङ्घस्स थवो च 
अरियधम्मानं सिक्खाय थवो च लोकियगुणसम्पत्तिया थवो चाति पञ्चविधेन वेदितब्बो । इति एवं वृत्तप्पकारेन पञ्चविधेन 

थवो निद्दिसितब्बो । 


अम्हाकाचरिय अम्हाकाचरियेन अट्टारस मूलपदा सासनपट्ठाने दडुब्बाति वुत्ता, “कतमानि तानि अट्टारस 
मूलपदानी”ति पुच्छितब्बत्ता “इन्द्रियभूमी"तिआदि वुत्तं। सासनपट्टाने इन्द्रियभूमि सद्िन्द्रियादिइन्द्रियभूमि येहि नवहि 
पदेहि निहिसितब्बा, सासनपट्ठाने किलेसभूमि येहि नवहि पदेहि निहिसितब्बा, एवं इमिना पकारेन एतानि मूलपदानि नव 
पदानि कुसलपदानि, नव पदानि अकुसलपदानीति अट्टारस मूलपदानि होन्ति। सासनपट्टाने दट्ठब्बा, “केन कारणेन 
अट्टारस मूलपदा सासनपट्ठाने दटुब्बाति विञ्जायती”ति वत्तब्बत्ता “तथा ही तिआदि वृत्तं। तथा हीति ततो एव 
अट्ठारसमूलपदानं सासनपट्टाने दटुब्बत्ता “अट्टारस मूलपदा कुहिं ददुब्बा? सासनपद्ठाने ति यं वचनं वृत्तं, तेन वचनेन 
विज्ञायतीति। “केन मूलपदानं नवकुसलपदनवअकुसलपदभावेन अट्टारसभावो विञ्ञायती"ति वत्तब्बत्ता 
“तेनाहा तिआदि वृत्तं । तेन मूलपदानं नवकुसलपदनवअकुसलपदभावतो आयस्मा महाकच्चानो - 


“नवहि च पदेहि कुसला, नवहि च युज्जन्ति अकुसलपक्खा। 
एते खो मूलपदा, भवन्ति अट्ठारस पदानी"ति॥ - 


यं वचनं आह, तेन “नवहि...पे०... पदानीति वचनेन मूलपदानं नवकुसलपदनवअकुसलपदभावेन अट्टारसभावो 
विञ्जायतीति। 


“यं यं संकिलेसभागियादिसोळसविधं सासनपट्ठानञ्चेव यं यं लोकियादिअट्टवीसतिविधं सासनपट्ठानञ्च आचरियेन 
निद्धारितं, एत्तकमेव परिपुण्णं, अञ्जं सासनपट्ठानं निद्धारेत्वा युत्तं युज्जितब्बं नत्थी”ति वत्तब्बत्ता “नियुत्त 
सासनपट्टान' न्ति वृत्तं । यथानिद्धारितसासनपट्ठानतो यं यं अञ्जं सासनपद्ठानं निद्धारितं अत्थि, तं तं अञ्ञं सासनपट्ठानं 
नियृत्तं यथारहं निद्धारेत्वा युत्तं युज्जितब्बन्ति अत्थो गहेतब्बोति। 


“यं लोको पूजयते...पे०... नियुत्तं सासनपट्टानन्ति यत्तको वचनक्कमो भासितो, एत्तकेन वचनक्कमेन कि नेत्ति 
समत्ता, उदाहु असमत्ता ति वत्तब्बत्ता “एत्तावता तिआदि वृत्तं। आयस्मता महाकच्चानेन या नेत्ति भासिता, भगवता सा 
नेत्ति अनुमोदिता, मूलसङ्गीतियं सङ्गायन्तेहि थेरासभेहि या नेत्त सङ्गीता, सा नेत्ति “यं लोको पूजयते...पे०... नियृत्तं 
सासनपट्ठान''न्ति एत्तावता वचनक्कमेन समत्ता परिपुण्णाव होति। 


इति समत्ताय आयस्मता महाकच्चानेन भासिताय भगवता अनुमोदिताय मूलसङ्गीतियं सङ्गायन्तेहि थेरासभेहि 
सङ्गीताय नेत्तिया अत्थवण्णना सद्धम्मपालनामेन महाधम्मराजगुरुना महाथेरेन रचिता जिनपृत्तानं हितकरा 
नेत्तिविभावना छब्बीसाधिकनवसते सक्कराजे सावणमासे सुक्कपक्खे नवमदिवसे सूरियुग्गमनसमये समत्ता। 


इति सासनपट्टाने सत्तिबलानुरूपा रचिता विभावना 
निड्टिता। 
निगमनकथा 


सब्बसत्तुत्तमो नाथो, लोके उप्पज्जि नायको। 

सम्बुद्धो गोतमो जिनो, अनेकगुणलङ्कतो॥ 


सासनं तस्स सेद्रस्स, अद्ुवस्ससताधिकं । 
द्विसहस्सं यदा पत्तं, निम्मलं वडनं सुभं॥ 


तदा भूमिस्सरो महाधम्मराजा महिद्भिको । 
आणाचक्केन सारेति, राजा नोअनुवत्तके॥ 


लद्भा सेतगजे वरे, लोके विम्हयजानके । 
अप्पमत्तो महावीरो, पुञ्ञं कत्वाभिमोदति॥ 


तस्मिं वस्सेव सावणे, मासे नवमदिवसे। 
सूरियुग्गमने काले, निब्बत्तायं विभावना॥ 


यत्तकं सासनं ठितं, तत्तकं रचितं मया। 
ठातु नेत्तिविभावना, जिनपृत्तहितावहा॥ 


इति तं रचयन्तेन, पुञ्ञं अधिगतं मया। 
होन्तु तस्सानुभावेन, सब्बे विमुत्तिभागिनो॥ 


राजदेवी पुत्तनत्ता, पनत्ता च सजातिका। 
सब्बे रज्जसुखे ठत्वा, चरन्तु चरितं सुखी॥ 


देवो काले सुवस्सतु, सब्बो रटुजनो सुखी। 
अञ्ञमञ्जं अहिंसन्तो, पियो होतु हिताबहोति॥ 


नेत्तिविभाविनी निट्टिता । 


www.tipitaka.org Vipassana Research Institute 


